
CUVINT INAINTE 


şi duhovnic, Părintele Arhimandrit Cleopa Ilie de la 

Mănăstirea Sihăstria, cuprinde cuvinte de învățătură și 
sfaturi duhovnicești, privind cultivarea vieții creștine prin eli- 
berarea de patimile egoiste, pe de o parte, și prin creșterea 
duhovnicească în virtute și în sfințenie, pe de altă parte. 

Dacă patimile păcătoase sint omorire a sufletului, cădere a 
lui din iubirea față de Dumnezeu şi față de aproapele, viața 
curată și sfințenia dobîndite prin rugăciune şi nevoință, prin 
evlavie și fapte bune, sînt înviere, înălțare şi desăvirșire a 
sufletului. 

Sfințenia celor care împlinesc voia lui Hristos în viaţa lor 
poartă în ea bucurie din bucuria învierii lui Hristos şi pace 
din Împărăția cerurilor, care în mod tainic se sălășluiesc în 
sufletul celor ce răstignesc păcatul și se lasă luminaţi și călăuziți 
de Sfîntul Duh. 

Urcușul spre Înviere pe care îl urmărește cartea de faţă 
este o lucrare de unire cu Hristos Cel răstignit şi înviat prin 
puterea Sfintului Duh, spre slava Prea Sfintei Treimi şi spre 
viața veșnică a omului smerit şi nevoitor. 

i Cartea de faţă este atît rezultatul unor sinteze din lucrările 
Sfinților Părinţi duhovniceşti, cît şi convingere şi mărturie din 
smerita şi bogata experiență duhovnicească a autorului, care în- 


C artea „Urcuş spre Înviere“, scrisă de un mare povăţuitor 

țelege pocăința \ca trecere din moarte la viață a sufletului și 
prețuiește dulceața și bucuria rugăciunii ca pe o arvună a în- 
vierii în Hristos. ` 

Lucrarea „Ure spre Înviere“ a fost aproape în întregime 
scrisă în vremurile da, mare încercare din timpul de stăpînire 
comunistă, cînd autorul a fost nevoit să se retragă şi să se 
ascundă pentru mai mulți ani în pădurile din munţii Moldovei. 
In timpul regimului trecut, Mănăstirea Sihăstria nu a încetat, 
totuşi, să fie o cetate duhovnicească a credinței ortodoxe stră- 
bune și un laborator al învierii sufletești pentru sute și mii de 
credincioși, pelerini de toate vîrstele și profesiile. 

Drept aceea, binecuvîntăm tipărirea acestei cărţi, bazată pe 
Sfînta Scriptură şi pe experiența sfinților, şi o recomandăm căl- 
duros tuturor celor dornici de urcuș duhovnicesc şi sfințire a 
vieții, iar autorului îi exprimăm adîncă recunoștință și prețuire. 


FDANIBL 
MITROPOLITUL MOLDOVEI ȘI BUCOVINEI 


La Praznicul Învierii Domnului 
lași, anul mîntuirii 1991 


DNA 
ZIS 
— LL 
FIE 


INTRODUCERE 


iind eu nemernic şi străin pe acest pămînt, ca și toţi părinţii 

mei (Psalm 38, 17), şi cugetînd la cele petrecute în viața 

mea, mi-am adus aminte de unele predici pe care le-am 
vorbit oarecînd părinților și fraților din această Sfintă Mănăstire 
Sihăstria, pe vremea cînd, cu nevrednicie, eram povățuitor du- 
hovnicesc al lor. Deci, am socotit că ar fi bine să scriu unele 
din aceste predici ce mì s-au părut a fi mai de folos atît pentru 
cinul nostru călugăresc, cît și pentru credincioși. 

O mare parte din aceste predici le-am scris la liniște, între 
anii 1958—1964, cînd din cauza păcatelor mele am plecat în 
pribegie, retrăgîndu-mă la singurătate în munţii Rarăului şi în 
pădurile seculare ce îmbracă valea Bistriţei. Ziua și, mai ales, 
noaptea, după ce-mi terminam rînduiala de rugăciuni către Dum- 
nezeu şi Maica Domnului, ocrotitoarea tuturor creștinilor, care 
dura mai mult de zece ore, îndemnat de cuget și întărit de Duhul 
Sfint, mă apucam de scris. Eram singur şi nu vedeam faţă de 
om mult timp, dar eram fericit în această împărăție a liniștii. 
Scriam zilnic cîteva pagini, mai mult din memorie, la lumina 
slabă a focului din gura bordeiului sau la lumînare, că nu aveam 
cu mine decît cărțile de pravilă, Sfintele și Preacuratele Taine 
ale Domnului nostru lisus Hristos, cu care mă împărtășeam săp- 
tămînal, și două cărți foarte iubite mie: Cuvintele ascetice ale 
Sfîntul Isaac Sirul şi Paza celor cinci simţuri a Sfîntului Ni- 
codim Aghioritul. 'Teztele biblice le scriam din memorie. Ce 
dumnezeiască este liniștea, unită cu rugăciunea în singurătate! 
De cîte ori îmi amintesc de acele clipe, nu mă pot opri din plins... 

La predicile acestea au fost mai tîrziu adăugate alte cîteva, 
rostite în fața soborului Sfintei Sihăstrii, cînd mă rînduia părin- 
tele stareț să vorbesc. Ele au circulat multă vreme în manuscris 
prin mănăstiri, sub numele de „Predici pentru monahi“. Apoi, 
văzînd că și mirenii doresc să le citească spre folos, le-am comple- 
tat cu alte citeva predici, precum şi cu unele însemnări despre 
părinții pe care i-am apucat în viaţă și care au avut un sfîrşit mai 
deosebit, şi le-am prezentat Înalt Prea Sfinţitului nostru Mitro- 
polit, care a hotărit să le tipărească sub titlul „Urcuş spre Înviere 

— Predici duhovnicești“, adăugind la început și un frumos 
Cuvînt înainte. 

O bună parte de predici sînt adresate mai ales monahilor, 
precum cele despre viața de obște, despre ascultare, feciorie, să- 
răcia de bunăvoie, despre paza minţii, despre rugăciunea minţii 
şi a inimii, despre nemâncarea de carne în mănăstiri, despre 
tăierea voii și altele. lar predici de obște, folositoare și pentru 
călugări şi pentru credincioşi, am adăugat mai multe, precum 
se vede din cuprins. Textele scripturistice s-au luat îndeosebi 
din Biblia ediția 1914, iar textele patristice s-au luat în mare 
parte din cărţile tipărite la Mănăstirea Neamţ în prima jumătate 
a secolului al XIX-lea. 

Îmi dau bine seama că aceste cuvinte, luate mai mult din 
cărți decît din trăire, nu vor avea prea mult folos pentru 
cititori, deoarece sînt scrise de un om care nu le-a trăit și nu le-a 
încercat prin propria lui osteneală. Dar ele conțin multe măr- 
turii din Sfinta Scriptură şi de la Sfinţii Părinţi, căutînd prin 
aceasta să le dau o oarecare valoare duhovnicească, ştiind că şi 
arama, cînd este bine curăţită, strălucește și imită aurul. Așa și 
eu nevrednicul, aducîndu-mi aminte de pilda celui ce a îngro- 
pat talantul Stăpinului său (Matei 25, 14-30) şi a fost osîndit, am 
luat îndrăzneală și am scris aceste predici, care formează al trei- 
lea volum, după predicile la sfinţii de peste an și la toate Du- 
minicile. 

Știu că monahii şi fraţii de prin mănăstiri au multe cărți 
de învățătură în chilii și biblioteci, și nu au destul timp să le 
citească nici pe cele mai importante. Dar nici aceste cuvinte nu 
sînt străine de povăţuirile Sfinţilor Părinţi și de învățătura mîn- 
tuitoare a Bisericii noastre Ortoduze și, avînd o formă mai ușoară 
de redare, sînt mai aproape de înțelegerea noastră. 

Mulţumesc din toată inima Înalt Prea Sfinţitului nostru 
Mitropolit Daniel al Moldovei și Bucovinei, pentru Cuvintul 
înainte și pentru dragostea părintească cu care a aprobat să se 
tipărească aceste predici în Tipografia Centrului mitropolitan de 
la Mănăstirea Neamţ. De asemenea, rog cu smerenie pe toţi iu- 
bitorii de Hristos, părinţi şi fraţi din mănăstiri și pe credincioșii 
care vor avea dragoste să citească aceste cuvinte, să se roage 
Preabunului Dumnezeu și Mîntuitorului nostru lisus Hristos, 
Preacuratei Sale Maici și tuturor Sfinţilor Lui, să-mi ajute și 
mie păcătosului ca măcar cu virful degetului să ating și eu cele 
ce am scris, ca să nu iau osînda celui ce învaţă şi nu face. 


Arhimandrit CLEOPA ILIE 
Naşterea Maicii Domnului Sfinta Mănăstire Sihăstria 


8 ssptembrie, 1981 


ZIS 


PREDICĂ 
DESPRE VIAŢA DE OBȘTE 


„Inima şi sufletul mulțimii celor 
ce au crezut erau una şi nici unul 
nu zicea că este al său ceva din 
averea sa, ci toate le erau de obște” 


(Fapte 4, 32). 
Părinților și fraţilor, 


A 
n cele ce vom vorbi astăzi, vom aduce cuvintul despre viaţa 
de obşte în Sfintele Mănăstiri și mai întîi vom arăta cine 
a întemeiat viața de obște în legea Harului și în lumea 
creștină de la început. Şi iată ce am a zice în această privință. 

Trebuie să ştim cu toții că viaţa de obște în creștinism a fost 
întemeiată de însuși Domnul și Mintuitorul nostru Iisus Hristos. 
Acest adevăr îl arată Sfîntul Vasile, care zice despre călugării ce 
trăiesc în viaţa de obște: „Aceștia sînt urmașii adevăraţi ai 
Miîntuitorului și ai petrecerii Lui cu trupul pe pămînt. Căci 
precum Mintuitorul a adunat ceată de ucenici şi pe toate le 
aveau de obște, așa și călugării din viața de obște, supunîn- 
du-se celui mai mare, mai ales cei ce păzesc canonul vieţii de 
obşte, sînt următori ai Apostolilor şi ai Domnului cu adevărat“ 
(Așezăminte călugărești, Ezaimeron, Bucureşti, 1826, cap. 18, 
p. 60-61). 

La fel arată și Sfîntul Teodor Studitul și Mărturisitorul, 
zicînd : „Să ştiţi, fraţilor prea iubiţi, că Domnul nostru lisus 
Hristos, împărțitorul nenumăratelor bunătăţi, cînd a venit pe 
pămînt, n-a ales nici viața pustnicească, nici pe cea a stilpni- 
cilor; ci a ales canonul și rînduiala supunerii, după cum Însuşi 

a spus: Nu M-am pogorit din cer să fac voia Mea, ci a Tatălui 
Care M-a trimis. Și iarăşi zice: Eu nu grăiesc de la Mine nimic, 
ci Tatăl, Cel ce M-a trimis, Mi-a poruncit ce să zic și ce să 
grăiesc. El S-a încins cu fota, S-a făcut slugă, a spălat pi- 
cioarele ucenicilor Săi și le-a șters cu fota (loan 13, 4-5). Vedeţi 
dar, fraţilor și fii mei, că a primit supunerea și vieţuirea noas- 
trä, decît altfel de viețuire ? Deci cum să nu vă bucuraţi ? Cum 
să nu vă veseliți ? Căci viețuiţi întocmai ca Domnul nostru 
lisus Hristos“ (Sfintul Teodor Studitul, București, 1940, Cuv. 
29, p. 155). 

Dar să mergem mai departe și să arătăm că, după pilda 
dată de Mintuitorul, sfinții Săi ucenici și Apostoli au urmat Lui, 
întemeind vieţi de obşte în lumea creștină din vremea lor. Acest 
lucru se poate vedea în capitolele 2 și 4 din Faptele Apostoli- 
lor, unde, prin predica lor și minunile ce se făceau, a crezut 
în Hristos mare mulțime de oameni, iar toți cei ce credeau, 
erau laolaltă și aveau toate de obște (Fapte 2, 44). Și iarăși 
zice: Inima și sufletul mulţimii celor ce au crezut erau una și 
nici unul nu zicea că este al său ceva din averea sa, ci toate 
le erau de obște (Fapte 4, 32). 

Aşadar, din cele arătate pînă aici, vedem că adevărații și 
primii întemeietori ai vieţii de obște au fost însuși Miîntuitorul 
şi sfinţii Săi Apostoli. Acum se cuvine să aflăm în ce constă 
viața de obște. 

Viaţa de obște, după cum am arătat mai sus, înseamnă a 
avea toate în comun. lată ce zice Sfîntul Vasile în această pri- 
vință: „Împărtășirea vieţi celei prea desăvirșite, eu o numesc 
pe acea în care averea cea osebită s-a scos afară și întocmirea 
socotelii s-a izgonit și unde toate sînt de obşte: sufletele, soco- 
telile, trupurile și cu cîte se hrănesc şi se slujesc trupurile. 
De obște, Dumnezeu; de obște, neguţătoria bunei credinţe; de 
obște, mintuirea; de obște, luptele; de obște, ostenelile; de obște, 
cununile. Unul în cei mulți şi Cel unul, nu singur, ci în cei 
mulţi. Ce lucru este întocmai în această petrecere și ce este mai 
fericit ? Ce este mai adevărat decît împreunarea și unirea 
aceasta ? Ce este mai dulce și mai cu dar, decît amestecarea 
aceasta a obiceiurilor și a sufletelor? Oameni din osebite orașe 
și ţări, potrivindu-se întru atîta subțirătate a unirii, s-au potri- 
vit, încît un suflet să se vadă în multe trupuri și trupurile cele 
multe să se arate organe ale unei socoteli“ (Așezăminte, cap. 18, 
p. 60-61). 

Iată ce scrie în alt loc despre viața de obște: „,Aceia se 


PREDICI DUHOVNICEŞTI Ul 


numesc cu adevărat și sînt călugări de obște cu fapta, care, lä- 
sînd lumea (adică voile lor cele lumești), primesc sărăcia de 
bunăvoie şi se gătesc spre toată scîrba a o suferi pentru mîn- 
tuirea sufletelor și, pentru dragostea lui Hristos, se dau spre 
supunere pînă la moarte și se duc într-o mănăstire care are 
toate lucrurile ei de obște: și mîncarea și băutura și hainele și 
toate cele spre trebuința cea de nevoie; și nu zice nimeni că 
acest lucru este al lui, ci toate sînt de obște ale tuturor. Încă 
nici voia sa nu o are nimeni slobodă, ci au un povăţuitor și 
dascăl a cărui voie şi poruncă toți o urmează și nu îndrăzneşte 
nimeni nici să mănînce cînd vrea, nici să facă altceva fără bine- 
cuvintare. Oriunde se va trimite, merge fără de cîrtire, fără a 
mai îndoi cuvintul, fără a se împotrivi sau a se lenevi; ci, 
puniîndu-și nădejdea în rugăciunea starețului şi a celorlalţi 
părinţi, se supune cu osîrdie la toată slujba mănăstirii. Măcar 
și în cale de se va trimite, măcar pe mare de i se va porunci 
să călătorească, măcar și prin locuri de primejdie de va fi rin- 
duit să treacă, fără de nici o îndoială săvirșește porunca, nete- 
mîndu-se nici de fiare, nici de foc, nici de apă, nici de vrăjmașii 
văzuţi, nici de eei nevăzuţi, nici chiar de moarte. Căci precum 
cei morţi nu se mai tem de moarte, așa și călugărul este în 
Hristos ca un mort, cu toate simţurile sale. Şi precum pe un 
trup mort îl poartă cineva cum voiește, neavînd putere a se 
împotrivi, așa şi călugărul, toate voile sale le arată moarte și 
nu se povăţuieşte de altă voie, fără numai de a starețului său, 
supunindu-se întru toate, ca lutul în mîna olarului și ca fierul 
sub mîna fierarului“ (Ibidem). 

Această rînduială a vieţii de obște este cea mai bună dintre 
toate celelalte, fiind asemenea vieţii îngerești. Fiindcă și îngerii 
tot așa petrec în cer, nimeni avînd voia sa, ci toți sint supuși 
poruncii lui Dumnezeu și nimeni nu zice: „eu sînt mai mare, 
iar tu mai mic“. 

Această rînduială au avut-o și Sfinţii Apostoli, cînd vie- 
țuiau cu Domnul nostru lisus Hristos pe pămînt. Încă și după 
înălțarea Mîntuitorului la ceruri au ținut această rînduială 
primii creştini, după cum ne adeveresc Faptele Sfinţilor Apos- 
toli, zicînd că: inima celor ce au crezut era una, asemenea şi 
toate averile nedespărțite (4, 32). 

Pentru aceasta pe fiecare sfătuim şi îndemnăm ca să alerge 
la obştile cele alcătuite în frică de Dumnezeu, în care nu este 
neorînduială, tulburare, neascultare și nesupunere; unde nu este 
pungă deosebită izvodită de diavolul, în care, ori ce se pune 

este din furtișag, din viclenie și din înşelătorie adunată, spre 
pierzarea sufletească și trupească. Căci unde lucrurile cele de 
trebuință nu sînt de obşte și nu este un cuget și o unire după 
voia lui Dumnezeu, „acolo nu trebuie a se numi sobor de frați, 
ci adunare de tilhari“. lar unii ca aceștia nu sînt sub pronia 
lui Dumnezeu, ci sînt părăsiți de Cel Prea Înalt. Aceștia se chi- 
vernisesc și se povățuiesc de satana, după cum zice proorocul 
David : Şi i-a slobozit pe dînșii după meșteșugurile inimii lor 
(Psalm 80, 12). 


Părinților şi fraţilor, 


Zice Sfîntul Vasile: „Cel ce are lucru deosebit în viața de 
obște, s-a despărțit pe sine de Biserica lui Hristos și de dragos- 
tea lui Dumnezeu s-a înstrăinat. Unul ca acesta să fie neîm- 
părtășit pînă ce se va îndrepta, iar de se va obrăznici a se 
împărtăși cu Prea Curatele Taine cele înfricoșate, să știe că spre 
osindă mănîncă și bea Trupul și Sîngele Domnului și va avea 
parte cu bubosul Gheezi, cu vînzătorul Iuda şi cu cei asemenea 
lor. Iar dacă dezleagă cineva, dintre episcopi sau egumeni, să 
se facă unele ca acestea și rînduiesc învățături împotriva Sfin- 
ților Părinţi, vor da seama, în ziua judecății, cu ucigașii și cu 
pierzătorii tilhari, fiindcă dau pricină, prin nebăgarea lor de 
seamă, prin lene și prin călcarea pravilei, de vătămare și răpire 
a multor suflete de diavolul. 

Că oricine pune gind să aibă ceva deosebit în mănăstire 
sau în afara ei, spre negustorie, acela se face fur și tîlhar de 
ale sale, precum Anania și Safira. Că de vreme ce s-a lepădat 
de sine la primirea cinului călugăriei și și-a închinat sufletul 
și trupul lui Dumnezeu și a făgăduit înaintea îngerilor și a 
sfinților că va petrece viața în sărăcie și în scîrbă, cum nu se 
va arăta mincinos înaintea lui Dumnezeu și înșelător lui însuși 
și fur de cele sfinte ? Pentru aceasta, cel ce cu adevărat dorește 
miîntuirea sufletului său, nimic al său să nu aibă fără binecu- 
vîntare, nici voia lui să urmeze și cu înlesnire se va mîntui în 
viaţa cea îngerească a obștii“ (Prefaţă la cartea Sfîntului Teodor 
Studitul a episcopului Filaret al Riîmnicului, Bucureşti, 1940, 
p. 36-39). ` 

Tată că, atît de la Sfîntul Vasile, cît și din această prefață 
a acestui episcop s-a arătat, pe scurt, în ce constă adevărata 
viață de obşte. 

Aici m-am gîndit să mai adaug ceva. Îmi aduc aminte de 

bătrînul meu stareț Ioanichie Moroi, Dumnezeu să-l ierte. El 
a slujit Sfînta Liturghie, zilnic, timp de mai mulţi ani și își 
întărea viața trupească și duhovnicească cu împărtășirea Sfin- 
telor și Prea Curatelor Taine ale lui Hristos şi venea la masă, 
citindu-ne adesea cuvinte pentru viața de obște de la Sfîntul 
Teodor Studitul și Sfîntul Vasile cel Mare. Numai simbăta și 
Duminica mînca cu noi la masă. În zilele cînd ne citea, după 
ce termina, ne spunea: Cînd se va strica viața de obște prin 
mănăstiri, prea puţini se vor mântui și vor ajunge mănăstirile 
pustii . Căci unde nu este rînduială canonică în mănăstire, acolo 
nu este nici mîntuire. 

Cine știe dacă noi, păcătoșii, nu vom ajunge să vedem 
aceste lucruri împlinite prin mănăstirile noastre ! 

Acum, după ce am arătat în ce constă viața de obște în 
sfintele mănăstiri, să arătăm care din Sfinţii Părinţi au trăit 
în viaţa de obște și au întemeiat mari lavre care au fost conduse 
de stareți cu viaţă sfîntă și făcători de minuni. Să știți că dum- 
nezeieștii Părinţi, avînd pilda Mintuitorului și a Sfinţilor Apos- 
toli care au întemeiat primele obşti creștine, unde era o pungă, 
o masă și o biserică, în acest chip au organizat mănăstirile cu 
viață de obște. Astfel, avem pe Sfîntul Hariton Mărturisitorul, 
pe Sfintul Teodosie cel Mare, începătorul vieţii de obşte în 
Palestina; pe sfinții Eftimie cel Mare, Pahomie cel Mare, Sava 
cel Sfinţit, Gherasim de la Iordan, Pasarion, Dorotei, Marcu, 
Isaia pustnicul, Varsanufie și Ioan, Sfîntul Ioan Scărarul, Sfin- 
„tul Vasile cel Mare, Sfintul Teodor Studitul și Mărturisitorul, 
Atanasie din Athos, sfinții Antonie și Teodosie ai Pecerskăi, 
sfinţii Nicodim de la Tismana și Daniil Sihastru, Cuviosul Paisie 
de la Neamţ și mulți alți Părinţi ai mănăstirilor cu viaţă de 
obște din Sfîntul Munte Athos, din Rusia, din Grecia, din Bul- 
garia şi Serbia, ca şi din Apus — sfinţii loan Casian, Benedict 
de Nursia și altă mulțime nenumărată de sfinţi, care au trăit 
în mănăstirile cu viață de obște, unde mii și zeci de mii s-au 
ostenit și s-au mîntuit cu darul lui Dumnezeu, atît monahi, cît 
și monahii. 

De aceea, viaţa de obște este calea cea mai călcată și mai 
bătătorită pe care foarte mulţi au călătorit și cu ajutorul lui 
Dumnezeu s-au mîntuit. 

Dar să zicem ceva şi despre cei din viaţa idioritmică, adică 
din viața de sine. Despre aceștia trebuie să ştim că au mai 
multă osteneală şi grijă, fiindcă toți sfinţii cu un glas mărturi- 
sesc că rădăcina tuturor faptelor bune este tăierea voii; la fel, 

şi a tuturor răutăţilor, izvor și pricină este voia liberă a fiecă- 
ruia. Adică a nu se stăpîni de altul, ci tot ce i se va părea lui 
să facă. Această voie liberă o au cei ce trăiesc de capul lor, 
separat. Pentru că de nimeni nu se sfiesc, de nimeni nu au grijă; 
nădăjduiesc în banii sau averea lor, multă ori puțină cît o au; ce 
li se va părea, aceea fac; cînd vor și cît vor mănîncă și beau; de 
nu se trezesc la rugăciune, nu are cine să-i mustre; de nu-și 
vor săvîrși canonul, nimeni nu-i va certa; de le va veni ispită, 
nu are cine să-i sfătuiască; de li se va întimpla scîrbă, nu este 
cine să-i mîngiie; de vor cădea, nu este cine să le dea mîna, 
după Dumnezeu, ca să-i ridice, că nu au pa cineva căruia să-i 
fie milă de sufletele lor, nici să poarte grijă de miîntuirea lor. 
Și așa toate răutăţile se adună la cei ce trăiesc de capul lor. 
Pentru aceasta am zis că viața cea mai bună și mai sigură de 
mintuire pentru călugări este viaţa de obște. 

Iar de dorește cineva să petreacă calea cea de a treia, adică 
să ducă viaţă pustnicească, unuia ca aceluia trebuie. cu adevă- 
rat, să-i prisosească osteneala şi nevoinţa. Trebuie să vieţuiască 
la un loc liniștit, singur ostenindu-se. Dar îndrăznesc a zice că 
în vremea de acum este cu anevoie a duce cineva viaţa aceasta, 
A fost demult, cu adevărat, vreme potrivită pentru săvîrşirea 
acestui fel de nevoinţă pe care au dus-o sfinţii Antonie, Onufrie, 
Pavel 'Tebeul, Paisie, Sisoe, Marcu din Abisinia și mulți alţii 
pe care numai Dumnezeu îi ştie. 

Unii ca aceștia, săptămîni întregi nu gustau hrană; alţii, în 
toată viața lor nu au băut vin, iar untdelemn și pește nici cu 
ochii nu au văzut. Se hrăneau cu buruieni și rădăcini, și nu 
numai față de femeie, dar nici de bărbat nu vedeau. Rugăciunea 
lor era necurmată, goliciunea lor numai cu o vechitură și-o 
acopereau, multe lupte de la draci și de la fiare răbdau; cu 
frigul, cu arșiţa și cu setea pe sine se chinuiau și multe alte 
nevoinţe prea mari în toată viaţa lor făceau, fiind plini de dra- 
goste pentru Dumnezeu. Alții în peșteri şi în crăpăturile pămîn- 
tului petreceau, cărora, după mărturia Apostolului Pavel, lumea 
nu le era vrednică (Evrei 11, 38). Acestor sfinți astăzi nimeni 
nu le mai poate urma. 

Viața de obşte este calea cea mai lesnicioasă pentru toți, şi 
pentru cei mai slabi și pentru cei mai rivnitori. 


Părinților și fraţilor, 


Dacă voiţi să vă mîntuiți mai sigur și mai ușor, nevoiţi-vă 
pentru Hristos în viața cea de obşte, în ascultare, în smerenie, 

în iubire și rugăciune și citiți mai ales aceste cărţi: Vechile 
rînduieli ale vieţii călugărești, Vieţile sfinților Pahomie cel 
Mare, Orsisie și Teodor cel Sfinţit; Așezămintele călugărești ale 
Sfîntului Vasile, Sfîntul Teodor Studitul; Cartea marilor Stareţi 
Varsanufie şi loan, Avva Dorotei; Scara Sfîntului Ioan Scărarul 
și alte cărţi care învață cu de-amănuntul rînduiala vieții de 
obşte. Citind aceste cărți, vă veţi lămuri și vă veţi hotărî să 
urmaţi, după putere, siințita petrecere a vieții de obște și cu 
darul Miîntuitorului nostru lisus Hristos, prin mijlocirea şi ru- 
găciunile Preasfintei și Preacuratei Maicii Sale și ale tuturor 
sfinților, vă veți mîntui, AMIN ! 


PREDICĂ 
DESPRE FRICA DE DUMNEZEU 


„Frica de Dumnezeu este îințelep- 
ciunea, iar ferirea de rău este ştiinţa” 
(Pilde 9, 10). 


lubiţi credincioși, 


crarea celor bune, voiesc să vă amintesc sfinţiilor și fră- 

țiilor voastre, de una din cele mai mari virtuți creștinești, 
adică despre frica de Dumnezeu, care ne ajută nouă tuturor să 
mergem pe calea cea scumpă a mîntuirii, prin lucrarea tuturor 
poruncilor Lui. Cu această mare virtute au strălucit în lume 
toţi sfinţii și aleșii lui Dumnezeu. 

Mai întîi să vedem ce spune Sfînta Scriptură despre frica 
de Dumnezeu. 

Duhul Sfînt, vorbind prin gura sfintului și marelui prooroc 
David, zice: Frica Domnului este începutul înţelepciunii (Psal- 
mul 110, 10). Solomon, fiul lui David, zice: Frica Domnului este 
învățătură şi înțelepciune (Proverbe 16, 41); iar Isus Sirah, în 
cartea înţelepciunii lui, zice: Frica Domnului mai presus de 
toate covirșeşte (Isus Sirah 25, 14). Iată și alte mărturii despre 
frica de Dumnezeu : Frica Domnului este izvor de viață (Pro- 
verbe 14, 28), Frica Domnului este rădăcină a înțelepciunii 
(Isus Sirah 1, 19); Frica Domnului este comoară veșnică a drep- 
tății (Isaia 33, 6); și voi da lor altă cale și altă inimă, ca să se 
teamă de Mine (leremia 32, 39-40). 

Să întrebăm și pe Sfinţii și dumnezeieștii Părinţi ai Bisericii 
lui Hristos, ce este frica de Dumnezeu. Ei, conglăsuind cu 
Sfinta Scriptură, ne spun: „Frica de Dumnezeu este început al 


A 
T predica de astăzi, eu, nevrednicul și neputinciosul în lu- 

faptelor bune“ (Sfintul Nicodim Aghioritul); „Frica de Dum- 
nezeu este Început al vieții celei adevărate a omului“ (Filocalia, 
vol. 10, cuv. 1). Sfîntul Efrem Sirul aseamănă frica de Dum- 
nezeu cu o sabie cu două tăişuri, care taie toată pofta cea rea 
(Cuvint către monahi pentru toată întrarmarea). Sfintul Simeon 
Noul Teclog numeşte frica da Dumnezeu „armă nebiruită a 
credinței“ (Filocalia, vol. 6, p. 37). Hie Ecdicul o numeşte „în- 
ceput al virtuților“ (Filocalia, vol. 4, p. 281); iar dumnezeiescul 
Părinte Ioan Scărarul o aseamănă cu soarele care, trimiţind 
o rază în cămară, descoperă în ea chiar și cele mai mici gunoaie 
şi prafuri subţiri (Scara, cuv. 26). În alt loc tot el zice: „Înmul- 
ţirea.. fricii de Dumnezeu este început al dragostei“ (Scara, 
cuv. 30). 

Mergînd mai departe pe drumul cuvîntului nostru, să ară- 
tăm din ce se naşte această virtute în sufletul omului. Să 
ascultăm mai întîi pe Sfîntul Maxim Mărturisitorul care zice că 
frica de Dumnezeu se naște din credința în Dumnezeu: Cel ce 
crede, se teme: iar cel ce se teme, se smerește (Filocalia. vol, 2, 
cuv, 16). Iar Sfîntul loan Scărarul spune că frica de Dumnezeu 
se naște din cunoștința de sine, adică din smerenie: „Cine s-a 
cunoscut pe sine, a ajuns la înţelepciunea fricii de Dumnezeu“ 
(Scara, cuv. 25). 

Sfîntul Petru Damaschin adeverește că frica de Dumnezeu 
se naște din credinţă. zicînd: „De aceea, eu ticălosul, sînt mai 
rău decît un necredincios că nu vreau să lucrez ca să aflu cre- 
dința cea mare și prin ea să vin la temerea de Dumnezeu și la 
începutul înțelepciunii Duhului“ (Filocalia, vol. 5, p. 196). 

Să arătăm, în continuare. de cîte feluri este frica de Dum- 
nezeu. După mărturia Sfîntului Petru Damaschin, frica de 
Dumnezeu este îndoită și anume: .„Este o frică de Dumnezeu 
care se zice şi începătoare și una desăviîrşită care se naște din 
cea începătoare“ (Filocalia, vol. 5. p. 198). Despre frica de Dum- 
nezeu cea începătoare n2 vorbeşte Sfînta Scriptură. zicînd: Cu 
frica Domnului se abate fiecare de la rău (Proverbe 15, 29); 
Pătrunde cu frica Ta cărnurile mele, că de judecăţile Tale 
m-am temut (Psalm 118, 120). Frica de Dumnezeu începătoare 
este frică de rob. Cu această frică se abate omul de la rău 
și începe a lucra binele (Psalm 33, 13). Cu cît se nevoieşte cineva 
spre bine și cu cit crește în el frica de Dumnezeu, cu atît omul 
începe să cunoască și cele mai mici greșeli ale sale, pe care 
niciodată nu le luase în seamă pînă atunci, fiindcă se afla întru 
întunericul neştiinţei. Iată un exemplu. 


18 URCUŞ SPRE INVIERE 


Cineva merge noaptea pe un drum alunecos și plin de no- 
roi şi se întîmplă să cadă jos şi se murdăreșşte, însă din cauza 
întunericului nu poate să-și dea seama cum și cit de tare şi-a 
murdărit hainele sale. Dar călătorind, abia la lumina zilei îşi 
dă seama cît de mult și-a pătat hainele sale cu apă și noroi. 
Asemenea se întîmplă și celui începător în frica de Dumnezeu. 
Ştie că a căzut și este murdar, dar nu cunoaște cu de-amănun- 
tul în ce stare groaznică este. Dar desăvîrșindu-se în frica de 
Dumnezeu cea începătoare, ajunge la a doua treaptă a fricii de 
Dumnezeu, cum zice David: Frica Domnului este curată și ră- 
mâne în veacul veacului (Psalm 18, 10), (Filocalia, vol. 9, Sfîntul 
Dorotei, Cuvînt despre frica de Dumnezeu). 

Despre cele două feluri ale fricii de Dumnezeu zice şi 
Sfintul Maxim Mărturisitorul: „Temerea de Dumnezeu este de 
două feluri: una curată şi alta necurată, deoarece şi oamenii, 
unii sînt păcătoşi, iar alții drepți. Drepţii păzesc în ei, prin 
curăţia și neprihănirea conștiinței. temerea de Dumnezeu cea 
dintii, cinstindu-l pentru măreţia coviîrșitoare a puterii Lui ne- 
sfirşite; iar" păcătoşii așteaptă de la El, prin temerea a doua, 
pedepsele pentru greşeli. Temerea curată rămîne pururea și 
niciodată nu se șterge, după cuvintul: Frica Domnului curată 
rămîne în veacul veacului (Psalm 18, 10). Iar temerea necurată 
se stinge și trece, dispărînd prin pocăință. Drept aceea, Apostolul, 
spunînd de cel ce se teme că nu e desăvirșit în iubire, are în 
vedere temerea care nu e curată, iar Proorocul, spunînd că nu 
sînt lipsiți de nimic cei ce se tem de Domnul, are în vedere te- 
merea curată“ (Filocalia, vol. 3, p. 42). 

Sfîntul Petru Damaschin, ca și Sfîntul Maxim, zice: „Sem- 
nul fricii dintii (adică a celei începătoare și de rob) stă în a 
uri păcatul și a ne minia pe el, ca niște răniţi de fiare; iar al 
fricii desăvîrşite stă în a iubi virtutea și a ne teme de abatere, 
fiindcă nimeni nu este neschimbător. De aceea, la tot lucrul 
în viața aceasta sîntem datori să ne temem întotdeauna de 
cădere, văzînd pe marele prooroc și împărat plingînd pentru 
două păcate și pe Solomon abătîndu-se la atîta răutate, și au- 
zind pe Apostolul care spune: Celui ce i se pare că stă, să ia 
aminte să nu cadă (I Corinteni 10, 12). Iar dacă zice careva că 
dragostea scoate afară frica, după cuvintătorul de Dumnezeu 
(I Ioan 4, 18), bine zice, dar pe cea dintii şi începătoare. Căci 
despre frica desăvirșită, zice David: Fericit bărbatul care se teme 
de Domnul și în poruncile Lui voiește foarte (Psalm 111, 1), 
adică iubeşte foarte virtutea, Acesta se află pe treapta de fiu 

al lui Dumnezzu după dar, fiindcă nu face aceasta de frica mun- 
cilor, ci numai din iubire către Dumnezeu“ (Filocalia, vol. 5, 
p. 200). 


Iubiţi credincioși, 


După ce am arătat ce este frica de Dumnezeu. din ce se 
naşte şi de cîte feluri este, vom arăta și care sînt roadele ei. Pen- 
tru a ne da seama cît de mare este această comoară a virtuţilor 
și câtă vistierie de bunătăţi izvorăsc dintr-însa, să întrebăm iarăși 
dumnezeiasca Scriptură. Ea ne spune că roadele fricii de Dum- 
nezeu sînt; începerea înțelepciunii (Proverbe 1, 7; 9, 10); adău- 
gire de zile (Proverbe 10, 28); izvor de viață (Proverbe 14, 27); 
ferirea de rău (Proverbe 8, 13); cinstirea de Dumnezeu (Psalm 
5. 7), slujirea lui Dumnezeu, după cuvîntul psalmistului: Slujiţi 
Domnului cu frică şi vă bucuraţi Lui cu cutremur (Psalm 2, 11; 
Evrei 12, 28). 

Frica Domnului ne ajută să lucrăm la miîntuirea noastră, 
după mărturia Sfîntului Apostol Pavel, care îndeamnă pe fili- 
peni, zicîndu-le: Cu frică și cu cutremur lucraţi la mântuirea 
voastră (Filipeni 2, 12). Frica Domnului aduce omului de la El 
tot binele (Deuteronom 6. 24; 8, 6; 10, 12). Frica Domnului ne 
ajută la dobindirea curăţeniei și a sfinţeniei, după învățătura 
Sfintului Apostol Pavel care zice: Avînd, deci, aceste făgăduințe, 
iubiților, să ne curățim pe noi de toată întinăciunea trunului 
și a duhului, făcînd sfințenie întru frica lui Dumnezeu (II Co- 
rinteni 7, 1). Frica Domnului ne ajută să judecăm cu dreptate 
(I Paralipomena 20, 6-7). Frica Domnului ajută celor ce cîr- 
muiesc cu dreptate (Ieşire 18, 29; II Împărați 23, 3). Frica Dom- 
nului ne face plăcuţi Lui, după cuvintul: „În orice neam, cel ce 
se teme de Domnul şi face dreptate, este primit la El“ (Fapte 
10, 35). Frica Domnului ne face să fim iubiţi de Dumnezeu și 
să luăm de la El nenumărate bunătăți, după cele scrise: Cât 
este de mare mulțimea bunătăților Tale, Doamne, pe care ai 
gătit-o celor ce se tem de Tine (Psalm 30, 19). Frica Domnului 
ne ajută să cîştigăm mila lui Dumnezeu, după mărturia Sfintei 
Scripturi: Că după înălțimea cerului de la pămînt, a întărit. 
Domnul mila Sa spre cei ce se tem de El (Psalm 102, 11,17). 
Frica Domnului ne ajută să fim auziţi de Dumnezeu în rugă- 
ciunile și necazurile noastre: Voia celor ce se tem de El va face 
și rugăciunea lor va auzi şi-i va mântui (Psalm 144, 19). A întărit 
Domnul mila Sa spre cei ce se tem de El (Psalm 102, 11,17). 
Frica Domnului ne face vrednici de binecuvîntarea lui Dum- 

nezeu (Deuteronom 5, 29; 6, 24; Psalm 24, 12-14). Frica Dom- 
nului ne apără de frica oamenilor, după cuvintul psalmistului: 
„Nu mă voi teme de rele că Tu cu mine ești“ (Psalm 22, 4). 
Și iarăşi: De frica voastră nu ne vom teme, mici ne vom tul- 
bura, căci cu noi este Dumnezeu (Isaia 12, 2). Și iarăși: Să nu 
te temi de fața lor, că Eu cu tine sînt să te scot, zice Domnul 
(Ieremia 1, 8; lezechiel 2, 6). Iar Mîntuitorul, întărind, spune: 
Să nu vă temeţi de cei ce ucid trupul, iar sufletul nu pot să-l 
ucidă; ci să vă temeţi mai vîrtos de cel ce poate să piardă și 
sufletul şi trupul în gheenă (Matei 10, 28; Luca 12, 4-5). 

Și dumnezeieștii Părinţi vorbesc despre roadele fricii de 
Dumnezeu. 

Sfintul Isaac Sirul spune că frica de Dumnezeu este teme- 
lia călătoriei omului spre cer (Cuv. 1). Sfintul Nicodim Aghiori- 
tul spune că frica de Dumnezeu este izvor, maică și rădăcină 
a priceperii și a toată fapta bună (Paza celor cinci simţuri, 
Cap. 11). Iar Sfintul Grigorie Teologul arată că frica de Dum- 
nezeu ajută la păzirca poruncilor și la curăţia trupului, zicînd: 
Unde este frică, acolo este şi păzire; iar unde este păzire de 
porunci, acolo este și curățirea trupului. Altă roadă a fricii de 
Dumnezeu este şi aceea că omul ajuns, prin darul lui Dumnezeu, 
la ea nu se mai teme de nimic. Acest lucru il spune Sfintul 
loan Scărarul: „Cine a ajuns sluga Domnului, acela se teme 
numai de Stăpinul său. Iar cine n-are frică de Dumnezeu, acela 
se teme și de umbra sa“ (Scara, cuv. 21). 

Aceste puţine fiind zise despre roadele fricii de Dumnezeu 
din dumnezeiasca Scriptură și de la Sfinţii Părinţi, este potri- 
vit să arătăm cîteva nume de sfinţi și aleși ai lui Dumnezeu, 
care mai mult decit alţii au strălucit în lume cu această po- 
doabă neprețuită a fricii de Dumnezeu. 

întîi să ne aducem aminte de Noe care, primind poruncă 
să facă o corabie, temindu-se de Dumnezeu, a făcut-o (Evrei 
11, 7). După Noe, patriarhul Avraam a arătat atita frică de 
Dumnezeu, încît s-a sîrguit să aducă jertfă lui Dumnezeu pe 
unul născut fiul său, Isaac, pe care însuși Dumnezeu îl mărtu- 
riseşte a fi cu adevărat om temător de Dumnezeu și îi zice prin 
îngerul său: Avraome, Avroame... acum am cunoscut că te temi 
tu de Dumnezeu și nu ti s-a făcut milă de fiul tău pentru Mine 
(Facere 22, 11-12). Apoi, nepotul său, patriarhul Iosif cel prea 
frumos și prea minunat, avind frica lui Dumnezeu, n-a ascul- 
tat de viclenia femeii, spre a face păcat cu ea, ci a zis: Cum 
voi face acest cuvînt al tău să păcătuiese înaintea lui Dum- 
nezeu? (Facerea 39, 9). 

Alți bărbați sfinți, temători de Dumnezeu, au fost toți 
pruoracii Legii Vechi, ca: Moise, Samuel, Tlie Tesviteanul, Isaia, 
Ieremia, Daniel și dreptul Iov, iar în Legea Harului, Fecioara 
Maria, Dreptul Simeon, Sfintul Ioan Botezătorul, Sfinții Apos- 
toli și toți sfinții și mucenicii care s-au jertfit pentru Hristos 
și au strălucit în fapte bune. 


lubiţi frați creștini, 


Voi incheia acest cuvint cu o istorioară morală, spre fo- 
losul tuturor. 

Un creștin era obișnuit să fure. Odată, pe vremea seceri-? 
șului, văzind pe cîmp o mulţime de clăi de grîu, a hotărit în 
mintea sa să fure. Venind acasă, a pregătit căruţa și caii și, 
luînd cu el pe fiica sa de cinci ani, la miezul nopţii a plecat la 
furat. După ce s-a uitat în toate părţile ca să nu-l vadă cineva, 
a luat cîțiva snopi de grîu dintr-o claie şi i-a adus la căruță, 
Atunci copila, fiind pornită de puterea lui Dumnezeu, a zis că- 
tre tatăl ei: „Tată, ai uitat ceva. Poate era bine să priveşti şi 
în sus, că în celelalte părți am văzut că te-ai uitat“. Atunci, 
el, cugetind adînc la cuvintul fetiţei şi aducîndu-și aminte de 
Dumnezeu Care vede toate, a dus snopii de grîu la locul lor, 
a luat căruţa şi s-a întors fără nimic acasă. Apoi a spus femeii 
sale: „În noaptea aceasta Dumnezeu mi-a vorbit prin gura 
acestei copile niște cuvinte care m-au întors la pocăință. De 
acum nu voi mai fura niciodată în viața mea“. 

Apoi s-a dus la spovedanie la un duhovnic bun, și-a măr- 
turisit toate păcatele, a primit canon și din acea vreme și-a În- 
dreptat viața. 

Să dea Bunul Dumnezeu ca şi noi, păcătoșii, cind ne ispi- 
teşte satana cu orice fel de păcat, să ne ridicăm privirea la Cel 
ce vede toate şi, fiind îngrădiţi cu frica de Dumnezeu, să pără- 
sim păcatele ca să moștenim viața veșnică. AMIN ! 


CER 


IV 


PREDICA 
DESPRE DREAPTA SOCOTEALĂ 


„Toate cele peste măsură sint de 
la draci“ (Pateric, cap. 25, Despre 
socotință, p. 138). 


Părinților, fraţilor și iubiţi credincioși, 


a începutul acestei cărți mi s-a părut de folos a 
L vorbi despre darul deosebirii, adică despre dreapta 

socoteală, care este podoaba faptelor bune, după cel 
ce a zis că „pe tot lucrul îl împodobește măsura. Căci 
cele fără de măsură, chiar de se socotesc a fi bune, 
întru vătămare se mută“ (Sfintul Isaac Sirul, Cuv. 1, 
Mănăstirea Neamţ, ed. 1819, p. 28). Și chiar dacă eu, 
leneșul și neiscusitul întru toate cele bune, nici cu virful dege- 
tului nu m-am atins prin lucrare, de această mare bunătate a 
dreptei socoteli, totuși m-am gîndit că uneori și un orb poate 
îi de folos, atunci cînd va ţine în mina sa o lumină aprinsă pen- 
tru cei ce văd. Cu această nădejde mîngiindu-mă, am vrut să 
slujesc celor ce călătoresc pe această cărare spre cer și prin ale 
căror sfinte rugăciuni nădăjduiesc și eu, nevrednicul, să fiu 
miluit de Mintuitorul nostru în ziua cea mare a Judecăţii de 
apoi. Scopul pentru care am vrut să amintesc monahilor şi creş- 
tinilor despre dreapta socoteală, a fost acela de a le face cu- 
noscută, de la început, această împărăteasă a faptelor bune, 
pentru a nu uita de această sare care îndulcește jertfa osteneli- 
lor şi care o fac a fi bineprimită și plăcută lui Dumnezeu. Căci 
fără de această sare duhovnicească, după cum spuneam mai 
sus, toate cele bune se strică și întru vătămare se mută. 

Dumnezeiasca Scriptură și Sfinţii Părinţi numesc dreapta 

socoteală „soare“ (Efeseni 4, 26; Sfintul Casian Romanul, Filo- 
calia, vol. 1, p. 131). În alt loc, Sfinta Scriptură o numeşte cîrmă 
a vieţii şi sfat, zicînd: Cei ce nu au cîrmuire, cad ca frunzele; 
Mintuirea stă întru mult sfat (Proverbe 11, 14); Sfatul bun te 
va păzi (Proverbe 2, 11). Sfintul Antonie o arată a fi cea mai 
mare dintre toate faptele bune și o numește „ochi și luminător 
al sufletului“ (Sfintul Casian Romanul, Filocalia, vol. 1). Alţii 
i-au zis „izvorul, rădăcina, capul şi legătura tuturor virtuţilor“. 
Sfîntul Petru Damaschin o numește „Lumina care arată celui 
ce o are“ (Filocalia, vol. 5, p. 123). De asemenea și unii înţelepţi 
profani, vorbind despre dreapta socoteală, au spus: „Perfecţiu- 
nea este măsura în toate“, adică acea rară ştiinţă de a acorda 
fiecărui lucru şi fiecărui act din viaţă însemnătatea cuvenită 
— după măsura valorii lui — şi de a nu amesteca lucrurile mă- 
runte cu cele de preț. Tot ei au mai numit-o „știința desăvir- 
şirii“, 

Prin ce fapte bune ajunge omul să ciștige această împără- 
teasă a virtuților ? Despre acest lucru Sfinții Părinţi ne spun 
că „nepătimirea naște dreapta socoteală“ (Sfîntul Maxim Mărtu- 
risitorul, Filocalia, vol. 2, p. 59). Același sfint zice că „mintea 
deprinsă cu făptuirea înaintează în dreapta socoteală“ (Sfintul 
Maxim Mărturisitorul, Filocalia, vol. 2 p. 59). Avva Serapion 
spune că „darul deosebirii (dreptei socoteli) îl cîștigă omul 
atunci cînd nu va crede părerii sale, ci va urma în toate învă- 
țăturii Părinților celor iscusiţi (Sfintul Casian Romanul, Filocalia, 
vol. 1, p. 136). Avva Moise spune aproape acelaşi lucru ca 
Avva Serapion despre dreapta socoteală: „Dreapta socoteală nu 
se cîștigă decît prin smerenie, care n2 face să arătăm Părinților 
nu numai faptele, ci şi gîndurile noastre și să nu ne încredem 
în părerea noastră nicidecum; ci în toate să urmăm povăţuirile 
bătrînilor și să credem că este bun ceea ce vor socoti ei ca atare. 
Aceasta nu numai că face pe monah să rămină neabătut de la 
calea cea dreaptă, prin discernămîntul adevărat, ci îl și păzeşte 
nevătămat de toate cursele diavolului“ (Idem, p. 135). La fel 
cu Avva Moise, dumnezeiescul Părinte loan Scărarul spune că 
„din ascultare se naște smerenia; iar din smerenie, dreapta 
socoteală“ (Scara, Cuv. 4, p. ț3). Sfîntul Isaac Sirul, arătind 
valoarea dreptei socoteli, zice că „lucrarea cea cu măsură. cu 
osteneală și cu statornicie petrecătoare este cea mai de preț“ 
(Cuv. 55, p. 259). 

Părinților şi fraţi creştini, 


Pînă aici am adunat cîteva mărturii din Sfînta Scriptură şi 
de la Sfinţii Părinţi despre numirile dreptei socoteli, precum și 
despre virtuțile din care se naște această minunată și cuprinză- 
toare faptă bună. În continuare vom arăta cite ceva despre felul 
cum trebuie să se folosească cineva de dreapta judecată, în lu- 
crarea tuturor faptelor bune, 

Pentru a inţelege mai clar cele ce se vor arăta, trebuie să 
cunoaștem că sufletul are trei părți: partea rațională, partea 
minioasă şi partea poftitoare, pentru a le putea da lucrarea 
cuvenită. De asemenea, trebuie să avem grijă și de cele nece- 
sare trupului nostru. Felul în care trebuie să chivernisim, cu 
dreaptă socoteală, cele trei părţi ale sufletului și trupului nostru 
ni-l arată dumnezeiescul Părinte Maxim Mărturisitorul, zicînd: 
„De vrei să fii drept, dă fiecărei părţi din tine, adică sufletului 
și trupului, cele de care sînt vrednice. Părţii raționale a su- 
fletului dă-i citiri, vederi duhovnicești şi rugăciuni; iuţimii dă-i 
dragoste duhovnicească ce se opune urii; părţii poftitoare dă-i 
cumpătare şi înfrinare, iar trupului, hrană și îmbrăcăminte, atit 
cît îi sînt de trebuință“ (Filocalia, vol. 2, a 4-a sută a cape- 
telor despre dragoste, Cuv. 44, p. 105-106). 

De mare grijă avem nevoie pentru a intrebuința în orice 
loc şi timp dreapta socoteală în vorbire, deoarece, după măr- 
turia Sfintei Scripturi, moartea și viața sînt în mina limbii, iar 
cei ce îşi stăpinesc limba vor mînca roadele ei (Proverbe 18, 21). 
Să ţinem seama de dreapta socoteală atunci cînd avem de vorbit 
mai mult, deoarece din multă vorbă nu vom putea scăpa de 
păcat (Proverbe 10, 19) şi cursă tare sînt omului buzele lui și 
se prinde cu cuvintele gurii sale (Proverbe 6, 2). Dumnezeiasca 
Scriptură, arătind marele folos pe care-l dobindește omul din 
paza cuvintelor sale, zice : Cel ce își păzeşte gura sa, își păzeşte 
sufletul (Proverbe 13. 3). lar dumnezeiescul Apostol Iacov, ară- 
tind cît de mare este valoarea dreptei socoteli în cuvint, zice: 
De nu greșește cineva în cuvînt, acela este bărbat desăvirșit, 
puternic a-şi înfrîna şi tot trupul (Iacov 3, 2). Sfîntul Ioan Scă- 
rarul, arătînd că de multe ori slava deșartă îndeamnă pe om la 
vorbă multă, zice: Multa vorbire este scaun al slavei deşarte 
(Scara, Cuv. 11, C. 2, p. 77), iar Sfîntul Talasie zice: Cînd vor- 
begti, alege din cele cinci feluri de vorbire numai trei, de al pa- 
trulea nu te folosi des, iar de al cincilea fugi (Filocalia, vol. 4, 
Despre dragoste, înfrînare și viețuirea cea după minte către 
Pavel prezviterul, suta întîi, C. 69, p. 8). Clement Viemide arată 

cele cinci feluri de vorbire: numire, cind numim pe cineva; în- 
trebare, cînd întrebăm pe cineva; rugare, cu care ne rugăm de 
cineva; hotăritor, cînd hotărim şi vorbim în mod sigur şi porun- 
citor, cînd poruncim în mod autoritar. El zice: „Foloseşte în vor- 
birea ta numai primele trei, iar modul hotăritor și poruncitor 
nu-l folosi“ (Sfîntul Nicodim Aghioritul, Războiul nevăzut, Cap. 
24, p. 67). 

Ca și în vorbire, şi în tăcere ne trebuie dreaptă socoteală. 
Cu toate că această faptă bună este de mare folos celui ce se 
nevojeşte pentru mîntuirea sufletului său, uneori insă, de nu 
o vom face cu dreaptă socoteală și bună cuviință, ne poate 
aduce pagubă și păcat. Dumnezeiescul Părinte Isaac Sirul zice 
că „tăcerea este ajutătoare în lucrurile cele bune, mai înaltă 
decit toate lucrurile vieții monahale“ (Cuv. 34, p. 220); „tăcerea 
este taină a veacului viitor“ (Scrisoarea a 4-a către Sfîntul Si- 
meon de la muntele Minunat, p. 416). Apoi, arătînd şi pricinile 
pentru care cineva tace, zice: „Pentru trei lucruri tace cineva: 
pentru slava oamenilor, pentru ferbințeală și rîvna faptei celei 
bune sau pentru că are convorbire tainică cu Dumnezeu și de 
aceea mintea lui este atrasă de tăcere“ (Cuv. 26, p. 171). Apoi, 
zice: „Nimic nu răceşte focul care vine de la Sfîntul Duh în 
inima monahului, spre sfințenia sufletului, ca viețuirea împreună 
şi multa vorbire, în afară de cea cu fiii tainelor lui Dumnezeu, 
care sporeşte cunoștința şi ne apropie de El. Că o vorbire ca 
aceasta deşteaptă sufletul către viaţă și dezrădăcinează patimile, 
iar gindurile cele urite le alină mai mult decît toate faptele cele 
bune. Să nu-ți cîştigi prieteni, nici împreună tăinuitori, decît 
numai pe unii ca aceștia pentru ca să nu se poticnească sufletul 
tău și să te abaţi din calea Domnului“ (Cuv. 43, p. 215-216). 
Iar Sfintul Varsanufie zice că tăcerea întru cunoștință, cu 
dreaptă socoteală, este mai înaltă decît teologia. 

De aceea, fiecare să-și cerceteze gindurile care îi vin în 
inimă, căci multora dintre ele nu este bine a le da drumul să 
iasă din gură. Sfîntul Isaac Sirul, arătînd că nu se cade celui 
nesporit în lucrare să vorbească, zice: „Dacă nu ai lucruri, nu 
vorbi despre fapta bună“ (Cuv. 56, p. 269); iar Sfîntul Ioan 
Scărarul zice că „cel ce este prieten al tăcerii se apropie de 
Dumnezeu și, vorbind cu El în taină, se luminează de la Diînsul“ 
(Scara, Cuv. 5, p. 77). De asemenea, Sfîntul Nicodim Aghiori- 
tul zice: Deprinde-te a tăcea, chiar acolo unde nu e rău să vor- 
bești; numai să nu fie tăcerea ta pricină de vătămare duhovni- 
cească, ţie și celorlalți (Războiul nevăzut, Cap. 23, p. 66). O 
cumpănă foarte folositoare între vorbire și tăcerea cea cu dreaptă 

socoteală, ne-o arată dumnezeiescul Părinte Pimen cel Mare, 
Egipteanul, zicînd: Cel ce vorbeşte pentru Dumnezeu, bine face; 
iar cel ce tace pentru Dumnezeu, asemenea (Pateric, litera 
P, p. 62). ` 

Să însemnăm puține cuvinte și despre înfrînare căci și ea, 
de nu va fi condusă de dreapta socoteală, ne va aduce mai mare 
pagubă decît folos, pentru mîntuirea sufletului nostru.. Zice 
Sfintul Vasile și alţi Sfinți Părinţi: „Cită deosebire are arama de 
fier şi fierul de vreascuri, atîta deosebire se află între alcătuirea 
unui trup și al altuia“ (Vechile reguli monahale, Regula a 19-a 
despre viaţa de obște, p. 361). Atunci oricine poate înţelege că 
nu se potrivește înfrînarea de la mîncare, băutură. și somn la 
toți, deopotrivă; ci, după starea și puterea fiecăruia în parte. 
Acest lucru îl arată tot Sfintul Vasile cel Mare, zicînd: „Înfri- 
narea trebuie să se măsoare pentru fiecare, potrivit cu puterile 
trupului său“ (Ibidem). Apoi adaugă: Fiecărui monah și credin- 
cios să-i hotărască duhovnicul lui măsura la hrană, la băutură 
și la somn și numai duhovnicui poate dezlega să mănînce sau 
să doarmă mai mult sau mai puţin (Idem, p. 312). 

Noi trebuie să avem dreaptă socoteală nu numai în gindire, 
vorbire, tăcere, mincare, băutură și somn, ci și în toate ostenelile 
trupeşti (metaniile, privegherea, greutatea ascultărilor, ș. a.): 
De aceea, dumnezeieștii Părinţi ne sfătuiesc a ne sili în toate 
să cîştigăm dreapta socoteală, zicînd: „Sintem datori, deci, să 
dobindim cu toată puterea și cu toată sîrguinţa, darul deosebirii, 
care ne va putea păzi nevătămați de întinderea peste măsură 
spre amîndouă părţile. Căci despre amindouă zic părinţii că 
sînt la fel de vătămătoare, atit întinderea peste măsură a postu- 
lui, cît și săturarea pîntecelui; atît privegherea peste măsură, 
cît și săturarea de somn și, la fel. toate trecerile peste măsură. 
Am cunoscut pe unii care n-au fost biruiți de îmbuibarea pîn- 
tecelui, dar au fost doborîți de postul peste măsură și s-au ros- 
togolit spre aceeași patimă a îmbuibării pîntecelui, din slăbirea 
ce le-a venit în urma postirii fără măsură. Îmi aduc aminte că 
şi eu am pătimit una ca aceasta. Așa de mult mă înfrinam, încît 
uitam de trebuinţa hranei pînă și două și trei zile și nicidecum 
n-aş fi dorit hrană, de nu m-ar fi îndemnat alții să mănînc. 
Şi iarăși, din uneltirea diavolului, așa fugise somnul de la mine 
încît, foarte multe nopți de-a rîndul, rămiîneam nedormit și ru- 
gam pe Dumnezeu să-mi facă parte și mie de puţin somn. Mai 
greu m-am primejduit din pricina nemîncării și a privegherii 
peste măsură, decît din pricina îmbuibării pîntecelui și a som- 
nului mult“ (Sfîntul Casian Romanul, Filocalia, vol. 1, Cuvînt 

plin de mult folos... p. 140-141). Alt sfint zice: „Precum trupul 
îngreuiat de mulțimea mincărurilor face mintea molatică şi 
greoaie, tot așa, cind a slăbit de prea multă înfrînare, face par- 
tea contemplativă a sufletului posomorită și neiubitoare de cu- 
noștință. Deci, mîncărurile trebuie să se potrivească cu starea 
trupului“ (Sfintul Diadoh al Foticeei, Cuviînt ascetic despre viaţa 
monahală, despre cunoștință și despre dreapta socoteală duhov- 
nicească, C. 45, p. 352). Iar Sfintul Isaac zice: „Cînd vei sili 
trupul cel neputincios spre lucruri peste puterea lui, vei pune 
întunecare peste întunecare în sufletul tău şi vei aduce, mai 
degrabă, tulburare asupra lui“ (Cuv. 73, p. 335). 


Părinților, fraţilor și iubiţi credincioși, 


După cum vedem din mărturiile de mai sus, ale Sfintei 
Scripturi și ale Sfinţilor Părinţi, mare nevoie avem, noi monahii 
şi toţi creştinii, de a afla calea de mijloc care duce pe om la 
mintuirea sufletului său. Să ne rugăm Prea Bunului și Prea În- 
duratului nostru Miîntuitor și Prea Sfintei Sale Maici, ocrotitoa- 
rea și mijlocitoarea noastră către El, să ne ajute şi nouă, celor 
neputincioși și nevrednici, să dobîndim — măcar cit de puţin — 
darul deosebirii (dreptei socoteli), spre a nu ne abate, nici spre 
dreapta, nici spre stînga, în toate faptele noastre trupești şi 
sufletești. De aceea, în toată vremea ne trebuie mare grijă și. 
atenţie. Acest lucru îl adeverește dumnezeiescul Părinte Isaac 
Sirul, zicînd: „La tot pasul care-l faci, cercetează-te de umbli în 
calea cea dreaptă, sau te-ai abătut pe vreo cărare greșită“ (Cuv. 
12, p. 73). Închei smeritul meu cuvînt despre dreapta socoteală 
și vă rog să mijlociţi pentru mine, ca mila Domnului să-mi ajute 
și mie să pun început bun. AMIN! 


4 


PREDICĂ 


DESPRE NEVOINŢȚA ȘI LUPTA DUHOVNICEASCĂ 
A MONAHILOR ȘI CREȘTINILOR 


„Mulţi sint cei ce se luptă cu 
mine de la înălțime“ 


(Psalm 55, 2). 


Părinților, fraţilor și iubiți credincioși, 


este o luptă şi o ispită (Iov, 7, 1). De aceea, și Sfintul 

Apostol Pavel, avînd în vedere tocmai acest război du- 
hovnicesc, îndeamnă pe ucenicul său Timotei la această nevoință 
şi luptă, zicîndu-i: Luptă-te lupta cea bună a credinţei, cucereşte 
viața veșnică la care ai fost chemat... (| Timotei 6, 12), iar în alt 
loc, înarmîndu-l pentru lupta duhovnicească, fi zice: Pătimește 
ca un bun viteaz al lui Hristos. Nimeni, ostaș fiind, nu se ames- 
tecă cu lucrurile lumești, ca voievodului să fie plăcut (II Timotei 
2, 3-4). Apoi, arătindu-i că nu orice luptă și nevoinţă este bună, 
ci numai aceea care se face după legea lui Dumnezeu, îi zice: 
De se va lupta cineva, nu se încununează de nu se va lupta 
după lege (II Timotei 2, 5). 

De asemenea, Sfîntul Apostol Pavel ne arată şi împotriva 
cui ducem războiul nostru, zicînd: Lupta noastră nu este împo- 
triva trupului și a sîngelui; ci împotriva. începătoriilor și a dom- 
niilor, a stăpînitorilor întunericului acestui veac, împotriva du- 
hurilor răutăţii, răspindite în văzduh (Efeseni 6, 12). Dar 
nebiruitul ostaş al lui Hristos lisus, dumnezeiescul Apostol Pa- 
vel, nu numai că ne arată cum să ne luptăm și împotriva cui, 
ci, totodată, ne arată și care sînt armele duhovnicești cu care 
trebuie să se îmbrace orice luptător duhovnicesc care se luptă 
pentru sufletul său, și ne îndeamnă a lua aceste arme, astfel: 
Drept aceea, luați toate armele lui Dumnezeu, ca să puteţi sta 
împotrivă în ziua cea rea, și toate biruindu-le, să rămîneți în 


S tim cu toții, din Sfinta Scriptură, că viața omului pe pămînt 

picioare (Efeseni 6, 13). Apoi, arată şi felul cum trebuie să pur- 
tăm aceste arme: Încingîndu-vă mijlocul vostru cu adevărul și 
îmbrăcîndu-vă cu platoșa dreptăţii (Efeseni 6, 14). Dumnezeiescul 
Părinte Efrem Sirul ne sfătuieşte ca. la armele duhovnicești ale 
adevărului şi dreptăţii, să adăugăm şi pe cea a dragostei, zicîn- 
du-ne: „În loc de briîu, să ne încingem cu dragostea cea desă- 
virșită către Dumnezeu și către aproapele, căci dragostea ne 
ajută să nu ne împiedicăm. Deoarece dragostea îndelung rabdă, 
se milostiveşște, dragostea nu pizmuieste, dragostea nu se seme- 
ţește, nu se trufește. nu se poartă cu necuviință, nu caută ale 
sale, nu sa aprinde de miînie, nu gîndeşte răul, nu se bucură de 
nedreptate, ci se bucură de adevăr. Toate le suferă. toate le 
crede, toate le nădăjduieşte, toate la rabdă. Dragostea niciodată 
nu cade (I Corinteni 13, 4-8). (Cuvint către monahi pentru toată 
întrarmarea, tom. 3, p. 267). 
Iubiți credincioși, 

Altă armă duhovnicească și datorie a luptătorului lui Hris- 
tos este de a se încălia intru gătirea Evangheliei păcii (Efeseni 
6, 15). Dumnezeiescul Părinte Efrem Sirul, arătînd că această 
încălțăminte duhovnicească este smerenia, spune „În loc de 
încălțăminte să-ți cîştigi. o monahule, smerita cugetare, căci 
precum încălțămintea se calcă de toţi, tot aşa şi cel ce are sme- 
rita cugetare, se sîrguiește să fie călcat în picioare de toţi... Căci 
și fericitul David pe aceasta ciştigind-o, zice: Eu sînt vierme și 
nu om (Psalm 21, 6). Fiindcă și Dumnezau se apropie de cel 
smerit, după cum spune Scriptura: Cel ce locuiește întru cele 
înalte şi spre cele smerite privește (Psalm 112. 5-6), (Idem p. 286). 
Dumnezeu, prin Proorocul Isaia, zice: Spre cine voi căuta, 
decît numai spre cel smerit și blând și care ţine de. cuvintele 
Mele (Isaia 66, 2). De asemenea, Mintuitorul, în prima fericire, 
îi fericește pe cei smeriţi, zicînd: Fericiți cei săraci cu duhul, că 
acelora este împărăția cerurilor (Matei 5, 3). Iar săraci cu duhul 
sint cei smeriţi, care totdeauna se socotesc săraci de toată fapta 
bună, chiar dacă le-ar avea pe toate cele bune. 

O altă armă duhovnicească de care are mare nevoie ostașul 
cel duhovnicesc este pavăza credinţei, pe care Sfîntul Apostol 
Pavel ne îndeamnă să o luăm, zicînd: În toate luați pavăza cre- 
dinței, cu care veți putea stinge toate săgețile cele aprinse ale 
vicleanului (Efeseni 6, 16; I Tesaloniceni 5, 8). Pavăza sau pla- 
ioga erau cămașa de zale sau armura cu care, în vechime, osta- 
sii cei trupești se îmbrăcau de sus pînă jos în vremea luptelor. 
lar pavăza și platoșa cu care trebuie să se îmbrace ostașii du- 

hovnicești este credinţa. Pentru ca să ne fie credința adevărată 
platoșă duhovnicească, ea trebuie să fie nedespărțită de dragoste 
(Efeseni 6, 22; I Tesaloniceni 5, 8; I Timotei 1, 14: II Timotei 
1, 13; I Ioan 3, 25; 5, 1); să fie nu numai cunoscătoare, ci şi 
lucrătoare, adică să se lucreze prin dragoste (Galateni 5, 6; I Te- 
saloniceni 1, 3; I Timotei 1, 5; Tit 3, 15); să fie din inimă (Faptele 
Apostolilor 8, 37; Romani 10, 9-10); să se arate din fapte (Iacov 
2. 21-25), deoarece credința fără fapte este moartă (Iacov 2, 26) 
și nu poate mîntui pe nimeni (Iacov 2, 14). Credinţa fără 
fapte este o credință asemenea cu a diavolilor, care cred în 
Dumnezeu şi se cutremură de El, dar nu vor să facă fapte bune 
(Iacov 2, 19; Matei 8, 29; Marcu 1, 24). De asemenea, credința 
trebuie să fie dreaptă, deoarece Sfîntul Apostol Pavel zice: Pace 
pentru cei ce vor umbla cu dreptarul acesta (II Timotei 1, 13), 
adică cu dreapta credinţă. Credinţa trebuie să fie netfăţarnică și 
sinceră (I Timotei 1, 5; II Timotei 1, 5; Matei 15, 8; Marcu 7. 6). 
În sfîrşit, credinţa trebuie să fie fierbinte şi nu rece sau numai 
căldicică (Apocalipsa 3, 16; Daniel 5, 27). Dumnezeiescul Părinte 
Efrem Sirul spune despre credința cea fierbinte că este platoșă 
duhovnicească, zicînd: „În loc de platoșă ia asupra ta credința ca 
un grăunte de muştar către Treimea cea nedespărţită. Căci 
grăuntele de muștar este cu totul rotund și nu are despicătură 
sau vreun unghi, ci este cu totul rotund ca și cum ar fierbe. Pe 
aceasta, după ce a ciștigat-o Petru, verhovnicul Apostolilor, şi pe 
Hristos L-a mărturisit că este Fiul lui Dumnezeu Celui viu și 
cheile Împărăției cerului de la El a primit (Matei 16, 16-19). 
Apoi adaugă: „Pe aceasta cîștig-o, fratele meu, și fă-te întreg 
și deplin în credință, împlinind poruncile Mintuitorului nostru, 
ca şi tu să auzi de la Dînsul: Bine slugă bună și credincioasă, 
intră în bucuria Domnului tău (Matei 25, 23). L-a numit bun 
pentru lucrurile sale cele bune și credincios pentru credința sa 
cea fierbinte și lucrătoare“ (Cuviînt înainte..., p. 267). 

Ostașul cel duhovnicesc al lui Hristos trebuie, de asemenea, 
să ia coiful mântuirii şi sabia duhului care este cuvîntul lui 
Dumnezeu (Efeseni 6, 17). Dumnezeiescul Părinte Efrem Si- 
rul tilcuiește coiful ca fiind nădejdea veșnicelor bunătăți, zicînd: 
„În loc de coif, cîștigați nădejdea bunătăţilor celor ce vor fi, 
pe care ochiul nu le-a văzut, urechea nu le-a auzit și la inima 
omului nu s-au suit (I Corinteni 2, 9). Căci această nădejde îţi 
va da ţie mare mîngiiere întru pătimire și necazuri“ (Ibidem). 
„lar în loc de pavăză — spune în continuare Sfintul Efrem — 
ostașul lui Hristos trebuie să se îngrădească cu Sfinta Cruce, 
pecetluindu-și cu dînsa toate mădularele sale și inima. Și nu 


PREDICI DUHOVNICEȘTI 31 


numai inima să-și pecetluiască, ci şi gîndurile, sîrguindu-se ca 
intrarea și ieşirea sa și toate cite la va trece să le pecetluiască, 
zicînd: În numele Tatălui şi al Fiului și al Sfîntului Duh. Căci 
foarte tare este arma aceasta și nimeni din cei ce o poartă cu 
credință nu se va vătâma de ceva. Căci dacă celui ce poartă 
pecetea împăratului pămintesc nimeni nu poate să-i facă rău, 
cu cît mai mult noi, care vom purta pecetea Împăratului ceresc, 
de nimeni nu ne vom teme. Deci, monahul şi tot creștinul să 
folosească totdaauna această armă, căci stă împotriva săgeților 
nevăzuților vrăjmași' (Idem, p. 269). 

În loc de arc, ostașii lui Hristos trebuie să-și întindă adesea 
mîinile la rugăciune, după cum este scris: Și ai pus arc de 
aramă în brațele mele (Psalm 17, 37), căci rugăciunea făcută 
întru cunoștință și din inimă este arc de aramă, precum este 
săgeata cea aruncată drept la ţintă de cel ce și-a întins arcul său. 
Iar dacă în vremea rugăciunii vom lăsa gindurile noastre să se 
risipească, vom fi asemenea cu arcașul cel orb și neiscusit care, 
dacă va întinde arcul său — din cauza vederii lui slabe şi a 
neiscusințsi sale — aruncă săgețile fără folos, în vînt și nu 
poate lovi pe potrivnicul său sau pe fiara care voiește să-l 
atace. Deci, atît monahul cît şi creştinul sînt datori să cunoască 
și acest meșteșug al satanei, care, in vremea rugăciunii, caută 
să îi arunce gîndurile în nemărginire și la lucrurile cele deșarte 
ale veacului de acum, spre a nu-l lăsa să se roage lui Dumnezeu. 

În loc de sabie, atît monahul cît şi creștinul care se luptă 
pentru mîntuirea lor trebuie să aibă frica de Dumnezeu, care 
taie pofta cea rea ca o sabie cu două tăișuri. Deci, ni 
se cade să ne aducem aminte de înfricoşata zi a Judecăţii, cînd 
cerurile cu sunet vor trece, stihiile, arzind, se vor strica, iar pă- 
mântul şi toate cele de pe el se vor arde cu foc (II Petru 3, 10); 
cînd soarele se va întuneca și luna nu își va da lumina sa şi 
stelele vor cădea din cer (Matei 24, 29); cînd se va arăta Fiul 
Omului, venind pe norii cerului, cu putere și cu slavă multă 
(Matei 24, 30). Atunci. odată cu apariţia mulțimilor nenumărate 
de îngeri, se va auzi glasul trimbiţelor, iar înaintea Lui focul 
va alerga ca să ardă lumea; cind vor fi cutremure înfricoșate 
și trăsnete care niciodată nu s-au mai făcut, încît şi „puterile 
cerului se vor zgudui“ (Matei 24, 29). 

În loc de trimbiţă, ostașii duhovnicești, care sint monahii 
și creștinii, se cade să aibă dumnezeieștile Scripturi, fiindcă pre- 
cum trîimbitța, răsunînd, adună pe ostași, tot astfel și dum- 
nezeieștile Scripturi, strigînd către noi, adună gîndurile noastre, 
căci ele sînt ca niște ostași care bat război împotriva vrăjmaşi- 

lor împăratului (Psalm 20, 7-8). Precum trîmbita, răsunînd în 
vreme de război, deşteaptă curajul vitejilor spre luptă împotriva 
potrivnicilor, tot astfel și dumnezeieștile Scripturi deşteaptă 
rîvna luptătorilor duhovniceşti pentru lupta cea bună împotriva 
patimilor și pentru nevoința şi lucrarea faptelor bune. Pentru 
aceasta, ni se cade totdeauna să ne trezim cu întemeiere și cu 
multă sîrguinţă să ne lipim de citirea Sfintelor şi dumnezeieşti- 
lor Scripturi, care ne deșteaptă şi ne învață cum să ne luptăm 
pentru a scăpa de patimi şi de cursele vrăimaşilor celor nevă- 
zuţi. Citirea dumnezeieştilor Scripturi are darul de a ne aduna 
mintea care mereu se risipește şi rătăceşte la cele deșarte şi 
nefolositoare. De aceea a zis şi dumnezeiescul Părinte Isaac 
Sirul: „În vremea în care mintea ta este risipită, să petreci mai 
mult în citire decit în rugăciune“ și: .„Cinstește citirea, de este 
cu putință, mai mult decît privegherea, că aceasta se face izvor 
al rugăciunii curate“ (Cuv. 34. p. 174). Dumnezeiescul Părinte 
Efrem Sirul spune că, pe lingă alte bunătăţi. citirea dumnezeieș- 
tilor Scripturi ne învaţă și cunoștința de Dumnezeu, după măr- 
turia proorocului David: Înţelepțiţi-vă și cunoaşteţi că Eu sînt 
Dumnezeu (Psalm 45, 10). 

Ni se cuvine, deci, fraților, să zăbovim mult în citirea dum- 
nezeieştilor Scripturi şi în rugăciuni, căci de cîte ori vom vorbi 
cu Dumnezeu prin ele, de atîtea ori ni se sfințește sufletul şi 
duhul. Trebuie să luăm aminte, cînd citim, să nu ne împiedice 
vrăjmașul. aducind asupra noastră trîndăvie sau ispitindu-ne şi 
zicînd către noi: „Fă întîi cutare şi cutare lucru și după aceea 
vei citi!““. Să facem asemenea cerbilor însetați care aleargă la 
izvoarele apelor (Psalm 41, 1), adăpîndu-ne din izvoarele cele 
duhovnicești ale Sfintelor Scripturi si din ele să ne răcorim 
limbile, minţile, inimile şi sufletele noastre cele arse de văpaia 
patimilor şi care însetează de „Dumnezeul cel tare şi viu“ (Psalm 
41, 2). Cînd citim, să nu ne mulțumim numai să trecem filele 
cărții, ci să cugetăm la cele citite și să ascundem în inimi cu- 
vintele lui Dumnezeu din Scriptură, ca prin ele să ne păzim 
a-l greşi, după mărturia ce zice: Întru inima mea am ascuns 
cuvintele Tale, ca să nu gresesc Tie (Psalm 118, 11). De aseme- 
nea, să nu uităm că prin citirea Sfintelor Scripturi şi prin îm- 
plinirea cuvintelor lui Dumnezeu putem să ne îndreptăm viata 
pe calea poruncilor Lui, după cum scrie în Psalmi: Prin ce-și va 
îmdrepta tînărul calea sa? Prin păzirea cuvintelor Tale (Psalm 
118, 9). 

Frații mei, monahi și creștini, care vă luptați pentru mîn- 

tuirea sufletelor voastre, este bine să cundaștem că pe lîngă ar- 
mele duhovniceşti arătate pină aici, mai avem nevoie și de 
alle patru asemenea arme. 

Prima armă este să nu ne încredem în noi înșine, nicio- 
dată, căci Scriptura zice: Blestemat este omul care se încrede 
în om și care se reuzeamă pe brațele trupului său (Ieremia 17, 5). 
Sfîntul Vasile, prin rezemarea de brațele noastre, înţelege „să nu 
ne încredem niciodată în noi înşine“ (Sfîntul Nicodim Aghioritul, 
Războiul nevăzut, cap. 2). Sfintul Prooroc Isaia ameninţă pe 
cei ce se încred în priceperea lor, zicînd: Vai de cei ce se soco- 
tesc înţelepţi în ochii lor (Isaia 5, 21). Sfîntul Apostol Pavel în- 
vață în chip asemănător: Nu vă socotiți înțelenți (Romani 
12, 16), iar înțeleptul Solomon zice: Nu vă socotiți că sînteţi 
ceva (Pilde 3, 7). 

Deci, primul lucru necesar în lupta războiului nevăzut este 
de a ne cunoaşte neputința și nimicnicia. căci „cel ce se soco- 
tește pe sine nimic — zice Sfîntul Ioan Gură de Aur — acela 
se cunoaște mai bine decît toţi“, iar Sfîntul Ioan Damaschin 
zice: Nimic nu este mai bine decit a-și cunoaște omul neputinta 
sa (Filocalia, vol. 5, p. 611). 

A doua armă duhovnicească, de mare folos în războiul 
nevăzut. este nădejdea şi încrederea numai în Dumnezeu (Pilde 
3, 5). Să avem, deci, încredere numai în Dumnezeu și să stri- 
găm totdeauna către El: Nu mă lăsa, Domne, Dumnezeul ment. 
nu te depărta de la mine. Ia aminte spre ajutorul meu. Doamne 
al mântuirii mele (Psalm 37, 21). Această încredere dasăvîrşită 
a noastră numai în Dumnezeu se bazează pe patru motive bine 
întemeiate și anume: 

— ne încredem într-un Dumnezeu, Care, fiind Atotputer- 
nic, ne poate da tot ce ştie că ne este de folos şi ne poate ajuta 
oricind și oriunde; 

— ne încredem într-un Dumnezeu preaintelept. Care are 
stiință nemăsurată (Psalm 140, 5), căci El cunoaste — fie 
chiar și cele mai înalte desăvirşiri — și, prin urmare, știe ce 
ne este de folos; 

'— ne încredem într-un Dumnezeu nemăsurat de bun, 
avînd o dragoste negrăită și fiind întotdeauna gata să ne ajute; 

— oricine nădăjduieșşte în Dumnezeu, nu se rușinează 
(Psalm 21, 5; Romani 5, 5; Filipeni 1, 20), are mîntuire de la 
Domnul și nu greșeşte, după mărturia Sfintei Scripturi care 
zice: Mintui-va Domnul sufletele robilor Săi și nu vor greşi toți 
cei ce nădăjduiesc spre Dînsul (Psalm 33, 22). 

A treia armă duhovnicească este răbdarea, de care avem 
multă nevoie în lupta noastră, după cum zice în Scriptură: În 
lupta aceasta grea şi mare aveţi trebuință de răbdare (Evrei 
10, 36; Iacov 1, 4; 5, 8). 

Ultima armă duhovnicească este rugăciunea neîncetată 
(I Tesaloniceni 5, 17). 

Dar fiindcă lupta ca o ducem împotriva trupului (Romani 
7, 24-25; Galateni 5, 24); a lumii (Romani 8, 27; I loan 
4, 4; 5, 5); a diavolului (Romani 16, 20; I Ioan 2, 13-14; 
Apocalipsa 2, 1) și a morţii (Isaia 26, 19; I Corinteni 15, 54-55) 
este o luptă nevăzută și interioară, este bine să știm de care vir- 
tuţi avem nevoie pentru paza cea dinăuntru. Dumnezeiascul 
Părinte și marele dascăl al trezviei, Sfîntul Isihie Sinaitul spune 
despre aceasta: „Cel ce se luptă înăuntru trebuie să aibă per- 
manent: smerenie, atenţie deplină, împotrivire și rugăciune. 
Smerenie — fiindcă se luptă cu dracii cei mindri, potrivnici 
smereniei şi pentru ca să aibă în mîna inimii ajutorul lui 
Hristos, pentru că Hristos urăște pe cei mîndri. Atenţie — ca 
să-și facă inima pururea fără nici un gînd, chiar bun dacă ar 
părea. Împotrivire — pentru că atunci cînd va cunoaște cu age- 
rime pe cel ce vine, îndată să se opună cu minie celui viclean. 
Si voi răspunde — zice — celor ce mă ocărăse (Psalm 118. 42); 
Oare nu lui Dumnezeu se va supune sufletul meu? (Psalm 
61, 1). Rugăciune — ca, îndată după împotrivire, să strige către 
Hristos, într-un suspin negrăit, și atunci, cel ce se luptă, va 
vedea pe vrăjmaș risipindu-se prin numele cel sfînt al lui Hris- 
tos, ca praful de vînt sau ca fumul ce se mistuie, împreună cu 
nălucirile lui“. Iar în continuare, zice despre rugăciune: „Cel 
ce nu are rugăciune curată, fără ginduri, nu are armă pentru 
luptă. Iar rugăciune numesc pe aceea care se lucrează necon- 
tenit în adincurile sufletului ca, prin chemarea lui Iisus, vrăj- 
mașul ce se luptă în ascuns să fie biciuit şi ars“ (Filocalia, vol. 1, 
Cap. 4, 20 şi 21, p. 46). 


Iubiți frați, monahi şi creștini, 
Aceste arme arătate mai sus, de care avem nevoie cu 
toții pînă la ultima suflare, nu sînt arme trupești, materiale, 


PREDICI DUHOVNICEȘTI 35 


ci sînt arme duhovniceşti și nevăzute, „puternice înaintea 
lui Dumnezeu ca să dărîme întăriturile vrăjmașului“ (II Co- 
rinieni 10, 3-4). Ele se mai numesc și „armele luminii“ fiindcă 
prin ele dobindim lumina cea duhovnicească a Duhului Sfînt, 
iar prin folosirea neîncetată a lor ne mîntuim și ne facem păr- 
taşi luminii celei neinserate din veacul viitor. 

Fraţii mei, în încheierea acestui cuvint, pe toţi vă rog cu 
toată smerenia să nu mă uitaţi pe mine cel păcătos și neiscusit 
în războiul nevăzut al minţii, ca prin sfintele voastre rugăciuni 
să mă trezesc și eu cindva din somnul nesimţirii mele și să vin 
în urma voastră —a celor care vă luptați pentru a lua cununa 
vieţii veșnice — prin mila Domnului, Dumnezeului şi Mîntuito- 
rului nostru lisus Hristos și prin mijlocirea rugăciunilor Prea 
Sfintei și Preacurate Maicii Sale. AMIN ! 


PREDICĂ 


DESPRE ASCULTARE, BINECUVINTARE 
ȘI DESPRE RAI 


„Rodul ascuitării făcut cu bine- 
cuvintare este smerenia; iar floarea 
faptei bune pe care tu singur o 
crezi bună, este mindrie“ (Stintul 
Teodor Studitul, Cuv. A, p. 79). 


Prea Cuvioşi Părinţi și fraţi, 


entru că mi s-a rînduit de Prea Cuviosul Părinte Stareţ a 
vă mai vorbi din cînd în cînd și a ne mai trezi prin cuvînt 
conștiința la cele duhovnicești, spre a noastră lămurire și 

mintuire, în cele ce urmează m-am gîndit să vă vorbesc despre 
trei lucruri și anume: despre ascultare, despre paza binecuvîn- 
tării şi despre Rai. Aceste trei au o strînsă legătură între ele și 
nu se pot aduce la îndeplinire una fără alta. Căci fără ascultare, 
nimeni nu poate intra în Rai, nici ascultarea fără binecuvîntare 
nu este deplină şi desăvîrșită. 

Mai întii să arătăm ce este ascultarea. Pentru aceasta să 
ascultăm pe dumnezeiescul Părinte loan Scărarul, care zice: 
„Ascultarea este desăvirșita lepădare a sufletului său arătată 
prin faptele trupului. Sau, invers, ascultarea este omorirea mă- 
dularelor trupești, pe lingă o minte trează. Ascultarea este lu- 
crare fără de încercare. Ascultarea este moarte de bunăvoie, 
viață străină de iscodire, lipsă de mîhnire în fața primejdiilor, 
călătorie a celor ce dorm. Ascultarea este mormînt al voii pro- 
prii și învierea smereniei... Cel ascultător, ca şi cel mort, nu vor- 
beşte împotrivă și nu discută, fie în cele bune, fie în cele ce 
par rele, căci pentru toate va răspunde cel care, cu bună cre- 

dință, i-a omorît sufletul. Ascultarea este părăsirea discuţiei, 
chiar cînd sînt multe lucruri de discutat“ (Scara, Cuv. 4). 

Dar pentru a ne da seama cît de mare este primejdia, cînd 
ascultarea este călcată și nebăgată în seamă și cît de mare este 
pedeapsa de la Dumnezeu asupra celor neascultători, se cuvine 
să ne înălțăm cu mintea întîi în cer și acolo să vedem cum o 
treime de îngeri au căzut din slava lui Dumnezeu pentru neas- 
cultare și mindrie (Apocalipsă 12, 4). Căci, după Sfinţii Părinți, 
mîndria nu este altceva decit defăimarea ascultării. Apoi să ne 
ducem cu mintea in Rai și vom vedea că, îndată ce porunca as- 
cultării s-a călcat, tot neamul omenesc s-a depărtat de Rai (Facere 
3, 23). Peste tot, deci. vedem că unde ascultarea este defăimată, 
se ivește tulburare și dezbinare. De la conducerea unei ţări și 
pînă la conducerea unei familii, neascultarea aduce împerecheri, 
nesupuneri, destrămarea bunei riînduieli în țară, în societate, în 
mănăstire, în familie și oriunde viețuiesc oameni. Și după cum 
neascultarea lucrează moarte (Ii Tesaloniceni 1, 8-9), prin as- 
cultarea Domnului nostru lisus Hristos față de Tatăl, Care L-a 
trimis în lume pentru răscumpărarea noastră, viața veșnică a 
intrat în lume (loan 3, 16; 3, 36); căci El pentru miîntuirea 
noastră S-a făcut ascultător pînă la moarte și încă moarte de 
cruce (Filipeni 2, 8). 

Să vedem ce viaţă a ales Mintuitorul cind a binevoit să 
pelreacă cu noi, oamenii, pe pămînt pentru mintuirea noastră. 
Oare a ales El viaţa stilpnicească, sau cea pustnicească și singu- 
ratică? Într-adevăr, și pe aceasta a întemeiat-o, atunci cind S-a 
dus în pustie şi a postit 40 de zile și 40 de nopţi şi a fost ispitit 
de diavolul (Matei 4, 12). Dar după ce a ieşit la propovăduire și 
după ce a ales și a chemat pe ucenicii Săi, nu i-a trimis în pus- 
tie, ci a întemeiat cu ei viață de obște, a petrecut cu Sfinții 
ucenici și Apostoli pînă la moarte, înviere și preasfînta Sa Înâl- 
țare la cer, ca un Părinte preaiubit cu fiii săi. Iar la rîndul lor, 
dumnezeieștii Săi ucenici și Apostoli — după pilda dată 
lor de Mintuitorul Hristos — au întemeiat viață de obşte cu toţi 
cei ce crezuseră în El, prin propovăduirea lor. Căci, după cum 
vedem scris la Faptele Apostolilor, toți cei ce credeau erau lao- 
laltă şi toate le aveau de obşte și îşi vindeau pământurile și ave- 
rile lor și le împărțeau tuturor după cum avea nevoie fiecare 
(Faptele Apostolilor 2, 44-45). Și iarăși zice: lar inima și sufle- 
tul mulțimii celor ce au crezut erau una și nici unul nu zicea că 
este al său ceva din averea sa, ci toate le erau de obște (Fap- 
tele Apostolilor 4, 32). 

După pilda Sfinţilor și dumnezeieştilor Apostoli, mulți din- 

tre Sfinţii și dumnezeieștii Părinţi, ca; Teodosie, Eftimie, Sava 
cel Sfinţit, Varsanufie, Avva Dorotei, Hariton Mărturisitorul şi 
alți mulţi dintre sfinţi, au întemeiat în Palestina mănăstiri cu 
viaţă de obşte. Apoi, prin dumnezeiescul Părinte loan Scărarul 
și Ioan Raiteanul, au strălucit la Muntele Sinai şi în Rait lavre 
cu mulţi monahi, trăind în viaţa de obște. De asemenea, Sfintul 
Pahomie, în Egipt; Sfintul Vasile, în Cezareea Capadociei; Sfintul 
Teodor Studitul, în Constantinopol și Sfintul Atanasie, în Athos; 
precum şi Prea Cuvioșii Părinţi Antonie și Teodosie, în marea 
lavră Pecerska din Kiev, au întemeiat viață cu rinduială strict 
obștească. Apoi încă mulți alții, pe care nu-i mai pomenim, au 
întemeiat lavre și mănăstiri cu viață de obște, unde mii şi zeci 
de mii de monahi s-au mîntuit prin sfînta ascultare. 

Dar, fiindcă despre ascultare ne este cuvîntul, este bine să 
arătăm citeva pilde de adevărată ascultare, spre folosul nostru 
de obşte. 

Scrie în Pateric despre Cuviosul Părintele nostru loan 
Colov, pe cind era frate începător, că a mers odată la un bătrin 
egiptean și, intrînd ucenic la el, acela l-a încercat spre a vedea 
dacă are ascultare desăvirșită. Astfel, luînd un lemn uscat, bă- 
trinul l-a răsădit în pămint și a zis către fericitul său ucenic: 
„Frate Ioane, în fiecare zi să adăpi acest lemn cu cîte un ulcior 
de apă, pînă ce va face roade“. Și era apa departe de dinșii, 
aşa încît se ducea ucenicul de cu seară şi venea dimineaţa; iar 
după trei ani, a înverzit și a înflorit lemnul, apoi a făcut roadă 
Și, luînd bătrinul rodul lui, l-a dus la biserică, zicînd: „Fraţilor, 
luaţi şi mîncați din rodul ascultării“ (Pateric, litera I, Bucu- 
veşti, 1828). 

Iarăşi citim în Pateric că Avva Siluan avea în schit un 
ucenic cu numele Marcu, fiind foarte ascultător; el era scriitor 
bun și îl iubea mult bătrinul pentru ascultarea lui desăvirşită. 
Mai avea starețul încă și alți ucenici în număr de unsprezece, 
care se supărau pentru că bătrinul îl iubea pe acela mai mult 
decit pe dinșii. Auzind aceasta bătrinii din schit, au venit într-una 
din zile la el, spunindu-i că sînt nemulțumiți fiindcă nu-i iu- 
beşte pe toţi deopotrivă. Jar el, luindu-i pe ei, a ieșit şi a bătut 
la ușa fiecăruia dintre fraţi, zicînd: „Frate cutare, vino că îmi 
trebuieşti!':. Dar nici unul dintre ei nu i-a urmat îndată. Apoi, 
venind la chilia lui Marcu, au bătut la ușă, zicînd: ,„Marcule!“, 
iar el, auzind glasul bătrinului, îndată a ieșit și Avva l-a trimis 
la o ascultare, zicînd apoi către bătrîni: „Unde sînt ceilalți fraţi, 
părințilłor?“. Intrind în chilia lui, au găsit deschis caietul pe care 
Marcu scria şi au văzut că tocmai începuse să facă litera O, dar, 

auzind pe bătrinul, nu a mai întors condeiul ca să termine litera 
începută. Deci, au văzut aceasta bătrinii şi s-au folosit mult şi 
apoi au zis către Avva Siluan: „Cu adevărat, pe care îl iubeşti 
tu, Avvo, şi noi îl iubim, pentru că și Dumnezeu pe acesta îl 
iubește“. 

Voi însemna altă povestire sfintă despre ascultare. Se vede 
în cartea Sfintului loan Scărarul că un oarecare bărbat cu nu- 
mele Isidor — din vrednicia boierească a cetăţii Alexandriei — 
a venit la o mănăstire cu viaţă de obște. Iar fericitul stareţ al 
acestei mănăstiri, fiind un păstor foarte iscusit şi văzind pe 
acest Isidor că este mindru, crud și viclean, a zis către el: 
„Frate, dacă voieşti cu adevărat să iei jugul lui Hristos, să știi 
că mai înainte de toate voiesc să te iscusești întru ascultare“. 
lar el a zis: „Precum fierul în mîna faurului, așa și eu mă 
dau pe mine şi mă supun ţie, prea sfinţite părinte“. Iar marele 
povăţuitor, bucurîndu-se de această hotărire a lui, îndată i-a 
dat loc de nevoinţă lui Isidor, zicîndu-i: „Frate, voiesc să fii 
portar la poarta mănăstirii și la tot sufletul ce va intra și va 
ieși să-i faci metanie, zicîndu-i: Roagă-te pentru mine, părinte, 
că sînt lunatic“. 

Ascultindu-l Isidor pe stareț ca îngerul pe Domnul, după 
ce a făcut această ascultare șapte ani cu mare răbdare, a 
voit fericitul stareţ să-l numere în sobor cu fraţii și să-l învred- 
nicească de hirotonie. Iar Isidor, zis „de fier*' — căci așa l-au 
numit pentru ascultarea, smerenia și răbdarea lui — a făcut cà- 
tre păstor multe rugăminţi prin Sfîntul loan Scărarul și prin 
alţi părinţi, ca să-l lase tot acolo, spre a-și săvirși alergarea sa, 
dînd a înţelege în chip umbros că sfîrşitul și chemarea lui se 
apropie. Acest lucru s-a petrecut întocmai căci, lăsîndu-l minu- 
natul său dascăl în aceeași stare și rinduială, după 10 zile, întru 
adînc de smerenie, s-a dus către Domnul și într-a șaptea zi de 
la adormirea sa l-a luat către dînsul și pe portarul mănăstirii ; 
căci îi zisese lui fericitul: „Frate, dacă voi dobindi îndrăzneală 
la Dumnezeu, nedespărţit de mine vei fi şi acolo foarte degrab'“. 
Acest lucru s-a şi împlinit, spre mai mare adeverire a ascul- 
tării lui celei desăvirşite și a smereniei prin care a urmat lui 
Dumnezeu (Scara, Cuv. 4, p. 20). 

Iată şi o altă povestire minunată. În Mănăstirea Sfîntului 
Ioan Savaitul, din Asia, era un bătrîn lenevos și foarte aspru 
la fire. Acesta, prin pronia lui Dumnezeu, a dobîndit un ucenic 
tînăr cu numele Acachie, simplu la obicei, dar înțelept, care 
atîtea bătăi a răbdat de la acel bătrîn, încît multora ar părea de 
necrezut. Căci îl chinuia nu numai cu ocări și cu necinstiri, ci și 

cu răni. Dar răbdarea ucenicului nu era fără socoteală căci, 
văzîndu-l fericitul său stareț loan Savaitul, suferind, ca un rob 
cumpărat, de la acel bătrin aspru și fără de omenie, îl întreba 
de multe ori, zicîndu-i: „Ce este, frate Acachie? Cum ai petre- 
cut ziua de astăzi?'. Iar el îndată îi arăta, uneori ochiul învi- 
nețit, alteori grumazul, iar alteori capul rănit. 

Cunosciînd fericitul stareţ că este mare lucrător al răbdării, 
zicea către el: „Bine, bine, frate Acachie, rabdă căci te vei fo- 
losi““. Deci, făcînd el ascultare cu multă răbdare la acel nemi- 
lostiv bătrin vreme de 9 ani, s-a dus către Domnul. lar după 
ce a fost îngropat în cimitirul Părinților, după cinci zile s-a 
dus starețul lui Acachie la un bătrîn mare din cei de acolo, zi- 
cînd: „Părinte, fratele Acachie a murit“. Cînd a auzit aceasta, 
bătrînul a răspuns: „Părinte, nu mă plec să cred“. lar acela 
i-a zis: „Vino şi vezi“. Şi, sculindu-se bătriînul, îndată a mers 
la cimitir împreună cu starețul fericitului nevoitor. Ajungind 
acolo, a strigat ca și către un om viu, către cel cu adevărat şi 
întru adormire viu, zicîndu-i: „Frate Acachie, murit-ai?“. Iar 
ascultătorul cel prea înţelept, arătînd și după moarte ascul- 
tare, a răspuns: „Cum este cu putință, părinte, să moară omul 
cel lucrător al ascultării?'“. Atunci bătrînul cel ce îi fusese stareţ 
şi care il chinuise foarte mult, înfricoșindu-se de acest răspuns 
venit din mormint, a căzut cu fața la pămînt și, cu lacrimi, a 
cerut de la egumenul lavrei chilie, aproape de mormîntul lui 
Acachie și acolo a petrecut cu mare căință pînă la moarte, cerînd 
iertare de la toţi părinţii și fraţii și zicîndu-le: „Iertaţi-mă, pă- 
rinților şi fraţilor, căci eu am săvîrșit ucidere“ (Scara, Cuv. 4). 


Părinților şi fraţilor, 


Să istorisim ceva şi despre păzirea binecuvîntării care 
este plinirea și desăvirşirea ascultării. Era într-o mănăstire 
de obște un bătrin, avînd un ucenic foarte evlavios, care 
în toate se silea a păzi binecuviîntarea (blagoslovenia) pă- 
rintelui său. Acestui ucenic i se încredințase de la sta- 
reţul său să păzească vitele mănăstirii. Dar odată i s-a 
întîmplat de a scăpat vitele mănăstirii în țarina mire- 
nilor, pricinuindu-le mari stricăciuni. De aceea, au venit mi- 
renii la mănăstire şi s-au plins stareţului iar starețul a spus 
bătrînului acestui frate despre ce s-a întîmplat cu vitele mă- 
năstirii, din cauza neatenţiei ucenicului său. Bătrînul, auzind 
aceasta, l-a chemat pe ucenic şi l-a dojenit foarte aspru. Iar el 
cerea bătrînului să-l ierte și să-i dea canon pentru greșeala făcu- 

tă. Bătrînul, însă, i-a zis: „Findcă n-ai avut destulă grijă și vacile 
au stricat griul din țarina mirenilor, iar acum mănăstirea tre- 
buie să le plătească paguba, să nu mai măninci piine pină nu-ţi 
voi da eu voie“. Nu după multe zile a murit bătrînul fără ca 
ucenicul să-i poată cere binecuvintare și dezlegare de canon. 
Întorcîndu-se ucenicul de la ascultarea sa şi găsind mort pe bă- 
trînul care îl legase, plingea foarte tare pentru pierderea bunului 
său povăţuitor și pentru răminerea sub canonul de a nu mai 
mînca pîine. i 

După ce au îngropat pe bătrin, fratele a spus la cei mai 
iscusiţi dintre părinţi că el a rămas sub canon, dar nici unul din 
ei nu a îndrăznit a-l dezlega. Atunci fratele s-a dus la Sfîntul 
Gherasim — care era patriarh al Constatinopolului — și i-a cerut 
să-l dezlege de canonul pe care i l-a dat bătrînul. Dar nici 
patriarhul nu l-a dezlegat, căci, adunînd clerul său și întrebîn- 
du-se între ci, au fost de părere să nu dezlege canonul cel dat de 
bătrîn. Și măcar că bătrînul acela nu fusese preot, ci simplu mo- 
nah, dar fiindcă fusese stareţul fratelui aceluia, nu au putut a-l 
dezlega. De atunci ucenicul — avînd frică de Dumnezeu și temîn- 
du-se să calce legătura și canonul ce i s-a dat de bătrinul său — 
a rămas nemîncînd pîine pină la moarte, spre a nu călca blagos- 
lovenia și cuvîntul părintelui său (Sfîntul Teodor Studitul, Cuv. 
33, p. 173). 

O altă istorie sfîntă despre păzirea  blagosloveniei este şi 
aceasta: Sfintul Visarion cel Mare, Egipteanul, călătorea odată 
cu ucenicul său Dula pe lingă ţărmul mării. Ucenicul, însetind 
foarte tare, a zis către părintele său: „Părinte, îmi este foarte 
sete“. Jar bătrinul, făcînd rugăciune, a zis către ucenicul său; 
„Bea din mare“. Acela, avind binecuvintarea părintelui său, 
s-a dus și a băut, căci, prin rugăciunea și binecuvîntarea Avvei, 
apa din mare s-a îndulcit și s-a făcut ca cea de izvor. Altă dată, 
călătorind ei, iarăși a însetat ucenicul și, fără să mai ia blagoslo- 
venie, s-a dus iar la mare să bea. Dar de data aceasta a găsit 
apa amară, sărată, greţoasă și nicidecum nu a mai putut uce- 
nicul să bea din mare ca atunci. De aceea, alergînd la bătrin, 
i-a zis: „Părinte, mi-a fost tare sete şi am voit să beau apă din 
mare, dar nu am putut căci apa era foarte rea“. Iar bătrînul 
i-a răspuns: „Fiule, de ce nu ai luat binecuvîntare, ca Dumnezeu 
să-ţi îndulcească apa ca şi altă dată?“. Şi s-a mirat foarte mult 
ucenicul sfintului și, din cauza aceea, nimic nu mai făcea pînă 
nu cerea blagoslovenie de la părintele său. (Viaţa Sfîntului Vi- 
sarion, vezi și la Pateric, p. 12). 

O altă istorie minunată despre nepaza binecuvîntării, care 

s-a intimplat in mănăstirea noastră și pe care am văzut-o cu 
ochii mei, a fost aceasta care urmează. 

Pe cînd eram în rînduiala de frate nou începător în această 
mănăstire, a venit aici un frate mai mare ca mine cu anii, pe 
care îl chema Vasile Maxim. Acesta a fost rînduit de părintele 
stareţ ca să stea în chilie cu mine. El era din fire un om blind 
şi tăcut. Dar după vreo trei ani de ascultare, a început a cere 
stăruitor să-l facă călugăr, motivînd că are armata făcută şi-i 
în vîrstă, avind cam 25-26 de ani. Bătrînul nostru stareţ îi 
spunea: „Mai ai răbdare, frate Vasile, iar cînd va sosi ceasul 
și pentru frăţia ta, te vom călugări“. El însă tot mai mult se 
mîhnea, se tulbura şi cîrtea, întrebînd de ce nu-l face şi pe el 
călugăr și de ce pe alții i-a făcut înaintea lui. Altă dată, fiind în 
Sfîntul și Marele Post, s-a dus la cancelaria sfintei mănăstiri 
și a zis către părintele ce era de serviciu acolo: „Am venit cu 
rugămintea să-mi faci cererea pentru călugărie, la sfinta 
Mitropolie“. Părintele Ioil, care era cu ascultarea de se- 
cretar, i-a spus: „„„Ți-aș face, frate Vasile, dar nu am 
timbre de pus pe cerere și nu am nici hirtie bună“. Acestea 
i le-a spus deoarece voia oarecum să-l facă să mai amine hotărî- 
rea lui. Atunci el a zis: „Mă duc eu pînă la Tirgu Neamţ ca să 
cumpăr hirtie și timbre“. lar părintele secretar l-a sfătuit, zi- 
cîndu-i: „Dacă vrei să te duci, frate Vasile, apoi du-te mai întîi 
în sfinta biserică la părintele stareț și ia blagoslovenie, căci 
nimeni nu poate pleca nicăieri fără binecuvintarea starețului“. 

Auzind fratele Vasile acestea, a venit în sfinta Biserică, 
unde bătrînul stareţ tocmai slujea Sfinta Liturghie. Eu întîm- 
plător mă aflam la strana dreaptă și l-am văzut mergînd spre 
Sfîntul Altar să ia blagoslovenie pentru a pleca. Dar bătrinul 
i-a spus: „Să nu te duci, frate, nicăieri ci să stai la Sfinta Li- 
turghie, căci, dacă vei pleca fără binecuvintare, vei da peste o 
mare primejdie“. El însă nu a ascultat, ci, făcînd trei metanii la 
Maica Domnului şi ieșind din biserică, a plecat pe drumul către 
Tirgu Neamţ. Cînd a ajuns la locul numit piriîul Alb — care curge 
prin pădure din munți — au ieșit înaintea lui 7 draci foarte uriţi, 
în chip de călugări, purtind pe cap culioane roşii ca protoiereii 
și în miîini bastoane de foc și au început a arăta spre el, zicînd: 
„Hai să-l prindem pe acesta căci a plecat fără blagoslovenia 
stareţului său la Tîrg“. El, cînd i-a văzut, a început a-și face cruce 
și a rupt-o la fugă ca să nu-l prindă. Astfel, a fugit aproape 
“toată ziua prin pădure şi prin munţi, fiind gonit de cei 7 draci. 
Spre seară — fiind eu în ograda mănăstirii — am văzut intrînd 
pe ușa clopotniţei pe îrateie Vasile, fără fes pe cap, cu părul 

foarte încilcit, cu un picior desculț și cu altul încălţat, avînd 
ochii roșii ca sîngele și un braț de vreascuri uscate, groase, 
strînse la piept, și a început a striga tare către mine: .,Frate 
Costică, șapte după mins, nu mă lăsa, şapte după mine“. Și a 
început a lua lemne din cele ce avea în braţe şi arunca cu ele 
înapoi, ca şi cum s-ar apăra de lupi sau de cîini. Și iarăși striga: 
„Nu mă lăsaţi, şapte după mine, nu mă lăsaţi“. 

Eu m-am înspăimintat cînd l-am văzut intr-o asemenea 
stare şi nu știam ce să zic. Voind să mă duc către el, m-a lovit 
şi pe mine cu un lemn, zicînd: „Nu vezi că șapte sînt după 
mine?''. Atunci eu, văzînd că nu era în toate mințile, am strigat 
pe un frate, anume Simeon, care era mai tare decit mine cu 
trupul și, venind acela, i-am zis : „Frate Simeoane, nu mă lăsa, 
că acesta mă omoară; nu vezi că este nebun?“. Acela s-a repezit 
ca o săgeată la fratele Vasile, l-a prins în braţe și l-a trîntit la 
pămînt și, ţinindu-l acolo, mi-a spus: ‚Du-te, frate Constantine, 
și adu o funie din grajd de la vite“. M-am dus repede și, aducin- 
du-i funia. l-a legat, iar apoi l-a dus în chilia unde locuiam, după 
care s-au adunat mulți părinţi şi fraţi, care se minunau cît de 
mult îl chinuiau dracii pe fratele Vasile, cum se zvircolea, fiind 
aşa tare legat și striga necontenit: „Nu mă lăsaţi, că acești șapte 
vor să mă ia cu ei“. 

Văzînd aceasta am fugit la părintele stareț, care se afla în 
grădină cu părintele econom şi i-am spus: Părinte stareţ. veniţi 
repede să faceți o dezlegare fratelui Vasile că a înnebunit“. Iar 
bătrinul a zis către mine: „Lasă-l, frate, să se mai chinuiască, 
căci a călcat blagoslovenia şi s-a dus de capul lui unde a voit“, 
Iar eu stăruind mult, căci îmi era tare milă de bietul frate Va- 
sile, în cele din urmă bătriînul a zis: „Iaca, vin îndată, du-te 
înainte și să-mi aduci din biserică Molitfelnicul, un epitrahil și 
crucea“. 

M-am dus înainte și le-am adus și îndată a sosit şi bătrînul 
acolo, fiind chilia plină de părinţi și fraţi. El repede a luat epi- 
trahilul, cartea și crucea în mînă şi ne-a spus la toți: „Staţi în 
genunchi!“'. Astfel, i-a citit dezlegarea cea mare și alte moliite 
şi după aceea ne-a zis: „„Dezlegaţi-l de funie, că și Dumnezeu l-a 
dezlegat“. Şi îndată fratele Simeon — cel care îl legase — îm- 
preună cu alţi fraţi, l-a dezlegat, iar el stătea liniştit și privea 
cu ochii însingeraţi la noi și a zis: „Iertaţi-mă, părinţi și fraţi, 
şi vă rugaţi la Miîntuitorul și la Maica Domnului pentru mine pă- 
cătosul“'. Acestea zicînd, a adormit. Apoi, a zis stareţul: „,Lăsaţi-] 
să se odihnească, căci foarte tare l-au fugărit şi l-au chinuit 
dracii“. Şi se uitau părinţii la piciorul lui cel descălțat, care 

era tare lovit şi însingerat din cauză că fugise printre lemne și 
pietre, fugărit de cei șapte diavoli. După ce s-a trezit, a povestit 
la toți cele ce i se întimplase din pricina călcării blagosloveniei 
și a ascultării. 

Acestea le-am însemnat, socutindu-le vrednice a fi citite, 
căci cu ochii mei le-am văzut, nu numai eu, ci și toți părinţii 
şi frații din mănăstire. Ele au rămas pentru toţi o lecţie pentru 
toată viața, spre a nu mai face nimeni nimic de capul său și să 
nu mai îndrăznească a mai face vreun lucru fără blagoslovenie. 
li auzeam pe mulţi, zicînd: „Frate, să nu faci vreun lucru fără 
binecuviîntare, căci vei avea de lucru cu cei șapte“, 


Părinților și fraţilor, 

Acestea fiind zise, despre ascultare și blagoslovenie, să 
zicem cîteva cuvinte și despre Rai, căci nu se poate ajunge la 
el decit luînd aminte la aceste două fapte bune. 

Sfînta și dumnezeiasca Scriptură ne spune despre Rai ur- 
mătoarele : Și a sădit Dumnezeu Rai în Eden, spre răsărit, și 
a pus acolo pe omul, pe care-l plăsmuise (Facere 2, 8). Sfintul 
Vasile, tilcuind acest cuvint al dumnezeieştii Scripturi, zice: 
„Acolo a sădit Dumnezeu Raiul, unde nu era silă a vînturilor 
și nepotrivire a acelor patru vremi ale anului, nici grindină, nici 
tunete, nici trăsnete care lovesc și aprind, nici înghețare de 
iarnă, nici umezeală, nici înfocare de vară, nici uscăciune de 
toamnă. Ci, bine tocmite şi pașnică întocmire aveau cele patru 
vremi ale anului între ele, fiindcă fiecare din ele era împodo- 
bită cu frumuseţea sa și nu se vătăma de vecina ei. Pentru că 
acolo vara nu făcea vătămare florilor de primăvară, venind prea 
timpuriu și, iarăși, nici roadele cele de vară și cele de toamnă 
nu cădeau jos ca să se prăpădească din pricina neorînduielii 
văzduhului, pentru că toate cele patru vremi ale anului dăn- 
tuiau cu bună rînduială în jurul locului aceluia, unde cu altele 
fiind împletite și legate lin și fără mîhnire fiecare își aduceau 
bunătățile lor la vremea sa, ca niște daruri prea bune și nevătă- 
mate. Încă şi pămîntul acela era gras și moale, curgînd din el 
lapte și miere cu adevărat, fiind bine tocmit spre toată naşte- 
rea de roade; el era străbătut de multe ape roditoare, frumoase, 
dulci, unduioase și limpezi, care multă veselie pricinuiau prin 
vederea lor, dar încă mai mult decît veselie aduceau prin folosul 
lor“. Iar puţin mai jos zice: „Cum să-ți pot aduce chiar de față 

frumusețea patriei din care ai căzut?“ (Exaimeron, Cuvint despre 
Rai, Bucureşti, 1826). 

De asemenea, multe alte lucruri minunate spune despre 
Rai dumnezeiescul Părinte Vasile cel Mare, pe care aici, pentru 
scurtime, nu le putem însemna. 

Vasul alegerii — Sfîntul Apostol Pavel — voind a zugrăvi 
cu puține cuvinte pe cele negrăite, zica: Cele ce ochiul n-a văzut 
şi urechea n-a auzit şi la inima omului nu s-au suit, acestea le-a 
pregătit Dumnezeu celor ce Il iubesc pe El (I Corinteni 2, 9). 
Căci, în adevăr, mai presus de minte şi de cuvîntul omenesc sînt 
acele bunătăți şi frumuseți ale Raiului lui Dumnezeu. Pe care 
cu mila și îndurarea Prea Bunului și Prea Milostivului Dum- 
nezeu, Cel în Treime închinat, să le dobîndească toţi cei ce trăiesc 
în ascultare de poruncile Lui, întru paza blagosloveniei celei 
sfinte și întru lucrarea tuturor faptelor celor bune. AMIN ! 


NA 


PREDICĂ 


DESPRE SĂRĂCIA DE BUNĂVOIE 
AL DOILEA VOT AL CĂLUGĂRULUI 


„Zis-a Domnul:  Vulpile au vi: 
zuini şi păsările cerului cuiburi; tar 
Fiul Omului nu are unde să-Si ple- 
ce capul“ (Matei 8, 20). 


Prea Cuvioși Părinţi şi frați, 


u, cel cu totul nevrednic și păcătos care sînt sărac de 
înțelegerea celor bune şi de lucrarea celor spre mîntuire, 
îndrăznesc a vă vorbi despre cele pe care noi le-am făgă- 

duit înaintea lui Hristos Dumnezeu, a Preasfintei Sale Maici și 
a tuturor îngerilor Lui, cînd am primit tunderea sfîntului și înge- 
rescului chip. Știm că făgăduinţele sînt legăminte care pornesc de 
la Dumnezeu către om şi de la om către Dumnezeu (Pravila, 
vol. 2, Arhim. Nicodim Sachelarie, p. 188). Și dacă Dumnezeu 
Își aduce aminte de făgăduinţele Sale față de noi (Psalm 104, 41; 
Luca 1, 54) și dacă Îşi împlinește făgăduinţele Sale față de 
noi (Numeri 23, 19; Iosua Navi 21, 45), apoi cu cît mai mult 
ni se cuvine nouă a ne aduce aminte de cele ce am făgăduit 
înaintea lui Dumnezeu şi a ne sili cu toată osirdia spre îm- 
plinirea lor. 

După cum vedem din Sfînta Scriptură, atit Miîntuitorul 
nostru lisus Hristos, cît și dumnezeieștii și Sfinţii Apostoli, ne-au 
lăsat pildă vie ca să trăim în sărăcie și lipsă pe acest pămînt. 
De aceea Mintuitorul zice: Vulpile au vizuini şi păsările cerului 
cuiburi; iar Fiul Omului nu are unde să-și plece capul (Matei 
8, 20). Cel ce are cerul scaun și pămîntul reazem picioarelor Sale 
(Fapte 7, 49), de bunăvoie a sărăcit pentru noi și cu sărăcia 

Lui a vindecat sărăcia noastră cea duhovnicească (Sfintul Ni- 
codim Aghioritul, Paza celor cinci simţiri, cap. 11, p. 390). 
Iarăşi vedem pe Mintuitorul, cînd trimite pe dumnezeieștii Săi 
ucenici la propovăduire, că le poruncește, zicînd: Să nu luați nici 
toiag, nici traistă... (Matei 10, 10). Și „cei care au plecat fără 
toiag. au păstorit toată lumea, şi, fără traistă fiind, multe 
averi au moștenit“, căci au ascultat de Cel ce a zis: Căutaţi mai 
întâi împărăția lui Dumnezeu şi dreptatea Lui şi toate se vor 
adăuga vouă (Matei 6, 33). 

Să nu ne temem, traţilor, de sărăcie, căci auzim ce zice 
Dumnezeu prin Sfîntul Prooroc Isaia: Mai degrabă va uita mama 
pe fiul său, decît Eu să te uit pe tine, cel ce Îmi sluieşti Mie. 
Să nu ne îngrijim de bogăţie, noi cei ce de bunăvoie ne-am 
făgăduit a fi fără de ea, pentru Dumnezeu. Căci de vom aduna 
bogății, inima noastră se va despărți de dragostea lui Dumnezeu 
și se va lipi de cele ale veacului acestuia. Să ne aducem aminte 
de cuvîntul Domnului. care zice că nu putem să slujim lui 
Dumnezeu și lui Mamona (Matei 6, 24). 

Iată ce zic dumnezeieştile Canoane în ce privește sărăcia 
călugărului : „Monahii sînt obligaţi să nu aibă nimic al lor 
propriu, ci toate ale lor să le dăruiască mănăstirii“. Iar Sfîntul 
Luca zice, despre cei ce credeau în Hristos și care închipuiau mai 
înainte viața monahilor, că nici unul dintre ei nu avea ceva 
al său, ci totul le era de obște (Fapte 4, 32). Pentru aceasta, 
celor ce vor să fie monahi li se dă voie, în privinţa averilor, să 
le trimită oricăror persoane vor voi ei şi care, firește, nu sînt 
oprite de lege (Cartagina 22, 31). Iar după ce se vor face monahi, 
mănăstirea are stăpînire peste toate cele ce le aparţin lor, și 
nu li se mai îngăduie să poarte grijă de administrarea averilor 
lor; lar de se va găsi vreunul care şi-a însuşit ceva avere, care 
n-a fost dată mănăstirii după ce s-a călugărit și se va robi 
de patima iubirii de cîştig, averea să se ia de la dinsul de către 
egumen sau: de către episcop şi. vinzindu-se la licitaţie 
în prezența multora, ciștigul să se împartă celor lipsiţi şi săraci. 
lar cel ce a căutat să răpească o astfel de avere, ca oarecînd 
Anania (Fapte 5, 1-10), Sfintul Sinod a hotărît să-l înţelepțească 
prin canonisire potrivită. Și lămurit este că cele statornicite de 
Sfîntul Sinod „pentru monahii bărbaţi, să aibă tărie și pentru 
monahiile femei“ (Regulamentul vieții monahale). 

Deci, părinţilor şi fraţilor, de vreme ce de bunăvoie am 
făgăduii sărăcie înaintea lui Dumnezeu, să nu căutăm a ne îm- 
bogăţi ; căci, după mărturia Sfintei Scripturi: „Omul va da 
seamă înaintea lui Dumnezeu de orice cuvint ieșit din gura 

lui“ (Matei 17, 27); și iarăși: Este primejdios pentru om să 
facă făgăduință și după ce a făcut-o să se gindească (Proverbe 
20, 25). Mai bine să nu făgăduiești, decit, făcînd făgăduinţa, să 
nu a împlinești (Ecclesiastul 5, 4). Vedem ce lucru înfricoșat 
s-a întîmplat lui Anania și Safira, care au făgăduit că vor da 
averea lor lui Dumnezeu, dar pentru că s-au sfătuit a mai opri 
ceva din ea, cu moarte năpraznică au pierit, fiindcă nu au 
minţit oamenilor, ci lui Dumnezeu (Fapte 5, 11; Luca 2, 23). 

Sfîntul Ierarh Vasile cel Mare, arătînd marea primejdie ce 
este asupra monahului care voieşte să mai aibă ceva avere pro- 
prie în. viața de obște, zice: „Să fugim de a agonisi ceva deosebi, 
afară de cele ce se cîştigă de obște pentru toţi“, şi iarăși: „Al 
doilea Iuda se face cel care începe de la furtișag. Căci furtișag 
este agoniseala cea deosebită și aruncă în pierzare pe monahul 
care are avere deosebită în viața de obște“ (Ezaimeron, Așeză- 
minte călugărești, Cuv. 34, f. 100, Bucureşti, 1826). 


Părinților şi fraţilor, 


Iată cît de mare este prăpastia iubirii de averi și cîtă pri- 
mejdie aduce monahilor averea deosebită, mai ales celor ce 
și-au ales viaţa de obște, cea următoare lui Hristos. Noi vedem că 
cei ce au iubit pe Dumnezeu din toată inima, cugetul și vir- 
tutea, au lăsat toate — după cuvîntul Evangheliei — și au urmat 
în toată viața lui Hristos, în sărăcie și lipsă. Căci auzim pe unul 
din sfinți, zicînd: „Cel ce nu a urît averea sa, cum va putea 
să-şi urască sufletul, după porunca Mîntuitorului ?“ (Pateric, 
cap. 13, f. 127). Încă şi alt bătrîn al Patericului zice: „De do- 
rești Împărăția cerului, ești dator a nu socoti averile. Căci nu 
vei putea să viețuieşti după Dumnezeu, fiind iubitor de dulceţi 
și iubitor de argint“. Ba, mai mult, cel care se va birui de 
iubirea de bani și de averi, chiar sfint și făcător de minuni de 
ar fi, își pierde darul lui Dumnezeu pentru iubirea de bani şi 
se face asemenea dracilor. Despre acest lucru citim în Pateric, 
următoarele : 

„Povestea un călugăr că a fost cineva din bătrîni, care s-a 
învrednicit de mare dar de la Dumnezeu și s-a înștiințat pretu- 
tindeni numele lui, pentru viaţa lui cea cu fapte bune. Deci, 
a ajuns vestea despre numele lui pînă la împărat. Iar împăratul, 
trimițind, l-a chemat la el. După cea luat rugăciune de la 

` dinsul, a vorbit cu el și, folosindu-se mult, i-a dat aur. Iar bă- 
trinul, luînd aurul, a mers întru ale sale și cu aurul dat de îm- 
părat a cumpărat tarine, vii și alte averi. După un timp, au 

adus la el pe un îndrăcit ca să-l vindece, după cum făcuse acest 
lucru de multe ori. Şi a zis bătrinul: Ieși, diavole din zidirea lui 
Dumnezeu! Iar diavolul a răspuns: Nu te voi asculta pe tine! 
Zis-a bătrinul: Pentru ce nu mă asculţi? Zis-a dracul: De 
vreme ce te-ai făcut ca unul din noi, lăsind aducerza aminte de 
Dumnezeu, pe care o aveai către Dinsul și te-ai apucat de grijile 
cele pămintești, pentru aceasta nu te voi mai asculta, nici voi 
ieşi din om“ (Pateric, cuv. 13, f. 127). 

Vedeţi, părinților și fraţilor. cum noi, de bunăvoie, prin 
iubirea de averi ne facem asemenea dracilor? Vedeţi că, prin 
umplerea de grijile veacului acestuia şi ale bogăției, izgonim de 
la noi aducerea aminte de Dumnezeu şi de rugăciune? Căci nu 
poate omul să fie fără de grijă şi fără tulburare, dacă iubeşte 
să aibă averi, după mărturia unuia dintre sfinţi, care zice: „Nu 
vor lipsi valurile din mare și iubitorului de averi grija şi tul- 
burarea“. Iubirea de avuţie ne face cu totul trîndavi la cele du- 
hovniceşti, prin grija de multe şi iubirea de stăpînire. Acest lucru 
avindu-l în vedere dumnezeieştii Părinţi, au rînduit ca. în vre- 
mea Sfintului şi Marelui Post, să fie pusă în toate bisericile 
dreptmăritoare rugăciunea Sfîntului Efrem Sirul care, printre 
altele, zice: „Iar duhul trindăviei, al grijii de multe şi al iubirii 
de stăpinire nu mi-l da mie“. 

Cine dintre sfinţii lui Dumnezeu I-au slujit cu leafă? Cine 
a spus vreodată: dacă nu primesc atîta pe lună, nu mai fac as- 
cultare, sau slujba cuvenită? Vai de noi! Vrea Hristos să ne dea 
Raiul pentru veșnicie, iar o floare din rai — după cum i-a des- 
coperit îngerul Domnului Sfîntului Andrei cel nebun pentru 
Hristos — este mai scumpă decit toate avuţiile acestei lumi vă- 
zute, iar noi stăm să ne tîrguim, cînd este vorba de mîntuirea 
noastră și de negrăita fericire a vieții veșnice. 

Patima de a ne îmbogăţi, de a stăpini averi ne încearcă cu 
griji deșarte și cu tulburări și, prin acestea. depărtează mintea 
și inima noastră de la Dumnezeu. Grija cea sfîntă a rugăciunii 
și a cugetării celor duhovnicești se depărtează de la noi. Acest 
adevăr ni-l arată și dumnezeiescul Părinte Isaac Sirul care zice: 
„Nu poţi, cu grija lumii fiind înfășurat, să mai ai cu tine și grija 
lui Dumnezeu“. Mintea tulburată cu grija de averi pururea este 
stăpînită de uitarea celor duhovnicești, după mărturia aceluiași 
sfînt, care zice: „Mintea tulburată nu va scăpa de uitare și în- 
țelepciunea nu-i deschide acesteia ușa“ (Sfîntul Isaac Sirul, 
Cuv. 5). În adevăr, ce îel de înţelepciune și filozofie duhovni- 
cească ar mai putea să intre într-o minte încărcată cu tulburarea 

grijilor şi averilor, care fac pe om cu anevoie să intre în împără- 
ţia lui Dumnezeu? 

Dar mai greu pentru noi este faptul că, de nu ne vom sili 
să fugim de odihna acestei vieţi și de adunarea averilor, 
pe lîngă altă osîndă, prea lesne vom ajunge în robia patimilor 
celor pierzătoare, după cum iarăşi vedem scris: „Cel ce fuge de 
odihna vieţii acesteia de faţă, acesta cu mintea a văzut veacul ce 
va să fie. Iar cel ce este legat de iubirea de agoniseală, este 
rob al patimilor“. Apoi, arătind că nu numai câștigarea aurului 
și a banilor este agoniseală, ci şi oricara alt lucru de prisos, zice: 
„Nu socoti cum că singură cîștigarea aurului și a argintului este 
iubire de agoniseală. Ci și tot lucrul“ (Sfintul Isaac Sirul, Cuv. 23, 
f. 119). Încă și de toată blindeţea şi liniştea este cu totul străin 
cel ce se îndeletnicește cu grija averilor, după cum adeverește 
același sfint: „Omul cu multe griji, nu se poate face blind şi 
liniştit. Căci pricinile cele de nevoie ale lucrurilor întru care se 
ticăloșeșta, îl silesc pe el a se mișca întru dinsele și a se îndelet- 
nici cu ele fără de voie şi, chiar nevrînd el, îi răpesc liniștea și 
tăcerea lui“ (Sfîntul Isaac Sirul, Cuv. 13). 

Dar ce este şi mai rău, prin iubirea de avuţii şi prin grija 
cea multă de lucrurile pămîntești, noi dăm dovadă de necredință 
în Dumnezeu, cum ne adeverește Sfintul Efrem Sirul care zice: 
„Semn de necredinţă este a ne lega noi de lucrurile cele pămîn- 
teşti“. Căci, voind să ne izbăvească Domnul de materii, zice: Să 
nu vă grijiți cu sufletul vostru ce veţi mînca sau ce veţi bea, 
nici pentru trupul vostru cu ce vă veți îmbrăca. Apoi zice: 
Oare este viaţa mai mult decît hrana și trupul decît îmbrăcămin- 
tea? (Matei 6, 25). Şi iarăși, arătîndu-ne pildă luminată la pă- 
sări și la ierburi, Domnul zice: Căutaţi la păsările cerului că nici 
nu seamănă, nici seceră, nici adună în jitniţă, și Tatăl vostru Cel 
ceresc le hrănește. Oare nu sînteți voi cu mult mai presus de cît 
ele? (Matei 6, 26). Și de haină ce vă grijiți? Socotiţi crinii cîmpu- 
lui cum cresc; nu se ostenesc, nici torc. Și grăiesc vouă, că nici 
Solomon, întru toată mărirea sa, nu s-a îmbrăcat ca unul din- 
tr-aceștia. Deci, dacă iarba cîmpului, care astăzi este şi. mîine 
se aruncă în cuptor așa o îmbracă, nu cu mult mai mult pe voi, 
puțin credincioșilor? (Matei 6, 28-30). 

Oare de ca ne numește pe noi puțin credincioși ? Pentru 
că nimeni din cei ce se leagă cu multă grijă de lucrurile pămin- 
teşti, nu poate dovedi că are credință tare în Dumnezeu. Căci 
dacă alergăm cu atita zor după lucrurile cele pieritoare şi pentru 
aceasta. ne tulburăm și. ne părăsim pravila noastră de la chilie și 
de la biserică, atunci ne facem de rușine în fața lui Dumnezeu, 

căci nădăjduim mai mult în sîrguința noastră, decît în pronia 
lui Dumnezeu și dăm dovâdă de necredință în Dumnezeu. Dacă 
voiţi să vedeţi o icoană a lucrurilor acestora, vă rog să citiţi în 
Filocalia, volumul 1, paginile 151-220, la Cuviosul Nil Ascetul 
și mai cu seamă la capetele 7-10. 

Nouă, părinților și fraților, ni se cade a fi pururea în rugă- 
ciuni pentru noi și pentru cei ce ne miluiesc pe noi, iar nu să 
lăsăm pravila noastră și să ne întoarcem ca mirenii la adunarea 
de averi. Vedem că mila lui Dumnezeu ne poartă de grijă cu 
tot ce ne trebuie, prin cele ce aduc creștinii cei buni la biserică. 
Deci, să nu uităm de padeapsa ce ne aşteaptă. dacă nu ne vom 
ruga pentru cei ce ne miluiesc pe noi. Căci auzim pe proorocul, 
zicînd: Vai celui ce își adună cele ce.nu sînt ale sale și îşi în- 
greuiază jugul foarte tare. Ca să scăpăm de acest vai, care în- 
greuiază foarte mult jugul păcatelor noastre, să ne bucurăm nu- 
mai de cele ce ni se trimit de la Dumnezeu prin credincioșii Săi, 
iar noi să ne aflăm la datoria noastră de a ne ruga pentru ei și 
la înfrînarea, după putere, de la toate, după cum am făgăduit lui 
Dumnezeu, ca să petrecem viața noastră în sărăcie și în slujba 
Bisericii lui Hristos. 

Dumnezeu, după Apostolul, este Cel ce crește toate cele 
semănate de noi. Iar dacă nu le va crește El, în zadar semănăm 
mult, căci El poate, și după creştere, ʻa le strica pe ele si să 
ne lasa pe noi cu mîinile goale, chiar după ce ne-am ostenit. Căci 
auzim ce zice Sfinta Scriptură: Sămînţă multă vei semăna în 
țarină și puţine vei strînge, pentru că o vor mânca lăcustele. Vie 
vei sădi şi o vei lucra, și vin nu vei bea, nici te vei veseli din 
ea, pentru că o vor minca viermii (Deuteronom 28, 38-39). Și 
iarăşi: Ați semănat mult și aţi luat. puțin, căci le-am suflat pe 
ele din mîinile voastre. Căutaţi la multe și s-au făcut puţine 
(Agheu 1, 6-9). 

Deci, mare piedică spre mîntuire ne -este dragostea de Jucruri 
trecătoare şi pierzătoarz, mai ales nouă celor care de bună- 
voie am făgăduit că vom petrece în sărăcie și neagoniseală. Unde 
este, așadar, și la ce folosește sîrguința noastră, dacă Dumnezeu 
ține cîrma lucrurilor și toate le poartă și le duce precum vrea ? 

Să înțelegem, deci, că fără Dumnezeu nu putem face nimic 
(loan 15, 5). Apoi, în toate să cerem ajutorul Lui prin sfintele 
rugăciuni și să nu ne punem toată nădejdea numai în osteneala 
noastră şi în adunarea. peste măsură de averi, „noi, care ne-am 
lepădat de toate ale lumii de.bunăvoie. -:., ratesoe ni? iarr în 

Prea Cuvioși Părinţi și fraţi, 


Nu voi încheia acest cuvint, fără a însemna aici cîteva cu- 
vinte ale unui părinte ce a trăit în această mănăstire, Sihăstria, 
care a fost starețul meu de la oi, fiindu-i ucenic cîțiva ani la 
stîna mănăstirii. El îmi spunea acest cuvînt: „Frate Constantine, 
călugărul nu are voie să aibă avere, decît hainele cele de mare 
nevoie şi hrana de fiecare 7i. Cam atît trebuie să aibă călugăru! 
în viaţă, cît ar putea să ducă în spate, cînd se mută de la un 
loc la altul“. Și am observat că el împlinea acest cuvînt în viata 
lui, căci avea un cojoc, două rînduri de schimburi, opincile și 
gluga ciobănească, un ştergar de şters pe față și mai mult nimic. 

Eu îl întrebam: ..Părinte Galaction — căci așa se numea — 
de ce numai atit trebuie să aibă călugărul?“. Iar el îmi zicea: 
„Iată de ce, frate Costică“, Apostolul ne învață: Avînd hrană și 
îmbrăcăminte, cu acestea să vă îndestulaţi, căci cei ce vor a 
se îmbogăţi, cad în multe răutăţi şi în cursa diavolului (I Timo- 
tei 6. 8-9). Apoi îmi zicea: „Pe calea cea strimtă, nu putem merge 
cu capul plin de bogăţie. ci cît mai săraci şi smeriţi“. El nu știa 
carte, dar avea o memorie foarte bună și luminată și ținea minte 
multe din învățăturile cele bune auzite de la alții. Din cînd în 
cînd îmi tot aducea aminte, zicînd: ..Frate Constantine, ştii ce 
zice la Pateric și la Sfinţii Părinţi? Călugărul cel sărac este 
călător fără de povară! Deci. te sfătuiesc, dacă Dumnezeu îţi va 
ajuta și vei ajunge călugăr, să nu aduni bogăţie și ca de foc 
să te temi a aduna bani. căci banii și bogăţia despart pe om de 
Dumnezeu“. 

Mă duceam uneori la un alt bătrîn din mănăstire, foarte 
sărac şi smerit, anume Cosma. El nu avea nici pat în chilie, ci 
numai o sobă veche și aceea crăpată și afumată de fumul care 
ieșea printre crăpături. Îl întrebam: „Părinte Cosma, de ce nu 
repari soba și de ce nu ai pat în chilie?“. Iar bătrînul îmi zicea: 
„Ascultă, frate, ce-mi mai trebuie mie pat? Iată, am aici vatra 
aceasta și pe ea îmi pun cojocul — că numai atît avea spre a se 
înveli noaptea — și îmi ajunge, căci ca mîine mă duc în groapă. 
Ce îmi mai trebuie sobă bună şi pat în chilie?“. 

Mă minunam de sărăcia lui, căci avea o rasă foarte veche 
şi o camilafcă ruptă și cirpită în multe locuri și îi ziceam: „Pă- 
rinte Cosma, de ce nu spui părintelui stareţ să-ţi facă o rasă și 
o camilafcă nouă?. Iar el îmi răspundea: „Măi nepoata, ce-i 
mai trebuie la un putregai de om să-i faci haine noi? Eu cred 
că mai ţin acestea cit voi trăi. Și dacă eu sînt vechi, lasă să 

fie şi hainele vechi, căci toate in lumea aceasta se învechesc şi 
pier“. Avea barba albă pînă la briu, umbla încălțat cu opinci și 
se incingea cu o funie peste cojoc cînd mergea la ascultare. Nu- 
mai la biserică își lua rasa lui veche și camilafca cea cîrpită. 
Mai avea un fes pe care îl purta — după cum mi-a spus — de 
25 de ani. S-a dus la Domnul în vîrstă de 89 de ani și a rămas 
pentru noi pildă de adevărat călugăr sărac și smerit. 

Cu aceasta închei și mă rog ca mila Domnului și a Maicii 
Domnului să fie cu sufletele care au iubit pe Dumnezeu din 
toată inima și, pentru Hristos, s-au nevoit pe pămînt în sărăcie 
și smerenie pînă la moarte. lar noi, păcătoşii, sîntem datori să 
privim la înaintaşii noștri și să le urmăm credinţa, de vreme ce 
— după Sfîntul loan Scărarul— „monahul neagonisitor este 
stăpîn peste lume“. AMIN ! ui 


PREDICĂ 
DESPRE CUNOAŞTEREA DE SINE: 


„Celui ce se cunoaște pe sine, i 
se dă cunoştinţa tuturor. Căci a se 
cunoaște pe sine este împlinirea 
tuturor cunoştinţelor“ (Sfintul Isaac 
Sirul, Cuv. 16) 


Părinților, fraţilor și iubiţi credincioși, 


u adevărat, mare dar și virtute este a se cunoaște omul pe 
sine și neputinţele sale, precum mare pimejdie este a nu-și: 
cunoaște omul lipsurile și neputinţele sale. De aceea a zis 

unul din Sfinţii Părinţi: „Nimic nu este mai bine decît a-și cu- 
noaște cineva neputința proprie și neștiința sa; şi nimic nu este 
mai rău decît a nu le cunoaște pe acestea“ (Filocalia, vol. 
5, p. 133). 

Dar, ca să ajungă omul la această fericită virtute de a se 
cunoaște cu de-amănuntul pe sine, trebuie să treacă prin multe 
și felurite încercări şi ispite și, dacă le va suferi pe toate cu 
multă și îndelungă răbdare, prin aceasta va ajunge la cunoştinţa 
neputinței sale și va cunoaște puterea și mila lui Dumnezeu, 
Care l-a ajutat în toate clipele vieţii sale. Deci, ajungînd omul 
la cunoştinţa neșştiinţei și neputinței proprii, începe a-și da seama 
că multe lucruri pe care nu le cunoștea înainte, acum le cunoaşte 
şi că sint multe altele pe care le va cunoaşte prin încercarea 
trăirii. 

Asfel, cei lucrător va ajunge să înţeleagă cele zise de Sfîntul 
Vasile: „Dacă n-a gustat cineva dintr-un lucru, nu ştie ce-i lip- 
seşte. Iar cel ce a gustat din cunoștință, știe din parte că nu 
cunoaște şi aceasta i se face pricină de smerenie“. Și iarăși: „Cel 
ce s-a cunoscut pe sine că este făptură schimbătoare, niciodată 

nu se înalță întru nimic. Fiindcă, dacă are ceva, este al Făcă- 
torului. Nimeni nu laudă un vas că s-a făcut pe sine bun şi 
trebuincios, ci pe Făcătorul lui îl laudă“ (Op. cit., p. 226). 

Iarăşi zice Sfintul Vasile: „Cel ce se cunoaște pe sine este 
la mijloc, între mărire și smerenie; iar cel ce-şi cunoaște nepu- 
tinţa sa din multele încercări ale ispitelor și din lupta ce o duce 
cu neputințele cele trupești și sufletești, unul ca acela a văzut 
cu ochii minţii puterea cea nesfirșită a lui Dumnezeu şi a în- 
țeles cum izbăveșta Dumnezeu pe cei smeriţi, care strigă către 
El prin rugăciunea cea stăruitoare din inimă. Astfel, rugăciunea 
acestuia i se face ca o desfătare, ştiind că fără de Dumnezeu nu 
poate face nimic și, de teama de a nu cădea, el se străduiește 
să se lipească tot mai mult de Dumnezeu prin rugăciune şi fapte 
bune“. Pe de altă parte, se minunează cum de l-a izbăvit pe el 
Dumnezeu de atitea ispite și patimi şi li mulțumește pururea 
pentru îndurarea ce a făcut-o cu el și, odată cu mulțumirea, do- 
bîndește o mai mare dragoste de Dumnezeu, se smerește şi nu 
mai cutează niciodată să judece pe nimeni, știind că precum i-a 
ajutat lui Dumnezeu, așa poate să ajute tuturor, cînd vrea, 
cum zice Sfintul Maxim. Sau socotește pe fratele său că este 
mai tare și mai iscusit decit el și poate să lupte cu patimile și 
să le biruiască, iar el este neputincios şi de aceea l-a ajutat 
Dumnezeu, ca să nu-și piardă sufletul său. 

Încă și alte multe cunoștințe se dau de la Dumnezeu celui 
ce-și cunoaște neputinţa-sa. Și așa, cu darul lui Dumnezeu, spo- 
rește în smerenie și rămîne nedoborit de patimi. Dar cu nepu- 
tință este a ajunge cineva la cunoștința de sine, dacă nu va trece 
prin multe ispite trupești şi sufletești și de nu va fi susținut în 
vremea încercării de puterea lui Dumnezeu. 

Cel ce a ajuns la cunoștința de sine, ajunge la iscusința de 
a nu mai face nimic după voia și părerea sa, ci la orice nedume- 
rire se silește a întreba pe cei iscusiți. Căci, cu cît păcătuiește 
cineva mai mult, cu atit se întunecă mai mult și cu cît își cu- 
noaște neputința sa, cu atit mai mult se smerește. 

Una din virtuțile care ajută omului să ajungă la cunoștința 
de sine este şi liniștea. Acest lucru îl adeverește Sfîntul Petru 
Damaschin, zicînd: „Liniștea este mai mare decit toate și fără 
de aceasta nu putem a ne curăţi și a ne cunoaşte neputința noas- 
tră, nici uneltirile dracilor“(Filocalia, vol. 5, p. 171). 

Părerea de sine și neștiința fac orbi pe cei ce nu vor a-și 
cunoaște neputința. Cu adevărat, omul smerit la cuget, care 
își cunoaşte neputința sa, nu încetează niciodată a se ocări pe 
sine, chiar dacă toată lumea l-ar lăuda sau l-ar necinsti. Din 

cunoștința de sine cu de-amănuntul ajunge omul la mare sme- 
renie; iar cugetarea cea semeață a încîntării de sine poate să 
rămînă tuturor necunoscută, chiar și celui ce o are pe aceasta, 
mai ales dacă nu va cădea în încercări grele prin care sufletul 
este dus la mustrare. Numai așa își cunoaște omul neputinţa sa. 

Sfîntul Simeon Noul Teolog zice despre cunoştinţa de sine: 
„De voiești să afli ce stare de viaţă ai, întreabă-ți sufletul și 
spune-i: Suflete, ai păzit toate poruncile lui Dumnezeu sau nu?“ 
Și deschizîndu-și gura conștiinței lui, îţi va spune în chip sigur 
adevărul. Căci nu se va rușina de tine, ci te va înfrunta și-ţi 
va arăta cele ce le-ai pus înainte și le ai în tine, fie bune, fie 
rele. Căci în cunoștință vei afla, fie că ai iubit lumea, fie că 
ai slujit rnai mult lui Dumnezeu; fie că ai căutat slavă de la 
oameni, fie că ai dorit numai pe cea dată de Dumnezeu“ (Filoca- 
lia, vol. 6, p. 171). 

Avva Dorotei ne arată că din a ne cunoaște pe noi ajungem 
negreșit la defăimarea de sine, amîndouă fiind de mare folos 
celui ce călătoreşte în viață după voia lui Dumnezeu, spre a 
nu-și pierde osteneala faptelor celor bune. Iată ce zice: „Cu 
adevărat, de ar agonisi omul mii de virtuţi, dar nu va ţine ca- 
lea aceasta a defăimării de sine nu va înceta niciodată să 
supere și să fie supărat și va pierde toate ostenelile lui“ (Filoca- 
lia, vol. 9, p. 550-551). : 


Părinților, fraților şi iubiți credincioși, 


Omul care a cîştigat cu adevărat cunoștința de sine, cu cît 
va lua de la Dumnezeu mai multe daruri, cu atît mai mult se 
smerește și se face asemenea unui pom roditor care, pe măsură 
ce îi cresc roadele mai mari, pe atît își pleacă crengile sale Ja 
pămînt. Cel ce s-a cunoscut pe sine cu adevărat, cu cit va 
spori mai mult în virtute, cu atit mai mult se socotește dator 
lui Dumnezeu, Care îl înalţă pe om de la pămînt și învredniceşte 
țărîna să poată urma măcar în parte Făcătorului și Dumnezeu- 
lui ei. 

Cel ce s-a cunoscut pe sine și neputințele sale, niciodată 
nu socotește că are vreun bine al său, propriu, căci toate bună- 
tățile le are în dar de la Dumnezeu, precum și existența sa 
din nimic. Și dacă vreun gind viclean îi va şopti vreo laudă, el 
zice cu Apostolul: Ce ai, omule, care nu ai luat în dar de la 
Dumnezeu ? lar dacă ai luat, ce te lauzi, ca și cum nu ai fi 
luat? (I Corinteni 4, 7). Cel ce are cunoștința de sine pururea 
se smerește înaintea sa, aducîndu-şi aminte că nici un bine nu 

a putut să facă fără ajutorul lui Dumnezeu, după cuvintul care 
zice: Fără de Mine nu puteţi face nimic (loan 15, 5). 

Cuviosul Nichita Stitatul scoate în lumină și arată că cu- 
noștința de sine îi vine omului din smerenie, umilinţă și rugă- 
ciunea cea curată, zicînd: „Nimic nu întraripează mai mult su- 
fletul omului către dragostea de Dumnezeu şi câtre iubirea de 
oameni, ca smerita cugetare, umilinţa şi rugăciunea cea curată. 
Cea dintii îi frînge duhul, îl face să izvorască pîraie de lacrimi 
și, aducînd puţinătatea omenească sub ochi, îl învaţă să-și cu- 
noască măsura lui. A doua curăţeşte mintea de cele materiale, 
luminează ochii inimii și face sufletul întreg luminos. lar cea 
din urmă unește pe om întreg cu Dumnezeu şi-l face să petreacă 
împreună cu îngerii, să guste din dulceaţa bunătăților veșnice 
ale lui Dumnezeu, îi dă vistierii și taine mari și, aprinzîndu-l de 
iubire, îl înduplecă să îndrăznească să-și pună sufletul pentru 
prietenii săi, ca unul ce s-a ridicat mai presus de hotarele puţi- 
nătăţii trupeșii“* (Filocalia, vol. 6, p. 272-273). 

În continuare Cuviosul Nichita Stitatul, arătînd alte daruri 
ale lui Dumnezeu ce se nasc din cunoştinţa de sine, zice: „Cind 
ajunge cineva de se cunoaște pe sine însuși, iar pentru aceasta 
are trebuință de multă pază din afară și de oprire de la lucru- 
rile lumești şi de cercetarea conștiinței, indată vine în suflet 
oarecare smerenie dumnezeiască mai presus de cuvînt, aducînd 
în inimă zdrobire și lacrimi de umilinţă fierbinte, încît cel ce 
stă sub lucrarea ei se socotește pe sine: pămînt, cenușă, vierme 
și nu om, ba încă, nevrednic chiar de viaţă dobitocească. Aceasta 
din pricina coviîrșirii acestui dar al lui Dumnezeu. Iar învredni- 
cindu-se cineva să petreacă multă vreme în acest dar, se umple 
de altă beție negrăită: de umilinţa inimii și pătrunde în adîncul 
smeritei cugetări. Acesta, ieșind din sine, nesocotește toate 
mîncărurile din afară, ca și băutura și veșmintele trupului, ne- 
căutînd cele peste trebuinţă, ca unul ce s-a schimbat cu schim- 
barea dreptei Celui Preainalt“ (Op. cit., Cuv. 39, p. 271). 

Cel ce s-a cunoscut pe sine, s-a odihnit de toate lucrurile 
sale cele după Dumnezeu și a intrat în locul cel sfînt al lui 
Dumnezeu și al smereniei. 

Sfîntul Isaac Sirul, cunoscind marele folos duhovnicesc 
care îi vine omului din cunoaşterea de sine, zice: „Fericit este 
omul care şi-a cunoscut neputința sa. Căci cunoştinţa aceasta 
i se face lui temelie, rădăcină şi începătură de toată bunătatea. 
Căci dacă ar cunoaşte cineva și într-adevăr ar simți neputinta 
sa, atunci i s-ar stinge sufletul său despre trîndăvia care întu- 

necă conştiinţa... Însă nimeni nu poate a-și simți neputinţa sa, 
de nu va fi îngăduit să fie ispitit puţin, în cele ce chinuiesc 
trupul sau sufletul; căci atunci, alăturînd neputința sa de aju- 
torul lui Dumnezeu, îndată cunoaşte măsura acesteia. lar cînd 
cunoaşte cineva că are nevoie de ajutorul lui Dumnezeu, face 
multe rugăciuni și, pe cît le înmulțește, i se smereşte inima, căci 
nimeni, rugindu-se şi cerînd, nu poate să nu se smerească. Că 
inima înfrintă şi smerită, Dumnezeu nu o va urgisi. 

Deci, pînă nu se va smeri inima omului, nu poate a conteni 
de zburdare; căci smerenia adună inima. lar cînd se va smeri 
omul, îndată îl înconjoară pe el mila și atunci inima lui simte 
dumnezeiescul ajutor. Toate aceste bunătăţi se nasc în om din 
cunoașterea neputinței sale. lar dreptul care nu-și cunoaşte ne- 
putinţa, își are lucrurile sale pe ascuţișul briciului și nu este 
departe de cădere, nici de leul cel făcător de stricăciune, adică 
de dracul mîndriei. Și iarăși zic: cel ce nu se cunoaşte pe sine 
este lipsit cu totul de smerenie; iar cel ce este lipsit de smerenie, 
este lipsit de desăvîrşire; și cel ce este lipsit de aceasta de-a pu- 
rurea este înspăimiîntat, căci cetatea lui nu este întemeiată pe 
stilpi de fier, nici pe praguri de aramă, adică, pe prea fericita 
smerenie... 

Pentru aceasta lasă Domnul pricini ale smereniei și ale zdro- 
birii inimii, prin rugăciune cu durere la sfinți, ca să-și cunoască 
neputințele lor și să se apropie de Dînsul toţi cei ce-L iubesc 
pe El prin smerenie. Căci de multe ori îi înfricoșează pe ei cu 
patimile firii și prin alunecări în urîte și pîngărite cugetări, de 
multe ori, încă, şi prin defăimări și prin ocări și prin pălmuiri 
omenești; uneori și prin boli şi neputinţe trupești, iar alteori prin 
sărăcie şi prin lipsa celor de nevoie. Alteori, prin durerile firii 
celei cumplite, prin părăsire și prin război arătat al diavolului, 
prin care îi înfricoșează, iar alteori prin felurite lucrări înfrico- 
șate. Toate acestea se fac ca să aibă ei pricină de smerenie şi 
a-şi cunoaște neputința lor. De aceea, îspitele sînt de mult folos 
omului. Astfel, se cuvine celor ce călătoresc în calea lui Dum- 
nezeu, să primească cu mulțumire toate cele îngăduite de Dum- 
nezeu să vină asupra lor şi să nu se tulbure, nici să fugă 
din locul luptei și al nevoinței lor. Căci Dumnezeu este tot- 
deauna în ajutorul celor ce-L iubesc pe El, și Îl cheamă“ (Sfîntul 
Isaac Sirul, Mănăstirea Neamţ, 1819, Cuv. 2, p. 109-114). 

„„Cunoaşte-te pe tine însuţi! Iar aceasta este adevărata sme- 
renie care ne învață să cugetăm smerit, ne frînge inima și ne 
învaţă să lucrăm și să păzim această stare. Iar dacă nu te-ai cu- 
noscut încă pe tine, nu știi încă nici ce este smerenia, nici nu 

te-ai atins de adevărata lucrare şi pază. Căci a te cunoaște pe 
tine este sfîrşitul lucrării virtuţilor“ (Filocalia, vol. 6, cap. 35, 
p. 269-270). 


Părinților, fraţilor și iubiți credincioși, 


Sfîntul Ioan Scărarul numește cunoștința de sine „pămînt 
bun“, zicînd: „Cel ce s-a cunoscut pe sine întru toată simţirea 
sufletului, a semănat pe pămînt bun. Căci în cei ce n-au semă- 
nat astfel, nu poate înflori smerita cugetare. Cel ce s-a cunoscut 
pe sine, a cunoscut în sine gîndul fricii de Domnul. Iar cel ce 
călătorește cu acest gind, ajunge la poarta iubirii“ (Filocalia, 
vol. 9, Cuv. 25, p. 306). 

La sfîrșitul acestor puţine cuvinte adunate de la Sfinţii 
Părinţi despre cunoștința de sine, cer cu toată smerenia rugă- 
ciunile celor ce le vor citi, ca să mijlocească la Preabunul Dum- 
nezeu să ajung și eu păcătosul, prin încercarea trăirii, măcar în 
parte să-mi cunosc mulțimea cea fără de margini a păcatelor 
mele și să mă silesc a pune început bun. AMIN ! 


Za 


PREDICĂ 
DESPRE SPOVEDANIE 


„Sfintul Antonie cel Mare zice: 
| De este cu putință, ciji paşi pune 
călugărul, sau cite picături de apă 
bea în chilia: sa, să le mărturi- 
sească bătrinilor“ (Pateric, alova A, 
cap. 40). 


„Marele Starej Paisie de la Neamţ 
zice: Mărturisirea gindurilor către 
duhovnici este temelia vieţii duhov- 
nicești și nădejdea mintuirii pen- 
tru toți“ (Ierom. Ioanichie Bălan, 
Pateric românesc, Bucureşti, 1980, 
cap. 35, p. 242). 


Părinților, fraţilor și iubiţi credincioși, 


na din marile datorii duhovnicești, atît ale monahilor, cît şi 
U ale creștinilor, este spovedania păcatelor. De aceea, în cele 

ce urmează, m-am gîndit să vorbesc cîte ceva în legătură 
cu această sfîntă taină. Mai întîi, trebuie să ne aducem aminte 
că toţi sîntem păcătoși înaintea lui Dumnezeu, unii mai mult, 
alții mai puţin. Acest lucru ni-l arată dumnezeiasca Scriptură 
care zice: Toţi multe greșim (Facere 8, 21; Iov 15, 14). Iar de 
vom zice că păcat nu avem, pe noi înșine ne înșelăm și adevărul 
nu este în noi, iar dacă ne vom mărturisi păcatele noastre, cre- 
dincios și drept este Dumnezeu, ca să ne ierte nouă păcatele și 
să ne curățească pe noi de toată întinăciunea şi nedreptatea 
(I Ioan 1, 8-9). 

Sfîntul Simeon al Tesalonicului ne arată că toți oamenii au 
datoria de a-și mărturisi păcatele: arhierei, preoţi, călugări și 
“mireni (Despre Taina Pocăinţei, Bucureşti, 1865, p. 152-261). 

Iată acum ce condiţii trebuie să îndeplinească Sfînta Spo- 
vedanie: 

a. Spovedania trebuie să se facă înaintea duhovnicului, 

b. Spovedania trebuie să fie completă, adică să cuprindă 
toate păcatele făcute de cineva, din copilărie, sau de la ultima 
spovedanie şi să nu ascundă nimic din cele făptuite ; 

c. Spovedania trebuie să fie făcută de bunăvoie, după măr- 
turia Sfîntului Duh Care zice: ș din voia men mă voi mărturisi 
Lui (Psalm 27, 10); 

d. Spovedania să fie cu umilinţă. căci inima înfrintă și sme- 
rită Dumnezeu nu o va urgisi (Psalm 50, 18); 

e. Spovedania să nu fie prihănitoare, adică să nu dăm vina 
pe nimeni, nici chiar pe diavoli, nici pe oameni. nici pe vreo 
altă zidire a lui Dumnezeu, spunînd că din cauza acestora am 
făcut păcatul, ci numai pe noi să ne învinuim şi să ne prihănim 
şi să zicem că numai noi sîntem pricină a păcatelor noastre şi 
nimeni altul. Despre aceasta dumnezeiescul Părinte loan Gură 
de Aur zice: „De voieşti să prihănești, pe tine singur să te pri- 
hănești“ (Cuvîntul 51. la Matei), iar la Pilde găsim că Dreptul 
își este lui însuși prihănitor (Proverbe 18, 17). Sfîntul loan Scă- 
rarul, arătînd că trebuie să ne prihănim pe noi la spovedania 
păcatelor, zice: „Spune și nu te rușina: a mea este umflătura, 
părinte; a mea este rana: dintru a mea lenevire s-a făcut, iar 
nu dintr-a altuia. Nimeni nu este vinovat de aceasta, nici om. 
nici duh, nici trupul, nici altcineva, fără numai lenevirea 
mea“ (Cuv. 4). 

î. Spovedania se cuvine să fie dreaptă, adică să spui ade- 
vărul, cum ai făcut toate, însă feţei aceleia cu care ai greșit să 
nu-i spui numele. Spune toate adevărat, aducîndu-ţi amint> că 
Dumnezeu iubește adevărul, după mărturia Scripturii, care zice: 
Este rușine care aduce păcat și este rușine care aduce slavă și 
har (Isus Sirah 4, 24). Rușinea aceasta pe care o suferi la spo- 
vedanie te scutește pe tine de rușinea aceea pe care o vom suferi 
cu toții la ziua cea înfricoșată a Judecăţii lui Dumnezeu, după 
cum zice Sfîntul Ioan Scărarul în Cuvîntul 4: ‚Căci nu este 
posibil fără de ruşine a scăpa de rușine“. 

g. Spovedania să fie hotăritoare, adică să luăm înaintea 
duhovnicului o mare hotărîre de a nu mai păcătui, ajutîndu-ne 
nouă dumnezeiescul Har, și să voim mai bine să murim de mii 
de ori decit să mai păcătuim de acum înainte cu voința noastră. 
De aceea, zic dumnezeieştii Dascăli ai Bisericii că „cel ce nu 
ia această hotărire, este cu un picior la duhovnic și cu altul la 
păcat; se mărturisesc cu gura,iar cu inima cugetă să facă păca- 
tul din nou, asemănîndu-se cîinelui care se întoarce la vărsătura 

sa; încă și cu porcul care se scaldă și se spală și iarăși se tă- 
văleşte în noroi“. 

Acesta numai din obișnuință se mărturiseşte, fiindcă vine 
Nașterea lui Hristos sau Paştile sau pentru că se primejduiește 
de moarte. Citim în Pateric că un mare sihastru vedea sufletele 
pogorîndu-se la iad, cum se coboară fulgii de zăpadă în vremea 
iernii, și aceasta pentru că nu se mărturiseau cu adevărat și cu 
hotărîre de a nu mai păcătui. Pentru aceasta zice Sfintul Vasile 
cel Mare: „Nu se folosește de mărturisire, nici se mărturisește, 
cel ce zice la spovedanie numai că a greșit, însă rămîne iarăși 
în păcat şi nu-l urăște. Fiindcă nu cel ce a zis: greşit-am, apoi 
petrece în păcat, se mărturisește; ci acela care, după cum zice 
psalmul: a aflat păcatul şi l-a urit. Că ce folos poate avea 
căutarea cea de la doctor, cînd el face cele ce sînt spre strică- 
ciunea vieţii lui? În acest chip nu ii este de nici un folos iertarea 
pe care o face duhovnicul celui ce încă nedreptățește“ (Vezi 
tîlcuirea Psalmului 35). 

Toată pocăința ta întru aceasta constă, adică să te hotărăşti 
a-ți schimba vieţuirea (Învățătura către duhovnic, Iași. 1819, 
p. 93-99). i 


Frați creștini, 


Este bine să ştie cel ce se spovedește că are mare datorie 
de a-și face canonul dat pentru a scăpa de chinul cel veșnic 
al iadului. Vedem în dumnezeiasca Scriptură că prin canon 
s-au curăţit toți cei ce au păcătuit înaintea Domnului. Astfel, 
sora lui Moise, de nu ar fi fost izgonită afară din tabără 7 zile, 
nu s-ar fi curăţit de lepră (Numeri 12). Dacă cel ce a desfrînat 
în Corint nu s-ar fi dat satanei, atunci nu s-ar fi mîntuit sufle- 
tul lui ( Corinteni 5, 1-5). Astfel și cel ce a primit canonul și 
nu-i face, nu se poate curăți de lepra păcatelor și nici sufletul 
său nu este slobozit din robia dracilor. 

Împăratul David, primind canon de la Dumnezeu pentru 
păcatele sale, a fost izgonit din împărăţia sa de însuși fiul său, 
Avesalom, umblînd prin munţi și văi cu picioarele goale, ocărit 
și împroșcat cu pietre de femei și defăimat de toţi. Iar noi cău- 
tăm să-L îmblinzim pe Dumnezeu fără nici un canon? 

Împăratul Teodosie cel Mic a făcut un mare canon în Me- 
diolan, pe care i l-a rînduit Sfîntul Ambrozie. Alt împărat, pen- 
tru că a făcut o ucidere, s-a canonisit să meargă deasupra unui 
munte înalt, cu picioarele goale, dezbrăcat fiind de podoaba îm- 
părătească și acolo, deasupra muntelui, a petrecut 40 de zile 

numai cu pîine și apă, în rugăciune neîncetată și în tăcere, dor- 
mind pe pămîntul gol. 

Vedem și în Pateric că Avva Macarie Alexandrinul a primit 
canon de la Avva Macarie cel Mare, Egipteanul, ca să postească 
trei săptămîni, mincînd numai o dată pe săptămînă, pentru că 
despărțise doi fraţi care-i greşiseră. (Pateric, slova M, cap .2). 

Așadar, să nu uităm, fraţii mei, că cel ce păzeşte canonul 
dat de duhovnic este fiu adavărat al Bisericii lui Hristos. Este 
bine de știut că cel ce se pocăiește cu adevărat, nu numai că 
primește canonul dat de duhovnicul său, ci singur cere mai 
mult canon, ştiind că ori aici, vremelnic, ori acolo. veşnic, păcă- 
tosul trebuie să-și facă canonul său. 

Însemnăm aici şi cum se cuvine a ne păzi, după ce ne măr- 
turisim curat la duhovnic. 

Dumnezeieștii Părinţi arată că cinci sînt păzirile de păcat 
după mărturisire, spre a nu cădea omul în cele de mai inainte. 
Iată care sînt: 

Întiia păzire este aducerea aminte de moarte și a nu 
uita de păcatele tale. Aşa făcea împăratul David. După ce Dum- 
nezeu îi iertase păcatele, el îşi aducea aminte de dinsele tot- 
deauna şi le avea înaintea ochilor săi, după cum zice: Că păcatul 
meu înaintea mea este pururea (Psalm 50, 4). 

Aducerea aminte de moarte ne ajută foarte mult. să nu mai 
păcătuim, după mărturia Sfintei Scripturi, care zice: Fiule, 
adu-ți aminte de cele de pe urmă ale tale și în veac nu vei 
greşi (Isus Sirah 7, 38). 

Cel ce pururea își aduce aminte de păcatele sale să nu-și 
închipuie în minte și să năluceâscă feţele acelea cu care a făcut 
păcatul, că acest lucru este periculos pentru cel ce este încă 
pătimaș, după cum spune Sfîntul Marcu Pustnicul (Filocalia, 
vol. 1, cap. 152-153). Sfintul Ioan Scărarul arată același lucru, 
zicînd: „Pentru păcatele cele trupești și urîte, să nu-și aducă 
aminte cineva de chipul cu care l-a lucrat, iar de celelalte păcate 
pururea să-și aducă aminte, ziua și noaptea“ (Op. cit., p. 105). 

A doua păzire după spovedanie este fuga de pricinile pă- 
catului. De aceea şi zice un filozof: „Aceleași pricini duc tot- 
deauna la aceleași lucruri...““, Mai ales cel ce a alunecat în på- 
cate trupești să fugă de prietenia și vorbirea cu feţele cu care 
a păcătuit. Pentru că, ori tu trebuie să fugi de acelea, sau pe 
acelea să le depărtezi de la tine şi să le izgonești departe de la 
casa ta. Și măcar de ţi-ar fi rudă sau prieten bun, adu-ți aminte 
de cuvintele Domnului Care zice: De te sminteşte pe tine ochiul 

tău cel drept, scoate-l pe el, şi-l leapădă de la tine; că mai de 
folos îţi este să pierzi unul din mădularele tale, decit tot trupul 
tău să se arunce în gheenă (Matei 5, 25). 

Să nu crezi niciodată că poţi petrece împreună cu fețele 
acelea ce te vatămă, rămînind nevătămat. Gindul acesta este în- 
șelător deoarece este scris: Să nu crezi pe vrăjmașul tău în veac 
(Isus Sirah 12. 10). Şi asta este socoteala oarecăror dascăli, cum 
că dreptul Iosif, de n-ar fi fugit din camera stăpiînei sale, de 
bună seamă că ar fi căzut cu dînsa în păcat. De aceea zice și 
marele Apostol Pavel: Fugiți de desfrînare (I Tesaloniceni 4, 3), 
Este un lucru foarte înțelept ca omul să se teamă de primejdia 
păcatului, după cum ne învaţă Sfînta Scriptură: Cel ce se teme 
de primejdie nu va cădea într-însa (Isus Sirah 3, 25). 

La fel spune şi marele dascăl al lumii, Sfîntul Ioan Gură de 
Aur: „Cel ce nu fuge departe de păcat, ci călătorește aproape 
de el, cu frică va vieţui şi de multe ori în el va cădea“ (Sfintul 
Ioan Gură de Aur, Cuv. 15). 


A treia păzire este deasa spovedanie, care are cinci fo- 
oase. Precum berzele nu se mai întorc acolo unde li se strică 
cuiburile, așa și dracii fug de cei ce se spovedesc des căci, cu 
deasa spovedanie, stricăm cuiburile şi mrejele lor. Sfîntul Nico- 
dim Aghioritul zice: „Pentru care pricină, Neeman Sirianul s-a 
scăldat de şapte ori în Iordan. decit ca să ne învețe pe toţi pa- 
triarhi, mitropoliți, arhierei, duhovnici, preoţi şi mireni, să ne 
mărtursim de șapte ori, adică de nenumărate ori să ne scăldăm 
în apele pocăinţei al cărei chip este Iordanul, unde Mergătorul 
Înainte boteza cu botezul pocăinței întru iertarea păcatelor“ 
(Marcu 1, 4). Apoi spune: „Am zis să se mărturisească des și 
prea cinstiții patriarhi şi ceilalţi arhierei, duhovnici și preoţi, 
pentru ca să se strice obișnuinţa cea rea care se ţine în unele 
locuri de a nu se mărturisi aceste sfințite feţe. Mă minunez cu 
adevărat, care pricină îi îndeamnă să facă aceasta, fiindcă numai 
Papa a nălucit să se vestească pe sine fără de păcat, iar nu 
vreodată patriarhii și arhiereii Bisericii Răsăritului“. De aceea, 
Sfîntul Ioan Evanghelistul zice: De ne vom mărturisi păcatele 
noastre, credincios este Domnul şi drept ca să ne ierte păcatele 
(I Ioan 1, 4): Atunci, care ar fi cauza că aceste sfinţite capete 
nu se mărturisesc? (Paza celor cinci simțiri). 

Acum să spunem pe scurt despre cele cinci foloase ale desei 
spovedanii: 

a. Primul folos al desei spovedanii este că, precum pomii, 
care se smulg des și se răsădesc, nu pot să prindă rădăcină 

adîncă în pămînt, așa și obiceiurile cele rele și deprinderile pă- 
cătoase, prin mărturisire dzasă, nu pot prinde rădăcini adînci 
în inima celui ce se mărturiseşte. Sau, precum un pom bătrîn 
şi mare nu se poate tăia numai cu o lovitură de secure, așa și 
un obicei sau deprindere veche a păcatului, numai cu o singură 
durere a inimii nu se poate scoate şi dezrădăcina ușor. 


b. Omul ce se spovedeşte des ține minte ușor greșelile fă- 
cute de la ultima spovedanie; pe cînd cel ce se mărturiseşte rar, 
cu anevoie poate să-şi aducă aminte de toate cîte a făcut. Astfel, 
multe din păcate rămîn nespovedite și. prin urmare, neiertate. 
Pentru aceea diavolul i le aduce aminte în ceasul morţii, dar 
fără de folos, căci i se leagă limba şi nu le mai poate mărturisi. 

c. Cel ce se mărturisește des, chiar dacă i s-ar întîmpla să 
cadă într-un păcat de moarte, îndată aleargă și se mărturiseşte 
și intră în harul lui Dumnezeu, căci nu suferă să aibă pe-con- 
știință greutatea păcatului, fiind desprins a se curăţi des prin 
spovedanie. 


d. Al patrulea folos este că, pe unul ca acesta, îl află moar- 
tea curăţit și în harul lui Dumnezeu şi avînd mare nădejde de 
mîntuire. După mărturia Sfîntului Vasile cel Mare. diavolul 
merge totdeauna la moartea drepţilor și a păcătoşilor, căutînd 
să afle pe om în păcate spre a-i lua suflatul (Tilcuire la Psalm 70). 
La cei ce se mărturisesc des şi curat nu poate afla nimic, deoarece 
s-au mărturisit, luînd dezlegare pentru păcate. 

e. Cel din urmă folos al mărturisirii dese este că unul ca 
acesta se oprește și se înfrînează de la păcate, aducîndu-și aminte 
că după puţine zile se va mărturisi din nou și va primi canon 
de la duhovnic, acesta mustrindu-l pentru cela făcute. Despre 
acest adevăr vorbeşte Sfîntul Ioan Scărarul, zicînd: „Sufletul 
care socotește ruşinea, canonul și mustrarea cea de la mărtu- 
Tisire, ca de un friu se ţine de această mărturisire, spre a nu 
mai greşi“ (Cuv. 4 din Scară). 


A patra păzire este cugetarea la înfricoşata Judecată de 
apoi și la cuvintele ce le va spune Mîntuitorul lisus Hristos celor 
păcătoşi: Duceţi-vă de la mine, blestemaţilor, în focul cel veșnic, 
care este gătit diavolilor și îngerilor lui (Matei 25, 41). 

A cincea păzire este aducerea aminte de chinurile iadu- 
lui, aducerea aminte că răutatea păcatului ne desparte de Dum- 
nezeu și de fericirea drepţilor din Rai, precum și aducerea 
aminte de veșnicile munci ale iadului, care nu vor avea sfîrșit. 

Părinților, fraților și iubiţi credincioși, d 


După ce am scris despre spovedanie şi despre cei ce se 
spovedesc, voi însemna puţine și despre cei ce au darul de a 
spovedi, adică despre părinţii duhovnici, care au o mai mare 
sarcină și datorie înaintea lui Dumnezeu, ca cei ce sînt economi 
ai Tainelor Lui. 

Părinţii duhovnici, pe lingă viața lor sporită şi duhovni- 
cească, după numele ce-l poartă, trebuie să cunoască foarte bine 
Sfînta Scriptură, Sfînta 'Tradiţie și Sfintele Canoane, spre a în- 
văța și a conduce bine sufletele care vin sub epitrahilul lor. 

Ei trebuie să cunoască foarte bine cele șapte pricini ale 
păcatului, cele douăsprezece trepte ale păcatului, cum să sfă- 
tuiască mai înainte de spovedanie, cum să procedeze la spove- 
danie cu cei ruşinoși, cu cei ce au ginduri de hulă și de îndoială 
— cărora se cuvine a le amîna vremea spovedaniei —cum să 
procedeze cu cei ce au vreun păcat de care și cl, ca duhovnic, 
este vinovat, cum se cuvine să-i mărturisească și să-i sfătuiască 
pe cei ce vor să se facă preoţi. cum se cuvine să canonisească 
pe cei ce au făgăduințe; cum să sfătuiască pe curvari, pe prea- 
curvari, pe sodomeni, pe cei ce au păcătuit cu dobitoace și pe 
cei ce au făcut malahie. De asemenea să știe cum să canoni- 
sească pe fiecare, de la caz la caz, orientindu-se după scumpă- 
tatea și iconomia (pogorămintul) Sfintelor Canoane. 

Cine va dori, dintre părinţii duhovnici, să știe pe larg des- 
pre acestea amintite mai sus. să caute în cartea ce se numește 
„Învățătură către Duhovnic“ sau Carte foarte folositoare de 
suflet, denumire sub care a apărut într-o altă ediţie. De mare 
nevoie este ca părinții duhovnici să aibă această carte şi mai 
ales cei tineri care vor fi făcuţi preoți şi duhovnici și trimişi 
la parohii. 

Această carte foarte folositoare de suflet este alcătuită de 
un mare dascăl al Bisericii Răsăritului, Sfîntul Nicodim Aghio- 
ritul, din Sfîntul Munte Athos. 

În încheierea acestei predici, rog pe toți iubiții mei fraţi 
care vor citi cele scrise aici, să se roage și pentru mine nevred- 
nicul cel mult păcătos, ca să-mi ajute mila Domnului să pun 
și eu început bun şi să nu uit cele ce am scris spre folosul 
altora. AMIN ! 


PREDICA 
DESPRE FECIORIE 


„Fecioria este însușirea firil celei 
netrupeşii“ (Sfintul Ioan Scărarul, 
Scara, Cuv. 15). 

„In rai a domnit fectoria... Necă- 
sătoria este imitarea ingerilor“ 
(Sfintul Ioan Damaschin, Dogma- 
tica, cap. 24, p. 311-315). 


Părinților. fraţilor şi iubiți credincioși, 


u adevărat mă înspăimintez și mă ruşinez pentru îndrăz- 
neala mea de a vorbi cele înalte despre lauda fecioriei, eu 
păcătosul, care sînt cu totul străin de sfințenia ei. Dar, 

asernănîndu-mă unui orb ce ține lumina pentru alţii, voi în- 
cerca în cele ce urmează, ca prin cuvintele cele luminate ale 
Sfinţilor Părinţi, să scot în lumină, după putere, slava şi stră- 
lucirea fecioriei, spre rivna celor silitori, care, pentru dragostea 
Mirelui ceresc, se nevoiesc cu multe sudori și dureri spre a se 
aduce jertfe vii, prin trăire, Celui Care i-a răscumpărat spre 
nestricăciune (Apocalipsa 14, 4). 

Dar fiindcă dumnezeiescul Părinte Grigorie Teologul zice ca 
întru Dumnezeu să începem cuvintul și în El să-l terminăm, 
m-am gîndit să arăt mai întîi, cu mărturia Sfintului Grigorie de 
Nyssa, că taina fecioriei începe a se arăta de la Sfinta Treime. 
Acest sfint și dumnezeiesc Părinte zice: „Avem nevoie de 
multă pătrundere ca să putem cunoaște superioritatea acestui 
dar al fecioriei, care este un atribut al Părintelui Celui nestrică- 
cios. Este un lucru neobișnuit ca să aflăm feciorie la un tată 
care are fiu și a născut fără poftă. Fecioria este și un atribut 
al lui Dumnezeu Fiul, Cel Unul născut, Ziditorul a toată nestri- 
căciunea care a strălucit la nașterea Lui cu totul curată și ne- 

pătimașă. Și iarăși este minunat că înțelegem pe Fiul în feciorie. 
La fel se înţelege firea curată şi nestricăcioasă a Duhului Sfînt. 
Căci, zicînd despre Duhul că este curat şi nestricăcios, tot fe- 
cioria o arătăm, numai că prin alte cuvinte“ (Sfintul Grigorie 
de Nyssa, Cuvînt despre feciorie). 

Dumnezeiescul Părinte Ioan Damaschin ne spune în această 
privinţă: „Fecioria este de la început și dintru început a fost 
sădită în firea oamenilor. Omul a fost plăsmuit din pămînt fe- 
ciorelnic. Din Adam cel feciorelnic s-a zidit Eva fecioară; în 
rai a domnit fecioria“. Şi iarăși zice: „Necăsătoria este imitarea 
îngerilor“. Însuși Hristos este slava facioriei, născut numai din 
Tatăl, fără de început, fără de sămînţă și fără de împreunare și 
întrupat pentru noi fără de împreunare din Fecioară și făcut om 
asemenea nouă. Însuși a arătat în El fecioria cea adevărată și 
desăvirşită. Prin viaţa Sa de pe pămînt ne-a învăţat și ne-a îm- 
puternicit spre a trăi întru feciorie. Bună este căsătoria pentru 
cei ce nu pot a se înfrina. Dar mai bună este fecioria, deoarece 
ea cultivă naşterea de fii sufletești și aduce lui Dumnezeu rugă- 
ciunza ca un fruct copt“ (Dogmatica, c. 24, p. 311-315). Cinstită 
este căsătoria şi patul neîntinat, dar pe curvari și pe preacurvari 
îi va judeca Dumnezeu (Evrei 13, 4). 

Tot în privința fecioriei, dumnezeiescul Părinte Ioan Scă- 
rarul zice: „„Fecioria este însușirea firii celei fără de trup. Ea 
este casa cea dorită a lui Hristos și cerul cel pămintesc al inimii“. 
Și iarăși: „Curăţia este o lepădare a firii, mai presus de fire, şi 
o întrecere prea slăvită a trupului celui muritor și stricăcios, cu 
duhurile cele fără de trup. Curat este cel care înlătură dragos- 
tea cea trupească, prin dragostea cea dumnezeiască și focul cel 
trupesc l-a stins cu cel duhovnicesc; întreaga înțelepciune ne 
este curăţia trupului și a sufletului. Hotarul și culmea curăţiei 
celei desăvirşite și întru tot fericite este să petreci în aceeași rîn- 
duială cînd vei vedea ființe însufleţite și neînsufleţite, cuvîntă- 
toare și necuviîntătoare. 

Nimeni din cei ce şi-au agonisit paza curăţiei să nu-și atri- 
buie lui agonisirea ei, căci este cu neputinţă ca cineva să-şi 
învingă firea; iar unde este învinsă firea, acolo se cunoaşte ve- 
nirea Celui mai presus de fire; căci fără de nici o împotrivire, 
cele mai mici sînt nimicite de cele mai mari“. Arătind apoi că 
fecioria nu se mărginește numai la paza trupului de împreunări, 
ci şi la supunerea și omorîrea patimilor, zice: „Nu este curat 
cel care și-a păzit nepingărit trupul acesta stricăcios, ci cel ce 
a supus cu desăvrşire mădularele lui, sufletului“. Arătînd că 
fecioria este un dar al lui Dumnezeu care se dă celui ce iubeşte 

pe Dumnezeu mai presus de orice în această lume, zice: „Fecio- 
ria este un dar al lui Dumnezeu“ (Matei 19, 10-12) oferit omului 
care are credinţă multă şi dragoste de a sluji Domnului, mai 
tare decît moartea“ (I Corinteni 7, 32-40); „îmbrăţișarea fecio- 
riei este un sfat primit de bunăvoie“ (I Corinteni 7, 25; 7, 1-10). 
„lar ca să fie o virtute, trebuie păzit numai şi numai în numele 
Domnului“ (Luca 2, 27; I Corinteni 6, 19; Apocalipsa 14,4; 
Scara, Cuv. 15, cap. 1-12). 

Cu alese cuvinte vorbește despre feciorie şi un alt sfint al 
Bisericii lui Hristos, zicînd: „Fecioarele sînt floarea Bisericii, 
podoaba și frumuseţea harului duhovnicesc, starea cea firească 
a nevinovăţiei originare; desăvirşită realizare, vrednică de laudă 
oamenilor și cinstirea îngerilor; chipul lui Dumnezeu care imită 
viața cea sfîntă a Domnului, dovedindu-se astfel cea mai aleasă 
parte a turmei lui Hristos şi naşterea cea mai slăvită a Sfintei 
Biserici“ (Sfîntul Ciprian). 


Iubiţi părinţi şi fraţi creştini, 


Vedem cu toţii, că dumnezeieștii Părinţi ai Bisericii lui 
Hristos — prin lumina cea dumnezeiască a minţii lor — știu 
bine că patimile sint asemenea hameiului şi altor plante agă- 
țătoare, care se prind și sə împletesc de orice întîlnesc în cale. 
Pentru aceasta, voind ei a păzi comoara cea scumpă a fecioriei 
de blestemata miîndrie și slavă deșartă care are obiceiul de a 
se amesteca în toată fapta bună şi mai ales la cele mai înalte 
virtuți, au pus sub cele mai grele pedepse pe acele fecioare sau 
feciorelnici care, din lipsa smereniei și a cunoașterii păcatelor 
lor, ar cuteza să defaime pe cei căsătoriți după legea Bisericii 
lui Hristos. De aceea, cu hotărîre sinodală au stabilit: „Dacă 
cineva are feciorie sau s-ar înfrîna, abținîndu-se de la căsăto- 
rie. din scîrbă și nu pentru binele și sfinţenia fecioriei, să fie 
anatema“ (Gangra, can. 9). Şi iarăși: „Dacă cineva dintre cei ce 
trăiesc în feciorie pentru Domnul, ar disprețui cu mîndrie pe 
cei căsătoriţi, să fie anatema“ (Gangra, can. 10). Dumnezeiescul 
Părinte loan Gură de Aur, arătînd primejdia acestui lucru, 
zice: „Osîndești căsătoria? Tocmai de aceasta nu vei dobîndi 
plata necăsătorici, ci pedeapsă și osîndă“ (Cuvînt despre feciorie, 
cap. 8, p. 115). 

Sfîntul Grigorie de Nyssa, arătînd că adevărata lucrare în 
privinţa fecioriei o are cel care se silește să ducă jugul fecioriei 
prin trăirea în smerenie, iar nu prin lauda sau trîmbițarea de 
sine, spune următoarele: „Curăţia este mai mult de laudă cînd 

o trăim, decit cind o vorbim“. Apoi, arătînd că mai intii se cere 
de la noi nepătimirea sufletului, zice: „Nepătimirea sufletului 
trebuie să premeargă curăţiei trupului“ (Cap. 5, p. 18). Aducînd 
apoi ca pildă pe cei ce au trăit în adevărată și desăvirşită fecio- 
rie pe acest påmint, zice: „Sfintul Ilie şi Sfintul loan Botezătorul 
— cel ce a venit după Ilie în duhul și puterea lui Ilie, și care 
era cel mai mare om dintre cei născuţi de femeie — au strălucit 
mai mult decit alți prooroci prin feciorie“ (Cap. 6, p. 19). Ară- 
tind cîtă deosebire are fecioria de viaţa cea lumească, zice: „Dacă 
vrei să cercetezi bine deosebirea dintre viața din lume şi cea 
în feciorie, vei afla că este tot atit de mare ca cea dintre cer și 
pămînt“ (Cap. 3). Apoi adaugă: „Ilie şi Ioan sint vestiți fiindcă 
şi-au îndreptat spre Domnul dorul curat, neamestecat cu nici un 
fel de patimă omenească, nefiind tulburaţi nici de dragostea de 
soții, nici de vreun alt gînd materialnic“ (Cap. 6, p. 20). Socotind 
apoi că, încă din Legea veche, Maria, sora lui Moise, a strălucit 
cu fecioria și că a fost mai înainte o închipuire despre Maica 
Domnului, zice: „Sora lui Moise, Maria, a fost începătoarea fe- 
cioriei în Legea veche și cea care mai înainte și umbros a închi- 
puit pe Maria, Născătoarea de Dumnezeu“ (Cap. 9). 

Așadar, părinților și fraţilor, în cele spuse pînă aici, am adus 
cîteva mărturii mai temeinice de la Sfinții Părinţi despre cins- 
tea și slava fecioriei. Dar este nevoie să știm și să înțelegem că 
o comoară, cu cît este mai scumpă, cu atit mai mult are nevoie 
de pază. Trebuie să înțelegem că nimic nu ne folosește fecioria 
trupului, dacă nu o vom avea și pe cea a sufletului şi a minţii. 
Știm că nici dracii nu se însoară nici nu se mărită. Dar pentru 
aceasta, nu-i putem numi pe ei curaţi pentru răutatea care este 
în ci. Dar care este răul din draci? Dumnezeiescul Părinte Dio- 
nisie Areopagitul spune despre acest lucru astfel: „Răul din 
draci este acesta: minie dobitocească, poftă fără de minte şi nă- 
lucire pripită“: (Despre dumnezeieștile nume, cap. 4). Nălucirea 
obraznică — sau, cum i se mai zice în alte traduceri, „închipuire 
pripită“ — o au din mindrie, prin care au și căzut din cer (Isaia 
14, 13-14). Iar miîndria atît. pe îngeri cît și pe oameni îi face 
necuraţi, după cele scrise: Necurat este inaintea Domnului tot 
cel înalt cu inima (Proverbe 16, 8). 

Deci, iată, părinţilor şi fraţilor, că nu numai curvia spurcă 
pe om, ci și patimile noastre cele sufletești și nevăzute. Mare 
nebunie este cînd cineva s-ar mîndri cu fecioria sa cea din 
afară, a trupului, și nu s-ar ingriji cu mare atenţie de fecioria 
cea tainică și gingașă a sufletului și a minţii. Așadar, cel ce se 
păzește pe sine și priveghează asupra sa, trebuie să privegheze 

şi asupra celor din afară și asupra patimilor celor ascunse și ne- 
văzute ale omului celui dinăuntru. Sfinta Scriptură spune: Cea 
nemăritată se îngrijește de cele ale Domnului, cum să fie sfintă 
cu trupul şi cu sufletul (1 Corinteni 7, 34). Dacă cineva se îngri- 
jește şi păzeşte numai fecioria cea din afară și nu poartă grijă 
şi de cea a sufletului și a minţii, unul ca acela — după cuvîntul 
Domnului — curăţă numai partea cea din afară a blidului și a 
paharului său, fără a spăla de necurăţie și partea dinăuntru. De 
aceea, în ziua morţii și a Judecăţii de apoi, va fi mustrat 
asemenea cu fariseii și cu cărturarii care țineau numai la curăția 
cea din afară, iar înăuntru erau plini de nedreptate, de răpire 
şi lăcomie (Matei 23, 25-31). 

. După învăţătura Sfinţilor Părinţi. fecioria trebuie să se 
arate în noi și la celelalte virtuți (Sfîntul Grigorie de Nyssa 
cap. 6, Despre feciorie, p. 34). Dumnezeiescul Părinte Efrem 
Sirul, arătîndu-ne că în chip desăvirșit se cade a ne pociăi şi 
curăţi — adică şi în cele din afară și în cele dinăuntru — zice: 
„Deci, în întregime leapădă răutatea! Cind a păcătuit poporul, 
Moise a poruncit să răstignească un șarpe, ca, astfel să piară pă- 
catul. Și pe șarpe nu l-a făcut gol, adică deșert, ci turnat întreg 
şi tare. Pentru ce? Ca să-ţi arate ţie că eşti dator să te întorci 
dinspre răutate“ (Cuv. despre pocăință, tom. 3, p. 215, Mănăsti- 
rea Neamț, 1823). Așadar, frații mei, ni se cade a închina toate 
cele ale noastre lui Dumnezeu și a-l aduce jertfa curăţiei noas- 
tre întreagă şi fără meteahnă. după cum porunceşte însuși 
Dumnezeu (Levitic 22, 21; Deuteronom 17, 1). Şi dacă, după 
mărturia Sfinților Părinţi, „neasemănat de mare, de minunată și 
de slăvită este fecioria și numai acest chip de viață foarte înalt 
și foarte frumos este sînul hrănitor al Bisericii lui Hristos, floa- 
rea și pirga sa“ (Sfintul Metodiu, Episcopul și Martirul, cap. 1, 
p. 61), atunci, cum am zis și mai sus, această neasemănată slavă 
şi cinste a fecioriei nu se înţelege numai la cele din afară, ci și 
la cele dinăuntru şi la toată viriutea ce trebuie să o lucrăm, 
după porunca Domnului. Dar acest chip de feciorie întreagă şi 
desăvirșită este cu anevoie a o aduce lui Dumnezeu, din pricina 
leneviei și neputinței noastre. De aceea, cunoscind acest lucru, 
sintem datori ca in toată vremea să ne smerim din adincul 
inimii, pentru lipsurile noastre cele de multe feluri, cu nă- 
dejdea că Dumnezeu nu ne va urgisi inimile înfrînte și smerite 
(Psalm 50, 18). 

Fiindcă în cele de mai sus am amintit despre cele trei feluri 
de feciorie (curăţie) care ni se cer spre a întregi fapta cea bună 


a curăției, cred că trebuie să arătăm, cu cuvintele Sfinţilor 

Părinţi, în ce constă această întreită feciorie (curăție) a noastră. 
Ca mărturie temeinică în această privinţă să aducem un cuvînt 
al Sfintului Isaac Sirul, care zice: „Curăţia trupului este cuvio- 
șie și înfrînare de întinăciunea trupului. Curăţia sufletului este 
slobozirea de patimile cele ascunse, care se alcătuiesc în minte. 
Iar curăția minţii este întru descoperirea tainelor. Căci se cură- 
țeşte de toate cele ce cad sub simţire prin chipul grosimii lor“ 
(Cuv. 18, p. 90, Mănăstirea Neamţ, 1819). 

Sfînta Scriptură zice că „este bine pentru bărbat dacă va 
ridica jugul greu din tinereţea sa şi nu își va depărta sufletul 
de Dumnezeu“ (Plîng. lui Ieremia 3, 27; Ieremia 17, 5-6). Dar 
ce poate fi mai greu ca jugul îecioriei și mai ales în 
vremea de acum, cînd ne-am abătut cu toții de la cele bune și 
am părăsit aspra petrecere, smerenia, înfrinarea și rugăciunea 
cea din inimă către Dumnezeu, singurele care ne pot ajuta să 
purtăm acest jug greu al curţiei trupești și sufletești? Dum- 
nezeieștii Părinţi erau totdeauna in nevoinţe foarte mari, rugă- 
- ciuni, posturi, privegheri de toată noaptea și se fereau nu 
numai de carne, de mincăruri grele și de vin, dar și apa o 
primeau cu măsură, fără a se sătura de piine și apă, împărtă- 
şindu-se de această hrană numai o dată în zi. Cu frică şi cu- 
tremur slujeau lui Dumnezeu, avind lacrimile și sudorile din 
osteneală în Joc de hrană și cu acelea se curăţau pe sine, avind 
totdeauna în minte că cei necuraţi nu vor moșteni Împărăţia 
lui Dumnezeu (Efeseni. 5, 5; I Corinteni 6, 9-10). A face noi o 
făgăduință mare de a păzi curăția (Numeri 6, 1), nu este lucru 
ușor, deoarece, ca să luptăm cu firea noastră cea stricată prin 
păcat și să rîvnim la fericirea pe care o aveam mai înainte de 
căderea din Hai, ni se cere multă înfrînare şi nu mai puțină 
pază. Căci dacă, după Sfintul Pavel, lupta noastră nu este 
împotriva trupului și a sufletului, ci împotriva domniilor, îm- 
potriva stăpiniilor, împotriva stăpinitorilor întunericului acestui 
veac și împotriva duhurilor răutăţii răspîndite în văzduh (Efe- 
seni 6, 12), atunci de cită rugăciune, trezvie și luare aminte 
avem nevoie pentru a păzi așezarea noastră cea din afară și cea 
dinăuntru, in curăţie şi neprihănire? 

Bună este căsătoria, dar mai minunată este fecioria, fiindcă 
este mai bună decit cea bună (I Corinteni 7, 38). Dar totdeauna, 
ceea ce este mai bun și mai de preţ, cu mai mare osteneală se 
cîștigă și are nevoie de mai multă pază. Nu vedeţi, sfințiile și 
îrățiile voastre, cum nevăzutele puteri ale răului năvălesc tot- 
deauna prin tot felul de gînduri spre a tulbura mintea și inima 
noastră și, mai ales la cei tineri și sănătoși, aprind văpaia 

poitelor celor firești în toată vremea? De nu ar fi mila Mîntui- 
torului și acoperămîntul rugăciunilor Prea Sfintei Maicii Sale, 
cine ar putea să stea împotriva acestui război nevăzut și aprig, 
pe care dracii îl aprind spre a strica făpăduința noastră? 

Îmi amintesc de un călugăr tînăr din această sfintă mănăs- 
tire, care a adormit în Domnul cu mulți ani în urmă. Acesta 
știa Psaltirea pe de rost și, fiindcă îi ardea pe draci cu psalmi 
și cu lacrimi, avea mare război de la ei. S-a intimplat că am 
fost rînduit să stau cu el în chilie și am văzut și m-am minunat 
foarte tare de nevoinţa ce o făcea noaptea în chilie. Venind 
obosit de la ascultarea din timpul zilei, nu dormea pînă la 
Utrenie, ci făcea mai întîi 300 de metanii cu rugăciunea: 
„Doamne, Iisuse Hristoase, Fiul lui Dumnezeu, miluieșta-mă pe 
mine păcătosul'““, după care zicea în taină 3 catisme la Psaltire 
și apoi iar 300 de metanii, și iar 3 catisme. Cînd îl lupta somnul, 
sau gîndurile cele rele și necurate, își desfăcea centura și își 
trăgea cîte 30-40 de centuri pe spate, zicîndu-și: „Nu dormi, 
calule, căci ai să dormi în groapă! Unde-ţi este mintea? De ce 
stai de vorbă cu dracii înaintea feţei lui Dumnezeu și de ce 
spurci rugăciunea ta?“ Astfel se lupta bietul călugăr pînă la 
Utrenie, fiindcă era tînăr și sănătos cu trupul. Apoi, cînd suna 
toaca cea de fier deșteptarea, venea la patul meu, zicîndu-mi: 
„Scoală, frate Constantine, că a sunat deșteptarea!“. După 
Utrenie se culca, însă nu pe pat, ci într-un sicriu pe care singur 
și-l făcuse cu binscuvîntarea părintelui stareț. Acolo dormea 
cîteva ceasuri pînă la ziuă şi apoi se scula, și iar se apuca de 
canon și rugăciune. Uneori îl întrebam: „Pentru ce te chinuiești 
așa, părinte?“. Iar el îmi zicea: „Nu mă lasă dracii în pace cu 
gîndurile. De aceea și eu mă rog la Preabunul Dumnezeu și la 
toți sfinții să nu mă lase neajutorat în nevăzutul război“. De 
multe ori, stind culcat pe pat, mă făceam că dorm, dar luam 
aminte la nevoinţa acestui mucenic de bunăvoie, văzînd cum, 
după multe metanii şi rugăciuni, cădea în genunchi înaintea 
sfintei icoane, plingînd înăbușit cam vreun ceas sau și mai mult. 
și apoi se ridica din nou la rugăciune. Eu, fiind leneș şi som- 
noros, din cauza nevoinței lui nu puteam să dorm. Așa încit, 
m-am dus la părintele stareţ şi i-am spus: „Prea Cuvioase Pă- 
rinte, eu nu mai pot sta cu părintele Gherasim în chilie, căci 
el nu doarme, ci se bate cu centura și cu palma peste obraz, 
plinge şi se tînguiește“. Iar stareţul a zîmbit puţin şi mi-a zis: 
„Lasă-l, frate, şi nu te sminti de acela, căci el, săracul, are lucra- 
rea lui. Nu toți pot face ca el. Lasă, că am să-i dau altă chilie, 
ca frăţia ta să fii în pace“. Astfel, după cîteva zile, părintele 

Gherasim şi-a luat sicriul și crucea de înmormîntare din chilia 
în care locuiam împreună, Psaltirea şi rasa, și s-a dus într-o 
chilie mică, singur, unde îl rînduise părintele stareţ. Acolo și-a 
plins păcatele sale pînă ce a adormit în Domnul. 

Părinților și fraţilor, v-am adus aminte de unul din nevoi- 
torii care au viețuit în această sfintă Sihăstrie, cu scopul de 
a vă arăta că cei ce iubesc pe Dumnezeu din toată inima, tre- 
buie să se lupte tot timpul spre a nu cădea din curăţia vieții lor 
și din făgăduinţa pe care au dat-o în fața lui Dumnezeu la că- 
lugărie. 

Noi am venit de bunăvoie aici, ca să umblăm în casa lui 
Dumnezeu cu un gînd, cu gindul la mîntuirea sufletului nostru. 
Iar fiindcă cei mai mulţi dintre noi au depus şi făgăduinţa sfin- 
tului şi îngerescului chip monahicesc, nu putem să fim fără 
grijă, fără multă pază și luare aminte, căci zice dumnezeiescul 
Ioan Gură de Aur: „Drept este că îngerii nu se însoară și nici 
nu se mărită, dar nici nu sînt de carne și singe ca noi. Ei nu 
simt chipurile poftelor ca noi, nu duc lipsă de hrană și băutură 
ca noi, nu se biruiesc de somn și de trudă ca noi, nu se pleacă 
la cîntece dulci și ademenitoare, nu se moleşesc și nu se smin- 
tesc prin fețe frumoase sau altele de acest fel. Ci, precum cerul 
în miezul zilei se arată nepătat de nici un nor, așa sînt firile 
acelea“ (Cuv. despre feciorie, p. 216). Dar noi, păcătoșii şi ne- 
putincioșii, care am îndrăznit să făgăduim a urma, după putință, 
acelor prea fericite cete şi slugi ale Domnului, avind greutatea 
trupului asupra noastră, pururea suspinăm după cum zice Apos- 
tolul, îngreuindu-ne de acest trup neputincios şi stricăcios. De 
nu ar fi mila și ajutorul lui Dumnezeu cu noi, nimeni nu ar 
putea să stea într-o așezare cît de puţin, față de cele ce am 
făgăduit. Dacă — după același mare Apostol — „Dumnezeu este 
Cel ce lucrează în voi și ca să voiţi şi ca să săvirșiți“ (Filipeni 
2, 13), atunci ce ne mai rămîne nouă, decit să ne cunoaștem 
adîncul nimicniciei și al neputinţelor noastre, să ne smerim și 
să mulțumim totdeauna Prea Bunului Dumnezeu, Care ne-a 
chemat aici și Care pururea ne ajută și ne ocrotește cu mila și 
cu îndurările Sale, netrecînd cu vederea dorința și mica oste- 
neală ce o facem pentru mîntuirea noastră. El ne-a iubit pe noi, 
dar și noi sîntem datori să-L iubim din toată inima şi să-I slujim 
după putere. 

Unii oameni, iubitori de trup și de lume, și care nu cunosc 
Scripturile, nici puterea lui Dumnezeu. birfesc, întrebînd de ce 
mai trebuie să fie călugărie și feciorie; căci, zic ei, dacă toţi ar 

trăi în feciorie, cum ar mai exista neamul omenesc pe pămînt? 
Cei ce cugetă și zic acestea, sint cu totul străini de adevăr. Ei 
cred că Dumnezeu nu ar îi avut puterea să înmulțească nea- 
mul omenesc decit pe calea împreunării bărbatului cu femeie, 
dar nu au dreptate, căci fecioria este dată neamului omenesc de 
la Dumnezeu, înaintea căsătoriei. În Rai nu a fost nici vorbă de 
căsătorie și, nici chiar după ce Dumnezeu a făcut lui Adam fe- 
meie din coasta sa, nu i-a rinduit căsătorie. Ci petreceau amîn- 
doi în Ri ca în cer, necunoscîndu-se unul pe altul, iar pofta 
împreunării, zămislirii, durerile nașterii şi tot chipul stricăciunii 
fiind acolo departe de sufletele lor. După ce au călcat porunca 
lui Dumnezeu și au fost făcuţi pămînt și cenușă, au pierdut 
odată cu Raiul și frumuseţea fecioriei. Vedeţi de unde a luat 
naștere căsătoria şi a fost socotită necesară? Datorită neascul- 
tării, blestemului și morţii. Dumnezeiescul loan Gură de Aur 
zice: „Unde este moartea, acolo este și căsătoria. Aceasta lipsind, 
nici aceea nu rămine. lar fecioria nu are sfîrșit“, apoi zice: 
„Spune-mi, oare căsătoria l-a făcut pe Adam? Și durerile naş- 
terii pe Eva?“ Și iarăși zice: „Miriade de miriade de îngeri slu- 
jesc lui Dumnezeu și mii de mii de arhangheli Îl înconjoară și 
nici unul nu a fost făcut prin zămislire, nici prin naştere și îm- 
preunare. Astfel incit, cu mult mai mult i-ar fi făcut Dumnezeu 
pe oameni fără căsătorie. Dar și acum, nu căsătoria înmulțește 
neamul omenesc, ci cuvîntul Domnului grăit la început (Facere 
1, 22). Spune-mi, oare lui Avraam i-a ajutat căsătoria la naşte- 
rea de fii? Oare nu după ce s-a slujit atiţia ani de soţia sa nu 
a scos strigătul: Stăpine, ce îmi vei da mie, că mor fără feciori? 
(Facere 15, 2). Așadar, să înţelegem cu toții, căsătoria — dacă 
nu vrea Dumnezeu — nu poate să înmulțească neamul omenesc, 
nici fecioria să-i împuţineze numărul“ (Cuvint despre feciorie 
p. 222). 

Dacă va zice cineva către noi că de n-ar fi fost căsătoria 
nu s-ar fi făcut atitea și atîtea miliarde de oameni, îl vom în- 
treba şi noi pe acesta: cum s-au făcut Adam și Eva, fără mijloci- 
rea căsătoriei? Vedeţi, fraților, că Dumnezeu nu a avut nevoie 
de căsătorie spre a înmulţi pe oameni pe pămînt? Al Domnu- 
lui este glasul care zice: Fiii veacului acestuia se însoară și se 
mărită, iar la înviere, nici nu se însoară, nici nu se mărită, ci 
sînt ca îngerii lui Dumnezeu din ceruri. (Matei 22, 30; Marcu 
12, 25; Luca 20, 35). Deci, acei care vor fi aflaţi atunci fecio- 
relnici, au început deja să guste tainic din slava învierii încă 
din veacul acesta, după putere, prin darul și mila lui Dumnezeu. 
Dacă cei feciorelnici și fecioarele se vor sili cu toată puterea 

să se păzească întru curăţie trupească și sufletească, ei încep să 
se asemene îngerilor lui Dumnezeu (Sfîntul loan Gură de Aur, 
Cuvint despre feciorie, c. 203, p. 313). 


Părinților, fraților şi iubiți credincioși, 


Ajungînd la sfirşitul cuvintului, mai înainte de toate, vă 
rog din suflet să mă iertaţi pe mine cel cu totul necurat și pă- 
cătos, care am îndrăznit a vă aduce aminte sfinţiilor și frăţiilor 
voastre despre virtutea cea mare și sfintă a fecioriei și a cură- 
ției. Pe toţi vă rog să vă rugaţi și pentru mine cel leneș, care 
cu totul sînt departe de cele ce învăţ pe alții. Cred că poate 
numai prin sfintele voastre rugăciuni, mă voi trezi şi eu som- 
norosul cîndva și de cuvintele mele rușinindu-mă, să încep și 
eu a lucra bunătatea pe care v-am arătat-o prin cuvînt şi, astfel, 
cu mila și cu îndurarea Preabunului nostru Miîntuitor și prin 
ajutorul rugăciunilor Preasfintei și Preacuratei Sale Maici și 
ale tuturor sfinţilor Lui, să fiu și eu cel de pe urmă miîn- 
tuit. AMIN ! 


5⁄2 

PREDICĂ 
DESPRE NEMINCAREA DE CARNE LA MONAHI 


„Dacă cineva din cei ce se ne- 
volesc, din delăimarea rinduielilor 
bisericeşti, ar îndrăzni să dezlege 
posturile cele predanisite şi respec- 
tate de Biserică, încrezindu-se în 
justijicările cugetului său, să fie 
anatema“ (L.aodiceea, can. 52; Gan- 
ura. can. 19; Cartagina, can. 48, 56; 
VI Ecumenic, can. 89). 


Părinților şi fraților, 


din hotăririle dumnezeieştilor Canoane, nemiîncarea de 

carne la monahi este o tradiţie bisericească foarte veche, 
care stăpineşte şi pînă astăzi mănăstirile din jurul Ierusalimului, 
de la Sfîntul Munte Athos, din Muntele Sinai, Rusia, Grecia, 
Serbia, Bulgaria și din alte ţări ortodoxe. 

Sfîntul Ioan Gură de Aur zice: „Călugărilor se cuvine a 
ţine legea cea dată de Dumnezeu lui Adam în Rai. Că v-am dat 
vouă — zice Dumnezeu — toată iarba ce face sămînţă de semă- 
nat, care este deasupra a tot pămintul; şi tot pomul care are 
rod cu sămînţă de semănat, vă va fi de mincare și tuturor fia- 
telor pămîntului şi tuturor păsărilor cerului și vietăților ce se 
tirăsc pe pămînt care au suflare de viață (Facere 1, 29-30), 
(Pentru depărtarea de carne a călugărilor, tipărită în Sfinta 
“Mănăstire a Neamţului de stareţul Silvestru, la anul 1816). 

Iar Sfîntul Vasile zice: „După potop, s-a îngăduit lui Noe 
de la Dumnezeu, și printr-însul tuturor oamenilor, să mănînce 


D:. învăţăturile Sfintei Scripturi, ale Sfinţilor Părinţi şi 

carne. Nu ca un lucru de: nevoie firii noastre, ci cu pogorire 
pentru neputința noastră“ (Idem, p. 17). 

De asemenea, Mîntuitorul nostru lisus Hristos zice: Dacă 
cineva îmi slujește Mie, Mie să-Mi urmeze (loan 12, 26). Și dacă 
se cuvine a urma, după putere, Mintuitorului nostru lisus Hris- 
tos, atunci să vedem dacă El a mîncat carne în timpul petrecut 
cu noi pe pămînt. Oare scrie undeva în dumnezzieştile Evan- 
ghelii că Hristos a stat la mese cu cărnuri? Nu! Dar cu ce se 
hrănea Domnul? Cu pîine și cu peşte fript (Matei 14, 17; 15, 34). 
Nu numai pînă la răstignire şi îngropare nu a mincat carne, ci 
nici după învierea Sa din morţi, cînd, arătindu-se ucenicilor Săi, 
a mincat cu ei numai pîine cu peşte fript și fagure de miere (În- 
țelepciune 21, 9; 12-13; Luca 24, 42-43). 

Prea Sfinta şi Prea Curata Fecioară Maria, Născătoarea de 
Dumnezeu, arătindu-se fericitului Dositei, i-a zis: „Postește, să 
nu mănînci carne și să te rogi adeseori şi te vei izbăvi de mun- 
cile iadului“ (Pentru depărtarea de carne a monahilor, p. 31). 
Într-o veche povestire citim despre Sfîntul și întru tot lăudatul 
Apostol Petru, care, vorbind către Clement, ucenicul său, îi 
zice: „Pentru ce nu înţelegi viaţa mea și voinţa mea? Dorești 
să fii întotdeauna cu mine? Atunci, vezi că eu cu piine numai, 
cu măsline și cu puţine verdețuri mă hrănesc“ (Ibidem, p 47). 
Despre Sfintul Evanghelist Matei scrie Sfîntul Clement Alexan- 
drinul în cartea a doua din Pedagogul, la capitolul 1, că se 
hrănea numai cu semințe (Ibidem). 

Sfîntul Apostol Pavel, în toată vremea vieţii sale, se înfrîna 
de la miîncarea de carne (Eusebiu al Cezareei, Istoria bisericească, 
cap. 22). Ba, încă și creștinii din Alexandria, pe vremea Sfîntu- 
lui Apostol şi Evanghelist Marcu, mîncau numai o dată în zi, 
către seară, iar de carne totdeauna se înfrinau (Ibidem, cap. 17). 
Sfintul Epifanie al Ciprului arată că, în vremea sa, mulți creștini 
de bunăvoia lor se înfrînau de la mîncarea de carne. La fel şi 
Fericitul Augustin. în cartea sa Despre obiceiurile bisericeşti, 
cap. 2] și 23; şi Fericitul Ieronim în cartea a 5-a a sa, Contra 
lui Iovian și Teodorit al Ciprului, vorbesc despre nemiîncarea de 
carne. De asemenea, mulţi dintre sfinți se depărtau de mîncarea 
de carne. 

Sfîntul Vasile spune că „evreii, atit cît s-au îndestulat cu 
mană, biruiau pe egipteni, și prin mare au trecut; iar după ce 
și-au adus aminte de cărnuri şi de căldările cu carne de porc, 
au rătăcit în pustie și nu au mai intrat în pămintul făgăduinţei'“ 
(Numeri 1, 4-6), După ce poporul a ciîrtit împotriva lui Moise 
cerîndu-i carne, Dumnezeu le-a dat carne prin prepeliţele ce au 

venit deasupra taberei lor, însă odată cu carnea a venit asupra 
lor și mînia lui Dumnezeu (Psalm 77, 34). 

Mintuitorul nostru lisus Hristos nu numai că n-a mîncat 
carne în toată viaţa petrecută pe pămînt, dar nici cînd poporul 
ce-l urma e flămînzit, nu l-a săturat cu carne, ci cu piine şi 
peste, fiind cinci mii de bărbaţi (Matei 14, 21), iar altă dată, 
patru mii, afară de copii și femei (Matei 15, 38), fiindu-i foarte 
ușor să-i hrănească cu carne, ca pe evreii cîrtitori din pustie. 

Sfintul Antonie cel Mare. Sfîntul Eftimie cel Mare, Sfîntul 
Sava cel Sfinţit și mulţi alți Sfinţi Părinţi au lepădat cu totul 
mîncarea de carne. Baronie Romanul spunea în anul 1057, 
astfel: „Patriarhul Cerularie Mihai ocărăște pe latini, nu numai 
că slujesc cu azime, ci şi că mănincă sugrumat şi toată necură- 
ţia; iar călugării lor și episcopii se hrănesc cu carne“ (Pentru 
depărtarea de carne..., p. 59). 

După cum la toată fapta bună ne trebuie dreaptă socoteală, 
la fel și la mîncarea și nemincarea de carne. Biserica nu 
omoară oameni, ci dimpotrivă, ea vrea prin post să oroare pati- 
mile şi să salveze sănătatea sufletească (Pravila, Nicodim Sa- 
chelarie, p. 256). Aşadar. unde stăpineşte dreapta socoteală şi 
scopul cel bun, duhovnicul nu face o greșeală dacă la unii din 
cei bolnavi şi slăbiți le va dezlega în unele zile, cu iconomie, 
la unele mîncăruri nepermise celor sănătoși. Sfintul Apostol 
Pavel zice: Toate îmi sînt îngăduite, dar nu toate îmi folosesc. 
Toate îmi sînt îngăduite, dar nu toate zidesc (I Corinteni 10, 23), 
Iar în alt loc ne sfătuieşte, zicînd: Ori de miîncaţi, ori de befi, 
toate să le faceţi spre slava lui Dumnezeu (I Corinteni 10, 31). 
Deci, cînd cineva se înfrînează de la anumite bucate cu scopul 
mîntuirii și spre lauda lui Dumnezeu. acela nu se păgubeşte, 
ci se folosește. Jar dacă postul sau înfrinarea se fac cu scopuri 
rele, atunci și fapta lui bună trece de partea scopului celui rău 
și se face rea, De aceea ni se cuvine, în toate pe care le facem, 
să ispitim scopul pentru care facem cele bune, căci, după măr- 
turia Sfintului Efrem Sirul, „cind mintea va părăsi scopul 
cel bun, toate faptele bune nu mai folosesc“ (Tom. 3, Pentru 
faptele bune și patimile sufletului. p. 214). 

Sfintul Meletie Mărturisitorul în „Alfavitarul“ său zice că 
„monahii trebuie să se păzească în feciorie și să lepede de la ei 
mâncarea de carne. Căci, mîncînd monahii carne, fac mare smin- 
teală mirenilor și vor lua multă osîndă pentru această nepăsare 
şi negrijă a lor, deoarece Sfintul Apostol Pavel zice: Nu voi 
mânca în veac carne, ca să nu smintesc pe fratele meu (I Corin- 
teni 8, 13); şi: Bine este să nu măninci carne, nici să bei vin, 

nici să faci ceva de care fratele tău se poticnește, se smintește 
sau slăbeşte (în credință) (Romani 14, 21). Iar Sfîntul Grigorie 
al 'Tesalonicului spune clar că monahilor nu li se cuvine să mă- 
nince carne (Filocalia, vol. 7, cuv. 1, pentru cei ce cu sfințenie se 
liniștesc, p. 229-230; subînsemnarea canonului 51 apostolic din 
Pidalion, fila 49; Everghetinos, fila 425). 

În Pateric, Avva Pimen cel Mare, Egipteanul, fiind chemat 
la o masă unde se dădea mincare de carne, nu a vrut să mănînce 
pentru a nu sminti pe creștinii care se aflau acolo (Pateric, 
litera P. p. 63). 

Sfîntul Nichifor Mărturisitorul în canonul 14 zice: „Dacă 
vreun monah va lepăda sfîntul chip, va îndrăzni să mănînce 
carne sau va lua femeie și nu se va pocăi, să se dea ana- 
temei“. Dacă vom citi canoanele 51 apostolic, 14 al Sinodului 
din Ancira, 86 al Sfintului Vasile și 21 al Sinodului din Ganegra, 
vom putea înţelege care este calea de mijloc în privința min- 
cării sau nemîncării de carne și vom afla că înfrînarea de la 
carne cu scop de nevoinţă are toată binecuvintarea Bisericii. lar 
de va socoti cineva carnea ca ceva necurat, acela se anatemati- 
sește (Pidalion). 

Sfîntul și marele Ierarh Ioan Gură de Aur, arătînd că sfin- 
tele mănăstiri sînt locuri de înfrînare şi de nevoinţă, unde nu 
trebuie să se mănînce carne, zice: „Cu adevărat, mănăstirile 
sînt case de plingere, unde se vede sac și cenușă, unde este 
sîrguință, unde nu se vede nici rîs, nici îmbulzeală de lucruri 
lumești, unde este post, unde se culcă pe pămînt gol, unde 
toate sînt curate de fum, de friptură, de carne, de sîngiuri, de 
vuiete, de tulburări și de multe supărări“' (Comentariu la I Ti- 
motei 4). 

În subînsemnarea canonului 51 apostolic din Pidalionul de 
la Neamţ se spune că „nu se cuvine monahilor să mănînce 
carne, pentru că astfel calcă acest obicei vechi al călugărilor, 
adică depărtarea de mîncare a cărnii“. lar că acest obicei era 
vechi şi folositor încă dinainte de anii împărătesei Teofana 
(t 894), se vede din faptul că patriarhul lui Constantin Copro- 
nim a fost mustrat fiindcă obișnuia să mănînce carne, iar Co- 
pronim a trăit cu 150 de ani înainte de Teofana. Tipicul cel mare 
al Bisericii Ortodoxe soborniceşti nu dă voie monahilor să 
mănînce carne nici în ziua Sfintelor Paști (p. 43-44). 

Împăratul Nichifor Votaniat, făcîndu-se călugăr după ce 
a pierdut împărăția, şi fiind întrebat dacă rabdă asprimea vieţii 
călugărești, a răspuns: „Numai depărtarea de carne mă amă- 
răşte, iar pentru celelalte, puţină grijă am“ (Meletie al Atenei, 

Istoria bisericească, tom. 2, fila 414). Iar un bătrîn al Patericu- 
lui spune : „Dacă ești tînăr, fugi de vin ca de șarpe, iar dacă 
la o adunare vei fi silit să bei, bea puţin, dar apoi încetează și 
măcar de te vor jura pe tine cei ce te-au chemat, să nu iei 
aminte la jurămintele lor, căci de multe ori satana silește pe 
monahi, și bătrîni fiind ei, să îndemne pe cei tineri la băutura 
de vin și la mincarea de carne. Căci vinul și mîncărurile despart 
pe călugăr de Dumnezeu: ! (Patericul, p. 306). 

Nu numai de carne se cuvine monahilor a se înfrîna, ci. și 
de alte mîncăruri grase. după mărturia Sfîntului Nichifor Măr- 
turisitorul care zice: „Nu se cuvine monahilor să facă servicii 
plugărești în Postul Mare, ca, din cauza aceasta, să dezlege la 
vin sau untdelemn, căci acestea sînt fapte ale lăcomiei pînte- 
celui“ (Canonul 16 şi 50 al Sinodului de la Laodiceea; can. 98 
al Sinodului 6 Ecumenic). De asemenea, pravilele bisericești 
prevăd ca „oricine se va spurca în săptămîna Brînzei cu carne, 
sau în lunea cea dintii a Postului Mare cu brînză, 4 ani să se 
pocăiască și metanii 300“, și: „Cine moare de foame și mănîncă 
în Postul Mare carne, să se pocăiască trei ani şi metanii 150 
pe zi. lar de va gusta brînză sau ouă în acest post, să se po- 
căiască 2 ani şi metanii 66 pe zi“ (Nicodim Sachelarie, Pravila 
bisericească, p. 256). 

Marele stareț Paisie de la Neamţ zice în privința nemiîn- 
cării de carne la monahi: „Rinduiala vieţii monahiceşti se asea- 
mănă cu petrecerea din Rai şi se supune voii celei desăvirșite 
a lui Dumnezeu“. Apoi zice: „În Rai nu a fost mîncare de 
carne. Dar dacă cineva se ruşinează și mănîncă, din cauza de- 
făimărilor celor ca-l sfătuiesc pe dinsul, unul ca acesta să se 
rușineze și de cinstitul chip al călugăriei. Căci amîndouă sînt 
nedespărțite“ (Scrisoarea trimisă studenţilor monahi Gherontie 
şi Doroftei la Colegiul Sfintului Sava din Bucureşti, inclusă în 
cartea Adunarea cuvintelor pentru ascultare, 1816, p. 360-362). 

După ce am văzut mărturiile Sfintei Scripturi, ale Sfinţilor 
Părinţi şi ale dumnezeieştilor Canoane despre nemîncarea de 
carne la călugări, este bine să aducem și mărturiile istorice, de 
necontestat, despre păstrarea cu sfinţenie a tradiţiei noastre bi- 
sericești în privința nemincării de carne. lată ce scrie marele 
și învățatul Domn al Moldovei, Dimitrie Cantemir. în această 
privință: „Toate mănăstirile din Moldova sînt așezate pe unul 


1. Patericul este plin de pilde şi sfaturi pentru nemîncarea de 
carne; vezi şi în Istoria þisericesscä a lui Socrate Scolasticul la cap. 4, 
23; 5, 22 ş.a. 

şi același temei și ele țin canoanele date călugărilor de Sfintul 
Vasile. Mănăstiri mari sub ascultarea unui arhimandrit sînt 
numai patru, iar mănăstiri mici aflate sub ascultarea unor stareți 
sînt peste 200, în afară de aproape tot atitea schituri, care au și 
ele metocuri într-un loc sau altul“. În continuare zice: „În mod 
deosebit toți călugării sint aşa de ascultători canoanelor Sifintu- 
lui Vasile cel Mare, încît mai degrabă ar muri de o sută de ori, 
decit să mănince o bucată de carne, chiar dacă le-ar porunci 
vreun doctor (pentru sănătate)“. (Descrierea Moldovei, cap. 3, 
p. 188-189, Despre mănăstirile din Moldova). Dar istoria ne 
arată că nu numai călugării simpli ţineau cu strășnicie la scum- 
pătatea canoanelor Sfîntului Vasile cel Mare în privința mîncării 
de carne, dar chiar și mitropoliţii și episcopii, din acea vreme, 
țineau cu sfințenie această tradiţie veche și sfintă a Bisericii 
sobornicești Ortodoxe. Pentru a adeveri acest lucru, însemnăm 
aici rînduiala care era la masa Domnului Moldovei și a Mitro- 
poliţilor în acea vreme: 

„Cînd Domnitorul sosește (la masă), Mitropolitul rostește 
rugăciunile, binecuvintînd mîncărurile, iar marele medelnicer îi 
toarnă apă să se spele pe miini... Marele paharnic îi întinde 
primul pahar Domnului, gustind el mai întîi vinul vărsat într-un 
pahar mai mic, care în limba moldovenească se numește cre- 
dinţă. Atunci mitropolitului și episcopilor, cărora — după regulile 
monahiceşte ale Sfîntului Vasile cel Mare — nu li se dă voie să 
mănînce carne, li se servește pește și brînzeturi. Cînd Domnul 
se ridică de la masă, medelnicerul îi toarnă apă și îi întinde un 
ștergar de șters pe mîni, iar Mitropolitul aduce mulţumiri lui 
Dumnezeu. După aceea, Domnitorul, făcîndu-și de trei ori sem- 
nul sfintei cruci. se întoarce spre boieri și, cu capul gol, își ia 
rămas bun de la ei“ (Descrierea Moldovei, cap. 8, p. 227). 

Jar cît de mult țineau la posturi, se poate vedea din urmă- 
toarele: „Pe lingă faptul că ţin post în zilele de miercuri și vi- 
neri, mai postesc de patru ori pe an la intervale hotărite. În 
Postul cel Mare, de 40 de zile, și în primele zile ale lui august, 
închinate Fecioarei Maria, se abțin de la pește. Sînt unii, care, 
stăpîniți de o prea mare evlavie, nu se hrănesc cu carne 
nici lunea și ţin și alte posturi“ (Ibidem, p. 341). Despre episcopii 
din vremea aceea Dimitrie Cantemir spunea că „sint fără multă 
carte, într-adevăr, dar plini de Duhul Sfînt şi nu nesocotesc 
nimic din cele ce văd că pot hrăni turma lor“ (Ibidem, p. 360). 

Părinților şi fraţilor, 


Am adus aceste puține mărturii din Sfînta Scriptură, din 
învățăturile Sfinților Părinți, din dumnezeiaștile Canoane și din 
„Istoria Țării Moldovei“, unde locuim, pentru a ne da seama 
cît de veche și de întărită este tradiția Bisericii noastre Orto- 
doxe în privința nemîncării de carne la monahi. Sînt încă şi 
foarte multe alte mărturii în această privință, însă cred că 
acestea sînt suficiente pentru cei ce au frică de Dumnezeu și 
iubesc cu sfințenie rinduiala canonică a Bisericii lui Hristos celei 
dreptmăritoare, spre folosul mîntuirii sufletelor lor. 

încheind acest cuvint, trebuie să spun că fiecare monah şi 
creștin dreptcredincios are datoria să ţină cu toată tăria la cele 
pe care le-a moştenit de la Domnul nostru lisus Hristos, Care a 
postit 40 de zile şi 40 de nopţi, neavînd păcat; de la Sfinţii 
Apostoli, care au petrecut în post, înfrînare şi rugăciune. de Ja 
dumnezeieștii Părinţi, cars cu post şi cu rugăciune și-au împo- 
dobit viaţa spre slava Bisericii lui Hristos, precum și de la feri- 
ciţii noștri strămoşi, care, după cum ați văzut, ţineau cu atita 
sfințenie posturile rînduite de Biserică în cursul anului, precum 
și miercurile și vinerile şi chiar lunile de peste an. Mila Dom- 
nului să fie cu noi și acoperămintul rugăciunilor Prea Sfintei 
Sale Maici şi ale sfinților Lui să ne acopere. AMIN ! 


PREDICĂ 


DESPRE ISPITE ȘI DESPRE FELURITELE PRICINI 
PENTRU CARE DUMNEZEU ÎNGĂDUIE SĂ FIM ISPITIȚI 


Părinților, fraţilor și iubiţi creştini, 


lor Părinţi, ispitele cu care ne luptăm în viaţa de 

acum sînt de multe feluri. Multe sînt și pricinile pentru 
care Preabunul şi Preaînţeleptul Dumnezeu îngăduie ca să 
fim ispitiţi în lumea aceasta, spre folosul mîntuirii noastre. 
Acestea avîndu-le în vedere, m-am gîndit ca în cuvîntul de faţă 
să arăt, pe scurt, despre felurile ispitelor şi feluritele lor pricini. 

Ispitele nu vin de la Dumnezeu, deoarece, după mărturia 
Sfintei Scripturi, Dumnezeu nu ispitește pe nimeni (Iacob 1, 13), 
ci vin de la diavolul (Matei 4, 1-11), de la lume (Matei 6, 2; 
I Tesaloniceni 2, 6) și de la firea noastră cea stricată (Iacob 
1, 14). Deşi Dumnezeu nu ispiteşte pe nimeni, totuși. El îngă- 
duie, spre folosul mintuirii noastre, să fim ispitiți pentru felurite 
pricini şi anume : 

a. Pentru ca să încerce credința noastră (I Petru 6, 7); 

b. Pentru a încerca nădejdea noastră (IV Împărați 18, 5; 
18, 20-30; Daniel 3, 28-30); 

c. Pentru ca să încerce dragostea noastră față de El (Deu- 
teronom 13, 3); 

d. Pentru încercarea supunerii noastre față de El (Deute- 
ronom 8, 2-3); 

e. Pentru a încerca lepădarea noastră de sine și de averile 
noastre (lov 1, 9-12; 2, 3-10); 

f. Pentru a nu cădea sub pedeapsă și pentru ca să fim 
cu mare veghere asupra noastră, căci, după cum vedem, sintem 
lesne înclinați să vedem și să judecăm slăbiciunile altora și să 
le neglijăm pe ale noastre (Matei 7, 3-4; Luca 6, 41-42; Ro- 
mani 2, 1-8). De aceea, să ne aducem aminte de cuvîntul Mîn- 


pi mărturia Sfintei Scripturi și după învățăturile Sfinți- 

tuitorului Care ne îndeamnă să ne vedem întotdeauna birna din 
ochiul nostru. Sfinții Părinţi se rugau, zicînd: „Așa, Doamne, 
Împărate, dăruiește-mi ca să-mi văd păcatele mele și să 
nu osîndesc pe fratele meu“ (Rugăciunea Sfîntului Efrem Sirul 
din Sfîntul și Marele Post). 

g. A şaptea pricină pentru care Dumnezeu îngăduie să 
fim ispitiți este pentru ca să alergăm totdeauna la ajutorul Lui 
și să-I cerem mai stăruitor îndurarea. Omul — oricare ar fi el — 
dacă nu ar da de necazuri şi ispite grele, s-ar lenevi, căzînd 
în nesimţire și uitînd cu totul de Dumnezeu. Însă, dacă va intra 
în necazuri și ispite grele, văzînd că este în primejdie de a-și 
pierde viața sau sufletul, atunci va începe să se roage cu toată 
stăruința şi să ceară din inimă ajutorul lui Dumnezeu. Cu cît 
va face rugăciunile sale mai stăruitor, cu atît i se va smeri și 
inima (Sfîntul Isaac Sirul, Cuv. 31, p. 110). Vedem din Sfintele 
Scripturi că și poporul lui Israel de multe ori ajungea la nesim- 
ţire și la uitarea de Dumnezeu. Iar cînd Dumnezeu îngăduia să 
vină asupra lor necazuri şi ispite grele, atunci își aduceau aminte 
şi se întorceau la Dumnezeu, după cum scrie: Cînd îi necăjea 
pe dînșii, atunci Íl căutau și se întorceau la Dumnezeu (Psalm 
77, 31-38). Însuși Mintuitorul nostru lisus Hristos, dîndu-ne 
pildă ca, în vreme de necazuri şi încercări grele, să alergăm la 
Dumnezeu prin rugăciune, în vremea cînd se apropia de Prea 
Sfintele Sale Patimi, a căzut la rugăciune către Tatăl şi cu 
stăruință S-a rugat cu sudori de sînge, zicînd: Părintele Meu, 
de este cu putință, treacă de la Mine paharul acesta. Însă nu 
precum voiesc Eu, ci precum Tu voiești (Matei 26, 39). Iar Ieze- 
chia împăratul, fiind bolnav și vestindu-i-se moartea sa de către 
Sfîntul prooroc Isaia, dar avînd mare credinţă și nădejde în mila 
lui Dumnezeu, a alergat la El prin rugăciune și plîngere mare, 
iar Domnul Dumnezeu, căutînd spre rugăciunea lui cea din 
inimă, i-a mai dăruit încă 15 ani de viaţă (IV Împărați 20, 1-7). 

h. A opta pricină pentru care, cu îngăduinţa lui Dumnezeu, 
ne ispitim este pentru a nu ne mîndri, ci a petrece în umilinţă 
și smerenie. Vedem că marele prooroc şi împărat David a fost 
părăsit de Dumnezeu, Care l-a lăsat să cadă în păcat, pentru că 
a zis în inima sa: Nu mă voi clăti din neam în neam, rău nu-mi 
va fi (Psalm 9, 26). Şi iarăși: Eu am zis întru îndestularea mea: 
nu mă voi clăti în veac (Psalm 29, 6). 

i. A noua pricină pentru care, cu îngăduinţa lui Dumnezeu 
ne ispitim, este pentru a uri din inimă patimile și pe vrăjmașii 
care se luptă cu noi. Căci, într-adevăr, cel ce iubește pe Dum- 
nezeu din inimă, simte că diavolul și păcatul voiesc să-l des- 

partă de dragostea lui Dumnezeu și se întoarce cu mare minie 
și ură sfîntă asupra păcatului și asupra dracilor și cu desăvirșire 
îi urăște pe draci și patimile cele stîrnite de ei, după mărturia 
scrisă: Pe cei ce te urăsc pe Tine, Doamne, i-am urit, cu uriciune 
desăvirșită i-am urit pe ei, neprieteni mi s-au făcut mie (Psalm 
138, 31-22). Cel ce iubește pe Dumnezeu are porunca lui Dum- 
nezeu să urască tot ce este rău înaintea Domnului, după măr- 
turia care zice: Cei ce iubiți pe Domnul, urîți cele rele (Psalm 
96, 11). Unul ca acesta, aducîndu-și aminte de cuvintele Miîntui- 
torului nostru lisus Hristos Care zice: Nu puteți să slujiți la doi 
stăpîni (Matei 6, 24), urăşte din toată inima pe draci și se face 
dușman de obște tuturor patimilor și, aprinzindu-se de dragostea 
Ziditorului său, se sileşte a-l sluji cu frică și a se bucura Lui 
cu cutremur (Psalm 2, 11). Știind apoi că nimic necurat nu va 
intra în Împărăţia cerurilor (I Corinteni 15, 50), priveghează cu 
mare grijă asupra sa şi se păzeşte cu toată puterea de toate 
patimile sufletești și trupești care îl împiedică de a intra 
în viaţă. 

j. A zecea pricină pentru care ne ispitim este pentru a fi 
încercați şi a se vedea dacă cinstim și iubim pe Dumnezeu pină 
la sfirșit. Acest lucru îl arată Sfînta Scriptură, unde scrie: „lar 
de se va scula întru tine prooroc, sau care visează vis, şi-ţi va da 
ție semn sau minune; și va veni semnul sau minunea care a 
grăit către tine, zicînd: Să mergem și să slujim la Dumnezeu 
străin, pe care nu l-aţi știut, să nu ascultați de cuvintele prooro- 
cului acestuia sau ale celui ce visează visul acela, că vă ispitește 
pe voi Domnul Dumnezeul vostru, ca să știe de iubiţi pe Domnul 
Dumnezeul vostru din toată inima și din tot sufletul vostru“ 
(Deuteronom 12, 1-3; Isaia 8, 19; Matei 14, 24; I Ioan 4, 2). 

k. A unsprezecea pricină pentru care ne ispitim este ca să 
fim îndemnați să ţinem mai strict toate poruncile lui Dumnezeu 
și să nu călcăm vreuna din ele,fie chiar şi din cele mai mici. 
Este adevărat că cel ce se lămurește prin ispite, se hotărăște mai 
mult să ţină seama de poruncile lui Dumnezeu. Căci unul ca 
acesta își aduce aminte de cuvintele pe care le-a zis Domnul către 
ucenicii Săi, de a învăța pe oameni să păzească toate cele ce le-a 
poruncit lor (Matei 28, 20). ca şi de cuvintul Sfîntului Iacov 
care zice: De va păzi cineva legea toată, și numai o singură 
poruncă va călca, călcător tuturor poruncilor s-a făcut“ (Iacov 
2, 10). 

|. A douăsprezecea pricină pentru care Dumnezeu îngă- 
duie să fim ispitiți este ca să învăţăm să deslușim care este ade- 
vărata virtute și, prin urmare, să nu o părăsim şi să n nu 1 cădem 


n n. —.  .— a: 

în păcat. Cu adevărat, deslușirea în toată lucrarea faptelor bune, 
este mare lucru. După Sfinţii Părinţi, „binele nu este bine cînd 
nu se face bine“ (Sfintul loan Damaschin, Cuvînt minunat și 
folositor de suflet, Filocalia, vol. 4, p. 194). Se poate ca și noi 
să ne ostenim a lucra multe fapte bune și în loc de plată să 
avem osîndă și rușine înaintea lui Dumnezeu, în ziua cea mare 
a Judecății de apoi. Şi aceasta, pentru că Dumnezeu nu 
se uită atit la cele făcute de noi, cît la scopul cu care le facem. 
„Fapta bună are trup şi suflet. Sufletul faptei bune este scopul 
pentru care se face, iar trupul este însuși lucru cel bun. 
Sufletul omului dă chip năravurilor trupului său; scopul fapiei 
bune dă chip lucrului faptei celei bune... Scopul pretace fapta 
cea bună în răutate și pe răutate în faptă bună“ (Kiriacodro- 
mion, p. 280, Bucureşti, 1857). Dacă fapta bună se face cu anu- 
mite scopuri rele, ca de pildă: cu scopul iubirii de slavă deșartă, 
al iubirii de cîştig, al iubirii de treaptă, al iubirii de plăceri şi 
al altora de acest fel, atunci aceste fapte bune trec de partea 
scopului și se fac asemenea scopului celui rău cu care au fost 
lucrate. Acest lucru îl arată și dumnezeiescul Părinte Maxim 
Mărturisitorul, zicînd: „În toate cele făcute de noi Dumnezeu ia 
seama la scop, dacă le lucrăm pentru El, sau pentru altcineva“ 
(Filocalia, vol. 2, Cap. 48, p. 86). 

m. A treisprezecea pricină pentru care ne ispitim este ca 
războiul continuu să devină pentru noi un motiv de încununare 
mai mare. Dacă, după Sfînta Scriptură, bărbatul îndelung răb- 
dător este întru pricepere (Proverbe 14, 30), atunci se înţelege 
de la sine că mai multă plată va avea de la Dumnezeu cel ce 
se va osteni cu statornicie pînă la moarte, pentru înmulţirea 
talantului încredinţat lui. Dumnezeu, fiind preadrept, răsplătește 
cu dreptate nevoinţele celor ce rabdă toată osteneala lucrării 
îaptelor bune pentru dragostea Lui. Pe unul ca acesta îl fericește 
și Sfinta Scriptură, zicînd: Fericit este bărbatul care rabdă is- 
pita, căci, lămurit făcîndu-se, va lua cununa vieții pe care a 
făgăduit-o Dumnezeu celor ce Îl iubesc pe El (Iacov 1, 12; Iov 
5, T; Proverbe 3, 11; II Timotei 4, 8). Sfîntul Apostol Pavel zica 
că. alta este slava soarelui, alta slava lunii, alta slava stelelor şi 
stea de stea se deosebește în slavă (I Corinteni 15, 41). Iar 
dumnezeiescul Părinte Efrem Sirul arată că această deosebire de 
slavă este deosebirea măsurii cu care se vor desfăta, cu minţile 
în Rai, cei ce se vor mintui (Cuvint pentru fericitele locașuri, 
tom. 3, p. 46-49, Mănăstirea Neamţ, 1823). Căci, precum fiecare 
se îndulceşte de razele acestui soare, după măsura curăției şi 
puterii vederii sale, așa şi în veacul viitor toţi drepţii vor stră- 

luci într-o bucurie de care nu se vor mai despărţi și fiecare, 
după măsura sa, va străluci din soarele cel gîndit și, după vred- 
nicie, se va împărtăși de veselie și bucurie și își va înfrumuseța 
podoaba coroanei sale. 

n. A paisprezecea pricină pentru care, cu îngăduinţa lui 
Dumnezeu ne ispitim, este ca noi să slăvim pe Dumnezeu, să 
ne rușinăm de cel rău și de păcat, să nu slăbim pînă la sfirșit 
cu duhul și cu răbdarea. Miîntuitorul nostru lisus Hristos a 
spus: Cine va răbda pînă la sfîrşit, acela se va 1mîntui. Şi iarăși: 
Întru răbdarea voastră veţi dobindi sufletele voastre (Luca 
21, 19; Matei 10, 22). În mintea dreptcredinciosului nevoitor 
trebuie să fie totdeauna aceste cuvinte ale Mintuitorului nostru 
lisus Hristos, spre îmbărbătare în necazuri și ispite pînă la 
moarte. Citind în vieţile sfinților lui Dumnezeu, ne minunăm 
foarte mult de răbdarea lor și de multele minuni pe care le-au 
făcut cu puterea lui Dumnezeu. Dar eu cred că cea mai mare 
minune, pe care a făcut-o fiecare din sfinţi, a fost aceea că și-a 
pus sufletul pentru Hristos și a avut răbdare pînă în sfîrşit. Ce 
a folosit Iuda că a fost ucenic al lui Hristos și că a luat darul 
apostoliei şi al facerii de minuni, dacă pînă la urmă L-a vindut 
pe Domnul? Sau alţii, despre care ni se spune că au avut viață 
înaltă și darul de a face minuni, dacă pînă la urmă au căzut din 
credință în erezii şi păcate, fără a se mai întoarce la pocăință 
şi dreapta credinţă? Deci, fericit cu adevărat și prea fericit este 
sufletul acela care a avut dreaptă credinţă și care a hotărît în 
mintea și în inima sa să rabde toate ispitele și necazurile acestei 
vieţi, pînă la sfîrșit, pentru dragostea lui Dumnezeu și pentru 
slava Lui. 

o. A cinsprezecea pricină pentru care ne ispitim, prin îngă- 
duința lui Dumnezeu, este pentru ca, fiind duși în luptă, să ne 
deprindem a nu ne teme de loviturile mari ce vor veni peste 
noi în ceasul morţii. Adevăratul ostaș, cînd este pus de stăpînul 
său chiar pe linia întîi a frontului, nu se teme, ci are în minte 
că trebuie să moară la datorie pentru apărarea credinţei și a 
țării sale. Tot astfel, și cu atît mai mult, se cade şi ostașului 
duhovnicesc. Așa era inima Sfintului Apostol Pavel, pregătită să 
trăiască şi să moară pentru Hristos, de aceea şi zicea: Mie a trăi 
îmi este Hristos, iar a muri îmi este dobindă (Filipeni 1, 21). 

p. A șaisprezecea pricină pentru care îngăduie Dumnezeu 
să ne ispitim este pentru ca, războiţi fiind, să venim la puterea 
de a deosebi virtutea de păcat. Prin lupta dusă în fiecare clipă 
cu mintea asupra momelii şi învoirii cu păcatul. ostașul 
duhovnicesc simte și cunoaște cît de scumpă şi prețioasă 

este fapta bună și cîtă osteneală și veghe îi trebuie peniru a o 
dobindi. Avînd în faţă, pe de o parte, pe cei trei vrăjmași: trupul 
(Romani 7, 24-25), lumea (Romani 8, 37) și diavolul (Romani 
16, 20) — care i se împotrivesc la lucrarea faptelor bune; iar 
pe de alta, avind frica şi dragostea de Dumnezeu, se luptă cu 
toată tăria împotriva tuturor ispitelor aduse de aceşti vrăjmași 
și, prin această sfintă luptă, ajunge la deslușirea binelui de rău 
și Ja cunoașterea deosebirii dintre virtute şi păcat. 

r. A șaptesprezecea pricină pentru care se îngăduie să fim 
ispitiți este pentru ca să dobindim, prin luptă şi durere, vir- 
tutea, să o preţuim și să o avem sigură și neschimbată, S-a 
spus undeva că „banii nemunciţi sînt nepreţuiţi“. Astfel se 
întimplă nu numai cu banii, ci şi cu tot lucrul bun pe care l-am 
cîștigat fără osteneală. Iar tot ceea ce am cîștigat în viaţă cu 
multă suferință și durere nu putem dispreţui ușor. Din acest 
motiv, Preabunul Dumnezeu de multe ori iconomiseșşte a nu 
ne da ajutor la cele bune, ci ne lasă ca, prin multă trudă de- 
pusă, în timp îndelungat, să cîştigăm comoara faptelor bune, 
pentru a ști să preţuim cele pentru care mult și greu ne-am 
ostenit spre a le agonisi. 

s. A optsprezecea pricină pentru care ne ispitim este pen- 
tru ca, înaintînd în virtute, să nu ne îngîmfăm, ci să învăţăm 
să ne smerim. Oricare suflet lucrător al faptei bune își închipuie 
cu mintea că este ceva, că are ceva, că poate ceva și așa ajunge 
la îngîmfare și părere de sine. Această neputinţă a minţii noas- 
tre, știindu-o Cel Atotştiutor, Preabunul Dumnezeu, din iubirea 
Sa de oameni, îngăduie să vină asupra noastră multe feluri de 
ispite şi încercări, uneori chiar foarte grele și dureroase. Prin 
aceste primejdii folositoare, puţin cîte puţin venim la cunoaşte- 
rea neputinței și nimicniciei noastre. Astfel, cunoscînd că nu 
sîntem nimic și nu putem nimic, punem toate isprăvile noastre 
cele părute bune numai pe seama ajutorului lui Dumnezeu, scă- 
pind astfel de mindrie, de îngîmfare și de părere de sine și 
ajungînd la deprinderea smereniei. 

ș. A nouăsprezecea pricină pentru care ne ispitim este pen- 
tru ca, după ce am fost ispitiți de păcat, să-l urîm desăvirșit. 

Niciodată nu va putea omul părăsi un păcat greu şi de 
moarte, dacă nu-l va uri pe el din inima sa cu ură desăvirşită 
(Pateric, p. 60). Despre aceasta s-a vorbit pe larg la a noua 
pricină. 

t. Pricina a douăzecea pentru care Dumnezeu îngăduie să 
fim ispitiți este pentru ca, devenind nepătimași, să nu uităm 

niciodată în viață slăbiciunea noastră și puterea Celui ce ne-a 
ajutat. 

Despre aceste 20 de pricini îngăduite de Dumnezeu spre 
ispitirea noastră, să se vadă în Dumnezeiasca Scriptură mărtu- 
riile puse la inceput, apoi în „Războiul nevăzut“, capitolul 15 și 
în Filocalia, volumul 2, capetele pentru dragoste. 

lubiţi credincioși, 

Mai sînt încă și multe alte feluri de ispite care ne întimpină 
în viaţa aceasta, cu care însuși Mintuitorul nostru Iisus Hristos 
și sfinții Lui au fost ispitiți (Evrei 2, 18). Dar Miîntuitorul nu S-a 
ispitit pentru pricinile arătate mai sus, deoarece El a suferit, 
fiind fără de păcat (Evrei 4, 15). Viaţa și ispitirea Mîntuitorului 
a fost și ne rămîne pildă de urmat în nevăzutul război pe care 
il ducem, cu ajutorul Lui, in viața de acum, pentru ca, privin- 
du-l ispitele și suferințele, să ne sîrguim a-l urma după putere. 
Astfel, vedem că El, ca și noi, a suferit ispitire de la diavolul 
(Matei 4, 1; Marcu 2, 13; Luca 4, 2); a suferit ispite de la oameni 
răi (Matei 16, 1; 22, 18) și de la farisei (Matei 12, 38; 16,1; 
Marcu 8, 11, ş. a.); S-a născut în iesle (Luca 2, 7) și viața Sa 
a fost amenințată de Irod (Matei 2, 13); a fost sărac (Matei 17, 
24-27; Luca 8, 23; II Corinteni 8, 9); nu avea sălaș (Matei 8, 20; 
Luca 9, 58; 21, 37) şi era permanent ameninţat de iudei, a fost 
ispitit şi a răbdat de foame (Matei 4, 1; Ioan 5, 14); a fost 
vîndut de luda (Matei 26, 21-25); a suferit ispite de la iudei 
(Matei 19, 38; Luca 4, 28); a fost legat ca un făcător de rele 
(Matei 26, 47-56; Marcu 14, 43-49), a fost bătut (Matei 26, 26) 
și luat în rîs (Matei 26, 68, 27, 27-31); a fost lovit și scuipat în 
faţă (Matei 27, 30; 26, 67), încununat cu coroană de spini (Isaia 
9, 2-5; Matei 27, 29) și numit rege în bătaie de joc (Matei 27, 27; 
Marcu 15, 16); a fost silit să-Și ducă Crucea (loan 19, 7); a 
fost adăpat cu fiere și oțet (Matei 27, 34; Marcu 15, 23-26; Luca 
23, 36) și răstignit între doi thari (Matei 27, 38; Marcu 15, 
29-32); a fost ocărît şi batjocorit pe cruce de arhierei și ostaşi 
(Matei 27, 39-44) și a murit răstignit pe cruce (Matei 27, 50; 
Marcu 15, 37; Luca 23, 46; Ioan 19, 30). 

De asemenea, şi sfinții lui Dumnezeu, ca cei ce sînt prie- 
teni ai Lui (loan 4, 14), au suferit multe ispite și scîrbe în 
viața de acum și au ales a suferi mai bine pînă la moarte, decît 
să se facă prieteni ai lumii și ai veacului acestuia. Astfel] au 
suferit marele prooroc Moise (Evrei 11, 25), proorocii cei de 
demult (Fapte 7, 52; Evrei 11, 37), Miheia proorocul (II! Împă- 

rați 22, 27), David împăratul și proorocul (Psalm 30, 15; 118, 
157), Ieremia proorocul (18, 18-20), cei trei tineri (Daniel 3, 12; 
4, 5-7), Sfinții Apostolii (Fapte 5, 18, 40, 41; 14, 5). 

Tot astfel au suferit ispite și necazuri Biserica Ierusalimului 
(Fapte 8, 1), Sfinţii Apostoli Pavel și Varnava (Fapte 13, 50) 
și iarăși, Sfîntul Pavel cu Sila (Fapte 22, 24; Il Tesaloniceni 1, 4), 
iudeii convertiți (Evrei 10, 32-34) și toți următorii lui Hristos 
și ai Sfinţilor Apostoli, precum şi toți sfinții lui Dumnezeu, de 
la începutul lumii și pînă astăzi, în felurite dureri, necazuri şi 
suferințe, răbdind cu credință, au nădăjduit spre Dumnezeu, 
Care va răsplăti fiecăruia după faptele lui (Evrei 11, 1-39; lov 
34, 11; Proverbe 24, 12 ș.a.). 


Iubiţi credincioşi, 


Cu aceste puţine cuvinte inchei această predică despre fe- 
lurile ispitelor și despre cele 20 de pricini mai generale pen- 
tru care Bunul Dumnezeu îngăduie să fim ispitiți în lumea 
aceasta spre folosul mîntuirii sufletelor noastre. 

Sfintul Isaac Sirul, în legătură cu cele arătate mai sus, 
zice: „„Nevoitorii se ispitesc, ca să facă adăugire pentru ispitirea 
lor; trîndavii, ca să se păzească pe sine de cele ce îi vatămă, cei 
ce dorm, ca spre deșteptare să se gătească; cei ce sînt departe, 
ca să se apropie de Dumnezeu, iar casnicii, ca să se sălășluiască 
cu îndrăzneală înăuntru. 

Deci, pe toţi vă rog să nu mă uitaţi în sfintele rugăciuni, 
ca și eu păcătosul să am răbdare în vremea ispitelor. AMIN ! 


PREDICĂ 


DESPRE ISPITIREA DIN CELE OPT PĂRŢI 
A MONAHULUI ȘI A CREȘTINULUI 


Părinților, fraţilor și iubiţi credincioși, 
A 
n ziua aceasta, vrînd, cu ajutorul lui Dumnezeu, să vorbesc 
despre ispitirea noastră cea de totdeauna și despre lupta 

cu ispitele veacului de acum, m-am gîndit ca la început să 
amintesc învățătura Marelui Apostol Pavel prin care îi spune lui 
Timotei: Lupta cea bună m-am luptat (II Timotei 4, 7) şi iarăşi: 
Luptă-te ca un bun ostaș al lui lisus Hristos (1 Timotei 6, 12), 
căci nimeni, ostaș fiind, nu se amestecă cu lucrurile lumești, ca 
voievodului să fie plăcut“ (II Timotei 2, 3-4). Şi iarăși: Cel ce se 
luptă, de la toate se înfrinează (I Corinteni 9, 25). lar dum- 
nezeiescul Iov a zis: O luptă este viața omului pe pămînt (lov 
7, 1; 14, 4-5). În această luptă noi nu ne luptăm trupește, 
deoarece, după mărturia Sfîntului Apostol Pavel, armele noastre 
nu sînt trupești, ci puternice lui Dumnezeu, spre a strica și a 
risipi stăpinirile şi puterile întunericului (II Corinteni 10, 4). 
Sfîntul Apostol ne învaţă cum să luptăm în războiul nevăzut, 
îndemnindu-ne: Luaţi toate armele lui Dumnezeu ca să puteți sta 
împotrivă în ziua aceea și, toate biruindu-le, să rămîneţi în pi- 
cioare. Să staţi tari, avînd mijlocul vostru încins cu adevărul 
și îmbrăcîndu-vă în platoșa dreptăţii; și încălțați-vă picioarele 
voastre întru gătirea Evangheliei păcii; în toate să luați pavăza 
credinței, cu care vefi putea stinge toate săgețile vicleanului. 
Luaţi coiful mântuirii și sabia duhului, care este cuvîntul lui 
Dumnezeu (Efeseni 6, 13-17). 

Așadar, după cum vedem, creștinul și monahul sint niște 
luptători duhovniceşti în toată viaţa lor, de la naștere şi pînă 
la moarte. lar fiindcă toţi sîntem ostași ai lui Iisus Hristos de 
la Sfîntul Botez și toți am primit armele Duhului Sfînt pentru 

lupta duhovnicească, avem nevoie să cunoaștem meșteșugul 
acestui război nevăzut și din cite părți sîntem atacați în 
lupta noastră de fiecare ceas și minut. Marele nostru dascăl și 
ostaș a lui Hristos. Pavel Apostolul, arătînd că lupta sa o ducea 
cu mare iscusință şi nu afară de scop, zicea: Așa mă lupt cu 
pumnul, fără să lovesc în aer. Ci la țintă alerg, la chemarea 
mea, adică la Hristos (I Corinteni 9, 26; Galateni 2, 2; Filipeni 
2, 16). Și iarăși zice: Pentru că, deşi umblăm în trup, nu ne 
luptăm trupește (II Corinteni 10, 3). 

Fiindcă lupta noastră nu este împotriva trupului și a sîn- 
gelui, ci împotriva căpeteniilor, împotriva domniilor, a stăpinito- 
rilor întunericului veacului de acum, a duhurilor răutăţii răs- 
pîndite în văzduh (Efaseni 6, 12) şi findcă nu tot cel ce se luptă 
se încununează (I Corinteni 9, 24), avem trebuinţă de mare trez- 
vie și grijă în toată vremea asupra luptelor celor de gînd și 
asupra dracilor care ne dau război, ispitindu-ne din opt părți, 
după cum urmează: de sus și de jos; din dreapta și din stinga; 
dinainte şi dinapoi; dinăuntru și din afară. Sfintul Meletie Măr- 
turisitorul arată că ispitirea se face numai din șase părți, dar 
fiindcă aceste ispite vin şi dinăuntru, din inimă, şi din afară, prin 
cele cinci simţiri. aici, după mărturia Sfîntului Nicodim Aghio- 
ritul, s-a pus din opt părți. 

În cele ce urmează, pe cit ne va ajuta Bunul Dumnezeu, 
vom arăta, pe scurt, în ce fel sint aceste ispitiri. 

Ispitirea de sus se face în două feluri. În primul rînd aceasta 
se întîmplă cînd începem o nevoinţă nechibzuită, mai presus de 
puterea noastră fizică, cum ar fi: post prea greu, priveghere 
prea îndelungată, nevoinţă trupească (metanii, culcare pe jos, 
răbdare de frig şi altele de acest fel). Prin aceasta, aducînd o 
slăbiciune prea mare trupului, iar prin slăbirea peste măsură, 
făcîndu-l cu totul neputincios la lucrarea faptelor bune trupești, 
ne tulburăm mintea spre înţelegerea celor bune (Sfintul Petru 
Damaschin, Cuvînt despre dreapta socoteală, p. 123, București, 
1976; Sfîntul Maxim Mărturisitorul, Filocalia, vol. 2, suta a 2-a 
cap. pentru dragoste, p. 65). 

În al doilea fel ne ispitim de sus cînd vom iscodi Sfintele 
Scripturi mai presus de virsta noastră duhovnicească. O iscodire 
ca aceasta vine din mîndrie și dacă cineva nu se va înfrîna de la 
ea, ajunge la nebunie, la hulă și la eres, după mărturia Sfintu- 
lui Efrem Sirul (Cuv. la Ilie Proorocul, tom. 3, p. 23, Mănăstirea 
Neamţ, 1823). Sfintul Macarie cel Mare arată că un fel de 
draci se numesc „arhiconi“ și aceștia sînt „filozofii“ și „teologii 
iadului“ (Sbornicul, vol. 2, Despre rugăciunea lui lisus). Ei cu- 

nosc Scripturile pe de rost și se bagă în minţile celor mîndri și 
iscoditori, învățindu-i Scripturile, dar nu adevărul stabilit de 
Biserica lui Hristos, ci strimb și răzvrătit, făcîndu-i astfel pe 
acești iscoditori și mîndri să ajungă începători de eresuri ca Arie, 
Macedonie, Nestorie, Origen şi alții, care, înșelindu-se de acești 
„teologi ai întunericului“, au luptat împotriva Bisericii lui Hris- 
tos cea dreptmăritoare și au despărţit de la adevăr milioane de 
suflete, după cum fac și sectanţii de azi. 

Sfîntul Grigorie de Nyssa zice că Sfinta Scriptură are 
„oase“, adică locuri tari, şi nimeni din cei ce au dinţi de lapte la 
înțelegerea lor să nu îndrăznească a sparge oasele Scripturii, căci 
își vor zdrobi dinţii cei de prunci ai minții lor şi se vor alege 
cu primejdie în loc de folos (Comentariu la viața lui Moise). 
Sfinta Scriptură este izvorul fără fund al înţelepciunii lui Dum- 
nezeu și din această fîntînă ni se cade să scoatem cite puţin spre 
a potoli setea noastră duhovnicească. Sfinta Scriptură este o 
fîntînă din care omul înţelept scoate cu găleata, apoi din găleată 
ia cu cana, din cană cu paharul și, așa, cu măsură bea și nu in- 
cearcă niciodată să soarbă deodată toată fîntîna sau toată găleata. 

Sfînta Scriptură este ca o mare duhovnicească fără fund şi 
nimeni din cei ce nu ştiu a înota prin înțelesurile cele duhovni- 
cești să nu încerce a se afunda în ea mai presus de înțelegerea 
lor, căci se vor îneca și se vor pierde pe sine; iar aceasta nu se 
va întîmpla din cauza mării, ci din cauza obrăzniciei și îndrăz- 
nelii lor față de cele ce depășesc puterea lor de înţelegere, Dacă 
cuvintele Sfintei Scripturi, după mărturia Prea Sfîntului Duh, 
sînt mai dulci decît mierea (Psalm 118, 103), atunci din această 
miere duhovnicească ni se poruncește să mincăm cu înfrînare, 
după cum scrie: Fiule, de vei afla mierea, mănîncă cu măsură . 
(Proverbe 25, 28). Sfintul Grigorie Teologul a asemănat iscodi- 
rea Sfintelor Scripturi, mai presus de măsura înţelegerii noas- 
tre, cu o prăpastie, zicînd: „Şi privirea la cele înalte fără 
de frîu, poate să ne dea nouă brînci în prăpastie“ (Exaimeron). 
Aşadar, părinţilor şi fraţilor, ispitirea de sus este îndoită: sau 
a lua cu noi o nevoinţă trupească mai presus de puterea noastră, 
sau a ne obrăznici cu mîndrie să iscodim Sfintele Scripturi mai 
presus de vîrsta noastră duhovnicească și de priceperea noastră. 

Ispitirea de jos. De jos ne ispitim atunci cînd ne lenevim şi 
ne slăbănogim, cu voia noastră, nesilindu-ne la lucrarea faptei 
bune și a poruncilor lui Dumnezeu. De exemplu, cineva, fiind 
tare cu trupul și sănătatea, își ascunde puterea și nu vrea să se 
ostenească în ascultarea mănăstirii după putere; sau de este 
mirean, nu vrea să se ostenească după putere la faptele cele 

bune, la post, priveghere, metanii. la slujirea aproapelui, la ru- 
găciune, la milostenie şi la altele de acest fel. Sau, de este căr- 
turar și om învățat, se leneveşte a învăţa pe alţii sau a scrie cele 
spre folosul de obşte al creștinilor. 

Păcatul ispitirii de jos este numit de Sfinții Părinţi şi „pă- 
cat al lipsirii“ (Sfintul Nicodim Aghioritul, Învățătura către du- 
hovnic, op. cit.), căci prin această lenevire şi nepăsare, fiecare 
din noi ne ispitim de jos, adică nu ne silim după puterea noastră 
trupească și înțelegătoare să lucrăm faptele bune. Astfel, ne 
lipsim sufletele de plata pentru fapta bună. fiindcă nu ne suim, 
prin lucrarea poruncilor lui Dumnezeu și a faptelor bune, la o 
măsură potrivită puterilor noastra și cuvenită nouă, ci rămînem 
jos din cauza lenevirii și a nepăsării noastre pentru cele bune. 
Fiecare din noi avem datoria de a ne sui la o măsură în privinţa 
lucrării faptelor bune. Calea de mijloc este calea împărătească, 
iar marginile sînt ale dracilor (Sfîntul Nicodim Aghioritul, Răz- 
boiul nevăzut, p. 91). Să ne ajute mila Domnului și nouă tuturor 
să nimerim acsastă cale de mijloc în toate, după puterea noastră. 

Ispitirea din dreapta. Din dreapta ne ispitim tot în două 
feluri. Întîi, dacă vom lucra fapta bună cu scop rău (Războiul 
nevăzut, c. 31, p. 91); iar în al doilea rînd, dacă vom primi pre- 
facerea dracilor în chip de îngeri, de sfinți, sau în chipul lui 
Hristos, a Maicii Domnului sau al altor fețe cerești (Viaţa Sfîntu- 
lui Grigorie Decapolitul, luna noiembrie 20, p. 881-882, Bucu- 
rești, 1903). Dumnezeiescul Părinte loan Scărarul zice că 
„dracii slavei deșarte și ai mîndriei, pe cei slabi de minte îi face 
prooroci“ (Scara, cuv. 3). Iar marele Apostol Pavel ne arată că 
satana se preface în chip de înger al luminii, iar slujitorii ne- 
dreptăţii (diavolii) se prefac în chip de slujitori ai dreptăţii (TI Co- 
rinteni 11, 14-15). De asemenea, vedem în Pateric că și pe unii 
din cei mari cu viaţa i-au înșelat dracii prin nălucirile lor, pre- 
făcîndu-se în chipul lui Hristos sau al îngerilor şi i-au dus la 
pierzare. Deci, ne ispitim din dreapta, fie cînd facem fapta bună 
cu scop rău și nu spre slava lui Dumnezeu, fie cînd primim pe 
diavoli în chip de sfinţi, de îngeri, de Hristos, sau în chipul altor 
fețe cerești. 

Ispitirea din stînga. Din stînga ne ispitim atunci cînd cu- 
noaștem păcatul, dar din voirea noastră rea ne vorh hotărî să 
păcătuim. De exemplu, cineva ştie că este păcat să furi, să des- 
îrînezi, să te îmbeţi de vin, să înjuri de cele sfinte, să te răz- 
buni cu răutate asupra cuiva, sau a face oricare alt lucru rău. 
Dar, cu toate acestea, se lasă biruit de păcat și îl lucrează pe 
el cu voia și cu știința sa. Așadar, de cîte ori vom cunoaște pă- 

catul şi totuși ne vom lăsa momiţi de el, şi îl vom lucra cu 
mintea, cu cuvîntul sau cu gîndul, atunci ne ispitim din stînga. 

Ispitirca din față sau dinainte. Este atunci cînd diavolii ne 
dau asalturi cu închipuirile și gîndurile lucrurilor pe care le 
socotim că se vor întîmpla în viitor. De exemplu, cînd ne tul- 
burăm că va veni asupra noastră vreo primejdie, vreo pagubă, 
vreo boală, că va izbucni războiul, vom fi defăimaţi de alţii, vor 
veni tulburări, vom fi prădaţi, vom sărăci, cînd se frămîntă ci- 
neva că nu va reuși la examen sau la proces și multe altele de 
acest fel. Aceste jocuri ale închipuirii le aduce vrăjmașul în 
mintea noastră cu scopul de a ne tulbura și a ne înspăimînta cu 
cele pe care le credem că vor veni asupra noastră. La aceste 
ispite ce ne vin din față sau dinainte, Sfinţii Părinţi ne sfătuiesc 
să ne aducem aminte de cuvîntul Mîntuitorului Care zice: Nu 
vă îngrijiţi de ziua de mîine, căci ziua de mîine se va îngriji de 
ale sale. Ajunge zilei răutatea ei (Matei 6, 34). 

Nouă nu ni s-a dat să știm ce va fi cu noi peste un ceas, 
cu atît mai mult peste o zi, o săptămînă, o lună, un an sau mai 
mulți ani. Cine poate să ne spună nouă sigur că vom ajunge 
ziua de mîine? Căci au fost destui care s-au culcat seara și nu 
s-au mai sculat dimineaţa. Deci. să știm clar şi să ţinem minte 
că, atunci cînd ne tulburăm cu mintea de necazurile și greută- 
tile ce le socotim că vor veni asupra noastră, ne ispitim din față 
sau dinainte și, pentru a nu ne birui de această ispitire, să zicem, 
cînd vedem că vine asupra noastră: fie voia Domnului sau ajunge 
zilei răutatea ei! 

Ispitirea din urmă. Ne ispitim din urmă cînd dracii ne dau 
război prin gînduri din cele ce am făcut noi cu patimă în trecut, 
cînd eram copii sau tineri, sau cu oricare păcat ce l-am făcut 
fie demult, fie de curînd. Memoria noastră este adesea ajutată 
de imaginație la relele pe care le-am făcut, mai ales cînd ne-am 
petrecut viața fără grijă şi fără paza minţii și a imaginaţiei, prin 
trezvia atenţiei și prin chemarea deasă în rugăciune a numelui 
Domnului nostru lisus Hristos. „„Imaginaţia este tabla împăratu- 
lui minţii“ (Sfîntul Nicodim Aghioritul, Paza celor cinci simţiri, 
c. 1, p. 16). Ea este hotar între minte și simţire, fiind mai sub- 
țire decît simţirea, dar mai groasă decît mintea, după mărturia 
Sfîntului Grigorie al Tesalonicului. Pe această tablă sau scîn- 
dură lată se scriu, se zugrăvesc şi ca pe o ceară moale se 
închipuiesc cele ce am văzut, am auzit, am mirosit, am gustat 
și am apucat. De aceea, pe bună dreptate, Aristotel o numește 
„simţire de obște“, căci ea singură cuprinde toate chipurile, 
toate nălucirile și așezările ce au intrat din afară prin cele cinci 

organe ale simţirilor noastre (Sfintul Nicodim Aghioritul, Paza 
celor cinci simţiri, c. 9, p. 198-220). 

Cînd diavolii ne dau război cu ispita din urmă, răscolesc în 
memoria şi imaginaţia noastră toate cele scrise şi închipuite 
acolo în trecutul vieţii noastre celzi pătimașe și, prin aceasta, ne 
tulbură mintea şi simţirea, dacă nu vom avea paza minţii. Sfinţii 
Părinți zic că atît de nebună este imaginația noastră şi atît de 
oarbă la înţelegere, încît dacă noi în copilăria, în tinerețea noas- 
tră sau cu mulţi ani mai înainte am fi privit cu puțină patimă 
vreo față frumoasă de femeie, chiar dacă acea femeie ar fi murit 
de mulţi ani şi chiar dacă cineva ar fi adus, spre dovadă, din 
mormîntul ei căpățina ei neagră, mucedă şi foarte urită, nebuna 
noastră imaginație n-ar vrea să o cunoască aşa cum este de fapt, 
ci ne-o zugrăvește tot asa cum o ştiam pe cînd era vie. În loc de 
a ne lăsa să ne folosim de acea înfricoşată şi groaznică vedere 
a căpăţinii celei moarte şi putrede, ea ne stîrneşte încă război 
cu nălucirea pe care am avut-o despre ea în trecut. pe cînd 
trăia. Oare ce nebunie şi orbire mai mare ca aceasta poate să 
fie? Şi cu toate acestea, ea persistă să apară în mintea noastră, 
dacă nu ne vom trezvi cu mintea și nu ne vom gîndi la moartea 
noastră, care după puţină vreme ne va aduce pe noi la uriciu- 
nea înfățișării căpățînii ce am văzut-o. De aceea, dumnezeieştii 
Părinți au numit imaginaţia .„pod al dracilor“ (Sfîntul Nicodim 
Aghioritul, op. cit., cap. 9, p. 211), fiindcă nici un păcat ru trece 
de la mine la simtire, decît numai pe podul imaginației ?, 

Deci, pentru a birui războiul cu ispitirea cea din urmă, 
avem mare nevoie de trezvia atenţiei, de cugetarza la moarte, la 
gheena și de a stărui neîncetat în rugăciunea de gînd a inimii 
noastre. Pînă aici s-a amintit cum sîntem ispitiți din şase părți, 
după mărturia Sfîntului Meletie Mărturisitorul. Iar fiindcă toate 
aceste ispitiri ne vin, fie dinăuntru, fie din afară, să zicem puţine 
cuvinte şi despre cele două părți care completează pe cele șase 
de mai sus. 


1. Pricina materială a nălucirii este duhul numit sufletesc şi cu 
chip de lumină, care se strecoară prin vinele trupului; iar acest duh 
sufletesc are la rîndul său ca pricină materială, hrana primită în fiecare 
zi. Aceste trei au mare asemănare între ele şi se nasc una din alta. 
Căci pe cit este hrana trupului de multă, pe atît de mult se face şi 
duhul cel sufletesc şi pe atît de mult cresc şi nălucirile. Iar pe cît 
hrana este mai puţină, pe atit mai puţin se face şi duhul cel sufletesc 
și, la fel, cu atit mai puţine se fac şi nălucirile (Sfintul Nicodim Aghio- 
ritul, Paza celor cinci simțiri, cap. 9, p. 200). 

? 

Ispitirea dinăuntru. Ne ispitim dinăuntru prin pornirea pati- 
milor ce ies din inima noastră, după cuvîntul Mîntuitorului, Care 
zice: Căci din inimă ies gindurile cele rele, uciderile. curviile, 
preacurviile, furtișagurile, mărturiile mincinoase, hulcle (Matei 
15, 21). Sfînta Scriptură ne arată că inima noastră este mai 
adîncă decît toate (Ieremia 17. 9), fiindcă din ea izvorăște izvo- 
rul cel fără fund al tuturor răutăţilor, cînd nu va fi păzită cu 
rugăciunea și cu pocăința; dar și al tuturor bunătăţilor, atunci 
cînd o vom străjui prin rugăciune și prin adevărata pocăință, 
cu zdrobire de inimă şi lacrimi (Proverbe 4, 23). 

De ne vom păzi inima cu toată străjuirea și cu rugăciune, 
ea va deveni izvor al vieții (Proverbe 4, 23); iar de nu vom avea 
grija cea sfintă de a o păzi prin trezvie și rugăciune neîncetată, 
ea va deveni spurcată și izvor al morții (Marcu 7, 21, 23; Evrei 
3, 10). De aceea, dumnezeieştii Părinţi ne învață să punem gin- 
dul străjer „la poarta inimii“, ca să privească gîndurile hoţeşti 
care vin şi să asculte ce zic și ce fac ucigașele și care este chipul 
făurit și înălțat de diavolii care încearcă să amăgească mintea 
prin năluciri““ (Sfîntul Isihie, Filocalia, vol. 4, p. 43). Tot acest 
părinte al pustiului ne învață, zicînd: „Am spus din experienţă 
că este cu adevărat un mare bine ca, cel ce voieşte să-și cură- 
țească inima sa, să cheme necontenit pe Domnul Iisus împotriva 
vrăjmașilor spirituali“ (Ibidem, Cap. 62, p. 57). 

Ispitirea din afară se face prin patimile ce intră în sufletul 
nostru prin cele cinci simţuri, sau, cum se mai numesc, feres- 
trele sufletului, despre care marele prooroc Ieremia, adeverește, 
zicînd: S-a suit moartea prin ferestrele noastre (Ieremia 9, 20). 
Aceste cinci simţiri ale noastre sînt cele cinci perechi de boi 
pe care mereu le încercăm prin robia pătimașă pe care o avem 
față de ele şi aşa voim să mergem la Cina Marelui Împărat (Luca 
14, 19). Cele cinci simţuri sînt cinci șipote firești ale noastre, 
prin care dracii toarnă în sufletul nostru tot felul de patimi şi 
răutăți. De aceea, ne trebuie în toată vremea multă trezvie şi 
rugăciune neîncetată în inimă, spre a putea opri păcatele ce vin 
prin ele şi spre a ne curăţi prin mila și darul lui Dumnezeu, Care, 
dacă Îl vom chema cu durere de inimă în toată vremea și Îl 
vom iubi pe El mai presus de orice zidire, ne va ajuta totdeauna. 

Iubiţi fraţi creștini, 


În încheierea acestei predici, vă rog cu smerenie, să aveţi 
milă de mine păcătosul şi să mă ajutaţi cu sfintele voastre rugă- 
ciuni, ca şi eu, cel cu totul leneș și fără de grijă la cele spre 
mântuire, să mă rușinez de cuvintel= pe care vi le-am spus în 
legătură cu ispitirea din cele opt părți şi așa să mă trezesc și eu 
pentru a fi veghetor și stăruitor în a chema numele Domnului 
spre mîntuire. AMIN ! 


PREDICĂ 


DESPRE ISPITELE CELOR SMERIȚI 
ȘI ALE CELOR MIÎNDRI 


„Dumnezeu celor mindri le stă 
împotrivă, iar celor smeriți le dă 
har“ (1 Petru 5, 5). 


Părinților şi fraţilor, 


iindcă în predicile cele mai dinainte am vorbit despre felu- 

rile ispitelor și despre pricinile pentru care Dumnezeu îngă- 

duie să ne ispitim, spre folosul şi mîntuirea sufletelor 
noastre, de data aceasta m-am gîndit să vorbim despre ispitele 
celor smeriţi și ale celor mîndri. Din cele ce urmează vom înţe- 
lege clar că Preabunul Dumnezeu nu îngăduie a se ispiti toți 
oamenii la fel, ci cu mare deosebire și felurime, după a Sa 
negrăită și neajunsă de minte înţelepciune. Vom vedea că asu- 
pra celor smeriţi şi blînzi și care își cunosc bine neputinţa şi 
nimicnicia lor, Preabunul și Preainţeleptul Dumnezeu nu slo- 
boade asupra lor ispite și necazuri prea mari. lar asupra celor 
mîndri, trufași și smeriţi, Dumnezeu îngăduie a le veni ispite 
şi necazuri mari şi grele, care de multe ori sînt mai presus de 
hotarele răbdării lor. Şi aceasta o face El cu mare înţelepciune 
și iconomie, spre a-i aduce pe ei întru smerenie și umilinţă, pen- 
tru a-și cunoaște neputința și nimicnicia lor pe acest pămînt și 
a veni toți la calea cea sfintă a mîntuirii. 

Despre acest adevăr ne spune dumnezeiescul Părinte Isaac 
Sirul următoarele: „„Ispitele ce se fac asupra celor smeriţi de 
la toiagul cel duhovnicesc, spre sporirea și creșterea sufletului, 
sînt acestea: lenevirea, greutatea trupului, slăbănogirea mădula- 
relor, trindăvirea, tulburarea minţii, părerea neputinței trup- 
pești, împuținarea nădejdii, întunecarea gîndurilor, lipsirea aju- 
torului omenesc, lipsa celor de trebuinţă trupeşti și cele asemenea 
acestora. Din ispitele acestea omul cîştigă suflet părăsit și 
neajutorat și inimă zdrobită întru smerenie multă. Prin aces- 

tea se ispitește cineva ca să vină spre dorirea Celui ce l-a zidit. 
Cu acestea sînt amestecate mîngiierile și năpădirile, lumina şi 
întunericul, războaiele și sprijinirile şi, în scurt a zice, strîm- 
torarea și răsfățarea. Şi acesta este semnul sporirii omului, prin 
ajutorul lui Dumnezeu. 

Iar ispitele ce se fac prin îngăduinţa lui Dumnezeu asupra 
celor mîndri, care fără de rușine se înalță înaintea lui Dum- 
nezeu, sînt acestea: ispitele cele arătate ale diavolilor și care sînt 
mai presus de hotarul puterii sufletului, lipsirea puterii de în- 
țelepciune ce este întru dinșii, simţirea iute a cugetării curviei, 
care se sloboade asupra lor spre smerenia înălțării lor, a se 
mînia degrab, a voi să-și alcătuiască și să-și facă voia sa, a se 
prici întru cuvinte, a certa pe alții, a se certa apoi şi pe ei, 
pentru aceasta defăimîndu-se și mîhnindu-se în inimile lor; a 
avea desăvîrșită înțelepciune a minţii, a avea gînduri de hulă 
asupra numelui lui Dumnezeu, a avea înţelegeri nebune pline 
de ris, iar mai ales de plins, a fi defăimaţi de oameni şi cinstea 
lor a fi pierdută, a li se face ruşine și ocară de la draci prin 
multe chipuri, în ascuns și pe faţă, poftă de a se amesteca îm- 
preună și a petrece cu lumea; a grăi și a biîrfi nebunește tot- 
deauna, a afla întru sineși înnoire de-a pururea mincinoasă și 
proorocie de la diavoli și a făgădui multe, mai presus de puterea 
lor. Acestea sînt ispitele sufletești. 

Iar întru cele trupești li se întîmplă acestea: întîmplări du- 
reroase de care nu mai pot scăpa, întimplări de-a pururea de la 
oameni răi şi fără de Dumnezeu; cad în mîinile unor oameni 
care îi necăjesc pe ei, inima lor mereu se pornește să cadă din 
frica lui Dumnezeu, fără pricină și neașteptat de multe ori de 
năpraznică; au căderi mari de pe stinci, de la locuri înalte, sau 
pătimesc alte asemenea acestora spre zdrobirea trupului și a 
sufletului lor. Sînt lipsiţi de ajutorul celor ce sprijinesc inima 
din dumnezeiasca putere și de nădejdea credinţei lor și, a zice 
în scurt, toate cîte sint cu neputinţă și mai presus de putere se 
duc asupra lor, împreunîndu-se cu slăbiciunile lor. 

Acestea toate, cîte s-au înșirat aici, sint chipurile ispitelor 
miîndriei. Însă să arătăm și începutul acestora în om: cînd cineva 
începe a se avea pe sine înțelept în ochii săi. Din aceasta se 
prefac și se schimbă întru acel om în toate relele acestea, după 
măsura şi primirea de către el a unor gînduri ca acestea ale 
mîndriei. Deci din chipurile ispițelor noastre trebuie a ne pri- 
cepe subţirătăţile (ispitele subțiri, fine) minţilor noastre. Iar 
de am vedea vreunele din ispitele acestea amestecate cu cele 
mai înainte zise, să cunoaștem că după măsura în care le avem 

pe acestea, pe atît şi mindria s-a ivit în noi“ (Sfîntul Isaac Sirul 
op. cit., Cuv. 46, p. 230-231). 


Părinților și fraților, 


Iată cît de felurite sînt ispitele, care vin cu îngăduința lui 
Dumnezeu asupra noastră, atunci cînd nu ne vom cunoaşte ne- 
putinţa și nimicnicia noastră și cînd nu ne vom smeri din toată 
inima, în tot locul și timpul, în faţa lui Dumnezeu. Eu păcătosul, 
ca cel ce pururea mă aflu plin de mîndrie și orb în a cunoaște 
și a mă împotrivi la aceste ispite ale mîndriei, spre a scăpa cîndva 
din robia lor, am voit totuși a le însemna pe ele aici—nu din 
cunoașterea și iscusința proprie, de care cu totul sînt sărac — 
ci din învățăturile cele pline de filozofie duhovnicească aie 
acestui sfint Părinte Isaac Sirul, care întru iscusinţa minţii sale 
celei sfinte, prin liniște și rugăciune curată le-a cunoscut și ni 
le-a lăsat nouă spre folosul de obște. Aceste însemnări de aici, 
de le va citi cineva cu luare aminte, îndată singur își va cu- 
noaşte din mișcările minţii sale cele de fiecare minut, dacă se 
ispiteşte în rînduiala celor smeriți cugetători sau vieţuiește în 
hotarul ispitelor celor mîndri. Și așa, cu frică de Dumnezeu, fe- 
rindu-se și de unele și de altele, se va sili spre îndreptare. 

Dar chiar dacă și prin unele şi prin altele ne ispitim, nu 
trebuie a ne descuraja, știind că Dumnezeul nostru nu voiește 
nicidecum moartea păcătosului. Cit mai sîntem în stadionul 
acestei vieţi, prin rugăciunea cea stăruitoare și prin pocăinţa cea 
adevărată, ajutaţi fiind de mila şi darul lui Dumnezeu, putem 
a ne îndrepta viața și a ne mîntui sufletele noastre. Căci Dum- 
nezeul nostru Cel Bun și Atotputernic, dacă vom cere din inimă 
ajutorul Său, ne va scoate pe noi cei ferecaţi în obezile ispitelor 
„și ale patimilor și nu va ruşina pe niciunul din cei ce-L cheamă 

pe El întru adevăr. AMIN ! 


PREDICĂ 
DESPRE CONȘTIINȚĂ 


„Conșiiința este un martor în om 
care îndreptățește sau condamnă“ 
(Romani 2, 15). 

„Numai singele lui Hristos ... va 
curăți conștiința” (Evrei 9,14; 10,2). 


Părinților, fraților și iubiţi credincioşi, 


l-a zidit, a fost legea conştiinţei, sau legea firească (Facere 

1, 26). Sub această lege au fost toţi patriarhii și drepții, 
de la Adam și pînă cînd s-a dat legea scrisă în muntele Sinai. 
Cînd, prin păcatele oamenilor, ea a fost neglijată și nesocotită, 
s-au dat de către Dumnezeu Legea cea scrisă şi proorocii. lar 
la plinirea vremii, însuși Ziditorul patriarhilor și al proorocilor 
a venit să dezgroape și să învieze această lege generală dată de 
Dumnezeu omului pe pămînt. Astfel, a scos din cenușa păcate- 
lor omenești scinteia cea dumnezeiască pe care o dăruise oame- 
nilor de la început și pe care ei au acoperit-o și au întunecat-o 
cu păcatele lor. 

De această lege a conştiinţei fiind mustrat Cain, după uci- 
derea fratelui său Abel, s-a deznădăjduit, zicînd: Mai mare este 
păcatul meu decit a mi se ierta mie (Facerea 4, 13). Aceasta este 
o lege generală dată de Dumnezeu fiecărui om de la început, 
care îl mustră pe el îndată ce păcătuiește și mînie pe Dumnezeu, 
Ziditorul său. Despre aceasta zice Sfintul Duh prin gura Sfîntu- 
lui prooroc David: Întru mustrări pentru fărădelegi ai pedepsit 
pe om şi ai subțiat ca un păianjen sufletul lui (Psalm 38, 15). 

Într-adevăr, cel ce cade în păcate mari şi grele, atit de 
aspru este mustrat de această iege a conștiinței, care nu este 
altceva decît glasul lui Dumnezeu în om, încît sufletul omului, 
de asprimea acestai mustrări, aproape că își pierde nădejdea de 


C ea mai veche lege pe care Dumnezeu a dat-o omului, cind 

a mai fi iertat de Dumnezeu și, de aceea, firul nădejdii lui ajunge 
subţire ca pînza păianjenului. Aceasta este o judecată dreaptă 
a lui Dumnezeu, Care urăște păcatul și toată necurăția. Mulţi 
din cei părăsiți de Dumnezeu, din cauza păcatelor grele, cad în 
deznădejde și ajung să-şi piardă viaţa și sufletul, după cum s-a 
întîmplat și cu luda trădătorul, care, în loc să se căiască și să 
plîngă cu amar pentru cele făcute, precum a făcut marele Petru, 
s-a dus şi s-a spînzurat (Matei 27, 5). 

Această lege a conștiinței mai este numită în Sfînta Serip- 
tură şi „potrivnic“: Asuprit-a Efraim pe potrivnicul și a călcat 
judecata (Osea 5, 11). Pe bună dreptate este numită potrivnic, 
căci ea se împotrivește și îl mustră pe omul care păcătuiește 
împotriva lui Dumnezeu. De asemenea, Mîntuitorul Hristos, în 
dumnezeiasca Evanghelie, numeşte conștiința „potrivnic“, zi- 
cînd: Caută de te împacă cu potrivnicul tău pînă ești pe cale, 
ca să nu te dea judecății și Judecătorul să nu te dea în miinile 
slugilor, care te vor pune în închisoare, de unde, adevăr zic ţie, 
nu vei ieși de nu vei plăti pînă la bănuțul cel mai de pe urmă 
(Matei 5, 25). Viața de acum este cale și drum (Sfîntul Efrem 
Sirul, Cuvînt pentru cel care are viața aceasta, tom. 3, p. 46), 
iar Duhul Sfînt fericește pe cei ce vor umbla în calea aceasta a 
vieţii fără prihană, zicînd: Fericiţi cei fără prihană în cale, care 
umblă în legea Domnului (Psalm 118, 1). Deci, să ne silim ca 
să ne împăcăm cu conștiința noastră acum cît încă mai sîntem 
pe calea acestei vieți, ca să nu cădem la judecată sub osînda 
veșnică a muncilor iadului. 

După mărturia Sfîntului Dorotei, cine nu bagă în seamă 
mustrările conștiinței la greșelile cele mici, va ajunge să nesoco- 
tească glasul conștiinței şi la cele mai mari şi grele păcate şi, 
astfel, ajunge cu vremea în adîncul nesimțţirii și al nebăgării de 
seamă la cele spre miîntuirea sufletului său. Despre unul ca 
acesta dumnezeiasca Scriptură zice: Cînd păcătosul va ajunge la 
adiîncul răutăților sale nu va băga de seamă (Proverbe 18, 3). 
„Conștiinţa este un învăţător sincer; cine ascultă de ea, petrece 
fără de greşeală“ (Sfîntul Talasie L.ibianul, Filocalia, vol. 4, p. 8). 
Același Sfînt Părinte zice: „Conștiința, numai pe aceia care au 
ajuns la culmea virtuţilor sau la culmea păcatului, nu îi mai 
mustră“ (Idem, C. 72). De aceea şi Avva Agaton zicea: „Nu se 
cade călugărului a-și lăsa conștiința să-l mustre de ceva“ (Pate- 
tic, lit. A). 

Sfinţii Părinţi spun despre conștiință că lucrează în om in 
chip întreit: către Dumnezeu, către oameni și către materie 
(Avva Dorotei, cuv. 3). 

Către Dumnezeu ne păzim conștiința curată, păzind toate 
poruncile Lui. Către aproapele, atunci cînd ne vom păzi știința 
gindului curată față de el, spre a nu-i face nici un rău, nici prin 
lucru. nici prin gînd și nici “prin cuvînt. lar către materie, 
atunci cînd nu vom folosi rău toate lucrurile noastre împotriva 
materiei. De pildă, să nu facem risipă de hrană sau de băutură, 
să nu cheltuim bani în zadar pentru cele nefolositoare vieţii, să 
nu lăsăm a se strica ceva din cele necesare vieții noastre sau a 
aproapelui iiostru (îmbrăcăminte, etc.), prin lene și nepăsare 
(Avva Dorotei, Cuv. 4). 

Iubiţi credincioși, 

Conștiinţa noastră este un judecător drept și nepărtinitor, 
pus de Dumnezeu în noi. Ea întotdeauna judecă drept și soco- 
tește lucrurile după dreptate în cele ce supărăm pe Domnul 
Dumnezeu. Acast lucru îl adeverește și dumnezeiescul Părinte 
Ioan Gură de Aur, zicînd: 

„Pentru care pricină ne-a pus Dumnezeu nouă în minte 
judecător, care întotdeauna priveghează și este treaz? Nu este 
nici un judecător atit de priveghetor între oameni, precum este 
știința gîndului nostru. Căci judecătorii cei de afară şi de bani 
se strică şi de măguliri se slăbănogesc şi de frică se făţărnicesc, 
și multe altele sînt care strică hotărîrea lor cea dreaptă. Iar 
divanul științei la nici unele din acestea nu ştie a se supune. 
Măcar bani de vei da, măcar de o vei lăuda și o vei măguli, 
măcar de o vei îngrozi sau orice alt lucru de vei face, dreapta 
hotărire va lucra asupra gindurilor ce au greșit. Însuși cel ce a 
făcut păcatul pe sine se va osîndi, deşi nimeni nu-l va piri 
pe el, Şi nu o dată sau de două ori face aceasta, ci de multe 
ori şi în toată viaţa. Și, de va trece multă vreme, niciodată nu 
va uita cele ce a făcut. Căci şi cînd se face păcatul, şi mai 
înainte de a se face și după ce se face, stă asupra noastră cum- 
plit pîrîș; și mai mult după ce se face. Căci cînd lucrăm păcatul, 
de dulceaţă fiind beţi. nu o simțim. lar după ce se face și ia 
sfîrşit păcatul, atunci mai vîrtos ne mustră, după ce s-a stins 
dulceaţa păcatului. 

Fericit este acel suflet care nu primește de la început pofta 
pierzâware a păcatului, ci o sugrumă și de la început pierde 
seminţele ei. Iar dacă cineva, din lene și negrijă, va ajunge și 
la căderea în păcat, unul ca acela să alerge la spovedanie și prin 
lacrimi să piardă păcatul și să-l omoare. Nimic nu este așa 
pierzătoare de păcat precum este prihănirea de sine și osîndirea 

(de sine) cu pocăință, prin spovedanie cu lacrimi și cu durere 
de inimă. Dacă te-ai prihănit și te-ai osîndit pe tine cu canon 
şi cu pocăință adevărată, ai lepădat sarcina. Și cine zice aceasta? 
Însuşi Judecătorul Dumnezeu: Spune tu păcatele întîi ca să te 
îndreptezi. Nu te sili, zice, să vii în mijlocul priveliştii şi să-mi 
pui împrejur mulți martori. Numai Mie spune-Mi păcatul tău, 
ca să te vindec de rana ta și să te izbăvesc de usturime! Pentru 
aceasta Dumnezeu a pus în noi știința gindului, care ne iubește 
mai mult decît tatăl. Căci tatăl, o dată sau de două ori sau şi de 
trei ori şi de zece ori, certind copilul, după ce va vedea că 
rămîne neîndreptat, deznădăjduindu-se, îl leapădă și îl scoate 
din casă. Dar știința gîndului nu este într-acest fel; căci măcar 
o dată, măcar de două ori, măcar de trei ori, măcar de nenu- 
mărate ori de va zice, şi tu nu vei asculta, iarăși grăiește și nu 
se depărtează de tine pînă la răsuflarea ta cea de pe urmă; şi 
în casă, și pe uliţă și la masă, și în tîrg, și pe drumuri, de multe 
ori şi în visuri ne arată nouă idolii şi nălucirile păcatelor noastre. 
Vezi înţelepciunea lui Dumnezeu? Nu a făcut să fie întot- 
deauna prihănirea şi pîra științei gîndului, căci nu am fi sufe- 
rit sarcina, dacă neîncetat ne-ar fi pîrît; nici așa slabă ca, după 
sfătuirea cea dintii sau a doua, să slăbească și să ostenească. 
Căci de era să ne împungă pe noi în toate zilele şi ceasurile, 
ne-am îi sugrumat de scîrbă; iar dacă o dată și a doua oară po- 
menind, s-ar fi depărtat de mustrare, nu am fi dobindit mult 
folos. Pentru aceasta a făcut ca să fie această mustrare întot- 
deauna, dar nu neîncetată; totdeauna ca să nu cădem în trîn- 
dăvie și nebăgare de seamă, ci aducindu-ne aminte pînă la 
moarte ca să ne trezim. Dar nu neîncetată și deasă, una după 
alta fiind mustrările, ca să nu ne sfîrșim cu'mintea; ci, luînd 
odihnă și mîngiieri, să răsuflăm. Căci precum, dacă nu pătimim 
durere nicidecum pentru păcat, este lucru pierzător şi naște 
întru noi nesimţirea cea mai de pe urmă, tot așa și a pătimi 
aceasta neîncetat și peste măsură este lucru vătămător. 
Coviîrşirea scîrbei, scoțind pe om din socoteli și din simţirile 
cele firești, poate să înece sufletul către toate cele bune și să-l 
facă netrebnic. Pentru aceasta a şi făcut ca mustrarea științei 
sîndului să se pună asupra noastră cu răstimpuri, pentru că 
este foarte aspră şi obișnuiește a împunge pe cel ce a păcătuit 
mai iute decît orice bold. Nu numai cînd noi păcătuim, ci și 
cînd alţii vor greşi cele asemenea nouă, se scoală cumplit şi 
strigă asupra noastră cu multă tărie. Pentru că curvarul şi prea- 
curvarul și tîlharul, nu numai cînd «el se pirăște, ci 
și cînd aude pe alţii, care au îndrăznit și au făcut unele ca 

acestea, că se pirăsc, socotește că se ceartă cu bătăi, întru mus- 
trările altora aducîndu-și aminte de păcatele sale. Și se pirăște 
cu adevărat altul, dar se răneşte acesta care deloc nu se pirăște 
dacă (și el) ar fi îndrăznit să fi făcut cîndva același păcat ca 
și acela. Acestea sînt lucrurile înțelepciunii lui Dumnezeu. 
Acestea sînt semnele proniei Lui și ale prea marei Lui purtări 
de grijă. Căci mustrarea științei gîndului este o ancoră sfîntă 
care nu ne lasă să ne afundăm desăvirșit in adincul păcatului. 
Deoarece, nu numai în vremea păcatului, ci și după mulţi ani 
obișnuiește a ne aduce aminte de multe ori de păcatele vechi. 
Și la aceastea voi arăta prin însăși Sfintele Scripturi: au vin- 
dut oarecînd fraţii pe Iosif, deși nu puteau să-l învinuiască de 
nimic, ci numai pentru că vedea visuri care vesteau mai înainte 
slava care urme „să-i fie lui. 

Cind Iosif junge stăpîn pe tara Egiptului şi cînd se des- 
coperă pe sine fraţilor săi care îl vinduseră pe el rob în ţară 
străină, apoi ei, auzind de la el că este Iosif fratele lor și 
aducîndu-și aminte de păcatul lor, pe care îl făcuseră atunci 
cînd l-au vindut pe el, fiind mustraţi de știința gindului lor 
nici nu puteau să-i răspundă lui Iosif, ci se înfricoșau (Facere 
45, 3). Și măcar că Iosif îi mîngiia pe ei și le zicea: „Nu vă 
întristați și nu vă pară rău că m-ați vîndut pe mine aici, căci 
spre viață m-a trimis Dumnezeu înaintea voastră“ (Facerea 
45, 5); dar ei, aducîndu-și aminte de păcatul lor cel vechi în 
faţa fratelui lor, se împungeau de mustrarea gîndului. Zic unii 
că și marele Apostol Petru, în toată viaţa lui, cînd auzea ciîntind 
cocoşul, plîingea cu amar, aducîndu-și aminte de păcatul cel 
vechi al său, al lepădării de Hristos, pe care l-a făcut în acea 
noapte a Sfintelor Patimi, mai înainte de a cînta cocoșul, precum 
îi spusese Mintuitorul: Adevărat, adevărat zic ţie, că nu 
va cînta cocoșul pînă ce nu te vei lepăda de Mine de trei ori 
(loan 13, 38) (Sfîntul Ioan Gură de Aur, Puţul, Cuv. la bogatul 
nemilostiv şi săracul Lazăr, p. 379, Buzău 1833). 


Fraţi creștini, 


Din aceste mărturii ale dumnezeisscului loan Gură de Aur 
se vede luminat că mustrarea conștiinței este cea mai sfîntă şi 
mai grabnică apărătoare a sufletelor omeneşti. Aceasta este un 
amanet al lui Dumnezeu, dat sufletelor omenești în dar, care ajută 
mult la mîntuirea fiilor Bisericii lui Hristos. Căci nenumărate 
mulțimi de oameni păcătoşi sînt întoarse la pocăință și sînt în- 
vățate a urma calea cea bună și sfintă a miîntuirii. Aceasta pe 

cei desăvirșiţi în fapta bună îi ameninţă ca să nu cadă şi să 
fie cu mare trezvie în toate; pe cei de mijloc îi mustră aspru 
cînd greșesc spre a se ridica repede din păcat și a spori în 
virtute; iar pe cei din adîncul păcatului îi chinuiește foarte mult 
cu aspre îmboldiri, aducîndu-le aminte de mînia lui Dumnezeu, 
de moarte și de veșnicia muncii ce îi așteaptă în veacul viitor. 
De foarte multe ori, în diferite vremuri şi locuri, s-au văzut is- 
prăvile minunate și sfinte ale lucrărilor conștiinței, care a smuls 
pe mulţi de la deprinderea cea rea a păcatului și în scurtă vreme 
i-a adus la limanul mîntuirii. Să ne amintim de desfrinata 
care a spălat cu lacrimile sale picioarele Mîntuitorului și le-a 
şters cu perii capului său (Luca 7, 37-50), sau de tîlharul răstig- 
nit de-a dreapta Domnului (Luca 23, 40-43). Ceea ce alţii au 
dobindit prin nenumărate osteneli făcute în ani îndelungaţi, 
aceştia, fiind biciuiți de mustrarea aspră a conștiinței și avînd 
nădejde tare către Dumnezeu, în puține zile sau chiar ceasuri 
le-au cîștigat. 

Acest adevăr îl vom dovedi printr-o istorioară pe care o 
vedăm mai jos : - 

Un frate şedea într-o chilie în Egipt, petrecînd cu multă 
smerenie, Acesta avea o soră care petrecea în cetate în des- 
frînări, pricinuind multor suflete pierzare. După ce l-au supărat 
bătrînii de multe ori, pînă la urmă au putut a-l îndupleca pe 
fratele să se ducă la dînsa, gîndind că, dacă o va sfătui, va strica 
păcatul cel ce se lucra printr-însa. După ce a ajuns el la locul 
acela, văzîndu-l unul din cunoscuţi a alergat și i-a vestit surorii 
lui, zicînd: „lată, fratele tău este lîngă ușă“. lar ea, mustrată 
fiind de conştiinţa sa, lăsînd ibovnicii cărora le slujea, cu capul 
gol a ieșit în întimpinarea fratelui său. Încercînd să-l îmbrăţi- 
șeze, fratele său i-a zis: „Sora mea cea adevărată, fie-ți milă 
de sufletul tău, că mulţi pier prin tine. Cum vei putea suferi 
munca cea veşnică şi amară?“ Ea, cutremurindu-se, i-a zis: 
„Mai am eu oare nădejde de mîntuire?“, iar fratele ei i-a răs- 
puns: „De vei voi, este mîntuire“. Atunci ea, aruncîndu-se la 
picioarele fratelui său, îl ruga ca să o ia și pe ea în pustie, îm- 
preună cu dînsul! El i-a spus: ,„Pune-ţi acoperămîntul pe cap 
și vino după mine!“, iar ea a zis: „Să mergem, că mai de folos 
îmi este a face această necuviință, să merg cu capul gol, decit 
să mai intru în prăvălia fărădelegii“. Astfel, plecînd fratele, a 
sfătuit-o cele spre pocăință, și, văzînd pe unii venind în întîm- 
pinarea lor, i-a zis: „Fiindcă nu toţi știu că ești sora mea, rămili 
puţin mai în urmă pînă ce vor trece cei ce vin“. După ce au 
trecut de aceia, i-a zis: „Să mergem, soro. în calea noastră“, iar 

ea nu i-a răspuns. Apropiindu-se de dinsa, a găsit-o moartă și 
văzu că tălpile picioarelor ei erau însîngerate, căci era desculță. 
Vestihd fratele bătrinilor, cele ce s-au întîmplat, au început a 
se contrazice între dînşii și i s-a descoperit unuia dintre bătrîni 
pentru dinsa că, de vreme ce nu a purtat grijă de nici un lucru 
trupesc, ci a defăimat și trupul său, nesuspinînd pentru atitea 
răni, pentru aceasta Dumnezeu a primit pocăința ei (Pateric, 
cap. 19, Despre pocăință, p. 140, București, 1828). 

Iată roadele pocăinței şi ale mustrării de conştiinţă și în 
ce fel îi scoate din prăpastia păcatelor pe cei sinceri în credință 
și îi învredniceşte de mila lui Dumnezeu, de care și noi să ne 
învrednicim, prin rugăciunile Prea Sfintai Născătoare de Dum- 
nezeu și ale tuturor sfinţilor care au făcut voia Lui. AMIN ! 


PREDICĂ 
DESPRE PLÎNGERE ȘI LACRIMI 


„Fertciţi cei ce pling, că aceia se 
vor 7ningiia“ (Matei 5, 4). 

„Nu plinsul vine de la lacrimi, ci 
lacrimile de la plins” (Sfintul Var- 
sanufie şi Ioan, p. 146). 


Părinților, fraţilor și iubiți credincioși, 


mă îndeamnă a vă cere iertare de îndrăzneală, căci, în 

cele ce urmează, voiesc a vă zugrăvi prin cuvînt o icoană 
mai presus de priceperea mea şi să vă arăt cite ceva despre fo- 
losul plinsului și al lacrimilor, eu cel cu totul împietrit la inimă 
și întunecat la minte de patimi. Dumnezeieștii Părinţi zic că „ni- 
mic nu este mai sărac în lume decit mintea celui care vorbește 
altora despre faptele bune, fără să aibă iscusința lucrării lor“. 
Trecînd peste lipsa și sărăcia mea duhovnicească și aducindu-mi 
aminte de pedeapsa celui leneș, care a îngropat talantul dat de 
stăpînul său (Matei 25, 30), voi încerca a vindeca leneviraa și 
neiscusința mea din trăire prin rugăciunea celor silitori și pri- 
cepuți, cărora le cer ajutorul. 

Sfinții Părinţi spun despre folosul cel mare al lacrimilor 
că „plînsul, cel după Dumnezeu, este bold de aur al sufletului“ 
și iarăși: „plînsul este durere felurită a sufletului celui ce se po- 
căieşte și în fiecare zi adaugă dureri lîngă dureri, ca cea care 
naște şi se chinuiește“ (Sfîntul Ioan Scărarul, Cuv. 7 din Scară. 
f. 60). Plînsul este „așezămînt de mîhnire al sufletului, care se 
face pentru lipsirea oricărui lucru din cele iubite“ sau „o oare- 
care simţire dureroasă pentru lipsirea celor ce veselesc“ (Sfîntul 
Grigorie de Nyssa, scolia 4 la Cuvîntul 7). 

Noi trebuie să cunoaștem că plinsul este de două feluri: 


M: înainte de a vă vorbi despre plingere și lacrimi, gindul 

unul cu lacrimi și altul fără lacrimi. Plinsul fără lacrimi este 
întristarea cea după Dumnezeu. Această întristare după Dum- 
nezeu, după mărturia Marelui Apostol Pavel, „lucrează pocăință 
fără părera de rău, spre miîntuire“ (II Corinteni 7, 10). Dacă pă- 
catul naște întristare. trebuie să înțelegem că scîrba cea după 
Dumnezeu pentru păcat mistuie păcatul. Precum cariul, din 
lemn născîndu-se, îl roade pe lemn, așa și întristarea, născîn- 
du-se din păcate, mistuie păcatela dacă se va aduce această în- 
tristare din inimă cu pocăință înaintea lui Dumnezeu (Sfîntul 
Ioan Gură de Aur, Cuvint pentru pocăință și umilinţă, Prolog, 
luna August în 12 zile). Şi iarăși: „„Plînsul fără lacrimi este 
venirea în sine a fiului risipitor“ (Luca 15, 17), iar acest plins 
îl pot avea toți. „Plinsul cu lacrimi este îmbrățișarea Părintelui 
ceresc față de cei ce se întorc la pocăință“, spune Sfîntul Gri- 
gorie Palama. Acest plins cu lacrimi este un dar al lui Dum- 
nezeu, care se dă unora din mila Lui şi pe care nu toţi pot să-l 
aibă. Așadar, trebui: să înțelegem că suspinurile din inimă și 
mîhnirea minții pentru păcate alcătuiesc plinsul cel dintii, fără 
lacrimi. Acest plîns, la mulţi şi de multe ori s-a făcut înainte 
mergător spre plînsul cel de al doilea, care vine cu izvorul la- 
crimilor celor spre pocăință. Precum mai întîi se ivesc norii 
și apoi aceștia, adunindu-se şi îngroşîndu-se, în vreme de vară 
pogoară ploaie și udă pămintul, aşa și sufletul, avînd întristarea 
după Dumnezeu, înnorîndu-se cu mîhnire sfintă, cu suspinele 
cele dintru adînc ca şi cu niște fulgere, vestește mai înainte 
ploaia cea fericită și curățitoare a lacrimilor care urmează să 
vină, arată dumnezeiescul Părinte Efrem Sirul. 

Despre fericitul plins cu lacrimi, care desăvirşește pe cel 
dintii, dumnezeiescul Părinte Ioan Scăraru) îndrăzneşte a zice 
un lucru mare și de mirare, arătînd că acest plins, dacă se face 
cu pocăință și cu durere de inimă pentru păcate înaintea lui 
Dumnezeu, are putere mai mare chiar şi decît botezul. Căci zice: 
„Lacrimile cele de după Botez mai mare lucrare au decît însuși 
Botezul. Căci Sfîntul Botez face curățire și iertarea păcatelor 
celor ce s-au făcut mai înainte de Botez, iar izvorul lacrimilor 
celor de după Botez le curățește și pe cele cu care ne-am întinat 
după Sfîntul Botez“ (Scara, Cuv. 7, p. 59). Marele cuvîntător de 
Dumnezeu, Sfintul Grigorie, arătind puterea lacrimilor celor de 
după Botez, zice: „Lacrima care se varsă din inimă pentru pă- 
cate, are aceeaşi putere ca baia Botezului“ (Cuvînt dogmatic, 
p. 251). 

Fiindcă ne este cuvîntul despre lacrimi, socotesc că este de 
trebuință a arăta și de cîte feluri sint lacrimile. Aceasta, pentru 

ca oricine să înțeleagă că nu orice lacrimă este bună și spre 
folosul miîntuirii sufletelor noastre. 

1. Mai întîi sînt lacrimile care se nasc din dragostea pen- 
tru Dumnezeu, care îngrașă şi veselesc faţa omului (Scara, cuv. 
7, 1; Pateric, cap. 6, f£. 99 verso); 

2. Al doilea fel sînt lacrimile cele din frica de Dumnezeu. 
Acestea usucă pe om (idem); 

3. Al treilea fel sint lăcrimile care se nasc din pomenirea 
morţii (Scara, 7, 56); 

4. Al patrulea fel de lacrimi sînt cele care ne nasc din po- 
menirea muncilor iadului (Pateric, cap. 7, 9, f. 99, c. 2, pentru 
umilință, f. 85); 
ini 5. Al cincilea fel de lacrimi sînt cele care îi vin omului 
din cugetarea la păcatele sale (Scara, cuv. 7, 42). 

6. Lacrimile care-i vin omului din întristare şi din inimă 
îndurerată (Scara, cuv. 7, 65); 

7. Lacrimi care vin de la Dumnezeu și lacrimi care vin 
din nevoinţa omului (Scara, cuv. 7, 25); 

Aceste lacrimi amintite pînă aici sînt toate lacrimi bune, 
care aduc omului curăţire de păcate şi mîngiiere de la Dum- 
nezeu, după cuvîntul Sfintei Scripturi care zice: Fericiţi cei ce 
pling, că aceia se vor mângida (Matei 5, 4); 

8. În afara acestor feluri de lacrimi sînt lacrimile cele 
mijlocii, care nici nu folosesc și nici nu osîndesc pe om, așa cum 
sînt lacrimile cele firești cu care pling părinţii pe copii sau copiii 
după părinţi, sau prietenu) pentru prieten sau cineva pentru 
rudenia sa. 

În sfîrșit, a treia categorie de lacrimi este aceea a lacrimi- 
lor viclene, rele și vătămătoare de suflet, cum sînt: 

9. Lacrimile cele din trufie (Scara, cuv. 7, 44); 

10. Lacrimi care se nasc din mînie (Scara, cuv. 7, 28-29); 

11. Lacrimi născute din scîrbe şi necazuri (Scara, cuv. 
7, 13-14); 

12. Lacrimi venite din pizmă și zavistie, cînd cineva plinge 
din necaz sau că nu se poate răzbuna pe alţii care i-au făcut 
rău sau vreo pagubă (Scara, cuv. 7, 26); 

13. Lacrimi care vin de la duhul dezmierdării și al curviei 
(Scara, cuv. 15, 42-43): 

14. Lacrimi venite de la dracul slavei deșarte (Scara, 7, 25); 

15. Lacrimile pe care le aduce dracul îmbuibării pîntecelui. 
Acestea vin de obicei cînd cineva este sătul și beat. Despre 
aceste lacrimi zice dumnezeiescul Părinte Ioan Scărarul: „Să 
pîndim de multe ori și vom afla, făcîndu-se în noi, un lucru 

amar și de rîs chiar dracilor; căci, săturîndu-ne, ne umilim și 
postind, ne învîrloşăm. Aici scopul dracilor este ca să ne înșelăm 
cu lacrimile cele neadevărate“ (Scara, cuv. 7, f. 62-63). 

Este bine să cunoaştem că sînt lacrimi care vin omului din 
gindire și cugetare şi lacrimi care se fac fără de cugetare, prin 
acestea deosebindu-se cele cuvintătoare de cele necuvîntătoare. 
Lacrimile cele fără de gîndire le au şi dobitoacele, căci şi ele 
plîng unele după altele. dar fără de cugetare. Deci ni se cade 
să căutăm lacrimile cele bune cu frica lui Dumnezeu, iar lacrimile 
cele vătămătoare să le lepădăm. 

De asemenea, este bine să ştim că în vremea plinsului, 
cineva poate să înceapă cu lacrimile cele rele și să termine cu 
cele duhovniceşti și bune. De pildă, cineva plînge de necaz că 
nu s-a putut răzbuna pe cel ce i-a făcut lui pagubă. Dar, adu- 
cîndu-şi aminte de Mîntuitorul nostru lisus Hristos. Care S-a 
rugat pe Cruce pentru binele celor ce L-au răstignit, spre a fi 
iertaţi de Părintele Său, acela se linişteşte şi începe a se căi din 
inimă, că a avut gînduri de răzbunare asupra celor ce l-au ne- 
cinstit sau l-au păgubit. Astfel, cunoscîndu-şi greșeala, cere 
iertare de la Dumnezzu şi începe a se ruga pentru binele celor 
care l-au necăjit şi lasă toată răzbunarea sa la judecata și drep- 
tatea lui Dumnezeu. Așadar, unul ca acesta a început cu lacri- 
mile cele rele și a terminat cu cele bune. 


Părinților, fraților şi iubiţi credincioși, 

Lacrimile bune le poate păzi omul dacă se va păzi de vorbă 
multă, de glume, de ris, de somn mult, de miînie, de griji prea 
multe, de pomenirea răului făcut lui de alţii. de mincare prea 
multă, de beţie şi de altele de acest fel (Pateric, cap. 4. 9; Scara, 
cuv. 7, 9; 12, 4: 14, 19; 18, 14). Dumnezeiescul Părinte Efrem 
Sirul zice: „Fraţii mei cei iubiţi, să plingem în rugăciunea 
noastră cît avem vreme, ca să ne izbăvească pe noi Domnul de 
plinsul ce! nesfirșit. de focul gheenei și de scrișnirea dinţilor“ 
(Cuv. din Prolog, dec. 20). 

Se vede în Pateric că un frate a întrebat pe Avva Siluan, 
zicînd: „Cei voi face, Avvo? Cum voi cîştiga umilința, căci sînt 
foarte supărat de trîndăvie și de somn”? Cînd mă scol din somn, 
mă lupt foarte la cîntarea psalmilor și nu pot birui dormitarea, 
nici psalmi nu zic fără glas“. Și i-a răspuns lui bătrînul: „Fiule, 
a zice tu psalmi cu glas, întîi este mîndrie, că îţi pui în minte 
că tu cînţi, iar fratele tău nu cîntă. Al doilea, îţi împietreşte: 

inima și nu te lasă să te umileşti. Deci, cînd stai, făcîndu-ţi ru- 
găciunile tale, încearcă cu mintea puterea stihului şi socotește-te 
că stai înaintea lui Dumnezeu, Cel ce cearcă inimile și rărun- 
chii! Iar cînd te scoli din somn, mai înainte de toate să slăvească 
gura ta pe Dumnezeu! Apoi citește Crezul şi Tată! nostru şi 
apoi începe canonul tău încet, încet, suspinind și aducîndu-ţi 
aminte de judecată, de muncă și de păcatele tale pentru care 
te vei munci“. I-a zis fratele: „Eu, Avvo, de cînd m-am că- 
lugărit, slujba canonului și ceasurile le cînt după rînduiala ce- 
lor 8 glasuri“. A răspuns bătrinul: „Pentru aceasta, umilința 
și plînsul fuge de la tine. Pune în minte pe Părinţii cei mari, 
cum ei, nefiind slujitori bisericești și neștiind glasuri, nici tro- 
pare, decît numai puţini psalmi, au strălucit ca niște luminători 
în lume precum Avva Pavel cel prost, Avva Pamvo şi Avva 
Apollo și ceilalți părinți de Dumnezeu purtători, care au înviat 
și morţi şi au primit stăpînire asupra dracilor. Nu și-au petre- 
cut viața cu cântări și tropare şi glasuri ci cu rugăciunea făcută 
cu inimă zdrobită şi cu post, prin care și frica de Dumnezeu se 
face nelipsită în inimă şi plinsul se întărește. curățind păcatul 
de tot şi mintea făcînd-o mai albă decît zăpada. Iar cîntarea 
pe mulți i-a pogorit în cele mai de jos ale pămîntului, nu numai 
dintre mireni, ci și dintre preoți. Fiindcă i-a moleșit și i-a pră- 
pădit în curvie și în alte patimi de rușine. Deci, fiule, cîntarea 
este a mirenilor, pentru aceasta și norodul se adună prin bise- 
rici. Pune în minte, fiule, cîte cete sînt în ceruri; căci nu este 
scris undeva pentru vreuna dintr-însele că ar cînta pe cele 8 
glasuri. Ci o ceată cîntă neîncetat: Aliluia, alta: Sfint, Sfânt, 
Sfînt, Domnul Savaot (Isaia 6, 3); alta: Bine este cuvintată 
slava Domnului din locul şi din casa Sa (lezechiel 31, 23). Iar tu, 
fiule, urmează părinților, de voiești să cîştigi umilință în vre- 
mea rugăciunii tale, păzîndu-ţi mintea, pe cît poţi, nerăspîndită. 
Iubește smerenia lui Hristos şi nu te arăta pe tine isteț și 
dascăl oriunde vei merge. Ci fii ca un prost și ucenic și Dum- 
nezeu îți va da umilință“ (Pateric, slova S, f. 73). 

Fraților, am amintit acest cuvînt despre umilință, după în- 
vățătura Sfîntului Siluan, care a vieţuit îngerește în Sfintul 
Munte Sinai, pentru că avem nevoie să cîştigăm măcar cît de 
puţin plinsul, umilința şi lacrimile spre pocăință şi mîntuire. 

Dumnezeiescul Părinte Isaac Sirul, arătînd ce se cîștigă cu 
anevoie în viaţă zice: „Sint trei lucruri pe care omul le cîștigă 
cu anevoie și anume: faptele bune, plînsul și a se boci pentru 
păcatele sale, avînd moartea înaintea ochilor“ (Scolia 25 la cuv. 
7 din Scară). Un alt bătrîn al Patericului, arătînd că ni se cade 

a avea totdeauna plinsul cu noi, zice: „Precum umbra noastră 
este cu noi oriunde vom merge, tot astfel ni se cade să avem umi- 
lința și plingerea totdeauna ori încotro vom merge şi oriunde 
vom fi“ (Pateric, cap. 4 al Sfinţilor fără nume, f. 89). Tot 
dumnezeiescul Părinte Isaac Sirul, arătînd că nu avem nici un 
spor în viața cea duhovnicească fără lacrimi, zice: „De te-ai 
spînzura pe tine de genele ochilor tăi, pînă nu vei ajunge la 
lacrimi, să nu socotești că ai ajuns ceva în petrecerea vieții tale. 
Căci cele ascunse ale tale slujesc lumii pînă acum, adică întru 
petrecerea celor lumești stai și numai prin omul cel din afară 
lucrezi lucrul lui Dumnezeu. Iar omul cel dinăuntru neroditor 
este. Căci din lacrimi se începe rodul lui. Cînd vei ajunge în 
latura lacrimilor, atunci să cunoşti că a ieşit mintea din tem- 
nița lumii acesteia și a pus piciorul ei în călătoria veacului 
celui nou“ (Cuv. 15, op. cit., p. 80-81). Acest dumnezeiasc Pă- 
rinte Isaac mai arată că nu este plingător cel care plinge cite 
puţin la rugăciune, din vreme în vreme. ci cel căruia i se fac 
ochii ca niște izvoare nesecate și plînge necontenit pînă la doi 
ani și mai mult (Ibidem, p. 82). 

Aţi auzit în cîteva cuvinte despre plinsul cel dintii, care 
este întristarea minţii pentru păcat și durerea inimii pentru 
cele prin care am supărat pe Dumnezeu. Apoi, ați auzit despre 
plinsul a! doilea care este izvorul nesecat al lacrimilor de căință 
pentru păcate. Am mai amintit şi despre felul lacrimilor, care 
sint bune, care sint mijlocii, şi care sînt rele și vătămătoare de 
suflet, precum și despre lacrimile cele din gindire şi cele fără 
gîndire. Apoi, prin ce cîştigă omul lacrimile şi umilința şi prin 
ce le poate pierde. ; 

Trebuie să știm și să tinem minte cu toată tăria că, pre- 
cum iedera şi hameiul şi alte plante agăţătoare se prind şi se 
încolăceac de orice le-ar ieși în cale, tot astfel] și lucrarea înșe- 
I5ciunii dracilor prin lacrimi se agaţă și se împleteşte de toată 
fapta bună, ca să zădărnicească toată osteneala lucrării faptelor 
bune ale oamenilor. De aceea, Mîntuitorul nostru Iisus Hristos. 
Înţelepciunea şi Cuvintul lui. Dumnezeu (Ioil 1, 1-14; I Ioan 
5, 1; Fapte 19, 13), ne-a învățat pe noi cum să lucrăm faptele 
bune pentru a nu fi amestecate cu viclenia patimilor drăcesti 
și ne-a zis: Deci, cînd faci milostenie, nu trîmbița înaintea oa- 
menilor, cum fac fățarnicii în sinagogi și pe uliţe. spre a fi 
slăviți de oameni... Ci, cînd faci milostenie, să nu știe stînga ta 
ce face dreapta ta (Matei 6, 23). Cînd postiți, nu fiţi trişti ca 
fățarnicii care își smolesc feţele lor ca să arate oamenilor că 
postesc (Matei 6, 16) și: Cind vă rugaţi nu fiți trişti ca fățarnicii, 

cărora le place să se roage prin sinagogi și prin colțurile uliţe- 
lor, stînd în picioare ca să se arate oamenilor. Ci tu, cînd te 
rogi, întră în cămara ta, încuie ușa ta și te roagă Tatălui tău 
în ascuns (Matei 6, 5-6). 

© Deci, precum la milostenie, la post și la rugăciune apare 
fățărnicia, slava deșartă și iubirea de arătare, așa și la fapta 
cea bună a lacrimilor sfinte şi curate se amestecă și se împle- 
tese și lacrimile viclene și vătămătoare, fie ale slavei deșarte, 
fie ale miniei, ale dezmierdării, ale pizmei, ale lăcomiei pîntece- 
lui și altele de acest fel, după cum s-a arătat mai sus. De 
aceea, părinţilor și fraţilor, ne trebuie nu puţină grijă spre a 
deosebi și a înlătura din plinsul nostru otrava plinsului celui 
viclean, deoarece, după învățătura Sfinţilor Părinţi, „binele nu 
este bine, cînd nu se face bine“ (Sfintul Ioan Damaschin, Filo- 
calia, vol. 4, p. 194). Mai bine este un suspin și o lacrimă în 
ascuns, decît rîuri de lacrimi la arătare și cu scop rău. Într-ade- 
văr. cel care, din mila lui Dumnezeu, s-a învrednicit de acest 
dar al lacrimilor, nu poate a le opri oriunde şi oricînd. Aceluia 
îi este mai de folos dacă le va tăinui cît poate. 


Părinților și fraţilor, 


În încheiere, vă rog din nou să mă iertaţi pe mine cel pă- 
cătos si cu totul împietrit la inimă, că sînt sărac de orice cu- 
noaştere teologică, de orice suspin bun și plingere după Dum- 
nezeu. De asemenea, vă rog să cereţi iertare de la Domnul, 
pentru mine, că am îndrăznit a vă arăta lucruri mari, deși, eu 
păcătosul și leneșul, nici de cele mici nu m-am atins prin 
trăire. AMIN ! 


ă . PREDICA 
DESPRE CITIREA SFINTELOR SCRIPTURI 
ŞI DESPRE CHEIA ÎNŢELEGERII LOR 


„Cercetaţi Scripturile, că socotiți 
că în ele aveți viață veșnică“ (loan 
5, 39). 

„Pină voi veni, ia aminte la citit, 
la indemnat, la învățătură“ ( Ti- 
motei 4, 13). 


Iubiţi credincioşi, 


na din cele mai mari fapte bune, dintre lucrările duhovni- 

U cești ale monahilor și ale creștinilor, în general, este citirea 

Sfintelor Scripturi, care este ca o trimbiţă ce deşteaptă și 
ne adună mintea în frica de Dumnezeu. Acest adevăr îl arată 
dumnezeiescul Părinte Efrem Sirul, zicînd: „Jar în loc de trimbi- 
ță, să ai dumnezeieştile Scripturi. Căci precum trîmbiţa, strigînd, 
adună pe ostași, așa şi dumnezeieștile Scripturi, strigind către 
noi, ne adună gindurile în frica de Dumnezeu, căci gîndurile 
sînt niște ostaşi care bat război împotriva vrăjmașilor împăratu- 
lui. Precum trîmbiţa. strigînd în vremea războiului, deşteaptă 
rivna vitejilor împotriva vrăjmașilor, tot astfel, dumnezeieștile 
Scripturi deșteaptă inima ostașilor duhovnicești și a nevoitori- 
lor spre lucrarea bunătăţii“ (Cuv. pentru toată întrarmarea 
către monahi, tom. 3, p. 279). 

Dumnezeiescul Părinte Isaac Sirul, arătînd că citirea Sfin- 
telor Scripturi ne ajută la adunarea gîndurilor din risipire. ne 
învaţă, zicînd: „În vremea în care mintea ta este risipită, să 
petreci în citire mai mult decît în rugăciune. Cinstește citirea, 
de este cu putință. mai mult decît privegherea, căci citirea este 
izvor al rugăciunii curate“ (Cuv. 34, op. cit., p. 179). În alt 
loc arată că „citirea Sfintelor Scripturi adună și împuternicește 
mintea“ (Cuv. 29, p. 154). Tot el zice: „Îndeletnicește-te cu ci- 
tirea Scripturilor şi a vieților sfinților, care îţi arată calea sub- 
țirătății vederii, deşi nu simţi dulceaţa de la început“, arătînd 
apoi că „cel ce stăruiește în această lucrare, îşi mută treptat 
vederea de la cele pămîntești la cele cerești“ (Cuv. 23, p. 126). 

Dumnezeiescul Părinte Efrem Sirul, arătind că citirea 
Sfintelor Scripturi adună și luminează mintea, zice: „Ci- 
tirea dumnezeieștilor Scripturi stringe mintea ta care se ră- 
tăceşte și îi dă cunoștința lui Dumnezeu. Căci este scris: Îndelet- 
niciți-ză şi cunoaşteţi că Eu sînt Dumnezeu (Psalm 45, 10). lar 
de nu știi să citeşti, zice același sfînt părinte, lipește-te acolo 
unde auzi citindu-se şi te vei folosi“ (Cuv..., p. 280-281). Încă şi 
marele Apostol Pavel îndeamnă pe ucenicul său Timotei a se 
îndeletnici cu citirea Sfintelor Scripturi, zicîndu=i: Pînă voi 
veni, ia aminte la citit ( Timotei 4, 13). 

Dumnezeiescul Părinte Ioan Scărarul. arătînd folosul citirii 
Sfintelor Scripturi, zice că „un suflet care ziua și noaptea cu- 
getă neîncetat la cuvîntul lui Dumnezeu, și în somn se îndeletni- 
ceşte cu același lucru. Această consecință este o adevărată răs- 
plătire de la Dumnezeu, pentru lucrarea cea dintii, spre a goni 
duhurile și nălucirile cele viclene“ (Cuv. 20 din Scară, C. 20, 
p. 190). Sfintul Efrem Sirul, arătind ce fel de Scripturi trebuie 
să citească cel ce lucrează nevoinţa, zice: „Citirea Sfintelor 
Scripturi poate să lumineze și să adune mintea foarte mult, 
căci ele sînt graiuri ale Sfîntului Duh şi pe cei ce le citesc fi 
ințelepțesc. Fiind lucrător, citește cărţile lucrătoare ale Părin- 
ților; căci, împlinindu-le pe acestea, citirea celorlalte devine de 
prisos. Stăruiește să înveţi înţelepciunea și lucrarea miîntuirii 
mai mult din osteneli, iar nu numai din citirea cărţilor“ (Cuv. 
27, p. 385). 

De asemenea, dumnezeiescul Părinte loan Gură de Aur, 
prea fericitul dascăl al lumii, zice despre citirea dumnezeieștilor 
Scripturi: „Mare bunătate este, iubiţilor, citirea dumnezeieştilor 
Scripturi. Aceasta face sufletul filozof. Aceasta mută mintea la 
cer. Aceasta face pe om mulțumitor. Aceasta face ca să nu ne 
îndeletnicim cu nimic din lucrurile lumii acesteia şi, privind la 
răsplătirea stăpinului, să lucrăm toate cele bune“. Şi apoi zice: 
„Pentru aceasta, vă rog, cu multă osirdie să citim Sfintele Scrip- 
turi, căci dacă vom citi adeseori cele ce se află acolo, vom do- 
bindi cunoștință“ (Împărțirea de griu, Cuv. 43, p. 372, Buzău, 
1833). După care zice: „Pentru aceasta vă rog să dobindiţi și 
cărţi şi împreună cu cărţile să ţineţi înțelegerile și să le scrieți 
în inimile voastre. Și, ori de vom înţelege puterea celor scrise, 
ori de nu o vom cunoaște, totuși, să le citim adeseori. Căci citi- 
rea permanentă face pomenirea neștearsă și, de multe ori, ceea 
ce astăzi, citind, nu am putut afla, aceasta iarăși mîine citind-o, 
o vom afla, căci Iubitorul de oameni, Dumnezeu, va lumina 
nevăzut mintea noastră“ (Ibidem, p. 375-376). 

Așadar, am arătat, cu mărturii din Sfînta Scriptură și de la 

Sfinții Părinţi, care este folosul ce ni se pricinuiește din citirea 
Sfintelor Scripturi și că, prin citirea lor, mintea noastră 
se deşteaptă, s2 adună din risipire, se cucerniceşște, se luminează 
și i se dă cunoștința de Dumnezeu. Fiindcă la toată fapta bună 
se agaţă și se amestecă şi răutatea, spre a zădărnici folosul 
faptei bune, dumnezeieștii Părinţi ai Bisericii lui Hristos ne-au 
arătat unele ispite care se alătură minţii noastre, în vremea ci- 
tirii Sfintelor Scripturi, învăţindu-ne totodată şi cum să ne fe- 
rim de ele. 

lată ce zice în această privinţă dumnezeiescul Părinte 
Efrem Sirul: „Caută, cînd vrei să citești, să nu te împiedice pe 
tine vrăjmașul, aducînd asupra ta trîndăvie și aruncîndu-te pe 
tine în ispite, zicîndu-ţi: fă întîi cutare lucru! Căci toate acestea 
le aduce asupra ta, ca să te împiedice să citeşti și să te foloseşti. 
Fă-te ca un cerb ce însetează şi doreşte izvoarele apelor, adică 
dumnezeieştile Scripturi. Astfel, să alergi și să bei din ele spre 
a-ţi răcori setea ce te arde prin patimi. Bea împreună și folosul 
dintr-însele. Cînd îţi va dărui ție Domnul să citeşti şi să cu- 
noști din ele vreun cuvint, să nu treci peste el aşa cum s-ar 
întîmpla. Ci să-l cugeți în mintea ta şi în pomenirea ta să-l pă- 
zești neșters, căci scris este: Intru îndreptările Tale voi cugeta; 
și iarăși: În inima mea am ascuns cuvintele Tale ca să nu gre- 
şesc Ție; şi iarăși: Prin ce-și va îndreptat tînărul calea sa? Prin 
păzirea cuvintelor Tale (Psalm 118, 9). Cînd citești, s-o faci cu 
sîrguinţă şi cu osteneală și cu multă statornicie să citeşti, trecind 
stihul. Nu te grăbi ca să treci numai filele, ci, de este trebuință, 
şi de două ori, și de trei ori, şi de mai multe ori citește stihul 
ca să înţelegi puterea lui“ (Cuv. pentru răbdare și umilinţă, 
tom. 3, p. 140-143). 

Dacă vor aduce diavolii îndoială asupra noastră pentru 
vreun stih din Sfînta Scriptură și ne-ar zice prin gînd: „vezi 
că nu este așa cuvîntul acesta, și cum poate să fie așa?“ și 
altele de acest fel, tu să zici către acel gînd de îndoială sau de 
hulă: „Treci înapoia mea, satano! Căci cuvintele Domnului sînt 
cuvinte curate, ca niște argint lămurit cu foc și curăţit de șapte 
ori (Psalm 11, 6) şi nimic nu este strimb sau răzvrătitor în 
ele. Ci toate sînt bune înaintea celor ce înțeleg și drepte celor 
ce află cunoștință. Iar eu sînt nepriceput și nu le cunosc“. Dum- 
nezeiescul Părinte Isaac Sirul, arătînd că mare primejdie este 
a iscodi cineva Sfintele Scripturi care sînt mai presus de înţe- 
legerea sa, zice: „Cel ce se obrăznicește și îndrăznește în înţe- 
legerea Scripturilor celor mai presus de diînsul este ameninţat 
cu pierzare. Deoarece caută cele mai presus de dînsul, neadu- 
cîndu-şi aminte de cuvîntul scris: Cele mai presus de tine nu le 

căuta şi cele mai tari decit tine nu le cerceta nebunește. Cele 
ce s-au poruncit ţie, acestea cugetă-le cu cuviință că nu îţi sînt 
de trebuință cele ascunse. Că pe mulţi i-a înșelat părerea lor 
şi socoteala rea care a făcut să alunece cugetele lor (Isus Sirah 
3, 20-23). Și iarăşi să-și aducă aminte de cuvintul Sfintei Scrip- 
turi care zice: Că nu sînt sfaturile Mele ca sfaturile voastre, nici 
căile Mele, precum căile voastre, zice Domnul. Că pe cît este 
cerul departe de pămînt, așa departe sînt căile Mele de căile 
voastre, și cugetele Mele de cugetele voastre (Isaia 5, 89). Deși 
cuvintele Domnului sînt mai dulci decit mierea și fagurul (Psalm 
118, 103), totuși, ni se cuvine a gusta din ele cu măsură, după 
cuvîntul: Cînd vei afla miere, cu măsură mănîncă dintr-însa, 
ca nu, săturîndu-te, să o verși (Proverbe 25, 16). Şi iarăşi: Că 
precum nu este bine a mînca miere multă, tot astfel nici a iscodi 
dumnezeieștile cuvinte (Proverbe 25, 57), ca nu, voind a vedea 
lucrurile cele de departe, să vedem nălucire in locul adevărului 
(Sfîntul Isaac Sirul, op. cit., cuv. 23, p. 127). 


Fraţi creştini, 


În cele ce urmează se cuvine să arătăm care este cheia du- 
hovnicească necesară deschiderii și deslușirii înţelegerii noastre, 
spre a cunoaște, pe cît este cu putinţă, tainele ascunse ale 
Sfintelor și dumnezeieştilor Scripturi. Deci, să știm și să ţinem 
minte că cheia pentru deschiderea tainelor Sfintelor Scripturi 
este siînta rugăciune curată, a inimii și a minţii noastre. Acest 
adevăr îl arată mulţi din Sfinţii și dumnezeieștii Părinţi, între 
care și Sfintul Isaac Sirul, care zice: „De cuvintele tainelor celor 
ce sînt în dumnezeiasca Scriptură, să nu te apropii fără rugă- 
ciune de cerere a ajutorului lui Dumnezeu. Ci zi: Dă-mi, 
Doamne, mie, ca să primesc simţirea și puterea celor din ele“. 
Tot Sfîntul Isaac Sirul zice: „Cheie a înțelegerilor adevărate ce 
sînt în dumnezeieştile Scripturi socotește-o că este rugăciunea“ 
(Cuv. 73, op. cit., p. 329-333). 

În chip asemănător ne sfătuiește şi dumnezeiescul Părinte 
Efrem Sirul, zicînd: „Cind vrei să şezi ca să citeşti sau dacă 
auzi pe altul citind, roagă-te Domnului astfel: Doamne, Iisuse 
Hristoase, deschide-mi urechile şi ochii inimii mele, ca să aud 
și să pricep și să fac voia Ta, Doamne, căci nemernic sînt pe 
pămînt. Să nu ascunzi de la mine poruncile Tale, ci descoperă 
ochii mei și voi cunoaște minunile din Legea Ta. Doamne, arată 
mie cele nearătate şi cele ascunse ale inimii mele și ale înțe- 
lepciunii Tale, că spre Tine nădăjduiesc, Dumnezeul Meu, ca 
Tu să-mi luminezi mintea“ (Cuv. pentru toată întrarmarea către 
monahi, tom. 3, op. cit., p. 233). 

Dar oare, frații mei, pot toți a se îndeletnici cu citirea Sfin- 
telor Scripturi ? Da, cu adevărat. Dar oare toți pot înţelege 
Sfintela Scripturi? Nu, cu adevărat, Și pentru ce acest lucru? 
Pentru că în Sfintele Scripturi sînt unele lucruri cu anevoie 
de înțeles, pe care cei neștiutori și neîntăriți le răstălmăcese ca 
și pe celelalte Scripturi, spre a lor pierzare (II Petru 3, 16). 
Deci, trebuie să ştim că nu oricine are dreptul sau chemarea de 
a înțelege și a explica Sfînta Scriptură, ci numai Biserica, prin 
persoanele cărora li s-a încredințat de la Dumnezeu această che- 
mare. Căci în Biserică nu toţi au aceeași chemare și același dar. 

Fiecare are un anumit dar și o anumită chemare pe care 
alţii nu o pot avea, după cuvintul Marelui Apostol Pavel care 
zice: Pe unii i-a pus Dumnezeu în Biserică: întîi pe Apostoli, 
al doilea pe prooroci, al treilea pe învățători... Apoi zice: Oare 
toți sînt Apostoli ? Oure toţi prooroci? Oare toți învăţători ?... 
(I Corinteni 12, 28-30; Efeseni 4, 11). De aceea, fiecare este 
dator a-și vedea de darul și chemarea sa, pe care o are de la 
Dumnezeu, şi să nu dorească a-și însuși unele daruri și chemări 
pe care nu le are. Același mare Apostol Pavel ne arată acest 
adevăr, zicînd: Fiecare, fraților, întru ce a fost chemat, întru 
aceea să rămină înaintea lui Dumnezeu (I Corinteni 7, 20-24). 

Nu toți sîntem apostoli, nu toți prooroci, nu toți dascăli, 
nu toți avem cuvintul înţelepciunii, al cunoștinței și al desluși- 
rii duhurilor (I Corinteni 12, 4-6, 11; Romani 12, 6); de aceea, 
nu toţi putem să înțelegem Scripturile. Și fiindcă nu ni s-a dat 
tuturor înţelepciunea și știința (III Împărați 8, 12; 4, 29; Pro- 
verbe 2, 6; Eclesiastul 2, 26; Daniel 2, 20; 11, 22-23; Luca 
21, 15; I Corinteni 2, 12), de aceea, nu toți putem înţelege și 
explica Sfintele Scripturi. Hristos este adevărul (loan 14, 6) şi 
nimeni nu poate înţelege acest adevăr mai bine ca Biserica lui 
Hristos, care este stilp și întărire a adevărului (I Timotei 3, 15). 
Biserica lui Hristos este întemeiată pe temelia apostolilor şi a 
proorocilor, piatra cea din capul unghiului fiind însuși lisus 
Hristos (Efeseni 2, 20; Romani 8, 3; Isaia 28, 16; Matei 16, 18; 
21, 42 şa.). Apostolii lui Hristos, prin punerea miîlinilor, au sfințit, 
prin puterea Duhului Sfînt, pe episcopi (I1 Timotei 1, 6; I Ti- 
motei 4, 14; Fapte 6, 6; 14, 23). Acestor episcopi, aşezaţi de ei 
în Biserică, le-au poruncit să se păzească pe sine și învățătura 
și să stăruiască într-însa (I Timotei 4, 14). Acestora le-au dat 
putere să hirotonească preoţi (Tit 1, 5). Către aceștia zice Sfîntul 
Apostol Pavel: Iar de învață cineva în alt chip și nu se ţine de 
cuvintele cele sănătoase ale Domnului nostru lisus Hristos și 
de învățătura cea bună după credinţă, de unul ca acesta să te 

depărtezi (I Timotei 6, 3-5). Să înţeleagă oricine că numai 
Sfinţii Apostoli şi urmașii lor au primit de la Dumnezeu puterea 
de a institui ierarhia în Biserica lui Hristos (Matei 16, 19; 18, 18; 
Fapte 15, 23; I Corinteni 14, 37; II Corinteni 10, 8; 13, 10; Efe- 
seni 4, 11-15); lor le-a încredințat Mîntuitorul nostru Iisus Hris- 
tos în întregime învățătura Evangheliei Sale (Romani 16, 25-26; 
I Timotei 1, 3; Tit 1, 13) şi toţi creştinii trebuie a se supune 
legiuirilor Bisericii şi conducătorilor ei (Matei 18, 16; Fapte 
16, 4; I Tesaloniceni 15, 12-13; II Tesaloniceni 3, 14; Evrei 
13, 14, I Petru 5, 5). 

Trebuie să înțelegem că nimeni nu are voie să tălmăcească 
Sfintele Scripturi, așa cu i s-ar părea lui, nici nu are voie să 
propovăduiască cuvîntul lui Dumnezeu pînă nu va fi trimis 
de conducătorii Bisericii, care sînt așezați în fruntea ei de Sfinţii 
Apostoli (Tit 1, 5). Căci cum vor propovădui, de nu vor fi tri- 
miși? (Romani 10, 15). Prin citirea Sfintelor Scripturi se naşte 
în noi credința (Fapte 13, 48; 17, 11; Ioan 5, 39; Romani 10, 
10-11; 16, 26); însă nu tot cel ce citește Sfintele Scripturi, le 
poate înțelege, ci are nevoie de un povăţuitor care poate să-l 
călăuzească pe el și să-i descopere adevărul din ele (Fapte 
8, 31-35; 13, 12; 14, 1; 16, 30-34, ș.a.). Deoarece mulţi învă- 
țați au vrut a înţelege Sfintele Scripturi după capul lor, și nu 
s-au lăsat călăuziți de cei ce aveau de la Dumnezeu darul în- 
văţăturii şi al deslușirii, s-a umplut lumea de eresuri și s-au 
făcut dezbinări în Biserică (I Corinteni 12, 4-6). 


Fraţi creştini, 


În încheierea cuvîntului nostru, vă rog să ţineţi minte că 
v-am amintit de patru lucruri: cît de folositoare este citirea 
Sfintelor Scripturi, ce fel de ispite ridică diavolii asupra celor 
ce se îndeletnicesc cu citirea Sfintelor Scripturi, care este cheia 
duhovnicească spre înţelegerea Sfintei Scripturi și nu toți pot 
întelege Sfintele Scripturi fără un povăţuitor iscusit întru 
aceasta. 

Fie ca, prin mila și îndurarea Prea Bunului Dumnezeu, să 
țin minte și eu păcătosul cele ce v-am vorbit și prin aminti- 
rea acestora să mă trezesc din somnul nesimţirii mele şi să mă 
îndemn și eu spre lucrare, ajutat fiind de rugăciunile îrăţiilor 
voastre. AMIN ! 


—————— = A—— 


PREDICĂ 
DESPRE LUCRARE ȘI CUNOAŞTERE 


„Cel ce va face și va învăța, a- 
cesta mare se va chema în Impără- 
fia cerurilor“ (Matei 5, 19), 


Părinților, fraţilor şi iubiți credincioși, 


unoștința fără lucrare, nu va mintui pe nimeni în ziua mor- 

ţii și a dreptei judecăţi a lui Dumnezeu. Credinţa cunoscă- 

toare, fără lucrarea celor bune, o au și dracii (lacov 2, 19; 
Matei 8, 29). Mintuitorul nostru Iisus Hristos ne spune: Cel ce va 
jace şi va învăţa, acesta mare se va chema în Împărăția 
cerurilor (Matei 5, 19). Numai credinţa lucrătoare aduce mîn- 
tuire omului, adică acea credință care se lucrează prin dragoste 
(Galateni 5, 6; 1 Tesaloniceni 1, 3). Nebăgarea de seamă a fap- 
telor bune aduce omului celui învăţat în cele dumnezeiești mare 
înşelăciune și pierzare. Să ne aducem aminte de cuvintele Sfin- 
tei Scripturi care ne spune că celui care i s-a dat mult, mai 
mult i se va cere (Luca 12, 48; Matei 25, 14-30; Luca 19. 12-17) 
şi cei tari, tare se vor cerca (lov 34, 11). Căci sluga aceea ce a 
ştiut voia Domnului său şi nu a făcut după voia Lui, se va 
bate mult (Luca 12, 47; Romani 2, 12). 

Nu este un lucru rău să știm multe şi să învăţăm multe. 
Dar negreșit, avem nevoie şi de a lucra după puterea noastră 
din cele ce știm şi din cele ce ne plac să învăţăm pe alții. 
Dumnezeiescul Părinte Maxim Mărturisitorul zice: „De ești 
bărbat iubitor de învățătură, să fii şi iubitor de lucrarea fapte- 
lor bune. Căci cunoștința fără lucrare, îngîmfă pe om“ (Filocalia, 
vol. 2, p. 108); iar în alt loc zice: „Este bărbat puternic cel care 
a unit cunoștința cu lucrarea“ (Filocalia, vol. 2, p. 60). De ase- 
menea, știm că Mîntuitorul nostru Iisus Hristos mustra aspru 
pe cărturari, pe farisei și pe legiuitori, pentru că puneau sar- 
cini grele pe umerii poporului, iar ei nici cu vîrful degetului 

nu se atingeau de ele (Matei 23, 4; Luca 11, 46). Viriul dege- 
tului, după tilcuirea Sfinţilor Părinţi, înseamnă că ei nicidecum 
nu făceau din cele ce învățau pe alții. 

Despre cel ce predică frumos, dar nu are viaţă asemenea 
predicii sale, se poate spune că este un bun vorbitor, dar un 
rău lucrător. Acest adevăr îl întăreşte Sfintul Isaac Sirul, zi- 
cînd: „Altul este cuvîntul cel frumos și altul cuvîntul cel din 
lucrare. Cuvîntul cel frumos și fără iscusința lucrării, este 
amanet al rușinii“ (Cuv. 1, op. cit., p. 29). Îi zice amanet al 
rușinii fiindcă rușinează știința gîndului celui ce vorbește, pen- 
tru că nu face ceea ce învață pe alții. Iar pe cuvintul cel din 
lucrare îl numește „cămară a nădejdii“, pentru că mîngiie știința 
gîndului celui ce vorbește, cu cele ce le are prin lucrare. 

Învățătura fără fapte duce pe om la necredinţă, la răceală 
față de toate cele spre mîntuire și apoi la cădere cumplită. Acest 
Jucru îl adeverește Sfîntul Grigorie de Nyssa, zicînd: „Am văzut 
pe mulţi, silindu-se la toată învăţătura cea din afară și în cele 
teologicești sporind nu puţin, dar, fiindcă le-a lipsit lucrarea 
cea după putere la cale bune, au ajuns să se întunece și să 
cadă în mocirla fărădelegilor“ (Cuvint Ja viaţa lui Moise). Sfin- 
tul Isaac Sirul, arătînd că mai mare lucru este a se curăţi omul 
prin lucrarea faptelor bune, decit a învăța fără lucrarea lor, 
zice: „Bine este a vorbi pentru Dumnezeu, dar mai bine decît 
aceasta este a se curăţi pe sine pentru Dumnezeu“ (Cuv. 25, 
p. 122). Curăţia pentru Dumnezeu nu vine prin cunoștință goală, 
ci prin sudorile faptelor bune. al 

„Același sfint, arătind marea primejdie sufletească în care 
se află cei ce învață pe alţii, mai înainte de a se curăți, a se 
desăvîrşi în cunoștința de sine și în smerenie adincă, precum şi 
în iscusința lucrării faptelor bune, zice: „Mulţi au săvirșit mi- 
nuni, au înviat morți, s-au trudit să întoarcă pe cei rătăciţi și 
au făcut semne mari şi mulţi s-au povăţuit prin buzele lor spre 
cunoașterea lui Dumnezeu. lar după aceasta, înşişi cei ce p2 
alţii i-au făcut vii, au căzut în patimi pîngărite și urîte, omorîn- 
du-se pe sine și au pricinuit mare sminteală altora prin faptă 
arătată de dînşii. Căci erau încă în boala sufletului și nu s-au în- 
grijit pentru sănătatea sufletelor lor, ci s-au aruncat pe sine 
în marea lumii acesteia ca să vindece sufletele celorlalți, fiind 
ei încă bolnavi şi şi-au pierdut sufletele lor din nădejdea lui 
Dumnezeu“ (Op. cit., cuv. 23, p. 123). 

Acestea însemnîndu-le aici și gîndindu-mă la neputința 
noastră, îmi vine a zice: Vai de noi, cei de azi, care ne silim să 
învăţăm teorie multă şi nu luăm aminte la sudoarea cea din 

lucrare și la filozofia cea din trăire. Unul zice: „Eu sînt mare 
teolog. Pentru mine postul nu este nimic și pot a-l dezlega ori- 
cînd; pravila de rugăciune nu are nici o importanţă; pri- 
vegherea, barba, mustăţile. părul, nu folosesc la nimic și pot 
să le rad cînd vreau. Dulama și rasa sînt de prisos, slujbele 
lungi sînt o prostie, metaniile, infrinarea de la carne și vin nu 
mă privesc, fiindcă toate aceste nevoinţe se potrivesc celor 
proști, care nu știu atita carte ca mine“. 

Dar oare, astfel va zice și Mintuitorul în ziua judecății? 
Oare se va potrivi atunci judecata noastră cu a Lui? Vai de 
noi, fraţilor, că ne silim a învăța multe, iar a lucra nu vrem 
deloc. Vai de noi, care ne facem păstori, fălindu-ne numai cu 
cunoștințele, iar nu cu lucrarea celor ce învăţăm. Vai de noi, 
povăţuitori orbi, care vrem să arătăm calea altora, fără a avea 
lumina din trăire. Mintuitorul ne învață și ne poruncește, zi- 
cîndu-ne: Așa să lumineze lumina voastră înaintea oamenilor, 
încât să vadă faptele voastre cele bune și să slăvească pe Tatăl 
vostru Cel din ceruri (Matei 5, 16). 

Cum vom lumina pe alţii, fiind înșine în întuneric? Cum 
vor vedea la noi oamenii faptele bune; dacă nu le avem? Cum 
să slăvească oamenii pe Tatăl nostru ceresc, privind la viața 
noastră și la faptele noastre bune, dacă noi, păstorii, în loc de 
a-i folosi cu faptele bune şi cu pilda vieţii noastre, îi smintim 
mult cu răutăţile și păcatele noastre? Măcar dacă ar fi slăbi- 
ciunile şi faptele noastre rele făcute în ascuns, căci poate am 
avea mai puțină osîndă. Dar noi, smintindu-i şi la arătare, oare 
ce nădejde de mîntuire ne mai rămîne? Vai de noi, frații mei, 
că am ajuns să ne îngîmfăm numai cu cunoștința, dar nu zi- 
dim pe nimeni prin credinţa care se lucrează prin dragoste. 
Știm cu toţii că vom sta înaintea divanului lui lisus Hristos 
(Romani 14, 10; II Corinteni 5, 10) şi vom da seama de păca- 
tele noastre, dar să nu uităm că noi, cei care avem asupra 
noastră preoţie și cunoștință mai multă despre legea lui Dum- 
nezeu, mai mare muncă vom avea în ziua dreptei Judecăţi a 
lui Dumnezeu (Romani 2, 5). 

Să cugetăm, frații mei preoți, ce este viaţa aceasta. Oare 
nu este ca umbra? (I Paralipomena 29, 15; lov 8, 9; 14, 2; Psalm 
1, 11; 143, 4; Iezechiel 6, 12; Ecclesiastul 8, 13). Nu este fum? 
(Psalm 101, 3). Nu este iarbă? (Psalm 102, 15; Isaia 40, 6; 
I Petru 1, 24). Nu este floare? (lov 14, 2; Psalm 102, 15-16). Nu 
este abur? (Iacob 4, 11). Nu este vînt trecător? (lov 7, 7). Oare 
nu se aseamănă viața noastră cu vulturul ce zboară (lov 9, 26), 
cu corabia care mergea pe mare (loan 9, 26), cu coliba păstorului 

(Isaia 38, 12), cu apa care curge pe pămint (II Împărați 14, 14), 
cu firul ţesătorului (Isaia 38, 12), cu pînza de păianjen (Psalm 
89, 10), cu gindul (Psalm 89, 9), cu deşertăciunea? (lov 7, 16; Ec- 
clesiastul 6, 12; 7, 15; 9, 9). Iar dacă acest adevăr este pecetluit 
de atitea mărturii ale lui Dumnezeu, pentru care pricină uităm 
chemarea și datoria noastră și ne legăm mintea și ticăloasa noa- 
stră inimă de umbra veacului acestuia înșelător şi de nălucirile 
bucuriilor trecătoare? Cine va putea oara să ne scoată în ziua 
morţii noastre și în ziua Judecăţii de apoi, din mînile Dumnezeu- 
lui celui viu? Ce ne va folosi atunci că am ştiut multe, dacă fap- 
tele bune nu se vor afla la noi? Oare nu vom fi blestemaţi ca 
smochinul care se împodobea cu frunzele, dacă nu se vor afla în 
noi roadele pocăinței? 
Cuvioși părinți şi iubiţi credincioși, 

Împărăția lui Dumnezeu nu stă în cuvint, ci în putere 
(I Corinteni 4, 26). Știind aceasta, am socotit că trebuie să po- 
vestim o istorisire sfîntă, despre puterea credinței lucrătoare a 
unui sfint al Bisericii lui Hristos. Scopul nostru este de a arăta 
la ce măsură de desăvîrșire aduce lucrarea faptelor bune pe om 
și cît de neputincioși am devenit noi, preoţii și creștinii vremii 
de acum, față de acei creștini care au iubit pe Dumnezeu din 
toată inima şi s-au jertfit cu toată ființa pentru lucrarea 
poruncilor lui Dumnezeu și a faptelor bune. Pentru a înţelege 
la ce depărtare ne aflăm cu lucrarea faptelor bune de sfinţii lui 
Dumnezeu, luaţi aminte cu atenţie și cu evlavie la cele ce 
urmează: | 

În vremea Sfintului Antonie cel Mare, a fost un sfint părinte, 
cu numele Serapion, care a mers toată viaţa prin munți și locuri 
pustii spre a descoperi pe marii pustnici și sihaștri ce locuiau 
departe de lume și pentru a le scrie viața lor sfîntă și minu- 
nată. Acesta a mers odată în pustia cea mai dinăuntru a Egip- 
tului, la Părintele loan, starețul. Luînd blagoslovenie de la 
dînsul, fiind foarte obosit de drumul lung, s-a dus să se odih- 
nească. Adormind, a văzut în vedenie că au apărut înaintea lui 
doi sihaștri, care spuneau între ei: „Acesta este Avva Serapion“. 
Apoi unul dintr-înșii zise către el: „Frate Serapioane, cît de 
mult te-ai ostenit în viaţă ca să descoperi oameni sfinți prin 
pustietăți și să le scrii viața, dar la Avva Marcu, cel ce viețuiește 
în muntele Francesc din Etiopia încă n-ai ajuns; căci între toți 
pustnicii de prin pustietăți, nu este nimeni ca acest Marcu, care 
este de o sută treizeci de ani, avind nouăzeci și cinci de ani 

de cînd se ostenește în pustie. Iar unii dintre cei ce sînt întru 
lumina vieţii celei veșnice au fost la dînsul și i s-au făgăduit 
că îl vor primi la ei“. 

Acestea vorbindu-le acei sihaştri către Avva Serapion, el 
s-a deșteptat, dar nu a văzut pe nimeni. După aceea a spus des- 
pre aceasta lui Avva Ioan, starețul, care i-a zis: „Fiule, într- 
adevăr este dumnezeiască această vedenie; dar unde este mun- 
tele Francesc?“ Şi i-a zis lui, Avva Serapion: „„Roagă-te pentru 
mins, Părinte. Şi, povestește în continuare Avva Serapion, 
după facerea rugăciunii, am sărutat pe bătrinul şi m-am dus 
la Alexandria. Iar calea fiind de 12 zile, am făcut-o în 5 zile, 
cu ajutorul lui Dumnezeu, ostenindu-mă prin aspre pustietăți 
ziua și noaptea, arzindu-mă ziua zăduful zilei care ardea chiar 
şi țărîna pămîntului. Ajungînd în Alexandria, am întrebat pe 
un negustor dacă este departe calea către muntele Francesc din 
Etiopia. Iar el mi-a zis: „Cu adevărat, părinte, mare este lun- 
gimea căii aceleia; căci pînă la hotarul Etiopiei şi a limbii He- 
teilor este calea de 20 de zile, iar muntele de care întrebi este 
şi mai departe“. 

Auzind acestea de la dînsul, mi-am luat apă într-un ulcior 
si puţine finice și, punîndu-mi nădejdea în Dumnezeu, am ple- 
cat la drum. Am mers prin pustie 20 de zile, timp în care n-am 
văzut nici fiară, nici pasăre, căci pustia aceea nu avea vreo 
odihnă sau mîngiiere. Ploaie sau rouă nicidecum nu cădea acolo 
și nu se afla nimic de mîncare în ea. După 20 de zile mi s-a 
sfîrşit apa pe care o aveam în ulcior, iar finicile mi s-au împu- 
ținat și am slăbit foarte mult. De aceea nu mai puteam merge 
mai departe, nici să mă mai întorc înapoi. Deodată s-au arătat 
cei doi sihaștri, pe care mai înainte îi văzusem în vedenie la 
Joan, stareţul. Aceștia, stînd înaintea mea, mi-au zis: .,Scoală-te, 
și mergi cu noi“. După ce m-am sculat, am văzut pe unul din 
ei plecîndu-se la pămînt și, întorcîndu-se către mine, mi-a zis: 
„Voieșşti să te răcorești?“, iar eu am răspuns: „Precum vrei, 
părinte“. După aceea mi-a arătat o rădăcină din seminţele pusţiei 
și mi-a zis: „Primește și mănîncă din rădăcina aceasta și călă- 
torește în puterea Domnului!“. Am mîncat, deci, puțin și 
îndată m-am întărit și m-am răcorit şi s-a făcut sufletul meu 
fără necaz, ca și cum n-aş fi slăbit niciodată. După ce mi-au 
arătat cărarea pe care trebuia să merg spre Sfîntul Marcu, 
s-au dus. 

Am plecat mai departe și m-am apropiat de un munte 
foarte înalt, care mi se părea că ajunge la înălțimi cerești. Apro- 
piindu-mă de munte, am văzut în marginea lui marea, apoi 


128 URCUŞ SPRE INVIERE 


am mers, suindu-mă pe acel munte, 7 zile. Sosind a 7-a noapte, 
am văzut pe un înger al lui Dumnezeu, pogorindu-se din cer 
spre Sfîntul Marcu şi zicîndu-i: „Fericit ești, Avva Marcu, și 
bine îți va fi ție. Iată, am adus la tine pe Avva Serapion, pe 
care a dorit sufletul tău să-l vadă, fiindcă nu ai vrut să vezi pe 
altcineva din neamul omenesc“. Auzind acestea, m-am făcut 
fără frică şi mergeam după acea vedenie pînă cînd am ajuns la 
peștera în care viețuia Sfîntul Marcu. 

Cînd m-am apropiat de ușa peșterii, am auzit pe Sfîntul 
Marcu, grăind stihuri din Psalmii lui David și zicînd: O mie de 
ani înaintea ochilor Tăi, Doamne, ca ziua de ieri... și cealaltă 
parte a psalmului acestuia. După aceea a început, din multa 
bucurie duhovnicească ce era într-însul, a-și spune astfel: „Feri- 
cit este sufletul tău, o Marcu, căci, păzindu-te Domnul. nu te-ai 
întinat cu necurățiile acestei lumi. nici nu s-a robit mintea ta 
-de gîndurile necurate ale păcatului. Fericiţi sînt ochii tăi, pe 
care n-a putut să-i amăgească diavolul cu frumuseţea deșartă 
şi vicleană a acestui veac. Fericite sînt urechile tale, că n-au 
auzit glasul și strigarea femeiască în lumea cea deșartă. Fericite 
sînt nările tale, că n-au mirosit vreodată lucrurile puturoase 
ale păcatului. Fericite sînt mîinile tale, că nu s-au atins vreo- 
dată de ceva din lucrurile omeneşti. Fericite sînt picioarele tale, 
care n-au păşit în calea ce duce la moarte, nici nu ţi s-au pornit 
pașii spre păcat, pentru că sufletul și trupul tău s-au mutat la 
viața duhovnicească și s-au sfinţit cu dulceaţa sfinţilor îngeri“. 

Apoi a început iar a spune către sufletul său: „Binecuvin- 
tenză, suflete al meu, pe Domnul și toate cele dinăuntrul meu, 
numele cel sfînt al Lui. Binecuvintează, suflete al meu, pe Dom- 
nul și nu uita toate răsplătirile Lui. Pentru ce te mîhneşti, su- 
flete al meu și pentru ce te tulburi? Nu te teme, căci nu te 
vei opri în temnițele iadului. Diavolii nu vor putea nicidecum 
să te clevetească, pentru că în tine, cu darul lui Dumnezeu, nu 
este prihana păcatului; veni-va îngerul Domnului împrejurul 
celor ce se tem de Diînsul și-i va izbăvi pe ei Domnul. Fericită 
este sluga care a făcut voia Domnului său“. 

Acestea și multe altele. spunînd cuviosul Marcu din Dum- 
nezeiasca Scriptură pentru mîngiierea sufletului și pentru întă- 
rirea nădejdii în Dumnezeu, a ieșit din peşteră și, plineînd de 
bucurie, a strigat către mine cu umilinţă: „O, cîtă este osteneala 
duhovnicescului meu fiu Serapion, care s-a ostenit să vadă pe- 
trecerea mea!“ şi, binecuvîntîndu-mă, mi-a zis: ,„,„Nouăzeci și 
cinci de ani am petrecut în pustia aceasta și nu am văzut om, 
iar acum văd fața ta, pe care am dorit mult să o văd. Cum nu 

te-ai lenevit să suferi atita osteneală ca să vii la mine? Să-ţi 
dea Domnul nostru lisus Hristos plată în ziua în care va judeca 
tainele omenești!“. : 

Zicînd acestea Cuviosul Marcu. mi-a poruncit să stau jos. 
Apoi am început a-] întreba despre viața lui vrednică de laudă. 
lar el mi-a spus: ..nouăzeci și cinci-de ani am, precum am zis, 
de cînd petrec în peştera aceasta şi n-am văzut nu numai om. 
dar nici fiară, nici păsări, nici pîine omenească n-am mîncat si 
nici cu imbrăcăminte nu m-am. îmbrăcat. Am petrecut însă 
treizeci de ani în mare nevoie. fiind luptat de foame. de sete 
şi mai ales de năvălirile drăcesti. În acei ani. silindu-mă foamea, 
am mîncat țărînă, iar apă beam din mare cînd mă chinuia setea. 
Şi s-au jurat între ei diavolii nînă la o mie de ori ca să mă 
înece în mare şi, apucîndu-mă. mă trăgeau în părţile de jos 
ale muntelui acestuia. Fu. sculîndu-mă, mă suiam înapoi în virful 
muntelui, dracii iarăși mă tirau. pînă n-a mai rămas biele pe 
trupul meu. Bătîndu-mă şi tîrîndu-mă. strigau: „Iesi din pămin- 
tul nostru. pentru. că. de la începutul lumii.- nimeni din oameni 
nu a veni: aici. Cum ai îndrăznit tu de ai venit?“. 

„După o pătimire ca.-aceasta. de treizeci de ani: dună foame. 
sete, goliciune și războzie de la diavoli. s-a vărsat darul si mi- 
lostivirea lui Dumnezeu asupra mea și, prin purtarea. de eriiă 
a Lui, s-a schimbat trupul mèu și-a crescut păr.pe el.-Mi se 
aducea acum si hrană neîmputinată. De asemenea.. mi s-a arătat 
locul Împărăției cnrurilor. si locaşu! sufletelor sfintilor.. ferici- 
rea cea făgăduită si pregătită celor ce fac. eele bune. Am văzut 
Raiul lui Dumnezeu, pomul cunoștinței: din care au mîncat 
Adam și Eva. strămoşii nostri... Am văzut. pe. -Fnoh şi Ilie în 
Rai și nu este ceva care să.nu-mi FPR t, miS Domma] din 
cele pe care le-am cerut de la El“ : 

Apoi a întrebat -Avva Serapion pe ' feriojtul Marcu: gi 
ne-mi, Părinte, cum a fost venirea ta aiai?“. Tar sfîntul a început 
a. povesti: „M-am născut în Atenă, unde. am. trecut. învățătura, 
filozofiei, iar după. ce. au murit părinții. mei, mi-am zis. în sine: 

voi muri şi eu, precum si părinții mei au murit. Mă voi lepăda, 

deci, de bună. voie de lume. mai înainte de a veni ceasul ca să 
mă. despart de dinsa, și îndată, dezbrăcîndu-mă de. haine, m-am 
aruncat: pe.o seîndură în mare ṣi, dus de valuri. cu .purtarea 
de grijă a lui Dumnezeu, am sosit la acest munte“. 

Astfel vorbind noi — povestește Avva Serapion - — s-a bu: 
minat de ziuă, și am văzut trupul lui plin de peri crescuţi peste 
tot, înspăimintindu-mnă si tremurînd de frică, deoarece nu se pu: 
tea vedea 'într-însul' nicidecum o asemănare omeriească. Nu se 

putea cunoaște după nimic că este om, decit numai după glasul 
şi după cuvintele care îi ieșeau din gură. Văzînd el că mă tem, 
mi-a zis: „Nu te înspăimînta de vederea trupului meu, că este 
trup stricăcios luat din pămînt“. 

Apoi m-a întrebat: „Oare lumea ţine legea lui Hristos, după 
obiceiul de mai înainte?“. Iar eu i-am zis lui: „Cu darul lui Hris- 
tos astăzi este mai bine decît în vremurile cele mai dinainte“, 
Apoi m-a întrebat: „Mai este oare slujire la idoli și prigoană 
asupra creștinilor?“. I-am răspuns: „Cu ajutorul sfintelor tale 
rugăciuni a încetat prigoana, iar slujirea la idoli nu mai este“. 
Bătrînul, auzind acestea, s-a bucurat mult. Apoi m-a întrebat 
din nou: „Mai sint oare sfinți în lume, ca să facă minuni precum 
a zis Domnul în Evanghelie, că: De veți avea credință cît un 
grăunte de muștar, vefi zice muntelui acestuia treci de aici şi 
te aruncă în mare şi va fi vouă astfel? Zicînd Sfintul aceasta, 
s-a ridicat muntele deodată și a pornit de la locul lui, mergînd 
cam 5.000 de coţi, ducîndu-se în mare. Sfintul Marcu, văzînd 
muntele pornind, a făcut cu mîna spre dînsul, zicîindu-i: „Ce faci 
tu, munte? Nu ţi-am zis să pornești, ci am vorbit cu fratele. 
Stai la locul tău!“. Zicînd aceasta, s-a întors muntele la locul său, 
iar eu am căzut cu fața la pămînt de frică. Sfintul Marcu m-a 
apucat de mînă, m-a ridicat şi mi-a zis: „N-ai văzut, cred, niște 
minuni ca acestea, în zilele tale“, iar eu am zis: „Nu, Părinte“. 
Atunci el, suspinind cu amar, a plins și a zis: Amar, pămîntule, 
că pe dînsul creștinii numai cu numele se numesc creștini, iar 
cu faptele sînt departe. Bine este cuvintat Dumnezeu Cel ce m-a 
adus în acest loc sfînt ca să nu mor în patria mea și să nu mă 
îngrop în pămintul acela necurat și plin de greșeli“. 

După ce am petrecut ziua aceea în cîntări de psalmi și în 
vorbire duhovnicească, Cuviosul mi-a zis: „Frate Serapioane, să 
gustăm ceva!“ Şi îndată, ridicîndu-și mîinile spre cer, a început 
a spune psalmul: Domnul mă paşte și nimic nu-mi va lipsi... După 
sfîrșitul psalmului, întorcîndu-se spre peșteră, a strigat: „Să 
intrăm și să ne împărtășim de masa pe care ne-a trimis-o Dom- 
nul“. Eu m-am minunat și m-am înspăimîntat, căci toată ziua 
n-am văzut: pe nimeni în peșteră, decît numai pe Sfîntul Marcu. 
După ce am intrat în peșteră, am văzut o masă și două scaune, 
apoi două pfini calde care străluceau ca zăpada, fructe, doi pești 
fripți, verdeţuri curate, măsline, finice, sare și un vas plin cu 
apă mai dulce ca mierea. După ce ne-am așezat, Sfîntul Marcu 
a zis: „Binecuvintează, fiule Serapioane!“. Iar eu am zis: ,,lar- 
tă-mă, părinte!“. Atunci Sfîntul a zis: „Doamne, binecuvin- 

tează!'“. Și am văzut din cer o mînă întinsă aproape de masă, 
însemnînd cu crucea cele puse înainte. 

După ce am mîncat, a zis: „Ia, frate, acestea de aici!“. Şi 
îndată, cu o nevăzută mînă, s-a luat masa, iar eu mă minunam 
de amîndouă: de sluga cea nevăzută — căci îngerul Domnului 
slujea cu porunca lui Dumnezeu celui ce era înger în trup, adică 
Cuviosul Marcu —, mă minunam și de aceea că în toate zilele vie- 
ţii mele n-am gustat o astfel de piine dulce și nici nu am băut o 
apă așa de dulce ca aceea de la masa Sfîntului. Atunci Sfîntul 
mi-a zis: „Ai văzut. frate Serapioane, cite bunătăţi trimite 
Dumnezeu robilor Săi? Pentru că în toate zilele îmi trimite 
Dumnezeu cîte o pîine și un pește, iar astăzi, pentru tine, mi-a 
îndoit masa, trimițindu-mi două pîini și doi pești. Cu o masă ca 
aceasta mă hrănește Domnul din mila Sa cea negrăită, pentru 
pătimirea mea cea dinţii. Pentru că treizeci de ani, precum ţi-am 
spus mai înainte, pelrecînd în locul acesta, nici o rădăcină de 
buruiană nu găseam, cu care aș fi putut să mă hrănesc, suferind 
foame şi sete. Apoi de nevoie mîncam pămînt și beam apă 
amară din mare, umblam gol și desculţ, încît mi-au căzut dege- 
tele de la picioare de ger, de cumplitul zăduf și de cît rn-au tirît 
dracii pe stînci. Soarele mi-a ars trupul şi zăceam cu faţa la 
pămînt ca un mort, iar diavolii mă munceau ca pe un părăsit 
de Dumnezeu. Dar, cu ajutorul lui Dumnezeu, pe toate acestea 
le răbdam pentru dragostea Lui cea dumnezeiască. 

După ce s-au sfîrșit acei treizeci de ani ai pătimirii mele, 
cu poruncă de la Dumnezeu mi-au crescut perii aceştia pînă 
ce ca o haină mi-au acoperit toate mădularele. De atunci dia- 
volii nu au mai putut să se apropie de mine, foamea şi setea 
nu mă mai stăpînesc, gerul şi zăduful nu mă mai supără și, pe 
lîngă toate acestea, de nimic-nu m-am îmbolnăvit. Astăzi, să 
ştii că se sfîrşește măsura vieţii mele și Dumnezeu tz-a trimis 
aici, ca să-mi îngropi smeritul meu trup cu sfintele tale miini“, 

După un ceas, Sfîntul a zis din nou: „Frate Serapion, să 
petreci noaptaa aceasta fără somn pentru despărţirea mea“. Deci, 
am stat amindoi la rugăciune, cîntind psalmii lui David. După 
aceea mi-a zis Sfintul: „Frate Serapioane, după ducerea mea să 
pui trupul meu în peștera aceasta, să astupi uşa peșterii şi să te 
duci la locul tău, iar aici să nu rămii“. Iar eu, închinîndu-miă 
Cuviosului, am început cu lacrimi a plinge şi a-mi cere iertare. 
Apoi i-am zis: „Părinte, roagă-te lui Dumnezeu ca să mă ia 
împreună cu tine și să merg unde mergi tu!“. Iar Sfîntul mi-a 
zis: „În ziua veseliei mele, nu plinge, ci mai ales veselește-te. 
Căci ţi se cade să mergi la locul tău, iar Domnul, Care te-a 

adus aici, să-ți dăruiască miîntuirea pentru osteneala ta plăcută 
Lui. Să știi că întoarcerea ta nu va fi pe aceeași cale pe care 
ai venit aici. Ci cu altă neobișnuită călătorie vei ajunge la 
locul tău“, 

Apoi Cuviosul Marcu, după ce a tăcut puţin. a început a 
zice: „Frate Serapioane, îmi este plăcută ziua aceasta, mai mult 
decit toate zilele vieţii mele, pentru că astăzi se desparte sufle- 
tul meu de pătimirea trupească şi merge să se odihnească în 
locașurile cerești. Astăzi se odihneşte trupul meu de multe du- 
reri și osteneli; astăzi mă primeşte lumina odihnei mele“. Acestea 
zicindu-le, s-a umplut peştera de o lumină strălucitoare mai pu- 
ternică decit soarele şi s-a umplut muntel= acela de o mireasmă 
de aromate. Cuviosul Marcu, luindu-mă de mînă, a început a 
zice: „Rămii peşteră în care am petrecut cu trupul, slujind lui 
Dumnezeu în vremelnica viaţă. Pînă la învierea cea de obște 
va petrece în tine trupul meu cel mort. care a fost casa dureri- 
Ior, a ostenelilor şi nevoinţelor mele, Iar Tu, Doamne, desparte 
suflatul meu de trup. căci pentru Tine am răbdat foame, sete, 
goliciune, gerul şi zăduful zilei şi toată strimtorarea. Însuţi, Stă- 
pîne, îmbracă-mă cu slavă în înfricoșata zi a venirii Tale. Odih- 
niți-vă acum, ochii mei, care n-aţi dormit în rugăciunile de zi 
și de noapte, odihniţi-vă, picioare ostenite de privegherile de 
toată noaptea. Mă duc din viaţa aceasta vremelnică. Tuturor ce- 
lor ce rămîn pe pămînt le doresc să se mintuiască. Miîntuiţi-vă, 
pustnicilor, care rătăciţi prin peșteri și prin munţi pentru Dum- 
nezeu! Mintuiţi-vă, nevoitorilor, cei ce, pentru împărăţia lui 
Dumnezeu care se ia cu anevoie, răbdaţi toată nevoia! Miîntui- 
ți-vă, legaţii lui Hristos, cei închişi, cei prigoniți pentru drep- 
date, care nu aveți mîngfiere decît pe Unul Dumnezeu! Mintui- 
ti-vă, lavre, care slujiți “lui: Dumnezeu ziua și noaptea! 
Mîntuiţi-vă. Sfintelor Biscrici. care sînteţi curățirea păcătoşilor! 
Miîntuiţi-vă, preoţii Domnului, mijlocitori către Dumnezeu pen- 
tru oameni! Mintuiţi-vă, fiii împărăției lui Hristos prin Sfîntul 
Botez! Miîntuiţi-vă, iubitorilor de Hristos, cei ce primiţi pe străini 
ca pe însuşi Iisus Hristos! Mîntuiţi-vă, milostivilor, cei vrednici 
de milă! Mintuiţi-vă, cei bogaţi în Domnul, care vă îmbogăţiți 
în faptele bune şi plăcute lui Dumnezeu, care sînteți pururea 
făcători de bine! Miîntuiti-vă, cei săraci pentru Domnul! Mîn- 
tuiți-vă, binecredincioşilor împărați şi domni, care cu dreptate 
şi cu milostivire faceţi judecățile! Miîntuiţi-vă, pustnicilor, cei 
smeriţi cugetători şi nevoitorilor iubitori de osteneli! Mîntuiţi-vă, 
toţi cei ce vă iubiți unul cı. altul întru Hristos! Mintuiește-te, 
pămintule, și toți cei ce locuiesc întru tine prin pacea și dragos- 
tea în Hristos!'. 

După ce a zis acestea, Cuviosul Marcu, întorcindu-se către 
mine, m-a sărutat şi a adăugat: „„Mintuieşte-te și tu, frate Sera- 
pioane! Hristos, pentru Care cu nădejde ai suferit osteneala 
aceasta, să-ți dea plată pentru nevoinţa ta în ziua venirii Lui. 
Frate Serapioane, te jur cu Domnul nostru Iisus Hristos, Fiul lui 
Dumnezeu, ca să nu iei ceva din smeritul meu trup, nici chiar 
un fir de păr și nici să nu se apropie de el îmbrăcăminte de 
haine, ci cu perii cu care m-a îmbrăcat Dumnezeu să fie trupul 
meu îngropat, iar tu să nu petreci aici!“. 

Acestea zicîndu-le Sfîntul, iar eu tinguindu-mă, s-a auzit 
un glas din cer: „Aduceţi-Mi pe vasul cel ales al pustiei, aduce- 
ți-Mi pe lucrătorul dreptății, pe creştinul cel desăvirşit și pe 
robul credincios! Vino, Marcu, vino și te odihnește în lumina 
bucuriei și în viața cea duhovnicească!“. Atunci Sfintul a zis 
către mine: „Să plecăm genunchii, frate!“. După ce i-am plecat, 
am auzit un glas îngeresc spunînd către Cuviosul Marcu: „În- 
tinde-ţi mîinile tale!“. Auzind acest glas, m-am sculat îndată şi 
întorcîndu-mă am văzut sufletul Sfîntului, dezlegindu-se din 
legăturile trupești, acoperindu-se de miîini îngerești cu o haină 
albă, luminoasă și suindu-se la cer. Apoi am văzut nişte cate 
diavoleşti, stînd în calea către cer și am auzit un glas îngeresc, 
zicînd către diavoli: „Fugiţi, fiii întunericului, de la fața lumi- 
nii dreptăţii!“. Apoi s-a auzit un alt glas, zicînd: „Luaţi și adu- 
ceţi aici pe cel ce a ruşinat pe diavoli!“. Iar după ce a trecut 
sufletul Cuviosului de cetele diavoleşti fără vătămare, pe cînd 
se apropia de cerul cel deschis, am văzut ca o asemănare de 
mînă, întinsă din cer, primind sufletul cel fără prihană. Apoi 
s-a ascuns vedenia de ochii mei și nu am mai văzut nimic. 

După aceea, am îngrijit și am așezat trupul cel cinstit al 
Sfintului și am petrecut toată noaptea în rugăciune, Cînd s-a 
făcut ziuă, am făcut obișnuita cîntare de laudă asupra trupului, 
cu lacrimi de bucurie și, sărutîndu-l, l-am pus în peșteră şi am 
astupat uşa peșterii cu pietre. După multe rugăciuni, m-am 
coborit din munte, rugîndu-mă lui Dumnezeu și chemînd pe 
Sfîntul în ajutor spre a putea ieși din acel pustiu înfricoșat și 
neumblat. Cînd, după apusul soarelui, am stat să mă odihnesc, 
au apărut cei doi sihaștri, care mi s-au arătat mai înainte și 
mi-au zis: „Cu adevărat, frate Serapioane, ai îngropat astăzi 
trupul unui fericit Părinte, căruia nu-i este vrednică lumea 
toată. Călătorește noaptea pantru că aerul este răcoros, căci 
ziua nu se poate umbla uşor din cauza zădufului“. Am călătorit 
deci cu dînşii pînă dimineaţa, iar cînd începea să se lumineze de 
ziuă mi-au zis: „Părinte Serapioane, mergi cu pace la ale tale 
şi te roagă Domnului Dumnezeu!“. Mergînd, nu departe de 

dinșii, mi-am ridicat ochii, căutînd înaintea mea și am văzut că 
mă aflam înaintea bisericii din mănăstirea părintelui Ioan, ma- 
rele stareț. Minunindu-mă, am preamării pe Dumnezeu cu glas 
mare. Şi mi-am adus aminte de cuvîntul Cuviosului Marcu, 
care îmi zisese că nu pe aceeaşi cale pe care am ajuns la el îmi 
va fi întoarcerea de la dinsul. Apoi am preamărit mila lui Dum- 
nezeu, Celui Preabun și Preaindurat, Care s-a milostivit de mine 
nevrednicul pentru rugăciunile credinciosului Său, Sfintul 
Marcu. Auzindu-mi glasul, Cuviosul Ioan a ieșit la mine repede 
şi a zis: „Cuviosul Serapion s-a întors la noi cu pace“! Apoi, am 
spus starețului și ucenicilor lui toate cele întimplate și toți au 
preamărit pe Dumnezeu, iar Starețul Ioan a zis: „Cu adevărat, 
frate, acela a fost un creștin desăvîrșit, dar noi ne numim creș- 
tini numai cu numele, iar cu faptele stăm foarte departe de ade- 
vărata creștinătate“ ?. 


Părinților, fraților și iubiţi credincioşi, 


Aţi văzut cît de mare şi negrăită a fost mila și darul lui 
Dumnezeu precum şi purtarea Lui de grijă asupra acestui Prea 
Cuvios Părinte Marcu și la cîtă desăvirșire l-a ridicat pe el pu- 
terea cea fără margini a lui Dumnezeu? Să nu uităm cît de mari 
şi grele au fost ostenelile și suferinţele cele mai presus de om 
ale acestui sfînt și dumnezeiesc Părinte Marcu, pe care nici 
foamea, nici setea, nici osteneala, nici frigul, nici zăduful zilei, 
nici năvălirile și durerile suferite de la diavoli nu au putut a-l 
despărţi pe el de dragostea lui Hristos. Atît de mare a fost le- 
pădarea lui de sine, pe care a primit-o de bunăvoie, încît a 
viețuit pe acest pămînt ca un înger fără trup. Din citirea și 
cugetarea la nevoința supraomenească a acestui mare sfînt şi lu- 
minător al lumii vom cunoaşte cît de mare este depărtarea noas- 
tră de adevărata viață creștinească, ca să nu mai zic monahi- 
cească sau preoțească, Deci, să luăm aminte toţi cei ce ne numim 
preoți, monahi sau creștini, la cîtă adîncime de lenevire şi ne- 
simţire am ajuns astăzi și cît de străini sîntem de nevoinţa celor 
care, într-adevăr, L-au iubit pe Dumnezeu și s-au nevoit cu mare 
osîrdie la lucrarea poruncilor Lui. AMIN ! 


| 1. Vezi viața Sfintului Marcu din Atena, care a viețuit în mun- 
tele Francesc din Etiopia, în ziua a cincea a lunii aprilie. 
Jis as ` i at i 


PREDICA 


DESPRE IUBIREA DE SINE, 
MAICA TUTUROR RELELOR 


„Oricine voleşte să urmeze Mie, 
să se lepede de sine, să-și ia cmi- 
cea și să vină după Mine" (Matei 
16, 24; Marcu 8, 34). 


Părinților, fraţilor și iubiţi credincioși, 


robesc firea omenească este iubirea de sina. Aceasta este 

prea cu anevoie de cunoscut de mintea noastră şi cu ane- 
voie de biruit, deoarece ne stăpinește prin tot felul de 
patimi, fiice ale ei. Acest lucru știindu-l Ziditorul nostru Dum- 
nezeu — că prea mult sintem toţi robiți de ea — ne sfătuiește, 
pe cei care voim a-L urma, să ne lepădăm de sine, zicîndu-ne: 
Oricine voiește să urmeze Mie, să se lepede de sine, să-și ia cru- 
cea și să vină după Mine (Matei 16, 24; Marcu £, 34). Toţi 
sfinţii teologi şi dumnezeieștii Părinţi ai Bisericii lui Hristos 
arată că iubirea de sine este maică, rădăcină și izvor al tuturor 
patimilor și păcatelor. 

Aceasta, mai mult ca pe oricare din oameni, pe mine pă- 
cătosul și leneșul mă robește și mă stăpinește în toată clipa și 
vremea. Și oare cum aș putea eu, cel cu totul cuprins și legat în 
mrejele ei, a spune cu de-amănuntul răutatea și viclenia acestei 
patimi, dacă, prin lucrare, niciodată nu am încercat a mă 
împotrivi? Această stare vrednică de plins a mea ar trebui să 
mă facă a tăcea, cunoscindu-mi neputinţa și sărăcia cea 
din iscusință prin robirea față de această patimă prea subțire, 
care mai mult decît toate este legată de firea omenească. Dar 
nu este bine ca cel ce a căzut în groapă să stea acolo tăcînd și 
să nu strige la alții ce vin pe cale spre a-i feri de prăpastia căderii. 


C ea mai grea şi mai subțire dintre toate patimile care 

Acestea socotind, m-am gîndit ca din cele ce am cunoscut — nu 
din iscusința proprie —, să arăt în; cele ce urmează, cît de cît, 
răutatea iubirii de sine și a ramurilor ei blestemate. 

Oamenii cei mai noi o-numesc. „egoism“, alții, „eu“, alții, 
„folosință de sine“ etc.. lar dumnezeiescul Părinte, marele 
filozof și dascăl al Ortodoxiei, Maxim Mărturisitorul, pe iubirea 
de sine o numește: „iubire nesocotită față de trup“ (Filocalia, 
vol. 2, cap. 8 și 57, Sibiu, 1947). El arată că această patimă 
este „maica și rădăcina tuturor relelor“. Iată ce zice şi Sfintul 
Isihie Sinaitul despre această blestemată patimă: „Nu este ve- 
nin mai tare ca veninul aspidei și al vasiliscului și nu este păcat 
mai mare ca păcatul iubirii de sine“ (Filocalia, vol. 4, C. 100, 
p. 9). La fel și Sfîntul Efrem Sirul numește iubirea de sine 
„născătoarea răutăților şi rădăcina tuturor relelor și patimilor“ 
(Cuvînt pentru. faptele cele bune şi patimile cele sufletești, tom. 
3, p. 495, Mănăstirea Neamţ, 1823). 

Iubirea de sine, fiind maică şi rădăcină a toată răutatea, 
are o mulţime de fiice și vlăstare blestemate care se nasc și 
cresc din ea. Din cele prea multe ramuri ale ei vom însemna aici 
cîteva dintre ele, și anume: 

Prima născută a ei este mila de sine (Sfintul Teofan Ză- 
vorîtul, Sbornicul, despre rugăciunea lui lisus, cap. 6). A- 
ceastă fiică a iubirii de sine ne învaţă a avea milă de noi fără 
măsură. Ea ne zice prin gînd: „Vezi ce faci; ai grijă de tine 
și nu te osteni prea mult, nu posti prea mult, nu priveghea prea 
mult, nu suferi durere sau ocară prea mare sau osteneală, că 
așa ceva nu ţi se cuvine, ca să nu slăbești sau să te îmbolnăvești; 
să nu dai milostenie prea multă, că pe urmă nu vei avaa tu ce să 
măniînci sau cu ce să te îmbraci și vei rămîne sărac și defăimat“. 
Astfel, în tot chipul ne sfătuiește să ne fie milă de noi și de trupul 
nostru. De aceea, și Sfîntul Maxim Mărturisitorul zice despre 
acest lucru: „Patima iubirii de sine insuflă monahului gîndul 
să-și miluiască trupul său și să îndrăznească la bucate peste 
ceea ce i se cuvine. Şi aceasta o face, aducind ca motiv buna 
grijire şi chivernisire, ca, atrăgindu-l puţin cite puţin, să-l facă 
să cadă pînă la urmă în prăpastia iubirii de plăceri, iar mirea- 
nului îi insuflă ca grija de trup să o facă spre poftă“ (Filocalia, 
vol. 2, C. 60, p. 68). 

A doua fiică a iubirii de sine este cruțarea de sine (Sfin- 
tul -Teofan Zăvoritul, op. cit., p. 257). Şi aceasta, ca și sora 
ei cea pomenită mai sus, ne învață mereu prin gînd și 
ne zice: „Omule, cruţă-te pe tine, nu te chinui; nu răbda du- 
reve, seta, foame, osteneală, necazuri, defăimări, ocări și altele 

de acest fel. Ci dormi, mănîncă, bea, plimbă-te, odihnește-te. 
Nu-ţi cheltui agoniseala cu săracii, fă economie la toate, cruță 
averea, banii, sănătatea, că doar mai ai de trăit. Ce vrei, chiar 
azi să faci atîtea osteneli, atîtea metanii, atîta priveghere, atitea 
milostenii? Mai lasă că doar mai sînt zile şi miine și poimiîine 
și la anul și la bătrineţe. Vei mai face atunci cele ce vor trebui 
făcute, iar acum este bine a te cruța pe tine de la toate“. 

Cruţarea de sine fără socoteală, cînd e vorba de fapta 
bună, atit este de primejdioasă și rea, încît din cauza acestei 
patimi, insuși Miîntuitorul a numit pe marele Apostol Petru: 
„satană“. Cu puţin mai înainte de aceasta, Domnul întrebase 
pe ucenicii Săi; Cine zic oamenii că sînt Eu, Fiul Omului? lar 
ei au zis: Unii zic că Tu ești Ioan Botezătorul, alții Ilie, iar alţii 
Ieremia sau unul dintre prooroci. Şi le-a zis lor lisus: Dar voi 
cine ziceţi că sint? Şi răspunzind Simon Petru, a zis: Tu ești Hris- 
tosul, Fiul lui Dumnezeu Celui viu! Iar lisus, răspunzînd, a zis 
lui: Fericit ești, Simone, fiul lui Iona, că nu trup și singe ti-au 
descoperit ție acestea, ci Tatăl Meu cel din ceruri. Și zic ţie că 
tu eşti Petru și pe această piatră voi zidi Biserica Mea și porțile 
iadului nu o vor birui pe ea. Și îţi voi da ţie cheile Împărăției ce- 
rului şi orice vei lega pe pămînt, va fi legat și în ceruri, și orice 
vei dezlega pe pământ, va fi dezlegat și în ceruri (Matei 
16, 13-19). e eta e 

lar după puţină vreme, pe acest fericit și mare Apostol, 
Miîntuitorul îl numeşte „.satană“. Pentru cə? Pentru cruţarea 
de sine. Căci zice dumnezeiasca Evanghelie în continuare: De 
atunci a început lisus să arate ucenicilor Săi că El trebuie să 
meargă la lerusalim și să pătimească multe de la bătrîni, de la 
arhierei și de lo cărturari și să fie ucis și a treia zi să învieze. 
lar Petru, luîndu-L la o parte, a început a I se împotrivi, zicîna: 
Cruţă-Te pe Tine, Doamne, să nu-Ți fie Ție una ca aceasta. Iar 
El, întorcîndu-se la Petru, i-a zis: Mergi înapoia Mea, satano ! 
Sminteală îmi ești; că nu cugeți cele ale lui Dumnezeu, ci cele 
ale oamenilor: (Matei 16, 23). Iată cum, pe cel mai rîvnitor și 
mai fierbinte în credință decit toţi ceilalți ucenici ai Săi, Mîn- 
tuitorul il numeşte „satană“, numai pentru că L-a îndemnat la 
cruţarea de sine, spre a nu merge să sufere și să moară pentru 
mântuirea neamului omenesc, în Ierusalim. 

Această prea blestemată patimă a cruțării de sine pururea 
strigă către noi, asemenea lui Petru altădată: „Cruţă-te pe tine 
omule, să nu-ți fie ție una ca aceasta, ca să nu suferi dureri, 
defăimări sau moarte sau orice osteneală pentru faptele cele 
bune!“. O, cît de fericit este acel suflet care, văzîndu-se sfătuit 

în taină de acest gind al cruțării de sine, îi va zice ca și Min- 
tuitorul oarecînd lui Petru: „Traci înapoia Mea, satano, căci 
aceste grăiri tainice ale iale nu sînt de la Dumnezeu, ci de la 
diavolul, de a mă cruța pe sinemi“. Și așa, împotrivindu-se, 
se silește a merge neabătut şi cu bună înțelegere pe calea su- 
ferinţelor și a durerilor pînă la moarte. 

Altă patimă care izvorăște din iubirea de sine este îndrep- 
tăţirea de sine, care ne zice cam așa: „Vezi, omule, tu ai dreptul 
să te cruți pe tine, să dormi mai mult, să primeşti mîncăruri 
mai bune și grase, să mai bei și vin și să nu te mai ostenești 
așa de mult ca să nu slăbeşti sau să te imbolnăveşti. Apoi, tu 
ai dreptul să fii băgat în seamă, că ești și tu cineva și nu tre- 
buie să lași să te defaime toţi, să te ocărască sau să-ţi strice 
numele tău cel bun. Tu ai dreptul să-ți cruţi cinstea ta, viața 
ta, bogăţia ta și altele de acest fel“. Şi așa, tot îndreptăţindu-ne 
în cugetul nostru, nu voim a ne lepăda de sine șia răbda 
osteneala pentru lucrarea faptelor bune. 

Un alt vlăstar prea rău al iubirii de sine este mulțumirea 
de sine (după Sfintul Teofan Zăvoritul). Această patimă a mul- 
țumirii de sine, ca și maica ei cea blestemată, este foarte subțire 
şi cu anevoie de cunoscut, fiind mai rea decît cele de mai sus, 
întrucît acelea ne împiedică în mod direct da la lucrarea fapte- 
lor bune, pe cînd aceasta cu altă viclenie ne amăgește pe noi. Ea 
face ca sufletul nostru să fie sătul de fapta bună şi așa în- 
deamnă pe fariseul nostru cel dinăuntru să înceapă a striga 
prin gînduri la noi: „Mulțumescu-ți Fie, Doamne (Luca 18, 11), 
că tot am şi eu ceva fapte bune! Am făcut atitea și atitea oste- 
neli, am făcut atiţia ani ascultare în mănăstire, am făcut canon, 
pravilă, am păzit sărăcia cea de bunăvoie, mi-am păzit fecio- 
ria, am răbdat atîtea necazuri și mi-am păzit făgăduinţa vieţii 
călugărești. 

Prin asemenea măguliri satanicești, mulțumirea de sine în- 
chide în nelucrare sufletul nostru, nelăsîndu-l să sporească în- 
tru dorirea de a lucra fapta bună pînă la moarte şi învăţindu-ne 
să ne mulțumim cu cele ce avem și cu starea în care ne aflăm, 
Această prea blestemată și subțire patimă ne face să nu mai 
flămînzim şi să nu mai însetăm niciodată după dreptate (Matei 
5, 6); ne face să lîncezim și să stăm pe loc în calea sporirii și 
a creșterii celei duhovniceşti. Dumnezeieşiii Părinţi zic că 
cel ce se oprește din lucrarea faptelor bune este la fel cu 
cel ce se întoarce înapoi (Filocalia; 2, Sfîntul Maxim Mărturisi- 
torul, p. 155). 

Altă fiică blestemată a iubirii de sine este lauda de sine. 

Aceasta e și mai rea ca celelalte mai sus zise, căci, și ea, nu 
numai că ne împiedică din lucrarea celor bune, dar ne îndeamnă 
a ne lăuda cu cele ce ni se par fapte bune. Această răutate ne 
face să uităm că nimic nu este al nostru, după cea scrisă: Ce 
ai, omule, care nu ai luat? Și dacă ai luat, de ce te lauzi, ca şi 
cum nu ai fi luat? (I Corinteni 4, 7; Iacov 1, 17; II Petru 1, 3). 

O altă ramură blestemată a iubirii de sine este trimbițarea 
de sine. Despre aceasta a zis unul din Sfinţii Părinţi că „ne- 
voinţa care se trîmbiţeză pe sine este goală și nu preţuiește 
nimic“ (Sfintul Teofan Zăvoritul, op. cit., p. 234). Aceasta 
ne îndeamnă nu numai a ne lăuda cu isprăvile noastre, 
dar — ceea ce este mai rău — și a le trimbița și a le 
vesti la mulți, ca în acest chip să adunăm din gura oamenilor 

putregaiul slavei deșarte și să pierdem toată osteneala cea pen- 
tru fapta bună. 

Alt vlăstar diavolesc, care izvorăşte din iubirea de “die; ete 
și plăcerea de sine. Aceasta ne face să ne complacem în starea 
în care ne aflăm şi ne orbește foarte mult, spre a nu cunoaște 
mulțimea cea nenumărată a lipsurilor și a neputinţelor noastre 
trupești și sufletești. Aceasta este o amăgire de sine (Galateni 
6, 3) și îşi are rădăcina în îndreptăţirea de sine (Proverbe 28, 26; 
30, 13; Isaia 1, 15; 65, 5). 

Altă răutate care răsare din iubirea de sine este nălucirea 
de sine. Această nebunie a noastră de a ne năluci nouă înșine că 
sîntem ceva, că știm ceva, că avem ceva şi altele de acest fel, 
ne vine din necunoașterea neputinței și a nimicniciei noas- 
tre pe acest pămînt. Dacă ne-am socoti praf și cenușă și 
viermi stricăcioși pe pămînt (Psalm 21, 6; lov 25, 6; 42,6), 
această nălucire de sine ar înceta .în mintea noastră, iar dacă 
nu o vom smeri prin aducerea aminte de moarte, de judecată 
și de osîndă pentru păcatele noastre, ea va crește în noi, adu- 
cînd și năluciri, prin visuri și vedenii drăcești. Astfel vom ajunge 
a avea năluciri ca proorocii cei mincinoși și înșelați de diavoli 
(Scara, Cuv. 3 şi altele). 

O altă odraslă a iubirii de sine este și închipuirea de sine. 
Cind vine aceasta în mintea noastră, începem a cugeta despre 
noi și a zice în gindul nostru: „Așa cum sint eu. nu poate 
mulţi; ce știu eu, nu știe oricine; ce pot eu, nu poate 
oricine“ și altele de acest fel. Astfel, cu această urită închipuire 
de sine ne umflăm de slavă deşartă și plutim în întunericul rău- 
tăților noastre, fără a ne cunoaște nimicnicia și neputinţa firii 
„celei stricate, din care în toată clipa izvorăște răutatea 

păcatelor. Închipuirea de sine ne ţine înșelați pururea spre a 
nu ne trezvi, nelăsîndu-ne astfel să ne întoarcem din toată inima 
către Dumnezeu, pentru a-l cere cu inimă îndurerată iertarea 
păcatelor noastre care nu au număr. Această patimă ne face cu- 
cernici numai la arătare (II Timotei 3, 5; Tit 2, 16) și nu ne 
lasă să cunoaștem că sîntem plini de păcat şi nedreptate (Matei 
23, 23-28; Luca 11, 39, ș.a.). 

Altă fiică blestemată a iubirii de sine este prețuirea de sine. 
Și aceasta ne şopteşte prin minte: „Tu, omule, ai o valoare mare 
pe care nu o au mulți. Tu prețuiești mult și de aceea ar fi tre- 
buit să fii apreciat după valoarea ta și după meritele tale și 
să nu fii trecut cu vederea, ca un om de rind“. Pe această Dles- 
temată patimă o strică cu totul cel ce fuge de slava omenească 
şi cugetă la slava cea veșnică și nemuritoare a veacului viitor și 
care pururea zăbovește în rugăciunea cea din inimă (Sfintul 
Isaac Sirul, Filocalia X, Cuv. 1). 

Alt vlăstar putred al iubirii de sine este înălțarea de sine. 
Și aceasta ne îndeamnă să ne înălțăm cu mintea și cu inima 
pentru cine știe c2 isprăvi ale noastre, părute bune, și ne face 
să dorim laudă de la oameni și să urîm smerenia și ocara lui 
Hristos (Romani 15, 3; Filipeni 2, 8). 

Din aceasta răsare încîntarea de sine, care ne facea ne 
încînta în mintea și în cugetul nostru, socotindu-ne că sintem 
ceva şi că alții stau mai jos decit noi. 
` Aceasta ne duce, apoi, la înfumurarea de sine, care ne face 
să umblăm cu capul în nori, să stăm la distanță de cei pe 
care-i socotim inferiori nouă. Ea ne face să disprețuim pe cei 
smeriţi și să ne încredem în virtuțile și calităţile noastre, ca 
oarecînd fariseul din Evanghelie (Luca 11, 44; 18, 11). 

O altă răutate care izvorăște din iubirea de sine este în- 
gîmfarea de sine. Aceasta ne face a ne îngîmfa și a ne socoti 
vrednici de laudă, de admiraţie și de cinste de la oameni. 

„Altă viță este semeția de sine. Aceasta ne face încrezuți, 
trufași, obraznici și fără de sfială în fața lui Dumnezeu și a 
oamenilor. 

Acesteia îi urmează apoi încrederea în sine, căreia, dacă 
nu ne vom smeri și nu o vom alunga de la noi, îi urmează că- 
derea cea jalnică, după cea scrisă: Cine se încrede în sine, va 
cădea cădere jalnică (Proverbe 28, 26). 

Apoi este bizuirea pe sine, care. ca şi cea mai sus-zisă, ne 
învaţă a ne bizui pe faptele, isprăvile și priceperea noastră. 

După ea urmează rezemarea de sine, a cărei temelie putredă 
este mîndria și care ne face a ne rezema pe temelia de umbră 


PREDICI DUHOVNICEŞTI 141 


a isprăvilor noastre. Dacă nu vom îndrepta viața noastră prin 
cunoaşterea de sine şi smerenie, vom ajunge la cădere și la de- 
părtare de ajutorul lui Dumnezeu (lov 40, 7; Isaia 2, 11). 

Ultima este nesimțirea de sine. pe care dumnezeiescul Pă- 
rinte Ioan Scărarul o numește ,,moartea minţii și omorîrea su- 
fletului mai înainte de moartea trupului“ (Scara, Cuv. 18). Ne- 
simțirea de sine omoară în roi tocmai partea privitoare a 
sufletului care este mintea. Aceasta ne face să fim întelepți, 
dar fără de minte, cugetînd învățături care ne osîndesc pe noi 
înşine (Scara, Cuv., 13, 4). Nesimţirea ne face să mergem în ci- 
mitir printre morminte, ca prin oraş; să vorbim de iad fără 
de simţire față de chinurile din el, să ne împărtășim cu Prea 
Curatele Taine ale Trupului şi Sîngelui Domnului, ca și cu nişte 
piine și vin de obște. fn sfîrşit, această cumplită patimă ne 
face a trăi pe pămînt, ca şi cum am fi nemuritori și nu vom da 
vrsodată seama inaintea lui Dumnezeu de felul cum am trăit 
fiecare ceas și minut din viață. 

De această prea subţire patimă. care duce pe om la împie- 
trire şi la uitarea de Dumnezeu, s-au temut toţi sfinţii lui Dum- 
nezeu şi foarte s-au luptat împotriva ei. Și dacă sfinții 
cei luminați de Duhul Sfînt s-au temut de ea, apoi 
ce vom face noi, care în toată clipa sîntem legați, robiţi și 
stăpiniți de ea? De această patimă ucigaşă de suflet se temea și 
un fericit bătrîn din Sfînta Mănăstire Sihăstria, care de curînd 
a trecut la Domnul. Cînd îl întrebam: ..Părinte Veniamin, 
cum te mai afli?'“, el răspundea: .„Părinte, eu sînt un suflet mort 
într-un hoit viu şi mai mult nimic. căci trăiesc în nesimţirea 
păcatelor mele!“. De această patimă încă se temea și vestitul 
părinte duhovnicesc Vichentie Mălău (t 1945). pe care l-am în- 
trebat odată: „Prea Cuvioase Părinte, cum vă mai aflaţi?“. Sfin- 
ţia sa mi-a răspuns, suspinînd: „Frățiorul meu, ascultă mata! 
Ce să fac? Sînt rob al nesimțirii și nu am ajuns cît de cît să-mi 
omor eu-ul din mine!“. 

Dar pe lîngă aceste puţine odrasle ale iubirii de sine de care 
am amintit pînă aici. această rădăcină a răutăților mai are și 
altele multe. pe care, pentru scurtime, nu le mai amintim. 
Asemenea altora dintre dumnezeieștii Părinţi și Sfîntul Maxim 
Mărturisitorul, arătînd că iubirea de sine este maica și rădăcina 
a toată răutatea, zice: „Iubirea trupească de sine — cum s-a spus 
adeseori —, este pricina tuturor gîndurilor pătimaşe. Căci din 
ea se nasc cele trei gînduri mai generale ale poftei: gindul 14- 
comiei pîntecelui, al iubirii de argint și al slavei deșarte. La 
rîndul lor, din lăcomia pîntecelui se naşte gîndul curviei; din 

iubirea de argint, gindul lăcomiei și al zgirceniei; iar din slava 
deșartă, gîndul mîndriei. Din aceste trei patimi — lăcomia pin- 
tecelui. iubirea de argint şi slava deșartă — izvorăsc toate cele- 
lalte gînduri rele, precum: gîndul mîndriei, al întristării, al po- 
menirii de rău, al deznădejdii, al pizmei, al birfirii şi altele, 
Aceste patimi leagă mintea de lucrurile materiale și o țin la 
pămînt, stînd toate deasupra ei, asemenea unui bolovan foarte 
greu, căci mintza este prin fire mai uşoară şi mai sprintenă ca 
focul. Începutul tuturor patimilor este iubirea trupească de sine, 
iar sfîrşitul lor este mîndria. Iubirea trupească de sine este ne- 
rațională faţă de trup. Cine a tăiat-o pe aceasta, a tăiat deodată 
toate patimile care se nasc din ea (Filocalia, vol. 2, p. 88-89). Şi 
Sfîntul Apostol Pavel, vasul alegerii, arată că lepădarea de sine 
constă în lepădarea de patimi (Romani 6, 1-2; Tit 2, 12). 


Părinților. fraților și iubiți credincioși, 


Iată, dar, pentru care pricină Preaînțeleptul nostru Mintui- 
tor și Dumnezeu, lisus Hristos, ne-a învățat pe noi cei ce voim 
a-l urma Lui, ca mai întîi de toate să ne lepădăm de sine, adică 
de patimile amintite mai sus, știind că prima virtute, și cu- 
prinzătoare a tuturor celorlalte virtuţi, este lepădarea de sine, 
care este și cea mai puternică armă împotriva iubirii de sine, 
maica şi rădăcina a tot păcatul. 

Mai sînt și alte virtuţi care se împotrivesc și -omoară iubi- 
rea de sine, ca de pildă: tăgăduirea de sine, însingurarea de sine, 
cunoștința de sine, desăvirşita neîncredere în sine, împotrivirea 
de sine, ura de sine, etc. Încă se împotrivesc foarte tare iubirii 
de sine dragostea şi înfrînarea (Filocalia, vol. 2, Sfîntul Maxim 
Mărturisitorul, p. 90). 

Iar findcă vîrfurile răutății cara se nasc din iubirea de sine 
sînt slava deșartă și mîndria, să amintim pe cele ce le alungă pe 
acestea de la noi, și anume: pe slava deșartă o alungă fapta bună 
făcută în ascuns, iar pe mîndrie o surpăm cînd vom pune pe 
ggama lui Dumnezeu toate isprăvile noastre (Ibidem, p. 90). 

Cu aceste puține cuvinte voi încheia această smerită alcă- 
tuire - -despre iubirea de sine, cu mare rugăminte către toți cei ce 
o vor auzi, să mă ajute şi pe mine păcătosul, cel legat cu 
totul de mrejele iubirii de sine, ca măcar cu gindul vreodată să 
încerc -a urma pe cei ce s-au lepădat cu totul de sine și, luînd 
Crucea, au urmat lui Hristos. AMIN ! ag se r 

PREDICĂ 


DESPRE PAZA MINȚII (1) 


„Fără atenţie şi fără paza minții 
cu neputinţă este a ne 7nintul” (Fi- 
localia, vol. 5, Sfintul Petru Da- 
maschin, p. 67). 


Părinților și fraților, 


e mâre nevoie este monahului și credinciosului această lu- 
crare a trezviei, fără de care este cu neputinţă să ne min- 
tuim, deoarece vrăjmașul nostru umblă ca un leu, răcnind, 

căutînd pe cine să înghită (I Peiru 5, 8). Atunci cînd vom auzi 
sau citi undeva, la Sfinții Părinţi, și vom găsi cuvintul trezvie, 
sau trezvia atenţiei, ferirea minţii, liniștea inimii, paza minții 
şi altele de acest fel, este bine să știm că toate aceste numiri 
arată unul și același lucru. Cum am zice, de exemplu, piine, 
bucată de pîine, felie de piine, etc. (Sbornic, Sfîntul Nichifor din 
singurătate, „Despre rugăciunea lui Iisus“, p. 459). 

Sfîntul Simeon Noul Teolog, printre multe alte învățături 
despre trezvie, zice: „Să fiți încredințaţi că toată lucrarea din 
afară se socotește, înaintea lui Dumnezeu, precum frunzele po- 
mului fără rod, iar sufletul care nu are paza minţii se ostenește 
în zadar“ (Ibidem, p. 457). „„Trezvia minţii este un meşteșug du- 
hovnicesc care, cu ajutorul lui Dumnezeu, izbăvește pe om de 
gînduri, de cuvinte și de fapte rele“ (Filocalia, vol. 4, Sfintul 
Isihie Sinaitul, I-a sută a cap. pentru trezvie și virtute, C. 1, 
p. 41). După același Sfînt Părinte, „trezvia este calea a toată 
virtutea şi! porunca lui Dumnezeu“ (Ibidem, p. 42). 

Într-adevăr, cel ce iubeşte din inimă pe Dumnezeu, se si- 
lește, cu mare grijă, a-şi păzi mintea și inima, după învățătura 
Sfintei Scripturi care zice: Cei ce iubiţi pe Dumnezeu, uriţi cele 
rele (Psalm 96, 11). Cele rele, înaintea lui Dumnezeu, sînt toate 

gîndurile rele. pătimașe şi spurcate, precum și toate poftele şi 
faptele rele care ne despart de dragostea lui Dumnezeu. Toate 
aceste răutăți, începînd de la minte prin învoirea minţii cu ele 
şi trecînd prin imaginaţie. ajung la lucrarea păcatului cu fapta, 
dacă nu ne vom trezi la vreme şi nu vom chema numele Dom- 
nului Dumnezeu şi Mintuitorului nostru lisus Hristos în ajutor. 

Preabunul şi Preaînduratul nostru Dumnezeu, știind cît de 
uşor alunecăm cu mintea și cu inima la păcat, ne-a învățat 
astfel : Cu toată străjuirea, străjuiește inima ta, că din ea 
țîşneşte viața (Proverbe 4, 23). Știind că „trezvia este fixarea 
stăruitoare a gindului şi aşezarea lui în poarta inimii, ca să 
privească gîndurile viclene care vin şi să asculte ce zic şi ce fac 
ucigașii şi care este chipul făurit şi înălţat de cei care încearcă 
să amăgească mintea prin năluciri“ (Sfîntul Isihie Sinaitul, 
op. cit., C. 6, p. 43), putem spune că trezvia sau paza minţii 
poate fi numită, pe bună dreptate, născătoare de lumină și pur- 
tătoare de foc, căci ea întrece nenumărate virtuți trupeşti“ 
(Ibidem, C. 69). 


De ar lucra cineva orice faptă bună trupească. ca de pildă: 
post, priveghere, milostenie, metanii, culcare pe jos, înfrînare, 
osteneală trupească multă pentru toată fapta bună, dar nu are 
această lucrare a trezviei, nimic nu-i va folosi. Căci Dumnezeu 
mai întîi cere de la noi ca cele două părți domnitoare ale sufle- 
tului, adică mintea şi inima, să fie curate. Acestea. de le vom 
avea curate, vor fi podoaba interioară a sufletului nostru, după 
cuvîntul Sfintei Scripturi: Toată frumuseţea fiicei Împăratului 
este înăuntru (Psalm 44. 15). Deci podoaba şi roada sufletelor 
noastre este lucrarea cea dinăuntru, care se face prin paza min- 
ţii şi a inimii, iar frunzele acestor roade sînt toate faptele bune 
trupești din afară. Dumnezeisscul Părinte Filotei Sinaitul arată 
că trezvia unită cu rugăciunea lui lisus, curăţă conștiința de 
întunericul păcatelor, iar aceasta, curățită fiind, izbucnește în- 
dată ca o mare lumină“ (Filotei Sinaitul, C. 24, p. 112). 


- Părinților și fraţilor, 


În cele ce urmează vom vedea că această lucrare a trezviei 
este de mai multe feluri, şi anume: 

a. Primul fel de trezvie este de a ne păzi cu mare grijă 
imaginaţia (închipuirea); 

b. Al doilea fel de trezvie este paza "inimii și rugăciunea 
cu gîndul; i 

c. A! treilea fel de trezvie este a chema cu smerenie prea- 
sfintul nume al Domnului nostru lisus Hristos în ajutor; 

d. A! patrulea fel de trezvie este a avea neîncetat în suflet 
pomenirea morţii, a Judecății de apoi și a muncilor veşnice ale 
iadului. Toate aceste lucrări de trezvie împiedică gîndurile rele 
ca niște portari, de a nu intra în sufletul nostru (Filocalia, vol. 4, 
pentru trezvie şi virtute, p. 45). 

„Deoarece orice gînd intră în inimă prin închipuirea unor 
lucruri sensibile, lumina fericită a Dumnezeirii va lumina mintea 
atunci cind aceasta se va odihni de toate şi va părăsi orice for- 
mă ce vine din imaginaţi:“ (Filocalia, Sfîntul! Isihie. C. 87, p. 63). 
Este, deci, de mare folos paza imaginaţiei. Dar ce este nălucirea 
sau imaginaţia? La această întrebare ne răsnunde diimnezeiescul 
Părinte Grigorie al Tesalonicului, care zice: „Imaginaţia sau nălu- 
cirea este organul dinăuntru al simţirii sufletului nostru. Această 
imaginaţie e mai subţire decit simţirea, dar mai groasă decît min- 
tea și pentru aceasta ea se numește hotar între minte şi simțire“. 
Aceasta s2 mai numește şi tablă a împăratului minţii, pe această 
scîndură a împăratului minţii zugrăvindu-se închipuirile cele 
bune și cele rele (Sfintul Nicodim Aghioritul. Paza celor cinci 
simțuri, cap. 9, p. 215. Mănăstirea Neamţ, 1826). Aceasta este 
ceara în care se întipăresc cîte am văzut, cite am auzit, cîte 
am mirosit, cite am gustat și cîte am apucat. De aceea și Aristo- 
tel numeşte imaginaţia „simţire de obşte“, căci ea cuprinde 
toate nălucirile și aşezările ce au intrat din afară, prin cele cinci 
simțuri ale noastre. O numește .,simţire“', căci aceeasi mișcare 
ce o face simțirea din afară a vreunui organ al simțurilor (al 
urechilor, etc.) în suflet, o face și nălucirea. 

Ca dovadă în acest sens multe sînt exemplele pe care le 
aduc metafizicienii, doctorii, fizicienii şi pedagogii. Vom aduce 
unul spre adeverire. Cineva mănîncă o lămiie și aproape de el 
stă cineva. Acestuia, văzindu-l, i se pare că gustă și el din lă- 
mile, încît începe să saliveze. Dar aceasta o pătimește ati: cel 
cel vede cît și cel ce nu-l vede pe cel ce mănîncă, ci numai cu 
nălucirea sa și-l închipuie. Căci, închipuindu-și pe cel ce mănîncă 
lămîie, i se pare că mănîncă și el (Sfîntul Nicodim Aghioritul, 
op. cit., cap. 9, p. 198-201). 

Același lucru îl arată în această privinţă și Sfîntul Maxim 
Mărturisitorul, dar cu alte cuvinte, zicînd: „Precum minţii celui 
flămînd i se năluceşte feluri de mîncăruri, iubitorului de plăceri, 
forme de femei; iubitorului de slavă deșartă, cinstiri de la oameni; 
iubitorului de argint, cîștiguri; celui ce ţine minte răul, răzbunare 
asupra celui ce l-a supărat; pizmașului, necazuri venite asupra 

celui pizmuit și așa mai departe în toate celelalte patimi, mintea 
tulburată de patimi primește cugetări pătimașe, fie că veghează 
trupul, fie că doarme“ (Filocalia, vol. 2, Sfintul Maxim Mărturi- 
sitorul, c. 68, p. 69). „Precum trupul are ca lume gîndurile, tot 
astfel mintea are ca lume ideile. Precum trupul desfrinează cu 
trupul femeii, tot astfel mintea desfrinează cu ideea femeii prin 
chipul trupului propriu, căci vede în gînd forma trupului propriu 
amestecată cu forma femeii. De asemenea, se răzbună în gînd 
pe chipul celui ce l-a supărat, prin chipul trupului propriu. A- 
celași lucru se întimplă și cu alte păcate. Cele făcute de trup cu 
fapta în lumea lucrurilor, acelea le face şi mintea în lumea gîn- 
durilor“ (Ibidem, p. 87). 

Pină aici s-a văzut, pe scurt, ce este trezvia (paza minţii), 
de cîte feluri este, apoi că primul fel de trezvie este paza ima- 
ginaţiei și s-a arătat modul cum lucrează această închipuire la 
felurite păcate şi cît de cuprinsă este ea de cele rele. De aceea, 
dumnezeieștii Părinţi, pe bună dreptate, zic că mai multă sir- 
guință ni se cuvine să arătăm la paza imaginaţiei decit la or- 
ganele din afară ale simţurilor. Mare trezvie a minţii ne trebuie 
ca să supraveghem mișcările dinăuntru ale imaginaţiei și să nu 
o lăsăm să se pună în legătură cu memoria, spre a-și aduce 
aminte cu îndulcire de vederile urite văzute cu ochii, de cuvin- 
tele necuvioase auzite de urechile noastre, de desfătarea miro- 
surilor celor ce le-am mirosit, de mîncărurile de dulce gustate, 
de cele pipăite și, în sfîrşit, de nălucirile oricărui păcat care a 
fost pus mai înainte în minte, sau care ne dă război. (Sfîntul 
Nicodim Aghioritul, op. cit., cap. 9, p. 201). Dumnezeiescul Pă- 
rinte Maxim Mărturisitorul întăreşte cele de mai sus, zicînd: 
„Mare lucru este a nu fi cineva cuprins de patimă față de lu- 
cruri; dar cu mult mai mare este să rămină fără patimă și 
fără nălucirea lor. Căci războiul diavolilor împotriva noastră, 
prin gînduri, e mai cumplit decît războiul prin lucruri“ (Filocalia, 
vol. 2, I-a sută, C. 91, p. 52). 

În cele ce urmează vom arăta care sînt armele duhovnicești 
ale celui ce se ostenește la trezvia minţii, spre a-și păzi inima 
de năvălirile gîndurilor pătimașe și necurate, care întunecă min- 
tea și spurcă inima prin intrarea năvalnică din afară sau cu 
ieşirea din inimă spre cele din afară. Iată ce zice despre aceste 
arme duhovnicești Sfintul Isihie Sinaitul: „Cel ce se luptă înăun- 
tru trebuie să aibă în aceeași clipă aceste patru: smerenie de- 
plină, atenţie deplină, împotrivire şi rugăciune, Smerenie, fiindcă 

“lupta este faţă de dracii cei mîndri, potrivnici smereniei, și pen- 
tru a avea ajutorul lui Hristos, Care urăște pe cei mîndri. 

Atenţie, pentru a-şi face inima totdeauna fără nici un gînd, chiar 
bun de ar părea. Împotrivire, pentru ca atunci cînd ar cunoaște 
cu agerime pe cel viclean, îndată să i se opună cu miîniz. Și voi 
răspunde, zice, cuvint celor ce mă ocărăsc (Psalm 118, 42). Oare 
nu lui Dumnezeu se va supune sufletul meu? (Psalm 6l, 1). 
Rugăciune, ca îndată după împotrivire să strige către Hristos cu 
suspin și atunci, cel ce se luptă, va vedea pe vrăjmaşi risipin- 
du-se prin numele siînt și închinat al lui lisus Hristos ca praful 
de vînt, sau ca fumul ce se mistuie împreună cu nălucirile lui“ 
(Filocalia, vol. 4, I-a sută, C. 20, p. 46). 

Trezvia atenţiei noastre, oricît de agară ar fi, dacă nu este 
unită cu chemarea numelui Domnului în ajutor, la nimic nu ne 
folosește. Aceste două lucrări duhovnicești, a trezviei și a ru- 
găciunii, trebuie să fie strîns unite precum este unit trupul cu 
sufletul nostru, deoarece, după mărturia aceluiași Sfînt Părinte 
Isihie, „trezvia şi rugăciunea lui Iisus se susțin una pe alta. Căci 
atenţia desăvîrşită vine din rugăciunea neîncetată; iar rugăciunea 
vine din trezvie şi atenţie desăvirșită“ (Filocalia, vol. 4, I-a sută, 
C. 93, p. 64). Același Sfînt Părinte zice că „rugăciunea are tre- 
buinţă de trezvie. precum lampa de lumina făcliei“ (Ibidem, a 2-a 
sută, C. 1, p. 66), şi „precum zăpada nu va naște flacără; apa, foc, 
sau spinul, smochin, tot astfel nu se va elibera inima cuiva de 
gînduri, de cuvinte şi de fapte drăcești, dacă n-a curăţit cele 
dinăuntru și n-a unit trezvia cu rugăciunea lui lisus. Cum nu 
va umbla corabia fără apă, tot astfel nu va înainta paza minții 
fără trezvie împreunată cu smerenie şi cu rugăciunea lui Iisus 
Hristos“ (Ibidem, a 2-a sută, C. 20, 66, p. 71, 63). Apoi zice din 
nou: „Uşor se va îneca un cîrmaci neiscusit în vreme de fur- 
tună, dacă a izgonit corăbierii şi a aruncat lopeţile și pînzele în 
mare, iar el doarme. Mai ușor va fi scufundat de către draci 
sufletul care nu s-a îngrijit de trezvie și n-a chemat numele lui 
Iisus la începutul atacurilor“ (Ibidem, C. 67, p. 84). Apoi, arătînd 
în alt fel lucrarza trezviei, zice; „Unește cu răsuflarea. trezvia 
şi numele lui lisus, sau gîndul neuitat la moarte cu smerenie, 
căci amîndouă sînt de mare folos“ (Ibidem, C. 8, p. 89). 

De toate acestea ținea seama un fericit bătrîn despre care 
citim în Pateric următoarele: „Ne-au spus niște fraţi care ve- 
niseră la noi la Rait pentru un oarecare bătrin nevoitor, care 
şedea într-o peșteră mai sus de locul unde se cheamă Israel, că 
așa era de treaz cu mintea, încît, ori încotro mergea, stătea 
adeseori de își cerceta gîndul, grăind în sine: „Ce este, frate, 
unde sîntem acum? Să luăm seama!“. Dacă îşi găsea gîndul în- 
tru slavoslovie și rugăciune către Dumnezeu era bine, iar de-l 

găsea ocupat cu alte lucruri, îndată începea a se defăima pe 
sine și zicea: „Întoarce-te, ticăloase, degrabă la locul tău“. Astfel, 
totdeauna vorbea cu sine, zicînd: „Frate, aproape este vremea 
mergerii tale și nici un lucru bun întru tine nu văd“. Acestui 
bătriîn i s-a arătat odată diavolul, zicîndu-i: „Bătrinule, de ce 
te osteneşti în zadar, că tot nu te vei mîntui?“. I-a răspuns bå- 
trînul: „Nu purta grija aceasta. Ori de mă voi miîntui, ori de 
nu mă voi mîntui, însă deasupra capului tău voi fi, iar tu în 
focul veșnic vei arde“. Acestea auzindu-le diavolul, s-a făcut 
nevăzut“ (Pateric, cap. 2, Pentru umilinţă, C. 13, f. 86). 


Părinților și fraților, 


După cum ați auzit, am adus aici mai multe mărturii de la 
Sfinţii Părinţi care arată că trezvia trebuie să fie unită totdeauna 
cu smerenia, cu cugetarea la moarte și cu chemarea în fiecare 
clipă a preaputernicului nume al Domnului nostru Iisus Hristos. 
Aceasta am făcut-o pentru ca să ne aducem aminte, noi păcă- 
toșii, că nu este de ajuns să ne trezim cu mintea sau să ne îm- 
potrivim gîndurilor rele și pătimașe ci, pe lingă acestea, tre- 
buie să chemăm în aceeaşi clipă, cu suspinul inimii noastre, prea 
dulcele și preaputernicul nume al Domnului Dumnezeului şi 
Miîntuitorului nostru lisus Hristos. Căci nici o putere nu are 
trezvia noastră fără ajutorul cel puternic al Domnului nostru 
lisus Hristos. De asemenea, nici un spor în apărarea noastră nu 
vom avea fără E]. Acest adevăr îl auzim şi în dumnezeiasca 
Evanghelie a Domnului, unde zice: Rămineţi întru Mine și Eu 
întru voi..., căci fără de Mine nu puteți face nimic (Ioan 15, 4-5). 

Cu aceste puţine cuvinte voi încheia această predică despre 
trezvia minţii. Rog pe toţi care vor lua cîndva cunoștință de 
cele spuse aici, să se roage pentru mine păcătosul, ca să-mi dea și 
mie Preaînduratul nostru Mîntuitor aducere aminte de această 
sfintă lucrare a minţii, spre a fi miluit de El în ziua Judecății 
de apoi, prin rugăciunile și mijlocirile Preasfintei și Preacuratei 
Sale Maici și ale tuturor sfinților Săi. AMIN ! 


RES 


PREDICĂ 
DESPRE PAZA MINȚII (11) 


„Blestemata uitare se opune a- 
tenţiei, precum apa, focului și în 
toată vremea o războieşte” (Filocalia, 
vol. 4, Sfintul Isihie Sinaitul, I-a 
sută, C. 32, p. 50). 


Părinților și fraţilor, 


ufletul nostru călătorește ca o corabie pe marea plină de 
S valuri a acestei vieți. Dacă mintea nu va veghea în orice 

clipă, ne putem scufunda în adîncul fără fund al iadului. 
Corabia, cind plutește pe mări și oceane, se poate primejdui 
îndoit: ori din afară, din valurile mării, ori prin spargerea în 
interior a ei, prin care poate intra apa. În vechime spargerea 
dinăuntru a corăbiei și năvălirea apei înăuntru se mai numea 
şi „sentina“ (Sfîntul Nicodim Aghioritul, op. cit., p. 216). Tot 
astfel pătimeşte și sufletul nostru, călătorind pe marea acestui 
veac, ori din afară, de la lucrurile cele simţite se vatămă și se 
scufundă, dacă nu-și va păzi mintea și cele cinci simţuri ale 
sale; sau se primejduiește dinăuntru de la gindurile cele rele și 
de la patimile ce se află în inimă. Acest lucru îl adeverește și 
Sfîntul Chiril al Alexandriei, zicînd: „Mi se pare că puterea rău- 
tăţii întru noi se săvirșeşte în chip îndoit, căci sau la dezmier- 
dările cele din afară sau la cele sădite în noi înșine și încă și 
de alții, plecîndu-ne cu desfătarea către oricare dintre acestea, 
alunecăm cu sunet și ne lăsăm prinși lesne în păcat“. Sfîntul loan 
Apostolul a împărțit pofta în două: a trupului, care este sădită 
în fire, şi cea din afară ce intră înăuntru prin simțuri, zicînd: 
„Tot ce este în lume, este pofta trupului, pofta ochilor şi trufia 
vieţii“ (I Ioan 2, 16). z 

Sufletul nostru, după cum am arătat, şi dinăuntru și din 
“afară este războit de gînduri şi de patimi. De aceea și trezvia 
minţii noastre se cade să fie îndoită, adică să pîndim și năvăli- 
rile cele din afară ale duhurilor rele şi să oprim şi necurăţiile 
dinăuntru ale gindurilor pătimașe, prin trezvie și rugăciune ne- 

încetată. După mărturiile Sfinţilor Părinţi, ni se cade să ne 
păzim mai mult dinăuntru, adică să păzim inima noastră de gin- 
durile rele și de patimile lăuntrice mai mult decît de năvala 
care ne vine din afară prin cele cinci simţuri. Precum de multe 
ori „sentina“ (spargerea corăbiei dinăuntru), dacă nu se observă 
degrabă, scufundă corabia repede cu corăbieri cu tot, tot 
astfel și gindurile rele care ies din inimă, nefiind băgate în 
seamă la vreme, ne scufundă în faptele pierzării. Să nu uităm 
să veghem cu mintea și împotriva relelor ce ne vin din afară, 
prin cele cinci simţuri, căci și aceasta ne este de mare folos spre 
paza sufletului şi sporirea înțelegerii celor duhovnicești. Acest 
lucru îl arată Marele Vasile, zicînd: „,Mintea, nerăspîndin- 
du-se la cele din afară şi nici prin organele simţurilor revărsin- 
du-se spre lume, se întoarce către sine, iar prin sine se suie 
către înţelegerea lui Dumnezeu“. 

Cel ce se va osteni la trezvia atenţiei este dator să vegheze, 
aducîndu-și aminte de cuvintele marelui Apostol Petru, care în- 
deamnă pe toți credincioșii la trezvie și veghere, zicînd: Fifi 
treji, privegheaţi!  Potrivnicul vostru, diavolul, ca un leu 
răcnind, umblă, căutînd pe cine să înghită (I Petru 5, 8). Iar alt 
sfint zice: „Dacă ești veghetor, ţi s-a dat să fii prezent din orele 
cele de dimineaţă“ (Filocalia, vol. 4, Sfintul Isihie Sinaitul, I-a 
sută, C. 9, p. 44), arătînd prin „dimineață“ datoria minţii noas- 
tre de a fi prezentă și trează, chiar de la răsăritul gîndului rău, 
fiindcă „mintea iubitoare de Dumnezeu, primele răsăriri ale pă- 
catului nu le primeşte“ (Filocalia, vol. I, Fericitul Diadoh al Foti- 
ceei, C. 72, p. 366). 

După Sfinţii Părinţi, ni se cuvine să ucidem totdeauna prun- 
cii Babilonului, care sint primele răsăriri de gînduri rele năs- 
cute de mintea noastră. De vom ucide din fașă acești prunci 
ai răutăţii, prin lovirea lor de piatra Hristos, ne vom ferici de 
Duhul Sfînt, Care zice: Fericit este cel ce va apuca și va lovi 
pruncii tăi de piatră (Psalm 136, 9). Toate păcatele bat mai 
întîi la ușa inimii şi a minții noastre prin momeala gîndului. Cel 
ce are trezvia ageră și permanentă, de la început le taie pe 
toate și nu le lasă să intre în omul dinăuntru, căci acolo, crescînd, 
cu timpul se vor preface în fapte rele. Această sfiîntă lucrare 
o reuşeşte deplin prin trezvia atenţiei și prin chemarea deasă a 
preadulcelui nume al Domnului şi Mîntuitorului nostru Iisus 
Hristos. Marele prooroc al lui Dumnezeu, David, prin Duhul 
Sfint, ne îndeamnă să fim veghetori chiar de la apariţia prime- 
lor gînduri păcătoase: În dimineţi voi judeca pe toți păcătoşii pă- 
mântului; ca să nimicesc din cetatea Domnului pe toţi cei ce lu- 
crează fărădelegea (Psalm 100, 10). 

Părinților şi fraţilor, 


Din mărturiile de pină aici înțelegem că avem nevoie de 
vegherea și trezvia minţii chiar din momentul în care păcatul ră- 
sare în minte și este în fașă. Dar pentru ce aceasta? Pentru ca 
lupta şi biruinţa noastră asupra păcatului să se facă mai ușoară, 
nedîndu-i vreme de a crește și a se întări asupra sufletului. După 
cum vedem în multe lucruri, paza de la început aduce biruință 
mai grabnică şi mai lesnicioasă. Să ne gîndim, de exemplu, la 
ceea ce s-a spus mai sus despre spargerea corăbiei în interior. 
Dacă vom fi veghetori și vom observa de la început, o vom pu- 
tea astupa ușor şi vom salva corabia cu toți vieţuitorii ei de 
la pieire. Tot astfel, dacă s-ar întîmpla să ia foc o casă sau o 
cetate oarecare și s-ar observa de la început, cu puţină osteneală 
se va stinge focul, mai înainte de a se înteţi și a cuprinde casa 
sau cetatea. Dacă o haină s-a rupt puţin şi îndată ne sîrguim să 
o reparăm, vom înlătura cu ușurință stricăciunea ei. lar dacă o 
lăsăm mereu în uitare, se va repara mai greu și cu mai multă 
cheltuială. Sau dacă o boală apare în corpul nostru și ne vom 
îngriji de ea de la primele semne, mai ușor ne vom vindeca 
decît după ce boala a avansat. 

Dacă vom plivi stratul sau ogorul nostru de buruienile care 
au început a se ivi pe el, lucrul nostru se va ușura. Dacă însă 
îl vom lăsa cu nepăsare multă vreme neplivit și neprășit, buruie- 
nile, înmulțindu-se, vor crește, înăbușind seminţele semănate și 
astfel vom pierde roadele pentru nepăsarea de la început. Sau 
dacă cineva a fost mușcat ds un șarpe otrăvitor sau de un cîine 
turbat şi dacă de la început va alerga la cei ce pot împiedica 
înaintarea otravei în corp, viața acelui om va fi salvată ușor. Iar 
dacă lucrurile se vor învechi din cauza nebăgării de seamă, mai 
tîrziu, orice ajutor va fi nefolositor. Tot astfel se întîmplă şi cu 
otrava nevăzutului șarpe care este păcatul. Dacă, odată cu ivi- 
rea lui, îl vom nimici prin trezvie și chemarea numelui Dom- 
nului, ușor îl vom birui. lar dacă îi vom îngădui să intre în 
mintea noastră prin unire, consimțire și învoire, atunci el va 
crește tot mai mult, făcîndu-se din ce în ce mai greu războiul 
cu gîndul, iar biruinţa va fi tot mai anevoioasă. 

Oare pentru ce pricină diavolului în Sfînta Scriptură i se 
zice „furnico-leu'', după cum zice la Iov: „Furnico-leul a pierit 
pentru că nu avea de mîncare“ (4, 11)? Fiindcă şi diavolul și 
păcatele noastre se arată la început ca niște furnici. lar dacă nu 
ne vom trezi și nu le vom ucide de la început, prin chemarea 
numelui Domnului, vor crește şi vor veni asupra sufletului nos- 
tru ca niște lei, însă atunci vor fi cu anevoie de biruit. Aceasta 

sa întimplă numai din lenea şi nepăsarea noastră de a ne trezi 
de la început. Dacă nu vom vrea de la început să ne luptăm cu 
furnicile, vrînd, nevrînd, de voim mîntuirea sufletului nostru, 
trebuie să ne luptăm cu leii, adică cu păcatul care s-a întărit 
foarte mult prin obișnuinţă asupra noastră. 

Despre acest adevăr vorbește și dumnezeiescul Părinte Nil 
Ascetul, zicînd: ,,... Vrînd marele Iov să arate cursele pe care le 
întinde patima, i-a născocit un nume compus de la leul cal în- 
drăzneţ și de la furnica cea măruntă. De fapt. atacurile pati- 
milor încep de la închipuirile mărunte, furișîndu-se cu nebăgare 
de seamă, ca o furnică, iar la sfîrșit cresc atît de tare, încit 
alcătuiesc pentru cel pe care l-au prins o cursă, o primejdie, 
nu mai mică decit venirea leului. De aceea, luptătorul trebuie 
să lupte cu patimile încă de cînd vin ca o furnică, punînd în 
faţă începutul gîndului rău ca o momeală. De vor ajunge însă 
la puterea leului, va fi greu să le biruiască. Trebuie să nu le 
dea nicidecum de mincare. lar mîncarea acestora, precum s-a 
spus adeseori, sînt formele sensibile venite prin simţuri, care 
hrănesc patimile, înarmînd pe rînd fiecare idol (chip) împotriva 
sufletului“ (Filocalia, vol. 1, Nil Ascetul, C. 49, p. 197). 

Din această învățătură a dumnezeiescului Părinte Nil Asce- 
tul înțelegem că trebuie să ne împotrivim păcatului și să-l uci- 
dem prin chemarea numelui Domnului Iisus Hristos chiar de la 
prima apariție în mintea noastră. Să nu zicem că păcatul cu 
gîndul este un rău mic și de aceea nu trebuie să avem grijă de 
el, nefiind primejdios pentru sufletul nostru. Nu! Ci să ne adu- 
cem aminte de învăţătura unui alt Sfînt Părinte care zice: „Răul 
mic nu este mic, atunci cînd aduce o pagubă mare‘‘ 

Toți sfinții lui Dumnezeu și mai ales cei numiți „trezvi- 
tori“. arată că fără trezvie (atenţie) nu ne putem mântui și nici 
nu ne putem ruga cum se cuvine lui Dumnezeu. „Fără atenţie 
nu este rugăciune“ (Sfintul Teofan Zăvoritul, op: cit., p. 292). De 
asemenea, Avva Agaton, fiind intrebat de cineva care dintre 
osteneala trupească și păzirea cea dinăuntru este mai mare, a 
răspuns: „Asemenea este omul cu un pom. Deci osteneala tru- 
pească este frunza, iar păzirea dinăuntru este roada. Și fiindcă 
este scris: Tot pomul care nu face roadă bună se taie și în foc 
se aruncă (Matei 7, 19), atunci toată osteneala noastră trebuie 
să fie pentru roadă, adică pentru păzirea minții“ (Pateric, slova 
A, Í. 5, București, 1828). Dumnezeiescul Părinte Pimen cel Mare 
Egipteanul a arătat acelaşi lucru, zicînd: „Pentru a ne mîntui, 
nu avem nevoie de nimic, decît numai de minte trează“ (Pateric, 
Cap. 135, f. 61). - 

Cel care are trezvia atenţiei. în toată vremea se incearcă pe 
sine, zicindu-şi: „Oare ce gîndesc eu acum, îi place lui Dum- 
nezeu? Oare ce vorbesc eu acum, îi place lui Dumnezeu? Oare 
ce lucrez eu acum, îl place lui Dumnezeu?“. Astfel, în toată vre- 
mea vieţii sale se trezește și se ispitește pe sine în toate: ce gîn- 
dește, ce vorbește și ce lucrează, iar dacă îl mustră conștiința sa 
că cele gindite, vorbite sau lucrate de el nu ar fi bune și după 
voia lui Dumnezeu, îndată se căieşte, se umilește, se mărturise- 
şte și cere iertare lui Dumnezeu, Care știe toate gîndurile, vor- 
bele, faptele noastre şi Care va răsplăti fiecăruia după faptele 
lui (Iov 34, 11; Proverbe 24, 12; Romani 14, 10; II Corinteni 
5, 10). Se vede în Pateric că era un bătrîn ce petrecea aproape 
de Rait și, șezînd totdeauna în chilia lui, era treaz și îngrijorat 
cu mintea. Avea capul plecat către pămînt și, clătinîndu-l me- 
reu, își zicea cu suspin: „Oare ce va să fie?“. Tăcînd puțin, zicea 
iar acelaşi cuvint: „Oare ce va să fie?“. Şi iarăși, clătinînd cu 
capul, același cuvînt zicea și, împreună cu acesta, lucra și funia 
sa pentru coșniţe. Astfel a petrecut în toate zilele vieţii sale, în- 
grijîndu-se pentru ieșirea lui din viața aceasta (Pateric, cap. 19, 
Pentru pocăință, p. 143). 

Dar, frații mei, acestea vorbind aici, îmi vine a zice: Vai 
mie și celor asemenea mie, de cele ce se vor întîmpla! Căci eu, 
fraţilor, despre trezvie învăţind și scriind, toate cele împotrivă 
le fac, petrecînd în nesimţire, amorțire și împietrire, fără 
grija sfîntă a mîntuirii ticălosului meu suflet. Mintuitorul nos- 
tru lisus Hristos ne învaţă în dumnezeiasca Evanghelie, zicînd: 
Privegheați și vă rugaţi că nu ştiţi ziua, nici ceasul (Matei 
24, 42). Iar în alt loc zice: De aceea și voi fiţi gata, că în ceasul 
întru care nu gândiţi Fiul Omului va veni (Matei 24, 44). Iar 
eu, fraţilor, pe toate acestea uitindu-le, ca un fără de simţire 
mă aflu și ca un om ce nu va mai muri şi va trebui să dea 
seama de tot minutul vieţii sale; într-o astfel de negrijă și ne- 
trezvie petrec. Deci vă rog pe toţi, care aveţi frica lui Dumnezeu 
şi cu grijă de a voastră mintuire vă petreceţi viața pe acest pă- 
mint, să mă ajutaţi cu sfintele voastre rugăciuni, ca măcar cîndva 
să mă trezesc şi eu, mai înainte de a pleca din cele de aici. 

Fraţilor și părinţilor, 


Vedem cu ochii noștri pe cei care au terminat drumul vieții 
că se duc de la noi, părăsind grijile veacului de acum și mer- 
gînd spre veșnicia veacului viitor, unde fiecare va da seama de 
tot ce a lucrat, în puţina lui viaţă pe pămînt. O, de ne-ar ajuta 
Preamilostivul Dumnezeu și Preacurata Sa Maică să nu uităm 

uşor despărțirea de cei iubiți ai noştri, care cu durere se despart 
de trup și cu cutremur se îngrijesc de starea cea inaintea lui 
Dumnezeu. Despre ziua cea mai de pe urmă a vieții noastre 
dumnezeiescul Prooroc David, prin Duhul Sfint, a zis: Pentru 
ce să mă tem în ziua cea rea? Apoi, arătînd pricina, zice: Cînd mă 
va înconjura jărădelegea vrăjmașilor mei (Psalm 48, 5). Într-ade- 
văr, la ieșirea din viaţa aceasta ne vor înconjura dracii și fără- 
delegile noastre, iar de nu ne-am spovedit și nu am făcut canonul 
în lumea aceasta prin pocăință adevărată, vom merge în munca 
veșnică, pentru negrija și lenevirea noastră. 

Mîntuitorul spune: Fericite sînt slugile acelea pe care, ve- 
nind, stăpînul le va afla priveghind (Luca 12, 37). Iar dacă noi 
dormim cu candelele stinse, ca fecioarele cele nebune și vie- 
tuim fără trezvie şi fără grijă de mîntuirea noastră, cine din 
oameni poate să ne spună rușinea ce ne așteaptă în ceasul 
morții și în ziua cea înfricoşată a judecății lui Dumnezeu? Zilele 
noastre, după dumnezeieștii Prooroci, se sting ca fumul şi trec 
ca umbra (Psalm 102, 15). iar noi nu ne trezim cît mai este vre- 
me de îndreptare și cît încă scînteia vieții noastre nu s-a stins. 

Sînt însă în lume şi oameni veghetori care se îngrijesc de 
mîntuire, ducîndu-și zilele vieţii în înfrînare, priveghere, rugă- 
ciune, umilință și se roagă cu zdrobire şi pentru noi cei 
slabi și nelucrători. Preabunul Dumnezeu, fiind preadrept şi 
preaîndurat, mingiie sufletele lor cu mîngiieri duhovnicești, după 
măsura cu care Îl iubesc şi I se roagă cu umilinţă. La dînșii se 
împlinește ceea ce s-a spus prin Duhul Sfint: Doamne, cînd s-au 
înmulţit durerile mele în inima mea, mingiierile Tale au veselit 
sufletul meu (Psalm 93, 19). Pe toţi cei ce au aceste sfinte mîn- 
giieri din lucrare îi rog din inimă să nu mă uite și pe mine cel 
fără simţire, ca să mă trezesc din amorţire. 

Încheind aceste puţine cuvinte, să rugăm pe Preabunul 
Dumnezeu și Preaînduratul nostru Miîntuitor să ne trimită a 
Sa milă și îndurare tuturor celor ce vieţuim aici și tuturor drept- 
credincioșilor care își petrec cu grijă viața. Să nu uităm dum- 
nezeieștile Sale cuvinte care totdeauna trebuie să ne îndemne 
la trezvie şi veghere, după cum scrie în Sfinta Evanghelie: Ca 
nu cumvu, venind fără veste, să vă afle pe voi dormind. lar 
ceea ce vă zic vouă, zic tuturor: Privegheaţi! (Marcu 
13, 36-37). AMIN! 


PREDICĂ 
DESPRE PAZA MINȚII ȘI CURĂȚIA INIMII 


„Cine se poate lăuda că are ini- 
ma curată? Sau cine cutează a zice 
că este curat de păcate?" 

i (Proverbe 20, 9). 


Părinților și fraților, 


reabunul și Preaînduratul Dumnezeu în dumnezeiasca 
P Scriptură ne învață să ne păzim inima curată, zicînd: Pă- 

zeşte-te să nu intre în inima ta gîndul nelegiuit... 
(Deuteronom 15, 9). La acest cuvînt al dumnezeieștii Scrip- 
turi, Marele Vasile a alcătuit o tîlcuire luminată spre fo- 
losul de obşte. De asemenea și înțeleptul Solomon ne învață 
despre paza minții şi străjuirea inimii, zicînd: Păzeşte-ţi inima 
mai mult decît orice, căci din ea ţișneşte viaţa (Proverbe 4, 23). 

Care este pricina pentru care ne poruncește Dumnezeu să 
ne păzim inima cu toată străjuirea? Dracii, de la inimă ne dau 
război prin gînduri şi pofte rele. Acest lucru îl arată dum- 
nazeiescul părinte Diadoh al Foticeei, zicînd: „,Duhurile cele 
rele împrejurul mădularelor petrec, lucru pe care dracii nu vor 
niciodată să fie crezut de oameni, ca nu cumva știind aceasta 
sigur, să se înarmeze împotriva lor cu pomenirea lui Dum- 
nezeu“ (Filocalia, vol. 1, C. 33, p. 347). Tot aici se spune că tre- 
buie să ne păzim inima, de vreme ce aceasta este centrul sim- 
țirilor: „Că deși simțţirile noastre din âfară se împart în cinci 
și sînt deosebite, însă înăuntru, în inimă, sînt una şi cu chip 
de una" (Ibidem, C. 29), precum și cercurile, privindu-se din afară 
de centru, sînt multe iar în centru sînt una. 

f Miîntuitorul nostru lisus Hristos fericește pe cei curați cu 
inima, zicînd: Fericiți cei curaţi cu inima, că aceia vor vedea pe 
Dumnezeu (Matei 5, 8). Este cu neputinţă să ne curăţim inima 
de nu ne vom curăți mai întîi toate celelalte simțiri ale sufletului 

și ale trupului nostru. Dacă o singură simţire sau o singură pu- 
tere a sufletului se va întina, îndată întinăciunea ei se întinde 
și aleargă la inimă. În ce chip se întinde și aleargă linia fiecărui 
cerc de la centrul său cel din mijloc și centrul dă fiinţă liniilor 
cercurilor ce ies dintru dînsul, tot astfel, întinîndu-se inima, în- 
dată împărtășește și împarte întinăciunea şi la toate celelalte 
simţiri şi puteri ale sufletului. Acest lucru îl arată dumnezeiescul 
Părinte Grigorie al Tesalonicului în capitolul al treilea pentru 
rugăciune, zicînd: „Lucrarea minţii, alcătuită din gînduri și din 
înțelegeri — după cei ce s-au îndeletnicit întru rugăciune și mai 
ales cu cea de un singur gînd — se așează în ei, curățindu-i 
lesne. Iar puterea care o naște pe aceasta — inima — nu se cură- 
țește, de nu se curățesc și toate celelalte puteri ale sufletului. 
Căci sufletul are multe puteri și se întinează cînd se face înăun- 
trul lui vreo răutate din oricare dintre acestea, împărtășindu-se 
toate de la una, în virtutea unităţii sufletului“ (Sfintul Nicodim 
Aghioritul, Paza celor cinci simţuri, cap. 10, p. 255). 

Apoi Sfintul Isaac Sirul ne învață că mintea lesne se cură- 
ţește, dar lesne se și întinează. Iar inima cu anevoie se curățește 
și tot cu anevoie se întinează. El zice: „Alta este curățirea minţii 
și alta a inimii. Căci mintea este una din simțţirile sufletului și 
de va avea cineva purtare de grijă la citirea dumnezeieştilor 
Scripturi sau se va osteni puţin în postiri și în privegheri, se va 
curăți; dar precum degrab se curățește, tot astfel de repede se 
și întinează. Inima este ceea ce cuprinde şi ține simţirile dinăun- 
tru și aceasta este rădăcina. Dacă rădăcina este sfîntă și ramurile 
sînt sfinte, adică dacă se va curăţi inima, atunci toate simţirile 
se curățesc. Curăţindu-se de lucrurile cele mici, nu se mai în- 
tinează curăţia ei“ (Cuv. 53). Iată cît este de nevoie să ne pä- 
zim inima ca să nu se întineze cu gîndurile rele și cu poftele 
vătămătoare de suflet, care năvălesc fie prin simţurile din afară, 
fie prin gindurile dinăuntru. 

Vorbind despre paza minţii și a inimii, în vederea curăţiei 
lor, să arătăm care sînt mijloacele şi armele duhovniceşti pe 
care trebuie să le folosim în acest scop. După Sfintul Isihie 
Sinaitul, primul mijloc de a ne păzi inima este trazvia minţii 
prin „fixarea stăruitoare a gîndului în poarta inimii, ca să pri- 
vească gindurile viclene care vin și să asculte ce zic și ce fac 
ele și care este chipul făurit şi înălțat de diavoli, care încearcă 
să amăgească mintea prin năluciri“ (Filocalia, vol. 4, C. 6, p. 43). 
Sfîntul Serafim de Sarov, arătind că de la paza minţii se naște 
curăția inimii zice: „De la paza de totdeauna a inimii se naște 
curățţia ei în care se vede Domnul, după cum ne încredinţează 

Adevărul cel veșnic, zicînd: Fericiţi cei curați cu inima, că aceia 
vor vedea pe Dumnezeu (Matei 5, 8; Sbornicul, 2, p. 174). 

Nu ajunge să ne păzim mintea și să o curățim numai prin 
trezvia și paza minții, de nu vom chema cu smerenie și din inimă 
numele Domnului nostru lisus Hristos, căci știm din dum- 
nezeiasca Scriptură că fără El nu putem face nimic (loan 15. 5). 
Sfinta Singlitichia, arătînd că tămiia rugăciunii celei de 
gînd păzeşte inima de gindurile cele întinate și de patimi, 
zice: „Trebuie să ne curățim inima neîncetat și să căutăm ca 
nu cumva să intre pe furiș înăuntru, în cămările sufletului, din 
gîndurile cele de suflet stricătoare. De asemenea, trebuie să tă- 
miîiem cu dumnezeiasca tămiie a rugăciunii. Căci precum vietă- 
tile veninoase se gonesc prin doctoriile cele mai iuți, așa și rugă- 
ciunea cu postul gonesc gîndul cel întinat“ (Vezi Viaţa sfintei). 

Îndată ce vom vedea că se înmulţesc cugetele viclene și 
pătimașe în mintea și inima noastră, să aruncăm în mijlocul lor 
numele Domnului nostru lisus Hristos și îndată se vor împrăș- 
tia ca fumul în aer, după cum și experiența ne învaţă. „Căci, 
după cum fără corabie nu este cu putinţă a trece marea, tot 
astfel, fără chemarea numelui lui lisus Hristos nu este cu pu- 
tință a izgoni din inimă şi din minte momeala gîndului rău“ 
(Filocalia, vol. 4, Sfîntul Isihie Sinaitul, a 2-a sută, p. 76). „După 
cum soarele este cu neputinţă a străluci fără lumină, tot astfel, 
cu neputinţă este a ne curăți inima de întinăciunea cugetelor 
pierzătoare, fără chemarea deasă a numelui Domnului nostru 
Iisus Hristos“ (Ibidem, C. 68, p. 84). Apoi zice: „Cel ce îşi păzeşte 
curăția inimii cu toată sîrguința, va avea ca învățător pe Legiui- 
torul Hristos, Care îi șoptește tainic voia Sa și așa se va împlini 
cu el Scriptura care zice: Auzi-voi ce va grăi întru mine Dom- 
nul Dumiezeu (Psalm 84, 8). 

Același Sfînt Isihie Sinaitul, scriind despre curăţia inimii, 
spune: „Precum nu este cu putință să se vadă Marea Roșie pe 
cer în mijlocul stelelor și precum nu poate omul să umble pe pă- 
mint fără a respira aerul acesta, tot astfel, nu este cu putință să 
ne curățim inima de ginduri pătimașe și să izgonim pe vrăjma- 
şii cei nevăzuţi, fără chemarea deasă a lui Iisus Hristos“ (Ibidem, 
suta 1-a, C. 28, p. 48). Dumnezeiescul Părinte loan Gură de 
Aur, arătînd că numai prin rugăciunea cu smerenie către Dum- 
nezeu inima noastră se curăţă de patimi şi de orice primejdie 
sufletească, zice: „Nimic nu curăţă inima noastră ca rugăciunea 
cu zdrobire de inimă, cînd vom alerga cu gîndul la Doctorul 
sufletelor. Căci inima noastră, bolnavă cu păcatul, numai El o 
poate vindeca, El Care a zidit inimile și cunoaște toate lucrurile 

noastre. Cind El ne va întări inima, nimeni nu o va mai putea 
tulbura“ (Sbornic, 2, p. 114). 

Dumnezeiescul Părinte Efrem Sirul, arătînd că inima noas- 
tră atita vreme cit va avea pomenirea lui Dumnezeu se va face 
izvor de viaţă, iar dacă se va depărta de pomenirea și chemarea 
în ajutor a lui Dumnezeu, ajunge să se facă izvor al morţii, pen- 
tru că atunci ies din ea numai cele rele — după cuvîntului 
Domnului — zice astfel: „Atît timp cît inima noastră va pe- 
trece în rugăciune și în fapte bune, ea este izvor de viaţă. Însă 
îndată ce se va îndepărta de Dumnezeu și va lucra fărădelegea, 
va deveni izvor al morții“ (Sbornic, 2, p. 118). „Cerul este mic 
pentru palma Lui, iar inima este sălaşul Lui“... (Ibidem). „Sufletul 
e Templul Lui, iar inima este altarul cel sfînt al Lui, pe care s? 
aduc jertfele cele de laudă şi de slavoslovie. Iar mintea care stă şi 
slujeşte cele sfinte este preot“... (Ibidem). „La vii, la grădinile 
de măslini și la ogoarele însămînțate pui paznici. Iar moștenirea 
lui Dumnezeu o lași fără pază. Avuţia cea vremelnică o păzești 
cu tărie și băgare de seamă, iar sufletul, moștenirea lui Dum- 
nezeu cea mai scumpă decit toată lumea, o lași să se răpească și 
să se jefuiască de draci“ (Ibidem, p. 119). 

Cuviosul Teofan Zăvoritul zice: „Dacă lucrarea lăuntrică 
după Dumnezeu nu îi va ajuta omului, apoi în zadar se oste- 
nește în cele din afară. Lucrarea cea dinăuntru cu îndurerarea 
inimii naște smerenia, iar smerenia face pe om sălaș al lui Dum- 
nezeu“ (Sbornic, 2, p. 147). Sfîntul Varsanufie, arătînd că Dum- 
nezeu nu cere numai paza trupului în vremea rugăciunii, ci mai 
mult vegherea şi rugăciunea din inimă, zice: „De stai, de șezi, de 
stai și culcat, să vegheze inima ta în slujba lui Dumnezeu“ 
(Ibidem, p. 173), iar Cuviosul Teofan zice: „Cine își păzeşte. inima 
de patimi, acela în fiecare clipă îl vede pe Domnul. Cine în fie- 
care clipă își supraveghează sufletul, inima aceluia se va veseli 
de descoperiri. Cine își concentrează privirea minţii înăuntrul 
său, acela vede în sine zorile cele duhovnicești. Cine urăște orice 
risipire a minţii sale, acela vede pe Stăpînul înăuntrul inimii 
sale“ (Sbornic, 2, p. 154). 

Același cuvios, fiind întrebat care este semnul începerii 
sălăștuirii curăţiei în inimă, a răspuns: „Cînd se va învrednici 
cineva de darul lacrimilor, care să curgă neîncetat din ochii lui 
fără nici o silă“ (Ibidem, p. 156). Și apoi adaugă, zicînd: „„Vieţui- 
rea minţii e o lucrare a inimii concentrată neîncetat, cu gînd 
grijuliu cum să placă lui Dumnezeu, Care este pretutindeni de 
faţă şi pe toate le vede în simțirile noastre. De asemenea, este 
rugăciunea neîncetată a inimii și păzirea ei de patimile ascunse, 

ca să nu se găsească nimic pătimaș în latura sa ascunsă și du- 
hovnicească. Toate acestea sînt lucrările inimii, de aceea se și 
numesc viețuiri ale minţii“ (Sbornic, 2, p. 165). Ca o pecete des- 
pre cele zise pînă aici, despre paza minții și curăția inimii, este 
cuvîntul marelui trezvitor din Sinai, Isihie, care zice: „Dacă 
înăuntrul inimii sale omul nu va face voia lui Dumnezeu și nu 
va păzi poruncile Lui, aiunci nici în afară nu va putea face acest 
lucru“ (Filocalia, vol. 4, C. 71, p. 85). În cele de pînă aici s-a 
arătat, cu dovezi de la mai mulţi din Sfinţii Părinţi, că atît paza 
inimii, cît și curățirea de patimi, nu se poate face pe altă cale 
decit prin trezvia minţii unită cu chemarea deasă a numelui 
Domnului nostru lisus Hristos. 

Fiindcă în această predică s-a vorbit despre un lucru mare 
şi cu anevoie de cîștigat în viață, adică despre curățirea inimii 
de patimile care o întinează din afară și dinăuntru, m-am gîndit 
să mai adăug încă ceva în această privinţă. Oare pentru care 
pricină Domnul Dumnezeul și Mintuitorul nostru lisus Hristos, 
pe desfrînate, pe vameşi şi pe tîlhari i-a miluit și i-a mîntuit, 
iar pe cărturari, pe farisei și pe legiuitori de atîtea ori i-a mus- 
trat atît de aspru? Iată pentru ce: Cel ce îi mustra era însuși 
Dumnezeu Care cercetează inimile și rărunchii oamenilor (Ma- 
tei 9, 2-5). Ca un Dumnezeu cunoscător al tainelor inimilor ome- 
nești (Evrei 4, 12; I Corinteni 14, 24), la vameși, la tilhari și 
la desfrînate vedea că au păcate grele. Vedea însă în inima lor 
și căința și durerea pentru cele ce au greșit și, totodată, cu- 
noștea gindul lor de a se întoarce cu toată inima de la păcat 
și dorința de a veni la El. 

Să vedem ce fel de păcate aveau cei miluiţi și primiţi de 
Mintuitorul nostru. La vameși, nedreptăţi; la tîlhari, prădăciuni, 
iar la femeia desfrinată, păcate trupești. La cărturari însă, la. 
farisei și la legiuitori, văzătorul inimilor vedea alte păcate mult 
mai grele, pe care le mustra pe faţă, fiindcă nu vedea la ei nici 
un fel de căinţă sau semn de îndreptare. Care erau păcatele fa- 
riseilor și ale cărturarilor ? Oare desfriul, lăcomia, pîntecelui, 
beţia, tilhăria sau nedreptatea vameșilor? Poate nici de acestea 
nu erau lipsiți, însă Mîntuitorul nu-i mustra pentru acestea, căci 
dacă acestea ar fi fost cele mai grele păcate ale lor, Domnul ar 
fi zis: „Vai vouă, fariseilor desfrinați și beţivi“ sau altele de 
acest fel. Dar E] nu a zis astfel, ci: Vai vouă, cărturarilor și fari- 
seilor fățarnici, că voi curățiţi partea din afară a paharului și 
a blidului, iar înăuntru sînt pline de răpire şi de lăcomie (Matei 
23, 25). Altădată le-a zis că sînt ca niște morminte văruite pe 
dinafară, iar înăuntru sînt plini de toată necurăţia, de făţărni- 

cie și fărădelege (Matei 23, 27-30), apoi că sint plini de răpire 
şi viclenie (Luca 11, 39). Altă dată le zice „nebuni și orbi“ (Luca 
11, 41; Matei 23, 17-19). Alteori îi mustră pentru mîndrie și 
slavă deșartă şi pentru că le place a se plimba cu haine lungi 
şi să stea pe scaunele cele mai de sus în sinagogi (Marcu 
12, 38-39). 

Din toate acestea se vede, frații mei. că Mîntuitorul vedea 
în inima lor mîndrie, trufie, zavistie, viclenie și făţărnicie. 
Aceste fapte rele ce le vedea Mîntuitorul la ei, de multe ori le 
vădeşte și, mustrîndu-i, îi amenință cu gheena (Matei 23, 33). 
Dar ce fel de patimi sînt acestea pe care Mîntuitorul le vădeşte 
și le mustră la cărturari, farisai şi lepiuitori? Sînt patimi sufle- 
teşti, care înaintea lui Dumnezeu sînt mult mai grele și mai 
utite decit patimile trupești pe care le aveau vameșii, tilharii 
şi desfrînatele, care au fost miluiți de Domnul (Filocalia, vol. 4, 
Sfîntul loan Damaschin, p. 188-195). Mintuitorul a miluit pe 
cei păcătoși, căci pentru aceasta a venit în lume (Matei 9, 13), 
dar pe care păcătoşi? Pe cei ce și-au cunoscut păcatele, s-au 
mărturisit înaintea Lui cu durere de inimă și cu multe lacrimi 
au plins pentru ele (Matei 26, 75). Iar pe cărturarii şi fariseii 
care erau plini de miîndrie, de zavistie, de nedreptate, de vicle- 
nie și de ură și care nu numai că nu și-au cunoscut răutăţile lor, 
ci în tot chipul căutau să-L. piardă, i-a mustrat şi i-a vădit (Ma- 
tei 23, 23-30). 


Părinților și fraţilor, 


Să luăm aminte la noi şi la trăirea noastră de aici. Să avem 
grijă să ne cunoaștem pe noi și patimile cele ascunse care ne 
“robesc, mai ales patimile sufleteşti de care s-a amintit mai sus. 
Să nu creadă cineva că dacă cu trupul nu a căzut în vreun păcat 
trupesc este curat înaintea lui Dumnezeu, căci numai dacă a 
privit cu poftă la vreo femeie este preadesfrînat (Matei 5, 28) 
și numai dacă va uri pe fraţii săi, va fi socotit ca un ucigaș de 
oameni (I Ioan 3, 15). Legea veche a fost ca o coasă care a 
tăiat păcatul numai la suprafață, ca cel ce taie iarba dar ră- 
dăcina ei o lasă în pămînt. Mîntuitorul Hristos n-a venit în lume 
să strice legea, ci ca să o desăvirşească. În Legea veche zice: 
Să nu ucizi (Ieşirea 20, 13), iar în cea nouă zice: Cel ce urăște pe 
fratele său este ucigaș de om (loan 3, 15). Acolo zice: Să 
nu desfrinezi (Ieşirea 20, 14), iar aici nici să nu te uiţi cu 
poftă la femeie (Matei 5, 28). 


PREDICI DUHOVNICEŞTI 161 


Dacă am avea toate faptele bune, și cele sufleteşti şi cele 
trupești, iar de nu vom avea smerenie şi dragoste, aceasta este 
urîciune înaintea lui Dumnezeu, după cuvintul: Necurat este 
înaintea Domnului tot cel înalt cu inima (Proverbe 16, 6). Aşa- 
dar, în zadar ne vom îngriji de curăția cea trupească şi de 
toate faptele bune trupeşti, dacă inima nu o vom curăţi de 
mîndrie, de ură, de viclenie, de necredinţă și fățărnicie. Dacă nu 
ne vom sili să cerem ajutorul Preabunului Dumnezeu spre a ne 
curăţi inimile de patimile sufleteşti, ne vom făli numai cu frun- 
zele faptelor bune, adică: postul, înfrînarea, facioria, privegherea, 
metaniile, dar nu ne vom agonisi roadele Duhului, care sînt: 
dragostea, bucuria, pacea, îndelunga răbdare, bunătatea, facerea 
de bine, credința, blindețea, înfrînarea, curăţia şi celelalte (Ga- 
lateni 5. 22-23). Iar la urmă ca smochinul cel neroditor vom fi 
blestemaţi (Matei 21, 19) de Dumnezeu, Care ne cere inima, zi- 
cîndu-ne: Dă-mi. fiule, inima ta (Proverbe 23, 25). AMIN ! 

PREDICĂ 


DESPRE DATORIA MONAHULUI DE A ÎNVĂȚA 
ȘI PRACTICA RUGĂCIUNEA LUI IISUS 
ÎN VIAȚA DE OBȘTE 


„Rugaţi-vă neincetat!“ (I Tesaloni- 
ceni 35, 17). 


Părinților şi fraţilor, 


eoarece am fost întrebat în mai multe rînduri, de unii frați 

și monahi, în ce măsură rugăciunea minții este obligato- 

rie monahilor ce trăiesc în mănăstirile cu viață de obște și 

sînt în diferite ascultări, în cele ce urmează — pe cît îmi va 

ajuta mila și îndurarea Preabunului nostru Mîntuitor și rugăciu- 

nile Preasfintei Sale Maici — voi încerca să răspund măcar pe 
scurt acestei întrebări. 

Fraţii mei, dacă după mărturia Sfîntului Duh: Frica Dom- 
nului este început al înțelepciunii (Proverbe 1, 7), și dacă după 
mărturia dumnezeiescului Părinte Isaac Sirul: „Frica Domnului 
este început a toată fapta bună“ (Cuv. 1), atunci, după cum la 
toată fapta bună început se face frica de Dumnezeu, tot astfel 
și la maica tuturor faptelor bune, care este sfinţita rugăciune 
(Scara, Cuv. 28), început bun şi temelie tare este, de asemenea, 
frica de Dumnezeu. Precum din credinţă se naște frica de Dum- 
nezeu (Filocalia, vol. 2, Sfîntul Maxim Mărturisitorul), tot astfel, 
din frica de Dumnezeu se naște înfrînarea de la patimi și trez- 
via atenţiei, prin care orice om se abate de la rău (Prover- 
be 15, 29). 

Cel care are frică de Dumnezeu urmează în trezvie și luare 
aminte pe marele Prooroc David, care zice: De-a pururea ve- 
deam pe Dumnezeu înaintea mea, că de-a dreapta mea este ca 
să nu mă clatin (Psalm 15, 8). Cel ce are frica de Dumnezeu și 
pomenirea Lui totdeauna în minte, unul ca acela neîncetat se și 

roagă. Dacă rugăciunea minţii nu ar fi obligatorie tuturor şi în 
toată vremea, atunci Duhul Sfînt nu ne-ar fi învăţat, prin gura 
dumnezeiescului Prooroc David, astfel: Bine voi cuvinta pe 
Domnul în toată vremea (Psalm 33, 1; 102, 1-2). De asemenea, 
nici dumnezeiescul Apostol Pavel — gura lui Hristos — nu ne-ar 
fi poruncit: Neîncetat rugaţi-vă! (I Tesaloniceni 5, 17). 

Din aceste mărturii ale Sfintei Scripturi înțelegem că sîn- 
tem datori să ne rugăm oricînd și oriunde ne-am afla. Dar acest 
lucru nu-l vom putea împlini dacă nu vom avea totdeauna frica 
de Dumnezeu şi prezența Lui în mintea noastră. Poate vor în- 
treba unii: „Cum putem să ne rugăm pururea și să avem lauda 
Lui în gura noastră în toată vremea (Psalm 33, 11) dacă avem 
atîtea treburi și grijii, trebuind să ne concentrăm mintea la ce 
vorbim cu alţii, la cele pe care l2 lucrăm sau îi învăţăm pe 
alţii să le lucreze, spre a dobiîndi cele necesare pentru viața cea 
de toate zilele? Cum putem să ne rugăm neincetat cînd sîntem 
ocupați cu ascultări atît de grele și diferite în sfînta mănăstire?'. 

Într-adevăr, unii dintre noi ar putea avea această nedume- 
rire despre rugăciunea neîncetată, dacă Preabunul Dumnezeu 
ne-ar fi dat numai o singură gură şi un singur cuvint. Dar Cel 
ce toate cu negrăită înțelepciune le-a făcut, Acela din început 
ne-a înzestrat cu îndoit cuvint şi îndoită gură spre a putea îm- 
plini cele ce prin Duhul Sfînt avea să le ceară de la noi. Iată 
ce zice Sfîntul Vasile în această privință, arătînd despre gura 
cea tainică a sufletului nostru şi despre rugăciunea minţii: ..S-ar 
părea că nu este cu putinţă ceea c2 spune proorocul. În ce chip 
lauda lui Dumnezeu poate fi întotdeauna în gurile oamenilor? 
Căci atunci cînd omul se află într-o convorbire obișnuită asu- 
pra vieţii, el nu are în gură lauda lui Dumnezeu. Cind doarme, 
cînd tace, cînd mănincă și bea. cum poate gura lui să săvir- 
șească lauda? La aceasta răspundem că este o gură de taină a 
omului dinăuntru, prin mijlocirea căreia omul devine părtaş cu- 
vîntului dătător de viaţă al lui Dumnezeu, Care este piinea cea 
vie ce S-a pogorit din cer. Despre această gură spune proorocul:: 
Gura mea am deschis și am tras duh (Psalm 118, 131). Domnul 
ne cheamă să deschidem tocmai această gură pentru ca să pri- 
mim hrana adevărată, zicînd: Deschide gura ta și o voi umple 
pe ea (Psalm 80, 90). Cîteodată, gîndul despre Dumnezeu, în- 
semnat și întipărit în cugetul sufletului, se poate numi laudă 
care petrece întotdeauna în suflet, fiind de la Dumnezeu. Cel 
stăruitor poate săvîrși, după cuvintul Apostolului, toate întru 
slava lui Dumnezeu (I Corinteni 10, 31; Coloseni 3, 17), căci 
orice faptă, orice cuvint și orice lucrare mintală are putere de 

laudă. Dreptul, fie că mănîncă, fie că bea sau altceva de face, 
toate întru slava lui Dumnezeu le face, iar inima lui veghează 
chiar atunci cînd doarme“ (Sbornic, despre rugăciunea lui Iisus, 
Mănăstirea Valaam, 1936, p. 343). 

Așadar, după cum vedem. din mărturia Marelui Vasile, noi 
avem pe lingă gura cea trupească și o gură de gînd, prin care 
putem face o lucrare de laudă în chip gindit, în omul nostru 
dinăuntru. Sfîntul Macarie cel Mare, arătînd despre datoria ce 
o avem de a ne ruga neincetat, zice: „Creștinul trebuie să aibă 
întotdeauna amintirea lui Dumnezeu, căci scris este: Să iubeşti 
pe Domnul Dumnezeul tău din toată inima ta (Deuteronomul 
6, 5; Matei 22, 34). Adevăratul rugător, spune Sfîntul Macarie, 
trebuie să-L, iubească pe Domnul nu numai atunci cînd intră 
în biserică, ci şi atunci cînd umblă, cînd stă de vorbă, cînd mă- 
nîncă și bea și să aibă aducere aminte de Dumnezeu și dragoste, 
căci s-a zis: Unde este comoara voastră. acolo va fi și inima 
voastră (Matei 6, 21). 

Din aceste mărturii ale Sfinţilor Vasile cel Mare şi Macarie 
reiese că sîntem datori să lăudăm pe Dumnezeu în mintea şi 
inima noastră în toată vremea și locul, acest lucru fiind cu pu- 
tință deoarece, după cum s-a arătat, orice gindire şi lucrare du- 
hovnicească a minţii, orice faptă bună, orice cuvint bun, au pu- 
tere de laudă și se socotesc ca o rugăciune înaintea lui Dum- 
nezeu. Sfîntul Isaac Sirul, arătind că orice gîndire în frica 
de Dumnezeu, orice cugetare duhovnicească, orice grijă a minţii 
pentru mintuire și orice ascultare face călugărul cu răbdare, 
smerenie și dragoste, spre folosul fraţilor şi spre slava lui Dum- 
nezeu, este de fapt o rugăciune și zice: „Se cuvine să cunoaștem, 
fraţilor, că orice vorbire ce se face în taină şi toată grija minţii 
pentru Dumnezeu și toată cugetarsa celor duhovnicești. în ru- 
găciune se preface, ori cuvinte citite de ai spune, ori glasuri 
ale gurii spre doxologia lui Dumnezeu, ori grija de mîntuire în 
Domnul, ori închinăciuni ale trupului, ori cîntare de psalmi prin 
cuvintare de stihuri şi altele de acest fel, prin care se face 
învăţătura rugăciunii curate și din care se naște dragostea lui 
Dumnezeu“ (Sfîntul Isaac Sirul. Cuv. 35. p. 188. Mănăstirea 
Neamţ, 1819). 


Iubiții mei frați, 


Cei care vă nevoiţi în muceniceasca ascultare a vieții de 
obşte (Scara, Cuv. 4), de cite ori vă osteniţi cu răbdare în supu- 
nere, de cite ori vă înfrinaţi cu măsură de la mîncare, băutură 

și somn, de cîte ori răbdaţi ocara cu bărbăţie de cuget, de cite ori 
petreceţi, citind Sfintele Scripturi, meditînd la patimile cele în- 
fricoșate și mintuitoare ale Domnului Dumnezeului și Mintuito- 
rului nostru Iisus Hristos, la moarte, la gheenă, la Judecata de 
apoi, sau la Împărăţia cerurilor; de cîte ori vă aflaţi în Sfinta Bi- 
serică, ascultînd și urmărind cu atenţie și evlavie înţelesul duhov- 
nicesc al sfintelor slujbe, gîndind la puterea tainică a celor ce se 
cîntă şi se citesc acolo, de cite ori cîntaţi și citiți singuri cu bună 
înţelegere în chiliile și inimile voastre și vă osteniţi cu îndelungă 
durere pentru împlinirea faptelor bune; de cîte ori vă dogoriţi 
de arşița soarelui de vară şi răbdaţi cu multă sudoare în oste- 
neala sfintei ascultări, pentru dragostea lui Dumnezeu şi folosul 
aproapelui, de cîte ori vă aflaţi în chilie, făcîndu-vă canonul de 
metanii și de închinăciuni cu rugăciunea în minte, sau citind 
Vieţile Sfinţilor și învăţăturile Sfinţilor Părinţi, spre a vă folosi 
de ele; de cîte ori răbdați căldura focului din bucătărie şi bru- 
tărie, cu grija de a face mîncare spre a hrăni părinţii, fraţii și 
străinii; de cîte ori vă aflaţi, stind cu răbdare, la osteneala pri- 
vegherilor de toată noaptea în biserică sau la chilie, de cîte 
ori vă aflaţi în vreo lucrare sfîntă a minţii și în împlinirea cu 
lucrul a oricărei fapte bune făcută după sfatul celor ce vă po- 
vățuiesc și poartă grijă de mîntuirea sufletelor voastre, de cite 
ori vă aflaţi slujind cu dragoste și cu smerenie fraților la che- 
lărie, la grădină, la croitorie, la biserică şi la oricare altă slujbă 
spre folosul de obște al părinţilor şi fraţilor, dacă veţi face 
aceste osteneli cu privirea minţii spre Dumnezeu și spre slava 
Lui vă veţi osteni, vă aflaţi într-o rugăciune neîncetată înain- 
tea lui Dumnezeu. Aceasta deoarece, după cum ați văzut mai 
sus, orice faptă bună, oricare gindire sau vorbire duhovnicească 
sînt ca o laudă înaintea lui Dumnezeu. 

Poate însă veți zice că aceste slujbe şi ascultări nu pot să 
alcătuiască o rugăciune înaltă și fără răspîndire. Într-adevăr, așa 
este, dar nu se cere celor din ascultare acest lucru. În această 
privință Sfintul Ioan Scărarul, arătînd că diavolul îndeamnă pe 
cei neiscusiţi din vieţile de obște să rîvnească, mai înainte de 
vreme și mai înainte de a avea virsta duhovnicească cuvenită, 
la mari lucrări duhovniceşti şi la rugăciunea contemplativă şi 
duhovnicească, zice: „Deschide mintea ascultătorilor neiscusiți și 
vei afla acolo un gind rătăcit: dorinţă de liniştire peste măsură, 
de rugăciune nerisipită, de lipsă desăvirşită de slavă deșartă, de 
neîncetată pomenire a morții, de umilință necontenită, de ne- 
mînierea cea desăvirșită, de tăcere adîncă, de curăţie covîrși- 
toare. Lipsindu-le aceste virtuţi, după o anumită rînduială a lui 

Dumnezeu, ei, fără socoteală, sar peste treptele ce le sînt puse 
înainte, fiind amăgiţi de vrăjmașul care îi îndeamnă să caute 
aceste lucruri desăvirșite înainte de vrema, cu scopul de a nu 
le putea căpăta nici la vreme, neavînd răbdare (Scara, Cuv. 4, 
C. 118). Sfintul Teofan Zăvoritul zice: „Cel îndrăzneț și încre- 
zător în sine însuși vrea să ajungă repede la rugăciunea con- 
templativă“ (Sbornic, vol. 1, p. 318). 

Așadar, părinţilor şi fraţilor, nu se cuvine să ne avintăm, 
mai înainte de vreme, spre o sporire desăvirșită în rugăciunea 
înaltă, de care, după Sfîntul Isaac Sirul, „abia se invrednicește 
unul din zece mii“ (Cuv. 32, p. 166). Nouă, celor pătimași şi 
neputincioşi, ne este destul să vedem măcar urma liniștii min- 
tale, adică rugăciunea minţii lucrătoare, prin care se alungă din 
inimă atacurile vrăjmașe şi gindurile rele. În aceasta constă 
toată lucrarea noilor începători și a pătimașilor monahi, prin 
care, dacă vrea Dumnezeu, se poate ajunge și la rugăciunea 
înaltă, contamplativă şi duhovnicească, căci, după dumnezeiescul 
Părinte Maxim Mărturisitorul, „două sînt stările cele mai înalte 
ale rugăciunii curate. De una au parte cei ce se îndeletnicesc cu 
făptuirea, de alta, cei ce se îndeletnicesc cu contemplaţia. Cea 
dintii se naşte în suflet din frica de Dumnezeu și nădejdea cea 
bună. Cea de-a doua din dragostea dumnezeiască și din curăţia 
deplină“ (Filocalia, vol. 2, cap. pentru dragoste). 

Sfîntul Maxim Mărturisitorul, şi pe starea întîi a rugăciunii, 
care ţine de lucrarea faptelor bune. o numește „înaltă“. Deci nu 
se cuvine nouă celor pătimași și slabi să ne deznădăjduim, so- 
cotind că puţini sînt cei care se învrednicesc de rugăciunea con- 
templativă, căci la Dumnezeu nu este nedreptate ci, dimpotrivă. 
Să nu ne lenevim, ci să mergem pe calea ce duce către această 
rugăciune sfinţită, adică pe calea rugăciunii lucrătoare, săvîrșită 
cu mintea. 

Nu mai puţin adevărat este și faptul că unii din sfinți au 
dobiîndit rugăciunea contemplativă chiar în viaţa de obşte, așa 
cum au fost Sfîntul Calist, patriarhul Constantinopolului, care 
a deprins rugăciunea cea mai înaltă, făcînd ascultare la bucă- 
tărie într-o lavră din Sfîntul Munte Athos, Sfîntul Eufrosin 
bucătarul şi alții de care nu mai pomenim. 

Dacă ne vom lenevi să învăţăm rugăciunea minţii, dînd vina 
pe ascultare, ne va mustra pilda acestor Sfinţi Părinţi, precum 
și Sfîntul Grigorie Sinaitul, care zice că nici pustia, nici singu- 
rătatea nu sînt atit de folositoare în vremea deprinderii rugă- 
ciunii minţii, ca o ascultare înțeleaptă (Filocalia, vol. 7, Capete 
foarte folositoare în acrostih, C. 18, p. 98). Iată deci că „cei ce 

se nevoiesc în supunere și ascultare, în viața de obște, mai re- 
pede biruiesc patimile, căci, prin răbdare și tăierea voii lor, lo- 
vesc deodată patimile în piept şi în cap şi, prin lovituri repetate, 
ajung repede să le omoare desăvirșit. Pe cînd în singurătate, 
lupta este numai cu gîndul, care este tot așa de slabă în lucra- 
rea ei ca lovitură pricinuită de atingerea unei muște. De aceea, 
omorîrea patimilor în singurătate se prelungeşte mai mult timp 
și aproape întotdeauna ea nu este propriu-zis o omorire, ci o 
amorţire pe un anumit timp, pînă cind nevoitorul se va întilni cu 
obiectele (cauzele) patimilor. În acest caz, patimile ca fulgerul 
se aprind și de nu se va trezi cineva cu mare putere, cu rugă- 
ciune și cu post foarte aspru, nu rămîne nevătămat. Iată de ce 
Sfinții Părinţi, fiind încercaţi în viața duhovnicească, poruncese 
să biruim patimile prin lupta cu ele în viața de obşte și numai 
după aceea să ne „însingurăm“, cum ne sfătuieşte şi Sfîntul 
Teofan Zăvoritul (Sbornic, vol. 1, p. 233). 

Dar nu numai trăind în mănăstiri cu viață de obște, ci chiar 
și în lume fiind, unii dintre sfinţi s-au desăvirșit în rugăciunea 
minţii cea mai inaltă, trăind în mijlocul celor mai mari orașe. 
Astfel a fost Sfîntul Simeon Noul Teolog, avind slujba de ad- 
ministrator în orașul împărătesc Constantinopol, precum și Sfîn- 
tul Fotie, patriarhul Constantinopolului, care a fost ridicat la 
rangul de patriarh dintre senatori și care, nefiind monah, a 
învățat lucrarea minţii pe cînd se afla în locul său înalt și a 
sporit în această sfîntă rugăciune în așa măsură, încît, după 
cuvîntul Sfîntului Simeon al Tesalonicului, fața lui era lumi- 
nată de darul Prea Sfintului Duh ca la un al doilea Moise. El 
a scris apoi o carte foarte însemnată despre această sfîntă ru- 
găciune a minţii. Acest sfînt, Simeon al Tesalonicului, arată, de 
asemenea, că Sfintul loan Gură de Aur precum și Sfinții Ignatie 
și Calist, pe cînd erau patriarhi în Constantinopol, s-au desăvir- 
şit în această sfîntă rugăciune a minții şi au scris cărți minu- 
nate despre această lucrare lăuntrică. Din aceste motive, Sfintul 
Simeon al Tesalonicului sfătuiește pe arhierei, pe preoți, pe 
monahi și pe creștinii din lume să rostească această rugăciune 
în orice vreme și în orice loc ar fi şi să o ţină ca pe răsuflarea 
lor, deoarece nu este o armă mai tare nici pe pămînt și nici în 
cer, decît numele lui Iisus Hristos. 

Unii dintre Sfinții Părinţi dau reguli celor ce au intrat în 
monahism ca, odată cu înfăptuirea poruncilor lui Hristos, să 
săvirșească o îndelungată cîntare de psalmi, de canoane și de 
tropare. Alţii, învățind cea mai subtilă lucrare duhovnicească a 
minţii, socotesc că pentru noii începători nu este de ajuns să pe- 

treacă numai în îndeletnicire trupească, ci recomandă, odată cu 
împlinirea poruncilor lui Dumnezeu, citirea măsurată și stabilesc 
în locul îndelungatelor cîntări de psalmi și canoane, facerea ru- 
găciunii minții, atrăgînd totodată atenţia că, dacă Duhul Sfint 
îi va cerceta prin lucrarea rugăciunii inimii, atunci, fără nici 
o îndoială să lase pravila cea de afară, căci rugăciunea lăuntrică 
o înlocuieşte cu mult mai mare spor. În sfirșit, alții dintre Sfinţii 
Părinţi, avind o mare experienţă şi cunoştinţă a vieților și 
scrierilor sfinților, dar mai ales fiind luminaţi prin lucrarea și 
înțelepciunea Sfintului Duh, statornicesc pentru noii începători 
învățătura rugăciunii minţii, în general, iar în parte, impărțind-o 
în două: lucrătoare și văzătoare (contemplativă). Aceşti Părinţi 
ne sfătuiesc să avem toată grija pentru lucrarea rugăciunii min- 
ţii, dînd cîntării puţină vreme numai în ceasurile de plictiseală 
și oboseală, căci, arată ei, slujbele bisericeşti și cintările sînt lă- 
sate tuturor creştinilor în general, însă nu și pentru cei ce vor să 
se liniștească, petrecînd în tăcere. De altfel, și pe calea indelun- 
gatelor cintări de psalmi şi prin citirea canoanelor și a tropare- 
lor, putem ajunge la sporire, dar cu multă încetineală și oste- 
neală (Paisie, Starețul Mănăstirii Neamţu, de S. Cetiericov, 
1943, Învățătura Stareţului Paisie despre rugăciunea lui Iisus 
care se săvirșește de minte în inimă, p. 213-214). 


Părinților şi fraţilor, 


Este bine să știm că și simţirea de Dumnezeu, fără cuvinte, 
este o rugăciune. Cînd cineva face ascultare în mănăstire cu 
frică de Dumnezeu și are prezența Lui în minte, unul ca acela 
se află întru simţirea de Dumnezeu și este întru rugăciune. 
Dacă el, la această simţire a lui Dumnezeu, adaugă şi cuvinte, 
atunci este asemenea cu cel care peste focul aprins mai pune 
lemne, spun dumnezeieștii Părinți. Domnul nostru lisus Hristos 
este unicul nostru izvor de mîniuire, este unicul mijlocitor pen- 
tru mintuirea noastră obiectivă. Numele Lui a împrumutat de 
la dumnezeirea Lui o putere atotsfintă și nemărginită. Așadar, 
dacă toată fapta bună şi toată osteneala noastră o vom îace, fiind 
sub ascultare, și dacă amintirea numelui Atotputernicului nos- 
stru Dumnezeu nu ne va lipsi din minte, atunci, prin aceste două 
lucrări, toată viața noastră se va preface într-o rugăciune neîn- 
cetată, plină de nădejdea mîntuirii. Cînd ne vom osteni cu trupul 
în ascultare, iar cu mintea ne vom ruga lui Dumnezeu, atunci 
toată ființa noastră se va afla în slujba Lui. 

Unii m-au întrebat care este cea mai bună pravilă pentru 

monahi. Le-am răspuns că, atît pentru monahi, cit și pentru mi- 
reni, cea mai înaltă pravilă și cea mai de dorit este de a fi ne- 
despărțiți cu mintea și cu inima de Dumnezeu și a ne ruga ne- 
încetat, oricind şi oriunde, sau, altfel zis, să stăm cu mintea în 
inimă înaintea Domnului și să ne rugăm. Acest lucru îl poate 
face cel ce totdeauna are frica de Dumnezeu înaintea ochilor 
minţii sale, căci rugăciunea nu se săvirșește numai cînd stăm la 
pravila de rugăciune, ci, dacă vom ţine mintea și inima îndrep- 
tate spre Dumnezeu, totdeauna ne vom afla în rugăciune (Sbor- 
nic 1, p. 129). Rugăciunea neîncetată tocmai în aceasta constă: 
să ne aflăm întotdeauna cu evlavie în fața lui Dumnezeu. Această 
umblare în fața lui Dumnezeu o poate săvirși oricine, oricînd și 
oriunde, numai dacă este stăpinit de frica de Dumnezeu și de 
trezvia atenţiei, căci prin aceste două virtuți poate îndepărta 
uitarea. Precum apa stinge focul, tot astfel, patima cea uriașă 
a uitării stinge lucrarea rugăciunii din sufletele noastra, arată 
Sfinţii Părinți. lar fără rugăciunea lucrătoare ce se face cu min- 
tea, nimeni nu poate scăpa de acţiunile patimilor și de alcătuirea 
gînduriloi viclene (Sbornic 1. Sfintul Teofan, p. 182-184). 

Dacă, făcînd ascultare în mănăstire, pe limbă vom avea 
rugăciunea lui lisus, în minte vederea lui Dumnezeu, iar în 
inimă setea de El, atunci cu adevărat sintem slugi ale lui Dum- 
nezeu; iar dacă ne ostenim în ascultările mănăstirești numai cu 
trupul, iar mintea nu are privirea îndreptată spre Dumnezeu şi 
nici inima noastră nu are dorirea de Fl, atunci sîntem numai 
niște chipuri cioplite de călugări, după cum spune marele Vasile 
in Exaimeron. 

Așadar, iubiții mei fraţi, să rugăm pe Preabunul Dumnezeu 
ca totdeauna să ne aducă în minte frica de El și să facem sfinta 
ascultare în mănăstire cu trezvie şi cu smerenie. Da vom face 
ascultare cu supunere și cu dragoste, vom cîştiga smerenie, căci 
ascultarea e maica smeritei cugetări, iar de la smerenie se cîş- 
tisă dreapta judecată, care este împărăteasa faptelor bune, și 
nepătimirea (Scara, Cuv. 4). Dumnezeiescul Părinte Ioan Scăra- 
ru), arătînd că „viața de obşte este cerul cel pămîntesc“, spune: 
„Să ne silim să avem aceeaşi așezare în inimă, pe care o au 
îngerii care slujesc Domnului în ceruri“ (Scara, Cuv. 4). Ne- 
greșit, dacă rugăciunea minţii nu ar fi obligatorie pentru mo- 
nahii din viața de obşte, acest dumnezeiesc Părinte nu ne-ar în- 
demna să ne silim a avea în inima noastră așezarea duhovni- 
cească a îngerilor din ceruri, care totdeauna trăiesc în Dumnezeu 


și au privirea minţii întru E]. Acest lucru, pe cît ne este cu pu- 

tinţă, îl vom dobindi numai dacă nu vom uita să privim tot- 
deauna cu mintea, în orice vreme și loc, spre Dumnezeu. 

Este bine să cunoaştem, spre mîngiierea noastră a celor ce 
petrecem în viața de obște, că cei ce vor face ascultare cu 
răbdare, fără cîrtire și cu frica de Dumnezeu, se împărtășesc de 
toate virtuțile, și deci şi de rugăciune, după cum arată dum- 
nezeiescul Părinte Grigorie Sinaitul (Filocalia, vol. 7, Cuvint 
despre liniștire și despre cele două feluri ale rugăciunii, C. 8, 
p. 178). Tot Sfîntul Grigorie zice: „Cei ce nu cunosc rugăciunea, 
care este, după Sfîntul Ioan Scărarul, izvorul virtuţilor care udă 
ca pe niște răsaduri puterile sufletului, trebuie să cînte mult 
şi fără măsură și totdeauna în multe feluri, neîncetînd niciodată 
pînă ce nu vor înainta de la făptuirea multă, cu osteneală, la 
vedere. Iar aceasta vine după ce au aflat rugăciunea care lu- 
crează înăuntrul lor. Fiindcă alta este fapta liniștei (isihiei) și 
alta a vieţii de obște. Dar tiecare se va mîntui, stăruind în ceea 
ce a fost chemat“ (Filocalia, vol. 7, Despre felul cum trebuie să 
stea la rugăciune cel ce se linişteşte şi să nu se ridice repede, 
C. 5, p. 190). 

Dar oare, pentru care pricină acest mare dascăl al rugăciu- 
nii desăvirșite ne învaţă pe noi, cei ce nu cunoaștem rugăciunea, 
să cîntăm „mult, fără măsură şi totdeauna în multe feluri?“ Iată 
de ce: treapta de jos a rugăciunii, fiind rugăciunea gurii sau a 
limbii, începătorii în viața monahicească trebuie să o facă pe 
aceasta în mare cantitate, fiindcă, după Sfîntul loan Scărarul, 
cantitatea duce la calitatea rugăciunii și nu invers (Scara, 
Cuv. 2). Cine nu se leneveşte și stăruiește cu osteneală în canti- 
tate, mila lui Dumnezeu, văzînd silința lui, îl va ridica și la 
treptele mai înalte ale rugăciunii, la rugăciunea de calitate. Aşa- 
dar, fraţii mei, bună nădejde dobîndim din aceste cuvinte ale 
dumnezeiescului Părinte Grigorie, noi cei începători în viața de 
obşte şi care abia începem a învăţa rugăciunea, căci, deşi ne 
ocupăm numai de rugăciunea gurii, a limbii și a gindului, care 
se face prin cîntarea multă de psalmi, də tropare, canoane, : 
sau a altor cîntări ale slujbelor bisericești, ştim că ne aflăm pe 
calea rugăciunii lucrătoare, care ţine de făptuire și conduce pe 
monahul stăruitor spre vedere, adică spre rugăciunea contem- 
plativă și duhovnicească. Să ne ostenim, deci, cu această rugă- 
ciune lucrătoare, potrivită pentru noi, și să ne mîhnim că nu am 
ajuns în măsura celor desăvirșiți în rugăciunea pe care cei spo- 
riți o lucrează mai ales în liniște. 

Dumnezeiescul Părinte Grigorie Sinaitul în cele de mai sus 
ne încredințează că „fiecare se va mintui întru cele ce este 

chemat“, adică şi cei ce petrec în ascultările vieţii de obște, în 
supunere și cu smerenie se vor mintui. Nu trebuie să ne întris- 
tăm dacă unii din cei ce se nevoiesc în ascultare în viața de 
obște nu vor ajunge la deprinderea rugăciunii contemplative 
(duhovnicești) şi dacă vor muri în această stare în ascultările 
mănăstirii, adică avînd numai rugăciunea lucrătoare care se face 
cu mintea. Chiar în această stare de se va afla cineva în ceasul 
morții sale, Preabunul Dumnezeu îi va face parte de miîntuirea 
și fericirea veșnică, după cum arată același Sfînt Grigorie, zicînd: 
„Căci nu toţi sint, sau au fost odinioară, în trepte lucrătoare. 
Nici n-au umblat toți pe aceeași cale, sau au ţinut-o pînă la 
sfîrşit. Ci mulţi au trecut de la treapta lucrătoare la vedere și 
s-au odihnit de la toate, aflindu-se într-o sîmbătă a legii duhov- 
nicești (Ieşirea 20, 6). Alţii însă s-au mîntuit, rămînînd pînă la 
urmă în treapta lucrătoare, ca adormind în ea să primească răs- 
plata în veacul viitor. Iar alții au primit împlinirea în ceasul 
morții și de aceea au răspindit o bună mireasmă după moarte, 
spre arătarea mîntuirii lor“ (Filocalia, vol. 7, Despre felul cum 
trebuie să şadă la rugăciune cel ce se linişteşte şi să nu se ridice 
repede, C. 5, p. 191). 


Părinților şi fraților, 


Cuvîntul nostru a fost despre monahii vieţuitori în obște și 
despre măsura în care ei pot şi sînt datori să învețe şi să se în- 
deletnicească cu rugăciunea minţii. În cele de pînă aici s-a arătat 
că ei pot și chiar sînt obligați de Sfinţii Părinţi să se silească 
a face orice ascultare în sfinta mănăstire, avind privirea minţii 
îndreptată către Dumnezeu și să zică și această sfintă rugăciune 
cu mintea oricind. S-a arătat, de asemenea, că celor noi începă- 
tori nu li se cere rugăciunea cea nerisipită, înaltă și contempla- 
tivă, ci cea lucrătoare, care se face cu mintea spre a-și păzi 
inima de nevăzutele atacuri ale dracilor. S-a arătat, de la dum- 
nezeiescul Părinte Maxim Mărturisitorul și alți Sfinţi Părinţi, 
că două sînt stările de rugăciune: una pentru noii începători, 
care corespunde cu lucrarea; alta este pentru cei desăvirșiţi, care 
corespunde cu vederea. Prima este începutul, iar a doua, sfîr- 
şitul, „căci lucrarea este înaintare spre vedere“, spune Cuviosul 
Paisie de la Neamţ (Sbornic, 1, p. 335). 

Apoi s-a arătat că orice simţire de Dumnezeu și umblare 
cu evlavie în fața Lui, adică să facem orice ascultare și orice 
lucru ni se poruncește ca pentru Dumnezeu ca și cum ni s-ar 
fi poruncit direct de El, va fi pentru noi o rugăciune neîncetată, 

dacă le vom face toate cu smerenie și spre slava lui Dumnezeu. 
S-a dat și pilda unora dintre Sfinții Părinţi care au învățat ru- 
găciunea cea înaltă a minţii chiar în ascultările din viața de 
obşte, cum au fost Sfintul Calist, Eufrosin bucătarul și alţii, 
sau chiar în lume fiind, ca Sfintul Patriarh Fotie; dar acestea 
sînt cazuri rare și nu au putere de lege pentru toți. S-a reco- 
mandat ca în cazul în care pe unii din cei din supunere îi va cer- 
ceta darul lui Dumnezeu cu momente de rugăciune înaltă, și 
dacă vor vedea că se pot statornici cu mila Domnului în această 
aşezare, aceștia pot să lase pravila lungă pe care o făceau mai 
înainte, prin cîntare de psalmi şi canoane, şi să stăruiască cit 
mai mult în rugăciunea minţii din inimă. Bineînţeles, aceasta să 
o facă cu blagoslovenia stareţului și a duhovnicului lor, care le 
cunoaște viața și aşezarea. De asemenea, s-a arătat că cea mai 
înaltă pravilă de rugăciune pentru monahi, și chiar pentru mi- 
renii rivnitori, este de a sta cu mintea și cu inima nedespărțite 
de Dumnezeu în orice vreme și loc. Acela care va avea aceasta 
va ajunge la fericita stare de rugăciune neîncetată. 

Prea cuvioși părinţi şi iubiții mei fraţi, in încheierea acas- 
tui cuvînt, pe toți vă rog din inimă să mă iertaţi pe mine păcă- 
tosul și leneșul, care, deși am vorbit despre practicarea rugăciunii 
minţii în viața de obște, niciodată nu m-am atins măcar cu 
vîrful degetului de lucrarea ei. Rugaţi-vă cu toții Preainduratu- 
lu: nostru Mintuitor şi Preasfintei Sale Maici ca să-mi ajute 
şi mie celui nevrednic ca, măcar mai tirziu, rușinîndu-mă de 
cuvintele mele, prin ajutorul sfintelor voastre rugăciuni să 
încep şi eu lucrarea aceasta sfîntă și bună. AMIN ! 


PREDICĂ 
DESPRE RUGĂCIUNE ŞI FELURILE EI 


„Multe sint felurile rugăciunii, 
care de care mai deosebite“ (Filoca- 
lia, vol. 1, Sfintul Marcu Ascetul, 
p. 232). 


Părinților, fraților și iubiți credincioși, 


a cere iertare tuturor celor ce veţi asculta cele ce urmează, 

de vreme ce eu păcătosul, nevrednicul și nelucrătorul a 
toată fapta bună, dar mai ales al sfinţitei rugăciuni, am îndrăz- 
neala de a vorbi despre cele ce nu mi-am agonisit prin lucrare, 
asemănindu-mă prin aceasta unui pictor neiscusit, care încearcă 
să zugrăvească o icoană mai presus de puterea şi priceperea lui. 
Cugetind. însă, că şi a tăcea despre cele bune este un păcat și 
a ascunde cele împrumutate de la Sfinţii Părinţi aduce pagubă 
celor rivnitori după cunoștința duhovnicească, m-am gindit să 
vorbesc ceva în legătură cu rugăciunea. Mai ìntîi, şi pe scurt, 
vom aminti ce este rugăciunea, apoi cîte sint felurile ei. după 
lucrare, iar la sfîrșit voi spune ceva despre treapta întîi a rugă- 
ciunii, sau rugăciunea făcută cu gura. 

La întrebarea „ce este rugăciunea?“, Sfintul Ioan Scărarul 
răspunde: „Rugăciunea, după calitatea sa, este petrecerea şi uni- 
rea omului cu Dumnezeu. lar după lucrare, este întărirea inimii, 
împăcare cu Dumnezeu, maică și, totodată, fiică a lacrimilor, 
pod peste ispite; zidul care ne apără de necazuri, sfărimarea răz- 
boaielor, lucrarea îngerilor, hrana tuturor celor fără de trup, 
veselia viitoare, sporirea nevăzută, hrana sufletului, luminarea 
minţii, securea deznădejdii, nimicirea întristării, bogăţia mona- 


M ai înainte de a începe acest cuvînt, silinţa gîndului mă face 

hilor, comoara celor ce se liniștesc, îmblinzirea miniei, oglinda 
sporirii duhovnicești, descoperirea așezării sufletești, prevesti- 
toarea răsplătirilor viitoare, semnul slavei“ (Scara, Cuv. 28, 
p. 307). 

După alt cuvios, rugăciunea este vorbirea minţii cu Dum- 
nezeu, vlăstarul blindeţii, rodul bucuriei și al mulţumirii, alun- 
garea întristărilor şi a descurajării, urcușul minţii către Dum- 
nezeu, lucrare demnă de vrednicia minţii, sau întrebuinţarea 
cea mai bună și mai curată a ei (Filocalia, vol. 1, Evagrie Mo- 
nahu], C. 3, și C. 14, 15, 16, 36, p. 76-79). Dumnezeiescul Părinte 
Marcu Ascetul zice că „rugăciunea este maica tuturor virtuților“ 
(Filocalia, vol. 1, Despre legea duhovnicească, C. 35, p. 252). 

Felurile rugăciunii sînt următoarele: rugăciunea vorbită, 
rugăciunea minţii, rugăciunea minţii din inimă, rugăciunea ini- 
mii sau de sine mișcătoare, rugăciunea văzătoare sau contempla- 
tivă, rugăciunea curată, rugăciunea duhovnicească, adică rugă- 
ciunea în extaz ce trece dincolo de hotarele cunoștinței (Sbornic, 
2, p. 183). 

Aceste feluri de rugăciuni nimeni nu le poate separa una 
de alta, căci trecerea de la una la alta se face pe nesimţite, or- 
ganic, după cum un copil devine cu timpul adolescent, după 
aceea tînăr, apoi în vîrstă și așa mai departe, fără să știe omul 
în ce timp a trecut peste aceste virste ale sale. 


Părinților și fraților, 


Deoarece primul fel de rugăciune este rugăciunea cea mai 
de jos, adică rugăciunea vorbită, sau rugăciunea gurii, a limbii 
şi a buzelor, în cele ce urmează vom vorbi, pe scurt, despre acest 
fel de rugăciune pe care o putem numi început de rugăciune. 
Rugăciunea vorbită, dacă a intrat în înțelegerea minţii, este și 
rămîne treapta cea mai de jos a rugăciunii sau, mai bine zis, 
după Sfîntul Grigorie de Nyssa, ea este granița cea mai depăr- 
tată a rugăciunii (Vezi Comentariu la viața lui Moise). Fiindcă 
totuși se numește rugăciune, ea are temeiurile sale în Sfînta Scrip- 
- tură. Astfel, Duhul Sfînt zice: Cu glasul meu către Domnul am 
strigat (Psalm 141, 1); Și L-am înălțat pe El sub limba mea 
și în alt loc: Aduceți Domnului roada buzelor voastre (Romani 
10, 13; 8, 15; Galateni 4, 6; Psalm 16, 1; ş.a.). 

Aceste mărturii ale Sfintei Scripturi ne vorbesc despre ru- 
găciunea gurii sau a glasului. Dacă am fi mulțumiți să rămînem 
numai cu această rugăciune în viaţă, atunci ar însemna că ne 
hotărîm să stăm pe. treapta cea mai de jos a rugăciunii şi să 

avem pomenirea lui Dumnezeu numai în gură şi ps limba noas- 
tră, iar cu mintea și cu inima să ne aflăm departe de El, după 
cum spune proorocul: Aproape este de Mine poporul acesta, cu 
gura sa și cu buzele sale Mă cinstește, iar cu inima lor departe 
sînt de Mine (Isaia 29, 13). Totuşi, nici această rugăciune a 
buzelor și a gurii nu este de lăsat, deoarece prin ea învăţăm mai 
întii a ne ruga și a slăvi pe Dumnezeu, ea fiind începutul rugă- 
ciunii. După cum nici un lucru nu sste fără inceput, afară de 
Cel ce pe toate le-a făcut, tot astfel și rugăciunea are un înce- 
put. Acest fel de rugăciune a buzelor și a limbii * este slavos- 
lovie și rugăciune către Dumnezeu, care se face prin cîntarea 
de psalmi. de tropare, canoane sau alte rugăciunii care se află 
scrise în Ceaslov, Acatistier și alte cărți de slujbă. 

Aceste rugăciuni sînt o rînduială şi început de rugăciune ce 
se potriveşte începătorilor, după mărturia Sfinţilor Părinţi. De 
aceea, a rămîne la această rînduială de rugăciune care se face 
numai cu gura, cu limba şi cu buzele şi a nu ne sili să învăţăm 
să ne rugăm cu mintea și cu inima este o mare greșeală și o 
mare pagubă duhovnicească pentru sufletele noastre și, totodată, 
o abatere de la lucrarea dreaptă a rugăciunii. 

Într-adevăr, dumnezeizştii Părinţi, ţinînd seama de nepu- 
tinţele celor ce intră în monahism, le rînduiesc acestora ca, îm- 
preună cu lucrarea poruncilor lui Hristos, să ia parte la cîntarea 
îndelungată a psalmilor. a canoanelor şi a troparelor statornicite 
de Duhul Sfînt spre slavoslovia lui Dumnezeu în Biserică şi ca 
pravilă de chilie. 

Această rînduială a rugăciunii din afară ne este lăsată de 
la Sfinţii Părinţi numai pentru un timp, din pricina neputinței și 
prunciei noastre în cele duhovniceşti și apoi, treptat, să trecem la 
treapta lucrării minţii, iar nu să petrecem în rugăciunea cîntată 
pînă în sfîrșit. Sfintul Grigorie Sinaitul zice: „Ce este mai co- 
pilăros decît faptul că rostim cu gura rugăciuni, ne lăsăm ade- 
meniţi de o părere plină de bucurie, gîndind despre noi că 
facem ceva mare, măgulindu-ne numai prin cantitate şi hrănind 
prin aceasta pe fariseul nostru cel dinăuntru?“. Sfîntul Macarie 
cel Mare, Egipteanul, depărtindu-se de această neputinţă tru- 
pească şi arătînd slăbiciunea acestei lucrări, zice: „După felul 
nostru de viață și cîntarea noastră să fie îngerească, iar nu tru- 
pească (Cap. 67). Căci, zice în continuare Sfîntul Grigorie, dacă 
ne este îngăduit să cîntăm cu glasul, apoi pentru lenevirea şi 


* Această rugăciune a buzelor şi a limbii, Sfinţii Părinţi o nu- 
mesc „plugăria sufletului“ (Pateric, cap. 22, p. 151). 

necunoașterea noastră s-a făcut această îngăduinţă, cu scopul ca 
noi să ne ridicăm pînă la adevărata rugăciune“ (Sbornic 2, 
p. 186). 

Numai această cîntare cu gura și cu glasul din afară nu 
poate elibera pe om de patimile cele dinăuntru, după cum ve- 
dem în Pateric. unde un bătrin zice către un frate: „Dacă lu- 
crarea dinăuntru, după Dumnezeu, nu-i va ajuta omului, atunci 
în zadar se osteneşte în cele din afară“. Același lucru îl arată 
si Sfîntul Isihie Sinaitul, zicînd: „Dacă omul nu face voia lui 
Dumnezeu și legea Lui înăuntrul pîntecelui său, adică înăuntrul 
inimii sale, atunci nici în afară nu le va împlini cu ușurință“ 
(Filocalia, vol. 4, C. 71, p. 85). 

Este adevărat şi faptul că orice lucrare va face omul spre 
slava lui Dumnezeu, aceasta este şi are putere de laudă lui Dum- 
nezeu, după cum zice Marele Vasile în tilcuirea psalmului 118, 
la versetul: Gura mea am deschis și am tras duh (v. 131). EL, 
arătind despre gura omului lăuntric prin care omul primește 
cuvîntul lui Dumnezeu, cel de viață făcător, ca pa o piine ce se 
pogoară din cer, zice astfel: „Chiar şi un singur gînd despre 
Dumnezev, răsărit şi întărit în mintea noastră, el totdeauna 
vine de la Dumnezeu în suflete“. Apoi zice: „Cel cu grijă sfintă 
poate, după Apostolul, să le facă toate spre slava lui Dumnezeu, 
fiindcă fiecare lucru, fiecare cuvînt și fiecare miscare a minții 
are putere de laudă. De aceea, dreptul de mănîncă sau bea, sau 
altceva de face, toate acestea le face spre slava lui Dumnezeu“ 
(Citat din Viața și scrierile Starețului Paisie, ed. 1847, p. 214). 

Dumnezeiescul Părinte Isaac Sirul, vorbind despre acest lu- 
eru, zice: „Sfinții Părinți aveau obiceiul ca toate mişcările cele 
bune și lucrările duhovniceşti să le numească cu numele rugăciu- 
nii. Şi nu numai acestea, ci și lucrările cele bune, de asemenea, 
aveau obiceiul de a le socoti ca rugăciune toţi cei luminaţi cu 
cunoștința“ (Cuv. 32, Mănăstirea Neamţ, 1819, p. 168). În alt 
loc, același Sfînt Isaac, zice: „Este cu cuviinţă să cunoaştem, iu- 
biților, cum că toată grija minții celei bune întru Dumnezeu şi 
toată cugetarea celor duhovnicești se hotărăște ca rugăciune și 
înăuntrul numelui acesteia se cuprinde, ori de ai zice de vorbiri, 
de citiri, ori de glasuri ale gurii spre slavoslovia lui Dumnezeu, 
ari grija cea cu mîhnire întru Domnul, ori închinăciunile trupu- 
lui, ori cîntarea de psalmi, prin cuvîntare de psalmi, prin cuvîn- 
tare de stihuri, ori altele din celelalte prin care se face învăţă- 
tura rugăciunii celei curate“ (Cuv. 35, p. 188). 

Așadar, părinţilor și fraţilor, vedem clar, atît din învăţă- 
tura Marelui Vasile, cît și din cea a Sfintului Isaac Sirul, că este 

şi o rugăciune prin fapte, sau, cu un cuvint de actualitate, prin 
activitate, cînd omul se află lucrind fie cu mintea, fie cu gura, 
fie cu trupul, orice fel de faptă bună spre slava și plăcerea lui 
Dumnezeu. Toate aceste fapte bune amintite mai sus se con- 
sideră mai mult rugăciune din afară și mai puţin dinăuntru, 
prin care omul slăveşte cu mintea și cu inima pe Dumnezeu, şi 
cu care cei mai rivnitori și iubitori de Dumnezeu se sileşc spre 
a. ajunge să se unească mai strîns și desăvirșit cu El. Sfîntul 
Serafim de Sarov, arătînd că în lucrarea faptelor bune din afară 
intră şi rugăciunea vorbită, zice astfel: „,Calea vieții celei lucră- 
toare o alcătuieşte postul, înfrinarea, privegherea, îngenunche;, 
rea, rugăciunea gurii şi celelalte nevoinţe trupești.. Acestea al s 
cătuiesc calea cea strîmtă și.-cu scîrbe care, după cuvîntul lui 
Dumnezeu. duc pe om la viața veșnică“ (Matei 1, 14; Sbornic 2, 
p. 179). Apoi, arătînd că de la această viaţă iucrătore din afară, 
a faptelor bune și a rugăciunii celei mai de jos, omul pășeşte 
pe treapta vieţii contemplative și înalte, zice: „Fiecare om care 
doreşte să petreacă viață duhovnicească, trebuie să înceapă de 
la viața cea lucrătoare şi pe urmă să ajungă la cea contemplativă 
cu mintea“ (Sbornic:2, p. 179). 

Deci, viaţa lucrătoare ne ajută să ne curățim de patimile 
cele păcătoase ' și să ne ridicăm la treapta desăvirșirii celei lu- 
crătoare, iar prin aceasta ne croieşte drum spre viața contem- 
plativă cu mintea. Acest lucru îl adeverește și dumnezeiescul 
Părinte Grigorie Teologul, zicînd: „De contemplare se pot apro- 
pia, fără primejdie, numai cei desăvirşiți în urma încercărilor“ 
(Cuv, la Paști, p. 122-123). 


he Părinților şi fraților, 

-.. În acest cuvînt am vrut să aduc mărturiile de mai sus ale 
Sfinților Părinţi despre viața lucrătoare, în care intră și rugă- 
ciunea glasului și a limbii, spre a arăta că ni se cade ca, de la 
lucrarea din afară a faptelor bune și de la rugăciunea începă- 
toare a buzelor și a limbii, treptat să.ne suim spre rugăciunea 
minţii și a inimii care face parte din viața -contemplativă. Tre- 
buie :să. nu uităm că nimeni nu. poate să ajungă. la treptele 
înalte ale rugăciunii de-nu va. începe cu rugăciunea gurii și a 


. i Patimile păcătoase sint opuse celor. suie aid „sau 'hepribāni-. 
toare, adică pentru care nu poate fi omul prihănit, învinovăţit că Jle: 
are, căci. acestea, cum. sint: somnul, foamea, durerea, necazul etc., le-a: 
avut şi Mintuitorul ca om, find proprii și finești -firii omenești. 

limbii. Cu toate că această rugăciune este de cantitate, nu şi de 
calitate, însă, după mărturia Sfintului loan Scărarul. această ru- 
găciune de cantitate este pricina celei de calitate și nu invers. 
Sfîntul Apostol Pavel spune: Vreau să vorbesc cinci cuvinte cu 
mintea (I Corinteni 14, 19), dar pentru cei prunci în lucrare 
este cu neputinţă. De aceea noi, ca cei nedesăvirșiţi, să ne stră- 
duiră, după putere, să împreunăm calitatea rugăciunii cu can- 
titatea pentru că cea de-a doua este pricina celei dintîi (Scara, 
Cuv. 28). ha” 

Tot acest sfint părinte ne sfătuieşte să luptăm cu gindurile 
şi cu risipirea minţii la început cu rugăciunea vorbită şi mai 
de jos, zicîndu-ne: „.Luptă-te neîncetat cu risipirea gîndurilor 
tale, şi cînd mintea ta e risipită, adun-o; căci de la începători 
Dumnezeu nu caută rugăciune fără risipire. De aceea. nu te 
mîhni cînd ţi se risipesc gîndurile, ci îndrăznește și neîncetat 
adună-ţi mintea, căci gînduri narisipite au numai îngerii“ (Scara, 
Cuv. 4). "8991" 

Odată a venit la mine un frate începător şi mi-a zis: Pă- 
rinte duhovnic, am venit să-mi dai blagoslovenie ca de acum să 
dorm pe jos. nu în pat şi numai două ceasuri pe noapte. Vreau 
să mănînc numai o dată pe zi și să fac cinci sute de metanii în 
douăzeci şi patru de ore și apoi să mă rog numai cu mintea şi 
cu inima lui Dumnezeu. să renunţ cu totul de a mai citi la 
Psaltire. în Ceaslov, în Acatistier şi în cartea de rugăciuni. Căci 
acestea, după cum am înțeles, nu sînt rugăciuni, ci numai o în- 
șelare că mă rog". Văzind această rîvnă nechibzuită a fratelui, 
l-am întrebat: „Ascultă, frate, ce ascultare ai în obşte?“ El mi-a 
zis: „Pînă acum am fost la bucătărie şi la trapeză, dar acum 
sînt la ascultările de obşte, la tăiat lemne, la grădină, sau unde 
mă trimite“, Atunci i-am zis: „Ascultă, frate! Frăția ta, după 
cum văd, vrei să zbori prea repede la cer și să ne laşi pe noi 
păcătoșii aici pe pămînt. Sfinţii Părinţi spun că, pe cel ce vrea 
să zboare la cer mai înainte de vreme, să-l tragem de picior 
înapoi în jos (Pateric, cap. 25, p. 154). Astfel că, nici una din, 
cîte ai cerut nu- ti dau voje să faci. Fă ascultare cu dragoste şi 
fără cîrtire, să zici cît mai des rugăciunea „Doamne, Iisuse Hris- 
toase, Fiul lui Dumnezeu, milujește-mă pe mine păcătosul“ și, 
să nu-ți rămînă rugăciunile de seară și de dimineaţă. să mănînci 
cu părinţii și cu fraţii la trapeză la toate mesele, fără să te 
saturi, să dormi pînă la utrenie vreo două ceasuri și mai bine, 
iar după utrenie tot cam atita, pe cît poţi să mergi și la pravila 
bisericii, fără a stingheri ascultarea. Metanii să nu faci cinci 
sute, ci numai o sută de meâtanii mari și O sută cincizeci de în- 

chinăciuni cu rugăciunea lui lisus, în douăzeci şi patru de ore; 
să dormi pe pat, iar nu jos, numai să ai grijă ca patul să nu fie 
prea moale, căci te moleșeşte. Să citeşti mai des Cuvintul patru 
din Scară şi orice gînduri vei vedea că te supără mai mult, să 
vii să le mărturiseşti“. El, auzind acestea, m-a întrebat: „Dar 
dacă voi face aşa mă mîntuiesc?'! Şi i-am răspuns: ‚Cred în mila 
lui Dumnezeu şi a Maicii Domnului că te vei mîntui!“. Auzind 
fratele, a făcut închinăciune și, cerînd iertare, s-a dus la chi- 
lia lui. 

După plecarea fratelui, mi-am adus aminte de învățătura 
dumnezeiescului Părinte Ioan Scărarul care, arătînd rîvna fără 
chibzuinţă a unora dintre noii începători, zice: „La cei de sub 
ascultare, diavolul le naște pofta unor virtuţi care sint cu ne- 
putință pentru ei“. Jar apoi adaugă: „Deschide mintea ascultă- 
torilor celor neiscusiți și: vei afla acolo gînduri rătăcite, dorință 
de liniștire, de postire peste măsură, de rugăciune nerisipită, de 
lipsa de slavă deşavlă, de neîncetată pomenire a morţii, de umi- 
linţă necontenită, de nemîniere desăvirșită, de tăcere adîncă, de 
curăţie covirșitoare. Lipsindu-le aceste virtuți de la început, 
după o rînduială a lui Dumnezeu, ei fără: socotință sar peste 
treptele ce le sînt puse înainte, fiind amăgiţi de vrăjmașul care 
îi îndeamnă să caute aceste lucruri desăvirșite înainte de vreme; 
cu scopul ca. neavind ei răbdare, să nu le poată căpăta nici la 
vremea lor“ (Scara, Cuv. 4). 

Așa face vrăjmașul cu noi, părinţilor și fraţilor, îndemnin- 
du-ne să lăsăm cele ale măsurii noastre şi să ne apucăm de 
cele peste putere. De aceea am însemnat această -ispită a acelui 
frate, fiindcă am socotit că sa potrivește la cuvîntul de faţă, în: 
cara ne-am ocupat de treapta întiia a rugăciunii, potrivită foarte 
mult noilor începători. Deşi la început ea este numai cantitate, 
dar, 'cu darul lui Dumnezeu, pe cei ce se roagă adesea îi urcă pe 
treptele cele mai inalte ale sfintei rugăciuni, din care eu păcă- 
tosul şi leneșul niciodată nu m-am împărtășit prin: lucrare din 
pricina lenevirii și a nepăsării mele. Dar rog pe' toți cai ce cu 
darul Domnului vor spori, să mă ajute cu sfintele lor rugăciuni 
să mă trezesc și eu măcar în al unsprezecelea - ceas. -spre a a le 
urma. AMIN ! 


PREDICA 
DESPRE RUGACIUNEA MINȚII (1) 


„Ceea ce se intimplă peştelui 
ieșit din apă, se întimplă şi minţii 
aceleia care a ieşit din pomenirea 
lui Dumnezeu şi se risipește întru 
pomenirea lumii“ (Sfintul Isaac Si- 
rul, Cuv. 43, p. 220). 


1 Părinților, fraților și iubiți credincioși, 


ice undeva Sfinta Scriptură: Oare se va mînca piine fără 
sare ? Sau este vreo dulceaţă în graiuri deșarte? (lov 
6, 6). Acest cuvînt se potrivește mie, celui leneș și nelu- 

crător la toate cele bune, și care îndrăznesc a vorbi către sfin- 
țiile voastre cuvînt lipsit de încercarea prin trăire, căci spun și 
nu fac. Tocmai din această pricină nici o dulceaţă nu veţi găsi 
în cele ce voi zice, deoarece le spun din memorie, iar nu din 
sudoarea cea din lucrare. Dar poate, vorbind către Prea Cuvio- 
siile voastre cele despre sfinta rugăciune a minții, mă voi rușina 
de cuvintele mele și, după mărturia Sfintului Ioan Scărarul, să 
încep și eu cîndva a' lucra această bunătate. Ştiu că sfinţiile 
voastre, auzind cele ce poate le-aţi mai uitat, veţi spori după 
obicei în nevoinţe şi, această văzind-o eu molaticul şi leneșul, 
poate' mă voi trezi din nesimţire și voi începe a călători în 
urma celor sporiţi și silitori. Cu această nădejde mîngîindu-mă, 
voi începe a vorbi cîte ceva despre rugăciunea minţii. 

Mai înainte de toate e bine să știm și să ţinem minte că 
„numele omenesc al Domnului Dumnezeului și Miîntuitorului 
nostru lisus Hristos a împrumutat de la dumnezeirea lui o pu- 
tere nemărginită și întiuitotul sfintă de ane înîntui pe noi“ (Sbor- 
nic. 2, Cuviosul Teofan Zăvoritul, p. 353). Domnul Dumnezeul 
și Mîntuitorul nostru lisus Hristos, în taina iconomiei Sale, S-a 

deșertat pe Sine, chip de rob luînd, făcîndu-Se asemenea oame- 
nilor și la înfățișare aflîndu-Se ca un om, S-a smerit pe Sine, 
ascultător făcîndu-Se pînă la moarte, şi încă moarte de Cruce. 
Pentru accasta și Dumnezeu L-a preaînălțat pe El şi l-a dăruit 
Lui nume, care este mai presus de orice nume; ca întru numele 
lui lisus tot genunchiul să se plece, al celor cerești, al celor pă- 
mânteşti și al celor dedesubt și să mărturisească toată limba 
că Domn este lisus Hristos, întru slava lui Dumnezeu-Tatăl 
(Filipeni 2, 7-11). 

Aşadar, atît din mărturia dumnezeisscului Apostol Pavel, 
cît și din a Cuviosului Teofan și a altor mulţi dumnezeiești Pă- 
rinți, vedem că numele Domnului Dumnezeului și Miîntuitoru- 
lui nostru lisus Hristos este numele cel dumnezeiesc și mai presus 
decît tot numele şi că acestui nume i se pleacă tot genunchiul, 
al celor cerești, al celor pămintești și al celor dedesubt. Cu alte 
cuvinte, al îngerilor, al oamenilor și al dracilor. El, fiind Dum- 
nezeu adevărat din Dumnezeu adevărat, născut, iar nu făcut, 
după cum mărturisim în Simbolul credinței, I s-a dat toată pu- 
terea în cer și pe pămînt (Matei 28, 18) și nu este alt nume sub 
cer întru care putem să ne mîntuim în afară de numele Lui 
(Fapte 4, 12; 5, 31). De aceea, toți dumnezeieştii Părinţi ai Bi- 
sericii lui Hristos, cu un glas ne îndeamnă să chemăm cît mai 
des cu limba şi mai cu seamă cu mintea și cu inima acest prea- 
sfint, preadulce și mîntuitor nume al Domnului şi Miîntuitorului 
nostru lisus Hristos. 

Fiindcă la început am zis că vom vorbi despre rugăciunea 
minţii, este nevoie să știm că paza minţii, ferirea minţii, luarea 
aminte, rugăciunea minţii, etc., sînt diferite numiri ale lucrării 
minţii (Cuviosul Teofan, op. cit., p. 348). De asemenea, trebuie 
să știm că rugăciunea lui lisus se împarte, după lucrare, în 
două feluri: grăită cu limba și cu buzele, despre care am arătat 
în predica precedentă, şi cea făcută cu mintea. Nevoitorul trece 
de la rugăciunea vorbită la cea a minţii singur, de la sine, cu 
condiţia ca rugăciunea vorbită să fie făcută cu luare aminte. 

Cele mai importante elemente ale rugăciunii cu gura, de care 
trebuie să se ţină cont. sînt acestea: 1. luarea aminte; 2. închi- 
derea minţii în cuvintele rugăciunii lui Iisus; 3. să se rostească 
cuvintele fără nici o grabă, cu zdrobirea duhului; 4. să se ţină 
puţin răsuflarea. cît se va zice o dată cu mintea rugăciunea : 
„Domne, Iisuse Hristoase, Fiul lui Dumnezeu, miluiește-mă pe 
mine păcătosul“. Deși aceste condiţii se potrivesc și la alte ru- 
găciuni, ele sînt mai necesare la rugăciunea lui lisus. Rugăciu- 
nea lui Iisus şi a minţii, luindu-se în sens mai larg, este oricare 

rugăciune ce o va face omul cu mintea. Mai ales la Sfinţii Pă- 
rinți este numită astfel rugăciunea amintită, adică: „Doamne, 
Iisuse Hristoase, Fiul lui Dumnezeu, miluiește-mă pe mine pă- 
cătosul'“ (Sfintul Nicodim Aghioritul, op. cit., C. 10, p. 264). 

Mai trebuie știut şi faptul că această rugăciune a minţii este 
obligatorie nu numai pentru monahi, ci și pentru orice creștin 
(Ibidem, p. 268), deoarece Marele Apostol Pavel s-a adresat tutut- 
ror creştinilor cînd a zis: Neincetat rugaţi-vă (I Tesaloniceni 
5, 17). De va zice cineva că această poruncă a fost dată pentru 
rugăciunea cu gura, vom răspunde: deoarece sintem oameni și 
avem trup, desigur că ni se cade şi prin închinăciunile trupești 
să slujim lui Dumnezeu. Dar fiindcă El este Duh și minte şi 
decît toate duhurile și mințile mai întîi, pentru aceasta ni se 
cade să-l aducem închinăciune prin minte şi prin Duh, căci acest 
fel de rugăciune este mai apropiat Lui după fire, „fiindcă tot 
cel asemenea iubește pe cel asemenea Lui“ (Isus Sirah 13, 19), 
Şi acest lucru nu ne-a învăţat vreun om. ci însuşi Fiul lui Dum- 
nezeu, Care ne-a spus; Tatăl în acest fel caută să fie cei ce I se 
'închină Lui. Duh este Dumnezeu și cei ce I se închină Lui, cu 
duhul și cu adevărul se cade a I se inchina (loan 4, 24). lar o 
“închinăciune ca aceasta duhovnicească și adevărată se săvîrșeşte 
mai ales prin rugăciunea de gind și din inimă. | 

Filozoful Cato romanul, deși era din cei din afară, a zis: 
„Dumnezeu este minte, şi cu minte curată cinsteşte-L, pe El mai 
mult decit pe toți“ (Sfintul Nicodim Aghioritul, op. cit., cap. 10, 
p. 261). Tocmai de aceea, dumnezeiescul Părinte Grigorie Sinaitul 
a învăţat această lucrare a rugăciunii minţii nu numai pe mo- 
nahii din Sfintul Munte ci, începînd de acolo, a mers învăţind 
această sfintă lucrare și pe mirenii rivnitori de a o cunoaște, 
pînă în Țara Românească. Apoi, marele luminător Grigorie al 
Tesalonicului, nu numai că îndzamnă pe toţi creştinii spre a se 
ruga gîndit în inimă, ci chiar trimite şi un cuvint către Ioan şi 
Teodor, .filozofi care trăiau în lume, în care le. descoperă tainele 
sfintei rugăciuni a minţii şi ale trezviei (Sfîntul Nicodim Aghio- 
ritul, op. cit., p. 271). 

Părinților şi fraților, 

Dumnezeiescul Părinte Grigorie Teologul, arătind că prin 
chemarea deasă a numelui lui lisus se naște în inima omului 
dragostea către El, zice: „Cei ce îndrăgesc foarte mult pe cineva, 


obişnuiesc a le pomeni cu dulceaţă chiar si numele“ (Cuvînt la 
Sfintul Botez). Astfel, găsim în istorie că şi maica împăratului 

Leon Înțeleptul, cînd fiul ei a fost izgonit din Constantinopol și 
nu-l mai vedea de faţă spre a se indulci cu dînsul, nu-și mîngiia 
dorul său cu altceva decit cu neîntrerupta aducere aminte a 
numelui lui, Pentru aceea, intrind şi ieșind, altceva nu zicea 
decit numai acestea: Leone al meu, Leone al meu, fiul meu. Și 
atît de des repetîndu-le ea, însuși papagalul, ce le auzea de sus, 
s-a obișnuit a le zice şi el: Leone al meu, Leone al meu, fiul 
meu... În acest chip şi un suflet care iubește pe Iisus, fiindcă 
lisus este în ceruri şi nu este de față ca să se îndulcească de 
Dinsul, în alt fel nu poate să-și mîngiie dragostea către Iisus, 
decît printr-o neintreruptă amintire de numele Său cel sfint, 
strigînd totdeauna cu dragoste, cu lacrimi şi cu durere: „Iisuse 
al meu, lisuse al meu, iubite“. Din această pomenire deasă, su- 
fletele noastre cîştigă o mare dragoste față de Iisus, Mîntuitorul 
lor, după cum spune și Sfintul Isaac Sirul: „Cînd se va porni 
pomenirea lui Dumnezeu în mintea celui ce-L iubește, îndată 
inima lui varsă lacrimi cu îndestulare, deoarece dragostea are 
obiceiul ca, din pomenirea celor iubiți, să aprindă lacrimi“ 
(Op. cit., Cuv. 85, p. 399). 

În ceea ce privește intrinarea de la somn și postul, ele sînt 
foarte necesare la îndeletnicirea cu rugăciunea minții. Dar nu 
o înfrînare de la somn şi de la mîncare peste măsură, deoarece 
astfel de post aduce pagubă în loc de folos. După mărturia. dum- 
nezeiescul Părinte Petru Damaschin, „cel ce lucrează. tru- 
peşte, uneori e biruit de lăcomia pîntecelui, de somnul mult, de 
împrăștiere și de vorbărie și își întunecă mintea. Alteori, își tul- 
bură înțelegerea cu postul prelungit, prin privegheri și prin os- 
teneli peste măsură“ (Filocalia, vol. 5. Cuvînt despre dreapta so- 
coteală, p. 124). De aceea, este bine să cunoaștem că și la această 
îndeletnicire cu rugăciunea minţii, este necesară o nevoinţă. și 
o înfrînare cu măsură, după puterea fiecăruia. Acest. lucru ne 
învaţă și Marele Vasile, zicînd: „Măsura înfrînării se ia după 
măsura puterii trupului fiecăruia dintre noi“ (Sbornic, 2,'p. 194). 
Dumnezeiescul Părinte Maxim Mărturisitorul, arătînd același 
lucru, adică a întrebuința postul și înfrînarea ; cu măsură, 
zice: „Dă-i trupului tău după puterea lui și întreaga ta nevoinţă 
întoarce-o spre lucrarea minții“ (Filocalia, vol. 3). 

Din aceste mărturii înţelegem. că nu trebuie să punem toată 
străduința numai în post ci, postind cu măsură și după puterea 
noastră, să tindem mai mult spre lucrarea minţii. Sfîntul Gri- 
gorie Sinuitul, arătind o măsură de. hrană și de băutură pentru 
cei slabi şi neputincioşi. zice: „Dacă vrei să te mîntuieşti, să mă- 
nînci 'un sfert de piine pe zi, iar apă sau vin să bei cîte 3 sau 


4 pakike pë% Din celelalte mincăruri să guști din toate cîte 
puţin, fără să te saturi la masă ca, prin gustarea din toate, să 
scapi de îngîmfare și totodată să nu te îngreţoșezi de făpturile 
lui Dumnezeu cele foarte bune, mulțumind lui Dumnezeu pen- 
tru toate. Dacă te îndoieşti de miîntuirea ta, gustind din toate 
mîncărurile cîte puţin şi bînd puţin vin, aceasta este necredință 
și neputinţă a cugetului“* (Sbornic 2, p. 195). Dumnezeiescul 
loan Scărarul, arătînd că hrana şi băutura cu măsură pentru 
trup nu împiedică lucrarea minţii, zice: „Am văzut pe acest 
vrăjmaş, pintecele, odihnit și dînd minţii trezvie“ (Scara). Căci 
ni'se cuvine a avea un trup sănătos şi nu slăbit peste măsură, 
fiindcă lucrarea minţii cere și o tărie a trupului. De aceea, dato- 
ria noastră este de a fugi din răsputeri de postul fără măsură 
și de neînfrînare, 

Fiindcă ciivîntul ne este despre rugăciunea minții, cred că 

trebuie să arăt că această lucrare a rugăciunii minţii este de 
multe ori însoţită și de unele simţiri fizice, deşi acestea nu sînt 
la toți la fel. Dacă nevoitorul nu va cunoaște din timp aceste 
mișcări fizice, ce se petrec inăuntrul său, uşor poate cădea într-o 
înșelare, nu din cauza practicării rugăciunii lui Iisus, care este 
bună și mîntuitoare de suflet, ci din cauza nepriceperii sale în 
vremea acestor mişcări lăuntrice care însoțesc uneori lucrarea 
rugăciunii minţii. În primul rînd să amintim de căldurile ce 
“vin în vremea acestei sfinte rugăciuni, spre a distinge care sînt 
"de Ja firea noastră, care de la draci şi care de la harul lui Dum- 
nezeu. Cine va cunoaşte bine deosebirea acestor călduri, va ști 
“cum să-și mînuiască atenţia în vremea rugăciunii de Ja un caz 
la altul și, astfel, va putea uşor să scape de înșelare. 
„Să începem cu descrierea căldurilor acestora, după mărturia 
dumnezeiescului Părinte Calist, Patriarhul Constantinopolului, 
care zice: „Mai întii vine o căldură de la rinichi, care ne încinge 
și care pare o înșelare. Însă aceasta nu este înşelare, ci o lu- 
crare firească, născută din lucrarea voinţei. Dacă cineva crede 
că această căldură este de la har, acest lucru este în adevăr o 
înșelare. Oricare ar fi această căldură, nevoitorul nu trebuie să 
o primească, ci să o alunge. Apoi vine o altă căldură de la inimă 
și dacă mintea o primeşte, se coboară în cugete de curvie. 
“Aceasta, fără îndoială, este o înșelare, ;.Wwiiririi alessi ciui: 

Dacă tot trupul se încălzeşte de la inimă, far minte este 
curată și fără patimi și parcă s-a lipit de adincul inimii. atunci 
'acest lucru, într-adevăr, este o lucrare a harului, iar nu o înşe- 
'lare. Știind acestea, este bine ca de la început să-deprindem min- 


tea ca în ceasul rugăciunii să stea în partea de sus a inimii şi 

să privească în adincul ei. Dar să nu fie la jumătate, într-o parte, 
sau la capătul de jos al inimii. Pricina pentru care trebuie să 
facem astfel este următoarea: cînd mintea stă în susul inimii 
și lucrează rugăciunea înăuntrul ei, atunci, ca.un împărat ce stă 
pe înălţime, priveşte liber asupra tuturor cugetelor rele, care se 
tirăsc, și le sfărimă cu numele lui Iisus Hristos. Pe lingă aceasta, 
fiind atît de depărtată de pintece, în orice caz poate scăpa de 
aprinderea pătimașă a poftei care. ṣe află în firea noastră, prin 
căderea lui Adam. " cibeniz ia arpgevraapurit 

<u: | Dacă cineva începe să lucreze cu luare aminte în timpul ru- 
găciunii la jumătatea inimii, atunci, din pricina împuţinării căl- 
durii din inimă sau din neputinţa minții și a răspîndirii vederii, 
din pricina lucrării dese a rugăciunii sau din pricina războiului 
ridicat de draci, mintea singură, de la sine, cade spre pîntece 
şi se amestecă cu căldura poftei, dași fără voie, din pricina apro- 
pierii de ea. Unii, dintr-o chibzuinţă naivă, sau mai bine zis 
neştiind ce este partea de sus sau mijlocul inimii.şi ce este ju- 
mătatea și capătul ei, încep să facă rugăciunea în jos, de la 
capătul inimii de lingă pîntece și astfel, atingindu-se cu mintea. 
atît de inimă, cit şi. de pîntece, din vina: lor proprie provoacă 
înşelarea, ca şi îmblinzitorul de şerpi. Este cu neputinţă să scape 
de împărtășire, cu. vrăjmașul, cel, care. îşi. sine Juarga aminte,in 
felul acesta.’ ag jma nto.ne ri g 5 E 
slin Alții, suferind de o nepricepere desăvirșită şi de grosolănie, 
nici nu cunosc locul inimii, care se află sub sînul și coasta stingă: 
ci, aşezind-o la mijlocul buricului din pintece, îndrăznesc. vai de 
înșelarea lor, acolo să facă rugăciunea cu mintea. Învăţindu-ne 
div pildele acestea, trebuie, după cum s-a spus, să săvirșim lua- 
rea aminte și rugăciunea cu mintea înăuntrul inimii, concentrind 
atenţia mai sus de sînul sting, iar nu la jumătatea pieptului, și 
cu atît mai mult în partea de jos, spre piîntece. De asemenea, 
este neapărată nevoie. să cunoaștem, cu simţirea minţii, şi căl- 
dura din rugăciune care se revarsă în inimă de la Dumnezeu ca 
un mir bine mirositor prin Sfintul Botez și acea căldură care a 
pătruns în noi prin căderea strămoșilor în păcat, precum și acea 
căldură care este stîrnită în noi de la diavolul. 

Să reținem că cea dintîi căldură începe cu rugăciunea nu- 
mai în inimă și sfirşește cu rugăciunea fot în inimă, dînd sufle- 
tului siguranță şi roduri duhovnicești. A doua are începutul și 
sfîrșitul în rinichi, aducînd în suflet asprime, răceală şi tulbu- 
rare. A treia, ivindu-se din amestecarea cu aprinderea poftei, 
aprinde inima și mădularele cu plăcerea spre desfriu, robind 
mintea cu cugete spurcate și momind-o spre desfrinare. Acest 

lucru îl poate vedea și cunoaște fiecare nevoitor spre a-l alunga. 
Deşi vrăjmașul, înăuntrul pîntecelui, zice Sfintul Grigorie Si- 
naitul, încearcă după dorinţa sa, în aparenţă, să imite cele du- 
hovniceşti, în locul căldurii duhovnicești aducînd aprinderea sa, 
în locul veseliei aducînd o bucurie lipsită de sens și dulceaţă cu 
scurgeri, îndemnind pe nevoitor să primească înșelarea aceasta 
drept har adevărat, însă vremea, încercarea și simțirea ne învaţă 
să recunoaștem lucrarea vrăjmașului. Dacă vom cunoaște înșela- 
rea cu timpul, prin încercare și simţire, atunci nu trebuie să 
ne înfricoşăm sau să ne îndoim să chemăm pe Domnul lisus. Dacă 
unii s-au rătăcit, vătămîndu-și mintea, să ştie că nu au pătimit 
acest lucru din cauza practicării sfintei rugăciuni a lui lisus, ci 
din cauza îngimfării lor șia rinduielii de sine“ (Sbornic, 2, 
p. 202-204). 


Părinților şi fraților, 


Fac încheierea acestui cuvînt și vă rog cu toată smerenia 
să mijlociți la Bunul Dumnezeu și la Maica Sa, să-mi ajute și 
mie păcătosului, cel leneş la toată lucrarea bună, ca să ţin minte 
ceea ce v-am vorbit aici și măcar cît de puţin să pun în prac- 
tică. În această predică s-au spus puţine din cele necesare să fie 
cunoscute spre a învăța rugăciunea minții, căci, dacă ar fi să 
scriem cite sînt de cuviință în această privinţă, ar trebui să al- 
cătuim o carte întreagă. Voi mai aminti cîte ceva și în predicile 
ce urmează. 

Sînt încredinţat că sfinţiile și frăţiile voastre, care cu rîvnă 
și cu mare osteneală vă siliți la pravilele de zi și de noapte, nu 
aveţi nevoie de învățător, căci însăși stăruința sfinţiilor voastre 
în lucrarea sfintei rugăciuni vă este cea mai înaltă școală, după 
cum este scris: „Din experienţele vieții duhovniceşti se poate 
cîştiga o învățătură foarte adevărată, căci pe cel care are rîvnă 
să se roage, nu mai trebuie să-l înveţi cum să se desăvirșească în 
rugăciune. Căci însăși osteneala rugăciunii lucrată cu răbdare, îl 
va duce pină la cele mai înalte trepte ale rugăciunii“ (Sbornic, 2, 
p. 337). AMIN ! 


PREDICĂ 


DESPRE RUGACIUNEA MINȚII 
ȘI FOLOSUL ȚINERII CU MĂSURĂ A RESPIRAȚIEI (II) 


„Mintea, fără răspindire rugin- 
du-se, mnecăJeşte inima, iar inima 
tnjrintă şi smerită, Dumnezeu nu o 
va urgisi” (Psalmul 50. 19; Filocalia, 
vol. I, Sfintul Marcu Ascetul, „Des- 
pre cei ce-și închipuie că se îndrep- 
tează din fapte“, p. 252). | 


Părinților, fraţilor și iubiţi credincioși, zi 
ice unul din dumnezeieștii Părinţi: „Ştie înţelepciunea a-și 
7 împodobi cuvintele sale şi a spune adevărul, necunoscîn- 
du-] şi a arăta pentru fapta bună, iar el niciodată lu- 
crînd-o și neavînd iscusința cea lucrătoare“ (Sfîntul Isaac Sirul, 
Cuv. 1, p. 29). Acest cuvint mi se potriveşte foarte mult și în 
toată vremea îmi rănește știința, fiindcă, neavînd iscusința din 
trăire a faptelor bune, îndrăznesc a vorbi către Prea Cuvioșiile 
voastre despre rugăciunea minţii, de care nici cu virful degetu- 
lui nu m-am atins. Fiindcă vieţuim împreună în această Sfîntă 
Mănăstire și fiindcă unii dintre sfinţiile voastre m-au îndemnat 
să vorbesc despre acest lucru, cunoscînd rîvna frăţiilor voastre 
în a asculta cele de folos și trecînd peste neputința și neiscusința 
mea, îndrăznesc a vă aduce aminte cele ce poate le-aţi uitat în 
parts, și voi continua, cu mărturii de la Sfinţii Părinţi, cele înce- 
pute despre rugăciunea minţii. 

În predica anterioară despre rugăciunea minţii am cuprins 
citeva lucruri care trebuie să fie știute de nevoitorii care se 
ostenesc cu această lucrare. S-a arătat deci cît de sfînt și pu- 
ternic este numele Domnului Dumnezeului și Mîntuitorului nos- 
tru Iisus Hristos şi cît de mare nevoie avem de a-L chema tot- 

deauna. Apoi, s-a amintit despre numirile date de Sfinţii Părinţi 
lucrării minţii şi rugăciunii. De asemenea, s-a arătat că această 
sfîntă rugăciune a minţii este obligatorie nu numai monahilor, 
ci şi tuturor creştinilor dreptmăritori și că, prin chemarea deasă 
a numelui Domnului, se naște în inima noastră dragostea de 
lisus Hristos, Mîntuitorul nostru. S-a vorbit, apoi, despre înfrî- 
narea cu măsură a nevoitorilor care se îndeletnicesc cu rugăciu- 
nea minţii, despre deosebirea celor trei feluri de călduri ce în- 
soțese această lucrare și în ce fel putem să ne păzim de 
înșelare prin folosirea atenţiei și luării aminte în vremea rugă- 
ciunii, spre a nu se cobori mintea la ginduri necurate, prin 
amestecarea cu partea poftitoare a trupului nostru. În sfîrșit, s-a 
arătat că cel ce se nevoiește cu rivnă neobosită la lucrarea sfin- 
tei rugăciuni, însăşi rugăciunea i se face lui dascăl, urcîndu-l 
pînă la treptele ei cele mai înalte. 

În această predică vom arăta mai pe larg despre deosebi- 
birea căldurilor, de care s-a amintit deja, după învățătura unor 
mari nevoitori și lucrători ai rugăciunii lui Iisus din Rusia: Sfîn- 
tul Teofan Zăvoritul, episcopul Ignatie Branceaninov și apoi din 
scrierile marelui stareţ moldovean Vasile de la Poiana Mărului. 
Iată ce zice Sfîntul Teofan în privința căldurilor din vremea 
sfintei rugăciuni: „Căldura cea adevărată este un dar al lui 
Dumnezeu. Dar este şi o căldură naturală şi aceasta este rodul 
silințelor și al stărilor noastre proprii. Ele sînt departe una de 
alta ca cerul de pămînt“. Apoi continuă, zicînd: „Cel dintîi rod 
al căldurii lui Dumnezeu este adunarea gîndurilor laolaltă și nă- 
zuința lor spre Dumnezeu fără ieşire“. Iar fiind întrebat de ci- 
neva dacă este duhovnicească această căldură, Cuviosul Teofan 
a răspuns: „Nu este duhovnicească, nici cerească, ci este o căl- 
dură obișnuită a sîngelui nostru. Dar fiindcă ține luarea aminte 
în inimă și prin aceasta ajută la dezvoltarea mișcărilor duhovni- 
cești, ea se numeşte duhovnicească. Aceasta, însă, numai în ca- 
zul cînd ea nu este însoțită de vreo dulceaţă a poftei. chiar și 
ușoară, ci ţine sufletul şi trupul într-o stare de trezvie... De 
îndată ce căldura care însoţeşte rugăciunea lui lisus nu este înso- 
țită de simţiri duhovnicești, nu trebuie să se mai numească 
duhovnicească, ci, simplu, căldură de sînge. Cine numește 
această căldură, duhovnicească, fără a vedea în ea simţiri 
duhovniceşti. acela greșeşte. Iar cine o va numi harică, 
acela este şi mai nedrept. Mai sînt unele mișcări în trup 
care duc la rugăciune, dar acestea nu sînt la fel la toţi, ci 
la unii într-un fel, iar la alții într-alt fel. Asupra aces- 
tora nu este nevoie a ne opri“. Episcopul Ignatie Bran- 

ceaninov zice în privința aceasta aproape acelaşi lucru ca și 
Episcopul Teofan, și anume: „Căldura care vine de la o nevoință 
întinsă materială este şi ea materială. Aceasta este o căldură 
trupească, a siîngelui, în domeniul firii căzute“. 


Părinților şi fraților, 


Starețul Vasile de la Poiana Mărului zice despre căldura 
harică următoarele: „Vine și o altă căldură de la inimă și dacă 
mintea, în acest timp, coboară la ginduri de desfrînare, aceasta 
este o adevărată înșelare. Cind tot trupul se încălzeşte de la 
inimă, iar mintea rămîne curată, fără patimi și legată parcă de 
adîncul inimii, acest lucru, fără îndoială, este o lucrare a haru- 
lui, iar nu a înșelăciunii. Uneori, la cei ce încearcă o astfel de 
stare se arată și o sudoare, din pricina căldurii îmbelșugate ce 
este în trup şi atunci pornește de la inimă o sfîntă lucrare care 
se ridică de pe ei, ca o frunză oarecare și mișcă mintea la 
cele dinăuntru, ea fiind lipită chiar de acea dumnezeiască lu- 
crare, ca să strige des: „Iisuse al meu, lisuse al meu“. Astfel 
încît, cînd se deschide inima, numai atît strigă mintea : „Iisuse 
al meu“, că nu poate să rostească totul, adică ,„„Doamne, Iisuse 
Hristoase, Fiul lui Dumnezeu, miluiește-mă'“, din pricină că 
inima se deschide des. Cei ce zic că astfel săvîrşesc întreaga ru- 
găciune, se înșeală. Căci mintea ce se va lipi, după cum s-a spus; 
de lucrarea cea dumnezeiască, intrînd în cele mai dinăuntru ale 
inimii, nu poate striga mai mult decit „Iisuse al meu!“. 

Atunci, în adevăr, de la această sfîntă lucrare a rugăciunii, 
se naște în inimă o frică plină de evlavie și se coboară în suflet 
o mare mîngiiere de la lucrarea cea sfintă. Inima saltă şi izvo- 
răşte din ea lacrimi pline de dulceaţă, care curg dulce din ochi, 
într-o tristețe plină de bucurie, iar inima atunci dă în clocot 
de prea multă lucrare sfîntă, trupul întreg este aprins și mintea 
într-o frică cucernică strigă: „Doamne miluiește!“. După cum 
untdelemnul dintr-un vas plin, fiind încălzit tare pe foc, se varsă, 
clocotind pe margine, tot astfel se petrece și cu inima cînd se va 
încălzi de lucrarea cea dumnezeiască; toarnă căldură asupra 
trupului şi-l face aprins și atunci, cel ce trăieşte astfel de lu- 
crări, simte cum toate măruntaizle lui sînt gata să sară din el. 
Se mai petrec şi alte taine minunate cu cel ce are o întocmire 
ca aceasta. 


Uneori se face o lumină cu ajutorul căreia se vede înăun- 
trul său o luminare care îl strălucește ca soarele și care izvo- 
răşte din inimă. Se petrec în inimă în vremea aceea și alte taine, 

însă nu pot să le descriu; mintea vede întreaga zidire și, îngro- 
zilă de mirarea lucrurilor sfinte şi de contemplarea tainelor 
dumnezeiești, înalță slavoslovii din adîncul inimii, pe care nu le 
pot zugrăvi prin scris. Omul devine atunci îndumnezeit de 
această mişcare dumnezeiască, în afară de tot ce este materialnic 
și simţit şi parcă este cuprins de o bucurie nestăpinită, aseme- 
nea celui bzat de vin. După aceasta mintea se răpește într-o 
vedere dumnezeiască şi vede taine înfricoșate despre care nu 
pot scrie amănunţit. Minta are vedenii dumnezeiești şi vede 
desfătarea drepţilor și frumuseţile Raiului. Mai presus de minte 
vede în cer taine înfricoșate și preaslăvite şi, pe cît se ridică 
omul de la momelile dracilor. pe atît vede mai multe din cele 
ce îi dă Domnul“ (Sbornic, 2, p. 206, 276, 278). 

Însemniînd aceste taine pe care le descoperă Dumnezeu ce- 
lor ce-L iubesc pe El și se roagă Lui din adîncul inimii, m-am 
întrebat: oare cite minţi și inimi din neamul omenesc s-au în- 
vrednicit de aceste descoperiri de la Dumnezeu, de-a lungul 
veacurilor? Oare se mai găsesc astăzi pe pămînt asemenea rugă- 
tori? Aceste taine numai Preabunul Dumnezeu le știe. 

Deci de la această descriere a celor trei călduri care înso- 
țese sfinta rugăciune a lui lisus și de la tainele arătate mai sus 
despre cel ce a ajuns a se răpi cu mintea la duhovniceasca rugă- 
ciune, care de multe ori este mai presus de hotarul rugăciunii, 
devenind vedere duhovnicească, vom trece la cele privind ține- 
rea respirației cu măsură în timpul rugăciunii minţii şi la folosul 
duhovnicesc ce se primește din aceasta. În această privinţă tre- 
buie ştiut că, deoarece mintea noastră de la naștere, din copi- 
lărie şi tinereţe s-a obişnuit să se risipească la lucrurile simţite, 
din afară, ale lumii acesteia, atunci cînd vom zice această sfîntă 
rugăciune a minţii trebuie să nu răsuflăm prea des, după cum 
are firea obicei. Ci respiraţia noastră trebuie să țină pînă ce 
vom zice cu cuvîntul cel înăuntru așezat rugăciunea aceasta și 
apoi să respirăm, după cum ne învață Sfinţii Părinţi. 

Folosul pe care îl avem din această ţinere a respirației este 
acesta: „În primul rînd, prin această puţină reţinere a respira- 
ției se necăjește, se strimtorează și se frînge inima și primește 
oarecare durere, redobîndindu-și starea sa firească; iar mintea 
mai ușor se adună și se întoarce în inimă. Deci, pe de o parte 
inima are durere și chinuire, iar pe de alta se naşte în ea dul- 
ceaţă din această fierbinte şi vie pomenire a lui Dumnezeu. 

` Căci, pomenindu-se Dumnezeu, se pricinuiește dulceaţă și veselie 
celor ce fac acest lucru, după cuvintul: Am pomenit pe Dum- 
nezeu și m-am veselit (Psalm 76, 3). La mădularul la care este 

simțire de durere sau dulceaţă, acolo, în chip firesc şi mintea se 
întoarce şi se adună. Pentru aceasta şi Grigorie Cuviîntătorul de 
Dumnezeu, la aceste cuvinte de mai sus, zice: „Am pomenit pe 
Dumnezeu şi m-am veselit“. Iar tilouind, zice: „Ce este mai 
lesne deci. pomenirea? Pomeneşie-L şi iu, deci, şi te veselește! 
O, doctorie lesne de cîştigat! O, vindecare grabnică! O. mărire a 
îndurării şi-a dăruirii! Nu se alină numai împuţinarea de suflet 
și întristarea prin pomenirea lui Dumnezeu, ci se lucrează chiar 
și veselie“ (Sfîntul Nicodim Aghioritul, Paza celor cinci simțuri). 

Al doilea folos este că prin această puţină ţinere a respira- 
tiei se subțiază inima cea aspră și groasă, precum şi umezelile 
cele din inimă, care, cu măsură necăjindu-se și înfierbîntindu-se, 
prin aceasta se înmoaie şi se smeresc și mai usor se pornesc spre 
umilință și în acest chip varsă cu uşurinţă lacrimi. Se subţiază 
încă şi creierii şi, ca urmare. se subţiază şi lucrarea minţii și 
se face de un gînd. luminoasă, mai îndemînatică spre unirea 
cu strălucirea mai presus de fire a lui Dumnezeu. Deoarece prin 
această tinere cu măsură a răsuflării se necăjeşte inima şi pă- 
timeşte durere, iar prin durerea şi chinuirea aceasta varsă afară 
dorința otrăvitoare a dezmierdării şi a păcatului pe care mai 
înainte apucînd. a înghiţit-o, astfel se tămăduiește, potrivit doc- 
torilor. folosind cele potrivnice la cele împotrivă. Acesta este al 
treilea folos. Pentru aceasta a sous Sfîntul Marcu Ascetul că: 
„pomenirea lui Dumnezeu. făcîndu-se cu evlavie, este durere a 
inimii. Tot ce] ce uită pe Dumnezeu, se face dulce pătimaș și 
fără dureve spre a lui osîndă“ Tot el spune: „Mintea, fără răs- 
pîndire rugîndu-se, necăjeşte inima și o frînge. Iar inima înfrintă 
şi smerită, Dumnezeu nu o va urgisi“ (Filocalia, vol. 1. C. 34, 
p. 252). i i, 

Al patrulea folos al acestei țineri a respirației cu măsură 
este că, astfel, toate celelalte puteri ale. sufletului se unesc şi. 
se întorc către Dumnezeu, lucru minunat a-l spune. căci într-. 
acest chip omul aduce lui Dumnezeu toată zidirea cea simțită 
şi cea vorbită, a cărei legătură şi cuprindere este El, după Sfin- 
tul Grigorie Palama al Tesalonicului. Să se ştie că îndeosebi noii 
începători au trabuință de această puțină tinere a respirației. 
cînd se roagă. fiindcă cei ce au sporit în lucrarea minții. şi fără. 
ținerea aceasta, şi numai prin cuvîntul aşezat înăuntru intrà în 
inimă și acolo rămîne. Însă și aceștia, cînd voiesc a întoarce min-. 
tea în inimă mai cu iubire de osterieală și mai ales în vremea 
războiului giîndurilor si al patimilor, ca prin această întoarcere 
să se roage mai lesne nerăspîndiți, fac aceasta tot prin ţinerea 


192 URCUŞ SPRE INVIERE 


cu măsură a respirației (Sfintul Nicodim . Aghioritul, Paza celor 

cinci simțuri, p. 238-243). El De S Dă 

sC Aşadar, prin cele' de mai sus, s-a ărătat care este folosul 

fiherii respirației cu măsură, în vremea rugăciunii minţii și la 
ce ajută această ținere a repiraţiei mai ales noilor începători 

care se silesc a deprinde rugăciunea lui lisus. Trebuie ştiut că 
rolul cel mai important în lucrarea rugăciunii cu gîndul îl are 
însă stăpînirea atenţiei. Sfîntul Teofan Zăvoritul, arătînd acest 
lucru, zice: „Partea cea mai esenţială și mai necesară à rugă- 
ciunii este atenţia şi luarea aminte. Fără atenţie nu este! tugă- 
ciune“ (Sbornie 2, p. 292). „Mijloacele cele din afară rămîn 
mijloace“. spune tot el. Acelaşi sfînt episcop. fiind întrebat prin 
scrisoare de o fiică duhovnicească a sa dacă rugăciunea minţii 
este obligatorie şi pentru mireni, a răspuns: „Cine nu are ru- 
găciunea lăuntrică a minții, acela nu are nici un fel de rugă- 
ciune. Căci numai rugăciunea minţii este adevărata rugăciune 
primită de Dumnezeu şi plăcută Lui.‘ Ea trebuie să alcătuiască 
sufletul prâvilei de rugăciune de acasă și de la biserică şi pentru 
monahi şi pentru tot crestinul cel dreptmăritor. Căci, de îndată 
ce lipsește această rugăciune a minții de la cineva, pravila lui 
de rugăciune are numai chip de rugăciune, dar nu este rugă- 
ciune. Căci, ce este rugăciunea? Oare nu este ea înălțarea minţii 
şi a inimii noastre către Dumnezeu? Miezul rugăciunii, deci. este 
suirea îninţii din inimă spre Dumnezeu. Mintea se așează. în 
inimă conștient în fața lui Dumnezeu și, umplindu-se de evla- 
via cuvenită, începe să-și verse înaintea lui Dumnezeu inima sa. 
Aceasta este rugăciunea minţii“, 
r ; Bie S 
Părinților şi fraților, jos 
m, 

Cu aceste puține cuvinte închei şi această a` otia predică 
despre. rugăciunea minții, în. care am rezumat alte cîteva învă- 
tături despre această sfîntă și mîntuitoare de suflet rugăciune. 
Am .vorbit, deci, despre cele trei feluri de călduri ce însoțesc 
această sfintă rugăciune, cu mărturii despre mișcările minții 
celui ce se roagă cu. rugăciunea duhovnicească, după marele 
Vasile de la Poiana Mărului, care în viața sa, după mărturia 
celor ce l-au cunoscut îndeaproape, a ajuns să se atingă și de 
rugăciunea contemplativă. și duhovnicească, care este mai pre- 
sus de hotarele rugăciunii minţii, fiind mai mult o vedere duhov- 

` nicească decît rugăciune. Apoi s-a arătat, cu: mărturii de la 
Sfinţii Părinţi, despre cele patru- foloase mari ce se pricinuiesc 
prin. ținerea cu măsură a respirației, în, vremea, rugăciunii, lyi 


m 

lisus și, în cele din urmă, despre folosul concentrării atenţiei și 
a luării aminte în vremea lucrării ginditoare a rugăciunii lui 
lisus. S-a văzut și ce este această sfîntă rugăciune, cu cuvintele 
Sfintului Teofan Zăvoritul, unul din marii lucrători ai acestei 
rugăciuni. 

Fie ca, prin mila și darul Domnului Dumnezeului și Min- 
tuitorului nostru Iisus Hristos şi prin mijlocirea cea puternică a 
Prea Sfintei Sale Maici, să nu uit nici eu, păcătosul şi lenașul, 
cele ce v-am arătat, rugîndu-vă pe toți ca să mă ajutaţi cu ru- 
găciunile sfinţiilor voastre către Dumnezeu, ca măcar cit de 
puțin să mă trezesc din lenevire şi nesimţire şi să încep să lu- 
crez cite ceva din cele ce am vorbit. AMIN! 


PREDICA 
DESPRE RUGĂCIUNEA MINȚII DIN INIMA (III) 


„Cind ne rugăm trebuie u ne po- 
gori din cap în întmă“ (Sbornite, 2, 
cap. 47), 


Părinților, fraţilor și iubiţi credincioși, 


este cuvîntul din lucrare. Cuvintul frumos este amanet al 

ruşinii, iar cuvîntul din lucrare este cămară a nădejdii“ 
(Op. cit., Cuv. 1, pentru lepădarea de lume). Într-adevăr, cu- 
vîntul frumos și fără iscusinţa lucrării este amanet al rușinii, 
pentru că rușinează știința celui ce vorbește, aducindu-i aminte 
că nu are cele ce, prin cuvint, încearcă să învețe ve alții. Iar 
cuvîntul din lucrare, adică împodobit cu trăirea celor vorbite, 
miîngiîie cu bună nădejde pe cel ce vorbește și simte în inima 
sa că vorbeşte din iscusinţa trăirii. Cuvintul din lucrare nu 
numai că miîngiie pe cel ce vorbeşte cu nădejdea miîntuirii, dar, 
vorbindu-se din cele încercate prin trăire, are și putere de pă- 
trundere în urechile celor ce îl ascultă, stirnind în inima lor 
rîvna spre filozofia iucrătoare. 

De la bun început gindul mă face să cer iertare de la 
sfinţiile voastre şi să vă mărturisesc cu sinceritate că mi se cade 
să mă ruşinez de mustrarea lăuntrică, fiindcă încerce să-mi îm- 
podobesc cuvintele de învăţătură cu seceta şi uscăciunea mea 
cea nelucrătoare, fiind cu totul lipsit de mîngiierea lucrărilor 
celor din trăire. Căci cîtă rușinare a conștiinței nu se cade celui 
ce încearcă a vorbi cele folositoare altora, atît timp cît el nici 
cu virful degetului nu s-a atins de cele ce învaţă. 

Avînd evlavie la rîvna şi la credința lucrătoare a sfințiilor 
voastre, vă voi împrumuta cele primite de la Domnul şi de la 


7 ice Sfîntul Isaac Sirul: „Altul este cuvîntul frumos și altul 


PREDICI DUROVNICEȘTI 195 


Sfinţii Părinţi, cu nădejdea că voi ciștiga milă de la El în ziua 
cea mare a judecății prin rugăciunile tuturor, dacă acestea vă 
vor folosi măcar cit de puţin. Vom vorbi, așadar, despre rugă- 
ciunea ce se lucrează cu mintea în inimă, sau mai bine zis des- 
pre rugăciunea ce se face prin întoarcerea minţii în inimă. 

Miîntuitorul nostru lisus Hristos ne poruncaște, zicînd: Tu 
însă cînd te rogi. întră în cămara ta și, închizînd ușa ta, roagă-te 
Tatălui tău care este întru ascuns și Tatăl tău, Care vede întru 
ascuns, îţi va răsplăti ție la arătare (Matei 6, 6). Cămara aceasta, 
după tilcuirea Sfintului Dimitrie al Rostovului și a altor Sfinţi 
Părinți, este inima noastră (Sbornic, 2, p. 296). Dumnezeiescul 
Părinte loan Scărarul, arătindu-ne cum să ne închinăm în că- 
mara inimii in vremea sfintei rugăciuni, zice: „Închide ușa chi- 
liei tale pentru oameni, ușa buzelor pentru cuvinte și uşa inimii 
pentru duhuri“ (Scara, Cuv. 28). Rugăciunea minţii din inimă 
se face astfel: „Șezind pe un scaun de o palmă, coboară-ţi min- 
tea din cap în inimă și ţine-o acolo; apoi încovoaie-ţi pieptul, 
umerii și gitul, încît să simţi o mare durere de la încordarea 
mușchilor şi strigă cu mintea în inimă ta: „Doamne. Iisuse 
Hristoase, Fiul lui Dumnezeu, miluieşte-mă“. În acest timp 
ține-ți respirația și nu respira cu îndrăzneală, pentru că acest 
lucru îţi poate imprăștia gîndurile. 

Dacă vei vedea că se ivesc cugete, nu lua aminte la ele. 
chiar de ar fi şi bune. Reţine-ţi respiraţia cît îți este cu putinţă, 
închide-ţi mintea în inimă şi cheamă pe Domnul lisus des și cu 
răbdare. Cînd va slăbi mintea ta sau te va durea trupul și inima; 
din pricina pomenirii dese și chemării Domnului lisus Hristos, 
atunci scoală-te şi cîntă singur sau cu ucenicul tău, ori îndelet- 
niceşte-te cu cugetarea la vreun text din Sfînta Scriptură, sau 
cu amintirea morții, sau ocupă-te cu citirea. cu rucodelia sau 
cu altceva, ca să-ţi oboseşti trupul“ ! (Sbornic, 2, p. 67). 


Părinților şi fraților, 


Este bine să ştim că se recomandă ca cel ce se îndeletnicește 
cu această sfîntă lucrare să şadă într-un loc liniștit și fără lu- 
mină, mai ales la începutul acestei nevoinţe. Căci vederea lucru- 
rilor din afară, fireşte că este pricină de răspîndire a gîndurilor. 
De asemenea, trebuie reţinut şi faptul că „Ştiinţa vieții duhovni- 
cești se învaţă nu printr-o însuşire a vreunei teorii cu mintea, 
ci prin încercarea practică a vieţii“ (Sbornie, 2 p. 40, 43). 


1. Acest lucru se potriveşte mai mult celor diñ linişte. 

Cînd va începe să ne doară inima de prea multa încordare 
a atenţiei, va trebui să facem cum ne învață Cuviosul Nichifor 
din singurătate și anume: „să ne așezăm cu luare aminte și cu 
cuvîntul de rugăciune acolo unde de obicei vorbim cu noi înșine, 
adică sub git, în partea de sus a pieptului şi, după aceea, să 
ne pogorim din nou deasupra sînului stîng. Nu trebuie să ne- 
socotim această observaţie, oricit de simplă și neduhovnicească 
ar părea. Trebuie negreşit să ne pogorîm din cap în inimă. De 
asemenea, trebuie să știm bine că puterea cuvîntătoare a inimii 
noastre este pusă de Ziditorul în partea de sus a inimii. Aceasta 
este puterea prin care inima omului se deosebește de inima do- 
bitoacelor. Puterea şi capul sufletului este mintea, care, deși este 
duhovnicească, totuși își are locul său de petrecere în creier. Tot 
astfel, puterea cuvîntului sau duhul omului, cu toate că este 
duhovnicesc, își are locul de petrecere în partea de sus a inimii, 
care se găsește sub sînul stîng, lîngă sîn şi puţin mai sus de el. 

Deci, pentru a face unirea minţii cu inima, trehuie în vre- 
mea rugăciunii să ţinem luarea aminte şi atenţia în această parte 
unde este puterea cuvintătoare a inimii. Unirea minţii cu inima 
constă în unirea gindurilor duhovnicești ale minţii cu simţirile 
duhovnicești ale inimii“ (Sbornic 2, p. 148). 

Sfîntul Teofan Zăvoritul, dînd lămurire la cuvîntul Sfîn- 
tului Simeon Noul Teolog despre rugăciune, spune următoarele: 
„În ordinea firească sau a desfăşurării puterilor noastre, în tre- 
cerea de la cele din afară la cele dinăuntru, adică spre inimă, 
prima vamă care poate vătăma lucrarea rugăciunii, încercînd să 
oprească mintea să se pogoare în inimă este imaginaţia (închi- 
puirea). De aceea, trabuie să ne ferim de ea cit mai mult cu 
putință. Pentru a putea ajunge, în chip mulțumitor, la adevăra- 
tul loc dinăuntru, adică în inimă. să ținem minte că cea mai 
simplă lege a rugăciunii este să nu ne închipuim nimic. 

Trebuie cugetat că Dumnezeu este cel mai curat Duh, Care 
nu are nici un chip și nici o înfățișare şi, de aceea, trebuie să 
ne străduim să ne rugăm lui Dumnezeu fără a ni-L închipui. 
Cugetarea la lucrurile sfinte şi închipuirea lor sînt potrivite în 
vremea meditatiilor evlavioase. În timpul rugăciunii însă, nici- 
decum, fiindcă imaginile ţin luarea aminte afară de inimă, oricît 
de sfinte ar fi ele şi în timpul rugăciunii atenția noastră tre- 
buie să fie înăuntrul inimii. Concentrarea atenţiei în inimă este 
punctul de plecare al unei rugăciuni făcute cum se cuvine și, în- 
trucit rugăciunea este calea pe care ne suim la Dumnezeu, abate- 
rea atenției de la inimă este o abatere de la această cale. Prin 
urmare, cei: de întrebuințează acest fel de- închipuire în timpul 

rugăciunii, chiar de la început iși pun piedici în lucrarea de 
care s-au apucat cu atita rîvnă“ (Sbornic 2, p. 57-59). 

A doua vamă pe drumul ce duce înăuntru, şi de care tre- 
buie să ne ferim, este raţiunea, gîndirea, mintea luată în sine 
ca putere cugetătoare şi de judecată. Și de această vamă tre- 
buie să trecem fără să ne oprim. Mai mult, trebuie să ne cobo- 
rîm în inimă împreună cu ea (mintea). Cînd unii se opresc la 
această vamă, se ajunge la al doilea chip neîndreptăţit al rugă- 
ciunii, ce are drept trăsătură deosebită faptul că mintea 
rămîne in cap și vrea singură să pună rinduială și să le cir- 
muiască pe toate cele din suflet. Din osteneala ei, însă, nu iese 
nimic. Ea aleargă după toate însă nu poate învinge nimic, ci 
suferă numai înfringeri (Episcopul Teofan, Scrisori despre viața 
duhovnicească, p. 184). Acesta este cel de-al doilea chip al luării 
aminte și al folosirii atenţiei în vremea rugăciunii. Cine dorește 
mintuiraa trebuie să fie foarte atent și să observe vătămarea 
pe care și-o pricinuiește sufletul, oprindu-se la această vamă. 
Acest al doilea chip de rugăciune este, totuşi, mai bun decit cel 
dintii, după cum noaptea cu lună este mai bună decit cea fără 
lună. Cuviosul Teofan numește acest fel de rugăciune a minţii: 
„din cap“, deosebindu-l de cel de-al treilea, care este al minţii 
din inimă sau al inimii unită cu mintea (Sbornic 2, p. 81-62). 

Al treilea chip al rugăciunii și al luării aminte se cuprinde 
în următoarele: Mintea în timpul rugăciunii să petreacă fără 
ieşire, înăuntrul inimii şi, de acolo, adică din adîncul inimii, să 
înalțe rugăciuni către Dumnezeu. Aici este tot miezul lucrării 
(Ibidem, p. 62). 

Așadar, trebuie, după cum s-a arătat mai sus, ca mintea 
să se pogoare în inima goală de orice închipuiri, adică fără să 
imagineze sau să gindească, simţit sau gindit, dinăuntru sau din 
afară, chiar bun de ar fi. Aceasta. fiindcă Dumnezeu este afară 
de toate cele ce sînt simţite și gîndite și mai presus de toate 
acestea. Pentru aceasta și mintea care caută să se unească cu 
Dumnezeu prin rugăciune se cade să se facă afară de toate cele 
ce sînt simţite şi gîndite și mai presus de toate acestea, ca să 
dobindească unirea dumnezeiască. De aceea a zis și dum- 
nezeiescul Părinte Nil Ascetul: „Să nu închipuiești dumnezeirea 
în sine, rugiîndu-te, nici oarecare chip să lași să se întipărească 
în mintea ta. Ci cu nematerialnicie la Cel nematerialnic adau- 
gă-te şi vei pricepe“ (Filocalia, vol. 1, p. 151). 

Sfintul Dionisie Areopagitul, vorbind de cele trei mișcări 
ale sufletului, arată că „întoarcerea minţii către inimă este ne- 

rătăcită“ 2 Căci după cum cercul, făcindu-și înconjurul, se în- 
toarce la sine, în același chip și mintea la sine se întoarce şi se 
face una. Acest adevăr îl arată preaînţeleptul Părinte Dioni- 
sie Areopagitul, zicînd: „lar mișcarea sufletului este ocolitoare 
atunci cînd el intră întru sine de la cele de afară și mintea 
printr-un oarecare ocol, învelind în mod unitar puterile cele 
ginditoare ale sufletului, îi dăruiește acestuia nerătăcirea“ (Cap. 
4, despre dumnezeieştile nume). Sfintul Vasile, arătind acestea 
prin alte cuvinte, a zis: „Mintea, nerăspindindu-se spre cele din 
afară şi nerevărsindu-se prin organele simţurilor spre lume, se 
întoarce către sine; iar prin sine se suie către înţelegerea lui 
Dumnezeu“ (Trimiterea I-a). 

Sfintul Nicodim Aghioritul cere ca mintea, cind se va po- 
pori în inimă, să nu stea acolo numai să privească, ci prin cuvin- 
tul așezat înăuntrul inimii să se roage, zicînd rugăciunea tainică, 
adică: „Doamne, Iisuse Hristoase, Fiul lui Dumnezeu, miluieș- 
te-mă pe mine păcătosul“. Și nu numai atit, ci să şi miște pu- 
terea voitoare a sufletului nostru spre a zice această rugăciune 
cu toată voința și dragostea și prin cuvîntul nostru așezat înăun- 
tru. Totodată, trebuie să luăm aminte, atit prin privirea noastră 
ginditoare, cît și prin auzul ginditor, numai la cuvintele rugă- 
ciunii și mai ales la înțelesurile lor“ (Paza celor cinci simţuri, 
p. 234-236). 

Sfintul Nicodim arată apoi că la întoarcerea aceasta a minţii 
către inimă și la intrarea ei în inimă cu rugăciunea gînditoare, 
trebuie să unim mintea, cuvintul cel așezat înăuntru şi voința 
noastră, astfel încît aceste trei părţi ale sufletului să fie una 
şi cea una trei. Căci în chipul acesta omul. care este icoana 
Sfintei Treimi, se unește cu întiiul chip, după mărturia Sfîntu- 
lui Grigorie' Palama, care zice: ..Cind mintea cea una se va face 
întreiță, răminind totuși una, atunci se împreună cu întreita 
unime dumnezeiască începătoare, închizînd toată lucrarea rătă- 
cirii, aşezindu-se mai presus de trup, de lume și de ţiitorul lu- 
mii“ (Ibidem, cap. 2, Despre rugăciune). Cînd omul va ajunge 
această fericire de a se uni cu Dumnezeu în acest chip în inimă, 


2. Numai această mişcare a minţii către inimă numită ocolitoare 
este nerătăcită, fiindcă într-insa mu poate intra și încăpea amăgirea 
diavolului; iar in ceielalte două mişcări ale minţii, adică în cea 

` dreaptă (cînd cugetă la Sfintele Scripturi) și în cea șovăită sau zig-zag 
“(cînd mintea folosește zidirile ca nişle trepte spre a se ridica spre Zidi- 
tor) intră şi încape rătăcirea vrăjmașului, după mărturia Sfintului Gri- 
gorie Palama (Paza celor cinci simțuri, C. 10, p. 33). 

li va aduce lui Dumnezeu toată zidirea simțită şi gindită, căreia 
el îi este legătură și cuprindere. după mărturia aceluiași Sfint 
Grigorie (Cuvint la viața lui Petru). 

Sfintul Grigorie Sinaitul zice şi el următoarele despre ru- 
găciunea minţii din inimă: „Trebuie să vorbim cu Dumnezeu 
printr-o rugăciune curată. din inimă, ca şi heruvimii. Însă noi, 
nepricepind măreţia, cinstea și slava harului care ne-a renăscut 
şi neîngrijindu-ne să creștem duhovnicește prin împlinirea po- 
runcilor și să ajungem pînă la starea de contemplare cu mintea, 
ne lăsăm tîriîţi in bezna nesimțţirii şi a întunericului. Se întimplă 
că abia ne putem aduce aminte că există Dumnezeu. Dar cum 
ar trebui să fim noi ca niște fii ai lui Dumnezeu după har? Des- 
pre acsasta cel mai adesea fie că nu știm nimic, fie că nici nu 
ne îngrijim să ştim“ (Sbornic, 2. p. 65-66). 

Cine vrea să sporească în rugăciunea curată făcută cu min- 
tez, în inimă, se cuvine cu toată rivna să se ostenească Ja lu- 
crarea tuturor poruncilor lui Dumnezeu și, îndeosebi, la chema- 
rea neîncetată a numelui Domnului cu mintea în adîncul inimii. 
Mîngiierile Duhului Sfînt vin în inima omului prin durerile din 
osteneli, după mărturia Duhului Sfînt, Care zice: După înmul- 
țirea durerilor mele în inima mea, mingiierile Tale au veselit 
sufletul meu (Psalm 93, 19). Cel ce umblă fără suferință, nu va 
primi roade, deoarece numai prin osteneală, durerea inimii şi 
prin nevoinţele trupeşti se dă la iveală harul Duhului Sfint ce 
este dat fiecărui credincios la Sfîntul Botez; har care, din pri- 
cina nepăsării noastre faţă de implinirea poruncilor, se îngroapă 
în patimi şi în cenuşa uitării, dar care din negrăita milă a lui 
Dumnezeu se redobîndește prin pocăință. Deci se cade, fraţilor, 
să nu fugim de osteneji din pricina durerilor care vin odată cu 
el, ca să nu fim osîndiţi pentru nelucrare și să auzim de la Dom- 
nul: Luaţi de la el talantul (Matei 25, 28). 

Sfîntul Grigorie Sinaitul îi sfătuiește pe.cei ce nu au sporit 
în rugăciunea tainică a inimii, zicindu-le: „Unii ca aceştia tre- 
buie să citească multe rugăciuni, chiar peste măsură, petrecînd 
neîncetat în multe şi felurite rugăciuni pînă cînd, de la o astfel 
de nevoinţă a rugăciunii, plină de durere, se va încălzi inima 
lor şi va începe în ea lucrarea rugăciunii gînditoare cu mintea. 
Cine va gusta. în sfîrșit, din acest har, trebuie să facă rugăciu- 
nea vorbită cu măsură și să petreacă mai mult în rugăciunea 
minţii din inimă, după cum ne-au poruncit Sfintii şi dum- 
nezeieștii Părinţi. În caz de slăbire sau rătăcire, să se apuce 
din nou să rostească rugăciuni multe cu gura şi să citească mult 
și în scrierile Părinților. Aceasta să o facă pînă cînd iar se vor 

încălzi în rugăciunea lăuntrică, căci întrebuințarea vislelor este 
de prisos atunci cînd vintul a umflat pînzele și a pornit corabia. 
Ele sînt necesare numai cînd scade vintul și se oprește corabia“ 
(Sbornic 2, p. 70). Sfintul Filimon, învăţindu-ne în chip asemă- 
nător cu Sfintul Grigorie Sinaitul, zice: „Noaptea sau ziua de te 
va învrednici Domnul şi vei simţi în tine o rugăciune curată și 
nerisipită, lasă toate pravilele tale și sîrguiește-te din toată pu- 
terea să te lipeşti de Domnul Dumnezeul tău cu rugăciunea din 
inimă și El îți va lumina inima în lucrarea duhovnicească“ 
(Sbornic 2, p. 74). Sfintul Diadoh al Foticeei zice: ,,Cînd sufle- 
tul este plin de belşugul rodurilor sale firești, îşi face cu glas 
mare și cîntarea de psalmi și vrea să se roage mai mult cu vocea. 
Dar cînd se află sub lucrarea Sfîntului Duh, cîntă și se roagă 
întru toată destinderea și dulceața numai cu inima“ (Filocalia, 
vol. 1, p. 367). Apoi, sfătuindu-ne cum să procedăm și în alte 
situaţii, zice: „Cînd sîntem apăsaţi de multă tristeţe, trebuie să 
facem cîntarea rugăciunii și cu glas puțin mai mare, lovind su- 
fletul cu sunete în nădejdea bucuriei, pînă cind norul greu se 
va împrăștia de valurile melodiei“ (Ibidem, p. 373). 


Părinților și fraţilor, 


Iată că prin mila Domnului am ajuns la sfirșitul acestui cu- 
vint în care v-am vorbit nu cu cuvintele mele seci de tot lucrul 
bun, ci am adunat din memorie şi v-am înfățișat mai multe 
dovezi de la Sfinţii Părinţi despre rugăciunea minţii din inimă, 
sau mai bine zis daspre rugăciunea gînditoare a inimii, de care 
eu păcătosul cu totul sint sărac prin lucrare și străin de iscusinţa 
proprie. Dar precum și la începutul acestui cuvînt, și acum vă 
zic: bizuindu-mă numai pe rîvna și dragostea sfințiilor voastre 
la tot lucrul bun și mai ales la slujba sfintei rugăciuni, am în- 
drăznit a vă spune citeva sfaturi despre rugăciunea curată care 
se lucrează prin pogorîrea minţii în inimă. 

Închei, rugîndu-vă să mă iertaţi că, și de data aceasta, am 
vînturat grîu curat, dar străin, spre hrana duhovnicească a sfin- 
ţiilor voastre, din care eu nu am gustat din cauza lenevirii şi a 
nesimţirii în care mă aflu. AMIN! 


oC (ca 


PREDICĂ 
DESPRE RUGĂCIUNEA INIMII (IV) 


„Eu dorm și inima mea prive- 
ghează" (Cintarea cintărilor 5, 3), - 

„A trimis Dumnezeu pe Duhul Fiu. 
lui Său în inimile noastre care slri- 
gä: Avva, Părinte!“ (Galateni 4, 6). 


Părinților, fraților și iubiți credincioşi, 


nu poate să-i potolească setea, tot astfel este și cuvîntul 

fără faptă (Sfintul Isaac Sirul, op. cit., p. 29). Această 
mărturie adevărată a dumnezeiescului Părinte Isaac Sirul mă 
mustră și mă rușinează totdeauna pe mine care îndrăznesc să 
învăţ cele bune, fără să încerc vreodată să cunosc prin trăire 
cele ce învăţ pe alții. Un altul din Sfinţii Părinţi, parcă pogorin- 
du-se la lenevirea și neputinţa mea, îmi dă oarecare îndrăzneală 
la cele ce învăţ fără iscusința din lucrare, căci zice: „Mulţi sîn- 
tem cei ce vorbim, dar puţini cei ce facem. Dar nimeni nu tre- 
buie să strice cuvintul lui Dumnezeu pentru a sa lenevire, ci 
să-și mărturisească neputința si să nu ascundă adevărul lui 
Dumnezeu. Aceasta pentru ca nu cumva să ne facem vinovaţi, 
pe lingă călcarea poruncilor. şi de răstălmăcirea cuvîntului lui 
Dumnezeu“ Filocalia, vol: 2, Sfîntul Maxim Mărturisitorul, 
Cuv. 85). - . 

Eu sînt cel dintii care în toată vremea cale poruncile lui 
Dumnezeu din pricina lenevirij şi a împietririi mele. Dar, soco- 
tind, după mărturia dumnezeiescului Părinte Maxim, că nu este 
bine ca lenevirea mea să mă facă să tac și să nu arăt, după 
putere, adevărul lui Dumnezeu, voi încerca, în cele ce urmează, 
să înfățișe măcar cît de puţin învățătura despre rugăciunea 
gînditoare a inimii, și aceasta, nu din încercare proprie, ci nu- 


P recum este meşterul ce zugrăvește apa pe pereţi și aceea 

mai după mărturiile Sfinţilor şi dumnezeieştilor Părinţi care au 
strălucit prin lucrarea ei. 

Unii dintre lucrătorii încercaţi au zis că „rugăciunea inimii 
este respiraţia sufletului, fiindcă prin ea omul respiră în Du- 
hul Sfînt. Prin această respiraţie a sufletului în Duhul Sfint în- 
cepe în inima omului viața creştină“ (Sbornic, 2, p. 423-428). 
Cel ce are rugăciunea inimii se silește ca în vremea rugăciunii 
toate cuvintele rugăciunii sale să le ducă pînă la simţirea inimii 
(Ibidem, p. 402-407). Sfintul Marcu Ascetul, arătind că diavolul 
are o mare ură pe cei ce se roagă lui Dumnezeu din inimă, zice: 
„Cînd va vedea diavolul că mintea s-a rugat din inimă, atunci 
vine cu ispitele mari și grele“ (Despre cei ce socotesc că se în- 
dreptează prin fapte, C. 88). 

Sfîntul Casian Romanul, în Filocalie, arată că există o ru- 
găciune a inimii și din privirea însușirilor lui Dumnezeu și a 
minunilor Sale din zidiri. Cuviosul Gherman, care era împreună 
viețuitor cu Sfintul Casian, întrebînd odată pe Avva Moise: 
„Cum va putea mintea omului să vadă totdeauna pe Dumnezeu 
Cel nevăzut şi necuprins și să petreacă nedespărţit de El?“, acesta 
i-a răspuns: „A vedea pe Dumnezeu necontenit și a rămîne 
nedespărțit de El, în felul în care socotiți voi, este cu neputinţă 
omului purtător de trup și injugat cu neputinţa. Dar în alt chip 
este cu putință. Căci vederea lui Dumnezeu în multe feluri se 
întîmplă şi se înţelege. Fiindcă Dumnezeu nu se cunoaște nu- 
mai în ființa Sa fericită și necuprinsă, căci aceasta s-a păstrat 
numai pentru sfinţii Săi în veacul ce va să fie, ci și din măre- 
ţia și frumusețea făpturilor Sale, din cirmuirea și purtarea Sa 
de grijă de fiecare zi, din dreptatea Sa și prin minunile pe care 
le arată în fiecare neam prin sfinții Săi. 

Cînd cugetăm la puterea Sa nemăsurată și la ochiul Său 
neadormit, care vede cele ascunse ale inimilor şi de care nu se 
poate ascunde nimic, nu facem altceva decît să-l, admirăm cu 
inimile cuprinse de frică și să ne închinăm Lui. lar cînd ne gin- 
dim că toate picăturile ploii, tot nisipul mării şi toate stelele ce- 
rului sînt numărate de El, rămînem uimiţi de măreţia firii şi de 
atotștiinţa Ziditorului. Cînd medităm, apoi. la negrăita Sa în- 
țelepciune, la iubirea de oameni și la nepătrunsa Lui îndelungă 
răbdare, care rabdă greşelile cele fără de număr ale oamenilor, 
ne vine să-L, preamărim din tot sufletul. Cînd cugetăm la dra- 
gostea Sa nemărginită față de noi. căci, deși nu am făcut nici 
un bine, a primit să Se facă om. Dumnezeu fiind, ca să ne mîn- 
tuiască din rătăcire, ne ridicăm spre dorirea Lui. În sfîrşit, cînd 
socotim că El a biruit în noi pe potrivnicul nostru, diavolul, și 

ne dăruiește viaţă veșnică numai pentru hotărîrea și înclinarea 
noastră spre bine, inima ne îndeamnă să I ne închinăm“ (Filo- 
calia, vol. 1, Sfintul Casian Romanul, p. 127-128). 

Iată, deci, o rugăciune a inimii omului care se naște din 
cugetarea la însușirile lui Dumnezeu și din privirea zidirilor 
Sale. Acest lucru se înţimplă mai cu seamă la acei oameni cre- 
dincioşi, care, prin darul lui Dumnezeu, au ajuns să-și curățe 
mintea și inima de patimi şi de neştiinţă. Prin această descope- 
rire despre însușirile lui Dumnezeu şi prin cugetarea după pu- 
tere la ele şi la minunile lui Dumnezeu din zidirile Sale, omul 
ajunge la o dragoste mare de Dumnezeu şi Îl iubește mai mult 
ca înainte de a i se descoperi lui această cunoştinţă. Apoi, din 
această iubire către Ziditorul său, el începe să facă rugăciuni tot 
mai multe, din adîncul inimii și, astfel, ajunge la o înviorare și 
înviere a inimii în chip tainic. 


Părinților și fraţilor, 


Miezul lucrării în vremea acestei rugăciuni a inimii noastre, 
după învățătura Sfinţilor Părinţi, este „de a sta cu mintea în 
inimă și de a striga către Dumnezeu: Doamne, lisuse Hristoase, 
Fiul lui Dumnezeu, miluieşte-mă'' (Sbornic 2, p. 343-344). Dar 
fiindcă unii întreabă de este tot același lucru lucrarea minții 
cu rugăciunea minţii, vom arăta pe scurt deosebirea dintre ele. 
„Rugăciunea minţii se face atunci cînd cineva se întărește cu 
atenţia în inimă și înalță de acolo rugăciunea către Dumnezeu. 
Iar lucrarea minţii este atunci cînd cineva, stînd cu atenţie în 
inimă, prin pomenirea lui Dumnezeu, înlătură oricare gind ce 
ar încerca să pătrundă în inimă“ (Sbornic, 2, p. 58). Unii, în 
vremea lucrării rugăciunii, se opresc la imaginaţie, alţii. la lu- 
crarea minţii. Dar pasul cel adevărat îl fac cei care, trecînd peste 
aceste popasuri, ajung pînă la inimă şi se ascund în ea (Ibidem, 
p. 332). 

După dumnezeiescul Părinte Isaac Sirul, „inima este altarul 
înţelegător al lui Dumnezeu“ (Cuv. 32, p. 167). El, arătind că 
cel nemilostiv nu-și poate curăţi inima de patimi, zice: „Fie întru 
tine, frate, totdeauna biruind cumpăna milosteniei, pînă cînd 
vei simți acea milă pe care o are Dumnezeu către lume. Căci 
inima nevirtuoasă și nemilostivă, niciodată nu se curățeşte“ 
(Cuv. 34, p. 184). Același Sfint Isaac, arătînd că liniștea și cuge- 
tarea la moarte ne ajută la rugăciunea inimii și la apropierea 
noastră de Dumnezeu, zice: „Liniştea să o iubim noi. fraţilor, 
pînă se va omori lumea din inima noastră. Totdeauna să ne 

aducem aminte de moarte, că prin aceasta ne putem apropia de 
Dumnezeu în inima noastră“ (Cuv. 34, p. 186). 

În alt loc, arătînd folosul simţirilor duhovnicești ale inimii, 
zice: „Inima care a primit simţirea celor duhovnicești și a ve- 
derii veacului viitor, într-adevăr, se face cu neştiinţă întru po- 
menirea patimilor, în același fel în care omul sătul de hrana 
bună defaimă şi se îngreţoșează de hrana proaspătă care ar fi 
pusă înaintea lui“ (Cuv. 38, p. 144). Apoi, arătînd că de nu va 
uri omul din inimă păcatul, nu poate să se izbăvească de el, 
spune: „Pînă cînd nu ar uri din inimă cu adevărat cineva pri- 
cina păcatului, nu se slobozește de dulceaţa lucrării sale“ (Cuv. 
42, p. 208). Despre folosul mare pe care îl are omul din rugă- 
ciunea făcută cu inima, zice: „Cel ce voiește a vedea pe Domnul 
înăuntrul său, să lucreze ca să-și curăţe inima prin necontenita 
pomenire a lui Dumnezeu“ (Cuv. 43, p. 220), pentru că „îniri- 
coșat este dracilor și iubit lui Dumnezeu şi îngerilor Lui, cel ce 
cu rîvnă fierbinte caută în inima sa pe Dumnezeu, noaptea și 
ziua“ (Ibidem). 

Învăţături asemănătoare despre rugăciunea inimii ne dă și 
Cuviosul Teofan Zăvoritul, zicînd: „Stai în faţa lui Dumnezeu, 
Care este pretutindeni și cunoaște totul și Care îți vede inima 
ta... Să-L simţi pe El ca pe o ființă vie, reală, căreia te poți 
adresa în rugăciunile și nevoile tale. Aceasta înseamnă să simți 
în inima ta acel foc mic al unei credinţe vii și în acest lucru se 
cuprinde înviorarea şi învierea inimii tale“ (Sbornic 2, p. 344), 
iar apoi zice: „Stai cu luare aminte în inimă şi cu frică de Dum- 
nezeu înalță de acolo rugăciunea lui lisus, adică din adîncul 
inimii tale. Lucrind astfel, așteaptă cu răbdare și cu smerenie 
întru zdrobirea inimii, cu un simțămînt de pocăință, pînă cînd 
va veni și se va atinge de inima ta harul lui Dumnezeu și va 
trezi în ea rugăciunea neîncetată, cea de sine mișcătoare, care 
murmură ca un piriiaș şi care va fi pentru tine ca un paznic 
care străjuiește inima ta de orice necurăție şi primejdie. Dar 
fiindcă, după cuvintul lui Dumnezeu. inima este izvorul vieţii 
(Pilde 4, 23); atunci şi toată viaţa ta, pe măsură ce este hotăriță 
de inimă, va deveni curată și luminoasă“ (Sbornie 2, p. 345). 

Episcopul sfint Ignatie Branceaninov, care a fost un mare 
lucrător al rugăciunii inimii și care a scris şi a învățat mult des- 
pre ea. îndemnindu-ne să ne îndeletnicim cu rugăciunea lui 
lisus, ne arată că această rugăciune are două perioade, termi- 
nîndu-se prin rugăciunea cea curată, care este încununată de 
nepătimire sau de desăvirşirea creștină în acei nevoitori cărora 
Dumnezeu a binevoit ca să le-o dea. În perioada cea dintii, cal 

care se roagă este lăsat ca să se roage numai cu puterile lui 
proprii; harul lui Dumnezeu fără îndoială că îl ajută pe cel ce 
se roagă, însă nu-și descoperă prezența sa. În acest timp, pati- 
mile ascunse din inimă se pun în miscare, silindu-l pe lucrătorul 
rugăciunii la nevoinţa smereniei; biruinţele și înfringerile se 
înlocuiesc unele pe altele. iar voinţa liberă a omului şi slăbiciu- 
nea lui se arată cu toată limpezimea. 

În a doua perioadă harul lui Dumnezeu își arată simţit 
prezenţa și lucrarea sa, unind mintea cu inima şi dînd puterea 
de a se face rugăciunea fără risipire (căspîndire) cu un plins și 
o căldură din inimă. Această a doua rugăciune vine de la cea 
dintii. Acum atenţia minţii din timpul rugăciunii atrage inima 
spre învoire (consimțire) şi cînd se întăreşte atenţia, învoirea ini- 
mii se transformă într-o unire a inimii cu mintea. În sfirșit, în 
timpul atenţiei care s-a unit cu rugăciunea, mintea se pogoară 
în inimă pentru cea mai adîncă liturghie a rugăciunilor (Sbornic 
2, p. 263). 

Sfîntul Varsanufie, arătînd că prin osteneală şi durerea 
inimii se agoniseşte rugăciunea inimii. ne sfătuiește, zicînd: 
„Ostenește-te cu durere de inimă să-ți agonisești căldura și 
rugăciunea şi Dumnezeu ţi le va da pe amîndouă şi le vei avea 
totdeauna. Numai să stii că uitarea le izgonește pe acestea, năs- 
cîndu-se în noi din nepăsare şi lene“ (Sbornic 2, p. 365). 
Episcopul rus Ignatie Branceaninov, arătind cum trebuie evi- 
tată înşelarea de la diavoli de către lucrătorii rugăciunii minţii 
și a inimii zice: „Rugăciunea făcută cu gura, oricine ar face-o 
nu va cădea cu ea în înșelarea vrăjmașului. De aceea, mai întîi 
de toate trebuie să ne ţinem tare de rugăciunea făcută cu gura. 
iar pe urmă de cea a minţii făcută cu smerenie. Apoi. cui fi 
vine uşor şi faţă de cine voiește Dumnezeu, să treacă și la cea 
a inimii, după îndrumarea Sfinţilor Părinți care prin încercare 
le-au trecut pe acestea toate“ (Sbornic 2, p. 126). 

Un ucenic al Sfîntului Serafim de Sarov, protoiereul Avra- 
mie Necrasov, învăţînd despre rugăciunea inimii. spune: ,Tre- 
buie ca tu să te îndeletniceşti cu rugăciunea inimii, chiar în 
timpul îndeletnicirilor tale obișnuite, în adîncul sufletului tău, 
rostind cu frică şi cu credință: „Doamne, Iisuse Hristoase, Fiul 
lui Dumnezeu, miluiește-mă pe mine păcătosul“. Și apoi zice: 
„Să nu fii fără rugăciunea lui Iisus nici o clipă... Dacă nu 
vrei să te rogi, înseamnă că nu vrei să fii cu Dumnezeu. Ru- 
găcivnea lui lisus să fie respiraţia sufletului tău. Preadulcele 
Tisus să nu iasă din mintea și din inima ta... Tine-te cu mintea 
și cu inima ta de tine, în omul cel dinăuntru al tău. Deprinde-te 

cu smerenia și cu răbdarea. Însingurează-te cît mai des în că- 
mara inimii tale şi vorbește acolo cu Dumnezeu prin rugăciunea 
minții din inimă! Ea va umple sufletul tău cu o astfel de dul- 
ceaţă și bucurie, încît nu vei mai vrea să-ți cauţi mîngiierea 
în nimic din cele pămînteşti. În templul dinăuntru al sufletului 
săvirșește totdeauna slujba cuvîntătoare prin rugăciunea lui 
lisus, cu mintea în inimă... Dacă nu poţi să stai mult la rugă- 
ciune cu trupul, îndeletniceşte-te mai mult cu rugăciunea minţii 
și a inimii. Mai mult decit orice, păzește gura de vorbărie de- 
şartă și de mîndrie! Căci nimic nu pune atîta piedică inimii şi 
căldurilor din inimă ca vorbăria deșartă'' (Sbornic, 2, p. 415-417). 

Sfîntul Ioan de Kronstadt, un alt mare lucrător al rugăciunii 
lui Iisus, zice: „Cu ochii inimii mele văd cum Îl inspir în chip 
gîndit pe Hristos în inima mea; cum El intră în ea și îndată o 
linişteşte și o îndulceşte... În timpul rugăciunii, ţine-te de regula 
potrivit căreia e mai bine să zici cinci cuvinte din inimă, decit 
zece mii de cuvinte cu limba“ (Sbornic, 2, p. 419). 

Prin minte se înţelege şi activitatea minţii, care constă în 
gînduri și înțelesuri. Mintea este puterea care le produce pe 
acestea sau, după mărturia Sfintei Scripturi, inima, în care min- 
tea își are izvorul şi rădăcina. Această putere a minții, fiind 
partea privitoare a sufletului nostru și cea mai de seamă putere 
a lui, ni-l arată pe acesta ca fiind cugetător. Puterea noastră 
înțelegătoare nu este închisă în inimă ca într-un vas oarecare, 
fiindcă nu este trupească; şi nici nu se află în afară de ea ca 
ceva mai mult decit ea, ci există în inimă ca într-un organ al 
său. Acest lucru îl ştim destul de bine, învățindu-ne aceasta nu 
om, ci Ziditorul omului, Care spune în Evanghelie că nu cele ce 
intră în gură spurcă pe om, ci cele ce ies din gură. căci gindurile 
ies din inima omului (Matei 15, 11-19). 

Deci. inima este cămara ascunsă a minţii și cel dintii organ 
trupesc al puterii ginditoare. După Sfîntul Apostol Pavel, ştim 
că Dumnezeu a trimis pe Duhul Sfînt în inimile noastre, stri- 
gînd: Avva, Părinte! (Galateni 4, 6). Deci, cum nu va fi afară de 
împărăția lui Dumnezeu cel care se silește să izgonească mintea 
dinăuntrul său în afară ? (Filocalia, vol. 5, Sfîntul Grigorie Pa- 
lama. p. 289-293). 

Sfîntul Isaac Sirul, arătînd că diavolul după ce va scoate 
pe cineva de la rugăciunea din inimă îl va duce la părăsirea a 
toată pravila de rugăciune şi îi va slăbănogi mintea, făcînd-o să 
cadă spre tot păcatul, zice: „Deci. întîi diavolul se nevoiește a 
surpa necontenita rugăciune a înimii, apoi apleacă mintea noas- 
tră ca să defaime vremea cuvenită rugăciunii și pravilei, pe care 

sintem datori a le face. Şi aşa, întîi slăbănogeşte gindul nos- 
tru, îindemnîndu-ne să ne împărtășim mai înainte de vreme de 
hrana celor prea mici şi subțiri şi proaste !. După căderea şi risi- 
pirea înfrinării se alunecă în desfrinare şi înverșunare“ (Cuv. 26, 
p. 143). 

Tot Sfîntul Isaac Sirul, marele dascăl al liniștii și al rugă- 
ciunii din inimă, arătînd că cine va ajunge la petrecerea în ru- 
găciunea curată a inimii, ajunge la capătul tuturor faptelor bune, 
zice: „Cînd se va învrednici cineva de petrecerea neîncetată în 
rugăciunea inimii, a ajuns la capătul tuturor faptelor bune și 
de aceea s-a făcut lăcaș al Sfintului Duh. Dacă cineva nu a 
primit cu adevărat darul Miîngiietorului. nu poate să petreacă în 
rugăciunea aceasta și să o săvirșească cu odihnă“ (Cuv. 85, 
p. 397). „Pentru că Duhul, zice în continuare, cînd se va sălășlui 
în cineva din oameni, nu încetează din rugăciune, căci Însuși 
Duhul se roagă pentru noi cu suspine negrăite (Romani 8, 26). 
Atunci. nici cînd doarme, nici treaz fiind, rugăciunea nu înce- 
tează în sufletul lui, ci, ori de mănincă, ori de bea, ori de doarme 
și orice lucru ar lucra şi chiar de ar dormi în somnul! cel mai 
adînc, bunele miresme și aburii rugăciunii odrăslesc fără oste- 
neală în inima lui şi atunci rugăciunea nu are nici despărțire, 
nici hotar, ci în toată vremea este cu dînsul, chiar de ar și 
înceta în afara lui această rugăciune, însă în ascuns ea îi slujeşte 
mereu. Căci petrecerea celor curaţi este rugăciunea neîncetată, 
zice un oarecare dintre purtătorii de Hristos, fiindcă gindurile 
lor totdeauna sînt mișcări dumnezeiești, iar mișcările inimii cu- 
rate și ale minţii sînt glasuri blînde, prin care îi cîntă în ascuns 
Celui ascuns“. În continuare, arătind care este semnul celor de- 
săvirşiți în rugăciunea inimii. Sfintul Isaac zica: „Cînd 
se va mişca pomenirea lui Dumnezeu în mintea lui, în- 
dată inima se porneşte spre dragostea de Dumnezeu, iar 
ochii lui izvorăsc lacrimi cu îndestulare, căci: dragostea 
are obiceiul de a aprinde lacrimi din pomenirea celor 
iubiți. Unul ca acesta niciodată nu se lipsește de lacrimi, fiindcă 
nu-i lipseşte niciodată prilejul care îl duce spre pomenirea lui 
Dumnezeu, astfel încît şi în somn vorbește cu Dumnezeu. Căci 
dragostea are obiceiul de a lucra unele ca acestea, și aceasta 
este  desăvirșirea oamenilor în această viață“ (Cuv. 85, 
p. 398-399). 

Sfîntul Isaac Sirianul, fiind întrebat despre semnul celor ce 
sînt desăviîrşiţi în curăţia inimii, care se face pe cît este cu putință 

omului pe pămînt, indeosebi prin rugăciunea curată a inimii, 
a răspuns: „Cînd va vedea cineva că toți oamenii sînt buni și 
nu i s-ar arăta lui cineva necurat, atunci este cu adevărat curat 
cu inima“. Unul ca acesta împlineşte cuvintul Apostolului care 
zice: Mai înalți decît pe sine a socotit pe toți deopotrivă cu 
inima curată (Filipeni 2, 3). De asemenea, unul ca acesta ajunge 
şi la cuvîntul care zice: Ochiul cel bun nu va vedea pe cele rele 
(Avacum 1, 13). 

(Faptul că prin rugăciunea inimii se curăță și inima şi min- 
tea, se poate vedea mai pe larg în Paza celor cinci simțuri, la 
cap. 10, p. 249). 


Părinților și fraţilor, 


În încheierea cuvîntului despre rugăciunea gânditoare a 
inimii, vă rog pe toți cei lucrători, care cu darul lui Hristos ați 
gustat în chip simţit și prin încercare dulceața duhovnicească a 
acestei rugăciuni curate, să mă ajutaţi și pe mine leneșul și pă- 
cătosul cu rugăciunile voastre, ca, prin cele spuse aici numai din 
memorie, să mă gîndesc cîndva să pun început bun, spre a 
ajunge şi eu la fericirea de care vă bucuraţi prin lucrarea de 
fiecare clipă ce o trăiţi în Hristos. AMIN ! 


PREDICĂ 


DESPRE ROADELE RUGĂCIUNII 
DUHOVNICEȘTI A INIMII 


„Toate virtuțile ajută mintea să 
cîştige dragostea cea dumnezelascd, 
dar mai mult ca toate, rugăciunea 
curată. Căci prin aceasta zburinu 
către Dumnezeu, fese afară din toate 
cele ce sint“ (Filocalia, vol. 1, Sfin- 
tul Maxim Mărturisitorul, p. 39). 


Părinților, fraților și iubiţi credincioși, 


nul din Sfinții Părinţi ne învaţă, zicînd: „Taci tu, să vor- 
bească lucrurile tale“. Iar eu păcătosul și leneșul mă obrăz- 
nicesc, și din nesimţire fac cu totul dimpotrivă, și încep a 
vorbi către sfinţiile voastre cele în care niciodată nu m-am 
iscusit prin cercare și trăire. Nu este bine să tac şi să nu arăt 
învățăturile cele cu adevărat bune și de suflet mîntuitoare alo 
Sfinților Părinţi, din pricina lenevirii și nelucrării mele, căci a- 
cestea sînt folositoare celor rîvnitori și harnici care, după cuvin- 
tul Evangheliei, se silesc cu toată puterea să răpească Împărăția 
cerurilor, nu prin vorbe goale, ca mine, ci prin sudoarea osteneli- 
lor de zi şi de noapte, sîrguindu-se la lucrarea poruncilor lui 
Dumnezeu. , i 
După învățăturile Sfinţilor Părinţi şi ale marilor lucrători 
ai rugăciunii lui lisus, primele roade ale acestei sfinte rugăciuni 
sînt două, și anume: luarea aminte și smerenia. Aceste două 
roade, deși par mici, se arată însă mai înainte de celelalte la 
nevoitorul sfintei rugăciuni. Acestea se obțin prin practicarea 
stăruitoare a oricărui fel de rugăciune, dar îndeosebi prin practi- 
carea rugăciunii lui lisus, a cărei lucrare se află mai presus dectt 
cîntarea de psalmi și dectt celelalte rugăciuni vorbite. 
~ Al 'treilea rod al acestei rugăciuni, care se naște la rin- 
14 

dul său din luarea aminte și smerenie, este umilința. Iar aceste 
trei roade ale rugăciunii amintite pînă acum, adică: luarea 
aminte, smerenia și umilința, precum și adevărata rugăciune, 
sînt daruri ale lui Dumnezeu (Sbornic 1, p. 193). 

Al patrulea rod al rugăciunii lui Iisus zste adunarea gîndu- 
rilor. Al cincilea rod este evlavia; al şaselea — frica de Dum- 
nezeu,; al șaptelea — pomenirea morţii; al optulea — liniștirea 
gîndurilor; al nouălea — căldura inimii; al zecelea — concen- 
trarea atenţiei în inimă; al unsprezecelea — privirea din ce în 
ce mai atentă asupra greșelilor și păcătoșeniei noastre, din care 
pricină sporește în noi umilinţa şi se preface în plins. Al doispre- 
zecelea red este simţirea prezenței lui Dumnezeu, a morţii, a 
Judecăţii de apoi și cugetarea la muncile iadului (Miezul evla- 
viei creștine ortodoxe, ed. Mănăstirea Valaam, p. 38). 

Al treisprezecelea rod al rugăciunii lui lisus este dezlipirea 
minţii noastre de la lucrurile frumoase ale lumii acesteia și ră- 
mânerea ei în inimă. Prin această obișnuință a minţii de a rä- 
mine în inimă ea fuge și urăște dulceţile simţite ale organelor 
şi simţurilor. Acest lucru îl adevereşte Sfintul Diadoh al Foti- 
ceei, zicînd: „Cel ce intră de-a pururea în inima sa, se întristează 
de toate cele frumoase ale vieţii. Căci, cu duhul umbiînd, nu 
mai poate ști poftele trupului“ (Filocalia, vol. 4, p. 356). De 
asemenea, se lipsește de rătăcirea nălucirilor, de năvălirile gîn- 
durilor rele și urite care se lucrează prin imaginaţie, Deci min- 
tea, coborîndu-și cu liniște lucrarea sa lipsită de relele arătate 
mai sus și tinzînd să se unească cu cuvîntul cel înăuntru așezat 
al inimii, se dezbracă astfel de tot idolul și chipul grosolan al 
imaginaţiei din pricina strimtorării locului inimii, după cum 
şarpele se dezbracă de pielea sa cînd trece printr-un loc strîmt. 

Omul care își va obișnui mintea să rămînă în inimă, va 
dori totdeauna să-şi încuie ușa chiliei sale și să se liniștească, 
să-și încuie ușa gurii şi să tacă și să-și încuie ușa lăuntrică a 
cuvîntului celui înăuntru așezat, spre a nu mai lăsa duhurile 
viclene să vorbească într-însul răutățile și vicleniile voite de ele, 
prin care omul se face necurat în fața lui Dumnezeu, Cel ce 
cearcă inimile şi rărunchii. Pentru aceasta ne sfătuieşte Sfîntul 
Ioan Scărarul: „Încuie ușa chiliei pentru trup, ușa gurii pentru 
vorbirea cu oamenii şi uşa dinăuntru pentru duhuri“. 

Al patrusprezecelea rod ce se naște din lucrarea rugăciunii 
lui lisus constă în aceea că mintea, afundîndu-se în inimă și 
văzînd acolo, cu ochiul său gînditor, chipul urit și grozav cu 
care este închipuită și înfățișarea urită cu care s-a îmbrăcat prin 
necuviincioasele priveliști. prin uritele auziri și prin purtarea 

după voia simţurilor și a lumii de care mai înainte s-a lăsat 
prinsă — după cum arată Sfîntui Grigorie al Tesalonicului — ea 
începe să-și ciștige smerenie, plins și lacrimi. Şi cum să nu se 
smereascâ ticăloasa, văzînd locul inimii sale întinat și înnegrit 
de un întuneric gros ce i s-a pricinuit de păcatele făcute cu gîn- 
dui, cu cuvîntul și cu lucrul? 

Cuviosul Marcu zice, da asemenea: „Cel cuprins de gînduri, 
oare cum va vedea păcatul? Cel cuprnins de dinszle se acoperă 
ca și cu o negură a sufletului. Iar acest întuneric își are începu- 
tul din înţelegeri și fapte rele Cum să nu plingă și să nu se 
întristeze ticăloasa, văzînd partea sa cuvintătoare plină de ati- 
tea gînduri trufașe, de atitea pofte necuvintătoare, de atitea gîn- 
duri hulitoare şi arăcești? Cum să nu plîngă ticăloasa, văzînd 
partea sa poftitoare robită de atîtea gînduri urîte și pofte necu- 
viincioase, iar partea mînioasă cuprinsă de atîtea ginduri viclene, 
de atitea porniri fără rinduială asupra aproapelui? Într-un cu- 
vînt, cum să nu se umilească și să nu verse lacrimi însîngerate, 
sau cum să nu strige către lisus cu jale ca să o miluiască și să o 
vindece, văzîndu-și inima legată de atitea nenumărate patimi, 
orbită de nesimţire, pietroasă și rănită de atitea răni? Căci 
inima vede că omul său dinăuntru nu este biserică a lui Dum- 
nezeu și a harului Său, ci peșteră de tilhari şi prăvălie a păca- 
tului și a dracilor. Pentru aceea, prin smerenie, plins și lacrimi, 
milostiv își face pe Dumnezeu, Care o ușurează de patimi și o 
izbăvește de năpădirile gîndurilor și ale dracilor“. 


Părinților și fraţilor, 


Al cincisprezecelea rod ce se naște și crește din rugăciunea 
lui Iisus constă în faptul că, prin întoarcerea minţii în inimă, ză- 
bovirea ei în inimă prin privire gînditoare, străjuire, păzire și 
rugăciune, partea lăuntrică a omului se face ca o oglindă cu- 
rată — după Sfîntul Calist — în care mintea vede foarte clar 
aplecările rele ale inimii sale, bîntuielile și pindirile duhurilor 
necurate. Pe scurt, mintea începe să-și vadă curat toate greșelile 
sale, pînă la cele mai mici, fapt pentru care cheamă cu mare 
durere pe lisus spre ajutorul său, își cere iertare, se pocăiește, 
se întristează, cade la Domnul și adaugă plins peste plins, sme- 
renie peste smerenie și face cît poate ca să se îndrepte şi să nu 
mai păcătuiască. De aceea a spus Sfîntul Ioan Scărarul: „Rugă- 
ciunea ta îți va arăta așezarea pe care o ai. Căci rugăciunea, 
fiind oglinda monahului celui cuvîntător de Dumnezeu, îi dă în 
vileag așezarea lăuntrică“ (Cuv. 28). 

Al şaisprezecelea rod care se naşte ca urmare a întoarcerii 
minţii către inimă este curățirea firii de către Dumnezeu prin 
lucrarea cea mai presus de fire a harului Sfîntului Duh. După 
cum dumnezeieștii Părinţi au aflat unele chipuri și meşteşuguri 
firești spre a curăţi firea omenească de patimile cele afară 
de fire ce au intrat într-însa, cum ar fi: postul, privegherea, cul- 
carea pe jos, plecarea genunchilor, închinăciunile, înfrînarea și 
celelalte nevoinţe și rele pătimiri ale trupului, în același chip ei 
au aflat şi această cale a întoarcerii minţii către inimă pentru a 
se curăţi deplin și cît mai repede, atît mintea cît şi inima. 

Acestea două sînt părţile domnitoare ale ființei omenești, 
cele mai fine şi mai uşor de abătut de la rău, și, totodată, sînt 
cele care mișcă spre păcat şi pe toate celelalte părţi și mădulare 
mai grosolane și mai greu de abătut ale trupului; căci mai întîi 
se mișcă spre păcat părțile mai fine şi apoi cele mai mari și mai 
grosolane. De aceea, curăţindu-se cele dinti, se curăţă întreaga 
fire omenească de patimi, făcîndu-se astfel mai lesnicioasă să 
primească harul şi lucrarea lui Dumnezeu mai presus de fire. 
Calea accasta curăţă firea, mai repede decît oricare, deoarece are 
ca lucrare şi îndeletnicire porunca cea. mai mare, sobornicească 
şi mai cuprinzătoare decît toate celelalte, aceea de a iubi omul 
pe Dumnezeu din tot sufletul său, din toată inima sa, din toată 
virtutea sa şi din tot cugetul său. Mai ales pentru împlinirea 
acestei porunci, dar şi pentru celelalte, i se dă omului darul cel 
mai presus de fire al lui Dumnezeu. Sfintul Filotei Sinaitul, în 
precuvintarea ce o face la cele 40 de capete ale sale din Filocalie, 
zice: „Cu păzirea inimii se păzesc împreună și dumnezeieştile 
porunci ale lui Hristos“ (Filocalia, vol: 4, p. 95-88). 

Al șaptesprezecelea rod al rugăciunii gînditoare a inimii 
constă în aceea că atunci cînd mintea se va obișnui să intre în 
înimă, să vorbească împreună cu cuvîntul cel așezat înăuntru 
spre a afla voia lui şi să se privească pe sine și toate puterile 
sale, ed nu rămîne fără bucurie şi veselie. După cum atunci cînd 
lipseşte cineva de acasă și apoi se întoarce și intră în casă, se bucu- 
ră şi se veselește că s-a învrednici să-și vadă soția şi fiii, tot astfel 
se- întîmplă. şi eu: mintea, cînd intră în inima sa, după cum 
arată Cuviosul Nichifor din singurătate. Prin această rugăciune 
de gînd a inimii omului poate să-și păzească mintea şi inima; dar 
nu desăvirşit curate şi nepătimaşe. Acest lucru nu numai în 
lume este anevoios, ba chiar și în pustie și la liniște, pentru 
lenevirea noastră și răutatea neamului omenesc, cum a zis Sfin- 
tul "“Joân'-:Scărarul, însă le poate - păzi: mai puţin păti- 
mașe și, pe cît este cu putință, curate. Dumnezeu a dat omului 

porunca să-și păzească inima de patimi şi de gindurile rele, zi- 
cînd: la aminte de sine, să nu se facă gînd ascuns în inima ta și 
nelegiuire (Deuteronom 15, 9). La această poruncă a scris un 
cuvint de tilcuire condeiul împărătesc al Sfintului Vasile cel 
Mare, iar Solomon a zis: Cu toată străjuirea păzeşte-ţi inima, că 
dintr-aceasta sînt ieșirile vieţii (Proverbe 4, 23)*. 

Al optsprezecelea și cel mai mare rod al rugăciunii inimii. 
este ciştigarea dragostei de Dumnezeu, care este maica tuturor 
virtuților, ea cuprinzînd toate faptele bune, deoarece în dragos- 
tea de Dumnezeu se cuprinde şi dragostea către aproapele, după 
mărturia dumnezeiescului Ioan Evanghelistul, care zice: Cel ce 
iubeşte pe Dumnezeu, iubește şi pe aproapele său (I Ioan 4, 21). 
În aceste două porunci, adică în iubirea de Dumnezeu şi de 
aproapele, se cuprinde toată Legea și proorocii (Matei 22, 40). 
În chip asemănător, marele Apostol Pavel, arătînd că dragostea 
este plinirea Legii, a zis: Cel ce iubește pe aproapele, a împlinit 
Legea (Romani 13, 8). 

Acestea și multe altele sînt roadele rugăciunii celei ce se 
face gînditor prin întoarcerea minții în inimă. Deci, fericit și 
de trei ori fericit este acel suflet care este lucrător tainic al 
acestei sfinte rugăciuni. Unul ca acesta cu adevărat se roagă în 
ascuns în cămara inimii sale şi vorbeşte neîncetat cu Mirele, Cu- 
vîntul. Acesta va lua plată de la Tatăl nostru cel ceresc, Care 
vede rugăciunea lui făcută în ascuns și îi va răsplăti la arătare, 
în ziua cea mare a Judecăţii de apoi, cind se vor arăta cele 
ascunse ale oamenilor. 


Părinților, fraţilor și iubiţi credincioşi, 


Cred că și în zilele noastre, prin sfintele mănăstiri și chiar 
printre creştinii din lume, sînt mulți trăitori care, prin darul lui 
Dumnezeu, se îndeletnicesc cu această sfîntă și tainică rugăciune 
de gind a inimii, dar care, avînd frică de Dumnezeu, își aco- 
perà cu smerenie şi tăcere sfinta lor lucrare. Unii ca aceştia se 
curăţesc neincetat pe sine cu lacrimile care izvorăsc din inimile 
lor, din frica și mai ales din dragostea lui Dumnezeu. Nu puţini 
sînt cei ce se silesc să-și curăţe inima de patimi și de ginduri 


* Mărturiile de mai sus despre roadele sfintei rugăciuni a lui lisus 
au fost culese din capitolul corespunzător din Sbornic, vol. 1, din Paza 


celor cinci simţuri, cap. 10, p. 245-252; precum şi din diferite locuri ale 
Pilocalie!). 

rele, aducîndu-și aminte de Scriptura ce spune că nimic necu- 
rat nu va intra în împărăţia cerurilor (I Corinteni 6, 9). Pe aceștia 
îi rog și eu molaticul și leneșul, care petrec în nesimţire faţă de 
lucrurile duhovniceşti, ca să s2 roage și pentru mine păcătosul. 
Bunului Dumnezeu atunci cînd, prin sfintele suspine și prin 
ploaia lacrimilor fierbinţi, se întilnesc și se unesc cu Domnul în 
cămara inimii lor. 

Mila și îndurarea Preamilostivului Dumnezeu și darul Prea- 
sfintei şi Preacuratei Sale Maici să ajute tuturor celor ce iubesc 
pe Dumnezeu din toată inima, din tot cugetul şi din toată pu- 
terea, și care pururea își aduc aminte de preasfintul Său nume 
și Îl cheamă în ajutor. AMIN ! 


PREDICĂ 


DESPRE INIMĂ CA CENTRU ÎNTREIT AL OMULUI 
ŞI DESPRE CASA DUHOVNICEASCĂ 
A SUFLETULUI NOSTRU 


„Rădăcina lucrurilor făcute de 
trup !şi are originea în sfbtuireu 
inimii” (SHntul Vasile, Tilcuire la 
Psalmul 1), i 


Părinților, fraţilor şi iubiţi credincioși, 


înaintea sfințiilor voastre și a vă aduce aminte de cele pe 

care unii le-au uitat, iar alții, poate, încă nu le-au cunos- 
cut. Aducerea aminte va da un oarecare folos duhovnicesc pen- 
tru cei ce cunosc aceste lucruri, iar pentru cei ce încă nu le-au 
cunoscut, noutatea lor nu le va aduce greutate și plictiseală. În 
cele ce urmează, voi vorbi îndeosebi despre două lucruri: despre 
inimă ca ceniru întreit al omului și despre casa cea de gînd a 
sufletului. 

Trebuie să știm că inima, după mărturia Sfîntului Vasile și 
a altor Sfinți Părinţi, este cea dintii născută între mădularele 
corpului nostru. Fa este, după același sfint amintit, „rădăcina 
vieții“, Inima este scaunul, rădăcina, începutul și izvorul tuturor 
puterilor firești ale trupului și sufletului. Ea se zidește cu pu- 
terea lui Dumnezeu, înaintea celorlalte organe ale trupului, după 
mărturia Sfîntului Vasile, care zice: „Inima nu numai că se 
zidește mai întîi, dar și moare în urma tuturor mădularelor“ 
(Tîlcuire la Psalmul 1). 

În primul rînd, ca centru al puterilor firești, este bine să 
reținem că inima este sediul, rădăcina și izvorul tuturor pute- 
rilor firești ale trupului, adică: a puterii seminale, a celei crea- 
toare, a celei hrănitoare, a celei viețuitoare, a celei simțitoare, 
a celei atrăgătoare, a celei păstrătoare, a celei pretăcătoare, a 


C u toată nevrednicia, îmi iau din nou îndrăzneala de a vorbi 

celei eliminatoare, etc. De asemenea, inima este și centrul tuturor 
puterilor firești ale sufletului, adică: a puterii voitoare, a celei 
raţionale, a celei cuvîntătoare, a celei gînditoare, a celei înțele- 
gătoare, a celei cugetătoare, a celei alegătoare, a celei hotări- 
toare, a celei minioase, a celei poftitoare, etc. 

În al doilea rînd, inima este centrul mai presus de fire, căci 
harul lui Dumnezeu mai presus de fire, pe care l-am primit de 
la Sfîntul Boatez, se află în inimă, unde stă ca pe un tron. Acest 
lucru ne învaţă însuși Miîntuitorul nostru Iisus Hristos în dum- 
nezeiasca Sa Evanghelie, zicînd: Împărăţia lui Dumnezeu este 
înăuntrul vostru (Luca 17, 21). Încă și dumnezeiescul Pavel zice: 
A trimis Dumnezeu Duhul Fiului Său în inimile voastre, stri- 
gind: Avva, Părinte! (Galateni 4, 6). Dragostea lui Dumnezeu s-a 
vărsat în inimile voastre ca să vă dea vouă, după bogăţia slavei 
Sale, cu putere a vă întări prin Duhul Lui în omul cel dinăun- 
tru, ca să locuiască Hristos prin credință în inimile voastre (Ro- 
mani 5, 5; Efeseni 3, 16; Luca 7, 21). Aceasta o mărturisesc îm- 
preună cu Sfintele Scripturi și dumnezeieștii Părinţi: „Inima 
domnește tot trupul, iar cînd darul va stăpiîni pășunea inimii, 
împărăţeşte peste toate gîndurile sufletului“ (Sfîntul Nicodim 
Aghioritul, Paza celor cinci simţuri, p. 218, 224). Sfintul Isaac 
Sirul zice: „Iată, cerul este înăuntrul tău, de vei fi curat; și 
întru sine vei vedea îngeri și lumina lor și pe Stăpînul lor cu 
dînșii““. Iar în alt loc, acelaşi sfint, Isaac, zice: „Sirguiește-te a 
intra în cămara ta cerească că una este aceasta și aceea (a ini- 
mii)“ (Cuv. 43 şi 30). În chip asemănător vorbesc şi Sfîntul Dia- 
doh al Foticeei, Grigorie al Tesalonicului și mulţi alţii dintre 
Sfinții şi aumnezeieşștii Părinți. 

În al treilea rind, inima este centrul afară de fire. Toate hu- 
lele, gindurile de mindrie, de ură, de zavistie, de viclenie şi toate 
poftele rele, plăcerile, poftirile, împotrivirile și învoirile cele cu 
lucrurile lumii, din inimă se nasc şi în inimă se află. Acest lucru 
însuşi Miîntuitorul nostru lisus Hristos l-a arătat, zicînd: Din 
inimă izvorăsc gindurile rele, uciderile, desfrinările, preadesfri- 
nările, furtișagurile, mărturiile mincinoase, hulele (Matei 15, 19; 
Marcu 7, 21). Precum cenuşa acoperă focul, așa și aceste răutăți 
acoperă şi îngroapă dumnezeiescul har ce l-am luat de la Sfîntul 
Botez, după cum spune despre aceasta dumnezeiescul Părinte 
Calist: „În inimă sînt rădăcinile și începăturile tuturor păcatelor 
“afară de fire“. Sfîntul Vasile, arătînd în chip asemănător acest 
lucru, zice: „Rădăcina lucrurilor făcute de trup își are originea 
în sfătuirea inimii“ (Tîlcuirea la Psalmul 1). 

Părinților și fraților, 

Deoarece inima noastră este centrul al tuturor celor bune 
și al tuturor relelor, ne trebuie negreşit mare grijă și osteneală 
să o păzim, după porunca Sfintei Scripturi, care spune; Cu toată 
paza păzește-ţi inima, că dintr-aceasta sînt ieșirile vieții (Pro- 
verbe 4, 23). Dacă vom pune gîndul străjer la poarta inimii și 
o vom păzi cu toată luarea aminte și frica de Dumnezeu, ea va 
ajunge 'să ni se facă izvor al vieţii veșnice, iar de nu, inima va 
ajunge să se facă izvor al morţii. Căci, după mărturia Domnului 
am văzut că din ea iese tot răul, adică toate păcatele și patimile 
care sînt „fapte moarte“ și „bolduri ale morţii“ (I Corinteni 
15, 56; Romani 6, 2; 10, 11; Coloseni 2, 20; Evrei 9, 14). Cel 
mai bun mijloc de a ne păzi mintea şi inima de gîndurile rele şi 
de patimile pierzătoare de suflet, care izvorăsc din inima noastră, 
este rugăciunea minţii și a inimii, sau mai bine-zis rugăciunea 
gînditoare a inimii, cu care s-au miîntuit și s-au sfințit nenumă- 
rați Cuvioși Părinţi și creștini rîvnitori după mîntuire, nu numai 
în vremurile de demult, ci chiar şi în veacurile din urmă. Cine 
vrea să se ostenească cu rugăciunea lui lisus, trebuie să țină 
seama de aceste patru lucruri și anume: 

a) să zică rugăciunea „Doamne, Iisuse Hristoase, Fiul lui 
Dumnezeu, miluiește-mă pe mine păcătosul“, cu mintea sau cu 
limba, rar și cu foarte mare luare aminte; 

b) să facă o mică pauză după fiecare rugăciune; 

c) să-și ţină respiraţia pînă ce va zice o dată cu mintea sau 
cu limba această rugăciune; 

d) să închidă mintea în cuvintele rugăciunii, adică să fie cu 
mare atenție numai la cuvintele sfintei rugăciuni și să nu se 
răspindească cu mintea la alte cuvinte, chiar de ar fi ele și 
dintre cugetele cele bune. Să nu primească nici un fel de nălu- 
cire sau închipuire în vremea acestei sfinte rugăciuni, chiar de 
ar fi acele închipuiri sfinte, căci, oricît de sfinte ar fi, nu trebuie 
să le primim în vremea sfintei rugăciuni, deoarece sînt în afară 
de inimă şi trag mintea la cele din afară, nelăsînd-o să se co- 
boare în cămara inimii, spre a vorbi acolo cu Mirele Hristos. Cu 
aceste patru mijloace, care s-au însemnat pe scurt. oricine poate 
să se adincească în rugăciunea minții. 

În cele ce urmează vom spune cîte ceva despre „casa cea 
de gînd“ a sufletului nostru, de care am amintit la inceputul aces- 
tui cuvînt. Despre această casă de gînd trebuie să cugetăm în 
acest fel: precum la casa din materie simțită, pentru a o zidi, 

avem nevoie de pâmînt tare, de temelie, de pietre sau cărămizi, 
de lut sau mortar, de pereţi, de acoperiș și de zidar, iar după 
terminare avem nevoie de praznic și de ferestre, tot astfel şi casa 
cea de gînd sau casa duhovnicească a sufletului are nevoie de 
toate acestea. 

Astfel, în lot de pămînt vîrtos trebuie să aibă cineva răb- 
dare desăvirșită la orice necaz și ispită de la oameni, de la dia- 
voli, ori de la firea stricată, cum zice Sfintul Vasile. În loc de 
temelie trebuie să avem credință dreaptă și statornică,. Prin 
credință se înțelege nu numai aceea prin care credem în Sfînta 
Treime şi în întruparea Domnului, ci credința interioară, prin 
care sîntem încredințaţi că sînt adevărate toate cîte a zis Dum- 
nezeu, adică atit făgăduinţa bunătăţilor, cît și îngrozirea mun- 
cilor iadului, după cum zice Sfîntul Simeon Noul Cuvintător de 
Dumnezeu. În loc de pietre sau cărămizi, casa aceasta are nevoie 
de faptele bune cele de multe feluri. În loc de lut sau mortar 
are nevoie de smerenie. Precum cu lut sau cu mortar se 
lipesc pietrele la zid, tot așa cu smerenie se lipesc și se ţin toate 
faptele cela bune. 

În loc de cei patru pereţi, casa cea de gînd are nevoie de 
aceste patru fapte bune: pricepere, care învaţă ce să facă 
cineva și ce să nu facă; întreaga înţelepciune, care înfrînează 
partea poltitoare ; bărbăție, care îndreaptă mînia asupra dia- 
volului şi a păcatului; dreptate, care dă fiecărei părți a su- 
fletului ce este al său, după cum ne sfătuiește Sfîntul Maxim 
Mărturisitorul: „De voiești să fii drept, împărtășește fiecărei 
părți din tine cale de care sînt vrednice. Astfel, părții 
cuvintătoare a sufletului dă-i citiri, priviri duhovnicești, 
rugăciune ; celei mîntuitoare dă-i dragoste duhovnicească în 
locul urii, a zavistiei, a pizmei şi a celorlalte, părţii pofti- 
toare dă-i întreaga înţelepciune şi înfrinare, iar trupului dă-i 
hrană și imbrăcăminte, atît cît îi sînt de trebuință“ (Filocalia, 
vol. 2, p. 105). 

Acoperișul casei acesteia este dragostea desăvirşită către 
Dumnezeu și către aproapele, care este sfîrșitul și vîrful tuturor 
faptelor celor bune. 

Zidarul sau meșterul casei duhovniceşti a sufletului este 
dreapta socoteală şi înţelepciunea, după cum este scris: Cu în- 
țelepciune se zideşte casa şi cu pricepere se îndreaptă (Proverbe 
28, 4). Iar adevăratul meșter și zidar al casei noastre duhovni- 
cești este însuși Domnul și Mîntuitorul nostru Iisus Hristos, fără 
de Care nimic nu putem face, după cum este scris: De nu ar 
zidi Domnul casa, în deșert s-ar osteni cei ce o zidesc (Psalm 

126, 1); Rămîneţi întru Mine şi Eu întru voi... căci fără Mine nu 
puteți face nimic (loan 15, 4-5). 

Portarul casei duhovnicești nu trebuie să fie simţirea slabă 
sau înţelegerea neputincioasă, ci să fie gindul viteaz şi veghetor, 
precum arată despre aceasta Sfîntul Nil Ascetul (Filocalia, vol. 
1, p. 166). Iar prin gind viteaz să înţelegem stăpînirea minţii și 
a inimii cu luare aminte, la care am văzut că ne îndeamnă mulți 
din dumnezeieștii Părinţi. 

În sfîrşit, casa duhovnicească a sufletului nostru are nevoie 
de gratii la ferestre, căci ferestrele bisericii lui Solomon erau îm- 
pletite cu sîrmă pentru a nu intra în ea insectele necurate (Ieşire 
27, 4). Acest lucru este o taină, închipuind că acela ce voiește 
să nu intre în casa sufletului său gîngăniile necuratelor dulceți, 
trebuie să aibă mreje impletite la ferestrele organelor celor 
cinci simţuri ale sale. Mrejele acestor ferestre sînt: po- 
menirea morții ; darea de răspuns la înfricoșata judecată viitoare 
şi pomenirea veşnicelor munci. Prin aceste mreje omul 
oprește și nu lasă să intre în casa sufletului său dezmierdările 
și păcatele. Acest lucru îl adeverește și Sfintul Nil As- 
cetul. zicînd: „Cei ce voiesc să-și păzească cugetarea cu- 
rată ca pe o biserică, trebuie să-și îngrădească înaintea simțu- 
rilor opreliști făcute din gindurile care se înfricoșează de jude- 
cata viitoare. Acestea au rostul să oprească intrarea închipuirilor 
necurate, care vor să se strecoare înăuntru“ (Filocalia, vol. 1, 
p. 198). 

Fericit și de trei ori fericit este acel om înţelept care cu 
frică de Dumnezeu şi cu dragoste își va zidi casa cea de gînd a 
sufletului său in felul arătat. Unul ca acela va ajunge la nepă- 
timire și la desăvîrșire, atît cît îi este cu putință omului în veacul 
de acum. Căci, dacă își va închide cu mare străjuire organele 
simțurilor sale, va veşteji uşor toate patimile, care îndeobște se 
numesc trupești și din afară. Dar nu numai pe cele trupești, ci 
încă şi patimile dinăuntru și sufletești le va stăpiîni, cînd vor în- 
ceta să intre dezmierdările organelor simţurilor. Acestea, cu în- 
cetul se veștejesc și slăbesc, şi, prin trecerea unui timp îndelungat, 
mor, după cum spune despre aceasta Cuviosul Pimen cel Mare: 
„„Precum șerpii ce s-au închis în vreun vas, neavind hrană, 
mor ușor. tot astfel și patimile ce sînt înăuntrul inimii noastre, 
cînd se vor închide şi nu vor lua hrana lor cea puturoasă din 
afară, prin organele simţurilor trupeşti, cu timpul slăbesc 
şi mor“. 

Părinților și fraţilor, 


Pină aici am vorbit despre inima noastră ca centru întreit, 
arătind că ea este centrul tuturor puterilor fireşti ale trupului şi 
sufletului nostru și centrul tuturor puterilor mai presus de fire. 
Apoi am vorbit despre casa duhovnicească a sufletului nostru, 
arătînd care sînt cele ce o alcătuiesc și o împodobesc. 

În continuare voi vorbi despre faptele trupești şi sufletești, 

deoarece acestea sînt, după cum s-a văzut mai sus, pietrele şi 
cărămizile cu care se alcătuiește zidirea duhovnicească a casei 
de gind a sufletului nostru. 
” Dintre faptele bune, unele sînt trupeşti, precum înfrinarea, 
postirea, privegherea, plecarea genunchilor, nespălarea, culcarea 
pe jos, lucrul miinilor şi oricare altă pătimire a trupului. Acestea 
se mai numesc și unelte ale faptelor bune căci duc pe om la fap- 
tele bune sufleteşti și adevărate, la smerenie și la nepătimire, 
atunci cînd nu se vor face cu făţărnicie și pentru slava oameni- 
lor, ci întru credință şi numai pentru Dumnezeu. 

Faptele bune sufletești sint cele patru spuse mai înainte, 
care formează pereţii casei duhovniceşti. Din acestea se nasc 
toate celelalte fapte bune sufletești, adică: credința, dragostea, 
nădejdea, rugăciunea, smerenia, cunoștința dumnezeiască, vese- 
lia duhovnicească, mulțumirea, neiubirea de argint și celelalte. 

Cînd din neputinţă, datorită bătrîneţii, sau din altă întîm- 
plare și nevoie, cineva este împiedicat și nu poate face faptele 
bune trupeşti, va lua iertare de la Dumnezeu, Cel ce ştie pricinile 
care ne împiedică să le lucrăm. Faptele bune sufleteşti însă de 
nu le vom face, nu avem nici o iertare şi scuză, deoarece aceste 
fapte bune nu sînt supuse diferitelor pricini, ca cele trupeşti; ci, 
cel care voieşte, poate să le lucreze în orice fel de neputinţă și 
nevoie ar fi, căci se lucrează numai cu mintea și cu inima. De pil- 
dă, dacă cineva nu poate posti din pricina neputinței, bătrineţii 
sau a boli, este bine ca măcar să se roage cu mintea și cu buzele 
şi să mulțumească lui Dumnezeu pentru boală și neputinţa sa. 
Cuviosul loan Carpatiul, alegorisind cuvîntul Evangheliei: Cînd 
vă vor izgoni pe voi dintr-o cetate, fugiți în cealaltă (Matei 
10, 23), zice: „De ne vor izgoni gîndurile neputinței din cetatea 
postirii, să fugim în cealaltă, adică în a rugăciunii și a mulțumi- 
rii. De nu putem lucra faptele bune trupești, măcar să ne întris- 
tăm cu inima pentru că nu le-am putut lucra“. 

Astfel împlinim lucrul acelora, precum spune și Sfîntul Isaac 
Sirul: „Inima plină de întristare, din pricina neputinței și strică- 

ciunii pentru lucrarea faptelor bune, ține locul tuturor lucrurilor 
trupești; căci faptele trupului fără socoteala minții sînt ca un 
trup fără suflet“ (Sfîntul Nicodim Aghioritul, Paza celor cinci 
simţuri, p. 309-314). 

Închei acest cuvînt simplu și fără nici o bună alcătuire, care 
s-a vorbit pînă aici, despre inimă ca centrul întreit, despre casa 
cea de gînd a sufletului nostru, și în care s-a amintit despre 
faptele bune trupești și sufletești. Pe toți vă rog cu toată sme- 
renia să mijlocii la Preamilostivul nostru Miîntuitor și la Prea- 
sfîntă Maica Sa ca să-mi ajute şi mie păcătosului să mă ruşinez 
de cuvintele prin care încerc a învăța pe alții și să încep şi eu, 
măcar cît de tîrziu, să merg în urma sfinţiilor voastre cu lucra- 
rea celor bune. AMIN ! 


PREDICĂ. 
DESPRE LINIȘTE ȘI ÎNSINGURARE 


„De tubești pocăință, iubește și 
liniştea, căci fără linişte nu se să- 
virşeşte pocăința“ (Sfintul Isaac Sl- 
rul ca pustnicești, Cuv, 34, 
p. 183). 


Părinților şi fraţilor, 


vieţuit în liniște, au lăudat-o pe aceasta cu multe cuvinte 
și au prețuit-o cu evlavie. 

Sfîntul Vasile cel Mare, după ce a trăit în pustiul Pontului 
mai mult de treisprezece ani, împreună cu iubitul său prieten 
Sfîntul Grigorie de Nazianz, a zis: „Liniştea este început al cură- 
ției sufletului“ (Trimiterea I-a către oarecare Nil). Același 
Sfînt Grigorie a spus că „liniştea fără de griji este mai 
cinstită decît arătarea în lucruri“ (Trimiterea către Olimp). 
La: fel, Cuviosul Părinte Isidor Pelusiotul, a spus despre 
liniște: „Cel ce se învirtește în mijlocul gilcevilor şi voiește a 
cunoaște cele cerești, a uitat că ele ca în spini se seamănă și 
de aceea impreună se și înneacă. Și cel ce nu s-a depărtat de 
lume, pe Dumnezeu a-L cunoaște nu poate“ (Trimiterea 45 că- 
tre 'Talasie). 

Prea Cuviosul și de Dumnezeu purtătorul Părintele nostru 
Isaac Sirul, marele filozof şi dascăl al liniștii și al singurătăţii, 
ne învaţă: „Strălucește-ţi frumusețea curăţiei tale cu lacrimile, 
cu postirile și cu liniștea cea singuratică“ (Cuv. 16, p. 83), apoi: 
„De iubeşti pocăinţa, iubește și liniștea. Căci fără liniște nu se 
săvîrşește pocăința“ (Cuv. 34, p. 185) și iarăşi: „Omul cel cu 
multă grijă, blind şi liniștit nu se poate face“ (Cuv. 13, p. 77). 
Apoi, arătînd cît de mare nevoie are de liniște cel ce se luptă 
pentru despătimire, zice: „Însă liniștea să o iubim, fraţilor, pină 
ce se va omori lumea din inima noastră“ (Cuv. 34, p. 186) și, 


p= cum știm cu toții, cei mai mulți din Sfinții Părinți au 


PREDICI DUHOVNICEȘTI 223 


arătînd că liniștea ajută foarte mult înfrîngerea, aduce această 
povestire ə unuia din Sfinții Bătrini care zice: „În zilele în care 
petrec împreună cu cineva măninc trei posmagi sau patru în zi. 
Și de mă voi sili la rugăciune, mintea mea nu are îndrăzneală 
către Dumnezeu, nici nu pot privi către Dinsul. Cînd m-aș des- 
părţi de aceştia la liniște, în prima zi mă silesc să mănînc unul 
și jumătate, iar a doua zi unul. Cînd s-ar înfinge mintea mea 
în liniște mă silesc să mănînc unul întreg și nu pot, iar mintea 
neîncetat cu îndrăzneală vorbește cu Dumnezeu, nesilind-o, și 
strălucirea Lui neîncetat mă străluceşte pe mine şi mă trage ca 
să văd și să mă veselesc întru frumuseţea dumnezeieștii lumini. 
De se va întimpla în vremea liniștii a veni cineva și a vorbi cu 
mine, măcar un ceas, cu neputinţă îmi este atunci să nu adaug 
la mîncare și să scurtez din pravilă şi mi se trîndăveşte mintea 
spre vederea luminii aceleia“. 

Ca o concluzie a acestei povestiri, vrednică de ținut minte, 
zice: „Vedeţi cît de bună și folositoare este răbdarea în liniște 
şi singurătatea și cel fel de putere și înlesnire dă nevoitorilor? 
Fericit este cel ce pentru Dumnezeu rabdă în liniște și își mă- 
nîncă singur pîinea, că totdeauna cu Dumnezeu vorbește“ (Cuv. 
43. p. 229). Tot acest sfint, Isaac, arătind care este aşezarea su- 
fletului celui ce cu adevărat se linişteşte, zice: „Cind în liniște 
vezi cugetul tău în mintea ta, că poate cu slobozenie a lucra 
întru gîndurile cele de dreapta și nu îi este lui silă întru a sa 
stăpinire pentru ceva dintru dinsele, atunci cunoaște că liniș- 
tea ta este dreaptă“ (Cuv. 12, p. 74) și apoi, arătind că în liniște 
trebuie să ne rugăm neîncetat, ne învaţă: „Cel ce voieşte a urma 
Domnului Celui blind şi lin este dator să sărute liniştea şi să 
poarte des pe buze preasfîntul Lui nume“. A 

După aceste puține mărturii despre liniște ale Sfîntului Isaac 
Sirul vom aduce, în cele ce urmează, și pe cele ale dumnezeies- 
cului Părinte Efrem Sirul, iubitorul de liniște și povăţuitorul 
pocăinţei celei adevărate. Acesta spune despre folosul liniștii și 
al singurătăţii că „întîi este liniștea ce are petrecerea nerăs- 
pîndită, care depărtează pe om de toată grija lumească, ca să 
se poată dezlipi pre sine de fericirea oamenilor și să se lipească 
de Dumnezeu“ (Cuvînt cum că șapte sînt lucrările monahului, 
tom. 3, p. 468). În alt loc, zice: „Cîștigă-ţi liniștea, frate, ca pe 
un zid tare. Liniştea mai înalt te face pe tine decît patimile, căci 
tu deasupra baţi război cu diînsele, iar ele dedesubt. Deci, 
cîștigîndu-ți liniștea împreună cu frica de Dumnezeu, nu te vor 
vătăma niciuna din săgețile vrăimaşului. Liniştea, unită cu frica 
de Dumnezeu, este car de foc care suie la cer pe cei ce o au. 

Să te încredinţeze pe tine Ilie Proorocul care a iubit liniştea cea 
cu frică de Dumnezeu și s-a înălțat la cer“. Tot Sfintul Efrem, 
în alt loc, strigă cu mare evlavie, lăudînd liniștea: 

„O, liniște, scară a cerurilor! O, linişte, maică a umilinţei! O, 
liniște, oglinda păcatelor, care arată omului greşelile sale! O, 
linişte, care nu împiedici lacrimile! O, liniște, născătoare a blîn- 
deței! O, liniște, împreună locuitoare şi soție a smeritei cugetări! 
O, liniște, cu frica de Dumnezeu unită, a minţii luminătoare! O. 
linişte, a gindurilor și a socotelii împreună iscoditoare! O, 
linișle, născătoare a toată bunătatea, a postirii întărire, 
a lăcomiei pîntecelui piedică! O, liniște, îndeletnicirea rugăciunii 
şi a citirii! O, liniște, alinarea gîndurilor și liman lin! O, liniște, 
îngrijire a sufletului! O, liniște, jug bun și sarcină ușoară, care 
odihnești și porți pe cei ce te poartă pe tine! O, liniște, a în- 
drăznelii purtătoare și a obrăzniciei vrăjmaşă! O, linişte, maică 
a cucerniciei! O, liniște, temnița patimilor! O, liniște, veselia 
sufletului și a inimii! O, liniște, al ochilor, al auzului și al limbii 
friu! O, liniște, a toată fapta bună ajutătoare! O, liniște, a ne- 
cîștigării pricinuitoare! O, liniște, țarina lui Hristos cea mult 
roditoare care rodește roadele mîntuirii! O, liniște, zid și îngră- 
dire a celor ce voiesc să se nevoiască pentru Împărăția Ceruri- 
lor!“ şi iarăși adaugă: „Frate, această parte bună cîștig-o, pe 
care Maria a ales-o. Că Maria s-a făcut pildă liniștii, șezînd lîngă 
picioarele Domnului și de Domnul s-a lipit. Pentru aceasta a și 
lăudat-o pe ea Domnul, zicînd: Maria partea cea bună și-a ales, 
care nu se va lua de la dinsa (Luca 10, 42). 

Vezi, frate, în ce fel este liniştea? Însuși Domnul laudă pe 
cei ce au cîștigat-o pre diînsa. Deci pe aceasta cîștig-o, fratele 
meu, şi te vei desfăta întru Domnul tău, șezînd lîngă picioarele 
Lui şi de Diînsul lipindu-te, ca să zici și tu cu îndrăzneală: 
Lipitu-s-a sufletul meu de Tine și pe mine m-a sprijinit dreapta 
Ta (Psalm 62, 8), și: Mai bună este o bucată de piine cu sare 
în liniște și fără grijă, decit punerea înainte de bucate multe cu 
griji și învăluiri. Ascultă pe Cel ce zice: Veniţi către Mine toți 
cei osteniți şi împovărați și Eu vă voi odihni pe voi (Matei 11, 28). 
Că voiește Domnul, frate, să te odihnească pe tine de griji, de 
minie, de învăluiri și de necazurile veacului acestuia. Fără grijă 
te vrea pe tine să fii, despre grija facerii de cărămizi ale Egip- 
tului, vrea să te ducă în pustie, adică în liniște. El va lumina 
căile tale cu stilp de nor și te va hrăni pe tine cu mană, adică 
cu pîinea liniştii și a negrijii, ca să moşteneşti pămîntul 
cel bun, Ierusalimul cel de sus. Frate, pe aceasta cîștig-o ca 
să te desfătezi în calea mărturiilor lui Dumnezeu, ca întru 

toată bogătia. Ciştigă-ţi liniştea unită cu frica de Dumnezeu și 
Dumnezeul păcii va fi cu tine“ (Cuvint pentru răbdare, pentru 
sfîrşitul lumii și pentru a doua venire, pentru cugetarea dum- 
nezeieştilor Scripturi si care este folosul liniştii, tom. 3, 
p. 134-145). 


Părinților și fraților, 


În continuare să vedem ce ne învaţă dumnezeiescul Părinte 
Ioan Scărarul referitor la liniște. Arătînd că liniștea este îndoită, 
trupească și sufletească, zice: „Liniştea trupului este ştiinţa, așe- 
zarea şi domolirea simţurilor şi a deprinderilor. Jar linistea su- 
fletului este știința gîndului şi cugetare nejefuită“* (Scara, Cuv. 
27, p. 170). Apoi, arătînd deosebirea dintre cel începător care 
se nevoieșşte în liniște și cel desăvirsit în această lucrare, spune: 
„Începutul linistii este a lepăda de la sine sunetele, ca unele ce 
tulbură adîncul inimii. Iar sfîrşitul acestsia este a nu se teme de 
ceruri, ci cu nesimţire a se afla întru acestea“ (Ibidem), iar ară- 
tînd sporirea şi creşterea cea duhovnicească a celor ce cu ade- 
vărat se liniștesc, zice: „Am văzut liniştitori care au împlinit 
dorirea lor cea învăpăiată către Dumnezeu. prin liniște cu ne- 
împlinire şi foc lingă foc, si dor lîngă dor, si dragoste lîngă dra- 
goste au născut“ (Ibidem, p. 171). Iar în alt loc. arătînd cît de 
gingaşă este lucrarea celui ce se linişteşte, zice: ..Un fir de văr 
mic tulbură ochiul si o mică grijă pierde liniştea“ (Ibidem. Cuv. 
27. p. 176), apoi, arătînd că nu toți știu să folosească filozofia 
liniştii spre mîntuirea lor, zice: „Rari sînt cei ce învaţă filozofia 
lumii desăvîrșit, dar mai putini sînt cei ce știu filozofia liniștii 
celei desăvirsite şi adevărate“ (Ibidem, Cuv. 27. p. 176). Apoi la 
fel cu Sfintul Isaac şi cu Sfintul Efrem Sirul, arătînd că celui 
din liniște i se cuvine totdeauna să se roage, zice: ,.Pomenirea 
lui Iisus să se unească cu respirația ta şi atunci vei cunoaşte fo- 
losul liniştii“ (Ibidem, p. 177). i 

Să ascultăm şi învățătura unui înțelept bătrîn al Patericu- 
lui, care, filozofind duhovnicește despre liniște, a zis: „O, liniște 
fără gfilceavă, scară cerească! O. fără de grijă, maica umilinței! 
O, fără de grijă, luminătoarea sufletului! O, tăcere, vorbitoare cu 
îngerii! O, tăcere, strălucitoarea inimii! O, liniște, fără gilceavă, 
născătoare a toate bunătăţile, întărirea postirii, înfrînarea pîn- 
tecelui! O, linişte, îndemnarea rugăciunii și a citirii Sfintelor 
Scripturi! O, tăcere, ce se îngrijește numai de cele ale sale, tot- 
deanuna cu Hristos vorbitoare, neîncetat văzătoare a morţii 
înaintea ochilor săi și păzitoarea luminii celei nestinse!“ Apoi 

adaugă: Pe aceasta cine o păzeşte, cîntă astfel: Gata este inima 
mea, Dumnezeule, gata este inima mea, că Tie se cuvine laudă 
şi slavă în veci. Amin! (Pateric, cap. 1, Pentru liniște, București, 
1829, p. 82-83). 

Sfîntul Petru Damaschin spune despre liniște astfel: „Tu- 
turor le este de mare folos liniștea şi fuga de multe lucruri și 
de anumiii oameni. Dar mai mult celor pătimași şi slabi“. Apoi, 
arătind că nu numai cei neputincioşi și slabi se vatămă de tul- 
burările oamenilor și de grijile veacului de acum, ci chiar și cei 
desăvirșiţi, adaugă: „lar grija vieții și tulburarea obişnuiesc să 
vatăme şi pe cei desăvirșiţi și pe cei nepătimitori“ (Filocalia, 
vol. 5, p. 171). În alt loc, același sfint, arătînd folosul postului, 
al privegherii și al liniștii, zice: „Postul smerește trupul, prive- 
gherea luminează mintea, liniștea aduce plinsul, plînsul botează 
pe om, spală sufletul și-l face fără de păcat“ (Filocalia, vol. 5, 
p. 175). 

Acest dumnezeiesc Părinte Petru Damaschin, în „Arătare 
trebuincioasă și prea frumoasă despre cele șapte fapte trupești'“, 
ca și Sfintul Efrem Sirul în cuvîntul despre cele „Șapte lucrări 
ale monahului“, pune întîi liniștea (isihia) sau petrecerea neîm- 
prăștiată, ferită de orice grijă a vieții, care ajută omului împo- 
triva celui ce umblă ca un leu, căutînd pe cine să înghită (I Petru 
5, 8) şi să aibă o singură grijă, cum să placă lui Dumnezeu și 
să-și facă sufletul său neosînâit în ceasul morții (Filocalia, vol. 5, 
Arătare trebuincioasă și prea frumoasă despre cele șapte fapte 
trupești, p. 47-48). Tot Sfîntul Petru Damaschin spune în alt loc 
că „fără linişte, fără tăcere și tăierea voilor proprii nu poate 
cineva să învețe meșteșugul duhovnicesc al mîntuirii. Cel ce s-a 
învrednicit să se liniştească în întregime și neîncetat, a ajuns 
la bunul cel mai înalt“; și iarăși: „Fericiţi sînt cei ce se liniștese 
în întregime, fie ascultind de vreun făptuitor sau isihast, fie li- 
niștindu-se și ieșind din toate grijile, în ascultarea de voie dum- 
nezeiască, cu rîvnă și cu sfatul celor încercaţi, în orice îndeletni- 
cire cu cuvintele și cu înțelesurile“ (Filocalia, vol. 5, p. 65-66). 

Sfîntul Grigorie Palama, Arhiepiscopul Tesalonicului, după 
ce spune că celui liniștitor i se cuvine a uni liniştea cu rugă- 
ciunea, arată și ce fel de rugăciune se potriveşte celor ce se 
îndeletnicesc cu făptuirea şi, de asemenea, ce fel de rugăciune 
trebuie să folosească cei ce se liniștese cu înţelegere. Astfel, 
spune: „Cîntarea multă este a celor ce se îndeletnicesc cu făp- 
tuirea, pentru necunoștinţă şi pentru osteneală, nu a celor din 
liniște, cărora le ajunge să se roage lui Dumnezeu numai din 
inimă și să se abțină de Ja gînduri. Căci dacă mintea îşi concen- 

trează toată puterea în multă cîntare, slăbește și nu se mai poate 
ruga cu tărie și cu sîrguință“ (Filocalia, vol. 6, p. 223). 

Sfîntul Teofan Zăvoritul zice: „Cine se depărtează numai pe 
din afară de cele văzute, auzite și vorbite, prea puţin folos are“ 
(Sbornic, vol. 1, p. 194). Adică, cel ca se linişteşte numai cu 
trupul, ferindu-se de a auzi, de a vedea și de a vorbi. acela nu 
este adevărat liniștitor, ci adevărat lucrător al liniștii este acela 
care și cu mintea și cu inima a ieșit din toate cele ale lumii, 
Acest lucru îl adeverește dumnezeiescul Părinte Ioan Scărarul, 
care zice: „Liniştea este lepădarea înțelesurilor sensibile și inte- 

` ligibile“ (Scara, Cuv. 27, p. 176). lar Sfîntul Teofan Zăvoritul 

spune că „o adevărată liniște săvirșește numai acela care stă 
cu mintea în inimă înaintea Domnului şi în faţa lui Dum- 
nezeu fără ieșire, zi și noapte, pînă la sfirșitul vieţii“ (Sbornic, 
vol. 1, p. 193). 

Vorbind în această predică despre linişte și singurătate, este 
bine să arătăm că există o liniște și o însingurare periodică, ce 
se potriveşte celor mai neputincioşi și chiar celor ce petrec în 
orașe și sate. Această liniştire poate fi urmată de toţi creștinii 
ce au frică de Dumnezeu și vor mîntuirea sufletelor lor. Despre 
această liniştire și însingurare în sine, care este a celor începă- 
tori, Sfintul Teofan Zăvoritul vorbeşte, învățind pe un ucenic al 
său: „O să-ţi spun un singur lucru. Începe acum, în starea de 
faţă, să te însingurezi pe tine acasă. Și, de preferinţă, să închini 
ceasurile de insingurare rugăciunii în care să ceri un singur 
lucru: Arată-mi, Doamne, calea pe care trebuie să merg (Psalm 
142, 8). Aceasta să nu o zici numai cu cuvintul sau cu gîndul, 
ci cheamă-l pe Dumnezeu cu durere de inimă. Pentru această 
însingurare să-ți fixezi anumite ceasuri din zi, ceea ce este mai 
bine, ori anumite zile din săptămînă şi să păstrezi această în- 
singurare cu tărie, căutînd mai mult înţelepţirea și arătarea căi- 
lor către Domnul. Cu această însingurare amestecă și postul sim- 
it pentru trup. Acesta va fi un bun ajutor pentru rugăciune. 
Și în acea vreme fă experienţe lăuntrice de lepădare, cînd de 
una, cînd de alta, pentru ca să ajungi neatirnat față de toate 
și să te depărtezi, astfel încît să nu te tragă nimic înapoi. Scopul 
este să ajungi pînă acolo încît sufletul tău să se rupă din actuala 
ordine de viaţă ca din niște cătușe și ca din temniţă. 

Trebuie să ne folosim de clipele însingurării, întărindu-ne 
numai prin lucrurile dumnezeiești, spre rugăciune şi meditaţie. 
Apoi îmi spui că ai vrea să te faci sihastru. E cam devreme și 
nici nu se simte nevoia. Trăiești doar singur, numai din cînd în 
cînd te vizitează cineva. Faptul că te duci la biserică nu-ți sfă- 

TÎmä singurătatea, ci o întărește. îți dă putere să petreci și acasă 
în rugăciune. După anumite răstimpuri, se poate să nu ieși cîte 
o zi sau două, spre a stărui să fii cît mai mult cu Domnul, dar 
aceasta, după cite înţeleg, o faci de la sine. Așa că nici un sens 
nu mai are să te gîndeşti la sihăstrie. Cînd rugăciunea ta ţi se 
va întări in așa măsură, încît te vei păstra mereu în inimă înain- 
tea lui Dumnezeu, atunci vei avea o sihăstrie fără de sihăstrie. 
Fiindcă, aceasta este sihăstria (liniștea): faptul că mintea se va în- 
chide în inimă și va sta neieșită în fața lui Dumnezeu, cu o de- 
plină evlavie, și nu va voi să iasă din ea, spre a se ocupa cu altă 
lucrare“. Apoi îl sfătuiește, zicînd: „Caută această sihăstrie (li- 
nişte), iar cu cealaltă nu-ți bate capul“ (Sbornic, 1. p. 249-250). 


Părinților şi fraţilor, 
- Despre liniştea și însingurarea periodică ne vorbeşte Sfîntul 
Petru Damaschin, zicînd: „lar cei ce sîntem oameni în lume și 
așa-ziși monahi, să ne liniștim măcar în parte ca drepţii de odi- 
nioară, spre a ne cerceta păcătosul suflet mai înainte de moarte, 
spre a-i pricinui lui îndreptare și smerenie. Drept aceea, ca şi 
cei din lume, să ne oprim măcar o parte din zi sau din noapte 
şi să vedem ce vom răspunde Dreptului Judecător în ziua cea 
înfricoșată a Judecății. Fiindcă grija de viața aceasta nu lasă pe 
cineva să se îngrijească de sufletul său și să-l cunoască cum se 
află. Căci acest lucru îl poate face numai cel ce se îngrijește 
de sine“ (Filocalia, vol. 5, p. 66). Tot el spune: „Nu este lucru ca 
să ducă pe om așa repede la dobîndirea virtuţii ca singurătatea 
și adunarea minţii“ (Ibidem, p. 134). 

Fraţii mei iubiți, monahi și creştini, la sfîrşitul acestei pre- 
dici am pus această învățătură, de la Sfinţii Teofan Zăvoritul și 
Petru Damaschin, despre liniștea periodică care ni se potrivește 
și nouă monahilor din veacul de acum, precum și bunilor creș- 
tini care rîvnesc faptele cele bune și adevărata pocăință, pentru 
a arăta că toţi, de vom voi, putem să ne liniștim și să ne însin- 
gurăm între pereţii casei şi ai chiliei noastre, spre a ne aduna 
măcar o parte din zi sau din noapte, lăsînd grijile lumii și a ne uni 
cu Dumnezeu prin rugăciune, citire și meditații sfinte. AMIN ! 


SS OAO 


PREDICĂ 
DESPRE PACEA ȘI LINIȘTEA INIMII 


„Împacă-te întru sineți și se vor 
tmpăca cu tine cerul și pămîntul” 
(Sintul Isaac Sirul, Cuv. 30, p. 188) 


Părinților, fraţilor și iubiți credincioşi, . 


ulți oameni s-au străduit să înveţe diferite ramuri ale ştiin- 
[| tei veacului de acum. Unii au învăţat filozofia, istoria, 
geografia; alțiii, matematica, fizica, chimia, astronomia și 
alte ramuri ale științei care sînt necesare neamului omenesc, 
spre folosul de obște. Prea puţini sînt însă acei oameni care au 
reușit să înveţe cum să-și împace inima și să trăiască în pace cu 
sufletul lor. Această filozofie duhovnicească au deprins-o prin 
trăire, cu multă osteneală și îndelungă răbdare, toți acei care 
au iubit din toată inima pe Dumnezeu și, din dragostea fără de 
margini pentru El, s-au lepădat de sine, au părăsit toate cele 
din lume și s-au retras în pustietăți pentru a se linişti și a se 
uni neîncetat cu Dînsul prin postiri, neîncetate rugăciuni și me- 
ditații sfinte. Iar unii, chiar în mijlocul lumii au isprăvit această 
filozofie duhovnicească, dar nu fără grijă, osteneală și luare 
aminte, avînd totdeauna înaintea ochilor minţii frica de Dum- 
nezeu care este şcoala înţelepciunii (Isus Sirah 1, 19). 

Toţi aceștia care, urmînd cuvîntul dumnezeieștii Scripturi 
potrivit căruia „o luptă și o ispitire este viața omului pe pă- 
mint“ (lov 7, 1), toată viaţa lor s-au sîrguit să privegheze cu 
mintea în această luptă şi să fie cu mare atenție spre a-și păzi 
inima în pace și fără tulburare, îndată ce simțeau vreo tulburare 
de orice fel, se sileau la rugăciune, la post și sfinte cugetări 
pentru a-și linişti și împăca inima, nelăsînd-o să se abată din 
cale și să se răzvrătească din cauza vreunei tulburări. 

Dacă acul ceasornicului este în neregulă, atunci toate pie- 
sele lui umblă în neorînduială sau chiar stau pe loc. Tot astfel și 

inima omului, fiindcă mădularul cel mai gingaș și care are le- 
gătură cu toate organele dinăuntru ale omului, de va fi tulburată 
și răzvrătită, va tulbura și va îmbolnăvi toate organele cele di- 
năuntru prin neorinduiala ei. Mintea omului se mai aseamănă cu 
cîrma corâbiei. Dacă aceasta din urmă, nemaiavînd cîrmă, se 
abate din cale, tot astfel şi mintea omului, care este în legă- 
tură cu inima, fiind tulburată, toate organele cele dinăuntru şi 
din afară le tulbură şi le face răzvrătite de la calea cea dreaptă. 
De aceea, cei iscusiţi în nevăzutul război al minţii şi al inimii se 
silesc cu toată puterea să-și împace inima, de cîte ori simt că 
se tulbură înăuntrul lor. 

Dumnezeieștii Părinţi ai Bisericii dreptmăritoare ne învaţă 
că numai atunci ne vom putea ruga bine cînd vom şti să lu- 
crăm în liniște și să ne păzim inima netulburată și în pace. 
Cînd vom face un lucru, să-l facem în pace, fără silă și cu li- 
niște, iar toată străduinţa noastră în viaţa aceasta să fie pentru 
a ne împăca inima și a nu o lăsa să ne tulbure. Ciştigînd această 
pace, vom face toate lucrurile noastre cu liniște, cu blindeţe, 
după cum ne învaţă Sfinta Scriptură, zicînd: Fiule, cu blindeţe 
săvîrșește-ţi lucrurile tale (Isus Sirah 3, 17), ca să te învredni- 
cești fericirii celor blinzi, că aceia vor moșteni pământul (Ma- 
tei 5, 5). 

Sfîntul Nicodim Aghioritul, marele dascăl al liniștii și al 
rugăciunii tainice, ne arată că avem mare nevoie de pacea sufletu- 
lui, zicînd: „Întii de toate să ai, frate, pace şi sfială la cele cinci 
simţuri. Să nu vezi, să nu auzi, să nu mişti mîinile tale sau să 
umbli tulburat, ci pașnic și cu bună rînduială. Cînd te vei obiş- 
nui să păzeşti această pace în mișcările din afară, ușor și fără 
sforțări vei ajunge să liniștești și să împaci și pe cele dinăuntru, 
căci, după Sfinții Părinţi, omul cel dinăuntru se întocmește cu 
cel din afară“ (Războiul nevăzut, cap. 4). 

Trebuie să ne sîrguim pentru a fi cu toți oamenii în pace, 
atît cît depinde de noi, după cuvintul Marelui Apostol Pavel 
care zice: Pe cît atîrnă de voi, trăiţi cu toți oamenii în pace 
(Romani 12, 28). Dacă vom păzi conștiința noastră să nu ne 
acuze de ceva, ci să rămînă liniștită în Dumnezeu și, îndeosebi, 
să nu ne pirască pe noi că am neglijat vreo poruncă a lui Dum- 
nezeu, această păzire a conştiinţei va naște în noi pacea inimii, 
deoarece, după învăţătura Sfîntului Duh, Pacea este multă celor 
ce iubesc Legea Ta și nu le este lor sminteală (Psalm 118, 165). 
În vreme de mare tulburare, care ne vine nouă fie din afară, fie 
dinăuntru, cel mai bun mijloc pentru a ne linişti inima este 

să alergăm la rugăciune și la citirea dumnezeieştilor Scripturi, 
căci aceste două fapte bune pot să adune mintea și să ne liniș- 
tească inima (Sfîntul Isaac Sirul, p. 179). 


Iubiți credincioşi, 


Uşa prin care poate ajunge cineva la pacea inimii este fapta 
bună și înaltă a smeritei cugetări. Iar ea se cîştigă prin ostene- 
lile în ascultări, prin rugăciune și prin răbdarea tuturor întristă- 
rilor și necazurilor ce ne vin nouă, nădăjduind la mila și ajutorul 
lui Dumnezeu. Smerenia, pacea și blindeţea inimii sînt atit de 
strîns legate între ele, încît acolo unde este una, neapărat este 
și cealaltă, deoarece cel blind cu inima este și smerit și inevers, 
cel smerit cu inima este şi blind. De aceea și Domnul le zice 
ucenicilor Săi: Învăţaţi-vă de la Mine că sînt blind și smerit cu 
inima şi veţi afla odihnă sufletelor voastre (Matei 11, 29). 

Sfîntul Grigorie al Tesalonicului spune că „adevărata li- 
bertate a inimii este să nu se lege cineva cu mintea sau inima 
ori cu voința de vreun lucru. Deci, dacă vrei să dai lui Dum- 
nezeu sufletul tău liber, dezlegat de orice și de sine, vei vedea că 
se săvirşesc minuni într-însul. Vine mai ales pacea dumnezeiască 
şi harul cuprinzător de multe alte daruri“, Iar arătînd folosul cel 
mare al singurătăţii pentru cîștigarea păcii inimii, zice: „O, mi- 
nunată singurătate și bogăţie ascunsă a Celui Prea Înalt! Numai 
El o ascultă și îi vorbește în ascunsul sufletului ei. O, pustie şi 
liniște ce s-a făcut rai! Numai ei îi dă voie Dumnezeu să-L vadă 
și să vorbească cu El“ (Războiul nevăzut, p. 171-172). 

Dumnezeiescul Părinte Petru Damaschin, referindu-se la 
pacea duhovnicească a inimii pe care o dă Dumnezeu celor ce 
Îl iubesc pe El, spune: „Zicînd Domnul către Apostoli: Pacea 
Mea dau vouă, a adăugat nu cum dă lumea (Ioan 14, 27); adică 
nu simplu ca oamenii, cînd se salută, zicînd: Pace vouă, sau cum 
a zis șunamiteanca: Pace ție (IV Împărați 4, 23), sau cum a zis 
Elisei către Gheezi: „Și vei zice către ea: pace ție“ (IV Împărați 
4, 26). adică, paca bărbatului tău, pace copilului tău! Domnul 
vorbește aici de pacea care covirșește toată mintea (Filipeni 
4, 7) şi pe care o dă Dumnezeu celor ca Îl iubesc pe El din tot 
sufletul, pentru războaiele răbdate înainte de ea. De aceea a 
zis iarăși Domnul: Întru Mine pace să aveți și a adăugat: In 
lume necozuri veţi avea; dar îndrăzniţi. Eu am biruit lumea. 
Aceasta înseamnă că dacă cineva ar avea multe necazuri și multe 
primejdii de la diavoli și de la oameni, ținînd pacea Domnului, 
le va socoti ca nimic. Și iarăși a zis: Să aveţi pace unii cu alții 

(Marcu 9, 50). Acestea toate le-a prezis lor Domnul 
fiindcă aveau să ajungă în războaie și să rabde necazuri pen- 
tru El lar după un înţeles mai înalt, fiecare dintre noi cre- 
dincioşii suferim războaie şi sminteli din partea patimilor, 
dar, dacă avem pace cu Dumnezeu și cu aproapele, le biruim 
pe toate. 

Acestea sint lumea pe care a poruncit Sfintul Ioan Teolo- 
gul să o urîm (I loan 2, 15); nu făpturile, ci poftele lumești. Su- 
fletul are pace cu Dumnezeu cînd are pace cu sine însuși şi se 
face întreg după voia lui Dumnezeu. El face astfel, cînd are pace 
cu toţi oamenii, chiar dacă suferă supărări grele de la ei, căci 
prin răbdare nu se tulbură nicidecum, ci toate le suferă, tuturor 
le vrea binele, pe toți îi iubește pentru Dumnezeu și pentru 
fire; pentru cei neînţelegători plinge ca pentru niște pierduţi, 
cum a făcut Domnul și Apostolii, iar pentru cei credincioşi se 
roagă şi lucrează. Astfel, primeşte pacea gîndurilor și petrece cu 
mintea în contemplație şi rugăciune curată către Dumnezeu 
(Pilocalia, vol. 5, p. 248-249). 

Cel ce -vrea să-și păzească inima în pace, are nevoie de patru 
lucruri și anume: trebuie mai întîi să se străduiască să facă 
mai mult voia altora decit pe a sa; în tot ce este trecător, 
să aleagă totdeauna a avea mai puțin, decit mai mult; să caute 
totdeauna locul cel mai de jos și să fie plecat la toți; să do- 
rească totdeauna să se roage ca voia lui Dumnezeu să se facă 
deplin întru sine. Cel ce face așa, umblă în calea păcii și a 
repausului și ajunge la adevărata libertate (Urmarea lui Hristos, 
p. 225). 

În alt loc al aceleiași cărţi se arată că adevărata pace o 
cîștigă cel ce are răbdare și ascultă cuvintul lui Dumnezeu. La 
întrebarea: „Ce trebuie să facă cineva pentru a cîștiga adevărata 
pace a sufletului său?'“, se răspunde: „În tot lucrul se cade să 
luăm seama ce facem și ce zicem: cugetul nostru să fie totdeauna 
preocupat numai de a plăcea lui Dumnezeu și afară de Dumnezeu 
să nu dorim a mai căuta altceva. Să nu judecăm în grabă faptele 
și vorbele altora şi în treburile ce nu ne sînt încredințate să nu 
ne băgăm. Făcind astfel, inima noastră puţin și rar se va tul- 
bura. i 
De vom căuta însă să nu avem nici o durere trupească și 
nici o întristare sufletească, să știm că ne aflăm căutînd un lucru 
ce nu este din lumea aceasta şi care se găsește numai în împără- 
ţia veacului viitor. Așadar, să nu credem că am aflat adevărata 
pace a inimii cînd nu ni se întîmplă nici o împotrivire de nicăieri. 
Să nu credem că toate ale noastre sînt bune, cînd nu avem nici 

un vrăjmaș, sau să credem că fericirea noastră e desăvirşită 
atunci cînd toate merg după pofta inimii noastre. De vom ve- 
dea că sufletul nostru este plin de evlavie dulce, să nu ne facem 
vreo idee mare despre noi înșine, nici să ne închipuim că sîntem 
vase alese ale lui Dumnezeu, căci nu din aceasta se cunoaște 
adevăratul iubitor de virtute, nici nu stă în aceasta sporul şi 
adevărata pace a inimii noastre. Adevărata pace a inimii și de- 
săvîrşirea omului este să se lase din toată inima în voia lui 
Dumnezeu și să nu caute ale sale în nici un lucru, nici în cel 
mic, nici în cel mare, să privească cu aceeași măsură şi cu ace- 
lași ochi şi fericirea și nenorocirea, și să mulțumească pentru 
toate lui Dumnezeu din toată inima, deopotrivă și pentru bine 
şi pentru rău. Și încă nu e destul atit, ci trebuie să fim tari și 
îndelung răbdători în nădejde, pregătindu-ne inima. în ziua ne- 
cazului, spre pătimirca altor ispite și mai grele, fără să ne în- 
dreptățim vreodată în inima noastră, cugetînd că suferim atitea. 

Să cunoaștem, deci, dreptatea lui Dumnezeu şi să lăudăm 
sfințenia Lui şi toate rînduielila Lui. Astfel făcînd, ne vom afla 
umblînd în calea pării și vom putea cu încredințare să nădăj- 
duim că vom vedea fața Lui întru bucurie (lov 33, 26). În sfirșit, 
de vom putea ajunge la deplina lepădare de sine, să fim încre- 
dinţaţi că ne vom bucura de o pace a inimii atît de mare cît poate 
să cuprindă omul în viața aceasta nestatornică și trecătoare. 
Aşadar, de vom iubi pe Dumnezeu în vreme de întristare, amă- 
răciune și durere la fel ca şi în vreme de bucurie și de mingiiere, 
atunci vom înţelege că El este pacea noastră (Efeseni 2, 14) și în 
această pace ne vom culca și vom dormi“ (Urmarea lui Hristos, 
cap. 25). 

Deplina lăsare în voia lui Dumnezeu este singura cale către 
pacea și liniștea inimii, după însăși mărturia Mîntuitorului, Care 
zice: „Fiule, lasă-te pe tine și Mă vei afla pe Mine. Să nu ai 
nimic, nici chiar voie, și vei dobindi toate. Că îndată ce te vei 
lepăda deplin de tine, dar peste dar se va revărsa în inima ta“, 

La întrebarea ucenicului: „Doamne, de cite ori și în ce să 
mă lepăd de mine?“, Mîntuitorul răspunde: „În toată vremea și 
în tot ceasul, în mic ca și în mare. Nu voiesc deosebire, ci dez- 
brăcat de toate să te lași în voia Mea. Că altminteri, cum vei 
putea fi al Meu și Eu al tău, de nu te vei dezbrăca înăuntru si 
în afară de toată voia ta? Cu cît mai repede vei săvirși fapta 
aceasta a lepădării de sine, cu atit mai bine va fi pentru pacea 
ta şi cu atît mai mult îmi vei plăcea Mie și cîștigul tău va fi 
mai mare. 

Unii se leapădă de sine, însă nu de tot şi cu oarecare deose- 

bire și reţinere. N-au deplină încredere în Dumnezeu și pentru 
aceasta vor singuri să-și poarte de grijă. Alţii, la inceput se dau 
de tot, însă mai apoi, strimtorîndu-se de ispite, se întorc iar la 
sine și pentru aceasta nu sporesc în fapte bune. Și unii şi alţii 
nu vor ajunge niciodată la adevărata slobozenie și pace a inimii 
şi la dulcea petrecere cu Mine, pînă nu se vor da de tot și 
nu se vor aduce Mie toată ziua ca o jertfă, fără de care nu 
este şi nu va fi împărtășire cu Mine. 

Adeseori ţi-am zis și iarăşi îţi zic: Leapădă-te de tine, lasă-te 
deplin în voia lui Dumnezeu și de mare pace a inimii tale te vei 
bucura. Dă tot pentru tot, dă-te întreg Mie și Mă vei avea. Inima 
ta va fi liberă atunci și nici o putere a întunericului nu te va 
călca. Toate silințele, rugăciunile și dorinţele tale să năzuiască 
spre a te dezbrăca de toată voia ta, pentru ca gol să urmezi lui 
Hristos şi să mori ţie şi să viezi în veci pentru Mine. Atunci toate 
cugetele cele deşarte, toate tulburările cele rele şi toate grijile 
cele nefolositoare se vor stinge ca fumul. Atunci va pieri teme- 
rea cea neastimpărată şi dragostea cea desfrînată din tine va 
muri“ (Urmarea lui Hristos, cap. 37). 

Iubiţii mei părinţi și frați, 

În această scurtă şi neînsemnată predică am adunat citeva 
învățături din Sfînta Scriptură și de la Sfinţii Părinţi despre 
pacea inimii și adevărata slobozenie a sufletului nostru. Fie ca 
darul lui Dumnezeu şi mila Domnului nostru Iisus Hristos, prin 
rugăciunile Preasfintei Sale Maici şi ale tuturor sfinţilor Săi, 
să-mi ajute mie păcătosul și sfinţiilor voastre să nu uităm aceste 
învățături și mai ales să ne silim pentru a le aduce la îndeplinire, 
prin trăire, în viața noastră scurtă și nemernică pe acest pă- 
mînt. AMIN ! 


PREDICĂ 
DESPRE CELE ȘAPTE PRICINI ALE PACATULUI ` 


„Cind nu va avea cineva simţire 
de lucruri, atunci se face biruință 
fără luptă“ (Sfintul Isaac Sirul, 
Cuv. 4). , 


Părinților, fratilor și iubiţi credincioşi, 


nul dintre dumnezeieștii Părinţi ne învaţă astfel: „Graiurile 
dumnezeieştilor Scripturi citește-le prin fapte şi nu le 
întinde în multe vorbe, îngîmfîndu-te în deșert cu simpla 
lor înțelegere“ (Filocalia, vol. 1, Sfîntul Marcu Ascetul, p. 238). 
Și cu adevărat, așa au lucrat dumnezeieștii Părinţi și prin fapte 
au cinstit Sfînta Scriptură sau, altfel zis, prin faptele lor au 
adeverit cele ce au citit în ele. Prin scrierea şi prin lucrarea 
celor citite au propovăduit faptele cele bune. Iar «eu, 
păcătosul și leneșul, în toată viața de pînă acum, am fost 
străin și sărac de toată lucrarea celor bune și mi-am hrănit ne- 
simțirea și lenevia mea de a lucra cele bune numai cu nălucirile 
despre înțelegerea virtuților, mîngîindu-mă cu nădejdea că poate 
folosul celor ce vor asculta spusele mele, mă va ajuta și pe 
mine să pun început bun și, după putere, să merg în urma celor 
ce, cu mare rivnă lucrînd și tăcînd, propovăduiesc prin viața lor 
cele spre mîntuire. 

Dar iată despre ce va fi cuvintul de astăzi. M-am gîndit 
ca în cele ce urmează să arăt, pe scurt, despre cele șapte 
pricini mai cuprinzătoare ale păcatului, fiindcă o luptă și o ispi- 
tire este viaţa noastră pe pămînt și fiindcă toată biruința sufle- 
tului asupra păcatului începe de la tăierea momelii și a pricinilor 
care merg înaintea lui. 

Întîia pricină și întîmplare a păcatului se referă la persoană: 
Cine este cel care a făcut păcatul? Acest Cine este persoana 
care, fie că stă singură, fie că este legată de o altă persoană, 
lucrul care de obicei este de patru feluri: ` 

— după fire, precum tatăl de fiul său; 

— după întîmplare, precum arhiereul, împăratul, stăpini- 
torul şi în scurt fiecare dregător sau proiestos față de poporul 
care îi este supus; 

— după voință, precum prietenul de prietenul său; 

— după meșteșug, precum dascălul sau meșterul față de 
ucenicul său. 

La această pricină, Cine se mai socotește și cinul, adică 
filozof, călugăr, etc. Apoi vîrsta, adică dacă este copil, tînăr sau 
bătrîn. Pe scurt, această întrebare şi pricină se referă la toată 
așezarea pe care o are orice om: a înţelepciunii, a puterii tru- 
pești sau sufletești, duhovnicești sau lumești, etc. Tot la această 
pricină se ia în considerare și fața cu care a păcătuit cel ce se 
spovedește, adică de este preot, mirean, om învățat sau simplu. 

Cu această pricină, cercetîndu-se păcătosul, se socotește pă- 
catul mai mare sau mai mic, după starea celui ce a păcătuit, 
Căci este mai mare greșeala arhiereului, a preotului, a împăra- 
tului sau a dregătorului în fața poporului, decît același păcat 
făcut de omul de rînd. Aceasta o arată și Sfîntul Isidor, zicind: 
„Mai mare este păcatul preotului decît al mireanului, nu după 
fire, ci după dregătorie“. Tot astfel, mai mult greșește un copil 
care ocărăște pe părinţii săi, sau ucenicul pe dascălul sau pe 
meșterul său, decit atunci cînd va ocări pe unul dintre aceștia 
un oarecare om străin. De asemenea, mai mult greşeşte un că- 
lugăr, un filozof sau un bătrîn dacă se vor împodobi, decit un 
mirean, un neînvățat sau un tînăr. 

Iată o pildă în acest sens: Un împărat s-a dus, odată, la 
un duhovnic să se spovedească. Acesta era un duhovnic iscusit, 
căci după ce împăratul şi-a mărturisit toate păcatele, zicîndu-i, 
în cele din urmă că nu mai are nimic de spus, preotul a întrebat: 
„Cum așa, împărate? Chiar ai terminat mărturisirea?“. Împăratul 
a răspuns: „Da, părinte“. Atunci duhovnicul i-a replicat: „Să știi 
că pînă acum ai spus păcatele lui Alexie — căci așa se numea îm- 
păratul —, iar acum te rog să-mi spui şi pe cele ale împăratului“, 
vrînd să-i arate prin aceste cuvinte că cel cu dregătorie nu se 
cade să se spovedească precum un om de rînd, sau ca unul din 
popor, ci, pe lingă păcatele ce le-a făcut ca om, trebuie să măr- 
turisească și cîte bunătăţi putea să facă poporului său ca un 
stăpîn şi nu le-a făcut, cîte răutăţi s-au făcut supușilor din pri- 
cină că el nu le-a îndreptat, pentru toate acestea urmînd să dea 
seama cu de-amănuntul înaintea lui Dumnezeu. Deci, orice du- 
hovnic este dator să mărturisească potrivit acestei pilde pe cei 
ce au dregătorii duhovniceşti sau mirenești. 

A doua pricină este: Ce păcat a făcut? Corcetindu-se pä- 

catul prin această întrebare, el se face mai mare sau mai mic. De 
pildă, păcatele de moarte sint mai mari decît cele vrednice de 
iertare, iar dintre cele de moarte, uciderea este mai mare ca 
furtișagul. Decît toate însă, mai mare este lepădarea de Dum- 
nezeu și păginătatea. 

'Tot la această pricină se cuprind și se cercetează și păcatele 
lipsirii, adică ce bunătăți putea să facă, să zică sau să gindească 
şi nu le-a făcut, nu le-a spus, sau nu le-a gîndit şi cîte răutăţi 
putea să împiedice cu cuvîntul sau cu lucrul şi n-a făcut-o. 

Cu acest cuvînt se cercetează chipul păcatului: care păcat 
s-a făcut cu lucrul, care cu cuvîntul, cu înțelegerea sau cu gin- 
dul. De asemenea, se cercetează și în ce fel a fost făcut păcatul; 
dacă este cu cuvîntul: vorbă deșartă, jurămînt strimb sau măr- 
turie mincinoasă. Sau dacă este cu gîndul, ce fel de gînd: de 
mîndrie, de eres, sau de hulă? De asemenea, și pe ce treaptă a 
păcatului: bîntuială (atac), consimţire sau învoire, etc. 

A treia pricină este: Pentru ce? Cercetindu-se pentru ce 
a păcătuit omul, se adaugă sau se împuținează greutatea păca- 
tului, adică dacă a ucis cineva pe un tiran ca să izbăvească ceta- 
tea de tirania lui, a furat ca să miluiască pe săraci, sau a lovit 
pe siluitor ca să izbăvească vreo fecioară pe care o silea spre 
păcat, atunci mai puţină vinovăţie au toți aceștia decit cel ce 
va ucide sau va lovi pe cineva pentru diferite scopuri rele ale 
sale. 

Pe scurt, toată lucrarea și păcatul se judecă de la urmări 
și mai ales în funcție de scapul pentru care se face. Dumnezeies- 
cul Părinte Maxim Mărturisitorul arată că „Dumnezeu caută 
la scopul tuturor celor 'săvîrşite de noi, ca să vadă dacă le fa- 
cem pentru El sau pentru altă pricină“ (Filocalia, vol. 2, p. 63). 
În alte locuri, arată, de asemenea, că dracii nu urăsc nici în- 
treaga înţelepciune, nici de post nu se tem, nici de împărțirea 
banilor la săraci, nici de iubirea de străini, nici de cîntarea psal- 
milor, nici de celelalte toate prin „care se închipuiește viața 
plăcută lui Dumnezeu, atît timp cît cauza sau scopul pentru care 
se fac acestea este după voia lor (Ibidem, c. 34, 35, 37). 


Părinților și frați creștini, 


A patra pricină a păcatului este: Prin ce mijloc? Mij- 
locul prin care se face păcatul mărește sau micșorează greutatea 
lui. De pildă, cel ce va păcătui cu știință sau cugetînd mai înainte 
(cu premeditare) sau cu vicleșug sau cu voință rea, mai greu 
păcătuiește decit cel ce a făcut păcat din neștiință, fără voie, din 

îndoială, din întîmplare, din ușurință și din nerăutate. Cerce- 
tîndu-se mijlocul prin care s-a făcut păcatul, se ia în consida- 
rare și unealta cu ajutorul căreia a păcătuit cineva. De pildă: a 
omorît pe cineva cu bita sau cu cuțitul, sau prin mijlocirea și 
ajutorul cărui fel de oameni a făcut păcatul? 

A cincea pricină a păcatului este: În ce vreme? Vremea 
în care a păcătuit cineva împuţinează sau înmulțește greutatea 
păcatului. De pildă, dacă cineva în vreme de nevoie și de foa- 
mete a furat pîine sau grîu, mai puțin păcătuieşte decît cel ce 
a furat acestea fără de nici o nevoie. În acest sens Sfîntul Vasile 
cel Mare, în al 86-lea canon al său, zice: „Cel ce mînîncă pîine 
furată în vreme de nevoie și de foamete, nu păcătuiește“, Cîţi 
după darul Evangheliei greșesc, mai greu păcat fac decit cei 
ce au păcătuit în Legea veche. Femeile cele ce iau buruieni uci- 
gătoare după zămislirea copilului, mai greu păcătuiesc decît cele 
ce iau aceste buruieni înainte de zămislire. Și la celelalte se soco- 
tește în chip asemănător, 

A şasea pricină a păcatului este: În ce loc? Şi această 
pricină, de asemenea, înmulțește sau împuținează greutatea pă- 
catului în funcţie de locul în care se face. De pildă, mai greu 
păcătuiește cineva de va ucide sau va fura în biserică, decît 
cel ce a făcut aceasta într-o casă. Pentru că cel ce a făcut aceasta 
în biserică îndoit păcătuiește, făcînd în acelaşi timp ucidere sau 
furtișag de cele sfinte şi arătind către Dumnezeu păgînătate și 
necredință. Cel ce a păcătuit în pustie, în mănăstire sau pe față, 
mai greu păcătuiește decît cel ce a păcătuit în lume, în oraş sau 
în ascuns. Pentru aceasta și dumnezeiascul Părinte Ioan Gură 
de Aur zice: „Deși mari păcate va face cineva, dar dacă pe aces- 
tea le face în taină și pe nimeni nu va sminti, mai puţin se va 
munci decît cel ce mai mici păcate va face, însă pe faţă şi smin- 
tind pe mulţi“. 

A şaptea pricină a păcatului se referă la numărul păcatelor, 
adică De cîte ori? a păcătuit, prin care, de asemenea, crește 
sau se împuținează greutatea păcatului, în funcţie de cîte ori l-a 
făcut. Pentru că cel ce o dată sau de două ori va păcătui, mai 
puţină certare va lua decît cel ce a făcut același păcat, nu o dată, 
de două ori sau de trei ori, ci de mai multe ori (vezi can. 8 al 
Sinodului de la Ancira). Încă şi dumnezeiescul Ioan Gură de Aur, 
în cuvîntul 38 al Evangheliei de la Ioan, arată că vor lua mai 
multă muncă cei ce cad din nou în același păcat. zicînd: „Măcar 
că vor lua muncă și pentru păcatele cele dinainte, însă de vor 
mai cădea în aceleași păcate, cu mult mai grele munci vor pă- 


PREDICI DUHOVNICEŞTI 239 


timi“. Deoarece oamenii beau păcatul ca apa și uită cîte pahare 
beau sau precum zice lov: Urit şi necurat este omul care bea 
strimbătatea întocmai ca băutura (15, 16), pentru aceasta, cei 
iscusiţi în cele duhovnicești învaţă că pentru a afla mai lesne 
numărul păcatelor, trebuie să întrabe pe cel ce se pocăiește mai 
întîi cît timp a făcut păcatul, apoi de cîte ori a căzut pe săptă- 
mînă sau pe lună și, cunoscînd aceasta, să precizeze, pe cît po- 
sibil, numărul păcatelor. În acest fel și Domnul a întrebat pe 
tatăl celui îndrăcit: Cîtă vreme este de cînd i s-a făcut lui aceasta? 
Iar el a zis: Din copilărie (Marcu 9, 21). Și fiindcă nu ajungea 
numai atît, a arătat apoi şi vechimea bolii, zicînd: Și de multe 
ori pe el în foc l-a aruncat și în apă, ca să-l piardă. 

Cînd duhovnicul mărturisește oameni care din rușine nu 
vor să spună de cîte ori au păcătuit, trebuie să-i întrebe dacă au 
făcut păcatul de un număr mare de ori, căci astfel, auzind acela, 
va căpăta îndrăzneală și se va mărturisi sincer și cu căinţă. 

Pe lîngă cele șapte pricini arătate mai sus, este bine ca du- 
hovnicul să cerceteze atît viața de mai înainte de păcat, cît și 
cea de după păcat a celui ce se pocăiește, potrivit canonului 37 
al Sinodului din Ancira și al celui de al 2-lea din Neocezareea, 
deoarece mai puţină certare va avea cel ce mai înainte de păcat 
avea viaţă cu fapte bune, decît cel ce își petrecea viața sa cu 
nebăgare de seamă. La fel, cel ce va înceta de la păcat mai 
înainte de spovedanie, faţă de cel ce încetează după spovedanie; 
precum și cel ce fără să fie îndemnat de nimeni, a alergat și 
s-a spovedit, decît cel ce a fost vădit (potrivit can. 7 al Mare- 
lui Vasile, sau cel ce după păcat s-a pocăit, decît cel ce nu se 
pocăieşte deloc. 

De aceea și Sfintul Isidor Pelusiotul zice: „La greseli, nu 
numai felul păcatului se caută, ci și mintea celui ce păcătuiește, 
dregătoria, vremea, mijlocul și rădăcina. De asemenea, dacă după 
ce a făcut păcatul nu a avut durere de inimă că l-a făcut, de s-a 
pocăit şi dacă a făcut păcatul din întîmplare sau cu amăgire, 
sau cu premeditare sau din deprinderea cea rea și din obiş- 
nuință. Si multe altele sînt cele prin care se face cercetarea 
aceasta“. 


Părinților și fraților, 


Pînă aici s-a vorbit, pe scurt, despre cele șapte pricini și 
întîmpläri ale păcatului, prin care trebuie a cerceta părinții du- 
havnici pe cei ce se pocăiesc şi vin la spovedanie, pentru a-și 
putea face o adevărată spovedanie, şi ca toţi cei ce aleargă la 

ei ca la nişte doctori iscusiți să-și poată vindeca rănile păcate- 
lor imprimate în conștiință. Am vorbit numai despre cele șapte 
pricini mai importante ale păcatelor, care în esență le rezumă 
pe toate. 

Desigur, sfinţiile voastre vă amintiţi că de multe ori v-am 
vorbit despre cele şapte pricini ale păcatului, precum şi despre 
cele douăsprezece trepte ale lui, după moliifa de la spovedanie 
a soborului, ce se citeşte la noi în fiecare vineri dimineață după 
terminarea acatistului zilet. S-au mai vorbit cu aceste prilejuri 
încă multe altele în legătură cu taina mărturisiri. 

Părinților, acum, ca şi atunci, scopul îmi este același: ca 
auzind sfinţiile voastre aceste învățături referitoare la pricinile 
păcatului, predate nouă de Sfinții Părinţi și de Sfîntul Nicodim 
Aghioritul în cărţile sale: „Învăţătură către duhovnic“ și „Carte 
folositoare de suflet“, să le rețineţi cu ajutorul lui Dumnezeu 
pentru a ști cum să procedaţi la Taina Sfintei Spovedanii, de 
la caz la caz, spre îndreptarea și vindecarea sufletelor pe care 
vi le trimite Domnul să le curăţiți prin mărturisire și să le lumi- 
naţi prin cuvint. 

nchei acest smerit cuvînt şi pe toți vă rog să mă iertați, 
căci poate v-am plictisit cu atita vorbă. Mila Domnului Dum- 
nezeu și Mintuitorului nostru Iisus Hristos și darul puternicelor 
rugăciuni ale Preasfintei Sale Maici, să-mi ajute mie păcă- 
tosului și tuturor celor ce au ascultat acest cuvint ca să nu-l 
uităm și, după putere, să-l punem în lucrare. AMIN! 


PREDICA: 


DESPRE CELE DOUASPREZECË TREPTE 
ALE PACAH 


„Păcatul este bold al morții: a, ca 
tintent 13, 56). 
Leul bătria a murit de foame 


Părinților, fraţilor şi iubiți credincioşi, 


nainte de a incepe:acest scurt.cuvînt, voi da:o pildă." Aţi 

tăzut. poate, vreodată, cînd ia foc vreo casă sau vreo 

- Claie de fîn sau paie. Dacă. se întîmplă pe acolo cineva şi! 
are la îndemină o căldare, mai înainte de a se întinde focul, $h 
poate stinge. ușor cu puţină apă; dacă însă focul a luat proporții, 
va trebui o mare osteneală și multă apă pentru a-l] stinge, iar 
upeori este cu neputinţă să mai fie înăbușită puterea focului. 
z. Asemenea se întîmplă și cu păcatul în noi: dacă vom fi cu 
trezvle și cu băgare de seamă de la primele mișcări asupra su- 
flețului nostru şi dacă de la prima răsărire a lui și de la prima 
aprindere a poftei și a miîniei din noi, ne vom împotrivi cu 
mintea și vom chema în ajutor numele Domnului, îndată vom 
stinge -aprinderea păcatului şi ne vom ușura cu sufletul de 
robia și de greutatea lui. Dacă însă nu ne vom trezi la: 
vreme și nu vom chema pe Dumnezeu prin rugăciune din inimă, 
păcatul, odată răsărit în mintea noastră, începe să: crească și să 
ne lupte cu putere spre a ne duce la pierzare. jp s} „sosanna 
ao Cuvintul ce urmează va fi despre păcat şi despre cele 
douăsprezece trepte ale lui. Dar ce este păcatul? Păcatul, după 
mărturia Sfintelor Scripturi, este călcarea legii lui Dumnezeu 
(Romani 5, 13; Iacov 2, 9; Ioan 3, 4);bold al morții (I Corinteni 
15, 66); lucrul intunericului (Romani 13, 12; Efeseni 5, 11); 
urictune înaintea Domnului (Romani 15, 9; Ieremia 40, 4); rod 
al pojtelor celor rele (Iacov 1, 15); lucrul diavolului (loan 8, 
41-44); necurăție (Levitic. 15, 31; 16, 19); lueru al trupului (Ga- 

lateni 5, 19). Dumnezeu priveşte cu mare urîciune la păcat (Deu- 
teronom 17, 2; 25, 16; Psalm 5, 5; 10, 23) și miînia Lui 
va veni peste oameni pentru păcate (Levitic 26, 21-28; 
II Paralipomena 6,26; Ezdra 9, 13, ş.a.). Însuși Mintuitorul 
nostru lisus Hristos a murit pe cruce pentru păcatele noastre 
(Isaia 53; Romani 6, 10; I Corinteni 15, 3). 

De mare folos ne este să cunoaștem nu numai ce este pă- 
catul, dar, cu mult mai mult, trebuie să știm cum ne înșeală 
și ne robeşte și care sînt treptele lui de creștere de cînd se 
ivește în noi și pină ajunge să ne stăpinească în chip desăvirșit 
și să ne ducă la pierzare vremelnică și veșnică. Pentru aflarea 
acestui lucru este nevoie să ne punem următoarea întrebare: 
oare pentru care pricină, Sfînta și dumnezeiasca Scriptură nu- 
mește pe diavol și pe păcat furnico-leu? (Iov 4, 11). Nedumeri- 
rea ne-o desluşeşte dumnezeiescul părinte Nil Ascetul, care ne 
arată că diavolul, ca și orice patimă, se numeşte „furnico-leu'“, 
deoarece dacă la început păcatul se arată ca o furnică, mai pe 
urmă, dacă nu îl vom ucide prin împotrivire și rugăciune, el va 
ajunge la puterea leului (Filocalia, vol. 1, p. 197). „Păcatul este 
un drac rău — spune Sfîntul Efrem Sirul — care nu se arată de 
Ja început a fi mare, ci, încetul cu încetul, furișindu-se pune stă- 
pînire pe noi. Însă cel ce se va trezi de la început, nu se va lăsa 
surprins, ci îl va omorî cînd este mic ca o furnică, neläsîn- 
du-l să crească spre a se face leu“, 

Adeseori v-am amintit de o lucrare temeinică și atoteùprin- 
zătoare care oprește păcatul să pătrundă în mintea noastră și să 
ne robească, Această sfîntă lucrare, care, după toţi Sfinţii Pă- 

` rinţi, se numește „trezvia atenţiei“ sau „paza minţii“, se naște 
în noi din frica de Dumnezeu. lar frica de Dumnezeu se naște 
în noi din credința în Dumnezeu, după cum zice dumnezeiescul 
Părinte Maxim Mărturisitorul: „Cel ce crede, se teme. Iar cel 
ce se teme, se trezește“ (Filocalia, vol. 2, p. 37). Cu adevărat, 
fraţii mei, fericit și de trei ori fericit este omul care are frica 
de Dumnezeu. După mărturia Sfintei Scripturi, avînd frica de 
Dumnezeu, se abate tot omul de la rău (Proverbe 8, 13). Dum- 
nezeiescul prooroc David, prin Duhul Sfînt, a numit frica de 
Dumnezeu începerea înţelepciunii şi înţelegere bună, zicînd: 
Începutul înțelepciunii este frica Domnului. și înțelegere bună 
este tuturor celor ce o fac pe dinsa (Psalm 110, 10; Proverbe 
9, 10). Înțeleptul Solomon a arătat că ea este nu numai început 
al înțelepciunii, ci și școală a ei, zicînd: Frica de Dumnezeu este 
școală a înţelepciunii (Proverbe 2, 1-5, Isus Sirah 1, 13). Isus, 
fiul lui Sirah, în cartea înţelepciunii ui, ‘arată că frica de Dumi- 


PREDICI DUHOVNICEŞTI 243 


nezeu covîrşește toată înțelepciunea deșartă, zicînd: Frica Dom- 
nulai mai presus de toate covîrșește (Isus Sirah 1, 19). 

Am arătat aici cîteva mărturii din dumnezeiasca Scriptură 
despre frica de Dumnezeu, care se naşte în noi din credinţă 
tare în El, şi care la rîndul ei naște în noi trezvia atenţiei sau 
paza minții, despre care mai sus am amintit. De aceasta avem 
mare nevoie în lupta de gînd împotriva patimilor și a păcate- 
lor, fiindcă, după mărturia Sfinţilor Părinţi, „trezvia este calea 
a toată virtutea și porunca lui Dumnezeu“ (Filocalia, vol. 4, Stin- 
-tul Isihie Sinaitul, p. 64). Este bine să ştim că împotriva trez- 
viei luptă păcatul uitării, după cum ne spune același Sfint Pă- 
rinte Isihie, zicînd: .,Blestemata de uitare se opune atenției ca apa, 
focului“ (Ibidem, p. 5). Scopul pentru care am însemnat cîteva 
mărturii despre frica de Dumnezeu și atenţia minții, a fost de 
a înțelege că avem mare nevoie atît de frica de Dumnezeu cit şi 
de trezvia atenţiei pentru oprirea creșterii păcatului și a trecerii 
lui de la treptele mai mici spre cele mai mari. Marele Apostol 
Pavel ne învaţă, zicînd: Nu dați loc diavolului (Efeseni 4, 27; 
Iacov 4, 7). dar acest lucru reușește să-l facă numai cel care urăște 
din suflet păcatul și i se împotriveşte de la prima răsărire sau 
prima treaptă a lui. 


Tubiţi credincioși, 


Iată acum care sînt cele douăsprezece trepte ale păcatului : 


Întîia treaptă a păcatului este atunci cînd cineva face 
binele, dar nu bine, adică nu îl face cu scop bun și spre 
slava lui Dumnezeu. Acest lucru îl arată și dumnezeiescul Părinte 
Ioan Damaschin, care zice „Binele nu e bine cînd nu se lucrează 
bine“ (Filocalia, vol. 4, p. 194). Şi dumnezeiescul Părinte Maxim 
arată că binele nu este bine, cînd nu se va face cu scopul bun, 
zicînd: „În toate cele făcute de noi Dumnezeu caută scopul, 
după cum s-a spus adeseori: de lucrăm pentru El, sau pentru 
altceva“ (Filocalia, vol. 2, p. 86). Fapta bună are trup și suflet; 
trupul faptei bune este lucrarea ei (fie că postim, priveghem, 
facem milostenie sau altceva), iar sufletul faptei bune este scopul 
cu care se face. Dacă scopul este bun și spre slava lui Dumnezeu, 
atunci și fapta noastră bună trece de partea scopului. Iar dacă 
scopul este rău, atunci și fapta bună este rea şi își pierde plata 
de la Dumnezeu (Kiriacodromion, București, 1857, p. 280). Sfin- 
tul Apostol Pavel ne învață, zicînd: Să facem toate spre slava 
lui Dumnezeu (I Tesaloniceni 4, 1; I Corinteni 10, 31). lar Sfin- 
tul Maxim Mărturisitorul, învăţindu-ne asemănător, ziee: „Cind 

auzi Scriptura, spunînd: Tu vei răsplăti fiecăruia după faptele 
sale (Romani 2, 6), să știi că Dumnezeu nu va răsplăti cu bine 
cele făcute cu scop rău. Căci judecata lui Dumnezeu nu priveşte 
la cele făcute, ci la scopul celor făcute“ (Filocalia, vol. 2. p. 63). 

A doua treaptă a păcatului este cînd cineva nu lu- 
crează desăvirșit fapta bună. De exemplu, cineva se roagă 
lui Dumnezeu, dar nu cu mintea sau cu inima, ci nu- 
mai cu gura și cu buzele, răspindindu-se cu mintea 
mereu la lucrurile vremelnice și stricăcioase ale lumii aces- 
teia. La unul ca acesta ce se roagă numai cu limba și 
cu buzele, iar cu mintea și cu inima sa se află la cugetarea 
celor rele, se împlinește cuvintul proorocului care zice: Aproape 
ești Tu, Doamne, de yura lor, dar departe de inima lor (Isaia 
29, 13; Osea 7, 14); sau cînd cineva face milostenie, dar nu din 
osteneală dreaptă, ci din răpire sau furt, sau cînd postește numai 
de mincare şi băutură, dar nu și de la păcatul cu simţirile sale, 
cu mintea și cu inima. Dumnezeiescul Părinte Efrem Sirul zice 
că i-a dat Dumnezeu poruncă lui Moise să toarne șarpele de 
aramă, dar să-l toarne desăvirşit, adică să fie plin, nu gol pe 
dinăuntru, ca să ne înveţe ca desăvîrşit să ne pocăim înaintea 
lui Dumnezeu și nu cu lipsă. Precum mielul pentru jertfă s-a 
poruncit să fie fără nici o meteahnă și desăvirșit sănătos (Levitic 
22, 21), tot astfel şi fapta bună trebuie să o lucrăm în chip de- 
săvirșit (Evtei 13, 21). 

A treia treaptă a păcatului este bintuiala (momeala 
sau atacul) gindului rău, care vine necontenit cu vreun 
fel de patimă. De exemplu: un gînd de femeie, de bani, de slavă 
deșartă, de mînie, sau de orice lucru, dar fără patimă către el, 
ci numai prin amintire. 

A patra treaptă a păcatului este unirea sau consim- 
firea, care se petrece atunci cînd sufletul nostru consimte să 
stea de vorbă cu gîndul rău. 

A cincea treaptă a păcatului este lupta care se dă 
pe toate treptele următoare ale păcatului. Sufletul, consimţind 
să stea de vorbă cu gîndul despre lucrul rău şi cunoscînd că acel 
gînd îl duce la păcat, începe să se lupte cu el, nevoindu-se ca 
să-l biruiască cu gînduri bune și mai ales prin rugăciunea făcută 
cu mintea către Dumnezeu. 

A şasea treaptă a păcatului este învoirea, ce are loc 
atunci cînd sufletul, din iubirea de sine și de păcat, cedează gîn- 
dului păcătos, învoindu-se să-l primească în mintea sa. 

A şaptea treaptă a păcatului este păcatul cu mintea, 
“precum zice dumnezeiescul Părinte Maxim Mărturisitorul. Cînd 

omul se învoiește cu mintea să primească gîndul rău şi pătimaș, se 
silește să-și întipărească păcatul acela în minte atît de lămurit, ca 
şi cum l-ar fi făcut şi cu lucrul. Cînd ajunge omul la această 
treaptă, prin închipuire (imaginaţie), păcatul trece aproape pe 
nesimţite de la minte la simţirea trupului, după cum arată acelaşi 
Sfînt Părinte Maxim Mărturisitorul, zicînd: „Precum trupul are 
ca lume lucrurile, așa și mintea are ca lume ideile. Şi precum 
trupul desfrînează cu trupul femeii, așa şi mintea desfrinează 
cu ideea femeii prin chipul trupului propriu“ (Filocalia, vol. 2, 
p. 87). De aceea, acest dumnezeiesc Părinte ne sfătuieşte: „Nu 
întrebuința rău ideile ca să nu fii silit să întrebuinţezi rău și lu- 
crurile. De nu păcătuieşte cineva mai întîi cu mintea, nu va 
păcatului nici cu lucrul“ (Ibidem, p. 71). 

De asemenea, să se știe că lupta cu gindul, împotriva păca- 
tului, nu ne părăsește pînă la moarte, căci: „războiul cu gindurile 
este mai greu decît războiul cu însăși lucrurile“ (Ibidem, p. 70), 
pericolul de a păcătui cu mintea apărînd lesne în orice 
vreme şi în opice loc. Dacă ar voi cineva să facă, de 
exemplu, păcatul desfrinării cu lucrul, îi trebuie trei fac- 
tori și anume: locul potrivit, timpul potrivit și lucrul, 
adică trup cu care să păcătuiască. La păcatul cu mintea însă, 
lipsa niciunuia din acești factori nu-l împiedică să păcă- 
tuiască, căci cu mintea putem păcătui în orice loc și în orice 
vreme, chiar dacă nu avem de față trupul cu care vrem să pä- 
cătuim. 

A opta treaptă a păcatului este împlinirea păcatu- 
lui cu lucrul. Cînd cineva nu s-a luptat după putere la trep- 
tele amintite mai înainte ale păcatului, ci și-a îngăduit să păcă- 
tuiască mereu cu mintea, va trece și la lucrarea păcatului cu 
trupul și, astfel, va ajunge să cadă desăvîrșit. Aceasta se întîmplă 
nu numai cu păcatul desfrînării, ci și cu oricare altul, fie al lă- 
comiei pîntecelui, al iubirii de bani, al uciderii, al furtului, al 
beţiei, etc, 
` A noua treaptă a păcatului este obișnuința cu păcatul. 
Un duhovnic iscusit poate afla ușor în vremea mărturisirii, chiar 
din gura celui ce se spovedește, pe care treaptă a păcatului a 
ajuns acela. Dacă, de exemplu. îl întreabă: „Frate, de ce faci 
cutare, sau cutare păcat?“, acela singur spune: „Părinte, m-am 
obişnuit cu el“ (fie că e vorba de desfrînare, beţie, înjurături sau 
de oricare alt păcat). În acest 'caz, el singur arată pe care treaptă 
a păcatului a ajuns, căci, mărturisind că s-a obişnuit cu unele 
ca acestea, se vede că a ajuns la treapta a noua a păcatului. 

Treapta a zecea a păcatului este împătimirea 

care este foarte grea şi periculoasă. Și la această treaptă, 
duhovnicul înţelege, din mărturisirea celui ce se spovedeşte, pe 
ce treaptă se află el cu greutatea păcatului, căci dacă îl întreabă: 
„îrate, de ce nu părăseşti păcatul acesta, de ce nu lași beţia, 
sau sudalma, sau fumatul, sau oricare alt păcat?“, el spune: „nu 
pot părinte, căci m-am deprins cu acest păcat“, sau: „Părinte, 
te rog să-mi dai un sfat, căci m-am deprins foarte mult cu 
cutare sau cutare păcat“. Duhovnicul, aflîndu-l pe această treaptă 
periculoasă și grea a păcatului, trebuie să depună toată silinţa 
şi iscusinţa ca să-l întoarcă de la deprinderea păcatului, lucru 
foarte greu de făcut, deoarece deprinderea se face în el ca o a 
doua fire, făcîndu-l pe om să păcătuiască vrînd, nevrînd. 'Ținin- 
du-l pe el în robia deprinderii păcatului, este în același timp și 
rob al diavolului, deoarece zice Sfîntul Ioan Evanghelistul: Cine 
face păcatul este de la diavolul, pentru că de la început diavolul 
păcătuieşte (I loan 3, 8); păcatul din diavolul este (loan 8, 44). 
Despre așezarea vrednică de jale și de osindă a unui asemenea 
om ajuns la deprinderea păcatului, Sfînta Scriptură zice: Cine 
face păcatul, rob este al păcatului (Ioan 8, 34; Romani 6, 16). 

A unsprezecea treaptă a păcatului este deznădejdea, 
care este mai grea decit toate, căci duce pe om la moarte vre- 
melnică și veșnică. Cînd diavolul va robi pe om cu păcatul pînă 
Ja treapta deprinderii, atunci îi zice: „Vezi că te-ai deprins cu 
acest păcat de care nu mai poți scăpa, căci te robește vrind, 
nevrind. Nu te mai gîndi la pocăință și întoarcere spre 
Dumnezeu, deoarece de acum nu mai poți să laşi păcatul acesta 
cu care te-ai deprins din copilărie (sau din tinerețe sau de atiţia 
ani)“. Deci, îl sfătuieşte să păcătuiască mereu, zicindu-i: „Cele 
de dincolo le-ai pierdut; de acum înainte, cît mai ai de trăit, 
măcar îndulcește-te cu păcatul cu care te-ai deprins: şi de care, 
după cum vezi, nu te mai poți lăsa“. Astfel, cu paloșul deznă- 
dejdii îl taie de la nădejdea bună și sfîntă a mîntuirii sufletu- 
lui său. 

De este omul mai cărturar, îl învaţă să amiîne întoarcerea 
către Dumnezeu și părăsirea păcatului, zicîndu-i: „Lasă, că ai să 
părăsești tu păcatul acesta, dar nu chiar acum, căci mai ai vre- 
me“. Şi acest sfat al dracilor este de a-l învechi pe om cit 
mai tare în deprinderea păcatului, cea vrednică de moarte veș- 
nică, fiindcă ştiu dracii că cel ce nu părăsește azi păcatul, mai 
tîrziu cu atît mai greu îl va părăsi, deoarece, după cum spun 
Sfinţii Părinţi, păcatul este asemenea unui cui pe care cineva 
îl bate într-un lemn tare. Dacă l-a bătut puţin, îl va scoate mai 
uşor, iar dacă l-a bătut mai mult, cu anevoie și cu mare greutate 

îl mai poate scoate. Deci, nimeni să nu se înșele crezînd că dacă 
nu a părăsit azi păcatul, cu care s-a obișnuit sau s-a deprins, 
îl va părăsi mai tîrziu. Cu cît se învechește păcatul în noi. cu atît 
mai greu îl vom scoate mai tîrziu, și cu cît mai mult face omul 
păcatul, cu atît mai mult îl luptă diavolul cu deznădejdea. 

Dacă omul se lasă mereu biruit de gindurile deznădejdii şi 
nu aleargă repede la spovedanie și la pocăință, deznădejdea îl 
duce la treapta a douăsprezecea a păcatului care este 
sinuciderea, cea mai grozavă moarte trupească și duhovni- 
cească, așa cum a sfirșit și Iuda vinzătorul. Acesta, făcîndu-se 
vînzător al Mintuitorului lumii, în loc să se întoarcă la pocăintă 
din adîncul inimii şi să plîngă cu amar, precum Marele Apostol 
Petru (Luca 22, 26), s-a deznădăjduit, a aruncat arginţii vînzării 
în biserică, apoi s-a dus și s-a spînzurat (Matei 27, 45). 


Părinților şi fraţilor, 


Am amintit în acest cuvînt, pe scurt, despre cele douăspre- 
zece trepte ale păcatului. Înainte de a arăta despre ele am adus 
cîteva mărturii din Sfînta Scriptură și de la Sfinţii Părinţi des- 
pre frica de Dumnezeu şi despre trezvia atenţiei, fiindcă cine 
are frică de Dumnezeu și se trezeşte de la primele răsăriri și 
trepte ale păcatului, se înarmează asupra lui cu împotrivirea 
minţii și cu sfinta rugăciune a inimii.. Astfel, împotrivindu-se 
cu tărie de la început, scapă cu mare ușurință de asuprirea şi 
robia cea amară a păcatului, care vine pe treptele cele mai mari 
ale lui. Iar cine nu voiește să se trezească ca să omoare păcatele 
cînd sînt mici ca furnicile, va ajunge, după cum am zis, să se 
lupte cu leii, da care cu anevoie scapă cineva. 

Fericit este, deci, acel suflet, care se teme de Dumnezeu și, 
în toată vremea și locul, își păzeşte mintea și inima de gîndurile 
rele ale păcatului, prin sfinta rugăciune și ura față de păcat. Fe- 
ricit este acel duhovnic care lucrează la mîntuirea oamenilor şi 
care, în taina Sfintei Spovedanii, cunoscînd treapta pe care se 
găsește omul păcătos, se sileşte cu toată puterea și iscusința 
să-l întoarcă de la orice treaptă a păcatului, dar mai cu seamă 
de la cele trei: obișnuinţa, împătimirea păcatului și deznădejdea. 
Aceasta din urmă este marginea cea mai groaznică a prăpastiei 
de pe care omul, căzînd în fundul iadului prin sinucidere, nu 
mai are mîntuire în vecii vecilor. De care să ne izbăvească și pe 
noi toți mila Preabunului și Preamilostivului nostru Mintui- 
tor, prin rugăciunile Preasfintei și Preacuratei Sale Maici și 
ale tuturor sfinţilor Săi. AMIN ! 


PREDICĂ 


DESPRE PREOȚIA LEGII VECHI, p 
PREOȚIA HARULUI ȘI DATORIILE PREOTULUI. 
„Tu eşti preot in veac, după Wă- 
duiala lui Melchisedec“ ri 
(Psalm 109, 4). 
Părinților, fraţilor și iubiţi credincioși, 


eoarece și eu păcătosul şi nevrednicul am primit asupra 

mea jugul cel greu al preoţiei și al duhovniciei, m-am gîn- 
„77 dit ca în cele două predici dinainte să arăt cîte ceva despre 
cele șapte pricini ale păcatului și despre cele douăsprezece trepte 
ale lui, care trebuie să fie cunoscute mai ales de către preoții du- 
hovnici spre a ști cum să procedeze la sfinta spovedanie, de la 
caz la caz, cu sufletele pe care Dumnezeu le trimite lor spre 
vindecare și îndreptare. În continuare voi vorbi cite ceva despre 
preoţia Legii vechi, despre preoția Legii Harului și despre unele 
din datoriile cele mai de seamă ale preoţilor din Legea nouă. =!» 
i i. Preoția Legii vechi a fost instituită de însuși Dumnezăi, 
prin Moise și prin Aaron “(Levitic 8). Această preoţie se săvirșea 
prin ungere de către Moise, ca împuternicit al lui Dum- 
nezeu. Ceremonia sfințirii preoților avea loc în fața Cortului 
Sfint în prezenţa poporului și a întregii comunităţi (Levitic 8, 34). 
Atit Aaron cît și fiii săi erau curăţiți mai întîi simbolic prin 
spălarea cu apă de către însuși Moise, apoi dezbrăcați de hai- 
nele lor și îmbrăcaţi cu veşminte sacerdotale speciale, care urmau 
a fi folosite în timpul slujirii preoțești, Moise, însuși, ungea pe 
cei slabi cu untdelemnul ungerii cu care a sfinţit Cortul Sfint 
și toate lucrurile din el. Apoi, se înjunghia viţelul adus ca jertfă 
de ispășire cu acest prilej (v. 10-15). Preoţii care se apropiau de 
Dumnezeu trebuiau să se sfințească și ei, ca nu cumva să-i lo- 
vească Domnul cu moartea (leșire 19, 22). După un ritual ase- 
mănător și cu același scop, erau consacraţi::și: leviţii în..slujba 
Cortului Sfînt (Numeri 8, 5-10), cit die 

ti: Preoția Legii vechi avea datoria de a se ruga pentru ispăși- 
rea păcatelor celor vinovaţi. Preoţii Legii vechi aveau și dato- 
ria de a învăţa pe fiii lui Israel poruncile date de Dumnezeu prin 
Moise (Levitic 10, 11-12). Ei mai aveau dreptul de a judeca ne- 
înțelegerile dintre credincioși (Deuteronom 12, 8-13). De aseme- 
nea, preoţii Legii vechi mai aveau şi unele atribuţii afară de 
cele religioase, precum aceea de a se interesa de sănătatea popo- 
rului (Levitic 13). Atît preoţii Legii vechi, cit şi leviţii (diaco- 
nii), aveau datoria de a respecta anumite obligaţii impuse în chip 


special lor: îi ta îi med idos dsisnibiosdtxo 
— Să nu-și. radă-nimio dini perii: apralul: sau» din. barbă Ga 
vitic 21, 1hrra sia sa în în bibriorțoc ni iuti în. Sei 


ii,niv=— Nu aveau voie să bea vin: Domnul a vorbit lui Aaron 
și-îa zis: Vin şi băutură ce îmbată, să nu bei nici tu, nicii fiii 
tăi, cînd veţi merge în cortul mărturiei, sau vă veţi apropia de 
jertfelnic, ca să nu muriţi; aceasta este lege veşnică întru neamu- 
rile voastre, ca să fie osebire între ce este sfînt și ce nu este sfint 
şi între ce este necurat și ce este curat. Şi să învățați pe fiii 
lui Israel toate cele din lege, care a.grăit Domnul. către dinșii 
-prin Moise (Levitic 10, 8-11); 

' — Preoţii Legii vechi aveau ditit’ săt'testăieă” iÀ "viaţă 
sfîntă, după cum se vede scris: Preoţii să fie sfinți pentru Dum- 
nezeul lor. Căci ei aduc Domnului jertfe mistuite de foc, mânca- 
ia T lor, R ue: aceet sa: fie. sfinți (Levitie 21, 6; 

4-45); 

— Preoții Legii vechi aveau obligația de' a se căsători nu- 
mai cu fecioare, iar nu cu femei desfrinate sau văduve (Levitic 
21, 7, 13-15; can. 18 Apostolic); 
ali Atit preoții cît şi leviții, precum i toţi slujitorii Cortu- 
lui Sfînt, aveau obligaţia de a avea integritate corporală, adică 
să nu aibă nici un defect la corp. Cu alte cuvinte, să nu fie 
şchiopi. surzi, orbi, muţi (Levitic 21, 16-23), această regulă păs- 
trîndu-se și la preoţii creștini (Can. 78, 79 Apostolic); 

ii: '— Preoţii Legii vechi trebuiau să fie respectați de popor ca 
nişte sfinți (Levitic 21, 8); 

sirfii— Preoții Legii vechi nu aveau parte de pămînt în Israel, 
ci trebuia să se întrețină și să se hrănească din părțile ce le 
reveneau de drept din darurile aduse la altar și din jertfe (Deu- 
teronom 18, 1-5). 

i: Am arătat aici cîte ceva despre preoţia Legii vechi, fiindcă 
toate cele privitoare la preoţia Vechiului Testament au avut ca- 
racterul de simbol şi au fost umbre şi preînchipuiri ale celor ce 
trebuiau să vină, să se împlinească şi să se desăvirşească în Le- 

gea nouă, a harului (vezi epistola către Evrei a Sfintului Apostol 
Pavel), de vreme ce jertfele şi preoția Legii vechi nu au putut 
să desăvîrșească nimic. Preoţia Legii vechi a decăzut atît de mult 
de la îndatoririle ei, încît cu timpul a ajuns să slujească la idoli 
(Judecători, 17-18). 

De aceea, rolul duhovnicesc şi de învățătură al preoţiei 
Legii vechi este preluat mai tîrziu de Sfinţii Prooroci, mai ales 
începînd cu epoca lui Samuil. Cu acești prooroci, pe care Dum- 
nezeu îi ridică din mijlocul poporului prin chemare (vocaţie 
extraordinară), preoţii Legii vechi intră în conflict, deoarece 
proorocii osîndeau şi combăteau fără cruţare, în numele lui Dum- 
nezeu, nu numai păcatele poporului, ci și pe ale preoților (leze- 
chiel 12, 6; 3, 17; Isaia 62, 6; Zaharia 10, 3,17). Toţi Sfinții 
Prooroci care au mustrat cu asprime decăderea morală a preo- - 
ților Vechiului Testament le-au vestit și venirea lui Mesia, a 
timpului cînd Domnul va pune poporului Său alți păstori vred- 
nici de misiunea lor (Isaia 54, 21). 


Părinților și fraţilor, 


Să vorbim cîte ceva despre preoţia Legii Harului şi despre 
datoriile preoţilor acestei sfinte și desăvirșite Legi. După măr- 
turia mai multor Sfinţi Părinţi, Sfîntul și Marele Apostol Pavel 
a fost cel mai mare îndrumător duhovnicesc pe care l-a avut 
creștinătatea, după Mintuitorul Iisus Hristos. Piatra de temelie 
a lucrării sale de îndrumare duhovnicească a fost dragostea, dum- 
nezeiescul Apostol Pavel fiind şi prin aceasta virful duhovnicesc 
al preoţiei creștine (Meletie, Mitropolit de Kathira, Atena, 1956 
ș. a.) Acest Apostol al neamurilor a arătat mai mult decit ceilalţi 
Sfinți Apostoli despre desăvârşirea preoţiei Noului Așezămiînt și 
despre datoriile mari și mici ce revin preoților creştini, deoarece 
ceea ce lipsea preoţiei Legii vechi, atît în gîndire cit și în prac- 
tică, s-a împlinit și s-a desăvirșit în preoția creștină, 

Trăsăturile şi caracteristicile preoţiei creștine sînt urmă- 
toarele: 5 

— Preoția Legii Harului este de origine dumnezeiască, 
fiindcă este întemeiată de Mîntuitorul și se trage din însăși preo- 
ţia sfîntă a Sa; 

— Deosebirea preoţiei Legii vechi de preoția Legii Harului 
este înfățișată de Sfintul Apostol Pavel în Epistola sa către Evrei 
(Evrei 4, 14; 10, 22); 

— Preoția Mintuitorului, care constituie originea, izvorul 
şi temelia preoţiei creștine este mai întîi dumnezeiască şi apoi 

omenească, întrucît Hristos,. Arhiereul Suprem sau Marele nos- 
tru Preot, este nu numai om, ci și Dumnezeu; 

— Preoţia Legii Harului, după mărturia dumnezeiescului 
Ioan Gură de Aur, nu mai stă pe scaun de prooroci sau de pa- 
triarhi, așa cum stătea preoţia Legii vechi, ci pe scaunul lui 
Hristos Dumnezeu, Întemeietorul ei (Împărţirea de griu, p. 430). 
De aceea, cine defaimă pe preoții Legii Harului, Îl defaimă pe 
Hristos Dumnezeu (Ibidem, p. 431); 

— Preoţia Legii Harului este întrutotul sfîntă și fără pri- 
hană, după cum a fost și este Întemeietorul ei, Domnul, Dum- 
nezeul și Mintuitorul nostru lisus Hristos, Care n-a avut nevoie, 
ca alți arhierei, să aducă jertfă pentru Sine, deoarece El nu a 
avut păcat, deși a fost om întru toate asemenea nouă (Evrei 
7, 26); 

— Preoţia Legii Harului nu este numai dumnezeiască şi 
întru totul sfîntă și fără prihană, ci este și netrecătoare şi veș- 
nică, fiindcă Miîntuitorul nostru lisus Hristos este Arhiereul 
nostru în veac, după riînduiala lui Melchisedec (Evrei 6, 20; 
7, 21; 5, 6.20 Psalm 109, 4); 

— Preoţia Legii Harului este mai presus de preoţia lui 
Aaron și a celorlalți arhierei (Evrei 7, 11, 16, 22; 8, 1-2, 6). 

Așadar, după ce am arătat pe scurt importanța preoţiei Le- 
gii Harului, să arătăm și unele din datoriile cele mai mari ale 
preotului creștin ortodox: 

Preotul ortodox trebuie să s2 silească în toate, după puterile 
sale, să fie asemenea cu Hristos, Păstorul cel Mare al oilor celor 
cuvîntătoare (I Petru 5, 4); 

Preotul trebuie să aibă mare grijă de turma ce i s-a încre- 
dințat de către Dumnezeu și la mare nevoie să o apere chiar 
cu preţul vieții sale (loan 15, 12-13), după cum a făcut Sfintul 
Ignatie Teoforul și mulţi alți Sfinţi Părinţi, arhierei și preoţi; 

Preotul trebuie să fie împodobit în toată vremea cu marile 
virtuți duhovnicești ale dragostei, smereniei, blindeţii și cură- 
ției trupeşti şi sufletești (Matei 11, 29; I Timotei 3, 2; 6, 11-14; 
I Corinteni 16, 24; Ioan 13, 15); 

Preotul trebuie să ţină legătura duhovnicească foarte strinsă 
cu turma sa și să supravegheze îndeaproape viața fiecăruia 
dintre enoriașii săi (lezechiel 3, 17; 23, 7; Evrei 13, 7); 

Preotul trebuie să poarte grijă nu numai de cei credincioşi, 
ci și de cei pierduţi și rătăciţi, care au căzut în necredință sau 
eresuri, spre a-i aduce înapoi în sînul Bisericii lui Hristos (II Ti- 
motei 2, 25; Tit 1, 9; I Timotei 4, 20; ş.a)); 

Preotul trebuie să facă cunoscută voia lui Dumnezeu enoria- 

şilor săi și să le slujească cu cuvîntul şi cu pilda vieţii sale spre 
împlinirea ei (II Corinteni 6, 3; Romani 14, 13-21; I Corinteni 
8, 13; 10, 32); 

Preotul este dator să ţină neîntreruptă legătura cu Miîntui- 
torul Hristos prin sfintele rugăciuni, spre a putea să aibă în 
toată vremea ajutorul lui Dumnezeu în greaua și sfînta sa mi- 
siune, după cum a poruncit Domnul, zicînd: Rămîneți întru 
Mine și Eu întru voi..., căci fără de Mine nu puteţi face nimic 
(loan 15, 4-5). Chiar dacă această poruncă este pentru toți creş- 
tinii! dâr în mod deosebit ea este adresată preoților, care tot- 
deauna trebuie să fie în Hristos și Hristos întru ei (Ioan 14, 26; 
15, 26; 26, 13); 

i Preotul trebuie să aibă o viață sfîntă și fără prihană, să 
fie treaz la minte, cuviincios; iubitor de străini, nebeţiv, neago- 
nisitor de cîştig urit, blind, necertăreţ, neiubitor de argint, bun 
chivernisitor al casei sale, avînd copii ascultători în desăvirșită 
bună cuviință (I Timotei 3, 1-5); 

:U: Preotul trebuie să fie capabil să înveţe pe altul, să îndemne 
la învățătura cea sănătoasă şi să musire pe cei potrivnici. El 
trebuie să fie superior credincioșilor și prin înţelepciunea şi pre- 
gătirea sa, precum și prin cunoaşterea temeinică a Sfintelor 
Scripturi,-a sfintelor Canoane, a dogmelor credinței și a învăţă- 
turilor Sfinţilor Părinţi, spre a fi pildă turmei sale cu cuvintul, 
cu viaţa, cu dragostea, cu duhul, cu credinţa și cu curăţia (I Ti- 
motei 4, 12); 

Preotul trebuie să se sîrguiască la moralizarea și sporirea 
duhovnicească a credincioşilor și să facă rugăciuni în toată vre- 
mea pentru toți oamenii (Tit 3, 1-2); i 

Preotul trebuie să se ferească de certuri şi discuții zadarnice 
şi nefolositoare, să vegheze la unitatea sufletească a turmei sale 
și să combată pe cei ce stîrnesc discordie și provoacă dezbinări 
între credincioşi, precum şi să apere turma sa de erezii (I Timo- 
tei 6, 20-21; II Timotei 1, 14-15); 

Preoiul este dator să propovăduiască în toată vremea pacea, 
iubirea și buna înțelegere între credincioșii, să supravegheze ți- 
nuta bărbaţilor şi a femeilor la rugăciune, precum și să păstreze 
cu mare sfințenie tezaurul sfînt al Tradiţiei, al învățăturilor 
Sfinţilor Părinţi şi ale Apostolilor care s-au transmis prin viu 
grai şi prin scris (II Timotei 1, 12, 14); 

Preotul trebuie să predice cu îndrăzneală, fără frică și tot 
timpul învăţătura creştină (I Timotei 4, 13; II Timotei 1, 8; 4,2); 

Preotul trebuie să știe cum să sfătuiască pe fiii săi duhov- 
nicești, după vîrsta și după priceperea lor, după nevoile lor su- 

fleteşti şi trupești, să fie milostiv față de toţi și să îndemne pe 
enoriașii săi să ajute pe săraci, pe văduve şi pe orfani (I Timotei 
5, 1; 6, 17-19); E 

Preotul trebuie să cugete cit mai des la dumnezeieștile 
Scripturi și să alerge întotdeauna la citirea lor ca cerbul la iz- 
voarele apelor, căci acestea sînt arme duhovnicești și comori de 
vindecări pentru sufletele bolnave şi rănite de păcate (II Timotei 
3, 15-17); 

Preotul trebuie să se supună orînâuielilor statului şi să fie 
gata oricind să ajute la săvîrşirea oricărui lucru bun şi de fo- 
los obștesc (Romani 13, 1-7; Tit 3, 1-2); 

Preotul trebuie să prețuiască munca cinstită, pentru agoni- 
sirea celor de nevoie în viața de toate zilele; 

Preotul este dator să se roage lui Dumnezeu pentru condu- 
cătorii statului şi pentru cei din dregătorii; de asemenea, să fe- 
rească pe credincioși de credințe păgîne și deșarte, de eresuri, 
superstiții şi de basmele lumești și băbeşti (I Timotei 4, 7; 6. 20); 

Preotul trebuie să fie destoinic în toate şi desăvirşit în tot 
lucrul bun (II Timotei 3, 17); 

Preotul este dator să fie treaz cu mintea la toate lucrurile 
bune și să rabde toate suferințele, făcînd în toată vremea lu- 
crurile evanghelistului şi împlinindu-și întru toate slujba sa 
(II Timotei 4, 5); 

Preotul trebuie să conlucreze totdeauna cu Dumnezeu la 
mîntuirea sufletelor omenești (I Corinteni 3, 6-9; 15, 10; II Co- 
rinteni 6, 1); 

Preotul trebuie să fie slujitor al lui Hristos, Dumnezeul şi 
Mintuitorul nostru (Romani 13, 6; II Corinteni 6, 4; Romani 
15, 16; I Corinteni 1, 7; I Timotei 4, 6), și slujitor al Evangheliei 
lui Hristos (Efeseni 3, 7; Coloseni 1, 7, 23); 

Preotul este dator să cheme pe cei păcătoşi la pocăință (Luca 
24, 47; Faptele Apostolilor 17, 30; 20, 21); à 

Preotul trebuie să învețe calea mintuirii și să predice ierta- 
rea păcatelor (Luca 1, 77; Faptele Apostolilor 12, 26; 18, 17; 
Luca 24, 47; Ioan 20, 23); 

Preotul este dator să aducă la credinţa în Hristos pe cei rătă- 
ciți de la adevăr (Faptele Apostolilor 20, 21; Romani 1, $; 
10, 8-14; 16, 26); 

Altă datorie a preotului este de a risipi întunericul necunoș- 
tinței de Dumnezeu (Matei 5, 14-16; Faptele Apostolilor 10, 
6-18; II Corinteni 4, 6); 

Preotul trebuie să fie curat, neprihănit, sincer și smerit 
(II Corinteni 1, 12; I Timotei 2, 2; 4, 12; 5, 2, 22; Faptele Apos- 
tolilor 20, 13, 15 ); 

Altă datorie a preotului este de a fi plin de iubire pentru 
turmă și pentru toţi oamenii (I Corinteni 16, 24; I Tesaloniceni 
2, 8; II Corinteni 2, 4; 12, 25; Filipeni 1, 2; 4,1); 

Preotul nu trebuie să fie iubitor de sine, ci cu dragoste că- 
tre toți şi.răbdător cu cei păcătoși (I Corinteni 8, 13; 9, 12,27; 
10, 32; I Tesaloniceni 2, 17; I Timotei 6, 11; ș.a.); 

De asemenea, preotul trebuie să fie exemplu de dragoste, 
de credinţă și de fapte bune și să lucreze la mîntuirea tuturor, 
fără scopuri de cîştig, de laudă sau altceva de acest fel (L Timo- 
tei 3, 2; 6, 11; II Timotei 2, 22; Faptele Apostolilor 20, 23; 1 Te- 
saloniceni 2, 4). 


Părinților și fraţilor, 


Toate aceste îndatoriri şi reguli pastorale și altele mai mari 
ca acestea au fost date în scris păstorilor Bisericii încă din epoca 
apostolică şi au fost împlinite cu prisosință de marele Apostol 
Pavel și de ceilalți sfinți şi dumnezeiești Apostoli și păstori ai 
Bisericii lui Hristos din vremea primară a Bisericii creștine. 
Sfintul loan Gură de Aur, arătînd despre sfinţenia ce trebuie a 
.0 avea preotul totdeauna, dar mai ales cînd slujește dum- 
nezeiasca Liturghie, zice: „Mai curată decît razele soarelui tre- 
buie să fie mîna ta, o, preote, de vreme ce sete. cu ea pe 
Mielul lui Dumnezeu, Care ridică păcatele lumii“ (Împărţirea de 
grîu, Cuv. 54, p. 454). lar Sfintul Maxim. Mărturisitorul arată 
că „preotul, chiar de s-ar îngriji foarte mult să fie viața lui 
sfîntă, dar dacă de cei ce îl ascultă nu se va îngriji, atunci se 
va munci în focul cel de veci ca un păcătos“. Tot acest Sfînt Pă- 
rinte zice că „preotul, de va sluji cu nevrednicie dumnezeiasca 
Liturghie, este al doilea Iuda și mai greu decît Iuda se va munci 
în focul cel veșnic“. Sfîntul Părinte Ioan Gură de Aur mai spune 
că „episcopul sau preotul care este neiseusit în știința Sfintelor 
Scripturi şi în învăţăturile Sfinţilor Părinţi, precum și în filocalia 
lucrătoare, adică în trăirea după Dumnezeu, se face pierzare 
tuturor celor păstoriţi de el“ (Cuv. din Prolog, luna iulie. p. 85). 

Tată, dar, cei ce am primit pe lîngă călugărie și sarcina grea 
a "preoţiei, cît de mare este răspunderea noastră în fața lui 
Dumnezeu şi cît de multe şi mari datorii avem ca preoți și slu- 
jitori ai Altarului. De aceea, să ne trezim și să rugăm bunăta- 
tea cea nemărginită a lui Dumnezeu să ne ajute, cu da- 
rul Său, să facem măcar cît de puţin din aceste sfinte și mari 
datorii, ca să nu fim osîndiţi în munca veșnică pentru lenevirea, 
nesimțirea și nepurtarea noastră de grijă. AMIN ! 


PREDICĂ 


DESPRE VREDNICIA PREOŢIEI ȘI DESPRE OSINDA 
PREOȚILOR CARE DAU SFINTELE TAINE 
CELOR NEVREDNICI 


„Ce voi zice și ce voi Wuda, căci 
darul preoţiei covirșeşte cuvintul şi 
mintea” (Sfintul Efrem Sirul, Cuv. 
despre preoție, tom. 3, p. 18, 1629). 


Părinților, fraților și iubiți credincioși, 


vrednicia mare a preoţiei, iar apoi despre vinovăția şi 

osînda ce ne așteaptă pe noi, preoții, de vom da prea ușor, 
și fără o cercetare amănunţită, Prea Curatele Taine la cei ne- 
vrednici. După cum subiectele cuvîntului sînt două, tot astfel și 
folosul va fi îndoit dacă vom lua aminte la cele ce urmează. 

La cel dintii punct aș dori ca noi, cei împodobiţi cu darul 
preoţiei, să ne aducem aminte de ziua cea mare a Judecăţii de 
apoi, cînd ni se va cere, după măsura vredniciei și a dregătoriei 
ce ni s-a dat, dobiîndă și lucrare demnă de o treaptă așa de mare 
şi înfricoșată. De vom.-avea totdeauna această sfîntă grijă în 
minte şi ne vom sili cu toată puterea să lucrăm cele vrednice 
de cinstea avută, vom auzi și noi în ziua aceea fericitul glas: 
Bine slugă bună și credincioasă. peste puține ai fost credincios, 
peste multe te voi pune (Luca 19, 17-19). lar dacă ne vom lenevi 
și vom fi fără purtare de grijă, pentru marea răspundere ce o 
avem. ca preoți ai lui Dumnezeu, cu mare urgie vom auzi de la 
El în ziua cea mare a Judecăţii de apoi: Duceţi-vă de la Mire, 
blestemaţilor, în focul veşnic care este gătit diavolului şi îngeri- 
lor lui (Matei 25, 41). | 

Vorbind despre vrednicia mare şi înfricoșată a preoţiei, cu 
cuvintele Sfîntului şi dumnezeiescului Părinte Efrem Sirul, vom 
spune: „O, minune prea slăvită! O, putere nebiruită! O, înfrico- 


pis douä lucruri voi vorbi în cele ce urmează: întîi despre 

şată taină a preoţiei, gîndită și sfîntă, cinstită şi neprihănită, pe 
care Hristos, după ce a venit, a dăruit-o celor vrednici! Cad și 
mă rog cu lacrimi şi cu suspinuri,.ca să privim ca într-o oglindă 
la comoara aceasta a preoţiei. Comoară zic, celor ce o găsesc pe 
dinsa după vrednicie şi cu cuvioşie. Căci este pavăză strălucită 
și neasemănată, turn neclintit şi zid nebiruit. Este temelia întă- 
rită care de la pămînt se apropie pînă la bolta cerului. Și ce zic 
eu, fraţilor, că de crugurile cele prea înalte ale cerului se atinge; 
la însăși cerurile cerurilor se suie fără oprire şi în mijlocul în- 
gerilor fără de trup petrece cu strălucire și cu înlesnire. Și ce zic, 
în mijlocul puterilor celor de sus se face vorbirea cu însuși Stă- 
pînul îngerilor și Ziditorul şi Dătătorul de lumină și pe cit 
voiește îndată ia îndrăzneală. Nu voi înceta, fraților, de a slăvi 
treapta vredniciei voastre, pe care Sfînta Treime a dat-o fiilor 
lui Adam“ (Cuvînt despre preoţie, tomul 3, p. 17).: 
Dumnezeiescul Părinte Maxim Mărturisitorul zice cum tre- 
buie să fic viaţa preotului, față de această mare cinste a preoţiei, 
astfel: „Se cade preotului să fie sfint și cu sufletul și cu trupul, 
Să fie stilp de foc pentru ca să lumineze biserica, adică poporul 
lui Dumnezeu, și să fie mai curat decît razele soarelui pentru 
ca să nu-l] lase pustiu Duhul Sfint“ (Mărgăritare, Sfîntul Ioan 
Gură de Aur, Cuvînt despre vrednicia și nevrednicia preotului, 
p. 246-241). În acest cuvînt dumnezeiescul Părinte Maxim, ară- 
tînd cît de sfint trebuie să fie preotul, zice: „Deci, pentru aceasta, 
care preot nu este sfint, să fugă departe de liturghie ca să nu 
ardă și trupește și sufletește“. Apoi zice: „Preotul cel bun și ade- 
vărat trebuie să fie evlavios, curat, învățător, smerit, să nu fie 
bețiv, să-și înfrineze limba, să nu poarte miînie, nici să fie iu- 
bitor de argint, ci milostiv și în toate să fie primitor de străini; 
cu toții, mici şi mari, să fie drăgăstos și în pace, să nu ia do- 
bindă de Ja cei pe care îi împrumută, să nu blesteme și să nu 
afurisească pe nimeni, nici să se facă negustor pentru ca să nu 
spună minciuni. Osîndirea să nu o primească, să nu glumească 
pentru a face pe alţii să ridă, să nu vorbească cuvinte deșarte; 
să vorbească cele ce sînt spre folosul celor ce îl ascultă și ceea 
ce vorbeşte să fie din dumnezeiasca Scriptură; să nu fie lacom 
la bucate şi iubitor de desfătare, ca să nu scîrbească pe Duhul 
Sfint; să nu răspundă cu mînie și cu urgie, ici cu smerenie la toți; 
să nu se trufească cu nimic, nici să zavistuiască ciștigul altora; 
pe cel ce l-a ocărit pe el să-l ierte din toată inima şi înaintea 
tuturor, mai înainte de a apune soarele; să cerceteze cu blindeţe 
pe cei păcătoşi : şi cu frică de Dumnezeu să-i dojenească; să nu 
întărite pe cineva, nici bogat, nici sărac. Acestea toate să le pă- 

zească preotul cu multă nevoinţă și chibzuinţă. lar de nu va 
purta grijă de acestea şi nu le va păzi bine pentru folosul de 
obște al celor care învaţă de la el, i se cade să-şi spînzure de 
gît o piatră de moară şi să se arunce în mare, pentru că a călcat 
poruncile Domnului și nu s-a îngrijit de această învăţătură“ 
(Sfintul Ioan Gură de Aur, Mărgăritare, p. 248). 

Așadar, părinţilor şi fraţilor, poate v-am îngreunat auzul 
unora, scriind despre cum trebuie să fie viața preotului. Dar nu 
este bine pentru noi să fim indiferenți și fără grijă cînd 
ni se vestesc unele ca acestea de la Sfinţii și dumnezeieșştii Pă- 
rinți, care trebuie să fie cunoscute de toţi cei ce ne-am încumetat 
să primim înfricoşata taină a preoţiei. Sfîntul loan Gură de Avr, 
vorbind despre însemnătatea dregătoriei preoțești, zice: „Mare 
este dregătoria preoţilor, căci pentru aceasta şi marele Pavel 
zice: Ascultați pe învățătorii voştri și vă supuneți lor și îi aveți 
pe ei întru cinste (Evrei 13, 17; Romani 13, 17; I Petru 11, 17). 
Apoi, zice către cei credincioși: „Tu porți grijă numai de ale 
tale; și dacă pe acelea le vei rîndui bine, nici o grijă nu vei 
avea pentru ceilalți; dar preotul, chiar de îşi va economisi bine 
viața, însă dacă pentru toți cei dimprejurul său nu va purta 
grijă cu mare silință, împreună cu cei răi se va duce în gheenă'“ 
(Împărțirea de griu, Cuv. 52, p. 136). Apoi, arătînd că dregătoria 
cea mare a preoţiei Legii Harului coviîrșeşte p? cea a Legii vechi, 
luînd cuvîntul Mintuitorului din Evanghelie, zice: „Pe scaunul 
lui Moise au stat cărturarii şi fariseii... Jar acum nu mai putem 
zice că pe scaunu! lui Moise au șezut cărturarii și fariseii, 
deoarece preoția Legii Harulni nu mai stă pe scaun de prooroci, 
ci pe scaunul lui Hristos. Pentru aceasta, și marele Apostol Pavel 
zice: În locul lui Hristos vă rugăm... Nici îngerii. nici arhan- 
ghelii — zice Sfîntul Ioan Gură de Aur în continuare — nu pot 
să lucreze cele ale preotului, care îi sînt date lui de Dumnezeu“ 
(Ibidem, p. 439). 

Bucurie şi uimire, spaimă și frică îmi trece prin minte, 
auzind din gura acestui dumnezeiesc Părinte la cîtă cinste s-au 
suit preoții lui Hristos. Bucurie și uimire, că fiji lui Adam s-au 
învrednicit de un așa mare dar; iar frică și spaimă cînd mă 
gîndesc că, deopotrivă cu cinstea, se va cere de la preoţi şi da- 
toria acestei sfinte şi mari dregătorii şi după măsura dregătoriei 
şi a cinstei se va cere şi lucrarea, după cum este scris; Cei tari, 
tare se vor bate şi căruia i s-a dat mult, mai mult se va cere 
de la dînsul (Luca 12, 48). Acestea le avea în vedere şi Sfintul 
loan Gură de Aur cînd mustra pe cei ce rîvneau să ajungă 


258 URCUŞ SPRE INVIERE 


episcopi, fără însă a cunoaşte greutatea răspunderii, căci iată ce 
zice: „De ai fi știut tu că episcopul trebuie să fie al tuturor, pur- 
tînd sarcinile tuturor, că ceilalți de se vor mînia vor avea ier- 
tare, iar el nicidecum și că ceilalți de vor greşi vor avea dez- 
vinovăţie și lăsare multă, iar el nici una, atunci nu te-ai fi silit 
la dregătorie şi nu ai fi alergat“ (Ibidem, p. 440). Pe cei luptaţi de 
ispita de a se face preoţi, rîvnind la dregătoria aceasta cu orice 
preţ, îi sfătuiește cu tărie, zicîndu-le: „Cînd vei pofti preoție, 
pune împotrivă gheena, pune împotrivă darea de seamă de acolo, 
pune împotrivă viaţa fără de grijă, pune împotrivă măsura 
muncii. Că de vei greşi ca om, nimic de acest fel nu vei pătimi, 
dar preot fiind, te-ai pierdut“ (Ibidem). 

Din cele de mai sus putem înțelege că, într-adevăr, mare este 
dregătoria şi cinstea arhierească, dar să știm că, după măsura 
dregătoriei şi a cinstei, mai mult vom fi pedepsiți în ziua Jude- 
căţii de apoi, dacă nu se vor găsi la noi fapte bune pe măsură 
cu dregătoriile şi cinstea ce am vrut să le luăm asupra noastră. 

Fiindcă puţin mai înainte am amintit și de darul şi datoria 
episcopului de a hirotoni numai preoţi vrednici, m-am gindit 
să povestesc o istorioară sfîntă din cuvintele Sfinţilor Părinţi, 
care va aduce mult folos duhovnicesc Prea Sfinţiţilor episcopi. 

Se zice că înainte de adormirea sa, Părintele nostru Leon, 
episcopul Romei celei vechi, acesta a mers la mormîntul marelui 
Apostol Petru și a stat acolo patruzeci de zile și patruzeci de 
nopţi nemincat, rugîndu-se Sfintului Apostol cu lacrimi multe 
ca să se roage la rîndul lui, lui Dumnezeu, pentru a i se ierta 
păcatele făcute ca om în această lume. La sfîrșitul celor patru- 
zeci de zile i s-a arătat noaptea verhovnicul Apostol Petru, spu- 
nîndu-i: „M-am rugat lui Dumnezeu mult pentru tine și, iată 
că, ţi-a iertat toate păcatele tale, afară de hirotonii. Pentru ace- 
lea însă nu m-a ascultat Milostivul Dumnezeu, căci dacă ai hiro- 
tonit bine sau rău, vei da seama pentru aceasta“. Iar el, auzind 
aceasta, s-a întristat foarte tare și în puține zile a plecat la 
Domnul (Mărgăritare, Sfîntul Ioan Gură de Aur, p. 253). 

În continuare vom vorbi despre al doilea subiect pe care 
l-am amintit la început, adică despre marea primejdie ce-i aş- 
teaptă pe preoții care dau Sfintele Taine la popor fără a-i cer- 
ceta cu grijă. Se vede azi, mai mult ca oricînd, această nepăsare 
și netemece de Dumnezeu la mulți dintre preoții mireni, ta 
chiar și la unii din sfintele mănăstiri. Au ajuns unii din fraţii 
noştri duhovnici să considere că pot fi mai milostivi decît însuși 
Dumnezeu și, nevrind să mai ţină nicidecum cont .de scumpăta- 
tea sfintelor canoane, se folosesc în practicarea Tainei Sfintei 

Spovedanii numai de iconomia (pogorămintul) lor, fără nici o 
socoteală şi, luînd de la sine putere cu îndrăzneală, dezlegă cele 
nedezlegate de canoanele Apostolești, Sobornicești și părintești 
şi, cu păreri proprii, încearcă să răstălmăcească și să strice hotă- 
rîrile canonice. Să știe duhovnicii că de vor folosi în practicarea 
spovedaniei o iconomie nepotrivită față de scumpătatea sfinte- 
lor canoane, la greutatea păcatului celui ce se pocăiește, în loc 
să lucreze la îndreptarea sufletelor și vindecarea lor, vor fi ca 
păstorii cei neiscusiți și, în loc să scoată turma lor din prăpastie 
și din loc mocirlos, ei vor lăsa oile cele cuvintătoare ale lui 
Hristos să cadă în prăpastia păcatelor, dîndu-le astfel hrană 
nevăzuțţilor lupi. Va fi de ajuns să se piardă numai o oaie, pentru 
care S-a răstignit Hristos, ca să fie și ei osîndiți. 

Poate va zice careva dintre duhovnici: „Eu am putere să leg 
și să dezieg, căci această putere mi s-a dat de către arhiereu, 
cînd m-a hirotonit duhovnic“. Într-adevăr, ai putere, dar nu 
nelimitată. Căci de ar fi fost nelimitată, atunci nu ar mai fi fost 
nevoie de canoanele Sfinţilor Părinţi, care sînt dreptare după 
care atît episcopii, cît şi preoții duhovnici, se pot orienta ce tre- 
buie să lege și ce trebuie să dezlege și cum să le folosească cu 
scumpătate şi iconomie pentru îndreptarea și vindecarea sutele 
lor bolnave de patimi și păcate. 

Să vă dau o pildă din legile civile: 

Cineva este judecător, procuror sau legiuitor și, fiindcă are 
dregătorie și putere, ar trebui ca el singur să hotărască la toate 
procesele sentința de iertare sau de condamnare a celor pe care 
îi judecă, fără să ţină cont de articolele de lege. Oare poate spune 
cineva că un judecător ca acesta a judecat drept? Cred că nu. 
Deoarece chiar dacă este acesta procuror, judecător, magistrat 
sau chiar mai mare peste aceștia toţi, totuşi trebuie să ţină seama 
de hotărîrile legii, de codul civil sau militar, de constituţia ţării 
respective. Deci, dacă la judecarea celor din afara Bisericii se 
face această dreptate, necesară pentru îndreptarea oamenilor, cu 
atît mai mult judecătorii puși de Duhul Sfînt în Biserică, cărora 
li s-a încredinţat de la Hristos judecata sufletelor și puterea de 
a lega și dezlega păcatele oamenilor, vor trebui să țină cont de 
mărturiile veşnice și drepte ale legii lui Dumnezeu. 

Iar că sfintele canoane sìnt legiuiri ale Duhului Sfînt, care 
au mai mare putere decît legile împărătești și chiar decît tipicu- 
rile bisericeşti, acestea cred că le ştiu fraţii noștri, preoți și du- 
hovnici. Dacă totuși cineva mai are nelămuriri, să caute la tri- 
miterile următoare: canonul 1, 4, al Sinodului IV Ecumenic; 
canonul:8 al Sinodului III, cartea o sută, titlul 2, rinduiala a 11-a 

a lui Fotie și titlul 1, canonul 2; Sfîntul loan Hrisostom, cuvîn- 
tul 47 la Evanghelia de la Matei și cuvintul 8 la Andiante; Matei 
Vlastares la novela 131 a lui Justinian, canonul 16, litera L. Să 
citească cu atenţie și Prolegumena de obște despre Sfintele Ca- 
noane (vezi la Pidalionul de Neamţ, ed. 1844, p. 8 și cele 14 în- 
țelesuri sau cinstiri ce trebuie ştiute de obște la toate Sfintele 
Canoane), 

Iar fiindcă duhovnicul nu este numai judecător, ci și doctor 
și părinte, este bine să ţină seama că nici doctorii nu dau docto- 
riile fără chibzuială și că reţetele sînt potrivite cu boala fiecă- 
ruia, ca nu cumva în loc de sănătate, să sə pricinuiască acelui 
bolnav agravarea bolii sau moartea. Cel ce este cu adevărat pă- 
rinte, în povățuirea şi îndreptarea fiilor săi, nu va folosi în toată 
vremea numai mila, ci, neapărat, cîteodată și varga și alte pe- 
depse cuvenite după greşelile lor, pentru ca să nu ajungă la cele 
scrise: Părintele care cruță varga urăște pe fiul său (Proverbe 
13, 25). Însuși Dumnezeu nu este numai milostiv, ci şi drept. De 
aceea, proorocul David, prin Duhul Sfint, a zis: Mila și judecata 
Ta voi cînta Fie, Doamne (Psalm 100, 1). Într-adevăr, Dumnezeu 
este milostiv şi îndelung răbdător, dar și drept Judecător; ba chiar, 
spun Sfinţii Părinţi, noi trebuie să ne temem mai mult de mila 
decît de dreptatea Lui, căci dacă vom supăra dreptatea Lui vom 
putea alerga la mila Lui, iar dacă-vom supăra mila Lui, unde 
vom mai alerga? De aceea, să ne aducem aminte cu frică de cu- 
vîntul scris: Căci mila și minia de la El sînt și peste cei păcătoşi 
va odihni mânia Lui (Isus Sirah 5, 7). 

Așadar, trebuie ca părinţii duhovnici să țină cont de tăria și 
scumpătatea sfintelor canoane, iar unde ele hotărăsc legare să 
lege şi unde hotărăsc dezlegare să dezlege. Să țină cu dreaptă 
cumpănă legătură dintre scumpătatea și iconomia lor, căci, astfel, 
şi pe sine și pe fiii lor duhovnicești îi vor folosi spre mîntuire. 
De asemenea, este bine să-și aducă aminte părinţii duhovnici 
şi de învățătura marelui Părinte Ioan Gură de Aur care zice: 
„„Leagă bine pe cel păcătos pînă ce va îmbliînzi pe Dumnezeu; 
nu-l lăsa nelegat, ca nu cumva să fie legat de urgia lui Dum- 
nezeu. Dacă îl voi lega eu, Dumnezeu nu-l mai leagă; iar dacă 
nu-l voi lega, îl așteaptă pe el legăturile cele veșnice și nedez- 
legate. Căci dacă ne-am judeca pe noi înșine, nu am fi judecaţi 
de nimeni“ (I Corinteni 11, 31). Apoi continuă: „Să nu crezi că 
aceasta este cruzime și neomenie, ci ea se naște din blîndeţe, 
din dorinţa de vindnecare și buna îngrijire. Dar vei zice că i 
s-a dat un timp destul de lung ca pedeapsă. Cit timp? Un an, doi 
ani, sau trei? Eu nu caut la mulțimea timpului sau a anilor, ci 

la îndreptarea sufletului... Dacă cel păcătos s-a umilit, dacă s-a 
pocăit, atunci s-a făcut totul; dacă nu s-a întîmplat aceasta, 
atunci timpul îndelungat nu foloseşte la nimic! Noi nu căutăm 
să vedem dacă rana a fost legată un timp mai îndelungat, ci 
dacă legătura a folosit la ceva. Dacă a folosit și într-un timp mai 
scurt să n-o mai pui. lar dacă n-a folosit ja nimic, pune-o şi 
peste zece ani. Aceasta să-ți slujească ţie de hotar pentru dezle- 
garea rănii: dobîndirea și vindecarea rănii celui legat de păcate“ 
(Sfintul loan Gură de Aur, Comentariu la II Corinteni 19; Sfin- 
tul Simeon 'Tesaloniceanul, cap. 5, p.251-264). 

O, cît de minunat indreptar pentru părinţii duhovnici sînt 
aceste cuvinte aurite ale dumnezeiescului Hrisostom. Din ele se 
înţelege că atît scumpătatea cît şi iconomia sau pogorămîntul 
canonisirii trebuie să se facă după măsura rîvnei de îndreptare 
și după arătarea roadelor de pocăință de către cel legat care se 
pocăieşte. Cine va dori să studieze mai pe larg problema canoni- 
sirii, să citească despre aceasta în Pravila Bisericească a lui Ni- 
codim Sachelarie (1940, p. 101-104). 

Același sfint Ioan Gură de Aur, arătînd că preoţilor du- 
hovnici, care sînt păstori duhovniceşti ai turmei lui Hristos, li 
se cade să lucreze cu mare silință și sîrguinţă la curățirea și 
vindecarea oilor cuvintătoare, bolnave și rănite de păcate, ale- 
gîndu-le dintre cele sănătoase pentru a nu le da hrana cea Prea 
Stintă a Trupului și Sîngelui Domnului, zice: „Precum la turmă, 
unde unele oi sint sănătoase, iar altele sînt pline de riie, este ne- 
voie ca păstorii să le aleagă pe cele bolnave de cele sănătoase, să le 
închidă și să le țină la întuneric şi să le dea altă hrană, nelăsîn- 
du-le să se împărtășească nici de apa limpede, nici de pășune 
curată, nici de izvorul cel curat de dinafară, tot astfel şi părinţii 
duhovnici pe cei bolnavi cu păcatul trebuie să-i despartă de 
cei sănătoși pînă ce se vor tămădui'“ (Împărțirea de grîu, Cuv. 
34, p. 450). 

Iată cu cită grijă sfîntă acest dumnezeiesc Părinte și mare 
dascăl al Bisericii lui Hristos, apără cinstea şi scumpătatea Prea 
Curatelor și nepreţuitelor Taine ale lui Hristos şi cum învaţă 
pe părinţii duhovnici să aleagă pe cei bolnavi de cei sănătoși 
pînă la vindecare. Același sfint zice că cei nevrednici de a se 
împărtăși cu Sfintele Taine nu numai că trebuie să fie deosebiți 
spre canonisire, dar nici în biserică să nu stea în timpul Litur- 
ghiei celor credincioși. ci să iasă din biserică odată cu cei chemaţi. 
Iată cuvintele lui: „Masa este împărătească. Îngerii slujesc la 
masă. Însuși Împăratul este de faţă și tu stai căscînd; mîinile 
îți sînt întinate și nici o purtare de grijă nu ai? Nu-ţi aduci 

aminte ce a păţit cel ce nu avea haină de nuntă?“ Și apoi zice: 
„Cei ce nu sînt vrednici să se împărtăşească, să iasă din biserică 
odată cu cei chemaţi, cînd va auzi pe diacon că strigă: Cîţi sìn- 
teji chemaţi, ieșiţi... Căci cei ce nu se împărtășesc sînt intru 
pocăință şi cei ce sînt întru pocăință să se depărteze cînd sint 
de fațä Prea Curatele Taine, fiindcă ei cu nimic nu se deosebesc 
de cei chemaţi“ (Ibidem, p. 457). 

Apoi, arătînd cît de cucernică și sfintă trebuie să fie cuge- 
tarea noastră față de Trupul și Singele Domnului cînd ne îm- 
părtășim, zice: „Cînd vei vedea Trupul Domnului pus înainte, zi 
către tine așa: Pentru Trupul acesta nu mai sînt eu pămînt şi 
cenuşă, nu mai sînt rob, ci liber. Pentru aceasta nădăjduiesc să 
iau cerurile și bunătăţile din cer, viața cea fără de moarte, par- 
tea îngerilor, petrecerea împreună cu Hristos. Trupul acesta, pi- 
ronindu-se și bătindu-se, nu l-a suferit moartea. Pe Trupul 
acesta văzîndu-l răstignit soarele, și-a ascuns razele sale. Pentru 
aceasta și catapeteasma s-a rupt, pietrele s-au despicat atunci și 
tot pămîntul s-a cutremurat... Trupul acesta, neputind să-l mis- 
tuiască iadul și moartea, i-a vărsat pe toţi cei din iad afară, căci, 
după cum balaurul cel babilonesc, după ce a luat hrana a crăpat 
în mijloc, astfel a păţit şi moartea cînd a primit Trupul Stăpînu- 
lui. Trupul acesta ni l-a dat nouă să-l tăiem și să-l mîncăm... 
Trupul acesta care stă de-a dreapta slavei întru cele înalte, după 
cum mai înainte prin Duhul Sfînt s-a zis: Zis-a Domnul Domnu- 
lui meu: Şezi de-a dreapta Mea... (Împărţirea de grîu, Cuv. 55, 
p. 61). 

În încheierea acestui cuvint, în care s-a vorbit, pe scurt, 
despre vrednicia preoţiei şi osînda preoților care vor da Sfintele 
Taine celor nevrednici, ca o concluzie şi pecete peste toate cele 
zise, redăm cuvintele aceluiaşi sfînt, loan Gură de Aur, potrivit 
cărora „preotul care slujește cele sfinte şi se împărtășește cu ne- 
vrednicie, este asemenea cu cei ce L-au răstignit pe Hristos și 
L-au împuns pentru ca să-l verse Sîngele“ (Mărgăritare, Sfintul 
loan Gură de Aur, p. 252). 


Părinților şi fraților, 


La sfîrșit îmi cer iertare de la toți, și mai ales de la cei 
împodobiţi cu darul preoţiei, că am îndrăznit să vă aduc aminte 
de cele pe care poate le știați. Prin cele arătate am vrut ca și pe 
mine păcătosul să mă trezesc şi pe frații mei să-i folosesc, după 
puterea mea de pricepere, pentru ca toţi, cu mila Domnului, să 
ne păzim și să nu ne facem vinovaţi de Trupul și Sîngele Dom- 
nului, spre a nu fi osîndiți de mînia cea dreaptă a lui Dum- 
nezeu. AMIN ! 


PREDICĂ 


DESPRE PREGĂTIREA PENTRU SFÎNTA ÎMPĂRTĂȘANIE 
ȘI DESPRE OSÎNDA PREOȚILOR CARE DAU 
SFINTELE TAINE CELOR NEVREDNICI 


„Să se cerceteze omul pe sine și 
după aceea să mănince din piine 
şi_să bea din pahar. Căci cel ce 
mănincă și bea cu nevrednicie, 
osindă sieși mănincă şi bea, nesoco- 
tind Trupul Domnului“ (1 Corinteni 
11, 26-29). 


Părinților, fraților și iubiți credincioşi, 


vechi și preoția Legii harului, precum şi unele din multele 

datorii ale preotului Bisericii lui Hristos. Am socotit că este 
bine să amintesc şi unele lucruri despre pedeapsa mare pe care 
o vor lua preoții în ziua Judecăţii de apoi, dacă vor da Sfintele 
Taine celor nevrednici și despre pedeapsa celor ce se vor împăr- 
tăşi cu Prea Curatele Taine nevrednici fiind. 

Trebuie să ştim că nu numai acei creștini ce primesc Prea 
Curatele Taine cu nevrednicie se vor munci în veci, ci mult 
mai mare muncă vor lua acei preoți care, știind pe cineva ne- 
vrednic, îl vor împărtăși cu Trupul și Sîngele Domnului. 

Iată ce zice Sfintul Ioan Gură de Aur în această privinţă: 
„Să ştiţi voi, diaconilor care slujiți, şi voi, preoţilor, care împăr- 
țiti darurile acestea, că nu mică muncă zace asupra voastră dacă, 
știind la cineva vreo răutate, îi veți îngădui să se împărtășească 
de masa aceasta. Singele lui Hristos din mîna voastră se va 
cere. Chiar vreun voievod de ar fi, sau eparh, sau chiar cel în- 
coronat cu coroană; dar dacă cu nevrednicie se apropie, oprește-l 
pe el, căci mai mare stăpinire ai tu decit aceștia. Căci dacă ți 
s-ar fi încredințat ţie să păzești curat pentru turmă vreun izvor 
de apă și ai fi văzut vreo oaie avind pe bot mult noroi, cu sigu- 
ranţă nu ai fi lăsat-o pe ea să se plece și să tulbure curgerea cea 


A 
T predica anterioară s-a arătat cîte ceva despre preoția Legii 

limpede. lar acum nu izvor de apă, ci de Singe și de Duh în- 
credințindu-se ţie, și văzînd pe cei ce au păcat mai cumplit 
decît tot poporul că se apropie, nu te scîrbești și nu îl oprești? 
Ce iertare vei avea pentru aceasta? Pe voi Dumnezeu v-a cinstit 
cu această cinste ca să alegeţi şi să deosebiți unele de altele. 
Aceasta este dregăloria voastră, aceasta este întărirea și cununa, 
iar nu cu haină albă și strălucită îmbrăcindu-vă, să înconjurați, 
căutînd pe cei vrednici. Şi de unde știu, vei zice, pe cutare sau 
pe cutare? Nu pentru cei neștiuţi îţi zic. ci pentru cei cunoscuți. 
Dar să zic ceva mai înfricoșat. Nu este aşa rău a intra înăuntru 
cei îndrăciţi, precum ar fi dacă ar intra aceștia care, zice Pavel 
Apostolul, au călcat pe Hristos şi au socotit Singele Legii a fi 
de obşte, și au ocărit Darul Duhului. Mai rău este cel ce a păcă- 
tuit și se apropie, decit cei îndrăciți, căci aceia pentru că sînt 
îndrăciți nu se muncesc, iar aceștia, cînd se apropie cu nevred- 
nicie, la muncă veșnică se dau. Deci nu numai pe aceștia să-i 
gonim, ci pe toţi pe care îi vom vedea că se apropie cu nevred- 
nicie... Nu da sabia în loc de hrană... Iar dacă preotul, mult isco- 
dind, nu a știut pe cel rău, nu are nici o vină“. Apoi zice: „Ci 
măcar din nebunie de va veni cineva să se împărtășească cu 
nevrednicie, oprește-l, şi să nu te temi. Teme-te de Dumnezeu, 
nu de om! Iar de te vei teme de om, și dinsul va ride de tine; 
iar dacă de Dumnezeu te vei teme și oamenilor vei fi întru cinste. 
Iar dacă tu nu îndrăznești, la mine adu-l! Nu-i voi îngădui să 
facă aceasta. De suflet mă voi despărți mai înainte de a da 
Sîngele stăpinesc cu nevrednicie şi sîngele meu voi vărsa mai 
înainte de a da Singe atît de înfricoșat celui ce nu i se cuvine. 
(Împărțirea de griu, Buzău, 1833, Cuv. 55, p. 458-459). 
Vedeţi, fraţii mei preoți, cît de mare și de fierbinte era ho- 
tăriîrea acestui dumnezeiesc și mare dascăl al Bisericii lui Hristos 
de a se jertfi pe sine, pentru a apăra scumpătatea Prea Sfintelor 
Taine ale Trupului și Sîngelui Domnului? Aţi auzit în cele de 
mai sus că nu mică muncă ne aşteaptă pe noi, preoții, dacă, știind 
pe cineva nevrednic, vom îndrăzni să-i îngăduim să se împăr- 
tăşească. Deci să ne fie aceste învățături spre mărturie şi frică 
de Dumnezeu în viața noastră de slujitori ai Sfintelor Altare. 
În coniinuare să spunem cîte ceva despre pregătirea celor 
ce vor să se împărtășească cu Prea Curatele Taine. Tuturor celor 
ce vor să se apropie de înfricoșătoarele Taine ale lui Hristos le 
dăm acest sfat potrivit, care este o cale de mijloc. Așadar, ei nu 
trebuie nici toate a le arunca la Dumnezeu și să se lenevească, 
nepregătîndu-se după putere; dar nici, silindu-se la nevoință după 
puterea lor și ostenindu-se, să li se pară că toate le-au isprăvit 

şi să se miindrească, părîndu-li-se că au împlinit tot şi că se pot 
apropia cu toată vradnicia de Sfintele Taine. 

Vom arăta puţine lucruri care trebuie să fie cunoscute de 
cej care doresc să se unească cu Hristos prin împărtășirea cu 
Prea Curatele Sale Taine. 

Mai întîi trebuie să știm că pregătirea noastră pentru Sfinta? 
Împărtășanie este îndoită, adică trupească și sufletească. Cea 
trupească constă în post, înfrinare de la poftele trupeşti, prive- 
ghere, plecări de genunchi și alte osteneli prin care să se cu- 
răţe şi să se ușureze trupul de cele care îl îngreunează, îl aprind 
şi îl spurcă. Pregătirea sufletească cuprinde: spovedanie curată 
la duhovnic, citirea pravilei (adică a rugăciunilor după rinduiala 
din Ceaslov) și a altor rugăciuni făcute cu frică de Dumnezeu, cu 
luare aminte și cu umilinţă. Apoi cel ce s împărtășește trebuie 
să nu fie certat cu nimeni, să nu poarte miînie împotriva cuiva, 
să ierte tuturor celor ce i-au greșit cu ceva, aducindu-și aminte 
de cuvintele Mintuitorului, Care zice: De veți ierta oamenilor 
greșelile lor, și Tatăl vostru Cel din ceruri vă va ierta vouă gre- 
şelile voasire. De asemenea, să se silească după putere ca să nu 
aibă nimeni ceva asupra sa (Vezi Învățătura de credințë, Bucu- 
reşti, p. 296-297). 


Iubiți credincioşi, 


Fiindcă s-a spus mai sus că una din faptele bune ale celui 
ce se apropie de împăriăşirea cu Prea Curatele Taine este și 
postul, trebuie să știm că postul este îndoit: trupesc și duhovni- 
cesc. Pentru cel care nu este bolnav postul trupesc s-ar mărgini 
la acestea: postirea celor patru posturi de peste an care sînt 
rînduite de Sfinții Apostoli şi de Sfinţii Părinţi. precum și a 
zilelor de miercuri și vineri. Cine va vrea să prisosaască drepta- 
tea iui, să țină şi postul de luni. Aceste zile se vor posti tot 
timpul anului, afară de timpul cînd Biserica dezleagă, po- 
trivit 'Tipicului Mare. Toţi creștinii au datoria ca, pe lîngă 
cele arătate mai sus, să postească și ajunurile Nașterii lui Hristos 
şi a Botezului Domnului, în ziua Înălţării Sfintei Cruci (14 
septembrie) și în ziua tăierii capului Sfîntului Ioan Botezătorul 
(29 august). 

Înfrînarea la masă înseamnă a nu mînca chiar pină la să- 
turare. Cel ce se pregăteşte să se împărtășească, trebuie să se 
înfrîneze și de la masa de seară, iar cei căsătoriţi să sa înfrîneze 
de la soțiile lor in sfintele posturi, în sîmbete, duminici și săr- 
bători, precum şi cel puţin o săptămînă înainte de a primi 

Sfintele Taine şi trei zile după ce s-au împărtășit. Însă această 
infrînare de la împreunare, atit în posturi, cît şi în zilele amin- 
tite, trebuie să se facă cu învoirea ambilor soţi pentru a petrece 
în post şi rugăciune, după cum ne învaţă Sfîntul Apostol 
Pavel (I Corinteni 7, 5; Sfintul Timotei can. 5, 13; Sfin- 
“ul Dionisie can. 3; P.M.G. cap. 171; Sfîntul Simeon Tesaloni- 
ceanul, can. 9, 16, ș.a.) '. 

La fel şi clericii sînt datori să se înfrîneze de la soțiile lor 
cîteva zile înainte și după săvîrşirea Sfintei Liturghii, pentru 
vrednicia Sfintei Împărtășanii. (Sfîntul Simeon Tesaloniceanul, 
can. 9, 14-15). Valsamon, în răspunsul 4 către Marcu al Alexan- 
driei, zice: „Cei ce nu se înfrînează de împreunarea trupească, cu 
soțiile lor legitime sîmbăta și duminica, se cuvine să se îndrepte 
cu canonisiri““, apoi adaugă că se cuvine să se ferească de împreu- 
nare în tot Sfintul și Marele Post și în toate vinerile și miercurile 
(Pidalionul, M. Neamţ, 1844, p. 451). De asemenea, nici Prea 
Curatele Taine, nici sfînta anaforă, nici aghiasmă mare sau mică 
nu poate lua, nici sfintele icoane nu le poate săruta cel care în 
ziua aceea s-a aflat trupește cu soţia sa (vezi canoanele cele de 
mai sus și P.M.B. cap. 166-170; Sfintul Simeon Tesaloniceanul, 
can. 4, 100). 

Mai fericiţi şi mai cucernici sînt cei care măcar şapte zile 
înainte de a se împărtăși cu Prea Curatele Taine se înfrînează 
de la împreunarea cu soțiile lor şi se pregătesc cu post și cu 
rugăciune stăruitoare. Pentru că dacă Moise a primit poruncă de 
la Dumnezeu să curățească pe poporul lui Israel cu post, cu ru- 
găciune şi cu înfrînarea de la soţii, trei zile înainte de a se 
pogori El pe muntele Sinai, spre a se face vrednici nu de a se 
sui pe Sinai, ci de a se apropia de poalele muntelui pe care urma 
să se pogoare Dumnezeu, oare cu cit mai mare pregătire ar trebui 
să aibă acei creștini care se apropie nu de muntele Sinai, ci de 
însuși Dumnezeu? Atunci s-a zis că dacă cineva se va atinge de 
muntele Sinai, unde trebuia să se pogoare Dumnezeu, cu pe- 
deapsa uciderii va sfîrși (Ieşire, cap. 1). Creștinii care nu se 
apropie de muntele Sinai, ci vor să se atingă și să se împărtă- 
șească cu Trupul și Sîngele Fiului lui Dumnezeu, de nu se vor 
pregăti pe sine mai mult ca aceia, cum vor scăpa de pedeapsă 


1. Pregătirea pentru primirea Prea Curatelor Taine ale lui Hris- 
tos este o datorie deopotrivă de mare, atît pentru călugări cit și pentru 
mireni; dar pe Jîngă îndatoririle pe care îi privesc şi pe unii şi pe alţii, 
s-au pus aici și unele care revin numai celor din urmă. 

pentru negrijă și neevlavie faţă de focul dumnezeirii pe care 
vor să-l primească? 

Să spunem cîteva lucruri şi despre postul duhovnicesc care 
este mai înalt decit cel trupesc, dar cu cît este mai folositor, cu 
atît este mai greu de ţinut. Postul duhovnicesc pentru a fi îm- 
plinit, este necesar ca omul să-și păzească mintea de gindurile 
care o spurcă și o răspîndesc la cele deșarte şi trecătoare. Pre- 
cum trupul are lumea lucrurilor, așa şi mintea are lumea duhu- 
rilor și a gîndurilor; şi după cum trupul poate desfrîna sau face 
alt fel de păcat prin lucruri, tot astfel și mintea destrînează sau 
face alte păcate prin gînduri (Filocalia, vol 2, Sfintul Maxim 
Mărtursitorul, C. 53, C. 64). De asemenea, cel ce se împărtă- 
şeşte cu Prea Curatele Taine trebuie să aibă mare grijă și de 
paza celor cinci simţuri: văzul, auzul. mirosul, gustul și pipăitul. 
Acestea, după mărturia Sfintului Prooroc Ieremia, sînt ferestrele 
prin care intră în sufletul nostru moartea păcatului (Ieremia 
9, 20). 

'Trebuie, apoi, să ne păzim limba pentru a nu vorbi minciuni, 
glume și alte cuvinte deșarte și putrede, deoarece, zice Sfînta 
Scriptură: Mulţi au căzut prin uneltirile limbii (Isus Sirah 20, 
18-19). Trebuie să postească nu numai limba de cuvinte deșarte, 
dar nici mîna să nu se atingă de lucru sirăin, să nu îndrăz- 
nească să iscălească acte nedrepte și nici să pipăie cu ea cele 
ce duc la păcat. Să postească și piciorul spre a nu se duce unde 
nu-l place lui Dumnezeu. 

În sfirșit, pe lîngă acest post îndoit, adică trupesc şi du- 
hovnicesc, despre care în puţine cuvinte am amintit aici, cel 
ce vrea a se împărtăși cu Trupul și Sîngele Domnului să se si- 
leuscă să-și cîştige smerenia inimii și să-și păzească știința gîn- 
dului său (conștiința) curată şi neprihănită faţă de toţi. 

De asemenea, să nu creadă cineva că fericirea lui constă în 
a se împărtăşi cît mai des, ci să știe că împărtășirea presupune o 
bună pregătire, după putere, cu smerenie, zdrobire de inimă și 
cu evlavie nefățarnică. În sprijinul acestei învățături aduc măr- 
turia Sfîntului Ioan Gură de Aur care zice: „Mulţi se împărtășesc 
cu Tainele acestea o dată pe an, alții de două ori, iar alții de 
mai multe ori... Către toţi ne este cuvîntul acesta, nu numai că- 
tre cei de aici, ci și către cei ce șed în pustie, căci şi aceia o dată 
în an s2 împărtășesc, iar de multe ori și după doi ani... Așadar, 
care dintre aceștia sînt mai bine primiţi? Cei ce o dată, cei ce de 
multe ori sau cei ce de puţine ori se împărtășesc?“ Apoi, arătînd 
care este adevărata pregătire pentru a fi primită împărtășirea 
lor, zice: „Cei ce au știința gîndului curată, cei ce sînt cu inima 

curată, cei ce au viaţă neprihănită, întotdeauna să se apropie. 
Iar cei ce nu sînt într-acest fel, niciodată măcar“ (Împărţirea de 
griu, Buzău, 1833, Cuv. 53, p. 449). De aici poate înţelege oricine 
că fericirea celui ce se împărtășește nu stă în a se împărtăși mai 
des sau mai rar, ci în a se împărtăși cu inima curată şi cu ne- 
prihănire. 

Dar poate va intreba cineva: „Cum pot să mă fac vrednic 
de o împărtășire aşa de scumpă, care cere o atît de mare pregă- 
tire?“. La această întrebare voi răspunde nu cu cuvintele mele, ci 
cu ale Sfîntului Anastasie Sinaitul. care ne spune: „Numai dacă 
vrei, omule, te vei face vrednic“. Apoi, arătînd care sînt pricinile 
cele mai de nevoie spre lucrarea acestei vrednicii, zice: „Cunoaș- 
te-te pe tine că &ști păcătos, părăsește-te de păcate, lipsește-te 
de vicleșuguri și de mînie, arată fapte de pocăință, apucă-te de 
curăție și de blindeţe, îndelung rabdă, arată umilință, dă milos- 
tenie la săraci și la străin: din roada dreptăţii și roagă-te lui 
Dumnezeu cu sufletul zdrobit şi, astfel, te vei face vrednic“ 
(Sfintul Ivan Gură de Aur, Mărgăritare, cuv. 7 al Sfintului Anas- 
tasie Sinaitul, p. 225). 

> 


Iubiți fraţi creştini, 


Am văzut în cele de mai sus mărturia dumnezeescului Hris- 
sostom care ne încredințează că fericirea celui ce se împărtă- 
șeşte cu Sfintele Taine nu stă în deasa sau rara împărtășire, ci 
în a se împărtăși cineva cu pregătire și cu vrednicie. Iar pentru 
a arăta faptele bune prin care ne putem face vrednici de împăr- 
tăşirea Sfintelor Taine, am amintit învăţăturile Sfîntului Ioan 
Gură de Aur și ale Sfîntului Anastasie Sinaitul, care, pe scurt, 
se cuprind în acestea: a avea știința gîndului (conștiința) curată, 
a avea inima și viața neprihănită. 

Dacă cuvintele Sfîntului Ioan Hrisostom pentru unii par a 
fi prea subțiri, este bine să le explicăm pe fiecare în parte. A avea 
„Știința gîndului curată“ înseamnă a nu ne mustra conștiința 
de vreun păcat trupesc sau sufletesc, sau a nu avea cineva asu- 
pra noastră vreo supărare pentru motivul că l-am nedreptăţit 
cu ceva. 

A avea „inimă curată“ este o mare virtute, de vreme ce 
cei curați cu inima sînt văzători de Dumnezeu, după cuvintul: 
Fericiți cei curați cu inima, că aceia vor vedea pe Dumnezeu 
(Matei 5, 8). Inimă curată este aceea care s-a curății de păcate 
și de răutate. Iar a avea „viață neprihănită“ înseamnă o întreită 
sfințenie: a trupului, a minții şi a inimii, constînd în a nu fi 

pătaţi cu vreun păcat, nici la trup, nici la minte, nici la inimă. 
Cine are acest lucru a ajuns la culmea fericirii duhovnicești, 
adică a desăvirșirii în fapta cea bună. Pe unii ca aceștia îi feri- 
cește Duhul Sfint cînd zice: Fericiţi cei fără prihană în cale, care 
umblă în legea Domnului (Psalm 118, 1), adică cei care pe calea 
veacului acestuia curgător călătoresc cu curăția trupească, gîn- 
ditoare și cu inima curată. 

Scriind acestea, mă gîndesc la uneltirile dracilor prin care 
dau război nevăzut călugărilor şi mirenilor credincioși, pentru 
a-i împiedica să ajungă la această desăvirșire și neprihănire și 
a le aduce pagubă duhovnicească, prin neunirea cu Prea Cura- 
tele Taine, adică cu Hristos Domnul și Mîntuitorul nostru. El a 
venit în lume din iubire pentru noi, a pătimit pentru a noastră 
miîntuire, iar în această Sfîntă şi înfricoșată Taină ni se dă pe 
Sine întreg, adică cu Trupul și Singele Său. El vrea însă ca și 
noi întregi să ne dăm Lui, avînd neprihănite inima, mintea și 
trupul. Numai El știe cît de puţini sînt în această lume cei care 
se unesc cu Dinsul în acest chip. 

Cîtă dragoste și îndurare se poate înţelege din partea lui 
Dumnezeu în această Taină! Căci El, din atita iubire ce o are 
către om, a binevoit să Se dea nouă, să-l mîncăm Trupul și să-I 
bem Sîngele. Într-adevăr, Păstorul nostru Cel bun și mare nu 
ars asemănare în mila și îndurarea Sa faţă de neamul omenesc. 
Căci nu s-a auzit cîndva de vreun păstor, oricît de bun ar fi fost şi 
oricît de mult și-ar fi iubit oile turmei sale, să le îi hrănit pe ele 
cu carnea trupului său și să le fi adăpat pe ele cu sîngele său. 
Fiindcă în această înfricoșată Taină şi necuprinsă de minte acest 
lucru se întîmplă, deoarece Păstorul Cel Mare nu cu 
altă hrană și băutură hrăneşte şi adapă oile Sale cele cuvintă- 
toare, ci cu Trupul și Singele Său. De aceea și dumnezeiescul 
Părinte Ioan Gură de Aur, înţelegînd această negrăită dragoste 
a Păstorului nostru Celui din ceruri față de oile Sale de pe pă- 
mint, a zis: „Care păstor își hrănește oile cu mădularele Sale? 
De multe ori sînt unele mame care după naștere dau pe copiii 
lor la altele să-i hrănească. lar El nu a suferit aceasta, ci ne 
hrănește cu Sîngele Său“ (Împărțirea de grîu, cuv. 54, p. 454). 

Pe unii îi înşeală vicleanul diavol cu o evlavie și smerenie 
fățarnică, că nu sînt vrednici de a se împărtăși cu Sfintele Taine. 
Prin această părută evlavie îi aruncă în lenevire, în nepăsare și 
în nesimţire faţă de folosul nespus pe care l-ar cîştiga prin 
apropierea cu evlavie sinceră de Sfintele Taine. Pe alții îi face 
să amine vremea împărtășirii de la un an la altul, de la un 
post -la altul și, astfel, depărtindu-se prea mult de impărtășirca 

cu Trupul şi Sîngele Domnului, nu pot nicidecum să sporească 
în calea lucrării poruncilor lui Dumnezeu. Şi cum ar putea, dacă 
nu vor să se unească cu Ziditorul lor Care a zis: Rămineţi întru 
Mine şi Eu întru tvoi..., căci fără de Mine nu puteţi face nimic 
(loan 15, 5-6). Pe alții nici chiar la bătrîneţe, nici cînd au ajuns 
slabi și foarte bolnavi, nu-i lasă satana să se apropie și să se 
unească cu Hristos. 

Dar buna grijă pe care trebuie să o aibă creștinii aste aceea 
că atunci cînd vor vedea pe cineva din familie sau din rude- 
niile lor că s-a îmbolnăvit, să cheme repede preotul și să-l 
sfătuiască să-şi mărturisească amănunțit toate păcatele sale pe 
care ține minte că le-a făcut în viață; și aceasta făcîndu-se, 
preotul, dacă va găsi de cuviință, să-l împărtășească; dar dacă 
este o situaţie aproape de moarte, negreșit să-l împărtășească, 
căci în această situație preotul are voie și dezlegare canonică 
să-l împărtășească pe muribund cu Sfintele Taine, chiar de ar 
avea şi păcate grele (în cazul acesta cel ce moare fiind primit 
ca tilharul de pe cruce). Apoi, dacă, prin voia lui Dumnezeu, 
după primirea Sfintelor Taine se va face sănătos, atunci, de a 
avut vreo oprire, să rămînă întru pocăință anii prevăzuţi de ca- 
noane (P.M.B., gl. 320). 

Am auzit din gura unor creştini și alte sfaturi pe care vi- 
cleanul le șoptește la urechea celor puţini credincioși: „Nu 
chema pe popa dacă eşti bolnav, căci dacă vine el, vei muri. 
Lasă, că de va fi nevoie îl vei chema atunci cînd vei simți că 
ai slăbit de tot“. Dar vai, ce mare înșelăciune a dracilor este 
acest sfat prin care ei se silesc să nu lase pe creștin ca nici 
măcar pe patul morţii să sa apropie de împărtășirea cu Tainele 
lui Hristos. Mulţi, ascultînd de aceste sfaturi ale vicleanului, s-au 
dus de aici la veșnica osîndă, căci moartea i-a răpit atunci cînd 
a trimis-o Dumnezeu, iar nu atunci cînd au vrut ei să vină. 

Pe mulţi rătăciţi de la adevăr i-a sfătuit satana că fericirea 
și sfințenia constă în cantitatea cît mai mare a Sfintelor Taine 
primite, adică în împărtășirea cît mai deasă fără cuvenita pre- 
gătire arătată mai sus. Aceștia, fiind înşelaţi de diavolul în chip 
jalnic, au uitat spusele marelui Apostol Pavel: Să se ispitească 
omul pe sine și așa să mănînce din pîine şi să bea din pahar. 
Căci cel ce mănîncă și bea, nesocotind Trupul Domnului, osîndă 
îşi mănîncă și bea (I Corinteni 11, 28-29). Dacă unii ca aceștia 
au uitat și defaimă aceste cuvinte, să-și aducă aminte și să se 
cutremure măcar de alte cuvinte înfricoșate ale marelui Apostol 
Pavel care zice : cine a călcat Legea lui Moise, este ucis fără 
de milă, pe cuvintul a doi sau trei martori; gindiți-vă; cu cît 

mai aspră fi-va pedeapsa cuvenită celui ce a călcat în picioare 
pe Fiul lui Dumnezeu şi sîngele testamentului cu care s-a sfințit, 
l-a necinstit, şi duhul harului l-a făcut de ocară (Evrei 10, 28-29). 
În ce fel cade cineva sub această osîndă, de a călca pe Fiul lui 
Dumnezeu, spune dumnezeiescul Hrisostom astfel: „Cînd tu te 
împărtășești cu El în Sfintele Taine și faci păcat, spune-mi: Oare 
nu L-ai călcat pe El? Oare nu L-ai defăimat pe El? Căci pre- 
cum nu avem nici o grijă de cele ce se calcă de noi, așa și cei 
ce greşesc nu au nici o grijă de Hristos“ (Impărțire de griu, 
Cuv. 53, p. 448). Acelaşi sfint, loan Gură de Aur, zice: „Tu ai 
socotit Sîngele Legii, prin care te-ai sfințit, a fi de obște. Ce 
înseamnă de obște? Necurat sau nimic, avind mai mult decît 
celelalte pe care nu le băgăm în seamă. Adică ai socotit Singele 
lui Hristos cu oricare sînge al oricărui om de rînd sau dobitoc“ 
(Ibidem, p. 448). 

Cei ce doresc o deasă împărtășanie spun: noi vrem să ne 
împărtăşim cît mai des pentru a urma, astfel, pe primii creştini 
care se împărtășeau, pe vremea Sfinților Apostoli, aproape în fie- 
care zi. Într-adevăr, aste bună rivna și fapta aceasta. Însă orice 
rîvnă sau faptă bună, dacă este lipsită de smerenie și de dreapta 
socoteală, nu numai că nu foloseşte pe cel care o lucrează, dar îl 
duce și în muncă. Dacă cineva dorește să se împărtășească mai 
des, asemenea primilor creștini, să ştie că nu este de ajuns 
dorința de a urma pe aceia cu faptele. Dacă atunci, cînd Biserica 
era la începuturi, a fost puţină vreme acsst obicei al desei îm- 
părtășiri, trebuie să vedem şi în ce fel era viaţa primilor creștini. 
După ce vom afla aceasta, să facem o comparaţie între viața noas- 
tră și cea a lor, iar de vom fi asemenea lor, să îndrăznim, ca şi 
dînșii, să ne apropiem de Prea Curatele Taine. 
` Dar cum a fost viaţa şi petrecerea acelora, de se încumetau 
să se împărtășească zilnic? lată ce zice cel cu gura și limba de 
aur: „Socoteşte, omule care voiești să te împărtășsști, ce au făcut 
Sfinţii Apostoli cînd s-au apropiat de acea Sfîntă Cină? Oare nu 
s-au întors la rugăciuni și laude? Oare nu la sfinte privegheri? 
Oare nu la învățătură îndelungată și plină de multă filozofie? Că 
cele mai mari şi preaslăvite atunci le porunceau și le povesteau 
lor (n.a. primilor creștini)... N-ai auzit că cele trei mii de su- 
flete, care s-au îndulcit atunci de împărtășire, totdeauna erau 
așteptind în rugăciune și învățătură, iar nu în beții şi mîncäri?“ 
(Împărțirea de griu, Cuv. 54, p. 451). Aţi auzit, frate şi soră, 
care vreți să vă împărtăşiți mai des, asemenea primilor creștini, 
cum era petrecerea acelora? Ei erau, după cum ați auzit de la 
Sfîntul loan Gură de Aur, în toată vremea îndeletnicindu-se în 

laude, în privegheri, în învăţătură îndelungată și întotdeauna 
așteptind în rugăciuni. Tu doreşti, așadar, ca să te împărtășeşti 
ca aceia? Fă și tu faptele bune ale acelora și nimeni nu te 
va opri de la cele ce riîvnești, numai de va cunoaște duhovnicul 
tău că te apropii de această lucrare cu mare smerenie și cu inimă 
curată, 


Fraţi creștini, 


Vă întreb pe voi, cei care doriți să vă împărtășiți mai des, 
care dintre voi urmează primilor creștini? Care dintre voi, 
astăzi stă totdeauna în biserică la dumnezeieştile slujbe de zi 
și de noapte? Care dintre voi ia parte la toate cele șapte laude 
ale Bisericii lui Hristos şi în toate zilele la dumnezeiasca Litur- 
ghie? Poate vei zice: „Aceste slujbe le-am ascultat cîndva la 
mănăstire, cînd ne-am împărtăşit“. Foarte bine, dar ia seama, 
că cei dintii creștini nu le ascultau numai o dată, ci în toate 
zilele și în toată vremea erau în biserică, așteptînd în rugăciune 
și în ascultarea dumnezeieştilor învățături; adică, după asculta- 
rea sfintelor slujbe şi a dumnezeieștii Liturghii, ei stăteau ascul- 
tînd de la Sfinţii Apostoli dumnezeieștile învățături și tilcuiri 
ale Sfintelor Scripturi. 

Dacă ar veni și creștinii de astăzi în toate zilele și nopțile 
la slujbele Bisericii și ar rămîne multă vreme după slujbă, ascul- 
tînd cuvîntul lui Dumnezeu în biserică, și dacă ar face faptele 
de milostenie și de curăție ale celor dintii creștini, ar putea fi 
și ei ca aceia. Dar dacă creştinii de azi vin numai în duminici 
şi sărbători mari la biserică, iar restul zilelor le petrec în grijile 
veacului de acum, în păcate și răspindire, atunci cîtă nebunie şi 
nesorotință este să dezlege cineva din duhovnici, pe creștinii de 
azi, să se împărtășească asemenea primilor creştini? 

Trebuie să mai ştim că primii creștini nu numai că erau tot 
timpul în biserică întru rugăciuni și învățături dumnezeiești, 
dar trăiau şi în mare dragoste şi frăţie, vînzînd toate averile lor 
şi punind cîștigul la picioarele Sfinţilor Apostoli spre folosul de 
obște al tuturor celor din Biserică. Acest adevăr este de netă- 
găduit, căci zice Sfinta Scriptură: Toţi aceștia, într-un cuget, 
stăruiau în rugăciune cu femeile şi cu Maria, mama lui Iisus și 
cu frații Lui (Faptele Apostolilor 1, 14). Apoi, arătînd că pe 
lîngă rugăciune ascultau şi învăţăturile Sfinţilor Apostoli, trăind 
în mare dragoste și unire ca frații, zice: Și stăruiau în învățătura 
Apostolilor și în viață frățească, în fringerea piini și în rugăciuni 
(Faptele Apostolilor 2, 42). Vedeţi, fraţilor, petrecerea îngerească 

la primii creștini, şi cum în toată vremea se îngrijeau numai de 
cele cereşti şi de linpărăţia cerurilor? 

Oare cîtă deosebire are viața creștinilor de azi de viața 
primilor creștini? Pe care din creștinii de azi îi vezi tot timpul 
numai la ascultarea cuvintelor lui Dumnezeu? Care din creştinii 
de azi trăiesc în dragoste duhovnicească și se iubesc ca fraţii? 
Care petrec în rugăciuni, laude și privegheri, așa cum aţi auzit 
că trăiau cei dinții creștini? Care dintre creștinii de azi se lea- 
pădă de bunăvoie de păminturi, de averi, spre a le vinde şi a 
le da spre folosul de obște al creştinilor și săracilor? Multă 
lepădare de sine, multă frăţie, multă îndurare, multă dragoste și 
milă de nevoile altora se vedea în viața acelor fericiţi creștini. 
Aceasta o arată Sfînta Scriptură, zicînd: Și toți cei ce au crezut 
erau la aceeași măsură şi aveau toate de obşte. Şi moșiile și ave- 
rile le vindeau și le împărțeau tuturor, după cum fiecare avea 
lipsă (Faptele Apostolilor 2, 44-45). Apoi arată că, pe lîngă aceste 
mari milostenii pe care le făceau spre folosul de obște, ei întru 
toate zilele erau, aşteptînd cu un cuget în biserică (Faptele Apos- 
tolilor 2, 46). 

Motivul care m-a făcut să aduc cîteva mărturii despre viața 
primilor creștini a fost acela de a lămuri prin ele pe unii din 
creștinii care m-au întrebat din ca cauză astăzi preoții opresc 
pe unii creștini de la deasa împărtășire cu Prea Curatele Taine 
ale lui Iisus Hristos, nedîndu-le voie să se împărtășească precum 
primii creștini, Cine va face o comparaţie între viața și petrece- 
rea primilor creștini și a creștinilor de azi, va înțelege care este 
pricina pentru care duhovnicii nu mai îngăduie astăzi creștinilor 
deasa împărtăşire ca în acele vremuri. 

Această scumpătate pentru apărarea sfințeniei Sfintelor şi 
Prea Curatelor Taine, de a nu se da celor nevrednici de ele. nu 
a fost pusă în Biserica lui Hristos de curînd, ci chiar din timpu- 
rile străvechi ale Sfinţilor Apostoli și ale Sfinţilor Părinţi. A- 
ceasta o va înţelege oricine, dacă va citi cu atenţie canoanele 
Sfinţilor ce s-au hotărît în Sfintele Sinoade ecumenice şi locale, 
precum și canoanele scrise aparte de unii Sfinţi Părinți. 

Deoarece aceste canoane nu le poate avea oricine în casa 
sa, pentru a le citi şi a se orienta, este bine ca fiecare creștin să 
se mărturisească de toate păcatele la duhovnicul său și de la 
el să ceară sfat dacă se poate sau nu împărtăși cu Sfintele și 
nepreţuitele Taine ale lui Hristos. Să ştie și să aibă încredere că 
numai episcopilor şi preoţilor li s-a dat să fie economi ai tainelor 
lui Dumnezeu, iar ei, orientîndu-se după scumpătatea și icono- 

mia sfintelor canoane, au puterea de a hotărî în Biserică timpul 
cînd cineva are voie să se împărtășească cu Sfintele Taine ale 
'Trupului și Sîngelui Domnului. 

Pentru a arăta că din cele mai vechi timpuri a fost o mare 
strictețe pentru a nu se da Sfintele Taine celor nevrzdnici şi 
nepregătiţi, vom reda cîteva mărturii despre cele patru trepte 
de canonisire pentru cei ce păcătuiau !. Iată care erau aceste 
patru trepte: 


1. Plângerea. Omul care greșea trebuia să stea afară din 
biserică și trebuia să cadă înaintea tuturor celor ce intrau 
și să-i roage cu lacrimi ca aceștia să se roage Domnului pentru 
dînsul. El trebuia să stea afară de curtea și tinda bisericii ca să 
se pocăiască atîta vreme cît îi era poruncit. 


2. Ascultarea. Omul păcătos trebuia să asculte dum- 
nezeiasca slujbă stînd lîngă ușile bisericii (în curte sau în tinda 
bisericii). Iar în biserică nu avea voie să intre pînă ce nu' se vor 
fi sfîrșit anii porunciţi lui pentru pocăință. 


3. Căderea. Omul care greșea trebuia să stea în biserică în 
genunchi mai în spate, de partea amvonului, cerînd iertare de la 
toți pînă după Sfînta Evanghelie, cînd zicea diaconul: „Cei 
chemaţi, ieșiţi...““. Atunci ieșea cu cei chemați şi stătea afară din 
biserică pînă ce se sfirșea dumnezeiasca Liturghie. 


4. Șederea cu credincioșii, care consta în aceea că omul aflat 
sub canon stătea cu credincioşii înăuntrul bisericii pînă la sfir- 
şitul dumnezeieștii slujbe, dar nu se învrednicea de Sfintele 
Taine, pînă nu-și împlinea canonul de pocăință rînduit. După 
săvîrşirea canonului dat, se învrednicea de Prea Sfîntul Trup și 
Singe al Domnului nostru lisus Hristos. 

Cu aceste patru feluri de canonisire, arată Sfintele Canoane, 
se săvirşește pe deplin pocăinţa. De aceea se cade episcopilor 
sau preoţilor duhovnici ca, atunci cînd stabilesc timpul de ca- 
nonisire, să aibă în vedere aceste patru trepte și astfel să curățe 
de păcate pe cel ce se căiește și se pocăieşte (P.M.B,, gl. 498; 
Sfintul Grigorie de Nyssa, canonul 4; Sfîntul Vasile cel Mare, 
canonul 59). 

Am scris acestea ca voi, frații mei creștini, să vă puteți 
da seama cîtă grijă au avut sfinții şi dumnezeieștii Părinți pen- 


1. Desigur aceste patru trepte de canonisire depindeau, ca asprime 
și durată, de gravitatea păratelor mărturisite de penitent duhovnicului. 

tru a se păstra cu mare scumpătate cinstea și evlavia creștinilor 
către Prea Curatele și nepreţuitele Taine ale lui Hristos, şi că 
nimeni nu îndrăznea a se apropia de ele pînă nu se curăța prin 
împătrita canonisire și pocăință arătate mai sus. 

Poate, totuşi, veți spune: „Dar dacă s-a pus atita stric- 
tețe pentru cel ce greșește — spre a nu se apropia de Sfintele 
Taine — mai bine este să nu mă împărtășesc deloc, sau numai 
la sfîrşitul vieţii“. Mare păcat veţi face de veţi judeca astfel. 
Stricteţea sfintelor canoane nu s-a pus pentru ca să oprească pe 
cineva de la împărtășanie, ci pentru a nu se apropia cineva ne- 
pregătit de împărtășire și pentru a face roade de pocăință. Celui 
ce face fapte vrednice de pocăință, duhovnicul are dreptul să-i 
scurteze timpul de pocăință și să-l apropie de Prea Curatele 
Taine. Nimeni să nu aleagă ce este rău, adică să se apropie prea 
des de Sfintele 'Taine fără evlavie şi pregătire, sau din lene și 
deznădejde să se depărteze prea mult de ele, ci, cu smerenie și 
cu dreaptă socoteală, să ţină calea de mijloc. Şi aceasta pentru 
că la toată fapta bună, zic Sfinţii Părinţi, marginile sînt ale 
dracilor, iar mijlocul este al lui Hristos, mijlocul fiind calea îm- 
părătească pe care au călătorit toţi sfinţii spre cer. 


Iubiţi fraţi creștini, 


Care ar fi calea de mijloc în vederea împărtășirii cu Sfin- 
tele Taine ale lui Hristos? Împărtăşirea cu Sfintele Taine este 
strîns legată de spovedanie. Iar spovedania, după porunca a șap- 
tea a Bisericii, trebuie să se facă pentru creştinii mireni măcar 
de patru ori pe an, în cele patru posturi. Tot astfel și la împăr- 
tășirea cu Sfintele Taine, dacă cineva dintre creştini nu este 
oprit de duhovnicul său, este bine să se îmnărtășească în toate 
sfintele pesturi de peste an. Dacă unii duc o viaţă curată, cu post 
și rugăciune și cu milostenii la săraci, se pot împărtăși și o dată 
pe lună, sau măcar o dată la patruzeci de zile. Însă toate, atit 
depărtarea, cit și apropierea de împărtăşirea cu Prea Curatele 
Taine, rămîn la aprecierea duhovnicului fiecăruia, care are pu- 
tere de a lega și a dezlega în această privinţă, orientîndu-se după 
scumpătatea și iconomia Sfintelor Canoane și după cît va cu- 
noaște că a sporit cineva în îndreptarea sufletului şi în lucrarea 
roadelor pocăinței (Sfîntul Ioan Gură de Aur, Comentariu la 
TI Corinteni 14; Sfîntul Simeon Tesaloniceanul, op. cit., cap. 5, 
p. 251-264). 

Un lucru, însă, trebuie să rețină cei ce voiesc să se împărtă- 

șească mai des: acestea pe care ei le doresc sînt „Sfintele, Sfin- 
ților“* și să audă ce zice în această privință Sfîntul Ioan Hrisos- 
tom: „Vezi că atunci cînd zice preotul sau diaconul Sfintele, 
Sfinţilor, înseamnă că dacă nu este cineva sfint să nu se apropie. 
Nu numai curat de păcate, ci şi sfint! Dumnezeieștile Taine se 
fac pricinuitoare de mare muncă la cei care se împărtăşesc cu 
nevrednicie“ (Cuvîntul 27 la Epistola întiia către Corinteni). Și 
dumnezeieștile Canoane același lucru hotărăsc, „Sfintele se dau 
celor sfinți, iar sfințenia se capătă prin post și rugăciune“ (Si- 
nodul VI Ecumenic, Can. 29 și Cartagina, 4). AMIN ! 


PREDICĂ 
DESPRE SLAVA DEȘARTĂ 


„Toate faptele lor le fac ca să 
jie văzuți de oameni” (Matei 5, 5), 

„Cel ce a gustat din slava ce- 
rească, o disprețuiește pe cea pă- 
mintească“ (Sfintul Ioan Scărarul, 
Scara, Cuv. 22, 29). 


lubiţi credincioşi, } 


A 
n dumnezeiasca Evanghelie se găsesc o mulțime de învăjă- 
turi, despre smerenie și slava deşartă. Oare v-aţi întrebat 
vreodată peniru care pricină Miîntuitorul nostru Iisus Hris- 
tos, după ce făcea unele minuni preaslăvite, voia să se ascundă 
și să se facă neștiut? 3 . 

Odată, Miîntuitorul, după ce a vindecat doi orbi, le-a. 
poruncit cu asprime, zicînd: Vedeţi, nimeni să nu ştie (Matei 
9, 30). Altădată, vindecind un lepros, i-a spus: Vezi, nu spune 
nimănui (Matei 8, 4). Iar altă dată, după ce a făcut preaslăvita 
minune a înmulţirii piinilor, hrănind cu cinci piîini și doi pești 
aproape cinci mii de bărbați, afară de femei și copii, a fugit 
de la locul unde a făcut aceasta, ducîndu-se cu corabia pe celălalt 
mal al Galileii (Matei 14, 22; Marcu 6, 45). A vindecat apoi un 
surdo-mut, poruncindu-i: Să nu spui nimănui, şi un slăbănog 
la Scăldătoarea Oilor, Vitezda, ascunzîndu-se după aceasta prin- 
tre oameni (loan 5, 13). 

A vindecat pe fiica hananeencii și toată lucrarea minunii 
a pus-o pe seama credinței ei (Marcu 7, 29). Ba, mai mult, ceartă 
chiar și pe diavoli cînd aceia Îl arătau că El este Fiul lui Dum- 
nezeu (Luca 4, 41). 

Mintuitorul nostru a făcut toate acestea ca să ne învețe să 
fugim de prăpastia slavei deșarte, în toată viața pămîntească 
Domnul nostru lisus Hristos, rămînînd pildă de urmat pentru 
toate veacurile. 

întrucit predica de față este pentru slava deşartă, să 
încercăm să răspundem la întrebarea: „Ce este slava deșartă?“. 

Sfîntul Joan Scărarul spune astfel: „Slava deșartă, după 
chipul ei, este schimbarea firii, răzvrătirea năravurilor, pindirea 
ocărilor. lar după calitatea sa, este risipirea ostenelilor, pierde- 
rea sudorilor, răpirea comorilor sufletești, fiica necredinţei, 
înaintemergătoare a trufiei, scufundarea la liman, o furnică în 
arie care, deşi pare mică, răpește toată osteneala și tot rodul. 
Furnica așteaptă să fie adunat griîul, iar slava deşartă să fie 
adunată bogăția faptelor bune. Aceasta se bucură că va avea 
ce fura, iar aceea că va avea ce irosi. Orice om căruia îi place 
să se arate este stăpînit de slava deşartă. Postul celui cu slavă 
deșartă rămîne fără plată şi rugăciunea lui fără rod. Căci și 
una și alta le face pentru a-l lăuda oamenii“ (Scara, cuv. 22, 2-6). 

Sfîntul loan Gură de Aur spune la rîndul său: „Cumplit 
lucru este pofta slavei deșarte, cumplit lucru şi plin de răutate, 
Se spune că această fiară neîmblinzită este cu anevoie de smuls 
și are multe capete care se întrarmează împotriva celor ce o 
hrănesc pe ea. Precum viermele care se numeşte cariu roade 
lemnul din care se naște, și precum rugina mănîncă fierul din 
care se face, tot astfel și slava deșartă pierde sufletul celui ce o. 
hrăneşte. Pentru aceea avem nevoie de multă rîvnă ca să stin- 
gem patima“ (Împărțirea de grîu, Cuv. 26, p. 223). Sfîntul 
Ioan Scărarul arată că deosebirea dintre slava deșartă și min- 
drie este precum cea dintre copil și bărbat, sau dintre griu și 
pîine. 

Noi știm că dacă s-a născut un copil, parte bărbătească, şi 
dacă trăiește şi creşte, va ajunge bărbat desăvîrșit. La fel, grîul 
se numește pîine chiar înainte de a fi piine, căci dacă strîngem 
grîul de pe cimp, îl treierăm, îl măcinăm, facem făină din el, îl 
plămădim și facem aluat pe care îl coacem în cuptor, el va ajunnge 
piine. Tot astfel se întîmplă și cu slava deșartă. Dacă o hrănim 
în sufletul nostru ea ajunge mîndrie, care este cel mai greu pă- 
cat, păcat ce a adus îngerilor cădersa în iad şi strămoşilor noștri 
căderea din Raiul lui Dumnezeu. Acest lucru îl adeverește și 
Sfintul Ioan Scărarul care zice: Slava deşartă este începutul, iar 
mândria este sfîrșitul (Cuv. 22, p. 194). 

Miîntuitorul a întrarmat pe Sfinții Săi Ucenici și Apostoli, 
precum și pe toţi cei ce credeau în El, împotriva acestei bleste- 
mate patimi, zicînd: Iar tu cînd postești, unge-ţi capul tău şi 
fața ta o spală, ca să nu te arăţi oamenilor că postești, ci Tatălui 
tău Cel ce este întru ascuns. Și Tatăl tău Cel ce vede întru ascuns 
îți va răsplăti ție la arătare (Matei 6, 17-18). Tot la fel le spune 


adi 

despre rugăciune: Tu, însă, cînd te rogi, intră în cămara ta şi 
încuie ușa ta, roagă-te Tatălui tău Care vede întru ascuns și îţi 
va răsplăti ţie la arătare (Matei 6, 6). Asemănător le spune și 
despre milostenie: Tu, însă, cînd faci milostenie să nu ştie stînga 
ce face dreapta. Nu trîmbiţa înaintea ta precum fac fățarnicii în 
sinagogi și pe ulițe, ca să fie slăviți de oameni. Adevăr grăiesc 
vouă că își iau plata lor (Matei 6, 2). 
Iubiţi credincioși, 

Din cele arătate pînă aici vedem foarte clar că Mintuitorul 
nostru lisus Hristos ne învaţă adesea nu numai cu pilda vieţii 
Sale, ci şi cu cuvîntul, să fugim de lauda oamenilor și de pră- 
pastia cea mare a slavei deșarte. Citind Sfînta Scriptură, se vede 
că în toată vremea El căuta să ascundă minunile și facerile Sale 
de bine către oameni ca să ne dea pildă, pentru a nu pierde 
osteneala faptei bune și răsplata noastră din veacul viitor. 

Fraţii mei, mare întemeiere a minţii ne trebuie și de mare 
pază a inimii avem nevoie cînd vom lucra faptele bune 
în văzul oamenilor, deoarece vrăjmașul nostru, diavolul, foarte 
ușor ne poate fura folosul faptei bune prin iubirea de arătare. 

Trebuie să fim cu luare aminte pentru a nu fi jefuiţi, 
deoarece blestemata iubire de slavă deșartă este mai grea chiar 
decît iubirea de argint, după mărturia Sfintului loan Gură de 
Aur, care zice: „Cel ce vrea, poate lesne a defăima banii, dar 
pentru a scăpa de slava deșartă este nevoie de multă osteneală“ 
(Împărțirea de griu, Cuv. 27, p. 230). 

Sfinţii Părinţi arată că omul care lucrează fapta bună, de 
nu o va ascunde sau de nu o va face numai cu scopul de a plă- 
cea lui Dumnezeu, este asemenea celui ce seamănă sămînţa dea- 
supra pămîntului și, neacoperind-o cu grijă, vin păsările cerului 
şi o mănîncă. Atunci toată osteneala rămîne în zadar (Pateric, 
cap. 14, p. 127). 

Sfîntul Ioan Gură de Aur, arătînd ce mare păcat este slava 
deșartă, zice: „Maică a gheenei este slava deşartă“. Pentru 
aceasta ne îndeamnă „să fugim de ea, căci patima aceasta este 
mai cumplită decît toate și este de ajuns pentru a orbi ochii ce- 
lor înţelepţi dacă nu se vor trezi“ (Împărțirea de grîu, p. 225). 
Apoi, arătînd că şi după moarte rămîne această răutate a sla- 
vei deşarte, zice: „Multe chipuri are această blestemată patimă 
care se văd și după ce am plecat din viața aceasta. Căci cutare 
zice: A murit, dar ca să fie slăvit a poruncit să i se facă aceasta 
și aceasta“ (Ibidem, p. 223). 

lar de vrei să ştii dacă inima celui ce a murit a fost robită 
de slava deşartă, de dorința de a plăcea oamenilor și de iubirea 
de arătare, atunci du-te la mormîntul lui. De vei vedea că are 
cavou mare și minunat, și și-a împodobit mormîntul cu mar- 
mură şi porţelanuri, cu ferecături de aur și argint, cu minunate 
sculpturi şi chenare făcute cu meșteșug împrejurul mormîntu- 
lui sau altele care arată că s-a făcut multă cheltuială pentru 
înfrumusețarea mormiîntului, atunci se vede că și după moarte 
omul vrea să placă tot oamenilor și să aibă slavă de la ei. 

Sfinţii Părinţi fugeau de slava deșartă atît de mult incit, 
de pildă, Prea Cuviosul Arsenie cel Mare care a fost la Constan- 
tinopol ca un al doilea tată și învățător pentru fii împăratului 
Teodosie cel Mare și care, fugind de lume, a plîns patruzeci de ani 
în pustiul Egiptului, cînd a fost întrebat la moarte de către uce- 
nicii săi cum să-l îngroape, el le-a răspuns: „Am să mă judec 
cu voi la divanul lui Hristos dacă veți da trupul meu cuiva“. 
Iar ei au întrebat: „Și ce vom face, Avvo, căci nu știm cum 
să-l îngropăm?“, iar bătrînul le-a zis: „Nu știți? Să legaţi o funie 
de picioarele mele și să mă trageţi la munte“ (Pateric, p. 6). 

Vedeţi cu cită smerenie poruncește acest mare stilp al Bi- 
sericii lui Hristos să i se facă înmormîntarea? Nu a zis să i facă 
o înrnormîntare cu pompă, să-l îngroape cu sobor de preoţi și mo- 
nahi, să i se facă sicriu aurit și cu flori sau mormînt împodo- 
bit. Nu! Nici una din acestea „ci a zis să-l lege cu funia de pi- 
cioare și să-l tirască în prăpastia muntelui! 

Pentru a arăta cit de primejdioasă este patima blestemată 
a slavei deșarte, cîtă pagubă sufletească aduce omului care s-a 
robit de ea; şi cu cîtă osteneală se vindecă această boală a su- 
fletului, voi aduce înainte o istorioară pe care, vă rog, s-o ascul- 
taţi cu luare aminte. 

Doi fraţi după trup, dorind să trăiască viață pustnicească, 
au plecat cu mare rîvnă de mîntuire către un loc pustiu și liniș- 
tit. Dar cum mergeau ei prin pustie, deodată au văzut în cale 
o grămadă de bani de aur. Atunci fratele cel mai mare, care 
era iscusit în lupta cu ispitele diavolești și avea mare lepădare 
de sine, a făcut semnul Sfintei Cruci şi a sărit peste grămada 
cu bani, ca peste un șarpe şi, fugind în pustie, a uitat de ea, 
socotind-o ca pe niște nisip şi ca pe o grămadă de pietre. Fratele 
cel mai mic care venea în urma sa, fiind ispitit de diavol, și-a 
zis în sine: „Mare prostie a făcut fratele meu că a lăsat atiţia 
bani de aur, cu care s-ar putea face mult bine! Punînd jos rasa 
cu care era îmbrăcat, a făcut un sac din ea și a luat toți banii, 
după care s-a întors din cale, nemaivoind să urmeze pe fratele 

său. După aceea, găsind un loc potrivit, a făcut din acei bani 
o mănăstire cu multe chilii, a adunat mai mult de o sută de 
călugări şi a făcut viață de obşte; a mai zidit și o bolniță, atît 
pentru călugări cît şi.pentru creştinii bolnavi care veneau la mă- 
năstire, a înzestrat mănăstirea cu moșii, cu oi şi cu vite, cu 
garduri înalte, cu pivnițe și cu hambare. Totodată, a împodobit 
şi biserica mănăstirii cu multe feluri de ornamente şi podoabe, 
a făcut preoți mulţi și diaconi pentru slujbele Altarului. Pe scurt, 
se îngrijea de bunul mers al mănăstirii în toate. O parte din banii 
rămași i-a dat la săraci și la văduve. 

-După ce a terminat mănăstirea și a pus la casa de economii 
ce-i mai rămăsese din bani, a început să se înalțe cu mintea, 
zicîndu-și: „Vezi ce am făcut eu cu banii cei de aur? Fratele 
meu cît de prost a fost că a sărit peste acești bani ca peste o 
prăpastie și a fugit de ei. Cine știe ce va mai fi făcut, pe unde 
s-a dus!“. Gîndind astfel, l-a cuprins dorul de fratele său și se 
întreba: „Oare o mai fi trăind fratele meu sau a murit de foame, 
de frig sau de altă întîmplare rea prin pustiu?“. Stînd el multă 
vreme îngîndurat și nedumerit, într-o noapte, pe cînd se întorcea 
de la slujba Utreniei la chilie, i s-a arătat îngerul Domnului cu 
o faţă aspră și foarte supărată, zicîndu-i: „De ce te mîndrești 
şi te slăveșşti în deșert asupra fratelui tău care a trecut cu vede- 
rea averile lumii și banii? Tu crezi că fratele tău a sărit peste aur, 
dar el nu a sărit numai peste aur, ci însăși peste prăpastia ce este 
între Rai și iad. E! se va mîntui, căci a ajuns pustnic, desăvirșit 
în toată fapta bună, iubind pe Dumnezeu mai mult decît ave- 
rea și cinstea de la oameni! Iar tu te vei duce în gheenă, căci, 
pe lingă faptul că te-ai împătimit cu averile veacului de acum 
şi te-ai umplut de griji și tulburări, mai indrăznești să te și 
mîndrești și să cugeţi înalt despre isprăvile tale, osindind în min- 
tea ta pe cel care este pustnic desăvirşit și om al lui Dumnezeu. 
El, în vremea rugăciunii sale, este ca un stilp de foc în faţa lui 
Dumnezeu, mintea lui fiind cu totul dezlipită de lumea aceasta 
şi legată numai de dragostea Domnului și Ziditorului său“. 

Auzind acestea, acel stareţ de mănăstire a căzut cu fața la 
pămînt înaintea îngerului lui Dumnezeu, zicînd: „Doamne, iar- 
tă-mă! Doamne, miluiește-mă, că foarte am greșit!“. Și i-a zis 
lui îngerul lui Dumnezeu: „Pentru păcatul pe care l-ai făcut, 
iubind mai mult slava lumii acesteia şi mai ales că ai cugetat 
cele rele despre nevinovatul tău frate, ți se cade să mergi la 
malul mării unde este un stilp, pe care mai înainte a stat un 
stîlpnic vestit și să stai pe stilpul acela, răbdînd, pînă ce voi 
veni eu şi-ţi voi spune că te-a iertat D.:nnezcu'“. Zicînd acestea, 

îngerul s-a făcut nevăzut, iar el, fiind foarte speriat și mîhnit 
de vestea aceasta, a lăsat îndată toate şi a fugit noaptea din mã- 
năstire numai cu o rasă veche pe el. Ajungînd la mare a găsit 
stîlpul despre care îi zisese îngerul și, suindu-se pe el, a început 
să se nevoiască foarte aspru, răbdind foamea, setea și frigul din 
cauza furtunilor și vînturilor aspre care veneau dinspre mare. 
Răbdiînd, de asemenea, și arșiţa verii, căci stătea pe stilp fără 
nici un adăpost şi acoperămiînt, a petrecut acolo vreme de 
cincizeci de ani în rugăciune și plîngere către Dumnezeu, mul- 
ţumindu-se cu puţină piine, puţină apă și ceva verdeţuri pe 
care i le aducea un bun creștin. 

Astfel, rugîndu-se din inimă lui Dumnezeu ca să-i ierte pă- 
catele cele dinainte și să mai vadă o dată faţa îngerului spre a-l 
încredința că i s-a iertat păcatul mîndriei și al slavei deșarte, care 
l-a stăpinit atîta vreme, după trecerea atitor ani de chinuire 
pe stîlp, fiind și foarte bătrîn și obosit de nevoinţe, într-o seară, 
spre Învierea Domnului, i-a apărut în față îngerul Domnului cu 
faţa lină și blindă. Iar el, văzindu-l, a căzut cu faţa la pămînt, 
stînd nemișcat ca un mort. Atunci îngerul i-a spus cu blindeţe: 
„M-a trimis Dumnezeu să-ți vestesc că, pentru ostenelile și la- 
crimile ce le-ai vărsat în acest loc, te-a iertat și vei merge, după 
sfîrşitul tău, în Împărăţia cerurilor împreună cu fratele tău pe 
care îl dorești“. „Dar mai este în viață fratele meu cel mai 
mare?“, a întrebat el. „Fratele tău este încă viu, însă fața lui 
nu ești vrednic s-o vezi în veacul de acum, ci în veacul viitor 
și împreună veţi petrece întru bucuria cea fără margini“, i-a răs- 
puns lui îngerul, după care a plecat de la diînsul. El a rămas 
cu o marc nădejde în mila lui Dumnezeu, fiindcă împreună cu 
fratele său avea să se învrednicească de veșnicile bucurii ale 
veacului viitor. ; 

Ați văzut din această istorioară, frații mei, cît de mare pră- 
pastie este prăpastia mîndriei şi a slavei deşarte. Cu toate că 
acela făcuse mănăstire şi atîtea lucruri bune cu acei bani, dar, 
fiindcă a lăsat să-i intre în suflet cugetul înalt al mindriei şi al 
slavei deșarte, ați văzut cîtă pagubă și osteneală a avut de su- 
ferit pînă ce i s-a smerit inima și a luat iarăşi, prin darul lui 
Dumnezeu, nădejdea mîntuirii sale. Deci, trebuie să știm că 
orice faptă bună vom lucra în această viață, dacă nu ne vom 
păzi cu mare atenţie de otrava slavei deșarte şi a mîndriei, 
atunci toate aceste lucruri bune ale noastre se vor socoti ca urî- 
ciune înaintea lui Dumnezeu. 

Smerenia fără fapte bune, spun Sfinții Părinţi, a mîntuit 
pe mulţi, dar faptele bune fără smerenie, pe foarte mulţi i-a 

pierdut și i-a depărtat de la Dumnezeu. De aceea, la toată fapta 
bună pe care o lucrăm, să ne cercetăm cugetul şi să vedem pen- 
tru ce o facem. Dacă vom vedea că o lucrăm pentru slava lui 
Dumnezeu și spre mîntuirea sufletelor noastre, atunci să avem 
nădejde la mila lui Dumnezeu, căci, înfăptuind-o, ne vom folosi. 
lar dacă vom vedea în mintea noastră alte scopuri pentru care 
ne silim la acea faptă bună, atunci să știm că o lucrăm spre 
osîndă și nu spre mîntuire. Dacă slava deșartă și mindria sînt 
atit de subţiri și otrăvitoare încît, prin ele, pierdem toată oste- 
neala și, pe lîngă toate acestea, ne mai duc și la gheenă, atunci 
veţi zice că poate mai bine ar fi să nu ne mai silim spre a lucra 
cele bune. Să nu cugetăm astfel, căci Bunul Dumnezeu, împo- 
triva acestor patimi stricătoare de suflet, ne-a dat destule în- 
văţături și doctorii cu care să putem vindeca rănile pricinuite 
de ele. 


Iubiţi credincioşi, 


Cea dintîi armă duhovnicească cu care putem surpa slava 
deșartă este să urmărim ca în toate să avem un scop bun, adică 
să facem orice faptă bună spre slava lui Dumnezeu, precum ne 
învaţă sfîntul Apostol Pavel: Ori de mincaţi, ori de beţi, ori alt- 
ceva de faceţi, toate să le faceţi spre slava lui Dumnezeu (i Co- 
rinteni 10, 31; Filipeni 1, 11). 

lată ce spun și Sfinţii Părinţi în această privință. Sfîntul 
Maxim Mărturisitorul spune: „Meșteșugul prin care gonim slava 
deșartă este acesta: Să sporim cantitatea de rugăciune și să fa- 
cem fapte bune în ascuns“ (Filocalia, vol. 2, cap. 62, p. 90). Iar 
meșteșugul prin care gonim mîndria este „să punem pe seama 
lui Dumnezeu toate faptele noastre bune“ (Ibidem), 

În încheierea acestui cuvînt să spunem că putem să lucrăm 
fapta bună și în ascuns și la arătare, deoarece Mintuitorul une- 
ori ne învaţă să lucrăm postul, rugăciunea și milostenia, precum 
și alte fapte bune în ascuns, cum s-a arătat la începutul cuvin- 
tului; iar alteori ne arată că putem lucra fapta bună şi la ară- 
tare, zicînd: Așa să lumineze lumina voastră înaintea oamenilor 
încît să vadă faptele voastre cele bune și să slăvească pe Tatăl 
vostru Cel din ceruri (Matei 5, 16). 

Într-adevăr, se poate lucra binele și în ascuns și la arătare 
fără să ne vătămăm de otrava slavei deșarte și a mîndriei. numai 
de vom lua aminte la scopul cu care lucrăm cele bune. Fapta bună 
are trup și suflet. Trupul este lucrarea ei, iar sufletul este scopul 

cu care se lucrează. Dacă scopul este rău, atunci fapta bună este 
rea, iar dacă scopul este bun, atunci şi fapta este bună. De aceea 
zice şi Sfîntul Maxim Mărturisitorul: „În toate cele făcute de 
noi Dumnezeu privește la scop, de lucrăm pentru El sau pentru 
altcineva“ (Filocalia, vol. 2, c. 48, p. 86). lar Sfînta Scriptură 
zice: Tu vei răsplăti fiecăruia după faptele sale (Romani 2, 6), 
„Dumnezeu nu va răsplăti cu bine cele făcute fără scop drept, 
căci Judecata lui Dumnezeu nu privește la cele făcute, ci la 
scopul celor făcute“ (Filocalia, vol. 2, p. 54). 

Cu acestea inchei cuvintul meu și vă rog să nu mă uitaţi în 
rugăciunile voastre ca și eu, cel robit de slava deșartă, aducîn- 
du-mi aminte de cele ce am învățat pe alţii, să pun început 
bun. AMIN ! 

„Dumnezeu dintru inceput u făcut 
pe om şi l-a lăsat în mina sfatului 
său“ (Isus Sirah 15, 14). 


Iubiți credincioși, 


şit că Dumnezeu a hotărît un număr de oameni care se 
vor mântui, fiindcă aceștia sînt predestinați spre viața veş- 
nică, și un alt număr mai mare ce se vor pierde. 

Biserica noastră dreptmăritoare nu admite o astfel de ere- 
zie, potrivit căreia Dumnezeu are un număr de „aleși“ pe care îi 
va mântui, și toți ceilalți vor fi dați la o parte ca pleava griului 
şi vor fi sortiţi focului veșnic. Această părere eretică este cu totul 
împotriva adevărului, căci, după ea. ar însemna că Dumnezeu 
nu mai ține cont de voia liberă a omului, ci dimpotrivă, fără voia 
lui, îl trimite sau în munca veșnică sau în viața veşnică. 

Biserica Ortodoxă, după cum de-a lungul veacurilor a apă- 
rat adevărul şi a dat la o parte toate ereziile, tot astfel și astăzi, 
ține cu tărie la dogmele lăsate nouă de către Mintuitorul Iisus 
Hristos, de Sfinţii Apostoli și de către Sfinţii Părinţi, îndreptind 
toate concepțiile greşite și curățind de spinii ereziilor calea su- 
fletelor ce vor să se mîntuiască. 

Fraţii mei, este o mare rătăcire să ascultăm pe acești oa- 
meni care hulesc, zicînd că „omul chiar de ar face voia lui Dum- 
nezeu şi orice faptă bună, tot la iad se duce!“. Oare pe acești 
hulitori se cade să-i ascultăm, sau pe Hristos-Dumnezeul nostru 
Care ne vorbește prin gura Sfintului Apostol Pavel astfel: 
Dumnezeu voiește ca toţi oamenii să se mîntuiască și la cu- 
noștința adevărului să vină (I Timotei 2, 4). Oare pe acești ră- 
tăciţi să-i ascultăm, sau pe Dumnezeu Care ne vorbește prin 


l i din ereziile protestanților este predestinația. Ei cred gre- 

proorocul Său, zicînd: Oare voiesc Eu moartea păcătosului și nu 
mai degrabă să se întoarcă de la căile sale și să fie viu? (lezechiel 
18, 23). 

Oricind se va întoarce cel rău de la fărădelegea pe care a 
făcut-o și va judeca și va face dreptate, își mîntuiește sufletul, 
cu viață va trăi și nu va muri (lezechiel 18, 22-28). Sfîntul 
Prooroc Isaia zice, ca din partea lui Dumnezeu: Întoarceţi-vă că- 
tre Mine și vă veți mîntui, cei de la marginile pămîntului! Eu 
sînt Dumnezeu tare şi nu este altul (Isaia 45, 22). Apoi însuși 
Mîntuitorul nostru Iisus Hristos spune: Astfel nu este vrere înain- 
tea Tatălui vostru, Cel din ceruri, ca să piară vreunul dintr-aceş- 
tia mici (Matei 18, 14). 

Dumnezeiescul loan Evanghelistul, arătînd că Dumnezeu 
Tatăl, din iubire pentru neamul omenesc, a trimis pe Unul-Năs- 
cut, pe Fiul Său, spre mintuirea tuturor celor ce vor crede în 
Hristos, a zis: Căci așa a iubit Dumnezeu lumea încit și pe Fiul 
Său, Cel Unul-Născut L-a dat, ca oricine crede în El să nu piară, 
ci să aibă viaţă veşnică (loan 3, 16). 

Aşadar, toți cei ce vor crede în Hristos şi vor face şi faptele 
credinței (Iacov 2, 17-22), vor avea viață veșnică, iar nu numai 
cei aleși și predestinați la viața veșnică. De asemenea, Sfintul 
Apostol Petru, arătînd că Dumnezeu voiește ca toți oamenii să 
se mîntuiască, zice: Domnul nu întirzie cu făgăduinţa Sa precum, 
unii o socotesc zăbavă, ci îndelung rabdă pentru noi, nevrind să 
piară cineva, ci toți să vină la pocăință (II Petru 3, 9). 

Aţi văzut că nu zice precum ereticii protestanți că îndelung 
rabdă pentru a se mintui cei predestinați spre viața veșnică, ci 
că toţi să se întoarcă la pocăință!. Același dumnezeiesc Evanghe- 
list loan, în întîia sa Epistolă, zice: Și noi am văzut și mărturisim 
că Tatăl a trimis pe Fiul, Mîntuitor al lumii (I Ioan 4, 14). Aţi 
văzut că zice: „al lumii“, iar nu al celor predestinați din lume!. 
Dacă ei spun că unii sînt predestinați spre munca veșnică și noi 
zicem aceasta, însă numai pentru cei păcătoşi, care nu vor să 
vină la pocăință. Dacă totuși se întorc la Hristos și fac roade 
vrednice de pocăință (Matei 3, 8), atunci nu credem că cei pă- 
cătoși vor fi predestinați la muncă fără a avea dreptul de a 
se mai pocăi, deoarece Domnul nostru lisus Hristos a venit în 
lume să mîntuiască pe cei păcătoşi (I Timotei 1, 15). 

Dacă Bunul Dumnezeu pe cei drepţi îi iubeşte și pe cei pă- 
cătoși îi miluieşte şi dacă mila Domnului din veac şi pînă în veac 
este spre cei ce se tem de Dinsul și dreptatea Lui spre fiii fiilor, 
spre cei ce păzesc așezămîntul de Lege al Lui (Psalm 102, 17-18), 
atunci unde mai încape predestinaţia, după care Dumnezeu va 

avea milă în ziua judecății numai de unii, iar de alţii, chiar de 
ar fi drepţi, nu îi va fi milă, ca nu cumva să depășească numă- 
rul celor mai dinainte hotăriîți spre mîntuire? Oare se poate crede 
așa ceva de vreme ce El nu voiește să piară vreunul? (Matei 
18, 14). Căci dacă a venit în lume să mâîntuiască pe cei păcătoşi 
(í Timotei 1, 15), după cum spune Sfîntul Apostol Pavel, atunci 
cu atît mai mult și pe cei drepți pe care îi iubește (Psalm 145, 8). 

Atunci pentru ce zici, o, ereiicule, că Dumnezeu are un nu- 
măr fix pentru cei ce se mîntuiesc, iar de ceilalți nu mai are ne- 
voie fiindcă nu sînt predestinaţi la viața veșnică? Dumnezeu nu 
vorbește nicăieri ca tine, ci zice prin gura Apostolului că EL 
voiește ca toţi oamenii să se miîntuiască (I Timotei 2, 4), iar prin 
gura proorocului Său zice: Că El nu voiește moartea păcătosului, 
ci să se întoarcă și să fie viu“ (lezechiel 18, 22-32). 


Iubiţi credincioşi, 


Să înţeleagă cei ce susțin predestinația că omul este pre- 
destinat spre bine sau spre rău numai din voia liberă a sa. 
Dacă vrea să se mîntuiască și să facă voia Lui Dumnezeu, atunci 
el este predestinat spre mîntuire. lar dacă omul nu vrea să se 
mîntuiască și să facă voia şi poruncile lui Dumnezeu, atunci nici 
Dumnezeu nu-l mîntuiește cu sila! El este preadrept și preabun şi 
nu voiește să fie spărgător de uși, căci zice: lată stau la uşă și 
bat; de va auzi cineva glasul Meu și va deschide ușa, voi intra 
la el și voi cina cu el și el cu Mine (Apocalipsa 3, 20). Deci, El 
nu sileşte voința omului, dar nici nu defaimă voinţa lui. De 
vrea omul să facă binele și să se mîntuiască, atunci vrea și El 
deoarece Dumnezeu nu miîntuiește pe om fără de om. El făgă- 
duieşte să Se întoarcă către om, atunci cînd omul se întoarce 
către El, căci zice: Întoarceţi-vă la Mine... și Mă voi întnoarce şi 
Eu către voi (Zaharia 1, 3). Iar Sfintul Prooroc Isaia zice: Să-și 
lase cel necredincios căile sale şi să se întoarcă spre Domnul, căci 
El se va milostivi de dînsul, și către Dumnezeul nostru Cel mult 
iertător (Isaia 55, 7). 

Dumnezeu nu zice: „Dacă nu sînteți predestinaţi pentru viaţa 
veşnică, degeaba vă mai întoarceţi către Mine, căci oricum veţi 
pieri“; ci, dimpotrivă, zice că de va crede omul în El şi va face 
poruncile Lui, îl va rîndui spre viaţa veșnică, deoarece dreptatea 
Lui este spre fiii fiilor, spre cei ce păzesc așezământul de Lege 
al Lui şi îşi aduc aminte de poruncile Lui, ca să le facă pe ele 
(Psalm 102, 18-19). Dacă omul de bunăvoie se abate de la po- 
runcile lui Dumnezeu și nu vrea să facă voia Lui, atunci unul 

ca acesta de bunăvoie se riînduiește spre muncă şi pedeapsă, 
după cum spune și Duhul Sfint: lar pe cei ce se abat spre în- 
dărătnicii. îi va duce Domnul cu cei ce lucrează fărădelegea 
(Psalm 124, 5). 

Să aducem și argumentele protestanților, care se sprijină 
pe următorul cuvint al Sfîntului Apostol Pavel: Dumnezeu pe 
care vrea miluiește și pe care vrea îl împietreşte (Romani 9, 18). 
Într-adevăr, așa este, dar Dumnezeu nu voiește aceasta la întîm- 
plare, ci cu socoteală, cu înțelepciune și cu negrăită dreptate. El, 
într-adevăr, vrea să miluiască, dar pe cei vrednici de milă. Iar 
pa cel pe care vrea îl împietrește, dar pe care? Pe cel vrednic 
de împietrire, care are şi inimă împietrită. Dumnezeu face vase 
cinstite pe cei a căror aşezare este cinstită și vase de necinste 
pe cei care, de bunăvoie, se pleacă la patimi de necinste. Dum- 
nezeu mai înainte hotărăște, cheamă, îndreaptă și proslăveşte 
(Romani 3, 29-30). Însă pe cine? Pe cei pe care i-a cunoscut că 
sînt vrednici de chemare, de îndreptare, de proslăvire și de 
mântuire. 7 

Dumnezeu a împietrit inima lui Faraon (Ieşire 9, 12; 10, 1; 
20, 27), dar cauza împietririi lui nu este de la Dumnezeu, ci 
din refuzul acestuia de a da voie poporului lui Dumnezeu să 
jertfească Lui în pustie (Ieşire 8, 15; 18, 32; 10, 20; Sfîntul Gri- 
gorie de Nyssa, Comentariu la viața lui Moise). Căci de șase ori 
s-a făgăduit Faraon că va da drumul poporului și a căzut la 
Moise și la Aaron, rugîndu-se: Păcătuit-am acum, Domnul este 
drept, iar eu și poporul meu necredincioși. Rugaţi-vă, dar, pen- 
tru mine către Domnul şi vă voi lăsa pe voi și mai mult nu veți 
rămîne (Ieşire 27, 28). Dar apoi s-a răzgîndit și nu a mai vrut 
să le dea drumul. 

Deci nu Dumnezeu l-a împietrit pe Faraon, ci el de bună- 
voie se abătea de la poruncile Domnului şi nu voia să dea dru- 
mul poporului și această întoarcere a lui de la porunca lui Dum- 
nezeu a fost cauza împietririi lui. Această întoarcere și răzgîn- 
dire a lui era din voia liberă a lui și nu Dumnezeu l-a împietrit 
(Sfîntul Grigorie de Nyssa, Comentariu la viața lui Moise). El 
s-a îndărătnicit de bunăvoie și pentru asta a fost părăsit de 
Dumnezeu și pedepsit cu pierzarea în Marea Roșie. Așa pățesc 
toţi cei ce se îndărătnicesc și se abat de la poruncile lui Dum- 
nezeu, după mărturia Duhului Sfînt, Care zice: lar pe cei ce se 
abat la îndărătnicii îi va duce Domnul cu cei ce lucrează fărăde- 
legea (Psalm 124, 5). 

Aşadar, Dumnezeu pe cine vrea să miluiască, miluiește; 
dar El, fiind drept, oa un Dumnezeu al dreptăţii miluieşte pe 

cine găseșie vrednic de milă și, de asemenea, împietrește pe cine 
găsește vrednic de împietrire, adică pe cel pe care îl găsește 
îndărătnicit și împietrit de bunăvoie. Dumnezeu nu vrea ca 
cineva să-l urmeze din silă, căci zice: Oricine vrea să vină după 
Mine, să se lepede de sine, să-și ia crucea şi să-mi urmeze Mie 
(Matei 16, 24; Marcu 8, 34). El din început a făcut pe om și 
l-a lăsat în mina sfatului său (Isus Sirah 15, 14). Duhul Sfînt, 
prin Sfintul Prooroc David, zice: Doamne, căci cu arma bunei- 
voiri ne-ai încununat pe noi (Psalm 5, 12). Acsastă armă a bunei- 
voiri, dacă omul o folosește rău şi lucrează prin ea cele împo- 
triva Legii lui Dumnezeu, se face pricină a pierzării sale; nu 
Dumnezeu îl pedepsește spre muncă, ci voia lui liberă de a lucra 
cele rele i] face vinovat de munca veșnică. 

Cei ce de bunăvoie dau cu piciorul milostivirii lui Dum- 
nezeu, ajung să fie pedepsiți de dreptatea Lui, fiindcă, deși 
Dumnezeu este milostiv și îndelung răbdător, este și Judecător 
drept (Matei 16, 27). Noi trebuie să ne temem mai mult de 
mila lui Dumnezeu decît de dreptatea Lui, cum spun Sfinţii 
Părinţi, căci de vom supăra dreptatea Lui putem alerga la mila 
Lui, dar de vom întărîta mila Lui pînă acolo încît să nu mai 
fim vrednici de ea, atunci nu mai avem unde alerga spre mîn- 
tuire. Acest lucru îl arată și dumnazeiasca Scriptură cînd zice: 
Să nu zici: Mila Lui este mare și va curăţi mulțimea păcatelor 
mele, căci mila şi mânia de la El sînt și peste cei păcătoşi va 
odihni mânia Lui (Isus Sirah 5, 7). Cu alte cuvinte, trebuie să 
nu abuzăm de mila lui Dumnezeu, căci, făcînd aceasta, va veni 
peste noi mînia Lui cea dreaptă! 

Să dăm un exemplu concret de ceea ce noi ortodocșii numim 
proorismos, adică mai înainte hotărîrea lui Dumnezeu, și cum 
înțelegem noi aceasta spre deosebire de predestinaţia protes= 
tantă. Este vorba de pilda samarinencii care s-a întîlnit cu Min-: 
tuitorul la puţul lui Iacov. 

Mîntuitorul nostru Cel preabun a ajuns într-o zi la amiază 
la puțul lui Iacov, obosit de cale, desculţ, așa cum umbla pe 
cărările "Ţării Sfinte, să caute oile cele rătăcite ale casei lui Is- 
rael (Matei 10, 6). 

Dumnezeu fiind, de bunăvoie a luat asupra Sa patimile cele 
neprihănite ale firii noastre omenești, adică a însetat ca un om, 
a flămînzit, a ostenit, S-a mîhnit, S-a întristat, a avut durere 
(Matei 16, 38). Pe scurt, a avut toate ale firii omenești, afară 
de păcat (loan 8, 46). Deci, înconjurat de aceste neprihănite 
patimi, a ajuns la. fîntîna lui Iacov şi pe cînd stătea în arșița 

soarelui de amiază a venit o femcie samarineancă pentru a scoate 
apă din fîntînă! 

Pronia lui Dumnezeu și mai înainte hotărîrea Lui au rîn- 
duit ca acea femeie samarineancă să vină în acel ceas la fintînă, 
căci tocmai sosise acolo și Mîntuitorul nostru Iisus Hristos, Dum- 
nezeul nostru. Dar pentru care pricină Dumnezeu a adus-o chiar 
atunci, acolo? Pentru că avea în sufletul ei pregătirea cuviin- 
cioasă spre această chemare. Acest lucru îl putem înţelege din 
convorbirea ei cu Mîntuitorul lumii. Însă Domnul, Care dorea 
mîntuirea sufletului ei ca și a celorlalți din cetatea Samariei, a 
început discuţia, zicînd către dînsa: Dă-mi să beau (loan 4, 7). 
Eə, cunoscîndu-L, după port și după înfățișare că este judeu, I-a 
zis: Cum Tu, iudeu fiind, ceri de la mine, femeie samarineauncă 
să bei? (Că nu se amestecă iudeii cu samarinenii) (loan 4, 9). 
Aceasta deoarece era o mare vrajbă între iudei şi samarineni, 
samarinenii fiind o erezie a iudeilor. Atunci Miîntuitorul, cu 
înțelepciunea Sa cea fără margini, i-a zis: Dacă ai fi cunoscut 
Darul lui Dumnezeu și Cine este Cel ce-ţi zice ţie: Dă-Mi să 
beau, tu ai fi cerut de la El și ţi-ar fi dat apa vie! (Ioan 4, 10). 
Atunci a zis samarineanca: Doamne, nu ai găleată, iar pupul este 
adînc; de unde dar ai apa cea vie? (loan 4, 11). 

Văzind Preabunul Dumnezeu, Mîntuitorul nostru Iisus 
Hristos, că ea cugetă tot la apa obișnuită și nu se gîndeşte la 
apa vie, care este Duhul Sfînt, i-a zis: Oricine bea din apa 
aceasta va înseta din nou, dar cel ce va bea din apa ce o voi 
da Eu, nu va mai înseta în veac, căci apa care o voi da Eu lui se 
va face într-însul izvor de apă curgătoare întru viața veșnică 
(loan 4, 13-14). Atunci femeia a zis: Doamne, dă-mi mie această 
apă ca să nu mai însetez, nici să mai vin aici să scot (loan 4, 15). 
Atunci Miîntuitorul, Domnul nostru Iisus Hristos, i-a spus: Du-te 
de cheamă pe bărbatul tău (loan 4, 16). Fa a răspuns: Nu am 
bărbat. Atunci Mîntuitorul i-a zis din nou: Bine ai zis că n-ai 
bărbat, căci cinci bărbaţi ai avut pînă acum, iar pe care îl ai 
acum, nu îți este bărbat (loan 4, 18). Atunci ea și-a dat seama 
că nu stă de vorbă cu un judeu oarecare, aşa cum Îl socotise 
la început pe Mintuitorul, ci cu un bărbat sfint și prooroc, şi 
a zis: Doamne, văd că ești prooroc (loan 4, 19). Apoi, vrind să 
arate că şi ea știe Sfinta Scriptură și că nu este cu totul în 
necunoștinţă I-a zis: Părinţii noştri în muntele acesta s-au în- 
chinat, iar voi ziceți că la Ierusalim este locul unde se cade a 
ne închina (loan 4, 20). 

Vedeţi că femeia samarineancă, oricît era de ocupată cu 
grijile vieţii, citea și Sfintele Scripturi? Văzind Mintuitorul că 

ea pomeneşte de cuvintele din Sfînta Scriptură, referitoare la 
locul de inchinare, i-a zis: Crede-Mă, femeie, voi vă închinaţi 
căruia nu ştiţi ; iar noi ne închinăm Căruia știm, căci mântui- 
rea din ludeia este, căci va veni vremea, și acum este, cînd în- 
chinătorii cei adevăraţi se vor închina Tatălui în duh şi în ade- 
văr... Duh este Dumnezeu și cei ce se închină Lui, cu duhul și 
cu adevărul se cade să I se închine (loan 4, 23-24). Atunci acea 
fericită femeie, care citise şi ea despre venirea lui Mesia, a zis: 
Ştim că va veni Mesia, Care se cheamă Hristos; cînd va veni El 
are să ne spună toate (loan 4, 25). 

Aţi văzut un suflet pregătit care așteaptă să vină Mesia? 
Aşa cum era ea, căci avusese atiția bărbaţi, dar din cuvintul ei 
poate înțelege oricine că fericita samarineancă se îndeletnicea, 
pe lîngă unele fapte bune, şi cu citirea dumnezeieştilor Scripturi 
şi, de aceea, știa despre venirea lui Mesia. Văzînd, așadar, Prea- 
bunul nostru Mintuitor că sufletul ei așteaptă pe Mesia ca să-l 
spună toate cele spre mîntuire, i-a zis: Eu sînt Cel ce vorbesc 
cu tine (loan 4, 26). 

Vedeţi mila și îndurarea Mîntuitorului nostru Iisus Hristos? 
Ceea ce nici Apostolilor și Ucenicilor Săi nu le-a descoperit pe 
față, că F! este Mesia, iată că acum o spune unei femei samari- 
nence. Dar pentru ce? Pentru că a găsit sufletul ei pregătit să 
primească această sfîntă mărturie. Mîntuitorul a venit să caute 
oaia cea pierdută (Luca 15, 6), dar și această oaie cuvîntătoare 
așteaptă să vină Păstorul ei ca să-i arate toate cele spre mîntuire. 

Vedeţi cum sufletul ei însetat de mîntuire, mai întii Îl so- 
cotea pe Domnul un oarecare iudeu, apoi, văzînd că i-a spus pă- 
catele și taina vieţii sale, Îl socotește prooroc, iar după ce Mîn- 
tuitorul s-a descoperit ei că este Mesia, această preafericită 
femeie a lăsat găleata la fintînă și a alergat în Cetatea Samariei, 
strigînd către locuitorii ei: Veniţi să vedeţi un om care mi-a spus 
mie toate cîte am făcut. Nu cumva acesta este Hristosul? (loan 
4, 29). Prin aceste cuvinte ea s-a făcut primul Apostol care a 
vestit pe Mesia în cetatea Samariei. 

Femeia aceasta samarineancă, cît de păcătoasă a fost ea, 
dar a fost aleasă şi mai înainte hotărită spre viața veșnică și a 
vorbit cu Mesia, Cel ce era Mintuitorul lumii, fiindcă sufletul ei 
era pregătit pentru aceasta. Cum a făcut Mintuitorul cu samari- 
neanca, poate face cu toţi și dacă un suflet se va pleca la Dum- 
nezeu de voie și va face poruncile Lui, după priceperea sa, atunci 
și în cele ce nu știe va fi învățat de Dumnezeu spre cele ce 
duc la viaţa veșnică. 

Așa cum Preabunul Dumnezeu și Mîntuitorul S-a descoperit 

ca un Dumnezeu iubitor de oameni, sufletului samarinencii, 
care aștepta pe Mesia, totdeauna, tot astfel se descoperă şi 
celor ce Îl caută și le arată calea mîntuirii, după cum ne adeve- 
reşte și Sfîntul Prooroc David, care era inspirat de Duhul Sfint 
și care zice: Arată-mi, Doamne, calea pe care voi merge, că la 
Tine am ridicat sufletul meu (Psalm 142, 8). 

Dumnezeu este preaînțelept, preaînalt și preadrept şi Care 
vede inima fiecăruia dintre noi. Dacă un suflet de bunăvoie 
va crede în El și va face poruncile Lui, atunci, El i se va des- 
coperi ca și femeii samarinence și îi va arăta ceea ce încă nu 
știe din tainele Lui, povăţuindu-l spre mîntuire. 

Această fericită femeie, Fotinia samarineanca, a murit ca 
martiră, împreună cu fiicele și cu nepoatele ei, după foarte mari 
chinuri pentru credinţa și dragostea ce o avea către Domnul 
nostru lisus Hristos. Cînd am fost în Sfîntul Munte Athos am 
sărutat sfintele ei moaşte la Sfinta Mănăstire Iviru. Deci să știm 
că adevărata predsestinaţie spre mîntuire, după Biserica Orto- 
doxă, este aceasta: Cînd se va uni voia omului cu voia lui Dum- 
nezeu la lucrarea tuturor faptelor bune, atunci el este ales şi 
predestinat spre mîntuirea veșnică. Dumnezeu voiește ca toţi oa- 
menii, să se mântuiască și la cunoștința adevărului să vină (I Ti- 
motei 2, 4). 

Deci, dacă vrea Dumnezeu și dacă vreau și eu, atunci eu 
sînt predestinat spre mîntuire; dar dacă Dumnezeu vrea să mă 
miîntuiasci și eu nu vreau, ci de bunăvoie alerg la cele rele și 
le fac, atunci cauza iîmpietririi inimii mele, prin care refuz să 
fac voia lui Dumnezeu şi poruncile Lui, nu vine de la Dum- 
nezeu, ci din răutatea voinţei mele. În acest caz de bunăvoie mă 
predestinez muncilor veșnice ale iadului. 

În concluzie, în Biserica Ortodoxă nu există predestinație 
de sus în jos, ci ea atîrnă întru totul de bunăvoința omului. S-a 
zis mai sus și repet: Dumnezeu nu miîntuiește pe om fără de 
om. Acest adevăr îl arată marele și dumnezeiescul Prooroc Isaia: 
Și de vor fi păcatele voastre ca mohoriciunea, ca zăpada le voi 
albi, iar de vor fi ca roșeala, ca lîna albă le voi face. De veţi vrea 
și de Mă veţi asculta, bunătăţile pămîntului veți mânca. lar de 
nu veți vrea și nu mă veți asculta, sabia vă va mînca pe voi, 
căci gura Domnului a grăit acestea (Isaia 1, 19-20). 

Dacă se face bucurie mare în cer atunci cînd un păcătos se 
întoarce la pocăință, atunci cum se poate crede că Preabunul 
Dumnezeu ar vrea să arunce în muncă veșnică pe cei ce se în- 
torc la pocăință din toată inima și cer de la El milă și iertare? 
Cine poate gîndi una ca aceasta, avînd mintea sănătoasă? 

Iubiți credincioşi, 


În încheierea acestei predici voi zice cuvintele Sfintului 
loan Gură de Aur: „Dumnezeu ne-a predestinat pre noi nu 
numai din iubire ci și din faptele noastre bune, căci dacă aceasta 
ar depinde numai de iubire atunci ar trebui ca toți oamenii să 
se mîntuiască, pentru că Dumnezeu pe toți îi iubește și tuturor 
le voiește mîntuirea. lar dacă aceasta ar depinde numai de 
faptele noastre bune, atunci venirea Mintuitorului nostru 
ar fi de prisos“. 

Fericitul Jeronim (t 420 d. Hr.) zice: „Pe care Dumnezeu 
i-a ştiut că vor fi în viaţa aceasta asemenea Fiului Său, pe aceia 
i-a predestinat să fie asemenea Lui întru mărire“ (I Romani 8, 9). 
Iar dumnezeiescul Părinte Ambrozie zice: „Dumnezeu n-a pre- 
destinat, decît după ce i-a cunoscut cuiva vrednicia. Aceluia i-a 
predestinat şi răsplata“. 

Deci, rămîn clare și hotărite cele ce ne arată Sfînta Scrip- 
tură: Dumnezeu nu mintuiește pe nimeni fără voia sa (II Corin- 
teni 5, 10; I Corinteni 3, 8) și va răsplăti fiecăruia după faptele 
lui (Psalm 62, 11; Romani 2, 12-13; Luca 12, 47). AMIN! 

„Doamne, căci cu arma bunetvoirt 
ne-ai încununat pe noi” (Psalm 

5, 19. 

Iubiți credincioși, 
A 
n această predică voi arăta, cum dealtfel am arătat și în 
prima, că nu au nici un temei cei ce susțin că omul este 
predestinat de către Dumnezeu, fără voia lui, ori la munca 
veșnică ori la fericirea veșnică. 

Ca să se poată înțelege mai bine acest lucru vom mai aduce 
și alte argumenie. Să aducem citeva mărturii ale dumnezeieştilor 
Scripturi, care zic: Pus-a înaintea ta foc și apă și ori la care vei 
vrea, vei întinde mîna ta (Isus Sirah 15, 16); iar în alt loc zice: 
Iată am pus astăzi înaintea fetei tale viaţa și moartea, binele şi 
răul, poruncindu-ți astăzi să iubeşti pe Domnul Dumnezeul tău, 
să umbli în toate căile Lui și să împlineşti poruncile Lui, hotă- 
rîrile Lui şi Legile Lui ca să trăieşti și să te înmulțeşti și să te 
binecuvinteze Domnul Dumnezeul tău pe pămîntul pe care îl 
vei stăpini. lar de se va întoarce inima ta și nu vei asculta, ci 
te vei lăsa ademenit și te vei închina la alți dumnezei și le vei 
sluji lor, vă dau de ştire astăzi că veţi pieri și nu veţi trăi mult 
în pămîntul pe care Domnul Dumnezeu ţi l-a dat și pentru a 
cărui stăpînire treci tu acum Iordanul. Ca martori înaintea 
voastră pun astăzi cerul și pămîntul, viață și moarte ţi-am pus 
Eu astăzi înainte și binecuvintare și blestem. Alege viața ca să 
trăieşti tu și urmașii tăi (Deuteronom 30, 15-19). 

Din aceste mărturii se poate înţelege, destul de clar, că 
omul este lăsat liber de Dumnezeu, spre a-și alege singur, fie să 
facă poruncile lui Dumnezeu spre a intra „în viață“ (Matei 
19, 17), fie să facă cele rele înaintea lui Dumnezeu și să-și ia 
„petleapsa veşnică“ (Matei 16, 27; 25, 46). 

Cei ce cred în predestinație, înțelegind rău Sfintele Scrip- 
turi, susțin că Dumnezeu a hotărît din veșnicie soarta fiecăruia 
și pe unii îi mîntuiește, iar pe alții îi osîndeşte, potrivit hotărîrii 
sau predestinaţiei Sale absolute în veci. După părerea lor harul 
lui Dumnezeu lucrează fără voia omului la miîntuirea sa. În 
sprijinul acestei erezii ei aduc din Sfintele Scripturi, ca măr- 
turie, alegerea lui Iacov și a lui Isaac. Căci înainte de nașterea 
lor, a lui Isaac şi a lui Iacov, și fără să fi făcut ei ceva bun 
sau rău, că rinduiala lui Dumnezeu cea după alegere să rămînă 
în picioare, nu pe temeiul faptelor, ci din alegerea Celui care 
cheamă, i s-a zis Revecăi că cel mai mare va sluji celui mai 
mic, precum este scris: Pe Jacov l-am iubit și pe Isaac l-am 
urit (Romani 9, 11-13). 

Pe baza acestui citat ei au susținut că Dumnezeu pe cine 
vrea să miluiască, miluieşte și pe cine vrea să împietrească, 
împietrește (9, 21). Răstălmăcind înțelesul acestor cuvinte 
apostolești, ei își închipuie că mîntuirea oamenilor se face 
potrivit alegerii sau hotăririi dinainte a lui Dumnezeu. La 
unele argumente ale lor s-a răspuns în predica anterioară, iar 
în aceasta de faţă vom aduce unele completări. Ceea ce susţin 
ei, că ar privi alegerea şi predestinaţia lui Iacov şi Isaac, se re- 
feră, de fapt, la chemarea oamenilor, la harul şi îndreptarea în 
Hristos şi la preștiinţa lui Dumnezeu, 

Apostolul Pavel vrea să dovedească, prin acest exemplu, că 
chemarea şi îndreptarea oamenilor nu depinde numai de faptele 
Legii, ci și de bunătatea lui Dumnezeu, Care cheamă prin harul 
Său pe toţi oamenii la mîntuire, fie ei iudei sau păgini (Romani 
9, 22-24) şi că fără harul lui Dumnezeu oamenii nu pot face 
nimic în ce privește mintuirea lor. 

Dacă totuși aici se spune că El, Dumnezeul nostru, dă oa- 
menilor harul Său numai din nemărginita Lui bunătate și hotă- 
răşte cu totul liber soarta oamenilor chiar înainte de naşterea 
lor, prin aceasta se evidenţiază și se accentuează importanţa con- 
diţiei obiective a mîntuirii și a sfințirii noastre, fără a se mai 
repeta și condiţia subiectivă, care este libertatea omului de a 
conlucra sau nu cu harul dumnezeiesc prin credinţă şi prin 
fapte bune. De asemenea, nu se mai repetă nici ideea că la 
baza hotărîrii soartei fiecăruia stă preştiința lui Dumnezeu, 
deși ea este totuși subinţeleasă de Apostol, care zice: Vrînd 
Dumnezeu să-și arate mînia și să-și descopere puterea Sa, a 
suferit întru multă răbdare vasele miîniei Sale, gătite spre pieire 
(Romani 9, 22), adică vrednici să fie pierduţi după dreptatea lui 
Domne şi după ce El i-a răbdat îndelung. 

Dumnezeu, fiind și atotştiutor, știe totul dinainte, de aceea 
n-a trebuit să treacă mai întîi timpul pentru ca El să știe că 
dintre cei doi fii ai lui Isaac, unul va fi purtător al făgăduinței 
Sale mesianice. În acest caz nu este de mirare că zice: Pe Iacov 
l-am iubit şi pe Isaac l-am urit (Romani 9, 13). Iar dacă se zice 
apoi că Dumnezeu miluiește pe cine vrea și că osîndeşte tot pe 
cine vrea (Romani 9, 15-18), atunci va trebui mai întîi să ne 
întrebăm: oare pe cine vrea Dumnezeu să miluiască și pe cine 
vrea să osindească? Oare iubeşte El numai pe cei care au fost 
aleși în mod arbitrar, predestinaţi la mîntuire şi care în viață 
pot fi răi? Și osîndeşte pe alţii. chiar dacă aceștia în viaţă au 
fost buni şi păzitori ai poruncilor lui Dumnezeu? Dar în acest 
caz, unde este de fapt dreptatea, nepărtinirea, înţelepciunea, 
desăvirșirea și alte însuşiri ale lui Dumnezeu ? Nici măcar la 
oameni nu este cu putință așa ceva, cu atît mai mult la Dum- 
nezeu. 

Deci, trebuie să înțelegem că Hristos, Mintuitorul nostru, 
a adus mîntuirea obiectivă tuturor, dar mîntuirea subiectivă nu 
se dă tuturor, ci fiecare va lua după faptele sale săvirșite în trup, 
ori binele, ori răul (II Corinteni 10, 10). De asemenea, Sfîntul 
Apostol Pavel zice: Aceasta însă să o ştiţi bine: cei ce seamănă 
cu zgîrcenie, cu zgîrcenie vor şi secera; iar cei ce seamănă întru 
binecuvintare, întru binecuvîntare vor și secera (II Corinteni 
9, 6). 


Fraţi creștini, 


Sfînta Scriptură arată, mai ales indirect, această învăţătură, 
că Dumnezeu nu vrea moartea păcătosului (lezechiel 8, 2), că 
toţi oamenii sînt chemaţi la mîntuire (Matei 28, 19) şi că Dum- 
nezeu a înmulţit harul Său spre a copleşi păcatul şi a dat tuturor 
oamenilor putinţa de a se mîntui (Romani 5, 15). Oare toate 
aceste făgăduințe duhovnicești şi dumnezeiești ar fi cu putință 
de împlinit dacă numărul „aleşilor“ ar fi limitat? 

Pentru a dovedi o dată mai mult acest adevăr mare, că pre- 
destinația oamenilor spre muncă sau spre fericirea veșnică 
atîrnă de voinţa sau de faptele lor bune sau rele, vom aduce ca 
pildă din Sfînta Scriptură istorioara ninivitenilor. 

Oare n-a trimis Dumnezeu pe Proorocul Iona să prooro- 
cească la toţi oamenii din Ninive, cetatea cea mare, că peste 
trei zile vor pieri? (Iona 3, 5). Dar vedem că oamenii din Ninive, 
auzind proorocia lui Iona, s-au temut de Dumnezeu, au hotărît 
post și s-au îmbrăcat cu sac, de la cel mai mic pînă la cel mai 
mare. Chiar și impăratul lor, auzind cuvîntul proorocului Iona 


PREDICI DUHOVNICEŞTI 297 


s-a sculat de pe scaunul său, s-a desbrăcat de hainele sale şi 
s-a îmbrăcat în sac și a șezut în cenușă (Iona 3, 6). Apoi a po- 
runcit la toţi boierii lui și la toţi locuitorii cetăţii, zicînd: Oamenii 
și dobitoacele și boii şi oile să nu guste nimic, nici să pască și 
nici apă să bea (loan 3, 7). lată că, după această mare pocăință 
și osteneală a lor, cu post și cu rugăciune, Dumnezeul nostru Își 
schimbă hotărîrea de a pierde pe niniviteni, căci zice dum- 
nezeiasca Scriptură: Și i-a părut rău lui Dumnezeu pentru răul 
care a zis să-l facă lor, şi nu l-a mai făcut (Iona 3, 10). Apoi pe 
proorocul Iona, care se întristase foarte mult şi se tulburase că 
nu i s-a împlinit proorocia şi că i se uscase vrejul — o buruiană 
mare care crescuse lingă coliba lui Iona și îi ținea umbră de 
arșița soarelui și care, la porunca lui Dumnezeu, se uscase — 
Dumnezeu l-a înțelepţit cu aceste cuvinte: Tu te-ai mâhnit pen- 
tru un vrej ... Dar Eu cum să nu mă întristez de cetatea cea 
mare a Ninivei...!? (loan 4, 3-11). 

Oricine poate să citească în dumnezeiasca Scriptură toate 
acestea, pe larg, la Proorocul Iona și să înțeleagă că Dumnezeu 
își schimbă hotărîrea atunci cînd și oamenii se hotărăsc să lase 
răutățile lor și să se întoarcă cu pocăință spre Dumnezeu, pe Care 
L-au miniat. Dumnezeu hotărise ca peste trei zile să-i piardă 
pe niniviteni, dar pentru întoarcerea lor și-a schimbat hotărîrea 
Sa și i-a cruțat. Aşa face Preabunul Dumnezeu din ceruri cu 
fiecare suflet care se întoarce către El și se căieşte, 

El nu defaimă pocăinţa sinceră a omului, căci este preabun 
și preamilostiv. El nu zice niciodată că degeaba ne mai pocăim 
de răutăţile noastre, căci ne-a predestinat spre munca veșnică 
și nu mai poate să-Și schimbe hotărîrea, ci ne cheamă, în îndu- 
rarea Sa, la E] ca un preabun Părinte, zicîndu-ne: De vor fi pă- 
catele voastre ca mohoriciunea, ca zăpada le voi face; iar de vor 
fi ca roșeala, ca lîna le voi albi și de veţi vrea și de Mă veţi 
asculta, bunătăţile pămîntului veți mânca (Isaia 1, 17-19). 

lată și o altă mărturie din dumnezeiasca Scriptură prin 
care se arată că Dumnezeu Își schimbă hotărîrea atunci cînd 
omul se întoarce de la cele ce a greșit. Dumnezeu a trimis pe 
Proorocul Său Ilie să mustre pe împăratul Ahab, fiindcă ascul- 
tase de femeia sa Izabela și ucisese pe Nabot Israeliteanul, luin- 
du-i moştenirea sa. Deci, marele Prooroc Ilie, ascultind porunca 
lui Dumnezeu, s-a dus la împăratul Ahab, spunîndu-i: Aceasta 
zice Domnul: ai ucis și vrei încă să intri în moștenire? Și să-i mai 
spui că aceasta zice Domnul: în locul unde au lins cîinii sîngele 
lui Nabot, acolo vor linge câinii și sîngele tău (III Împărați 21, 19). 

După aceea i-a proorocit şi celelalte urgii ale lui Dumnezeu, 
care vor veni asupra casei lui pentru răutăţile făcute înaintea 
lui Dumnezeu. Auzind Ahab acestea toate, și-a rupt hainele 
sale, și-a încins cu un sac trupul, a postit în acea zi în carea 
ucis pe Nabot, smerindu-se foarte mult. lar după această po- 
căință a iui Ahab a zis Domnul robului Său Ilie, pentru Ahab: 
Văzut-ai cum s-a umilit Ahab înaintea Mea? Fiindcă s-a smerit 
în fața Mea,.nu voi aduce răutate în zilele lui, ci în zilele fiului 
lui voi aduce răutate peste casa lui (III Împărați 21, 29). 

Scriind acestea, mi-am adus aminte de cuvintele dum- 
nezeiescului Părinte loan Hrisostom care zice: „Dumnezeu toate 
le știe mai dinainte, dar nu toate le hotărăște mai dinainte, ci 
după cum se arată întoarcerea oamenilor de la păcat“ (Împărți- 
rea de griu, Cuv. 12, p. 101-110). Oare cum să credem că Dum- 
nezeu vrea să osîndească, de vreme ce El cheamă la mîntuire 
pe toţi cei păcătoşi, zicînd: Veniţi la Mine toţi cei osteniţi și 
impovărați și Eu vă voi odihni pe voi (Matei 11, 28)? Cum 
ar predestina El pe cineva spre munca veșnică fără să mai ţină 
cont de pocăința și indreptarea lui, de vreme ce El a venit în 
lume să cheme nu pa cei drepţi, ci pe cei păcătoşi la pocăință 
(Matei 11, 28-29)? Oare poate vreodată să se contrazică Dum- 
nezeu singur? Adică să cheme pe toți păcătoşii la pocăință, iar 
apoi să-i trimită la muncă veșnică fără să ţină seama de po- 
căinţa și îndreptarea lor? 

Să auzim mărturia dumnezeieștii Scripturi care zice: De 
vă veți întoarce către El cu toată inima voastră și cu tot sufle- 
tul vostru, ca să umblaţi înaintea Lui cu dreptate, atunci şi El se 
va întoarce către voi și nu își va ascunde fața Sa de către voi. 
Veţi vedea ce va face El cu voi (Tobit 13, 6). 

Sfîntul Apostol Pavel, arătînd că Mîntuitorul a venit în 
lume ca să mîntuiască pe taţi cei ce vor crede în El, spune: 
Harul Lui cel mîntuitor s-a arătat tuturor oamenilor (Tit 2, 11). 
Nu zice că numai unora care sînt predestinați spre mîntuire, ci 
tuturor oamenilor. Chiar şi păginilor, de se vor întoarce și vor 
crede în Domnul nostru lisus Hristos, harul acesta le va fi spre 
mîntuire, căci cel ce va crede și se va boteza, se va mîntui; iar 
cel ce nu va crede, se va osîndi (Marcu 16, 16). Dar poate va 
spune cineva și cuvintele Sfîntului Apostol Pavel, care arată că 
Dumnezeu pe care mai înainte i-a cunoscut, mai înainte i-a și 
hotărît să fie asemenea chipului Fiului Său, iar pe care mai 
înainte i-a hotărît, pe aceştia i-a și îndreptat; şi pe care i-a în- 
dreptat, pe aceia i-a și proslăvit (Romani 8, 28-30). 

Din aceste cuvinte ale Sfîntului Apostol Pavel, s-ar părea 
că la chemarea și îndreptarea noastră spre mîntuire lucrează 
numai Dumnezeu și omul nu mai are nici o datorie faţă de 
această chemare, îndreptare şi alegere. Și aici, ca și în alte părți 
ale Sfintei Scripturi, se accentuează și se evidențiază numai lu- 
crarea lui Dumnezeu pentru om, după cum în numeroase alte 
locuri se arată și felul cum trebuie să răspundă și omul lucrării 
şi proniei dumnezeieşti. De pildă, Mîntuitorul nostru lisus Hris- 
tos, proorocind despre zilele vremurilor de apoi, arată că Va 
fi atunci necaz mare care n-a fost de la începutul lumii și nici 
nu va mai fi. Şi de nu s-ar fi scurtat zilele acelea nu s-ar fi 
mântuit tot trupul; dar pentru cei aleși se vor scurta zilele (Ma- 
tei 24, 21-22). 

Să vedem şi ce datorie au cei aleși, față de această alegere, 
ce trebuie să facă ei pentru a întări și a păzi această alegere a 
lor și care sînt lucrurile pe care Dumnezeu le poruncește lor să 
fie făcute pentru a scăpa de necazurile vremurilor acelora. În 
această privinţă El le dă o însărcinare anume, zicînd: Păziţi-vă, 
privegheaţi şi vă rugaţi, căci nu ştiţi cînd va veni vremea aceea 
(Marcu 13, 33), apoi continuă: Iar cele ce vă zic vouă, zic tuturor: 
Privegheaţi! (Marcu 13, 37). Se vede că oricît de ales ar fi 
cineva, nu poate fi fără grijă cu această nădejde, socotind că 
pentru a se mintui nu mai are nimic de lucrat, ci dimpotrivă, 
trebuie să se roage, să privegheze şi să se păzească pe sine, ca 
nu. fără de veste venind Domnul, să-l găsească nepregătit 
(Luca 12, 40). 

Vedem că Mintuitorul poruncește tuturor să fie gata, să 
fie treji, să vegheze şi să se păzească, iar prin aceasta El arată 
că toți au datoria să lucreze fapta bună a rugăciunii, a prive- 
gherii, a trezviei și a păzirii de orice păcat. 

Același lucru îl arată şi Marele Apostol Petru, zicînd către 
cei aleși: Pentru aceasta, fraţilor, sîrguiți-vă mereu să întăriţi 
chemarea și alegerea voastră, căci făcînd acestea, niciodată nu 
veţi greşi. Pentru că aşa vi se va da cu bogăție intrarea 
în veşnica împărăție a Domnului şi Mîntuitorului nostru lisus 
Hristos (Il Petru 1, 10-11). Vedeţi că numai prin sirguință 
neîncetată se întărește chemarea și alegerea noastră? Nu spune: 
„Fiindcă sînteți chemaţi şi aleși, să fiți fără grijă și să nu mai 
lucraţi nici o faptă bună“, ci poruncește sîrguința, paza, rugă- 
ciunea, vegherea, adică cere din partea lor toată osteneala lu- 
crării faptelor bune, ca să se întărească prin aceasta chema- 
rea lor. mate ta 33 

Tot în Sfînta Scriptură zice: Căci prin har sînteți mântuiţi 
pentru credinţă..., nu din fapte, ca să nu se laude cineva (Efeseni 
2, 8-9), apoi în versetul următor se arată că sîntem datori a lucra 
faptele bune, zicînd: Cîţi sînteţi făptura Lui, zidiţi prin Hristos 
lisus spre a face fapte bune pe care mai înainte Dumnezeu ni 
le-a rânduit să le săvîrşim (Efeseni 2, 10). 

Așadar, această chemare și alegere a credincioşilor este con- 
diţionată și de faptele lor bune. De aceea, Marele Apostol Pavel 
zice către ucenicii săi: ne rugăm pentru voi ca Dumnezeul nos- 
tru să vă facă vrednici de chemarea Sa (II Tesaloniceni 1, 11). 
Iar faptul că chemarea şi alegerea credincioșilor nu se face fără 
voia lor, ci numai în vederea unirii voii lor cu voia lui Dum- 
nezeu, se vede din cele scrise: De veţi auzi glasul Lui să nu vă 
învîrtoșaţi inimile voastre (Psalm 94, 8). Iar în Apocalipsă, ară- 
tînd că de voia omului depinde chemarea lui, zice: Iată stau la 
ușă şi bat, de va auzi cineva glasul Meu şi va deschide ușa, voi 
intra la el şi voi cina cu el şi el cu Mine (3, 20). 

Această chemare și alegere nu o au numai cei predestinaţi 
spre viaţa veșnică, ci ea este dată de către Bunul Dumnezeu tutu- 
ror celor ce vor crede și vor vrea să se mîntuiască, chiar și păgi- 
nilor, căci auzim pe Dumnezeu, zicînd aceasta în chip alegoric prin 
proorocul Său: Zice-voi crivățului: adu! și austrului: nu porni! 
Adu pe fii Mei din pămînt departe și pe fetele Mele de la mar- 
ginile pămîntului. Pe toți câți poartă numele Meu, pentru că au 
mărirea Mea şi i-am zidit pe ei, şi i-am plăsmuit pe ei, și i-am 
făcut pe ei (Isaia 43, 6-7). Chemarea aceasta este a tuturor po- 
poarelor lvmii, numai dacă vor vrea să creadă în El că este Zidi- 
torul tuturor și să se supună poruncilor Lui. 

Tot Sfîntul Prooroc Isaia zice despre chemarea popoarelor 
păgîne la mîntuire: Neamurile care nu te știau pe Tine Te vor 
chema și popoarelor care nu Te cunoșteau la Tine vor alerga... 
(Isaia 4, 5). Încă și vasul alegerii, Marele Apostol Pavel, arătînd 
că Dumnezeu prin el cheamă toate popoarele la pocăință, zice: 
„„„Am luat har și apostolie, ca să aduc, în numele Său. la ascul- 
tarea credinţei, toate neamurile... (Romani 1, 5). Credința însă 
trebuie să fie o credință lucrătoare, adică credinţă care se lu- 
crează din dragoste (Galateni 5, 6) și este împodobită cu faptele 
bune. Aceasta o arată Sfînta Scriptură, zicînd: Credința fără 
fapte este moartă (Iacov 2, 26). 

Frați creștini, 


Am arătat mai sus că oricînd se va întoarce omul către 
Bunul Dumnezeu atunci și El se va întoarce către om, după 
cum zice: Întoarceți-vă fiecare de la calea cea rea și de la 
cugetele voastre rele și veţi locui pămîntul pe care l-am dat 
vouă și părinților voştri din veac şi pînă în veac (Ieremia 25, 5). 
Cel fărădelege, de se va întoarce de la toate fărădelegile sale 
pe care le-a făcut și va păzi toate poruncile Mele și va face drep- 
tate și milă, cu viaţă va trăi și nu va muri. Toate nedreptățile 
lui cîte a făcut nu se vor mai pomeni, ci întru dreptatea sa 
pe care a făcut-o va fi viu! Oare voiesc Eu moartea celui fărăde- 
lege, zice Domnul; ci nu mai vîrtos să se abată el de la calea 
cea rea și să fie viu? (lezechiel 18, 21-23, 32). 

Oare se poate crede că Dumnezeu ar avea numai 
un număr de oameni pe care îi va mîntui și că cei ce au făcut 
cele rele nu mai au nici o nădejde de mintuire, chiar 
de s-ar întoarce către Dumnezeu cu pocăință, deoarece nu sînt 
predestinați spre mintuire? 

Oare se poat= cugeta așa ceva, avind în față mărturiile 
Sfintei Scripturi arătate mai sus? Cită nebunie ar fi să cugete 
cineva că Dumnezeu este numai al celor aleși și chemaţi. și că 
cei ce vor părăsi păcatul şi se vor întoarce cu pocăință din toată 
inima către El nu mai pot avea nicio nădejde de miîntuire, 
chiar de ar lucra orice faptă bună. Oare n-a zis El: Nu au tre- 
buință de doctor cei sănătoși, ci cei bolnavi (Luca 5, 31)? Şi 
iarăşi: Nu am venit să chem pe cei drepți, ci pe cei păcătoşi la 
pocăință (Luca 5, 32). Dacă El ne arată că Se întoarce și miluiește 
pe cei păcătoși care se întorc la pocăință și că n-a venit pentru 
cei drepți, ci pentru cei păcătoși, atunci cum putem crede că 
Dumnezeu nu vrea ca toţi oamenii să se miîntuiască şi să vină 
la cunoștința adevărului (I Timotei 2, 4) și că nu predestinează 
spre munca veșnică pe nici unul dlin cei ce se vor întoarce către 
El și vor face voia și poruncile Lui? 

Dacă adevărul este acesta, cine nu va înţelege că predes- 
tinația omului spre bine sau spre rău atîrnă de voia liberă a 
omului de a se întoarce spre Dumnezeu și de a lucra poruncile 
Lui? Oare n-a zis El: De voiești să intri în viaţă, păzeşte porun- 
cile?! (Matei 19, 17). 

În incheierea acestui cuvînt voi zice: „Adevărata predesti- 
nație a omului spre viața veşnică se face din voia sa liberă. 
Duhul Sfint care viețuiește în creştini de la Sfîntul Botez nu 
lucrează singur, ci cu voința liberă a creștinului“ (Sfintul Teo- 
fan Zăvoritul, Zbornic 1, p. 140). Sfîntul Macarie cel Mare spune 
că nici darul din om nu-i leagă voia prin putere, să-l silească 
numai la bine, independent de el, dacă vrea sau nu aceasta. Dim- 
potrivă, însăși puterea lui Dumnezeu ce este în om îi face loc 
libertăţii ca să arate voia lui, dacă sa învoiește sau nu cu darul 
(Sfîntul Macarie, Cuv. 1, Despre paza inimii, cap. 12, p. 451). 

Cînd voința omului se unește cu voinţa lui Dumnezeu spre 
lucrarea poruncilor şi a faptelor bune, atunci acesta este chemat, 
ales și predestinat. Iar dacă voia omului se abate de la poruncile 
Domnului şi face lucrurile diavolului, acesta este predestinat 
muncilor veșnice și nu Bunul Dumnezeu este pricina, ci răutatea 
și răzvrătirea lui împotriva lui Dumnezeu. AMIN ! 


PREDICĂ 


DESPRE CELE PATRU FELURI DE ÎMPĂRTĂȘIRE 
ÎN BISERICA ORTODOXĂ 


„Nu numai cu pline va trăi omul, 
ci cu tot cuvintul care iese din gura 
lui Dumnezeu“ (Matel 4, 4). 


Părinților, fraţilor și iubiți credincioși, 


moduri: prin împărtășirea tainică cu Trupul şi Sîngele 
Domnului nostru Iisus Hristos şi prin împărtășirea duhov- 
nicească (Sfîntul Nicodim Aghioritul, Războiul nevăzut, p. 201). 

Daz fiindcă al doilea chip, al împărtășirii duhovnicești, se 
subimparte la rîndul său în alte trei, în cuvîntul de faţă se va 
vorbi despre împătritul chip prin care putem să ne împărtășim 
și astfel să ne unim cu Dumnezeu, aducînd în acest sens măr- 
turii din dumnezeiasca Scriptură și din învăţăturile Sfinţilor 
Părinți. 

Prima și cea mai importantă împărtășire a noastră cu Dom- 
nul lisus Hristos este aceea care se face atunci cind ne hrănim 
cu Trupul și cu Siîngele Lui (loan 6, 53-58). Oricare credincios 
creștin care nu crede că pîinea și vinul cu care ne împărtășim 
sînt cu adevărat Trupul și Sîngele Domnului Dumnezeului și 
Mîntuitorului nostru lisus Hristos, este un eretic, fiind străin 
de dreapta credinţă în lisus Hristos, deoarece se împotrivește 
direct învăţăturii Domnului, Care zice: Trupul Meu este adevă- 
rata mâncare și Sîngele Meu adevărata băutură (loan 6, 55). 

Unul ca acesta se împotrivește, de asemenea, și Sfintului 
“Apostol Pavel, vasul alegerii, gura lui Hristos, care, vorbind 
despre împărtășirea cu Trupul şi Singele Domnului, spune: Pa- 
harul binecuvintării, pe care îl binecuvintăm, nu este oare îm- 
părtășirea cu Singele lui Hristos? (I Corinteni 10, 16). Tocmai 


l [ia şi împărtăşirea noastră cu Dumnezeu se face în două 


304 URCUŞ SPRE INVIERE 
de aceea. cel ce cu nevrednicie mănîncă pîinea sau bea paharul 
Domnului, se face vinovat de însuși Trupul şi Singele Domnului 
(I Corinteni 11, 27). 

Acel creștin care se apropie de împărtășirea cu Trupul şi 
Singele Domnului nostru lisus Hristos cu frică de Dumnezeu, 
cu credință și cu mare evlavie și pregătire, se învrednicește de 
nenumărate daruri şi foloase duhovnicești cum sînt : 

— se unește cu Hristos după har, căci cel ca mănîncă 
Trupul și bea Singele lui Hristos rămine întru El și El întru 
dînsul (Joan 6, 56); 

-— are viaţă veșnică întru E! și va trăi veșnic (Ioan 6, 53-58); 

— va fi înviat spre viaţă veşnică în ziua cea de apoi 
(Ioan 6, 34); 

— în cel ce se unește cv Hristos prin împărtășirea cu 
Trupul şi Sîngele Lui, vine să locuiască Dumnezeu. făcîndu-Și în 
el sălaș (Efeseni 3, 17; Ioan 3, 24; 14, 20; 15, 4); 

— cel ce se împărtășește cu Trupul și Sîngele Domnului 
are pe Hristos vieţuind în el (Galateni 2, 20; 4, 19); 

— unul ca acesta sporește și crește în lucrarea celor du- 
hovniceşti (Efeseni 4, 15-16; Coloseni 1, 7); 

— celui ce se împărtășește cu credinţă, cu evlavie și cu 
umilință îi aduce curăţire de păcate, sfințire, luminare și viață 
veșnică (Sfintul Ioan Damaschin, Rugăciunea a cincea pentru 
împărtășanie); 

— aduce, de asemenea, sfințire trupului și sufletului, alungă 
nălucirile și curăță patimile, aduce îndrăzneală către Dumnezeu, 
îndreptare și întărire a vieţii spre înmulţirea faptelor bune și 
spre desăvirșire (Sfîntul Vasile cel Mare, Rugăciunea a șasea 
pentru împărtășanie); 

— această Sfintă Taină aduce bucurie duhovnicească și 
sănătate trupului și sufletului (Sfintul Chiril al Alexandriei, Ru- 
găciunea a patra de mulțumire după sfinta împărtășanie). 

Acestea și încă multe altele sînt roadele duhovnicești pe 
care le dobindește omul dreptcredincios, care cu evlavie și cu 
multă pregătire se apropie de împărtășirea Sfintelor și preacu- 
ratelor Taine ale Trupului și Sîngelui Domnului nostru Iisus 
Hristos. Iar cel care nu primește pe Hristos prin Sfinta Împăr- 
tășanie, niciodată nu va spori în lucrarea virtuţilor, deoarece el 
nu rămîne în Hristos și nici Hristos în el, iar fără de El nu 
poate face nimic bun (loan 15, 4-5). 

` Tubiţi credincioşi, 


Al doilea fel de împărtășire şi unire cu Dumnezeu, după 
împărtășirea tainică cu Trupul şi Sîngele Domnului, se poate face 
prin rugăciunea lui Iisus, care se face cu mintea în inimă, ros- 
tind cuvintele: „Doamne, lisuse Hristoase, Fiul lui Dumnezeu, 
miluieşte-mă pe mine păcătosul“ (Sfintul Teofan Zăvoritul, 
Sbornic 1. p. 172-173). Rugăciunea făcută cu mintea în inimă 
unește sufletul nostru cu Hristos și cu Tatăl; deoarece singura 
ușă ce duce la Dumnezeu Tatăl este Hristos, după cum El însuși 
spune: Nimeni nu vine la Tatăl, decît prin Mine (loan 14, 11). 

Rugăciunea inimii dă libertatea Duhului lui Dumnezeu să 
lucreze asupra inimii noastre și astfel, prin unirea sufletului 
nostru cu Duhul Sfînt, ne facem un singur duh; căci cel ce se 
întoarce cu mintea în inimă și cu mare iubire de Dumnezeu, 
cu mare fierbințeală și umilință înalță din adîncul inimii sale 
rugăciune neîncetată către Bunul Dumnezeu, se aseamănă cu o 
mireasă care iubește foarte mult pe mirele său și nu voiește 
nicidecum să se despartă de el. Tot astfel și sufletul care s-a 
aprins dc dragostea Mirelui și s-a unit prin rugăciunea inimii 
cu Hristos, a ajuns să se facă un singur duh cu El (I Corin- 
teni 6, 17). Cel care se roagă neîncetat cu mintea în inimă ră- 
mine în Hristos și Hristos rămîne în el, aducînd prin El multă 
roadă duhovnicească. 

Sfîntul Nicodim Aghioritul, scriind despre acest al doilea 
chip de împărtăşire pe calea rugăciunii gînditoare a inimii, zice: 
„Chiar dacă nu putem primi tainic, prin Preacuratele Taine, pe 
Domnul nostru lisus Hristos decît odată pe zi, însă duhovni- 
cește și mai ales gînditor putem să-L primim în tot ceasul și în 
fiecare minut, mai ales prin acea dumnezeiască rugăciune gîndi- 
toare“ (Războiul nevăzut, cap. 4, p. 201). Arătînd că împărtăşirea 
și unirea cu Dumnezeu pe calea rugăciunii gînditoare și a inimii 
este mai puternică decit împărtășirea ce se face prin lucrarea fap- 
telor bune, același sfint, Nicodim, spune: „Toate faptele bune 
fac îndemînatic pe omul îmbunătăţit spre a se uni cu Dum- 
nezeu, dar nu îl şi unesc; însă rugăciunea gindită are și acest 
fel de putere, de a-l uni pe el cu Dumnezeu“ (Războiul nevăzut, 
partea întfia, p. 157; partea a doua, p. 303). 

Dar să arătăm puţine și despre cel de-al treilea fel de îm- 
părtăşire cu Ziditorul nostru Dumnezeu, care se face pe calea 
lucrării tuturor poruncilor Lui și a tuturor, faptelor bune. . 


Această împărtășire și sălășluire a lui: Dumnezeu în. noi, pe 

calea împlinirii poruncilor Sale, a arătat-o însuși Mintuitorul 
nostru lisus Hristos cînd a zis: De Mă iubește cineva pe Mine, 
cuvintul Meu va păzi; atunci şi Tatăl Meu îl va iubi și la el 
vom veni și locaș la dînsul ne vom face (loan 14, 23). Tot Mintui- 
torul spune în Sfinta Evanghelie: Dacă păziţi poruncile Mele, 
veți rămîne în dragostea Mea, precum și Eu am păzit poruncile 
Tatălui Meu şi rămîn întru dragostea Lui (loan 15, 10). Sfintul 
Dionisie Areopagitul spune lămurit că „asemănarea și unirea 
noastră cu Dumnezeu se săvirșește numai prin păzirea porun- 
cilor dumnezeiești' (Filocalia, vol. 2, p. 266). 

Sfintul Maxim Mărturisitorul, arătînd că prin lucrarea po- 
runcilor lui Dumnezeu ne unim și Îl primim în noi, zice: „Cu- 
vintul lui Dumnezeu și al Tatălui Său se află tainic în fiecare 
din poruncile Sale, iar Dumnezeu și Tatăl se află singur întreg, 
nedespărţii, în întreg cuvîntul Său în chip firesc. Cel ce pri- 
meşte, prin urmare, porunca dumnezeiască și o împlinește, 
primește pe cuvîntul lui Dumnezeu ce se află în ea“ (Filocalia, 
vol, 2, Sfintul Maxim Mărturisitorul, p. 193). La fel şi Sfîntul 
Grigorie Palama, vorbind despre îndumnezeirea omului credin- 
cios prin păzirea poruncilor lui Dumnezeu, zice: „Deci poruncile 
lui Dumnezeu procură și cunoștința, dar nu numai cunoștința, 
ci și îndumnezeirea“ ! (Filocalia, vol. 1, p. 286). 

A patra cale, care mijloceşte împărtășirea cu Dumnezeu, 
se face prin auzul Cuvintului lui Dumnezeu. 

Noi știm că Domnul nostru Iisus Hristos este cuvîntul lui 
Dumnezeu (Facere 3, 8; Psalm 32, 6; loan 1, 1; Apocalipsa 
19, 13). Cuvîntul lui Dumnezeu vine și se sălășluiește în cei 
credincioși nu numai pe căile arătate mai sus, adică prin împăr- 
tăşirea cu Sfintele Taine ale Trupului şi Singelui Domnului 
nostru lisus Hristos, prin rugăciunea minţii în inimă și prin 
lucrarea poruncilor Lui, ci harul Său vine și prin auzirea cu- 
vintelor credinţei (Romani 10, 8; I Timotei 1, 6), după cum 
spune Sfinta Scriptură: Mulţi din cei ce auziseră cuvintul au 
crezut şi numărul bărbaților credincioşi a crescut la cinci mii 
(Fapte 4, 4). 

Sfîntul Apostol Pavel spune: Credinţa este prin auz, iar 


1. La aceasta Pr. dr. D. Stăniloaie face următoarea însemnare: 
„Tocmai pentru că împlinirea poruncilor înseamnă o inaintare într-o 
comuniune sau unire personală între credincioși şi Dumnezeu, această 
împlinire aduce nu mumai cunoştinţa superioară celei teoretice, ci și 
indumnezeirea lui, această iîndumnezeire săvirşindu-se prin sălășluirea 
lui Dumnezeu în credincios“ (Filocalia, vol. 4, p. 286). 

auzul prin cuvîntul lui Dumnezeu (Romani 10, 17). „Cuvintul 
lui Dumnezeu vine prin auz și se sălășluieşte în inimă“ (Kiriaco- 
dromionul lui Nichifor Teotokis, Tilcuire la Evanghelia Dumi- 
nicii a 4-a după Rusalii, p. 256). Cine primește prin auz cuvin- 
tul lui Dumnezeu se face sălaș şi părtaş Cinei Sale, după cum 
Însuși spune: Iată stau la ușă și bat; de va auzi cineva glasul 
Meu și va deschide, voi intra la el şi voi cina cu el şi el cu Mine 
(Apocalipsa 3, 20; 14, 25). 

Cuvintul lui Dumnezeu primit cu credinţă prin auz se 
sălășluiește în cei care-l primesc şi lucrează cu mare putere la 
mîntuirea sufletelor omeneşti (loan 15, 7; Fapte 6, 7). Dacă la 
împărtășirea prin Sfintele Taine Trupul Domnului este adevărata 
mîncare și Sîngele Lui, adevărata băutură (loan 6, 55), atunci 
cuvîntul Domnului primit prin auz se face celor credincioși apă 
dătătoare spre viaţa veșnică (loan 4, 14) și pîine vie pogorită 
din cer (Ioan 6, 58), „mana cea nestricăcioasă... şi pîinea cea 
tainică“ (Sfîntul loan Damaschin, Canoanele Maicii Domnului). 
Dacă Trupul şi Singele Domnului nostru Iisus Hristos sînt hrană 
şi băutură spre viața cea veșnică (Ioan 6, 58), atunci și cuvîntul 
Domnului, primit cu credinţă prin auz, se face celor credincioși 
hrană nemuritoare, după cum este scris: Nu numai cu piine va 
trăi omul, ci și cu tot cuvintul Domnului (Luca 4, 4; Deutero- 
nom 8, 3; Matei 4, 4). 

Sfîntul Apostol Pavel prin auz a primit cuvîntul lui Dum- 
nezeu, fiind chemat prin lumină și auzind glas din cer (Fapte 
9, 3-4); samarineanca primește cuvîntul lui Dumnezeu prin auz 
iar prin predica Sfîntului Filip toți samarinenii cred, se botează 
şi se împărtășesc cu Duhul Sfînt (Fapte 8, 14. 18). Sfintul Maxim 
Mărturisitorul zice: „Domnul este grăunte de muștar, semănat 
prin credinţă în duh în inimile celor ce-L primesc“ (Filocalia, 
vol, 2, cap. 2, p. 169). 


Frați creștini, 


Am adus cîteva mărturii din cele ce se găsesc în Sfînta 
Scriptură și în scrierile Sfinţilor Părinţi despre unirea 
şi împărtășirea omului credincios cu Dumnezeu pe calea auzu- 
lui, cînd omul primește cu credință cuvîntul lui Dumnezeu și se 
sirguiește la lucrarea poruncilor Sale și la toată fapta bună. 
Acestui fel de împărtășire îi pot fi părtași toţi creştinii care vin 
şi ascultă în biserică cu mare evlavie și credință Sfînta Liturghie 
şi toate slujbele bisericești, după cum arată pe larg Cuviosul 
Paisie, vestitul stareț al Mănăstirii Neamţu, care zice: „Fără 

îndoială că participarea în duh la dumnezeiasca Liturghie și 
la toate celelalte slujbe bisericești reprezintă unul din felu- 
rile unirii omului cu Dumnezeu, unire care se săvirșeşte 
prin cunoaștere și iubire“. Apoi zice: „Prin prezenţa la Sfînta 
Liturghie, credincioșii se găsesc sub influenţa și în atmosfera 
Cinei celei de taină și participă la ea cu gîndul, cu mintea și 
cu inima, ca unii ce urmăresc cu privirea și cu auzul desfă- 
șurarea Sfintei Liturghii. Neîmpărtăşindu-se cu Sfintele Taine, 
aceștia nu se fac pe deplin subiecte ale lucrării ascunsa şi tainice 
ale Duhului lui Hristos. 

Printr-o astfel de participare ei pot cîştiga sfinţenia în chip 
moral și îndeosebi prin concentrarea atenţiei, a contemplării, a 
meditaţiei și a pătrunderii a tot ceea ce se face și se rostește 
și în vederea împărtășirii din ea. 

Pe de altă parte, Jertfa liturgică este expresia cea mai per- 
fectă a unirii noastre cu Domnul nostru Iisus Hristos prin trans- 
formarea pîinii și a vinului în Sfîntul Trup și Siînge al Dom- 
nului nostru Iisus Hristos, adus de credincioși ca simbol al vieții 
lor. În plus, miridele scoase pe numele fiecăruia, împărtășin- 
du-se de sfințire, precum arată Sfîntul Simeon al Tesalonicului, 
prin atingerea de Trupul și Sîngele Euharistic al Domnului, 
transmit prin acestea har sufletelor pentru care au fost prosco- 
midite. Dacă omul este din cei evlavioși sau dintre cei ce au 
greșit dar s-a pocăit, atunci el nevăzut se împărtășește cu 
sufletul său de împărtăşirea harului, primind în foarte multe 
cazuri şi folos trupesc“ (Protoiereul Serghie Cetfericov-Paisie, 
Starețul Mănăstirii Neamţu din Moldova, p. 334: Sfintul 
Simeon al Tesalonicului, Despre Sfinta Liturghie, cap. 9, p. 100). 

Deşi o astfel de participare reprezintă numai o împărtăşire 
gîndită, adică numai o împărtășire cu gindul, totuși ea este 
foarte importantă, căci în „Urmarea lui lisus Hristos“ se spune: 
„În toată vremea și în tot ceasul fiecare credincios poate să se 
împărtășească cu duhul avind foloase destul de mari“. În acest 
fel el se împărtăşeşte și se hrănește, în chip nevăzut, cu harul 
lui Hristos, ori de cîte ori se gîndeşte cu evlavie la taina întru- 
pării și pătimirii Sale şi se umple de iubire pentru El“. 

Nicolae Cabasila zice : „Sfinţirea, ca valoare obiectivă și ca 
dar al lui Dumnezeu, precum şi ca lucrare ascunsă și tainică 
a Duhului lui Hristos, prin care sufletul se umple de har și de 
toate bunurile și binecuvintările specifice Sfintei Jertfe Euha- 
ristice, nu se dă deplin celor vii decît prin administrarea Sfintei 
Împărtășanii, cind credincioşii se unesc cu Dumnezeu prin pri- 
mirea Sfintului Trup și a Sfintului Singe“. lar participarea în 

duh, spirituală, reprezintă o sfințire prin mijlocire aşa cum o 
numeşte el (Tîlcuirea dumnezeieştii Liturghii, cap. 42, 43 şi 45, 
p. 94-100). 

Deşi acest, chip de împărtășire cu Domnul nostru. lisus Hris- 
tos se face, după cum s-a spus, numai prin auz, prin gîndire și 
prin mijlocire, el nu rămîne fără roade duhovnicești, deoarece 
are putere de a trezi pe mulți şi de a-i aduce pe calea mîntuirii 2. 

Pentru a dovedi că prin împărtășirea cu cuvintul lui Dum- 
nezeu prin auz, multe suflete se lasă de păcate și se întorc către 
Hristos lisus, Domnul și Dumnezeul nostru, vă voi povesti urmă- 
toarea istorioară din Pateric: 

Fericitul Avva Pavel cel simplu, ucenicul Sfintului Antonie 
ce! Mare, a povestit părinţilor că odată, mergînd el la o mănăs- 
tire pentru cercetarea și folosul fraţilor, a intrat în biserică pen- 
tru a asculta Sfinta Liturghie. Fericitul Pavel cerceta pe fiecare 
din cei ce intrau în biserică pentru a vedea așezarea sufletească 
a lor, fiindcă avea acest dar de la Dumnezeu, de a vedaa aşe- 
zarea sufletească a fiecăruia, precum oamenii își văd feţele unii 
altora. Intrînd toţi în biserică cu faţa luminată și cu obrazul 
vesel și văzînd și pe îngerul fiecăruia bucurindu-se de diînșii, 
pe unul l-a văzut negru și întunecat la trup. Pe acesta diavolii 
îl țineau de miini şi îl trăgeau spre dînșii, punindu-i căpăstru, 
iar îngerul lui păzitor îl urma de departe posomorit și trist. 

Văzind acestea, Sfîntul Pavel lăcrima și își bătea piəptul 
cu mîna, șezînd înaintea bisericii și plingînd cu amar pentru 
cel al cărui chip era așa înfricoşat. Cînd au văzut ceilalți grab- 
nica lui schimbare în plins cu lacrimi, l-au întrebat pentru care 
pricină plînge cu atîta durere și-l rugau să intre împreună cu 
dînșii la slujbă. Pavel, însă, a rămas afară, continuînd să se tîn- 
guiască pentru acel nefericit om. 

După ce s-a terminat slujba au ieșit toți afară, iar Pavel lua 
aminte, știind cum a intrat acel om și voind să cunoască și cum 
iese. Bărbatul acela, ce avea mai înainte tot trupul negru și în- 
tunecat, ieși din biserică luminat la faţă, alb la trup și îngerul 
íl urma îndeaproape, bucurîndu-se de dinsul foarte mult. Văzînd 
aceasta, Pavel începu să se bucure, să strige și să binecuvinteze 
pe Dumnezeu, zicînd: „O, nespusa iubire de oameni a lui Dum- 
nezeu!“. Apoi, alergînd şi suindu-se pe o piatră înaltă a strigat: 
„„Veniţi să vedeţi cît sînt de înfricoșate şi de minunate lucrurile 


2. O împărtășire duhovnicească asemănătoare se face şi pe calea 
scoaterii părticelelor (miridelor) la Sfinta Proscomidie pentru creștinii 
credincioși (Sfintul Simeon al Tesalonicului, op. cit., cap. 9, p. 72). 

lui Dumnezeu! Veniţi să vedeţi lucrurile Aceluia ce voiește ca 
toţi oamenii să se mîntuiască și la cunoștiința adevărului să vină. 
Veniţi să ne închinăm şi să cădem la El și să zicem: Tu singur 
poţi să ridici păcatele lumii!“. 

Toți alergară în grabă, vrînd să asculte ce va spune. După ce 
s-au adunat toți, Pavel le-a povestit cele văzute la acel bărbat, 
înainte şi după ieşirea lui din biserică, rugînd totodată pe omul 
acela să le spună cu amănuntul cum i-a dăruit Dumnezeu o 
schimbare atit de grabnică. 

Fiind astfel descoperit de către Pavel înaintea tuturor, omul 
acela a povestit cu sinceritate, zicînd: „Eu sînt om păcătos și de 
multă vreme viețuiam în desfrînare, iar acum, intrind în biserică, 
am auzil pe Sfintul Prooroc Isaia, sau mai bine zis pe Dumnezeu, 
vorbind printr-însul: Spălați-vă şi vă curățiți, scoateţi vicleşu- 
gurile din inimile voastre înaintea ochilor Mei şi părăsiţi răută- 
file voastre. Învăţaţi-vă să faceți bine, căutaţi judecata, mîntuiţi 
pe cei năpăstuiţi, ajutaţi săracul și faceţi dreptate văduvei. Şi de 
vor fi păcatele voastre ca mohoriciunea, ca zăpada le voi albi, 
iar de vor fi ca roșeala, ca lina le voi albi. Și de veţi vrea și de 
mă veţi asculta, bunătăţile pămîntului veţi mânca (Isaia 1, 16-19). 
Eu, desfrinatul, umilindu-mă de cuvîntul proorocului şi sus- 
pinînd din adîncul inimii, am zis către Dumnezeu: Tu. Dum- 
nezeule, Care ai venit în lume ca să mîntuiești pe cel păcătos, 
împlineşte aceasta cu lucrul şi la mine păcătosul și desfrinatul, 
căci, iată, mă mărturisesc ie din inimă și făgăduiesc să mă 
lepăd de toată răutatea și fărădelegea și îţi voi sluji cu știință 
curată chiar de azi. Doamne, primește-mă pe mine cel ce mă 
pocăiesc şi cad înaintea Ta, căci făgăduiesc să mă depărtez de 
acum înainte de tot păcatul. Cu această făgăduință am ieșit din 
biserică, hotărînd în sufletul meu să nu mai fac nici un rău 
înaintea ochilor lui Dumnezeu“. Auzind acestea, toţi cei de faţă. 
strigau către Dumnezeu cu mare glas, zicînd: Cît s-au mărit lu- 
crurile Tale, Doamne, toate întru înțelepciune le-ai făcut“ (Psalm 
103, 25, fragment din Pateric, p. 209-211). 


lubiți credincioși, 


| Vedeţi că prin auzirea cuvîntului lui Dumnezeu, Duhul 
Sfînt s-a atins de inima acelui om păcătos care s-a umilit de 
cele auzite, schimbiîndu-l din starea lui vrednică de osindă, într-o 
așezare vrednică de mila lui Dumnezeu și de toată fericirea, care 
duce la m;întuirea sufletului prin adevărata pocăință? Acest caz 

nu este unic în Biserica lui Hristos, căci se întorc mii și mii de 
suflete la Dumnezeu prin ascultarea cuvîntului Său în biserici şi 
oriunde se propoveduiește Evanghelia lui Hristos, 

Această impărtăşire a cuvîntului lui Dumnezeu pe calea 
auzului aduce mult folos Bisericii lui Hristos. Dacă credinţa este 
prin auz, iar auzul prin cuvintul lui Dumnezeu, atunci același 
cuvînt al lui Dumnezeu va face părtași harului Său pe toţi cei 
ce îl primesc pe calea auzului, dacă îl vor asculta cu credință și 
cu dragoste. 

Fie ca mila şi îndurarea Domnului nostru lisus Hristos, Care 
este Cuvîntul lui Dumnezeu, să vină și la noi și să se sălășluiască 
în noi prin vestirea dreptei credinţe și prin vieţile și învăţăturile 
sfinților Lui. AMIN ! 


CUVINT 
DESPRE VALOAREA SUFLETULUI 


„Ce-i va folosi omului, de va ciș- 
tiga lumea întreagă, tar sufletul său 
t va pierde?" (Matei 16, 26). 


lubiţi credincioși, 


ți auzit în Evanghelie pe Miîntuitorul, zicînd: Ce va da omul 
în schimb pentru sufletul său? (Marcu 8, 37). Oare aşa de 
mare valoare are sufletul nostru, încît să nu se poată 

răscumpăra cu toată lumea aceasta? Căci tot Mîntuitorul spune 
mai departe: De ar dobîndi omul toată lumea și își va pierde 
sufletul său, ce va folosi? (Marcu 8, 36). Vedeţi cît de mare va- 
lare are sufletul omenesc? lar dacă la o atît de mare valoare 
și cinste îl ridică însuși Hristos, Dumnezeul nostru, cine va mai 
putea spune că sufletul omului nu este de mare preţ, fiind mai 
scump decît toată lumea? 

Dumnezeiasca Scriptură numește pe om „suflet“, după cum 
scrie la Facere: Iar sufletele care au intrat cu Iacob în Egipt și 
care au ieșit din coapsele lui, au fost de toate șaizeci și șase afară 
de femeile feciorilor (46, 26-27). Sfinta Scriptură nu spune 
că atiția oameni au ieșit din Iacov, ci atitea suflete. De ce îl nu- 
mește pe om în mai multe locuri „,suflet?“. Pentru valoarea mai 
mare și neasemuită pe care o are sufletul față de trup. 

Oare se poate spune sufletului om ? Nu! Omul se poate 
numi suflet, dar sufletul nu se poate numi om, pentru că sufle- 
tul are un ipostas şi trupul are ipostasul său aparte, adică fața 
sa. Aceste două ipostasuri, al sufletului și al trupului, cind se 
unesc într-unul singur, formează omul. Nici sufletul nu se poate 
numi om fără să aibă trup și nici trupul nu se poate numi om 
fără să aibă suflet, ci omul este un ipostas în două firi unite, 
una văzută și una nevăzută. 

Dacă, totuși, în cîteva locuri ale Sfintei Scripturi, omul se 
numește suflet, aceasta este, după cum s-a arătat, pentru cinstea 
mai mare care se dă sufletului faţă de trup. 

Dar ce este omul? Omul este un sîmbure și un centru al 
întregii lumi pe care a zidit-o Bunul Dumnezeu în cer şi pe pă- 
mint. Omul este acel sîmbure care este într-o strînsă legătură 
cu cele patru feluri de lumi pe care le-a făcut Dumnezeu în uni- 
vers. El comunică cu toate existenţele neînsuflețite, adică. cu 
regnul mineral, cu regnul vegetal, cu regnul animal, și cu lumea 
cea mai presus de toate cele simţite a îngerilor, adică cu lumea 
sînditoare. 

Deci, el este centru al lumii văzute și al lumii nevăzute. 
Omul, luat în ansamblu, cu trup și cu suflet, este numit de Sfînta 
Scriptură,,mare“ (Isus Sirah 3, 18). 

Iată ce spune Solomon: Mare lucru este omul și cinstit este 
bărbatul milostiv. Dar de ce îl numește „mare“? Pentru că, 
repet, omul reunește toate lumile: cea minerală, vegetală, ani- 
mală și cea spirituală într-una singură şi este mai presus de 
toate acestea, el fiind chipul și asemănarea lui Dumnezeu, Zidi- 
torul său. 

Să vedem cum ţine omul legătura cu cele două feluri de 
lumi, gînditoare și simţitoare, care alcătuiesc lumea în întregi- 
mea ei (Sfintul Grigore de Nazianz, Cuv. 38 la Teofanie). Omul, 
în ipostasul trupului, are din regnul mineral, adică din lumea 
celor neînsufleţite: fier, sare, fosfor, piatră, apă, pămînt etc. Pe 
scurt, are mai toate substanţele pe care le-a descoperit chimia 
în lumea mineralelor și care se găsesc în om într-o mică proporţie. 

De asemenea, omul, în alcătuirea sa, are și multe din regnul 
vegetal, din cele ce cresc și scad, se nasc și pier. În el se găsesc 
răsaduri, ierburi şi seminţe de felul celor ce se află pe toată fața 
pămîntului. Omul ţine legătura cu lumea animalelor prin cele 
patru umori care se găsesc în el, care se mai numesc și 
umezeli, adică fierea neagră, fierea galbenă, sîngele și apa (Sfin- 
tul Ioan Damaschin, Dogmatica, cap. 12). 

Avînd aceste patru feluri de umori, din care este alcătuit 
trupul dobitoacelor, păstrează legătura cu cele necuvîntătoare, 
adică cu animalele. 

Deci, omul face legătura între trei lumi: minerală, vegetală 
și animală. g 

Fraţi creștini, 


Oare omul se oprește numai la atît? Nicidecum! Omul, v-am 
spus la început, este în legătură și cu lumea inteligibilă, a celor 
ințelegătoare sau raționale, din ceruri. El este mai presus de 
lumea minerală și cea vegetală precum și de cea animală, fiind 
în comuniune şi cu lumea gînditoare a îngerilor (Sfîntul loan 
Damaschin, Dogmatica, Cartea 1-a, cap. 12). 

Fiindcă reunește aceste patru lumi într-un spaţiu restrîns, 
omul se numește „microcosmos“. Omul, însă, după Sfîntul Gri- 
gorie Teologul și după alți filozofi mari ai Bisericii, se mai nu- 
mește și „macrocosmos'. El nu este numai o lume mică într-una 
mare, microcosmos în macrocosmos, sintetizînd din toate lumile 
cîte ceva, ci este și macrocosmos în microcosmos, adică o lume 
mare într-una mică, deoarece reuneşte în sine nu numai lumea 
văzută şi cea nevăzută, ci, mai mult, este alcătuit şi după chipul 
și asemănarea lui Dumnezeu (Facere 1, 26). De aceea, omul este 
şi macrocosmos în microcosmos, fiindcă are în esenţă din toate 
și le covirșește pe toate, întrecîndu-i întrucâtva și pe îngeri. 

Mai departe vom vorbi despre facultăţile înalte ale sufle- 
tului nostru, care, după cum am spus, se împărtăşesc şi de însu- 
şirile lumii gîndite. Lumea gînditoarea a îngerilor se compune 
din nouă cete ierarhizate în trei triade. Triada întîia formată din 
îngeri, arhangheli și începătorii; triada a doua, cuprinzind stă- 
piniile, puterile și domniile și triada a treia este constituită din 
fericitele tronuri sau scaune, heruvimii și serafimii (Sfîntul 
Dionisie Areopagitul, Ierarhia cerească, cap. 3, p. 14). 

Să vedem acum în ce fel sint concepute în om puteri aseme- 
nea puterilor care se găsesc în aceste nouă cete îngereşti. 

Îngerii 1, care înseamnă slugi, după cum zice Sfinta Scrip- 
tură: Cel ce faci pe îngerii Tăi duhuri şi pe slugile Tale pară de 
foc (Psalm 103, 5), sint cei care ne ajută în necazuri și 
în ispite, bucuiîndu-se totdeauna de cei care cresc în virtute şi, 
de asemenea, se mîhnesc şi ajută pe cei ce cad, ca să se ridice 
din păcate şi greutăţi. Îngerii slujesc la mîntuirea lumii și nicio- 
dată nu ne părăsesc pînă cînd ne dăm sufletul, în vremea sfîr- 
şitului nostru. 

Sufletul nostru are aceeași lucrare ca și îngerul. Îngerul are 
credinţă și dragoste de Dumnezeu și, prin credinţă și dragoste, 


1. Îngerii alcătuiesc ceata ce este mai aproape de noi; lor li s-a 
dat spre pază pămîntul acesta și slujesc mai de aproape la mintuirea 
oamenilor decit celelalte cete. 

slujește lui Dumnezeu cu frică și cu cutremur. Sufletul are şi 
el putere de a ajuta pe fraţii săi, de a-i mîngiia în ispite, de a-i 
întări, de a le sluji şi de a alerga totdeauna în ajutorul lor, fie 
cu sfatul, fie cu fapta, ajutîndu-i prin diferite mijloace. Pentru 
aceasta, omul.este deci un fel de înger amestecat închinător, cum 
îi numește Sfîntul Ioan Damaschin, adică înger în trup. 

Îngerul zboară ca fulgerul, într-o clipă se coboară în iad și 
într-o clipă înconjoară pămîntul, nefiind oprit nici de atmosferă 
și nici de stratosferă. Nimic nu-l împiedică pe el (Sfintul Ioan 
Damaschin, Dogmatica, Cartea 2-a, cap. 3). Tot așa este și sufletul 
omului cu mintea. Sufletul, cu partea privitoare a lui, care este 
mintea, străbate cerul într-o clipeală de ochi, se pogoară în iad, 
înconjoară pămîntul, își închipuie muncile veșnice, cugetă ce 
vrea, aleargă unde vrea. Gîndul și mintea noastră nu pot să fie 
oprite de nimeni, căci oriunde vor acolo se duc. 

Iată asemănarea sufletului cu îngerul. Ceea ce are îngerul 
în trup, omul abia are cu mintea. De aceea spune Sfîntul Gri- 
gorie de Nyssa, marele filozof duhovnicesc, că „omul e frate cu 
îngerul după partea cuvintătoare“ (Comentariu la Viaţa lui 
Moise). Ceea ce este mintea omului, aceea este şi îngerul în trup ?, 
încît poate străbate prin toate cele patru elemente, prin ceruri, 
prin iad și oriunde. Așa străbate sufletul cu mintea, cît de re- 
pede umblă îngerul cu tot cu trup. 

Arhanghelii reprezintă a doua ceată din ierarhia cea mai de 
jos. Ei au misiunea, primind poruncile lui Dumnezeu, de a des- 
coperi proorociile lui Dumnezeu și binevestesc tainele Lui oame- 
nilor de pe pămînt (Sfintul Dionisie Areopagitul, op. cit., 
cap. 7, 9). 

Astfel, Arhanghelul Gavriil și alţi îngeri trimiși de Bunul 
Dumnezeu, au vestit nașterea Sfîntului Ioan Botezătorul, naşte- 
rea Mîntuitorului nostru la Buna Vestire a Maicii Domnului etc. 
Deci, arhanghelii primesc unele porunci de la Dumnezeu care li 
se descoperă prin cetele cele mai de sus și le păstrează pină în 
clipa cînd primesc ginditor poruncă să le ducă pe fața pămîn- 
tului la fiecare suflet în parte. 

Sufletul omului, bineînţeles, nu este sirăin de lucrarea 
arhanghelului. El are memorie, ţine minte toate și are mintea 
curăţită prin Duhul lui Dumnezeu. El împărtășește și bineves- 
teşte pretutindeni Evanghelia, adică cuvîntul lui Dumnezeu și 
învățăturile cele bune, precum a predicat Sfîntul Apostol Petru 


2. Numai Dumnezeu este cu desAvirsire netrupesc, căci toți îrigerii 
au trupurile lor, care sint nespus de fine, din foc ceresc şi sînt numiţi 
în sorierile bisericeşti „netrupeşti“. 

la Ierusalim și au crezut într-o zi trei mii de suflete, iar în altă zi 
două mii și s-a făcut numărul de cinci mii de suflete; apoi Apos- 
tolii au propovăduit pînă la marginile lumii, încît s-a împlinit 
cuvîntul cel scris în Sfînta Scriptură, care zice: În tot pământul 
a ieşit vestirea lor și la marginile lumii cuvintele lor (Psalm 18, 4), 

Apostolii și binevestitorii Sfintei Evanghelii sint arhangheli 
cu trup căci, ca şi Arhanghelii, oamenii care binevestesc au da- 
rul proorociei. Mulţi dintre sfinţi au avut darul de a şti dinainte 
ce se va întîmpla și au proorocit, așa cum au fost patriarhii, 
Sfinţii Prooroci și mulți dintre Apostoli, Martiri și Cuvioşi. 

Iată, deci, cum se împărtăşește sufletul nostru şi de darul 
arhanghelilor, prin binevestirea cuvîntului lui Dumnezeu, prin 
proorocii şi prin înmulţirea sfintei credinţe între oameni, căci 
spune Sfîntul Grigorie Dialogul că această misiune o au și arhan- 
ghelii, dar și sufletul omenesc. Căci omul poate să binevestească, 
să predice, să înveţe, să lămurească pe cei neştiutori, să înmul- 
țească credința în tot pămîntul. 

Începătoriile au datoria de a păzi toate hotarele împărăţiilor 
lumii. Toate țările, ţinuturile, orașele și regiunile lumii au cite 
un înger care păzeşte, pus de Dumnezeu, ca să nu se facă răz- 
boaie. Ei păzesc fiecare popor și fiecare limbă de sub cer (Sfîntul 
Dionisie Areopagitul, op. cit., cap. 9, p. 41). 

Sufletul omului, după Sfinții Părinţi, are și el această în- 
sușire. Omului i-a dat Bunul Dumnezeu pricepere să facă legi 
prin care se conduc împărăţii mari și state puternice, să facă 
legi militare, civile, medicale și administrative. Omul are, deci, 
o mulțime de puteri în sine, asemănător cetelor începătoriilor. 
Omul stăpinește orașe, ţări, împărății și ţinuturi, pentru că Dum- 
nezeu i-a spus: Creşteți și vă înmulțiți și stăpîniți pămîntul, 
păsările cerului și peștii mărilor (Facere 1, 28). Puterea de a 
stăpîni și de a împărăţi o are și sufletul omului. 

Stăpiniile, fiind mai sus de triada întîi, au misiunea de a 
stăpîni pe diavoli. Foarte mult ar vătăma întunecaţii diavoli pe 
oameni de n-ar fi această ceată ca să-i poată opri. Miliarde de 
diavoli sînt în văzduh, pe pămînt, în apă și în aer, care încon- 
joară întreg universul, aşa cum se spune în cartea lui Iov: În- 
conjurat-um pămîntul şi toate cele de sub cer și, iată, sînt de 
faţă (ov 1, 7). 

Sfîntul Apostol Pavel spune la rîndul său că lupta noas- 
tră este împotriva începătoriilor. a domniilor și a stăpînitorilor 
întunericului veacului acestuia, împotriva duhurilor răutății răs- 
pindite în văzduh (Efeseni 6, 12; Ioan 13, 31; 14, 30; 
16, 11). Peste tot se găsesc diavoli care ar vătăma foarte mult 
zidirea lui Dumnezeu, pentru că un diavol are atita putere încit, 

dacă l-ar lăsa Dumnezeu, cu o unghie ar întoarce pămîntul pe cea- 
laltă parte, după cum spune Sfîntul Serafim de Sarov. Dar pu- 
terea lor este îngrădiţă de puterea dumnezeirii prin această ceată 
a stăpiniilor, care nu le dă voie să facă omului rău decît numai 
cît le îngăduie Bunul Dumnezeu. Astfel, găsim în Sfinta Scrip- 
tură că n-au putut să intre nici în porci și nici pe Iov să-l ispi- 
tească pînă cînd nu le-a îngăduit Dumnezeu (Matei 8, 32: 
Iov 1, 12). 

Deci, ceata stăpiniilor are această misiune, de a stăpini pe 
diavoli și toată puterea lor atunci cînd aceștia vor să atace zi- 
direa lui Dumnezeu (Sfîntul Dionisie Areopagitul, op. cit., 
cap. 8, p. 32). 

De asemenea și sufletul omului are această putere. Omul, 
cu darul lui Dumnezeu, stăpîneşte și pe diavoli și patimile sale, 
care sînt tot ale diavolului, căci zice Sfintul Efrem Sirul: „Cîte 
patimi are un om tot atîția diavoli are într-însul“. 

Sufletul curat și lucrător, cu darul Bunului Dumnezeu, stă- 
pîneşte pe acești diavoli și nu vrea să facă voia lor, dar mai 
ales nu se biruiește de patimi, pentru că are puterea să se împo- 
trivească duhurilor rele care îl atacă (Matei 10, 18; Marcu 3, 15; 
5, 7; 16, 20; Luca 9, 1). 


Puterile sînt mai sus de ceata stăpiîniilor, făcînd parte din 
a treia triadă, Această ceată are putere de la Dumnezeu să facă 
minuni în tot pămîntul. Ceata puterilor, de asemenea, cîrmuiește 
și conduce tol Universul, pămîntul, planetele și stelele cerului, 
mişcarea tuturor aştrilor cerești cu mare precizie şi armonie. 
Tot ceata puterilor cîrmuiește văzduhul, stăpînește și schimbă 
suflările vînturilor, măsoară puterea acestora ca să nu vină cu 
prea mare urgie asupra unei țări și să o vatăme, sau, dacă îngă- 
duie Dumnezeu, trimite cicloane, taifunuri şi uragane, prin 
această ceată, pedepsînd Bunul Dumnezeu p2 oamenii păcătoşi 
din anumite părţi ale lumii. 

Omul are şi darul pe care îl are această ceată a puterilor, 
căci, rugîndu-se lui Dumnezeu, primește darul de a face minuni. 
Toți sfinții făcători de minuni au primit acest dar prin această 
ceată a puterilor cereşti. Omul, asemănător puterilor, cîrmuieşte 
nu planetele cerești, ci mădularele trupului său. În corp, omul 
are adunată, după cum am spus mai sus, toată lumea, sufletul 
omului avînd putere să cîrmuiască drept mădularele corpului 
său, după voia lui Dumnezeu: Ochiul tău drept să vadă şi urechea 
ta drept să audă (Proverbe 4, 25). Buna rinduială a organe- 

lor trupului este una din puterile sufletului care se aseamănă 
cu ceafa puterilor din ceruri. 


Ceata preafericitelor Domnii se numeşte astfel pentru că 
domnește peste diavoli și, de asemenea, peste împărăţiile lumii, 
peste toate ţările încredințate lor și peste toate cetele situale 
ierarhic mai jos de ele. Această ceată slujește Domnului nu de 
frică, ci de bunăvoie, dar mai ales din dragoste, lepădînd cu 
totul frica de rob. Alte cete slujesc și de frică, avînd frica cea 
curată: Slujiți Domnului cu frică (Psalm 2, 11), Frica Domnului 
care luminează ochii (Romani 8, 15; I loan 4, 18). 

Domniile, la rîndul lor, au mare putere de a stăpîni peste 
puterile satanei, a popoarelor pămîntului, a stihiilor, ca și peste 
toate celelalte puteri care sînt mai jos de ele. 

Prin ceata domniilor, Dumnezeu pune împărații și condu- 
cătorii de popoare în tot pămîntul. Luaţi în urechi cei ce stăpîniți 
mulți și cei ce vă trufiţi întru noroadele limbilor, că de la EI, 
de la Domnul, s-a dat vouă stăpînirea şi puterea; de la Cel 
Preaînalt (Înţelepciunea lui Solomon 6, 1-3). Despre aceasta 
adeverește și Sfîntul Apostol Pavel cînd spune: Tot sufletul tre- 
buie să se supună stăpînirilor celor mai înalte, căci nu este stă- 
pînire, fără numai de la Bunul Dumnezeu (Romani 13, 1). 

Sufletul se aseamănă și el cu ceata domniilor foarte mult, 
căci, prin darul lui Dumnezeu, poate să domnească peste patimi. 
Aţi auzit de Sfîntul Simeon cel nebun pentru Hristos care umbla 
pe ulițele cetăţii Emesa cu trupul gol, învelindu-şi doar părțile 
rușinoase cu niște frunze de dafin. El purta o coroană de dafin 
pe cap și era plin de noroi, prefăcîndu-se nebun pentru dragos- 
tea lui Hristos şi nimeni nu știa taina vieţii lui, decît numai 
diaconul Ioan de la Biserica Sfintei Învieri din acel oraș. Sfîntul 
Simeon mergea pe ulițe, bătînd cu o biîtă în stilpii cetății Eme- 
sa şi striga: „Este prăznuirea împăratului celui biruitor și a 
cetăţii lui“. Toţi ziceau: „Nebunul acela, călugărul acela, parcă 
el ştie ce zice!“'. Dar nebunul acela era mai înţelept decit toată 
lumea, așa cum spune și Sfîntul Apostol Pavel: Cel nebun pen- 
tru Dumnezeu este mai înţelept decît toată lumea (I Corinteni 
1, 19-25). 

Cuvintele lui, însă, aveau un înţeles mai tainic. Într-o zi 
diaconul loan, luindu-l deoparte, i-a zis: „Părinte, îmi este rușine 
să te văd gol și plin de noroi. De ce tot baţi cu toiagul și mai 
ales de ce strigi că este prăznuirea împăratului celui biruitor şi 
a cetăţii lui?“. Atunci Sfintul Simeon i-a răspuns: „Iubite frate 

Ioane, ție am să-ţi spun taina aceasta căci ţi-am arătat şi altele. 
Eu, cu harul lui Hristos, nu mă mai smintesc de lumea aceasta 
păcătoasă şi înșelătoare. Nu-mi mai pasă că unii mă ocărăsc şi 
alţii mă laudă; că cei mici aruncă cu bolovani în mine și alţii 
mă alungă ca pe cîini, că unii mă socotesc nebun, iar alții spun că 
sînt sfint sau îndrăcit. Mie nu-mi pasă de toate acestea! Ştii 
ce a spus Apostolul Pavel: De aş voi însă să plac lumii nu aș fi 
rob al lui Dumnezeu, al lui Hristos! (Filipeni 2, 3). Dacă strig 
că este prăznuirea împăratului celui biruitor și a cetăţii lui, 
o fac pentru că sufletul meu, cu darul lui Dumnezeu, a ajuns 
cetate a Duhului Sfînt, iar mintea mea împărăţește peste patimi. 
Toţi care vor iubi pe Bunul Dumnezeu pot să ajungă împărați 
și domni peste patimi și să fie împărați, asemenea mie și mai 
mult decît mine“. 

Iată o pildă în care vedem că omul poate să ajungă domn 
și să împărăţească peste patimi, astfel împărățind peste diavoli 
și peste toată făptura, pentru că atunci se restabilește în el 
chipul și asemănarea Dumnezeului nostru. 


Ceata fericitelor Tronuri sau Scaune, se numește așa pen- 
tru că pe această ceată se odihnește Bunul Dumnezeu, nu cu 
ființa, ci cu harul. Fiinţa lui Dumnezeu este neîncăpută de toate 
zidirile Sale, fiind nemărginită, deci Dumnezeu se odihnește cu 
harul îndeosebi pe ceata scaunelor din cer. De aceea, ele se 
numesc, după sfinţii teologi: „Odihnirea lui Dumnezeu și primi- 
rea“ (Sfîntul Dionisie Areopagitul, op. cit., cap. 7, p. 31). 

Sufletul omului are şi el acest dar pe care îl are ceata prea- 
fericitelor tronuri din cer. El se face scaun al lui Dumnezeu şi 
tron al Lui, putînd și el să odihnească pe Dumnezeu, căci zice 
Sfîntul Efrem Sirul: „Două scaune are Dumnezeu: Cerul, căci 
este scris: Ce casă îmi veţi zidi? zice Domnul; Cerul îmi este Mie 
scaun și pămîntul reazem picionrelor Mele (Isaia 66, 1); iar al 
doilea scaun al lui Dumnezeu este inima celui smerit“. Sfîntul 
Prooroc Isaia zice: Spre cine voi căuta, fără numai spre cel 
smerit și blând și care tremură de cuvintele Mele? (Isaia 66, 2). 
Dumnezeu caută și se odihnește în om ca și pe tronurile din 
cer, inima celui smerit fiind scaunul Lui. De asemenea și Apos- 
tolul Pavel spune: Voi sînteţi Biserica Celui viu şi Duhul lui 
Dumnezeu odihnește în voi (I Corinteni 6, 15; 12, 27, Efeseni 
5, 30). Deci dacă ne curățim sufletele de păcate, odihnim în 
noi pe Sfîntul Dub. 


Ceata Heruvimilor. Heruvim în limba aramaică, limba lui 
Adam, se tilcuiește „multă cunoștință și revărsare de înţelep- 

ciune“ (Sfîntul Dionisie Areopagitul, op. cit, cap. 7, p. 25). 
Sufletul omului are în el această însușire, căci Dumnezeu i-a 
dat minte cu ajutorul căreia poate să adune foarte multe cu- 
noștinţe. Heruvimii au cele mai adinci contemplații duhovnicești 
și atita înțelepciune este în mintea lor încît toate minţile rațio- 
nale ale îngerilor care sînt mai jos de ei nu pot trece peste ei 
fără ca aceştia să știe. Ei au o adîncă și negrăită vedere pentru 
care se mai numesc și veghetori, adică cu ochi mulți, avind mare 
străvedere de înţelepciune în toate direcţiile. Asemănător, omul 
are mintea prin care poate veghea asupra patimilor, o poate 
umplea de cunoștință dumnezeiască şi poate şi el să reverse în- 
țelepciune. Din cele acumulate de el, cu darul lui Dumnezeu 
şi prin osteneală, varsă înţelepciunea sa în mii de suflete prin 
predică, prin învăţătură și prin sfătuire. 

Heruvimii mai au o însușire, fiind „ca pruncii“ adică nevi- 
novați. Este ceata cea mai neprihănită dintre cetele îngerești. 

Nevinovăţia se găsește și în sufletul omului, mai ales la copiii 
mici. Cine va avea, după cuvintul Miîntuitorului, înțelepciunea 
şarpelui și blîndeţea porumbelului, acela se face nevinovat ca un 
copil. Acesta poate fi numit heruvim în trup sau heruvim pă- 
mintesc. Astfel, omul se aseamănă şi cu heruvimii, prin acumu- 
larea de cunoștințe, prin învăţarea altora și prin agonisirea ne- 
vinovăţie! sufletești, după cuvintul Miîntuitorului nostru Iisus 
Hristos, Care a zis; Pînă nu vă veţi întoarce și nu veți fi ca 
pruncii, nu veți moșteni Împărăţia cerurilor (Matei 18, 3; Marcu 
10, 11; Luca 16, 2-16). 


Ceata Serafimilor. Serafim se tilcuiește în limba aramaică 
„înfierbîntat“. Altfel zis, se numește „arzător“ sau „încălzitor“. 
Motivul pentru care se numesc astfel este că aceștia, mai mult 
decit celelalte cete îngereşti, ard cu o văpaie îndoită de iubire 
pentru Dumnezeu, fiind mai aproape de tronul Lui (Sfintul 
loan Gură de Aur, Puţul, Cuv. la Serafim). Ei nu numai 
că ard cu dragoste nemăsurată pentru Bunul Dumnezeu, dar au 
și putere de a încălzi și pe celelalte cete cu dragostea lor, spre a 
sluji lui Dumnezeu cu multă iubire. Aceasta este misiunea 
cetei care se află mai aproape decit toate de tronul dumnezeirii. 

De asemenea, şi omul poate fi un serafim în trup, slujind 
lui Dumnezeu cu duhul arzînd de dragoste. În Sfînta Evanghelie 
găsim că, pe cînd Luca şi Cleopa mergeau către Emaus 
şi Mîntuitorul le tilcuia Scripturile, după ce L-au cunoscut, au 
zis: Oare nu erau inimile noastre arzind întru noi cînd: mergea 

cu noi pe cale și ne tilcuia Scripturile? (Luca 24, 32). Deci ar- 
deau inimile lor, aprinse fiind de darul lui Dumnezeu, Care era 
lîngă ei. 

La fel și Sfintul Ignatie, purtătorul de Dumnezeu, cars, din 

dragoste pentru Dumnezeu, dorea să fie mîncat de fiare și să păti- 
mească cele mai mari chinuri. Tot așa a fost și Sfintul Mucenic 
şi Arhidiacon Ștefan, căruia i-a strălucit fața ca a unui înger 
și s-a umplut de dragoste pentru Dumnezeu, cînd a mărturisit 
pe Miîntuitorul. Sfîntul Apostol Pavel s-a înfierbîntat atît de 
mult de dragostea lui Dumnezeu, încît a strigat: Cine ne va des- 
părți pe noi de dragostea lui Hristos? Necazul sau strimtorarea, 
sau prigoana, sau foamea, sau goliciunea, sau nevoia și sabia? 
Pentru că încredinţat sînt că nici moartea, nici viaţa, nici înge- 
rii, nici căpeteniile, nici puterile, nici cele de acum și nici cele 
viitoare, nici înălțimea, nici adîncul, nici altă făptură oarecare 
nu poate să ne despartă pe noi de dragostea lui Dumnezeu care 
este întru Hristos lisus, Domnul nostru (Romani 8, 35-39). 
L Sfîntul Apostol Pavel nu băga în seamă nici pe diavoli și 
nici pe îngeri, pe nimeni, căci era încredințat că nu-l mai poate 
despărți nimeni și nimic de iubirea lui Hristos. Deci, un suflet 
cind ajunge să ardă cu așa o văpaie și cu atîta dragoste pentru 
Dumnezeu se poate numi, pe drept cuvînt, „un serafim cu trup“ 
sau „serafim pămiîntesc“. Așa se cîntă şi în canoanele Bisericii 
de multe ori la sfinţi: „Sfinte Ierarhe ai fost un serafim cuvîn- 
tător pe pămînt...“ (Canonul Sfîntului Mucenic Ignatie, la 20 
decembrie). Așadar, sufletul omului are multe asemănări cu 
cetele îngerești şi s2 împărtășește şi el de puterile şi însuşirile 
cetelor raționale din ceruri. Aceste puteri și însușiri le poate 
spori mereu, prin darul lui Dumnezeu. 

Această asemănare făcută între însușirile sufletului nostru 
și ale celor nouă cete îngerești este parţială, căci sufletul ome- 
nesc, avînd în el toate aceste însușiri, daruri și puteri, este schim- 
bător atit timp cît este îmbrăcat în neputinţa trupului. Puterile 
cerești mult mai mult se împărtășesc, de la Bunul Dumnezeu, 
de darurile amintite mai sus, decît sufletul nostru, deoarece ele 
sînt netrupești și, prin Darul lui Dumnezeu, fără de păcat. De- 
sigur, ele vor fi avînd și alte daruri și slujiri duhovniceşti în 
afară de cele înfăţişate aici, pe care numai însuşi Bunul Dum- 
nezeu, Ziditorul lor și al nostru le știe. i 
č. Aceasta o lămurește Sfîntul Maxim Mărturisitorul care, 
tflcuind din Sfinta Evanghelie acest pasaj: Mai mare ca loan 
între cel născuți nu s-a ridicat, dar cine e mat-mie în „Em pără 

ţia cerurilor e mai mare decît el (Matei 11, 11; Luca 7, 28), zice că 
Sfîntul Ioan a dobiîndit prin contemplaţie toată cunoștința îngă- 
duită aici. „Teologul cel mai înalt e mai mic decit cel mai din 
urmă dintre îngeri“ (Filocalia, vol. 2, p. 231). 

Cel mai mic din Împărăţia cerurilor este îngerul aflat în 
ceata cea mai de jos a ierarhiei cerești. Acesta aste, totuși, mai 
mare teolog decit Ioan Botezătorul, care este cel mai mare om 
născut din femeie și cel mai mare teolog dintre pămînteni, ca 
cel ce a văzut şi a auzit cele trei Feţe ale Sfintei Treimi 
cu prilejul arătării Domnului la Iordan. Cît timp a fost în trup 
a ştiut mai puține taine dumnezeiești decit un înger. Deci, dacă 
un înger, care este cel mai mic în rînduiala ierarhiei cereşti, este 
mai mare decît Ioan Botezătorul, atunci cu cît mai covîrșitoare 
va fi deosebirea și diferenţa darurilor și însușirilor între csailalți 
oameni și catele ierarhiei cerești cele mai înalte ? ig 

Marii filozofi ai antichității: Pitagora, Platon, Democrit, Plo- 
tin, Metodiu de Olimp și Filon, precum şi alți învăţaţi din ve- 
chime, ziceau că sufletul omului este un microcosmos, că omul 
are înglobat într-însul din lumea văzută și simțită cîte puţin, dar 
nu ştiau că are atît de multe însusiri și împărtășire chiar cu 
puterile raţionale din ceruri. De aceea, Sfintul Grigorie Teologul 
îl mustră pe Democrit și pe cei asemenea lui, zicînd: „Cei care 
mărginesc pe om numai la lumea simțită s-au depărtat de ade- 
văr, căci omul e un centru care leagă marginile lumii de sus, 
înțelegătoare, cu cele de jos, simţitoare“ (Sfintul Ioan Damas- 
chin, Dogmatica, cap. 12). 


Fraţi creștini, 


În continuare vom arăta că sufletul nostru nu este numai 
deţinător și centralizator al tuturor lumilor, ci este mai presus 
chiar decît lumea gîndită a îngerilor, avînd ceva mai mult decît 
ei, după cum spun Sfinţii Părinţi. El nu are însușiri din lumea. 
simțită şi cea gîndită, ci este şi chip și asemănare a lui Dum- 
nezeu, după cum spune la Facere: Să facem, om. „după chipul şi 
asemănarea Noastră (Facere 1, 26). mia iz ioanen date 

Sfînta Treime S-a sfătuit să-l facă pe òm' mai presus. de 
îngeri. Nicăieri în Sfinta Scriptură nu se găsește că îngerii sînt. 
făcuţi după chipul şi asemănarea lui Dumnezeu, ci numai omul. 
Dar cu ce este omul mai presus decit îngerii, încît se assamănă 
direct cu Ziditorul său? Omul este mai .presuş “decit toate. cetele 
îngerilor, iar sufletul omenesc le întřegé pe 'acesteă pin trei in~ 
sușiri, după cum spune Sfintul Vasile cel Mare. 

- După minte omul se aseamănă cu Tatăl, fiindcă Tatăl este, 
în Sfînta Treime, mintea Care a izvorît prin nașterea mai înainte 
de toţi vecii pe Hristos şi prin purcederea mai înainte de veci a 
izvorit pe Duhul Sfînt. După cum Tatăl izvorăşte pe Fiul prin 
nașterea mai înainte de toți vecii, tot astfel mintea izvorăște 
cuvîntul ; cuvîntul se aseamănă cu Fiul, care este izvorit din 
mintea omului sau „sluga minţii“, cum îl mai numesc Sfinţii 
Părinţi. 

Așadar, mintea este după asemănarea Tatălui, iar cuvintul 
este după asemănarza Fiului, care izvorăşte din minte; iar după 
asemănarea Duhului Sfint este voia omului de sine stăpînitoare, 
care este în suflet rădăcina tuturor bunătăţilor pe care le-a pus 
Bunul Dumnezeu în om. 

Sufletul omului este lucrul cel mai de preţ al sfatului lui 
Dumnezeu și icoana vie a Preasfintei Treimi; El este cu aceste 
trei însușiri, mai presus de toate cetele îngerești, fiind suflet ra- 
tional, cuvîntător, de sine stăpiînitor, avînd chipul și asemănarea 
Preasfintei Trzimi (Ilie Miniat, Predică despre suflet, la Dumi- 
nica a 3-a din Sfîntul și Marele Post, București, 1944, p. 110-113). 

Dumnezeu cînd a zidit sufletul noastru a făcut-o prin suflare, 
căci zice Sfînta Scriptură: Și a făcut Dumnezeu pe om, ţărină 
luînd din pământ, și a suflat în faţa lui suflare de viaţă, și s-a 
făcut omul ființă vie (Facere 2, 7). Cind a făcut trupul a fost 
ceva material, iar cînd a zidit sufletul arată alt chip de zidire, 
căruia nici zidire nu i se poate zice, ci suflare, că nu a zidit 
sufletul ca pe trup, luînd pămînt simţit și lut. ; 

Aşadar, sufletul a fost zidit prin suflare, dîndu-i-se de către 
Bunul Dumnezeu cinstea nematerială, căci Dumnezeu nu se asea- 
mănă cu omul după trup cum hulesc ereticii antropofiţi. ci după 
suflet. pentru că sufletul este icoana chipului și asemănării Prea 
Sfintei Treimi. Dumnezeu, fiind nematerial, ginditor și fiinţă ne- 
văzută, a zidit și sufletul nostru asemenea, acesta fiind nevăzut, 
nematerial şi gînditor. Dumnezeu a zidit sufletul atunci la în- 
ceput, dar și acum zidește Bunul Dumnezeu în fiecare ceas mi- 
lioane de suflete în clipa zămislirii ființei omenești. În clipa 
aceea se zidește și trupul și sufletul într-o formă foarte mică. 

Cum se zidește sufletul omului în clipa zămislirii? lată ce 
zice Proorocul Zaharia: Domnul care întinde cerul ca un cort și 
care pune temeliile pămîntului, El zideşte duhul omului înăuntrul 
său (Zaharia 12. 1; Iezechiel 18, 4). Însă numai Dumnezeu ştie 
cum intervine la zidirea sufletului în fiecare clipă cînd se ză- 
mislește un suflet și un trup, luînd. din amîndouă firile, din a 
femeii și a bărbatului, acolo unde umbrește Duhul lui Dumnezeu. 

După ce i-a zidit trupul și sufletul, Dumnezeu i-a dat omu- 
lui să stăpiînească toată lumea, poruncindu-i: Creșteţi și vă în- 
mulțiți și umpleţi pămîntul și-l stăpîniți pe el și stăpiniți peștii 
mărilor şi păsările cerului și tot pămîntul și vietățile ce se tirăsc 
pe pămînt (Facere 1, 28). El a pus pe om să stăpinească toată 
lumea aceasta sau, cum zice Sfîntul Nicodim Aghioritul: „Dum- 
nezeu a zidit alt dumnezeu. A zidit pe om și l-a pus alt dum- 
nezeu peste toate cîte a făcut El“. Așadar, l-a pus Bunul 
Dumnezeu, Cel Unul din fire, pe om, dumnezeu, după dar, să 
stăpînească toate cele făcute de Dinsul. De aceea a zis El către 
oameni: Eu am zis: dumnezei sînteți și fii ai Celui Preainalt 
(Psalm 81, 6). 

Cînd l-a pus Dumnezeu să stăpînească toate cele făcute de 
Dînsul, i-a dat și puterile potrivite cu care omul să poată stă- 
pîni toate cele zidite de El. Trupului i-a dat partea saminală, 
sămînța, apoi partea crescătoare ; deci, proprietăţi de a se în- 
mulţi. a crește și a umple pămîntul. Iar sufletului, potrivit cu 
firea lui, i-a dat alte puteri mai mari: să stăpinească peștii mări- 
lor și păsările cerului și toate cele făcute de Bunul Dumnezeu, 

În toată clipa vedem cum se manifestă puterile date sufle- 
tului omenesc de către Dumnezeu, Creatorul tuturor. Omul, cu 
mintea sa, într-o clipă se urcă la cer, se coboară la cele de pe pă- 
mint și în adîncul mării. Omul, cu sufletul și cu mintea sa dată 
de Bunul Dumnezeu, scoate din tot felui de plante doctorii sau 
din alte materii află meșteșugul doctoricesc. De ce i-a dat omu- 
lui toate acestea? Bunul Dumnezeu l-a pus stăpîn şi i-a 
dat pricepere și minte, ştiind că-i vor trebui acestea cînd se 
va îmbolnăvi. Omul cu mintea lui a făcut aparate ca să vadă la 
mare distanță și să descopere aștrii cerești. Omului i-a dat Bunul 
Dumnezeu pricepere să facă aparate de măsură. cu care mă- 
soară distanța dintre planete, dintre stele, dintre lună și pă- 
mint; măsoară adîncimea mărilor și a oceanelor; a inventat 
aparate cu care ascultă și vede ce se întîmplă într-o parte sau 
alta a pămîntului. 

Dumnezeu i-a dat pricepere omului să facă tot felul de 
maşini şi aparate ca să zboare prin văzduh, după cum a spus 
marele prooroc Isaia: Cine sînt aceștia, care ca norii şi ca po- 
rumbeii cu puii lor zboară ? (60, 8). Se minunau oamenii cînd 
au apărut primele avioane, dar proorocul a spus despre ele, ase- 
mănîndu-le cu nori și cu porumbeii, cu două mii cinci sute cinci-. 
zeci de arii înainte și le-a văzut Zonrind; căci 'era Duhul lui Dum- 
nezeu în el, ` Sgp 


pan iau D IA uşi? 


p: 

Jar Sfintul Prooroc Daniel spune: Pînă la vremea sfirșitului 
se vor învăța mulți şi se vor înmulți minţile (Daniel 12, 4). Mi- 
liarde de taine sînt în natură care încă nu s-au descoperit omu- 
lui. Omul se mîndreşte că știe multe, dar el este doar la început, 
căci a luat numai o lingură din oceanul cunoștinței și al tainelor. 

Cind merge pruncul la școală începe de la cele mai simple 
cuvinte, iar cu vremea ajunge la Universitate. Tot aşa învaţă și 
Bunul Dumnezeu neamul omenesc. El i-a dat mintea și darul 
creației, dar adevăratul creator tot Dumnezeu rămine! Face 
omul avioane, trenuri, tramvaie, vapoare și toate cite sint pe 
lumea aceasta, dar din ce? Din materia pe care i-a pus-o la 
dispoziție Dumnezeu, Creatorul nostru, al tuturor. 

Ca un părinte iubitor, cînd a făcut lumea, a pus tot ce 
trebuia în pămînt, căci Dumnezeu a știut dinainte nevoile oa- 
menilor. 

Dar milioanele de cărţi scrise în toate domeniile și în toate 
limbile cite sînt sub cer, cine le-a făcut? Le-a făcut 
mintea omului, luminată de Dumnezeu, le-a făcut sufletul 
omului cu puterea, cu înțelepciunea și cu priceperea dată de 
Bunul Dumnezeu, Creatorul tuturor. Ela alcătuit tiparul, a 
descoperit oamenilor matematica, chimia, fizica, geografia, isto- 
ria, astronomia și atitea alte ramuri ale ştiinţei. Pentru aceasta, 
pe bună dreptate, spunea Nicolae Iorga, într-o cuvintare ţinută 
la Academia Română, că toată cunoștința lumii ar trebui să se 
verse în marea gîndire a lui Dumnezeu, pentru că de la Dum- 
nezeu pornesc toate și la El trebuie să se întoarcă. 

Toate puterile date de Dumnezeu omului pentru a studia 
diferitele ramuri ale ştiinţei, pentru a trăi bine pe pămînt și a 
ajuta semenilor lui, trebuie să se reverse în marea gîndire a lui 
Dumnezeu, adică în oceanul fără margini al înțelepciunii Lui. 

Dumnezeu a revărsat înțelepciune şi pricepere în minţile 
oamenilor, potrivit cu credinţa și dorința de a folosi pe ceilalţi. 
Orice lucru creat de om pe fața pămîntului trebuie să ne ducă 
cu mintea la Ziditorul nostru, Care din bunătatea Lui cea ne- 
spusă ne-a dat minte, înțelepciune, înţelegere și iscusință să 
facem aceste lucruri spre folosul nostru și al aproapelui. Iar dacă 
omul se rnîndrește cu ele, va fi urît de Dumnezeu, căci toate cîte 
le avem nu sînt ale noastre, ci ale Celui ce ni le-a dat. 

Sfintul Apostol Pavel zice: Ce ai tu, pe care să nu-l fi 
primit? Iar dacă l-ai primit, de ce te făleşti, ca și cum nu l-ai 
fi primit? (I Corinteni 4, 7). Vederea, mirosul, gustul, pipăitul, 
auzul, memoria, mintea, voinţa, rațiunea, gîndirea, alegerea, 
hotărîrea, le avem de la Tatăl Care ne-a făcut. Toate le avem de 

la EL. Ce ar fi dacă m-aş duce în ţara unui oarecare conducător 
bogat, a unui puternic al lumii și acesta mi-ar dărui podoabe de 
aur, haine scumpe și daruri de mare preţ, cu care aş pleca fără 
să-i mulțumesc, iar după aceasta aș începe să mă mindresc cu 
ele, zicînd: „Le-am meritat, eu le-am făcut, sînt de la mine“. 
N-ar fi care o mare nebunie, de vreme ce știu că acestea toate 
le-am primit în dar? 

Tot astfel. și darul înţelepciunii, al înțelegerii, al credinţei, 
al scrisului, al vorbirii, precum și toate darurile și însușirile su- 
fletești și trupești, să nu uităm că le avem de la Izvorul înţelep- 
ciunii celei fără de margini, de la Bunul Dumnezeu, Ziditorul 
sufletului nostru, Care ne-a împodobit și ne-a înzestrat cu atita 
ştiinţă. Dumnezeu a împărţit cu mare înțelepciune darurile Sale 
fiecăruia, în mod diferit. Sint felurite daruri, dar acelaşi Duh 
(I Corinteni 12, 4) spune Apostolul. Duhul Sfînt a dat unui om 
să devină mecanic, altuia agricultor, aviator, marinar, medic sau 
farmacist, scriitor, profesor, agronom sau călugăr și toți trebuie 
să slujim unul altuia. Toate aceste daruri vor trebui să slu- 
jească spre binele tuturor pentru că nu ni s-au dat numai pen- 
tru noi, ci pentru folosul de obște al neamului omenesc. ! 

Toate darurile pornesc de la Duhul Sfint și trebuie îndrep- 
tate cătra dumnezeiasca bunătate și înţelepciune. 'Totdeauna 
cînd vedem că progresăm în ceva să mulțumim Bunului Dum- 
nezeu din inimă căci de la El pornește toată înțelepciunea, cu- 
noştința și fericirea sufletelor şi ale trupurilor noastre, după 
cum spune și Sfîntul Apostol Pavel: lată, pun în Sion piatră de 
poticnire și piatră de sminteală, şi tot cel care va crede în El 
nu se va rușina (Romani 9, 33). 


lubiţi credincioşi, 


Oare pentru care pricină, cînd a ispitit satana pe Iov, Dum- 
nezeu i-a dat voie să-i ia cele şapte mii de oi, șapte mii de cămile, 
cinci sute de perechi de asini, cinci sute de perechi de boi, zece 
feciori, toate moșiile şi palatele, dar nu i-a dat voie să se atingă 
de sufletul lui? lar cind a dat satana al doilea atac, cerînd în- 
găduință de la Dumnezeu să se atingă de oasele și de carnea 
lui, a dobîndit-o şi pe aceasta, dar i-a spus Dumnezeu: Iată, ţi-l 
dau ție, numai de sufletul lui să nu te atingi (lov 2, 4-6). Şapte 
ani şi jumătate l-au mîncat viermii pe Iov în gunoi, fiind rănit 
de satana cu bube și cu răni din creștet pînă la tălpile picioarelor, 
după cum ne spune Sfînta Scriptură, dar de suflet nu i s-a dat 
voie să se atingă. Bunul Dumnezeu ştia că cea mai mare comoară 

care .era în lov, era sufletul lui dreptcredincios și iubitor de 
Dumnezeu şi pentru aceasta nu a permis diavolului să se âtingă 
eel 

Sufletul este o comoară neprețuită a omului pe care o pur- 
tàm cu toții și va fi vai de noi dacă o vom pierde. Ați auzit 
ce spune Domnul nostru lisus Hristos în Evanghelia de astăzi: 
Ce ar folosi omului de ar dobîndi toată lumea, dar va pierde 
sufletul său? (Marcu 8, 36-37). Dacă am ști cu adevărat ce co- 
moară purtăm în noi, ce icoană vie a lui Dumnezeu ca o oglindă 
strălucitoare a Duhului Sfint, ce bogăție de daruri și ce mărire 
se află în sufletul nostru, am fi totdeauna cu frică și cu cutremur 
şi ne-am plinge păcatele cu care supărăm pe Dumnezeu în 
orice clipă. 

Noi, însă, sintem împietriţi, amorţiţi şi nu ştim de unde 
venim și unde mergem, nu știm ce purtăm în noi, adică ce 
comoară și ce veselie se află în noi! 

Fraţii mei, să ne ferească Bunul Dumnezeu ca să se lege 
sufletul nostru de ceva din lumea aceasta, adică de aur, argint, 
bani, bijuterii, mașini, vile, palate, dregătorii, cinste şi orice 
altceva poftesc iubitorii lumii acesteia, căci toate acestea sînt 
praf și cenușă. Sufletul este nemuritor, căci este icoana vie a 
Bunului Dumnezeu, este comoara cea nepreţuită, mai scumpă 
decit toată lumea aceasta, pe care Mintuitorul l-a răscumpărat 
prin Jertfa Sa de pe Cruce și prin Înviere. 

Să avem mare grijă de suflet şi frică de Dumnezeu, căci 
de am pierde toată lumea, şi chiar viața noastră, însă dacă 
ne vom pune sufletul pentru Dumnezeu și-l vom cîştiga pentru 
EI, aceasta va fi dobinda cea adevărată, aceasta va fi fericirea 
cea veșnică a sufletelor noastre. AMIN ! 


ZIS 

PREDICĂ 
DESPRE TĂCERE 


„Moartea şi viața sint în mina iim- 
bii, tar cei ce-şi stăpinesc limba, vor 
minca roadele ei“ (Proverbe 18, 21), 

„De la călugări, mat virtos decit 
toate lucrurile, Bunul Dumnezeu a 
ales tăcerea” (Pateric, cap. 5, p. 81). 


Părinților, fraţilor şi iubiţi credincioși, 


străin de această fericită virtute a tăcerii, gîndul mă mus- 
tră pentru vinovăția şi nechibzuința mea, încercînd să 
vorbesc despre cele ce eu nu le fac. Dar fiindcă Sfîntul Ioan 
Scărarul mă îndeamnă la cuvint, zicînd: „Nu fi tăcut fără soco- 
-teală ca să nu pricinuiești altora tulburări și amărăciuni“ (Scara, 
cap. 6, p. 21) şi fiindcă, fără să vreau, mi s-a încredințat să 
port grijă și de sufletele altora, nevoia mă face să ies din lima- 
nul tăcerii pentru a trezi prin cuvînt oile cele cuvintătoare ale 
lui Hristos, de sufletele cărora voi da seamă în ziua Judecăţii 
de apoi. 

Același sfint, Ioan Scărarul, mă îndeamnă la povăţuirea 
celor din turmă, zicînd: „Cind paşte oile, păstorul să nu inceteze 
a întrebuința fluierul cuvîntului și mai ales cînd oile dorm. Căci 
lupul cel nevăzut de nimic nu se teme așa de mult ca de fluierul 
păstoresc“ (Scara, Cuv. către păstor, p. 200). Așadar, cu toate că 
mai rodnică este tăcerea decît cuvîntul fără roadă, totuși voi 
îndrăzni să spun puţine cuvinte despre această minunată virtute 
care aduce mare folos celui ce o are. 

Mai întîi să auzim cuvintele dumnezeieștii Scripturi care 
zice despre folosul tăcerii că cel ce își păzește gura și limba, îşi 
păzeşte şi sufletul de necazuri (Proverbe 21, 23). Apoi, fericit 


F iind eu păcătosul și nevrednicul în toată viața mea cu totul 

bărbatul care n-a alunecat cu gura sa (Isus Sirah 14, 1). Şi iarăși: 
Din vorbă multă nu vei scăpa fără păcat, iar cel ce-și ține buzele 
sale înțelept va fi (Proverbe 10, 19). De asemenea, cursă tare 
sînt omului buzele lui şi se prinde de cuvintele gurii sale (Pro- 
verbe 6, 2). 

Din învățăturile Sfinţilor Părinţi aflăm că tăcerea esle „o 
taină a veacului viitor“ (Sfîntul Isaac Sirul, cap. 8, p. 416). Ea 
este întreită, deoarece „unii din oameni tac pentru slava oame- 
nilor, alții tac pentru fierbinţeala rîvnei faptelor bune, iar alţii 
tac pentru că au o oarecare vorbire ascunsă cu Bunul Dumnezeu 
înăuntrul lor și mintea lor este atrasă către această tainică vor- 
bire“ (Sfintul Isaac Sirul, Cuv. 26, p. 146). Sfîntul Arsenie cel 
Mare, arătînd că mai mare este cel ce tace pentru Dumnezeu, 
decit cel ce vorbește pentru El, zice: „Altul pentru Dumnezeu 
toată ziua vorbește și pe toți străinii ce vin la dînsul îi primește, 
iar altul, în locul acelora, a ales tăcerea și liniștea, căci hotarul 
liniștii este tăcerea în toate“ (Pateric, Cuv. 79, p. 350). 

Sfîntul Ioan Scărarul zice: „Multa cuvîntare est scaun al 
slavei deşarte, iar tăcerea întru cunoștință este maică a rugă- 
ciunii şi cel ce şi-a cunoscut greșeala sa a stăpînit și limba sa“ 
(Scara, cuv. 11, p. 77-78). Apoi, arătînd că frica de moarte şi 
plinsul sufletului ajută pe om să păstraze și să cîştige tăcerea, 
zice: „Cel ce s-a îngrijit de ieşire a oprit vorbele și cel ce și-a 
ciștigat plinsul sufletului, ca de niște foc se întoarce de la multa 
vorbire“ (Scara, Cuv. 11, p. 77-78). 

Sfintul Vasile cel Mare, pe cînd era în pustiul Pontului, a 
scris prietenului său, Sfintul Grigorie de Nazianz, următoarele: 
„Dintre toate cîte le pot spune despre adăpostul meu, datorită 
pozitiei care este aici, pe lîngă tot felul de roade ce cresc, cel 
mai dulce rod este tăcerea, pentru că ea mă scapă de neastîm- 
părul oraşului“ (Sfîntul Vasile cel Mare, Scrisoarea a 14-a către 
Sfintul Grigorie de Nazianz). 

Un bătrin al Patericului, arătind că din dreapta socoteală 
și din tăcere cu chibzuinţă omul cîștigă înțelepciune, zice: „Tă- 
cerea este maica gindurilor înțelepte“ (Pateric, cap. 10, p. 82). 
Un altul, fiind întrebat de un ucenic ce este tăcerea și ce folos 
are omul practicînd-o, răspunde: „Fiule, tăcerea înseamnă a 
şedea cineva singur în chilie cu înțelepciune şi cu îrica de Dum- 
nezeu, ferindu-și mintea de ginduri şi de cugete necuviincioase,. 
O tăcere ca aceasta naște multe feluri de bunătăţi și păzeşte pe 
un călugăr de săgețile aprinse ale diavolului, nelăsîndu-l să fie 
vinat de dinsele“, 


330 URCUŞ SPRE INVIERE 


Apoi, arătînd care sînt roadele liniștii și ale tăcerii, a adău- 
gat: „O, liniște fără gîlceavă, scară cerească! O, fără de grijă lu- 
minătoarea sufletului! O, tăcere, vorbitoare cu îngerii! O, tăcere, 
strălucirea inimii! O, linişte fără gilceavă, născătoare a toate 
bunătățile, întărirea postirii, îrîul limbii, înfrînarea pîntecelui! 
O, liniște cu tăcere, îndemnarea rugăciunii și a citirii Stiintei 
Scripturi! O, tăcere îngrijitoare numai de ale tale, totdeauna cu 
Hristos vorbitoara, neîncetat văzătoare a morţii și păzitoare a 
luminii celei nestinse! Pe aceasta cine o păzeşte neîncetat cîntă, 
zicînd: Gata este inima mea Dumnezeule, gata este inima mea, 
că Tie se cuvine laudă și slavă în veci. Amin!“ (Sfîntul Efrem 
„Sirul, Pentru fără de grijă şi linişte cu tăcere, cap. 1, p. 82) 

Fraţi creștini, 

„„„. Să mai adăugăm la celė spuse pînă aici o istorisire din care 
“Vom vedea că tăcerea a fost prețuită încă din vechime, nu numai 
de oamenii drepți şi sfinţi, ci chiar și de unii filozofi profani, 
după cum ne povestește Sfîntul Isaac Sirul. Acesta spune că 
unul dintre filozofii de pe vremea împăraților romani și-a pus 
sieși o lege ca să păzească tăcerea cîțiva ani. Împăratul Romei 
de atunci s-a mirat și s-a minunat de hotărîrea lui și a vrut 
sâ-i încerce tăria. 

Deci, a poruncit ca filozoful să fie adus înaintea lui. Vä- 
zîndu-l că într-adevăr tace, nerăspunzind la nici o întrebare, s-a 
mîniat și a poruncit să-l omoare, deoarece nu s-a rușinat și nu 
s-a înfricoșat de scaunul şi de coroana lui. Iubitorul de tăcere 
nu s-a temut de porunca împăratului ci a rămas neclintit, pă- 
zindu-și legea și hotărîrea sa, gătindu-se în liniște de moarte, 
“Împăratul însă dăduse pe ascuns poruncă, în cazul în care se 
va înfricoșa de sabie şi va renunţa la hotărîrea lui, atunci să fie 
ucis, iar de va petrece neclintit să îl aducă înapoi viu. “J0 toisg 

Cînd s-a apropiat filozoful de locul rînduit pentru tăierea 
capului, cei cărora li se poruncise să-l taie, îl necăjeau şi-l sileau 
ca să-și dezlege limba ca nu cumva, îi spuneau ei, să moară. 
El însă a cugetat că mai bine este să moară, ținindu-și hotărî- 
vea pentru care s-a nevoit atita vreme, decît, biruindu-se de frica 
morţii, să-și calce înţelepciunea și hotărîrea. Avind această hotă- 
rîre, și-a aplecat capul fără tulburare spre a [i tăiat cu sabia. 
Vestindu-se această împăratului, acela s-a minunat şi l-a eliberat 
îndată pe filozof cu mare cinste (Cuv. 26, p. 136). 

Dacă scopul acestui filozof a fost numai de a nu-și călca 
hotărîrea și legea ce și-o impusese, arătind prin aceasta multă 

bărbăţie, atunci cu atit mai multă rivnă şi hotărire ar trebui pă- 
zită această sfintă virtute a tăcerii, dacă cineva ar fi silit să 
spună vreun cuvînt prin care ar strica vreo dogmă a dreptei 
credințe sau vreun canon al Bisericii, sau ar sminti și supăra pe 
cineva cu vorbele sale. Și, dimpotrivă, cît de mare păcat va face 
dacă va tăcea atunci cînd va trebui să mărturisească în fața oa- 
menilor adevărul și dreptatea credinţei cea în Bunul Dumnezeu. 

Sfîntul Andrei Criteanul Mărturisitorul arată, simbolic, că 
cele două femei ale Patriarhului Iacov, Rahila și Lia, închipuiesc 
gindirea și lucrarea (Canonul cel Mare, pesna a 4-a, Triod). O 
tilcuire asemănătoare face și Sfintul Vasile, referindu-se la Marta 
şi Maria, surorile lui Lazăr. Sfîntul Andrei Criteanul spune că 
Lia, care avea mulţi copii, închipuiește lucrarea, iar Rahila, gîn- 
direa. Asemănător, Sfintul Vasile cel Mare arată pe Marta, închi- 
puind lucrarea, și pe Maria, care şi-a ales partea cea bună, în- 
chipuind tăcerea și gîndirea la Dumnezeu (Exaimeron; Rînduie- 
lile călugărești). 

Mulţi dintre Sfinţii Părinţi au trăit, avînd lucrări diferite. 
În timp ce unii se indeleiniceau numai cu gîndirea la Dum- 
nazeu, cum a fost Avva Moise care a slujit străinilor, ospătind și 
povăţuind pe fraţi; alţii, precum Sfîntul Arsenie cel Mare, cum 
s-a arătat mai sus, în tăcere se ruga, luînd aminte la sine şi în 
singurătate vieţuind, de toţi se înstrăina. Pentru aceasta a fost 
lăudat de un oarecare frate străin mai mult Avva Moise decit 
Avva Arsenie cel Mare. 

Unul din părinţi, auzind aceasta, s-a rugat iui Dumnezeu, 
zicînd: „Doamne, arată-mi mie acest lucru: unul fuge de oameni 
pentru numele Tău, iar celălalt îi primește pe oameni pentru 
numele Tău. Deci care dintre dinşii este mai desăvirșit şi este 
mai vrednic de Darul Tău?“. Și a văzut acest Sfînt Părinte într-o 
vedenie două corăbii, plutind pe un rîu mare. Într-una era Avva 
Arsenie cel Mare și Duhul! lui Dumnezeu îndrepta corabia lui 
întru mare linişte; în cealaltă corabie era Avva Moise, iar 
îngerii lui Dumnezeu îi îndreptau corabia, punînd în gura lui 
faguri de miere. Bătrînul a vestit această vedenie părinţilor 
sporiți şi cu toții au zis că mai desăvirșit este Avva Arsenie, tă- 
cînd, decit Moise, primitorul de străini, deoarece cu Sfîntul Arse- 
nie este însuşi Dumnezeu, iar cu Moise îngerii Lui (Hronograf, 
Mănăstirea Neamţ, 1837, p. 839). 

Părinților, fraților şi iubiţi credincioși, 


Ruşinindu-mă să laud tăcerea prin mai multe vorbe, în 
încheiere voi aduce o mărturie, atit pentru vorbă, cît și pentru 
tăcere. Nu de la mine, căci eu sînt bolnav de vorbirea cea fără 
de frîu și niciodată nu voi putea sta drept, între tăcere și 
vorbire. Ci ca o pecete a celor arătate mai sus, voi aduce mărtu- 
ria Sfîntului Pimen cel Mare, Egipteanul, care, urmînd calea 
împărătească, a zis: „Cel ce vorbeşte pentru Dumnezeu, bine face 
şi cel ce tace pentru Dumnezeu, asemenea“ (Patericul, p. 62). 
Din acest cuvînt se desprinde o învăţătură: atît la vorbire cit și la 
tăcere să avem scopul cel bun, ca amîndouă să fie spre slava lui 
Dumnezeu, AMIN ! 


PREDICĂ 
DESPRE SMERENIE 


„Smerenia, din diavoli poate să 
facă ingeri, iar mindria, din ingeri, 
poate să facă diavoli” ((Stintui loan 
Scărarul, Cuv. 25. p. 136). 


Părinților, fraţilor și iubiţi credincioși, 


A 
mi vine foarte greu și mă rușinez, căci mă mustră con- 
știința, să scriu despre virtutea înaltă a smereniei și a 
smeritei cugetări. A scrie despre aceasta mai înainte de 

a o cunoaște din trăire este asemenea cu a vrea să descrii 
o comoară nepreţuită la adevărata sa valoare, mai înainte de a 
o vedea și de a o cerceta cu amănuntul. Îmi dau seama că lucrul 
acesta este mai presus de priceperea mea și că ar fi poate mult 
mai bine să tac; dar uneori tăcerea aduce păcat, după cuvintul: 
„Să nu fie tăcerea ta pagubă și pricină de vătămare duhov- 
nicească ție şi celorlalți“ (Sfîntul Nicodim Aghioritul. Războiul 
nevăzut, cap. 23). 

Urmînd acestor învățături, eu neputinciosul și nepriceputul, 
am luat îndrăzneala de a ridica o sarcină mai presus de puterea 
mea, nădăjduind în mila Preainduratului nostru Mintuitor și 
în rugăciunile Preasfintei Sale Maici, că îmi vor ajuta și nu voi 
îi osindit pentru nepricepere și tăcere, prin care aș putea 
aduce o pagubă celor înţelepţi și rivnitori. Nădăjduiesc că aceștia 
vor acoperi cu dragoste neiscusința și nevrednicia celui ce vor- 
beşte şi nu face, aducindu-și aminte de cel ce zice: „Cuvint 
folositor auzind, nu judeca pe cel ce îl vorbeşte, ca să nu te 
păgubești de sfătuirea cea folositoare“. (Sfintul loan Scărarul, 
Scara, p. 136). 

Aşadar, lăsînd la o parte sărăcia noastră de cele bune și 
alergind la comorile Sfinţilor Părinţi, să scoatem din ele după 
putere, învățătura despre fericita virtute a smereniei. ,„Smere- 

nia este o putere tainică pe care, după săvîrşirea a toată petre- 
cerea, o primesc sfinţii cei adevăraţi. Această putere tainică nu 
poate să lucreze în altcineva decit numai în cei desăvirșiți în 
fapta bună, prin puterea harului atît cît încape firea, după ho- 
tărîre“ (Scara, p. 131). 

După mărturia Sfintului Benedict de Nursia, smerenia are 
douăsprezece trepte (Vechile rînduieli ale vieții monahale, 
p. 684), pe care pentru scurtime nu le vom arăta pe fiecare în 
parte. De aceea, cu mare și îndelungă osteneală poate ajunge 
cineva pînă la virfurile ei cele mai înalte. Unii oameni, din fire 
par a fi smeriţi şi blinzi, alții se smeresc cu gindul, pomenin- 
gu-și păcatele și căderile lor. Dar nici una din acestea nu este 
smerenia cea adevărată, după cum arată Sfîntul Isaac Sirul care 
zice: „Nu tot cel din fire domol, blînd, lin sau înțelegător a 
ajuns pe treapta smeritei cugetări şi nici cel ce întru pomenirea 
căderilor şi a greșelilor sale se smerește cu cugetul, fiindcă își 
aduce aminte de ele. Ci smerit cugetător este cel ce are în ascuns 
ceva vrednic de mîndrie și nu se mîndrește, ci se socoteşie pe 
sine ca pe niște țărină, pămînt și cenușă“ (Cuv. 21, p. 170). 

De asemenea, mai sînt unii care se luptă să dobindească 
smerenie prin aducerea aminte de moarte, prin cugetarea la 
păcatele lor, socotindu-se țărînă şi că nici un bine nu au lucrat 
în viața lor, plingînd pentru păcatele lor și umilindu-se cu gîn- 
cul, mîhnindu-se cu durere de inimă pentru căderile lor și de- 
făimîndu-se în toată vremea, considerîndu-se în gîndul lor a fi 
nevrednici de mila lui Dumnezeu. Deşi prin unele ca acestea ei 
fac fapte ale smereniei, care sînt vrednice de laudă, însă stau 
încă departe de adevărata smerenie. 

Dacă cineva, prin darul lui Dumnezeu, a biruit toate duh: 
rile potrivnice, făcînd toate faptele bune, iar după aceasta ar 
simţi cu duhul că a primit darul acesta — cînd Duhul Sfînt 
mărturisește duhului său, după cuvîntul Apostolului — unul ca 
acesta a ajuns la desăvirșirea smeritei cugetări (Sfintul Isaac 
Sirul Cuv. 20, p. 111). „Dacă cineva ar avea darul facerii de 
minuni, ar muta munții cu rugăciunile sale, s-ar face văzător 
de Dumnezeu ca Moise, ar îmblinzi leii ca Daniel în groapă, 
ar stinge puterea focului ca cei trei tineri din Babilon, ar încuia 
și ar descuia cerul și ar pogori foc din el ca Ilie sau s-ar ase- 
mäna în sfințenie cu Sfîntul Ioan Botezătorul, ar merge pe dea- 
supra apei ca Sfinta Maria Egipteanca și alți sfinți, s-ar înălța 
ca Sfîntul Apostol Pavel pînă la al treilea cer și dacă. după toate 
acestea puteri și daruri, ar zice şi el ca Apostolul: Hristos lisus 
a venit în lume să miîntuidscă pe cei păcătoşi dintre care cel 

dintii sînt eu (I Timotei 1, 15), atunci unul ca acela a ajuns la 
adevărata smerenie. 

Sfîntul Apostol Pavel poruncește aleşilor lui Dumnezeu ca, 

pe lîngă alte fapte bune, să se îmbrace și cu duhovniceasca haină 
a smereniei, zicînâ: Îmbrăcați-vă, dar, ca aleşi ai lui Dum- 
nezeu, sfinţi şi prea iubiţi, cu milostivirile îndurării, cu bunătate, 
cu, smerenie, cu blîndețe și cu îndelungă răbdare (Coloseni 3, 12). 
Deci, fericit şi de trei ori fericit este cel care ajunge să se îm- 
brace cu această duhovnicească haină, căci unul ca acela s-a 
îmbrăcat cu haina lui Hristos, după mărturia Sfîntului Efrem 
Sirul care zice: „Smerenia este haina lui Hristos“ (vol. 3, p. 372). 
La fel și Sfîntul Isaac Sirul zice: „Smerenia este haina lui Dum- 
nezeu, căci Cuvintul ce S-a întrupat cu aceasta S-a îmbrăcat“ 
(Cuv. 20, p. 103). 
'%. Adevăratul lucrător al smeritei cugetări se cunoaște și din 
ateea că se îngrețoșează să placă lumii prin faptele lui sau 
prin cuvînt, iar în ochii lui slava lumii acesteia nu are valoare, 
(Sfîntul Isaac Sirul, Cuv. 38, p. 198). a. 


an 


Rh 


Iubiţi credincioși, 


După ce am arătat puțin despre ce este adevărata smerenie, 
cred că este de folos să arătăm și din ce se naște această vir- 
tute. Dacă vom cerceta Sfintele Scripturi vom vedea că smere-» 
nia este și se naște din scîrbe și necazuri, căci zice Domnul 
Dumnezeu către poporul lui Israel: De voi închide cerul și nu 
va fi ploaie și de voi porunci lăcustelor să mănînce răsadurile 
voastre sau voi trimite moarte în poporul Meu și se va smeri 
poporul Meu peste care se cheamă numele Meu asupra lor și 
se vor ruga și vor căuta faţa Mea şi se vor întoarce din căile lor 
cele rele, atunci îi voi auzi din cer şi milostiv voi fi păcatelor 
lor și voi vindeca pământul lor (II Paralipomena 7, 13-14). În 
alt loc, arătindu-se că din osteneli și scîrbe vine smerenia, se 
zice: Și s-au smerit întru osteneli inimile lor (Psalm 106, 12). 
Și iarăși: Eu am venit la ei cu mânie mare și îi voi pierde pe ei 
în pământul vrăjmașilor lor. Atunci se va smeri inima lor cea 
netăiată împrejur și atunci se vor căi de păcatele lor (Levitic 
26, 41). 

Să vedem și citeva mărturii ale Sfinţilor Părinţi din care 
aflăm că sînt și alte pricini care nasc smerenia în sufletul omu- 
lui. Sfîntul Ioan Scărarul arată că „din ascultare se naște sme- 
renia“ (Scara, Cuv. 4, p. 28). lar de la Sfintul Maxim Mărturisi- 
torul învăţăm că aceasta se naște și din credinţă și frica de 

Dumnezeu. după cuvintul: „Cel ce crede, se teme şi cel ce se 
teme, se smereşte“ (Filocalia, vol. 2, cap. 16, p. 129). 

Un altul dintre Sfinţii Părinţi arată că „smerenia se naşte 
în inima omului și din mulțimea rugăciunilor, căci cine are 
trebuință de ajutorul lui Dumnezeu face multe rugăciuni și pe 
cît le înmulțește, pe atît i se smerește inima sa. Nimeni, ru- 
gîndu-se şi cerînd, nu va putea să nu se smerească“ (Sfîntul 
Isaac Sirul, Cuv. 21, p. 110). Același sfint spune că smerenia 
se naște şi din cunoștința de sine: „Dreptul ce nu-și cunoaște 
neputința sa are lucrările sale pe ascuţișul briciului, nefiind de- 
parte de cădere și de leul făcător de stricăciune. Cel ce nu-și 
cunoaște neputinţa sa, este lipsit de smerita cugetare“ (Cuv. 21, 
p. 112-113). 

Tot Sfintul Isaac, arătînd că şi din necazuri și din întris- 
tări se naşte smerenia, zice: „Sufletul care a primit grija faptei 
bune și viețuiește cu frica de Dumnezeu, nu poate fi fără întris- 
tare în fiecare zi, căci faptele bune împletite cu dînsele au și 
întristări. Cel ce nu are necazuri, negreșit și din fapta bună 
fără de îndoire se despărţește. Dacă poftești fapta bună, dă-te 
la toate necazurile, căci necazurile nasc smerenia“ (Cuv. 37, 
p. 194-195). 

După ce am adus mărturii din Sfînta şi dumnezeiasca Scrip- 
tură şi de la Sfinţii Părinţi, arătînd din ce se naște smerenia 
şi smerita cugetare, să arătăm, pe scurt, cîte ceva despre ea și care 
sînt foloasele ei. Folosul cel mai mare adus de smerenie este mîn- 
tuirea sufletului nostru, după cuvîntul: „Smeritu-m-am și m-am 
mîntuit“' (Psalm 114, 6). Alt folos pe care-l dobindim prin 
smerenie este acela că Dumnezeu Își aduce aminte de noi numai 
dacă o avem pe aceasta și ne izbăvește de necazuri și de vrăj- 
mași. 

Acest lucru reiese din cuvintele Psalmistului care zice: Întru 
smerenia noastră ne-a auzit pe noi Domnul şi ne-a izbăvit pe 
noi de vrăjmaşii noștri (Psalm 124, 2-4). 

Smerenia nu este numai un mod de a cîștiga ajutorul lui 
Dumnezeu și de a fi auziţi de El în vreme de necaz, ci ea ni 
se face şi pricină de a ajunge moștenitori ai Împărăției ceru- 
rilor, după mărturia Mîntuitorului nostru lisus Hristos, Care 
zice: Deci, cine se va smeri pe sine ca pruncul acesta, acela va 
fi mai mare în Împărăţia cerurilor (Matei 18, 4). 

În multe locuri ale Sfintei Scripturi vedem că smerenia ne 
aduce slavă de la Dumnezeu şi de la oameni, după cuvintul 
Miîntuitorului nostru lisus Hristos: Cel ce se smereşte, se va 
înălța (Matei 23, 12; Iacov 4, 16; Isus Sirah 3, 18). Smerenia 

face ca omul să fie cercetat şi odihnit în sufletul său de către 
Bunul Dumnezeu, după cuvîntul Proorocului: Spre cine voi 
căutii, zice Domnul, fără numai spre cel smerit și blind care 
se cutremură de cuvintele Mele (Isaia 66, 2). Apoi, vedem că 
smerenia este urmată de cinste și de slavă (Proverbe 18, 12; 
29, 23). 

Să trecem acum la Sfinţii Părinţi, ca şi de la ei să auzim 
care sînt foloasele smeritei cugetări. 

Sfîntul Isaac Sirul zice: „Precum umbra urmează trupului, 
tot astfel și smeritei cugetări îi urmează mila lui Dumnezeu“ 
(Cuv. 19, p. 98). Apoi zice: „„Sirguiește-te să fii defăimat și te 
vei umplea de cinstea lui Dumnezeu. Nu căuta să fii cinstit, 
fiind plin de răni înăuntrul tău. Prihănește cinstea și să nu o 
iubeşti, ca să nu te necinsteşti. Cel ce aleargă după cinste, ea 
fuge dinăintea lui, iar pe cel ce fuge de dînsa, îl va urmări 
și propovăduitor al smereniei lui se face tuturor oamenilor. De 
te vei defăima pe tine, ca să nu fii cinstit, Dumnezeu te va 
arăta pe tine. Şi dacă pentru adevăr te vei prihăni pe tine, 
Dumnezeu dă voie tuturor zidirilor Sale să te laudă pe tine, 
deschizînd înaintea ta ușile slavei Ziditorului tău și te vor lăuda 
pe tine. Căci tu, în adevăr, după chipul şi asemănarea Lui ești“ 
(Cuv. 5, p. 52). 

Apoi continuă: „În vremea în care smerenia împărăţește 
în tine, ţi se supune sufletul tău și împreună cu dinsul ţi se vor 
supune toate, căci se naște în inima ta pace de la Dumnezeu. 
Iar dacă eşti afară de acestea. nu numai de patimi ci şi de 
întîmplări adesea vei fi izgonit. Adevărat, Doamne, de nu ne vom 
smeri singuri, nu vei înceta să ne smerești pe noi. Smerenia cea 
adevărată se naște din cunoștință, iar cunoștința cea adevărată 
se naște din ispite“ (Cuv. 16, p. 85). „Smeritei cugetări îi ur- 
mează înfrînarea și sfiala. Iar slava deșartă este slujitoare a 
desfrînării și lucru al mîndriei. Smerita cugetare, pentru sfiala 
ei cea dintotdeauna, întru vedenie ajunge și împodobește sufle- 
tul cu întreaga înțelepciune“ (Cuv. 23, p. 128). Apoi spune: „Mai 
inainte de a intra în cetatea smereniei, dacă te vei vedea pe 
tine că te-ai odihnit dinspre supărarea patimilor, să nu te încrezi 
în tine, căci te pîndește pe tine vrăjmașul. Ci așteaptă, după 
odihnă, multă supărare și tulburare. De nu vei trece prin locu- 
rile de odihnă ale faptelor bune, nu vei ajunge la repaus din 
truda ta şi nici nu vei avea răsuflare dinspre bîntuieli pînă 
ce nu vei ajunge la locul de odihnă al sfintei smerenii'“ (Cuv. 24, 
p..134). i o 

De asemenea, Sfîntul Ioan Scărarul zice: „Smerenia poate 
să ierte multe păcate și fără lucruri, dar lucrurile fără smerenie, 
dimpotrivă, sînt nefolositoare, și nu numai atît ci și multe rele 
ne gătesc nouă, 

Precum sarea la toată hrana este trebuincioasă, tot astfel 
şi smerenia, la toate faptele bune. Deci, trebuie să ne smerim în 
minte necontenit, în supărări și necazuri, căci aceasta, de o vom 
cîștiga, ne face fii ai lui Dumnezeu și, fără lucruri bune, ne 
pune înaintea Lui. Căci fără ea toate lucrurile noastre sînt de- 
șarte. Deci, Dumnezeu vrea schimbarea minţii noastre. În 
minte ne face buni și în minte netrebnici. Aceasta singură este 
de ajuns, chiar fără alt ajutor, să stea înaintea lui Dumnezeu 
și să grăiască pentru noi“ (Scara, Scolia 39 la Cuv. 25, p. 136). 

Sporirea și creșterea omului în viaţa duhovnicească, mai 
mult decît prin alte fapte bune, se face prin smerenie, după cum 
ne învață unul din Sfinții Părinţi: „Sporirea omului este smere- 
nia, căci pe cît se pogoară cineva în smerenie, pe atît se înalță 
în sporire“ (Pateric, cap. 10). Un alt bătrîn al Patericului, ară- 
tînd puterea smereniei împotriva diavolilor, zice: „Dacă, smerin- 
du-te pe sine-ţi, vei zice: lartă-mă, arzi pe diavoli“, Iar altul, de 
asemenea: „Cel ce se smerește, smereşte pe diavoli, iar cel ce 
nu se smereşte este batjocorit de diavoli“ (Pateric, cap. 10, 
p. 128). 

Pentru a vedea cît de minunată este smerenia în viaţa celui 
ce s-a împodobit cu această virtute înaltă, precum și de cîte da- 
ruri și puteri îi este pricinuitoare, să ascultăm pe Sfîntul Isaac 
Sirul, care zice: „Pe cel smerit cugetător omul niciodată nu-l 
urăște, nu-l rănește cu cuvîntul, nu-l defaimă, de toţi este iubit, 
căci cl îi iubeşte pe toţi și toți îl iubesc pe el; toţi îl doresc şi, în 
tot locul unde se apropie, îl privesc ca pe îngerul luminii, îi dă- 
ruiesc lui cinstea; măcar de ar grăi cel înțelept și învățătorul, 
opriți vor fi cu tăcerea, căci smeritului cugetător toţi îi dau cu 
cucernicie locul să vorbească. Ochii tuturor iau aminte ce fel 
de cuvinte ies din gura lui și fiecare om așteaptă cuvintele lui 
ca pe cuvintele lui Dumnezeu. Scurta lui vorbire se face cu cu- 
vintele celor iscusiţi care cearcă înțelegerile lor. Cuvintele lui 
dulci sînt în auzul înţelepților, mai mult decit fagurele şi mie- 
rea. Chiar de ar fi simplu cuvîntul lui și defăimat și de nimic 
vrednic în ochii săi, se socotește de toți mai cinstit şi ca din 
gura lui Dumnezeu“. 

Apoi adaugă: „Cel ce vorbeşte cu defăimare împotriva sme- 
ritului cugetător și nu îl socotește pe el ca pe un viu, este ca 
un om ce şi-a deschis gura asupra lui Dumnezeu, Pe cit se de- 

faimă de toată zidirea, cinstea lui rămine. Cind se va apropia 
smeritul cugetător de fiarele sălbatice, acestea, privindu-l, se 
vor îmblinzi, se vor apropia de dinsul ca de un stăpîn al lor, 
își vor clătina capetele și cozile lor și îi vor linge mîinile și pi- 
sioarele lui. 

Dacă se apropie smeritul cugetător de tirîtoarele aducătoare 
de moarte, îndată ce se va apropia simţirea miîinii lui şi se va 
atinge de trupul lor, iuțimea și asprimea amărăciunii lor prici- 
nuitoare də moarte încetează și în mîinile sale ca pe niște lä- 
custe le strivește. Se apropie de oameni și ca la Domnul iau 
aminte la dînsul. 

Nu numai oamenii, ci și diavolii, cu îngrozirea şi cu amără- 
ciunea lor, cu toată fălirea cea mare a minţii lor, cînd ar ajunge 
la cel smerit cugetător, se fac ca ţărîna și se strică toată răutatea 
lor, risipindu-se toate măiestriile lor și pierzîndu-se toată vi- 
cleana iscusință a lor“ (Cuv. 20, p. 106-107). 


Părinților, fraților și iubiți credincioși, 


Iată, cît de minunate și felurite sînt darurile cu care este 
împodobit de Preabunul Dumnezeu cel cu adevărat smerit cu- 
getător și cum toţi oamenii, fiarele, tîrîtoarele și înșiși diavolii 
se smeresc, se biruiesc şi recunosc în el, cu adevărat, un Dum- 
nezeu după dar, așa cum a fost strămoșul nostru Adam înainte 
de a cădea din ascultarea Preasfîntului şi Atotputernicului nos- 
tru Dumnezeu. 

După ce am arătat pînă aici cu puţine mărturii, din Sfînta și 
dumnezeiasca Scriptură și de la Sfinţii Părinţi, ce este smerenia, 
din care virtuți se naşte, cite foloase aduce ea celui ce o are, 
precum și cu cite daruri și puteri este împodobită viaţa celui 
smerit, în continuare voi arăta, cu mărturii tot de la Sfinţii 
Părinţi, care sînt semnele cele din afară și cele dinăuntru ale 
omului cu adevărat smerit cugetător. 

Ca să înţelegem acest lucru, să ascultăm pe Sfîntul Efrem 
Sirul, care ne spune: „Semnele după care se recunoaste cel ce 
are smerenie adevărată sint acestea : 

— a se socoti pe sine că este mai păcătos decît alţii şi 
decît toți păcătoşii ; i 

— a socoti că nici un bine nu a făcut înaintea lui Dumnezeu; 

— a se prihăni pe sine în toată vremea, locul și lucrul ; 

— a nu ocări pe nimeni; 

— a nu pingări pe cineva care este mai păcătos sau mai 
leneș dectt dînsul, ci pe toţi să-i laude şi să-i slăvească ; 

— a nu judeca, defăima sau vorbi de rău pe cineva, 
vreodată ; 

— a tăcea totdeauna și a nu vorbi ceva fără poruncă sau 
îără vreo trebuință de nevoie, iar cînd va fi întrebat și va vrea 
să răspundă să o facă cu blindețe, cu liniște şi rar, ca şi cum 
ar fi silit şi s-ar rușina să vorbească ; 

— a nu se măsura pe sine în ceva; 

— a nu se certa cu cineva pentru credinţă, ori pentru alt- 
ceva, ci dacă va zice bine, să zică și el așa, iar dacă va zice 
rău, să zică: „tu știi“; 
uri voia sa ca ceva ce este pierzător ; 
avea totdeauna privirea în jos; 
avea totdeauna înaintea ochilor moartea ; 
nu vorbi deşeriăciuni și a nu minți vreodată ; 
nu vorbi împotriva celui mai mare ; 
suferi ocările, defăimările și pagubele cu bucurie ; 
urî odihna şi a iubi osteneala; 
nu întărita pe cineva şi a nu răni știința cuiva. 

Acestea sînt semnele smereniei adevărate și fericit este cel 
ce le are. căci se face casă și biserică lui Dumnezeu și Hristos sa 
sălășluiește într-însul, făcîndu-l moștenitor al Împărăției ceruri- 
lor“ (Sfîntul Efrem Sirul, Cuvînt pentru smerita cugetare, tom. 
3, p. 506). 

În încheierea acestui cuvînt îndrăznesc, eu, cel cu totul 
sărac și lipsit de darul smeritei cugetări, ca pe lîngă mărturiile 
cele de raai sus ale Sfintei Scripturi și ale Sfinţilor Părinţi, să 
zic cîteva cuvinte pentru mîngiierea celor neputincioşi aseme- 
nea mie. 

Deși am văzut, în cele de mai sus, că multe sînt treptele 
pe care le are înalta smerenie și că puțini sînt cei care ajung 
la desăvirşirea ei, noi, însă, să nu ne deznădăjduim din pricina 
neputinței noastre. Ci să rugăm pe Preabunul Dumnezeu, Care 
pe cele neputincioase le întăreşte şi pe cele cu lipsă le împlineşte, 
să ne ajute cu mila și cu darul Său, ca măcar cu viriul degetului 
să ne atingem de treptele cele mai de jos ale smereniei. lar cu 
îndurarea Lui şi cu rugăciunile Preasfintei Născătoare de Dum- 
nezeu și ale tuturor sfinţilor Săi, care au strălucit prin adevă- 
rata smerenie, aflindu-ne în urma celor sporiţi, dar mergînd pe 
același drum cu ei, să fim și noi, păcătoşii, miluiţi şi mîn- 
tuiți! AMIN! 


| 
poPepvpe e 

PREDICĂ stă 
DESPRE PROOROCI ȘI PROOROCII MINCINOȘI 
DESPRE MINUNI ȘI FALSE MINUNI 
ŞI DESPRE VEDENII ȘI VISE 


„Nu ascultați de cuvintele prooro- 
cilor mnincinoşi, care vă projețest, 
că vă inșeală. Din inima lor grăiesc 
şi nu din gura Domnului” (lere- 
mia 23, 16; 14, 14). 


Iubiți credincioși, 


lumea se luptă cu întunericul, binele se luptă cu răul şi 

adevărul cu minciuna. Azi, mai mult ca oricînd, trebuie 
să fim veghetori în apărarea dreptei credinţe, deoarece neghi- 
nele au umplut țarina lui Hristos şi mulți propovăduitori min- 
cinoși au ieșit în lume, ducînd pe mulți la pierzare cu vicle- 
niile lor. 

De aceea, m-am gîndit ca în această predică să vorbesc 
despre adevărații prooroci și proorocii mincinoși, despre minu- 
nile adevărate și despre cele mincinoasa, precum și despre vede- 
niile cerești și despre cele înșelătoare și, de asemenea, despre vise. 


S tim cu toții că de la începutul lumii și pînă în zilele noastre 


Cine sînt adevărații prooroci ? 

Dumnezeiasca Scriptură ne arată că adevărații prooroci 
sint oameni ai lui Dumnezeu (leșire 1, 1: I Împărați 2, 27). Ei 
sînt trimiși de către Bunul Dumnezeu (Isus Navi 24, 5) şi sînt 
plini de Duhul Sfint (lezechiel 2, 3; 3, 24). 

După ce se recunosc adevărații prooroci ? 

Semnul după care se recunosc adevărații prooroci este că 

proorociile lor se împlinesc (Numeri 16, 28; Deuteronom 
18, 21-22; III Împărați 18, 38-39). 

Ce sînt proorociile ? 

Proorociile sau profeţiile sînt arătări, prin viu grai sau prin 
scris, ale unor adevăruri şi întîmplări care privesc viitorul, pe care 
Bunul Dumnezeu le vesteşte prin aleşii Săi în vederea miîntuirii, 
aceste adevăruri petrecîndu-se întocmai. Cele cuprinse în prooro- 
cii nu pot fi cunoscute pe cale firească. Proorociile sau profeţiile 
tălmăcesc voința lui Dumnezeu şi ele se fac numai sub influenţa 
Duhului Sfîni (Învățătura de Credinţă Ortodoxă, București, 1952, 
p. 15). 


După ce se recunosc adevăratele proorocii ? 


Adevăratele proorocii trebuie să îndeplinească aceleaşi con- 
diţii ca şi minunile Miîntuitorului, ale Sfinţilor Apostoli și ale 
Sfinţilor Părinţi. Ele trebuie să propovăduiască un singur Dum- 
nezeu. Adevăratele proorocii nu sînt înșelătoare. Cei ce le vor- 
besc «nu umblă după averi, nu se îngrijesc de cele necesare 
vieţii, ci se mulțumesc cu ceea ce le trimite Dumnezeu. Adevă- 
ratele proorocii întotdeauna s-au împlinit întocmai. Cei ce le 
vestesc își propovăduiesc profeția lor pînă la suferință şi chiar 
pras la moarte (Lactanțiu, Dimnezeiegtile Instituții, 1, 4, 1-2; 3, 

, 5, 6). 


Ce sînt minunile ? 


Minunile sînt fapte dumnezeieşti mai presus de minte şi de 
puterea omenească. Ele sînt fapte săvirşite în firea văzută nu- 
mai cu puterea lui Dumnezeu, ce întrec legile minții și ale firii, 
care se fac în momente extraordinare, hotărîte de Ziditor, şi 
urmăresc luminarea și îndreptarea noastră în vederea mîntuirii. 
Minunile arată voinţa lui Dumnezeu și tilcuiesc căile Sale ne- 
cunoscute. Dumnezeu este cel dinţii şi cel mai mare făcător de 
minuni, ca Unul ce este izvorul lor (Învățătura de Credință Or- 
todoză, p. 14). 


Prin ce se recunosc adevăratele minuni ? 

Minunile, pentru a fi adevărate, trebuie să îndeplinească 
anumite condiții, cum ar fi: 

— să fie vrednice de numele lui Dumnezeu și mai ales să 
fie cuprinse în Sfinta Scriptură și în Sfinta Tradiţie ; 

— să se producă cu mijloacele cu care s-au produs minu- 


nile Mintuitorului și ale sfinţilor ; vinisi 

— să nu se tăgăduiască unele pe altele; 

— să nu contrazică Sfînta Scriptură şi Sfînta Tradiţie ; 

— să urmărească mintuirea sufletelor omenești ; 

— să aducă spor şi folos vieţii sufletești și nu păcatului 
sau morții ; 

— săvirșitorii minunilor să spună numai adevărul, să ducă o 
viață neîntinată și să nu urmărească interese personale ; 

— să îndrepte moravurile celor ce văd minunea ; 

— să poarte în ele siguranţa și puterea lui Dumnezeu ; 

—- să dovedească lucrarea proniei lui Dumnezeu (Origen. 
Contra lui Celsus). 


Iubiţi credincioși, 


Să vedem acum ce sînt vedeniile ? Vedeniile sint arătări 
percepute aievea de ochii minţii, fie în stare de funcţionare 
normală a organismului, fie în somn complet sau pe jumătate, 
fie în extaz (Nicodim Sachelarie, Pravila Bisericească, 1940, 
p. 319). 


Cum se recunosc care sînt adevăratele vedenii ? 


Vedeniile care lasă în suflet pace, liniște, umilinţă și dra- 
goste desăvirșită, pot fi considerate ca bune, după ce s-au veri- 
ficat, ca aceea a Ucenicilor de pe drumul Emausului: Oare nu 
era inima noastră arzînd întru nui? (Luca 24, 32). 

Mai clar arată Sfintul Maxim Cavsocalivitul care sint acele 
semne ale adevăratelor vedenii, în convorbirea sa cu Sfîntul 
Grigorie Sinaitul, zicînd: „Semnele harului, în vremea vedeniilor 
adevărate, se văd atunci cînd se apropie de om harul Sfîntului 
Duh, că îi adună mintea, îl face să fie veghetor și smerit, îi 
aduce înainte pomenirea morții, a păcatelor, a judecății ce va 
să fie și a muncilor veșnice; îi face sufletul umilit spre a plînge 
şi a se tîngui; îi face ochii blinzi şi plini de lacrimi și, 
cu cît se apropie de om, cu atît îi îmblînzește sufletul și 
îl mîngiie prin sfintele patimi als Domnului nostru lisus Hristos 
și, prin nemărginita Lui iubire de oameni, pricinuieşte în 
mintea lui vedenii înalte şi adevărate. Întii, despre puterea ne- 
cuprinsă de minte a lui Dumnezeu, al doilea, despre puterea Lui 
nemărginită care ţine și cîrmuiește toate. Al treilea, despre 
necuprinderea și neînțelegerea Preasfintei Treimi şi despre noia- 
nul neurmat şi neajuns al dumnezeieștii Ei fiinţe şi celelalte. 

Atunci cînd se înalţă mintea omului la acea dumnezeiască 
lumină, inima lui se face blîndă şi izvorăşte roadele Sfîntului 

Duh: bucurie, pace, îndelungă răbdare, bunătate, milostenie, 
dragoste, smerenie şi toate celelalte și primeşte sufletul lui o 
bucurie nepovestită“ (Viața Sfîntului Maxim Cavsocalivitul, 13 
ian., p. 510-521). 


Ce sint visurile ? 


Visul este o mişcare a minţii, în starea de nemișcare a 
trupului (Sfîntul Ioan Scărarul, Scara, Cuv. 3). 


Prin ce se recunosc care sînt visele adevărate ? 


Visele, dacă ne vor vesti munca veșnică și judecata sînt de 
la Bunul Dumnezeu, iar dacă vor veni cu deznădejde, acelea 
sînt de la diavolul (Sfîntul Ioan Scărarul, Scara, Cuv. 3). 

Tot despre vise Sfintul Diadoh al Foticeei, zice: „Visurile 
care sînt trimise sufletului de iubirea lui Dumnezeu sînt măr- 
turii neînşelătoare ale unui suflet sănătos. De aceea, nu trec 
de la o înfățișare la alta, nu îngrozesc simţirea, nu aduc rîsul 
sau plînsul deodată, ci se apropie de suflet cu toată blindeţea, 
umplindu-l de bucurie duhovnicească. De aceea, după ce s-a 
trezit din somn, sufletul caută cu mult dor să prelungească bucu- 
ria visului... 

Se întîmplă uneori că nici visurile bune nu aduc bucurie 
sufletului, ci așează în el o întristare dulce şi lacrimi fără du- 
rere, iar aceasta se întîmplă celor ce au inaintat mult în sme- 
renia cugetării“ (Filocalia, vol. 1, C. 37, p. 346). 

Cine sînt proorocii mincinoși ? 

— Proorocii mincinoși sînt lupi răpitori și lupi îmbrăcaţi 
în piei de oaie (Matei 7, 15). 

— Proorocii mincinoşi sînt, de asemenea, fii ai diavolului 
(Fapte 12, 10; loan 8, 44). 

— Proorocii cei mincinoși sînt fiii celui viclean (Matei 
13, 28). Aceştia sînt neghinele ţarinii lui Hristos (Matei 13, 28). 

— Proorocii mincinoși sînt vase ale mâniei lui Dumnezeu 
(Romani 9, 22); conducători orbi (Matei 15, 14) și fii ai Gheenei 
(Matei 23, 15). 


Cînd se vor arăta proorocii mincinoşi ? 

După cuvîntul Mintuitorului nostru Iisus Hristos, cei mai 
mulţi prooroci și hristoși mincinoși se vor arăta în vremea de 
apoi, cînd vor înșela pe mulţi (Matei 24, 11). 

După ce se pot recunoaște proorocii mincinoşi ? 

— Proorocii mincinoși se pot cunoaște după faptele lor 

(Matei 7, 16-20; Luca 6, 44); aceştia propovăduiesc şi învață 
pentru bani (lezechiel 13, 19; Miheia 3, 11); 

— Proorociile proorocilor mincinoşi nu se împlinesc nicio- 
dată (Deuteronom 18, 22); 

— Proorocii mincinoși vestesc pace falsă celor răi (lezechiel 
9, 15; 13, 10; Ieremia 6, 14; 8, 11; 14, 13); sînt iubiţi 
de cei răi (Ieremia 5, 21; Miheia 2, 11); proorocesc vedenii min- 
cinoase și născociri ale inimii lor (Ieremia 14, 14; 23, 15; Plin- 
gerile lui Ieremia 12, 14); nu se supun și nu ascultă profeţiile 
drepte și adevărate (Neemia 9, 30; Ieremia 7, 24-26; 15-14), în- 
drăznesc a profeți minciuna în numele Domnului (Ieremia 14, 
14; 23, 36, 27, 15; 29, 9; Iezechiel 18, 6-7); sint uriciune înoin- 
tea lui Dumnezeu (Deuteronom 18, 10-12; Ieremia 23, 30-32; 
Iezechiel 13, 8) și sînt trimişi ca pedeapsă de la Dumnezeu (III 
Împărați 22, 22-23; II Paralipomena 18, 1; 11, 21). 

Prin ce anume se cunosc minunile care sînt jalse și min- 
cinoase ? 


Minunile care sînt mincinoase se recunosc după aceste 
semne : sta 

— nu sînt vrednice de numele lui Dumnezeu şi nu sint 
întilnite în Sfinta Scriptură și în Sfinta Tradiţie; 


— nu se produc cu mijloacele cu care s-au produs minu- 
nile Mintuitorului şi ale sfinţilor; 


— contrazic Sfinta Scriptură și Sfinta Tradiţie; 

— se tăgăduiesc și se opun unele altora; 

— nu urmăresc mîntuirea sufletului omenesc; 

— nu aduc folos și spor vieţii sufletești, ci păcatului și 
morții ; 

— săvirşitorul minunii este un mincinos, trufaș, nesupus, 
plin de păcate și lucrează pentru scopuri personale, pentru 
mîndrie și bani; 

— minunile mincinoase niciodată nu au putere și har de 
a îndrepta moravurile la cei ce le văd; 

— minunile mincinoase nu poartă în ele siguranța și pu- 
terea Duhului lui Dumnezeu; 

— minunile mincinoase nu dovedesc lucrarea proniei lui 
Dumnezeu şi pot amăgi repede pe cei nelegiuiţi și pe fiii pier- 
zării care n-au primit adevărul; 

— minunile mincinoase, viclene şi înșelătoare pe care le 
va face Antihrist și proorocul mincinos ce va fi înaintemergător 

al lui îi va putea înșela numai pe cei ale căror nume nu vor fi 
serise în Cartea vieţii (Sfintul Andrei al Cezareei, Tilcuire la 
Apocalipsă, cap. 13, 4-7, p. 109). 


Prin ce se recunosc vedeniile mincinoase și înșelătoare ale 
proorocilor mincinoşi ? 


Vedeniile înșelătoare ale  proorocilor mincinoși sînt 
născocite de diavol, prin îngăduința lui Dumnezeu, din 
pricina nesincerității omului și a păcatelor tăinuite. Diavo- 
lul amăgește sufletele bolnave, nesincere, neascultătoare și cu- 
prinse de ură față de tot ce nu este pe placul lor, indiferent de 
binele în sine. Celor înșelaţi, diavolul, le dă imboldul unui efort 
ascetic de credinţă și fapte bune, mai ales celor ce au o așezare 
liniștită, potolită, dîndu-le astfel o evlavie diabolică cu care se 
silește să înșele chiar și pe cei aleși (Pateric, cap. 7). 

Vedeniile care lasă în suflet tulburare, sub orice formă ar 
fie ea, sînt de la diavol (Nicodim Sachelarie, Pravila Bisericească, 
p. 320). Acest lucru îl descrie Sfîntul Maxim Cavsocalivitul în 
convorbirea sa cu Sfîntul Grigorie Sinaitul, astfel: „Cînd duhul 
rău al înșelăciunii se apropie de om, îi tulbură mintea și îl 
sălbăticește, îi face inima aspră și o întunecă, îi pricinuiește 
temere și trufie, îi slăbănogește ochii, îi tulbură creierii, îi în- 
fiorează tot trupul, îi arată cu nălucire înaintea ochilor o lu- 
mină, nu strălucită și curată, ci roșie, îi face mintea uimită şi 
drăcească și îl îndeamnă să spună cuvinte necuviincioase și hu- 
litoare. Cel care vede pe însuși duhul înșelăciunii, de multe 
ori se iuțește și este plin de mînia și totdeauna se făleşte de is- 
prăvile lui, iar smerenia, plinsul cel adevărat şi lacrimile nu 
le are. Acesta se află în patimi fără sfială și frică de Dumnezeu 
şi, în cele din urmă, își iese cu totul din minţi, ajungînd la pier- 
zarea desăvirșită“ (Sfîntul Grigorie Sinaitul, Vieţile Sfinţilor, 13 
ianuarie). 


Cum se recunosc visurile înșelătoare ? 


Ele nu rămîn în aceeași înfățișare în vremea somnului, 
nici nu arată multă vreme o formă netulburată, căci ceea ce 
nu au diavolii din voie liberă, ci împrumută din dorința nu- 
mai de a amăgi, nu poate să-i îndestuleze pentru multă vreme. 
De aceea, spun lucruri mari și ameninţă cumplit, luîndu-și ade- 
seori chip de ostași. Uneori cîntă în suflet cu mare strigăt. 
Mintea, recunoscîndu-i din aceste semne, cînd e curată, 
trezește trupul, iar uneori se și bucură fiindcă a putut cunoaște 
viclenia lor. De aceea, văzîndu-i adeseori chiar în vis, îi înfurie 
grozav (Filocalia, vol. 1, Sfîntul Diadoh al Foticeei, p. 349). 

Sfîntul loan Scărarul arată că „diavolii slavei deșarte şi ai 
mîndriei, pe cei slabi de minte, în visuri și în vedenii înșelătoare, 
îi fac prooroci. Cînd vom începe a ne pleca diavolilor şi a crede 
visurilor, chiar treji fiind noi, ne batjocoresc“ (Scara, Cuv. 
3, p. 14). 


Ce zice dumnezeiasca Scriptură despre visuri? 


Omul cel neînțelegător își face nădejdi deșarte și minci- 
noase, se prinde de umbră şi aleargă după vînt. Așa este cel ce 
crede visurilor. Căci pe mulţi i-au înșelat visurile și au căzut cei 
ce au nădăjduit într-însele (Înţelepciunea lui Isus Sirah 34, 1-7). 


Ce spun Sfinţii Părinţi despre visuri? 


Iată ce zice Sfîntul Ioan Scărarul: „Cel ce se încrede visu- 
rilor este cu totul neiscusit, iar cel ce nu creda este filozof“ 
(Scara, cuv. 3, p. 14). Iar Sfîntul Diadoh al Foticeai zice: „Să nu 
ne încredem niciodată în nici o nălucire, căci visurile de cele mai 
multe ori nu sînt nimic altceva decît chipuri ale gindurilor sau, 
așa precum am zis, batjocori ale diavolilor“ (Filocalia, vol. 1, 
cap. 38, p. 349). 


Fraţi creștini, 


Oare se supără Bunul Dumnezeu dacă nu credem în nici o 
vedenie sau vis adevărat ? 


Răspundem cu cuvintele Sfîntului Nicodim Aghioritul care 
ne spune că diavolii, mai ales în vremea morții, ne atacă cu 
vedenii și arătări mincinoase şi ne învață că dacă ne-ar apărea 
vreo vedenie cu îngeri de lumină, să nu o primim nicidecum, 
ci să zicem către acei diavoli care apar în chip de sfinţi sau de 
îngeri: „„Schimbă-te, ticălosule, în întunericul tău! Eu nu am 
nevoie de vedeniile tale, eu nu am nevoie de altceva decit de 
îndurarea lui lisus al meu și de mijlocirea și rugăciunea pururea 
Fecioarei Maria şi ale tuturor sfinților Săi“. Ba, chiar de vei 
cunoaște din multe semne, că acestea sînt de la Bunul Dum- 
nezeu, totuși să fugi totdeauna cît poți de ele şi să le alungi 
departe de tine. Să nu te temi că nu îi va plăcea Domnului 
Dumnezeu această întoarcere, căci dacă aceste vedenii ar fi de 
la Bunul Dumnezeu, El ştie să ți le curăţe şi nu Îi va părea rău 
dacă tu nu le primeşti. Cel ce dă har celor smeriţi, nu-l va lua 
de la ei atunci cînd vor face lucrurile smereniei (Războiul ne- 
văzut, cap. 13, p. 165). 

Sfîntul Diadoh al Foticeei ne spune astfel: „Chiar de ni s-ar 
trimite vreodată de către bunătatea lui Dumnezeu vreo vedere 
şi n-am primi-o, nu S-ar supăra pentru aceasta Preadoritul nos- 
tru lisus Hristos pe noi, căci El știe că facem aceasta pentru a 
ne feri de vicleșugurile diavolului. Să luăm următoarea pildă 
pentru înţelegerea lucrulni: „O slugă este chemată de către stăpîn 
noaptea la poarta curții după o lipsă îndelungată, dar sluga, ne- 
recunoscîndu-l, nu-i deschide ușa, căci se teme ca nu cumva, 
înșelind-o asemănarea glasului, să se facă pierzătoare a lucruri- 
lor ce i-au fost încredințate de stăpîn. Domnul acestei slugi nu 
se va mînia pe acea slugă cînd se va face ziuă, ci o va învrednici 
de multe laude, fiindcă a socotit că și vocea stăpinului este înșe- 
lătoare și n-a vrut să piardă lucrurile lui“ (Filocalia, vol. 1, cap. 
38-39, p. 349-350). | 


Avem în dumnezeiasca Scriptură vreo mărturie potrivit 
cărein diavolii ne pot înşela cu prefacerea lor în chip de îngeri ? 

Avem multe, dar cea mai clară este mărturia Sfîntului 
Apostol Pavel care ne spune: Nu este de mirare, deoarece însuşi 
satana se preface în înger al luminii (Galateni 1, 15; II Corinteni 
11, 14-15). Nu este, deci, lucru mare dacă și slujitorii lui iau 
chip de slujitori ai dreptăţii, al căror sfîrșit va fi după faptele lor. 

Părinților și fraţilor, am pus aici la sfîrşitul acestei predici 
pe cea mai luminată mărturie despre înșelăciunea diavolilor prin 
arătări de îngeri sau de sfinţi, care sînt slujitori ai dreptăţii, ca 
să avem deplină încredințare că nu trebuie să primim nici un fel 
de arătări, fie văzute cu ochii, fie prin visuri. 

Cu acestea închei şi vă rog p? toți să mă iertați că v-am 
prea ostenit cu lungimea acestor cuvinte. AMIN ! 


PREDICĂ 


DESPRE. MINUTUL CEL DIN URMĂ AL VIEȚII ȘI DESPRE 
ASUPRIRILE MARI DIN VREMEA MORŢII 


„Privegheaţi, că nu ştiţi ziua și 
nici ceasul“ (Malel 25, 13). 


Iubiţi credincioși, 


fîntul Grigorie Teologul zice despre ceasul cel mai de pe 

urmă al vieţii noastre astfel: „Cu dreptate este nouă ne- 

știința despre cele mai de pe urmă ale vieții noastre, pen- 

tru ca să fim pururea cu luare aminte și cu mare pază de obște 
în toate zilele vieţii noastre“ (Ușa pocăinței, p. 88). 

Dar de ce avem nevoie de atita luare aminte în vremea 
aceea? Fiindcă ceasul și minutul cel mai de pe urmă, fiind la 
sfîrșitul vieţii noastre, sînt mai preţioase decît toată viaţa pe 
care am trăit-o pe pămînt, oricît de lungă ar fi fost. Pentru a 
ne da seama mai bine de acest lucru, trebuie să cugetăm că, 
pentru minutul cel mai de pe urmă al vieții noastre, Tatăl nostru 
Cel din ceruri a trimis în lume pe Unul-Născut Fiul Său. Pen- 
tru acest minut Fiul lui Dumnezeu S-a născut prunc în peş- 
teră, S-a culcat în iesle și a suferit pentru noi Cruce și moarte 
de ocară. 

Pentru acest minut s-a scris Sfînta Evanghelie și s-a pro- 
povăduit în lume, ca să găsim în ea învăţătură cum să ne pre- 
gătim și să trăim creștineşte, păzind poruncile lui Dumnezeu. 
Pentru acest minut ni s-au dat darurile Sfîntului Duh prin cele 
șapte Sfinte Taine, ca mijloace sfinţitoare, cele zece porunci, cele 
nouă porunci ale Bisericii şi chemarea vieţii călugărești. 

Pentru acest din urmă ceas al vieții noastre, atiţia cuvioși 
au fugit în pustie, au vieţuit în peșteri și în crăpăturile pămin- 
tului şi s-au nevoit pînă la moarte cu mari lupte și osteneli du- 
bovnicești. Pentru acest minut de mare preţ atitea milioane 
de mucenici au suferit chinuri și moarte, defăimind viaţa de 

aici spre a cîştiga viaţa de veci şi spre a se încununa de Hristos 
Mîntuitorul nostru, pentru răbdarea lor pînă la sfîrșit. 

Deci, știind că de ceasul din urmă al vieţii atirnă mîntui- 
rea sufletului nostru, totdeauna trebuie să priveghem. aducin- 
du-ne aminte de cele scrise: În ce te vei afla întru acelea te voi 
judeca (Ecclesiast 11). 


lubiţi fraţi creștini, 


Pricina pentru care am amintit la începutul acestui cuvînt 
despre minutul cel din urmă al vieţii noastre a fost ca să arăt 
cît de scump și nepreţuit este el și că de el atirnă pentru. noi 
viața sau munca veșnică. Să nu uităm că și vrăjmașul mîntuirii 
neamului omenesc știe mai bine decît noi cît de mare preț are 
acest minut al vieţii omului pentru mîntuirea sau osînda lui. 
De aceea, în ceasul cel mai de pe urmă al vieţii noastre, diavolul 
aduce cele mai groaznice şi mai grele ispite și asupriri, asupra 
sufletului nostru, pentru a-l pierde și a-l despărţi de Bunul Dum- 
nezeu, Ziditorul şi Mîntuitorul nostru. 

Să vedem în continuare care sînt acele ispite grele ce le 
aduce diavolul în vremea ieșirii noastre din trup. Sfinţii Părinţi 
spun că cele mai grele atacuri și asupriri pe care le aduce dia- 
volui în vremea morții asupra robilor lui Dumnezeu sînt în nu- 
măr de patru și anume: 

Primul atac este împotriva credinţei noastre. Diavolul, 
văzînd că omul este slăbit, începe să-i semene în minte gînduri 
și îndoieli asupra dreptei credinţe în Bunul Dumnezeu. 

Stintul Nicodim Aghioritul, în această privință. ne sfă- 
tuiește, zicînd: „Cînd vom vedea că ne aduce gînduri de îndoială 
şi necredință în minte în vremea morţii, să ne retragem din 
minte la voință și să zicem: Mergi înapoia mea, satano, tatăl 
minciunii, că nu vreau nici măcar să te aud! Mie îmi este destul 
să cred ceea ce crede Biserica mea! Nu da drumul gîndului ne- 
credinţei în inima ta, după cum spune și Sfinta Scriptură: De se 
va porni asupra ta duhul celui puternic, nu te cliniti din locul tău 
(Ecclesiast 10, 4). lar dacă șarpele viclean te va întreba: ce este 
Biserica, tu nu-l lua în seamă și nu-i răspunde deloc, ci vezi 
minciuna și viclenia lui și că vrea să te prindă în cuvînt. Dacă 
eşti puternic în credinţă și vrei să rușinezi pe vrăjmașul, răs- 
punde-i în gind: Sfinta mea Biserică crede Adevărul! lar de te 
va întreba: Care adevăr? răspunde-i: Acela pe care îl crede Bi- 
serica. Ține-te totdeauna tare și cugetă la Cel răstignit, zicînd: 

Dumnezeul meu, Făcătorul Meu şi Ziditorul Meu, ajută-mi de- 
grabă și nu lăsa asupra mea depărtarea de adevărul Tău şi de 
sfînta credinţă, ci binevoieşte, precum m-ai născut în adevăr 
prin harul Tău, tot astfel să și <firşesc viaţa aceasta, spre slava 
numelui Tău“ (Războiul nevăzut, cap. 10, p. 163). 

Al doilea atac în vremea morţii îl dă diavolul împotriva nă- 
deidei. Cu această asuprire se silește diavolul să ne supună. cu 
frica ce o pune în noi prin amintirea păcatelor noastre, vrînd să 
ne arunce în groapa deznădejdei. 

„Dar tu, fratele meu, zice Sfîntul Nicodim Aghioritul, fii 
întărit în această primejdie. Să ştii că atunci cind amintirea pă- 
catelor tale te smereşte și te face să simţi durerea și mîhnirea 
în inimă, pentru că ai supărat pe Bunul Dumnezeu cu păcatele 
tale şi cînd îți dă nădejde tare în bunătatea Lui, atunci lucra- 
rea aceasta este de la Har. lar cînd această miîhnire te supără 
şi te aruncă în deznădejde, în impuţinarea duhului și te face 
să crezi că vei fi muncit și că pentru tine nu este nădejde de 
miniuire, să știi că această mîhnire și deznădejde este de la 
diavolul. De aceea, să te smerești mai mult și să nădăjduiaști 
în Bunul Dumnezeu. 

Numai așa vei înfrînge pe vrăjmaș, vei zdrobi armele lui 
și vei slăvi pe Dumnezeu. Dacă ţi se pare că însuși Bunul Dum- 
nezeu îţi spune că nu eşti dintre oile Lui, să nu te deznădăj- 
duiești și să nu slăbeşti în nădejdea către El, ci zi cu smerenie: 
Într-adevăr, ai dreptate, Dumnezeul meu, să mă lepezi pentru 
păcatele mele, dar eu am mai mare nădejde în mila Ta.că mă 
vei ierta. De aceea, cer mîntuirea acestei ticăloase făpturi, care 
din răutatea ei s-a osîndit, dar s-a izbăvit cu cinstea Sfîntului 
Tău Siînge. Vreau să mă miîntuiești, Izbăvitorul meu, spre slava 
Ta, avînd nădejde nemărginită în milostivirea Ta. De aceea, mă 
şi las în miinile Tale. Fă cu mine ceea ce-Ți place cu milostivirea 
Ta, căci numai Tu ești Stăpînul meu și chiar de mă vei omori, 
„eu tot la Tine voi avea nădejde“ (Războiul nevăzut, cap. 11, 
p. 164). 

Al treilea fel de asuprire adusă de către diavol în vremea 
morţii este atacul slavei deșarte și al încrederii ce o ai în tine 
și în lucrurile tale că te vor mîntui. De aceea, niciodată, dar mai 
ales în ultimul ceas al vieţii tale, nu-ţi lăsa mintea să se abată 
nici la cea mai mică plăcere de sine și de lucrurile tale, chiar 
de ai fi lucrat toate virtuțile sfinţilor. Plăcerea ta să fie numai 
în a nădăjdui în Bunul Dumnezeu, în mila Lui, iar nu în lucru- 
rile vieţii tale pe pămint. 

Totdeauna să fii defăimat în ochii tăi pînă la ultima su- 

flare și cînd vei descoperi vreun lucru bun făcut de tine să 
recunoști că numai Bunul Dumnezeu l-a făcut şi nu tu. Să nă- 
dăjduiești în ajutorul lui Dumnezeu, dar să nu aştepţi a-l lua 
drept răsplată pentru multele și grelele războaie purtate, în care 
ai biruit. Rămii totdeauna într-o sfîntă frică, mărturisind că 
toate prevederile, grijile, ostenelile și nevoințele pe care le-ai 
avut ar fi fost zadarnice, dacă Bunul Dumnezeu nu le-ar fi 
adunat laolaltă şi nu le-ar fi pus sub aripile Sale. Să ai toată 
nădejdea numai ìn acest sprijin. Urmînd aceste sfaturi, vrăj- 
mașşii nu se vor putea întări în ceasul morții tale și ţi se va 
deschide calea să treci cu bucurie de la acest pămînt la Ierusa- 
limul cel ceresc, la dulcea ta patrie. 

A patra asuprire grea adusă de diavolul în vremea morţii 
este cea a nălucirilor și a închipuirilor. 

În toată vremea vieţii noastre vrăjmașul cel viclean nu 
prea se ostenește să ne dea război cu nălucirile sale, însă în 
vremea sfirșitului vieții cu mare tărie le aduce, vrînd să ne 
amăgească cu mincinoasele lui arătări, cu vedenii și cu prefaceri 
în îngeri de lumină. 

În fața acestora, fratele meu, să rămii tare, recunoscînd ni- 
micnicia și neputința ta. Cînd vei vedea că vine cu năluciri, 
atunci, cu mult curaj și cu inimă îndrăzneață, să zici: „Schim- 
bă-te, ticălosule, în întunericul tău, căci mie nu-mi trebuiesc 
vedeniile tale. Eu nu am nevoie decît de îndurarea Domnului și 
de mijlocirea rugăciunilor Preasfintei Sale Maici şi pururea 
Fecioarei Maria și a tuturor sfinţilor Săi“. 

Chiar dacă vei cunoaşte că aceste semne sînt adevărate, 
totuşi să fugi totdeauna de ele și, pe cît poţi, alungă-le departe 
de tine. Nu te teme, că nu se supără Bunul Dumnezeu de această 
întoarecere a ta, dacă aceste vedenii ar fi de la El. Știe El să ți 
le curăţe și nu-l va părea rău dacă nu le primeşti, fiindcă Cel 
ce a dat har celor smeriți nu-l ia de la ei pentru tot ceca ce 
fac .din smerenie. 

Aceste patru asupriri sau războaie sînt cele mai obişnuite 
arme pe care le foloseşte vrăjmașul împotriva noastră în ceasul 
cel din urmă al vieţii. Diavolii mai au obiceiul să atace pe fie- 
care la sfîrşit şi după unele înclinări și patimi, care i-au biruit 
mai mult în viață. 

Fiindcă în cele de mai sus am vorbit despre războiul pe 
care îl dă diavolul în vremea morţii, prin vedenii și năluciri, 
m-am gîndit că ar fi potrivit să povestesc și despre unii nevoi- 
tori care s-au înşelat amarnic prin năluciri amăgitoare aduse de 

diavoli, prin care au pierdut Împărăţia lui Dumnezeu, iar sufle- 
tele lor au fost aruncate în osîndă. 

Un oarecare sihastru trăia în pustie cu mare înfrînare, cu 
postire, cu priveghere și cu alte osteneli. Atiît de sîrguincios era, 
încît se socotea că a ajuns la măsura Părinților celor de demult. 
Pe acesta a încercat vrăjmașul să-l amăgească și să-l înșele cu 
multe năiuciri diavolești. De aceea, i se arata lui adesea în chip 
de înger, ca și cum ar fi fost de la Dumnezeu trimis pentru viaţa 
lui aleasă, ca să-l povăţuiască şi să-l înveţe cele dumnezeiești. 

Multă vreme arătindu-i-se în chipul îngerului luminat, îi 
vestea unele lucruri neştiute. lar el, nesocotind vicleșugul 
vrăjmașului, era încredinţat că acesta este înger și-i slujește 
pentru viața lui caa plăcută lui Dumnezeu. Tatăl acestui sihastru 
care trăia la țară într-un sat, auzind despre feciorul său cum 
viețuiește. a dorit să meargă la el ca să-l vadă înainte de moarte, 
fiindcă acesta era unicul său fiu. 

Luîndu-și traista și o secure în mînă, a plecat în pustie. 
Apropiindu-se de locul unde era chilia fiului său, îngerul sata- 
nei, care totdeauna se arăta sihastrului, i-a grăit lui aştfel: „Pă- 
zește-te şi -ia aminte de tine, căci diavolul s-a închipuit în chipul 
tatălui tău și, iată, vine la tine cu o traistă și o secure în mînă, 
vrînd să te omoare. Deci, ia și tu.degrabă securea în mînă, ieși 
înaintea lui și, apropiindu-te de el, lovește-l cu securea, ca să-l 
omori“. i 

Sihastrul, încredințîndu-se cuvintelor îngerului pe care îl so- 
cotea că este sluga Domnului, a ieşit înainte și, văzînd pe tatăl 
său venind, cum îi spusese diavolul, s-a apropiat de el, l-a lovit 
cu muchia securei în cap și l-a omorit. În acel moment l-a 
apucat şi pe sihastru necuratul duh și l-a muncit pînă l-a omorit 
și pe el (Pateric, cap. 7, p. 315). 

O altă istorioară spune că în cetatea Edesa era un om cu 
numele Asinas. Acesta era scriitor şi alcătuia stihuri din trei cu- 
vinte, care se cîntă pînă astăzi. El trăia într-o mare nevoinţă, 
făcînd lucruri fără dreaptă socoteală. De la o vreme s-a hotărît 
ca să se nevoiască peste putere pină ce se va proslăvi ca sfint. 

Pe acesta l-a amăgit diavolul, căci l-a scos din chilie, l-a 
pus deasupra unui munte și i-a arătat închipuiri de căruţe și 
călăreţi, după care i-a zis: „Dumnezeu m-a trimis să te iau în 
Rai ca pe Ilie“. 

Acela, după ce s-a înșelat şi s-a suit în căruţă, s-au risipit 
toate nălucirile acelea, iar el a căzut de la acea înălțime, murind 
cu moarte de ocară (Sfintul Isaac Sirul, Cuvinte pustnicești, 
p. 448). 

. 23 

Iubiţi credincioși, 


Întrucît citiți Patericul și învățăturile Sfinţilor Părinţi, cred 
că aţi aflat multe învățături în privința nălvcirilor și a vede- 
niilor diavolești. Dar pentru că în această predică s-a vorbit de 
cele mai grele asupriri ce le aduc diavolii asupra sufletului nostru 
mai ales în ultimele clipe ale vieţii, am găsit de cuviință să 
amintesc și istorioarele de mai sus, pentru a nu crede în năluci- 
rile satanei și a ne pierde sufletul din cauza mîndriei și a slavei 
deșarte, ca cei ce s-au înșelat de nălucirile diavolești și s-au des- 
părțit de Dumnezeu şi de Împărăţia cerurilor. 

În încheiere, doresc ca Bunul Dumnezeu și Preaînduratul 
nostru Mintuitor lisus Hristos, prin rugăciunile Preacuratei Sale 
Maici şi ale tuturor sfinţilor, să ne păzească pe toţi de înşelă- 
ciunea vedeniilor și nălucirilor diavolești, atît în viaţă cît şi în 
ceasul morții și să ascultăm întru toate de părinții noștri du- 
hovnicești, ca să ne mîntuim. AMIN ! 


PREDICA 
DESPRE MOARTE 


„Cu moarte veți muri“ (Facere 
2, 17). „Fiule, adu-ți aminte de cele 
mai de pe urmă ale tale și în veac 
nu vei greşi“ (Isus Sirah 7, 38). 


Iubiţi credincioşi, 


ea mai înaltă filozofie pentru un monah şi pentru orice 

creştin este să cugete totdeauna la moarte, deoarece în în- 

tîia ameninţare cu pedeapsa penru păcat, Dumnezeu a 

arătat că este „moartea“, atunci cînd a zis strămoșilor noştri 

Adam şi Eva, referindu-se la pomul oprit: În ziua în care veți 
mânca din el, cu moarte veţi muri (Facere 2, 17). 

Într-adevăr, după ce au călcat porunca lui Dumnezeu, Adam 
și Eva au dobindit moarte vremelnică şi veșnică. 

Luînd aminte la cele petrecute, vedem că atîta vreme cît 
strămoșii noștri au respectat porunca și s-au înfricoșat de 
moarte, nu au îndrăznit să calce cuvîntul lui Dumnezeu şi nu 
au mîncat din pomul oprit. De cîte ori gîndul îi ispitea să se 
apropie și să măniînce din acest pom, aveau în minte amenința- 
rea pedepsei cu moartea și se depărtau de la acest pom frumos 
la vedere și bun la gustare (Facere 3, 6). 

Văzînd diavolul pe strămoșii noştri înarmați cu arma fricii 
de moarte, a uneltit pentru a le smulge din minte această pu- 
ternică armă a cugetării la moarte, apoi i-a făcut pe aceștia să 
greșească înaintea lui Dumnezeu. Pentru aceasta, diavolul a in- 
trat în șarpe, pe care Domnul Dumnezeu îl făcuse mai înţelept 
decît toate fiarele de pe pămînt (Facere 3, 1) şi care, acolo în 
Rai, avea picioarele înalte și vorbea clar ca și alte animale ce se 
sălășluiau acolo (Sfintul Vasile cel Mare, Exaimeron, Cuvint des- 
pre Rai). 

Deci a zis șarpele către Eva : „Oare a zis Dumnezeu să nu 
mâncaţi roade din orice pom al Raiului?“ Iar Eva a răspuns: „Din 

orice pom care este În Rai putem minca, dar din pomul care este 
în mijlocul Raiului a zis Domnul Dumnezeu să nu mîncăm, nici 
să ne atingem de el, ca să nu murim“ (Facere 3, 3). 

lată un lucru de mirare! Dumnezeu, Care a zidit toate cele 
văzute, precum și pe Adam şi Eva, le-a zis că, de vor minca din 
pomul oprit, vor muri, iar șarpele i-a spus Evei: „Nu, nu veţi 
muri!'“, Astfel, strămoșii noştri, lăsîndu-se amăgiți de viclenia 
șarpelui, au ascultat de el și au călcat porunca Ziditorului, moş- 
tenind pedeapsa morţii vremelnice și veşnice, 

Oare nu tot așa lucrează și cu noi cei din zilele noastre șar- 
pele cel nevăzut? Oare nu tot așa ne înșală pe noi, fiii lui Adam, 
prin uitarea morții şi a pedepsei lui Dumnezeu, de cite ori ne 
aflăm în fața oricărui păcat? Oare nu în toată vremea glasul lui 
Dumnezeu ne vorbeşte prin conștiință. zicînd: „Omule, nu fă 
păcatul acesta, căci păcatul este călcarza legii lui Dumnezeu“ 
(Romani 5, 15; Isaia 59, 12); păcatul este lucrul diavolesc (loan 
8, 41-44; Ioan 3, 8, ş.a.) păcatul este bold al morţii (I Corin- 
teni 15, 56). Adu-ţi aminte, omule. că Bunul Dumnezeu șterge 
din cartea vieții pe cel păcătos! (Ieşire 32, 33; Psalm 68, 32; 
Aposalipsa 21, 27). Adu-ţi aminte că plata păcatului este moartea! 
(Romani 6, 23). 

Acestea și altele de acest fel ni le amintește conștiința şi 
gîndul nostru cel bun. Iar şarpele, nevăzut, ne sfătuiește cele 
împotrivă, zicînd: „Nu-i adevărat, nu vei muri! Dumnezeu este 
milostiv şi te va ierta! Doar El ştie neputința omului! Te vei 
mărturisi la un duhovnic de acast păcat, vei face canonul și așa 
Domnul te va ierta. Ce, tu vrei să te faci sfint încă de acum? 
Mai ai vreme de îndreptare, nu te teme, că nu vei muri chiar 
acum“ 

La aceste sfaturi ale vicleanului șarpe noi slăbănogim cu 
mintea și cu voia şi, astfel, uitînd frica de moarte și de gheenă, 
greșim înaintea lui Dumnezeu. Deci, pricina care ne-a aruncat 
în prăpastia păcatului este cea arătată mai sus: uitarea de Dum- 
nezeu și uitarea de moarte, de judecată și de chinurile iadului. 
Din cele mai vechi timpuri oamenii aleși ai lui Dumnezeu s-au 
înarmat asupa păcatului cu arma pe care o aveau strămoșii noș- 
tri în Rai mai înainte de cădere și anume cu aducerea aminte de 
” moarte. 

Cînd a început potopul, Noe, care a fost al doilea tată al 
omenirii, mai înainte de a se risipi fiii lui pe fața pămîntului, 
i-a chemat pe toţi trei, pe Sem, Ham şi Iafet, și le-a împărțit ca 
pe un mare și nepreţuit dar, nu aur, nici argint sau pietre scumpe, 

ci oasele strămoșilor lor, Adam şi Eva, pe care le moştenise de 
la patriarhii dinaintea lui și pe care le păstrase în corabia sa pe 
vremea potopului. 

Astfel, capul lui Adam l-a dat lui Sem, mijlocul, lui Iafet, 
iar picioarele, lui Ham (Uşa pocăinței, p. 26). Iar feciorii lui au 
zis către tatăl lor, Noe: „La ce ne folosesc nouă oasele lui 
Adam?“. lar el le-a răspuns: „Fii mei, oasele acestea vă vor fi 
de mare folos dacă veţi privi adesea la ele. Privirea la oasele stră- 
moşului nostru Adam vă va opri de la mari răutăţi şi vă va în- 
demna la fapte bune. Cînd veți privi la ele, vă veţi aduce aminte 
că sufletele strămoşilor noștri Adam și Eva stau și se chinuiesc 
în temniţele cele mai înfricoşate ale iadului, pentru că au căl- 
cat porunca lui Dumnezeu și au mîncat din pomul oprit, ascul- 
tînd pe diavolul. 

Dacă vă veţi aduce aminte totdeauna de aceste oase, nu 
veți uita că și voi, după puțină vreme, veţi muri, că nu sînteţi 
veșnic pe acest pămînt. Din aducerea aminte a pedepsei pri- 
mită de el de la Bunul nostru Dumnezeu, pentru neascultarea 
și călcarea poruncii Sale, veți avea un foarte mare folos, căci 
vă veţi opri de la cele rele și vă veţi sili să păziți poruncile lui 
Dumnezeu, ca să nu muriţi și voi“. Așa a sfătuit Noe pe fiii 
săi, cînd le-a împărţit oasele lui Adam. 

Sfîntul și dreptul Iov, cel mult răbdător, arătind că vederea 
mormintelor și a oaselor celor morţi îi este de mare folos celui 
ce vrea să-și îndrepte viaţa, îl sfătuiește să meargă la mor- 
mînt, să privegheze și să privească asupra oaselor (lov 21). 
Căci de va fi cineva impietrit și surd la cele duhovnicești și 
de i se va pune în față oasele morţilor, îndată vom vedea că 
se trezeşte la pocăință şi cu luare aminte va lua învățătură 
folositoare de suflet. ; 

Cel ce mai înainte era orb la înțelegerea celor bune, văzînd 
oasele moşilor, va deschide ochii spre a nu cădea în primejdia 
cu care îl amenință moartea; cel care era pînă acum fără te- 
mere de Dumnezeu şi fără frică de moarte, se va îngrozi de mun- 
cile și pedepsele ce-l așteaptă la judecata viitoare; cel leneș şi 
somnoros se va face veghetor şi cu luare aminte și, pe scurt, 
toţi, privind oasele celor morţi, se vor trezi şi îşi vor îndrepta 
«viața lor, prin pocăință, spovedanie, rugăciune şi celelalte fapte 
bune. 

Aşada r, nimic nu deşteaptă pe om din amorțire, din nesim- 
ţire și din împietrirea inimii şi nimic nu-l oprește pe om mai 
mult de la păcat ca gindirea la moarte. Acest adevăr îl arată 
şi Sfinta Scriptură care zice: Fiule, adu-ți aminte de cele mai de 

pe urmă ale tale şi în veac nu vei greşi (Isus Sirah 7, 38). Căci 
îndată ce ne-am născut, începem să alergăm spre mormint. În- 
tre aceste două margini și hotare, ale nașterii și ale morţii, este 
o distanță care trece ca un sunet al graiului și se socotește ca 
o săritură de picioare, după cum spune și Sfinta Scriptură: 
Viața mea este mai scurtă decît graiul (lov 10, 19). 


Iubiţi fraţi creștini, 


Nici un filozof și nici un dascăl din lumea aceasta nu ne 
poate folosi mai mult, în cele spre miîntuire, precum graiurile 
morții. Dacă o vom asculta cu luare aminte sau dacă cineva o 
va avea ca pe cel mai apropiat prieten și dacă o va avea ca 
sfetnic de taină în viață, atit de mult va învăţa de la ea, încît 
nici Solomon cel înțelept, cu toate învățăturile sale, nu ar fi 
putut să-i dea lui sfaturi mai înțelepte. Căci și Solomon, cel 
plin de darul lui Dumnezeu și al înţelepciunii, dacă ar fi avut 
ca sfetnic moartea în timpul visţii, nu ar fi ajuns să se înde- 
TECN Bunul Dumnezeu, slujind idolilor (III Împărați 

Dacă cineva s-ar sfătui cu moartea, în fiecare zi şi ceas, 
ar spori mult duhovnicește și ar ajunge o icoană a desăvirșirii, 
iar prin pilda vieţii sale, pe toţi i-ar folosi și i-ar face să-l în- 
trebe: Cine a fost sfetnicul tău? (Isaia 40, 13; Romani 2, 13; 
2, 24; I Corinteni 2, 16, ș.a.). 

Deci, înainte de a face orice lucru în viața noastră, să o 
întrebăm pe moarte astfel; „Știm că tu eşti cu adevărat sluji- 
toare a dumnezeieștii dreptăţi, iar noi sîntem muritori și supuși 
poruncii tale, fiindcă şi nouă ni s-a spus ceea ce s-a zis la în- 
ceput către strămoșii noștri: Cu moarte veţi muri (Facere 2, 17). 
Știm că nu părtinești pe nimeni, ci toate după porunca lui 
Dumnezeu le faci. Vrem să te avem de sfetnic în această viaţă, 
spre a nu fi osîndiţi de Bunul Dumnezeu pentru păcatele noastre 
şi să nu ne mustri în ziua ieșirii noastre din această viaţă“. 

Avînd acestea în minte, la toate ispitele și încercările ce 
ne vor veni în viață să o întrebăm pe moarte, deși este moarte, 
şi ea ne va povățui spre viaţă. Cînd ne va veni un gînd de ură 
sau de răzbunare asupra cuiva, la fel, să o întrebăm: „Ce zici 
tu, moarte, este bine ce gîndesc eu acum?“ Ea ne va răspunde: 
„Omule, nu vorbi una ca aceasta! Tu adu-ţi aminte ce spune 
-Sfînta Scriptură: Tot cel ce urăște pe fratele său, ucigaș de om 
este (Ioan 3, 15). Apoi ascultă pe Domnul Dumnezeu Care ne 
vorbeşte: Nu vă răzbunați fiii oamenilor, că a Mea este răzbu- 

narea. Eu voi izbîndi (leremia 51, 47; 11, 20). Dacă 
urăști și vrei să te răzbuni asupra fratelui, eu voi veni la tine 
cu porunca lui Dumnezeu și te voi duce la iad, la un loc cu acei 
ucigaşi“ (Apocalipsa 22, 15). 

Cind trupul se va ridica cu poftele lui asupra noastră, să 
întrebăm în taină moartea: „Ce zici tu, moarte, oare să mă în- 
voiesc cu gîndurile acestea spurcate şi să săvirșesc păcatul cu 
trupul înaintea lui Dumnezeu, sau nu?“ Și ea ne va zice: „Adu-ţi 
aminte, omule, că cugetul trupului este moarte (Romani 8, 6). 
Și dacă veţi trăi după trup veţi muri (Romani 8, 13)“. 

Cînd iubirea de argint ne va șopti în minte să adunăm bani 
şi să nu dăm milostenie la cei săraci, atunci de vom întreba 
moartea, ea ne va spune: „Omule, nu aduna comori pe pămînt, 
căci voi veni și-ţi voi lua sufletul cînd nu te gîndești și toate 
cît le-ai adunat, ale cui vor fi? Tu, din porunca lui Dumnezeu, 
vei fi dat în mîinile mele, iar eu te voi duce la munca ce nu 
are sfîrşit“ (Matei 25, 46). 

Tot astfel, cînd gîndul ne va sfătui să mîncăm, să bem și 
să ne distrăm în această lume, să întrebăm moartea și ea 
îndată ne va răspunde: „Omule, adu-ţi aminte că Împărăția lui 
Dumnezeu nu este băutură și mîncare, ci dreptate, pace și bucu- 
rie în Sfîntul Duh (Romani 14, 17). Adu-ţi aminte că bețivii nu 
vor oșteni Împărăţia lui Dumnezeu (I Corinteni 6, 10). Să nu 
te distrezi și nici să rîzi în veacul acesta, căci zice Domnul: Vai 
celor ce rîdeți acum (Luca 6, 25). Să mai ştii că pe toți cei sătui, 
pe bcţivi şi pe cei cărora le plac distracţiile în lumea aceasta, 
eu, cu porunca lui Dumnezeu, îi duc în chinurile amare ale ia- 
dului, unde viermele lor nu doarme şi focul nu se stinge (Ma- 
tei 9, 43). 

întrebînd pe moarte totdeauna, cînd sîntem puşi în fața 
oricărui păcat, mare sau mic, ea ne va opri cu amenințarea lui 
Dumnezeu și ne va înfricoşa cu chinurile cele negrăite ce le 
vom avea la ieșirea noastră din această viaţă! 

Dacă diavolul ne-ar spune prin minte: „Nu te teme așa 
tare de moarte; Dumnezeu este bun şi te va ierta dacă te 
vei pocăi, căci El este milostiv către cei ce se întorc la pocăință“, 
noi, să-i răspundem așa: „Ascultă, diavole şi prea vicleanule 
vrăjmaș al mântuirii oamenilor, eu știu că Bunul Dumnezeu este 
milostiv şi lesne iertător, dar este şi drept judecător şi că în 
starea în care se află cineva la moarte în aceea îl va judeca, 
fiindcă Bunul Dumnezeu, Care a făgăduit iertarea celui ce se 
pocăiește, nu a făgăduit aceasta pentru ziua de mîine, ci pentru 
cea de azi, că zice Duhul Sfint: Azi de zei auzi glasul Meu, să 

nu te învirtoșezi în inima ta (Psalm 94, 8). Eu nu vreau să dau 
ziua de azi pe cea de mîine, neștiind dacă voi mai trăi pînă 
mîine, căci moartea poate să vină și după un ceas, cu porunca 
Bunului Dumnezeu, ca să-mi ceară sufletul. Mie mi se cade a 
fi treaz și a priveghea totdeauna, fiindcă, după cuvintul Mintui- 
torului meu, nu știu ziua şi nici ceasul (Matei 24, 36-42; Marcu 
13, 35). Trebuie să cuget că ziua de azi este ultima zi din viaţă, 
după cum mă învaţă şi Sfinţii Părinţi“. 

Dumnezeu şi prin proorocul Ieremia ne spune că moartea 
va veni fâră de veste, zicindu-ne: Fără întârziere va veni ticălo- 
şia peste noi (Ieremia 7, 23). lar prin proorocul Isaia ni se 
spune în chip asemănător: Va veni asupra ta pieire și pierzare 
de năpraznă şi nu veţi şti nici nu veţi cunoaște (Isaia 27, 11). 

Știm cu toţii că vom muri, dar nu știm nici cum şi nici 
cînd va fi sfîrşitul fiecăruia dintre noi. Știm că pe toţi ne aş- 
teaptă mormîntul, dar oare sîntem noi pregătiţi pentru Dum- 
nezeu? Căci auzim mereu în dumnezeiasca Evanghelie, zicînd: 
„Maria stătea la mormiînt, plingînd': (Matei 28, 1). 

Sfîntul şi dreptul Iov, în suspinul său se tinguia, zicînd: 
Numai singur mormântul mi-a rămas (lov 17 13; 21, 32). Și 
Tu, groapă, ești mama mea și voi, viermilor, sînteţi frații şi 
surorile mele (Iov 17, 14). 

Să înţelegem, fraţii mei muritori, asemenea mie, că mor- 
mintul pentru noi este patria tuturor faptelor bune și locul a 
toată filozofia creștinească și să stăm și noi ca Maria la mormint, 
plîngînd afară (loan 20, il). Să mergem adesea la cimitir, căci 
vom afla înțelepciunea pe care toate școlile și toți filozofii lumii 
n-ar putea să ne-o spună. 

Dacă vom priveghea la mormiînt, vom auzi glasul celor din 
mormînt, zicînd către noi așa: „Aici, îr părate, este sceptrul 
tău; aici, domnitorule, este palatul tău; aici, bogatule, este curtea 
ta; aici, sfetnicule, este locul tău în adunare; aici, arhiereule, 
este mitra ta; aici, filozofule, este academia ta; aici, retorule, 
este scaunul tău; aici, dascălule, este catedra ta; aici, puternicule 
conducător de oști, este vitejia ta; aici, frumosule, este frumuse- 
ţea ta; aici, zgîrcitule, este vistieria ta; aici, monahule, este ne- 
voinţa ta; aici, meșterule, este meșteșugul tău; aici, muritorule, 
este locuinţa ta. 

Chiar de ai fi mare și vestit, de ai călători în toată lumea, 
de ai zbura peste norii cerului, de ai innota în toate mările şi 
de a fi cunoscut în toate țările lumii, noi aici te așteptăm ca 
să-ți termini călătoriile şi ostenelile tale de pe acest pămînt. Noi 

ţi-am pregătit locul de veci de patru coţi lungime şi patru lā- 
time“ (Ușa pocăinţei, cap. 5, p. 28, 42). 

Cei din morminte, de ar putea vorbi, ne-ar zice: „Ascultă, 
muritoare, cel asemenea nouă, care stai aici la mormint, oare 
nu ai auzit tu cuvintele dumnezeieștii Scripturi care zice că 
omul este ca iarba (Psalm 89, 5-6; 102, 15); că este ca floarea 
cîmpului (Isaia 40, 6; I Petru 1, 24); că este umbră cure se pleacă 
şi trece! (I Paralipomena 29, 15; Iov 8, 9; 14, 2; Psalm 101, 11; 
143, 4; Ecclesiast 6, 12; 8, 13). 

N-ai auzit tu că viața muritorilor de pe pămint se aseamănă 
cu fumul ce se stinge (Psalm 101, 3); cu vulturul ce zboară (lov 
9, 26); cu coliba păstorului ce ține puţină vreme (Isaia 38, 12); 
cu apa ce curge pe pămînt (II Împărați 14, 14); cu firul ţesăto- 
rului (lov 7, 6); cu gindul (Psalm 89, 9), cu somnul (Psalm 89, 5); 
cu aburul (Iacov 4, 14), cu pînza de păianjen (Psalm 89, , 10) şi 
cu vântul (lov 7, 7)? 


Dacă le-ai știut și le-ai auzit, atunci pentru care pricină 
ţi-ai legat inima ta de lucrurile deșarte și trecătoare ale veacu- 
lui de acum? Pentru care pricină, fratele meu, nu te silești din 
vreme să pui început bun de pocăință şi de viaţă curată inaintea 
lui Dumnezeu. Iată, aici în mormînt, cu glasuri de taină grăim 
la urechile sufletului tău: Trezește-te, trezește-te și priveghează, 
fratele nostru, cît mai ai vreme, căci nu ştii ceasul cînd negreșit 
vei veni la noi. De ţi-ar ajuta mila lui Dumnezeu să nu ajungi 
aici nepregătit!'“. 


Iubiţi credincioși, 


După ce am ascultat glasul celor din morminte, prea de 
nevoie este de a întoarce gîndul nostru spre ceasul și minutul 
cel mai de pe urmă al vieții noastre. Fiindcă de acest ceas și 
minut atîrnă pierzarea sau mintuirea noastră. Atît de scump 
pentru mîntuirea noastră este acest minut mai de pe urmă, în- 
cît pentru a ne scoate din robia morţii, însuși Tatăl nostru Cel 
din ceruri a trimis pe Unul-Născut Fiul Său în lume spre răs- 
cumpărarea și mîntuirea noastră (Galateni 4, 4-5; Ioan 1, 29). 

Pentru acest minut mai de pe urmă al vieții noastre, Fiul 
lui Dumnezeu a venit în lume, S-a născut prunc în peşteră, S-a 
culcat în iesle, a suferit vreme de 33 de ani din clipa în care 
S-a născut și pînă în ceasul în care Și-a dat Duhul pe cruce. 
Pentru minutul acesta Mîntuitorul a trimis în lume pe Duhul 
Sfînt, Care de la Tatăl purcede (loan 15, 26), ca să ne înveţe pe 
noi toate cele de trebuinţă a le cunoaște spre mintuire (Ioan 

14, 26; Luca 12, 12), ca să ne siințească și să ne facă fii după 
dar ai lui Dumnezeu (Romani 15, 16; I Corinteni 6, 11; Gala- 
teni 4, 6-7), pentru ca să pecetluiască pe cei credincioşi spre 
răscumpărare (Efeseni 1, 13; 4, 30). 

Pentru minutul cel mai de pe urmă din viața oamenilor 
s-au scris cele patru Evanghelii, ca să avem din ele chipuri de 
învățătură spre mintuire. Pentru acest minut ni s-au dat nouă 
darurile Sfîntului Duh și s-au așezat în Biserica lui Hristos mij- 
loacele cele spre sfințire, adică cele șapte Sfinte Taine. 

Pentru acest minut s-au dai și poruncile dumnezeiești, po- 
runcile Bisericii lui Hristos și toată învățătura Sfintelor Scrip- 
turi, împreună cu predaniile și învăţăturile Sfinţilor și dum- 
nezeieştilor Părinţi, ca prin toate acestea să ne înţelepțim spre 
mintuire (I Timotei 3, 15). Şi aşa, lucrînd poruncile lui Dum- 
nezeu, să ne pregătim pentru ceasul și minutul cel mai de pe 
urmă al vieţii noastre. 

Trebuie să fim cu mare grijă faţă de acest minut, care este 
sfîrșitul vieţii noastre pe acest pămînt, fiindcă în ce stare se va 
afla cineva în ceasul din urmă al vieţii sale, aşa va rămîne în 
veacul veacului. Acest adevăr îl arată Sfînta și dumnezeiasca 
Scriptură, zicînd: „De va cădea lemn în Austru și de va cădea 
în Crivăţ, la locul unde va cădea, acolo va fi“ (Ecclesiast 11, 3). 
Adică, de care loc se va afla vrednic omul în ceasul morţii sale, 
de Rai sau de iad, acolo se va rîndui și va petrece în veci. 

După moarte nici cel îmbunătățit nu se mai schimbă din 
fapta bună în păcat, nici păcătosul din păcat în faptă bună (Ki- 
riacodromion, p. 541). Însă slujbele și liturghiile pentru cei ră- 
posați ușurează în munci pe cei morți nespovediţi, iar pe cei 
pocăiți îi mută din osîndă la lumină. 

Iar fiindcă moartea vine ca furul (Apocalipsa 3, 3; 16, 15), 
de nu vom priveghea și vom fi fără grijă şi nepăsători la mîn- 
tuirea sufletului nostru, atunci ziua și ceasul din urmă al vieţii 
noastre vor fi pentru noi spre pieire, după mărturia dumnezeieş- 
tii Scripturi care zice că pentru ziua pieirii se ţine cel rău și la 
ziua urgiei se va duce (Iov 21, 30). 

Tar de ne vom trezi şi vom priveghea în toată vremea vieții 
noastre, cu mintea și cu inima, și ne vom sili cu toată puterea 
la lucrarea poruncilor lui Dumnezeu, atunci, în vremea sfirşitu- 
lui nostru și a ieșirii noastre din această viaţă trecătoare ne vom 
bucura ca niște slugi ale Bunului Dumnezeu, după cuvîntul care 
zice: Fericită este sluga aceea pe care, venind Domnul său, o 
va afla făcînd așa (Matei 24, 46). AMIN! 


0 


RY 


PREDICĂ 
DESPRE JUDECATA DE APOI 


„Toţi trebuie să ne infățișăm 
inaintea judecății lui Hristos, ca să 
ta fiecare, după cele ce a făcut prin 
trup, ori bine ori rău“ (II Corinteni 
5, 10; Romani 14, 10), 


lubiţi credincioși, 


na din lucrările duhovnicești folositoare ale minţii noastre 

este și cugetarea la dreapta şi înfricoșata Judecată de apoi 

a lui Dumnezeu. Cine va avea în minte mereu ziua şi 

ceasul ieșirii sale din viață și a stării lui înaintea Mîntuitorului 

nostru lisus Hristos la Judecată, își va petrece zilele vieții sale 

cu frică și cu cutremur (Psalm 2, 11). Cine este conștient că pen- 

- tru tot cuvîntul deșert va da socoteală în ziua Judecăţii (Matei 

12, 36), totdeauna își înfrinează limba și își cumpănește cuvin- 
tele sale cu multă chibuzuință. 

Cine nu uită că Fiul lui Dumnezeu va judeca pe desfrînați 
și pe preadestrinaţi (Evrei 13, 4), acela se nevoiește și se luptă 
pînă la moarte pentru a-și stăpîni trupul şi a-l păzi curat, ca să 
nu alunece în prăpastia dasfriului. Cine este conştient că pînă 
și privirea unei femei cu poftă se socotește desfrînare (Matei 
5, 28), cu mare frică de Dumnezeu își va păzi ochii și mintea. 

Cine cugetă la cuvintele Sfintei Scripturi, potrivit cărora 

„ și pentru gîndurile şi poftele inimii vom fi cercetaţi în ziua Ju- 
decăţii de apoi (I Corinteni 4, 5), își va păzi mintea și inima 
O Corinteni 4, 5) spre a le face izvor al vieţii, iar nu al morții, 
Cine cugetă că la Judecata de apoi toate tainele inimii noastre 
vor fi date pe față (Evrei 4, 12), se păzeşte pe sine de orice 
păcat, fiind cu luare aminte la toate gîndurile și înclinările inimii 
sale. Unu! ca acesta, dacă vă greși cu ceva, prin ginduri şi in- 
tenţii rele, îndată se căieşte din inimă și aleargă să se mărturi- 

sească la duhovnic, primind dezlegare și iertare de la Dum- 
nezeu (Matei 18, 18). 

Cine își va aduce aminte totdeauna că oamenilor le este 
rinduit să moară și după aceea să fie judecaţi (Evrei 9, 27), cu 
mare evlavie și frică de Dumnezeu își va petreca toate zilele 
vieţii sale pe pămînt, ca în ziua dreptei judecăţi să capete milă 
şi îndurare de la Hristos. 

Acum să aducem unele mărturii din Sfinta Scriptură des- 
pre înfricoșătoarea Judecată de apoi. Vom începe cu Sfîntul 
prooroc Moise, care, amintind de Cartea vieții din ziua Judecă- 
ţii, cînd a greșit poporul lui Israel, făcînd vițel de aur și 
închinîndu-se lui, făcîndu-se, astfel, vrednici de mînia și urgia 
lui Dumnezeu —, a zis către El: Și acum, de vrei să ierţi tot 
păcatul, iartă-l, iar de nu, atunci șterge-mă și pe mine din Car- 
tea vieţii pe care ai scris-o (Ieşire 32, 32). 

Sfintul prooroc și împărat David, proorocind despre amîn- 
două venirile lui Hristos în lume, prima pentru mîntuire și a 
doua pentru judecată, a zis: Că vine, vine să judece pămîntul 
(Psalm 97, 10). Apoi, arătînd că Judecata de apoi va fi după ce 
se va împlini numărul îngerilor căzuți din cer prin sufletele 
cele sfinte și mîntuite, zice; Judeca-va întru neamuri, plini-va 
căderile, zdrobi-va capetele multora pe pămint (Psalm 109, 6). 

Arătind din nou despre Judecată, zice: Iar Domnul rămîne 
în veac. Gătit-a la judecată scaunul Său (Psalm 9, 7). El va ju- 
deca lumea cu dreptate, judeca-va noroadele cu îndreptare 
(Psalm 9, 8). Dumnezeul dumnezeilor, Domnul a grăit şi a che- 
mat pămintul (Psalm 49, 1). Judeca-va lumea întru dreptate și 
popoarele întru adevărul Său (Psalm 13). 

Sfintul prooroc leremia, arătind prin Duhul Sfint, despre 
Mîntuitorul nostru lisus Hristos, că este din seminția lui David 
după trup, zice: Iată vin zile, zice Domnul, cînd voi ridica lui 
David odraslă dreaptă şi va împărăţi ca împărat și va înțelege 
şi va face judecată și dreptate pe pămînt (Ieremia 23, 5). Eu 
sînt Domnul Cel ce cere inimile şi rărunchii, ispitesc ca să dau 
fiecăruia după căile lui și după roada faptelor lui (Ieremia 
17, 10). 

Sfîntul și dreptul lov, cel atit de mult răbdător, amintind 
de judecată, zice: Cum va fi drept muritorul la Domnul? Că de 
va vrea să se judece cu El, nu-l va asculta, ca să nu grăiască 
împotriva nici unui cuvînt al Lui din o mie (Iov 9, 2-3). Sfintul 
Prooroc lezechiel, vorbind ca din partea lui Dumnezeu cu Israel, 
își aminteşte de judecata dreaptă a lui Dumnezeu, zicînd: Oare 
căile voastre sînt drepte? Pentru aceasta pe fiecare după calea 

lui vă voi judeca pe voi din casa lui Israel, zice Domnul. Întoarce- 
certa cu nedreptate (lezechiel 18, 29-30). Sfîntul prooroc Isaia 
zice și el despre judecată: Intraţi în pietre și vă ascundeţi în pă- 
mint, de fața fricii Domnului și de mărirea tăriei Lui, căci se va 
scula să piardă pămîntul (Isaia 2, 10-12). 

Despre Judecata de apoi vorbește şi Sfintul prooroc Ioil ast- 
fcl: Trimiteţi seceri că a sosit secerișul; intraţi şi călcați că este 
plin jgheabul, că s-a înmulţit răutatea lor. Glasuri au răsunat în 
valea judecății. Soarele şi luna se vor întuneca și stelele își vor 
ascunde lumina lor. Domnul din Sion va striga și din Ierusalim 
Îşi va da glasul Său. Se va clăti cerul și pămîntul şi Domnul se 
va îndura de poporul Său și va întări pe fiii lui Israel 
(Ioil 4, 13-16). Iar Sfîntul prooroc Daniel vorbește astfel 
despre judecată: Văzut-am pînă ce s-au pus scaunele și a șezut 
Cel vechi de zile. Imbrăcămintea Lui era albă ca zăpada, iar 
părul capului Lui era ca lina curată; scaunul Lui, pară de foc 
şi roţile Lui, foc arzător. Rîu de foc mergea și ieșea din El; mii 
de mü li slujeau și miriade de miriade stăteau înaintea Lui; Ju- 
decătorul a șezut și cărțile s-au deschis (Daniel 7, 9-10). 

În continuare vom prezenta cîteva mărturii, din numeroa- 
sele existente, pe care le dau Sfinții Evangheliști şi Apostoli şi 
Sfinţii Părinţi în legătură cu înfricoșata Judecată de apoi. 

- Sfîntul Apostol Petru spune despre Judecata de apoi astfel: 
De vreme ce Dumnezeu n-a cruțat pe îngerii care au păcătuit, 
ci, legîndu-i cu legăturile întunericului în iad, i-a dat să fie 
păziți pînă la judecată, aceasta ne învață că Domnul știe să 
scape din ispite pe cei binecredincioși, iar pe cei nedrepţi să-i 
păstreze, ca să fie pedepsiți în ziua judecății... (II Petru 2, 4-9). 
Și iarăși: Iar cînd se va arăta Mai-marele-păstorilor, veți lua 
cununa slavei, cea nevestejită (| Petru 5, 4). 

La rindul său, Sfintul Apostol Pavel zice despre Judecata 
de apoi: De aceea, nu judecați ceva mai înainte de vreme pînă 
ce va veni Domnul, Care va lumina cele ascunse ale întunericu- 
lui şi va vădi sfaturile inimilor. Și atunci fiecare va avea de la 
Dumnezeu lauda cuvenită (I Corinteni 4, 5). Și iarăși: Iar vouă ce- 
lor necăjiţi, să vă dea odihnă, împreună cu noi, la arătarea Dom- 
nului nostru lisus Hristos din cer, cu îngerii puterii Sale, în 
văpaie de foc, osîndind pe cei ce nu cunosc pe Dumnezeu și pe 
cei ce nu se supun Evangheliei Domnului nostru lisus Hristos 
(II Tesalcniceni 1, 7-8). În alt loc, amintind tot despre judecată, 
zice: De acum mi s-a gătit cununa dreptăţii, pe care Domnul îmi 

va da-o în ziua aceea, El, Dreptul Judecător, și nu numai mie, 
ci şi tuturor celor ce au iubit arătarea Lui (II Timotei 4, 8). 

j Despre Judecata de apoi vorbeşte şi Sfîntul Evanghelist 
Ioan, redind cuvintele Mîntuitorului: Nu vă mirați de aceasta; 
că vine ceasul în care toţi cei din mormînte vor auzi glasul Lui, 
şi vor ieși cei ce au făcut cele bune întru învierea vieții, iar 
cei ce au făcut cele rele întru învierea judecății (loan 5, 28-29). 
În alt loc zice: Tatăl nu judecă pe nimeni, ci toată judecata a 
dat-o Fiului, ca toţi să cinstească pe Fiul, precum cinstesc pe 
Tatăl. Cel ce nu cinstește pe Fiul, acela nu cinstește nici pe 
Tatăl Cave L-a trimis (loan 5, 22-23). Apoi, zice: Deci, acum, 
copiii mei, rămîneţi întru El ca să aveţi îndrăzneală cînd se va 
arăta şi să nu ne rușinăm de El la venirea Lui (I loan 2, 28). 

La Apocalipsă vorbeşte și mai clar de ceasul Judecăţii de 
apoi: Am văzut apoi un tron alb și pe Cel ce ședea pe el, iar 
dinaintea feții Lui pământul și cerul au fugit şi loc nu s-a mai 
găsit pentru ele, Și am văzut pe morţi, pe cei mari și pe cei 
mici, stînd înaintea lui Dumnezeu și cărțile au fost deschise. Și 
o altă carte a fost deschisă, care este Cartea vieţii; și morții 
au fost judecaţi din cele scrise în acele cărți potrivit cu faptele 
lor. Și marea a dat înapoi pe morţii din ea; și moartea și iadul 
au dat pe morţii lor și a fost judecat fiecare după faptele sale 
(Apocalipsa 20, 11-13). 

Tot în Apocalipsă se spune: Și am văzut cînd a deschis 
pecetea a șasea, iată cutremur mare s-a făcut și soarele s-a fă- 
cut negru ca un sac de păr și luna întreagă s-a înroșit ca sîngele; și 
stelele cerului au căzut pe pămînt, precum smochinul leapădă 
smochinele cele crude cînd se clătește de vînt. Și cerul s-a strîns 
ca o carte, învăluindu-se și tot muntele și ostrovul s-au mutat din 
locurile lor. Și împărații pămîntului şi domnii, precum şi bo- 
gatii și căpeteniile și cei puternici şi tot robul şi cel slobod s-au 
ascuns în peșteri şi în pietrele munţilor, strigind pietrelor şi 
muntilor: Cădeţi peste noi şi ne ascundeji pe noi de fața Celui 
ce șade pe scaun și de minia Mielului; că a venit ziua cea mare 
a mâniei lor şi cine va putea să stea pe loc? (Apocalipsa 6, 12-17). 

hd 
Iubiți credincioşi, k 

Pînă aici v-am arătat cîteva din prea multele mărturii des- 
pre Judecata de apoi, de la Sfinții Prooroci şi de la Sfinţii Apos- 
toli şi Evanghelişti. Dar oare, cine ne-a arătat nouă mai luminat 
decît toți proorocii, Apostolii și Evangheliștii, despre Judecata 
cea mare a lui Dumnezeu? Cu adevărat, nimeni altul, decît în- 

suşi Domnul Dumnezeul şi Miîntuitorul nostru lisus Hristos, 
Ziditorul a toată lumea (Ioan 1, 3). 

Domnul nostru lisus Hristos, Cel ce va judeca lumea, ne-a 
descoperit, din dragostea cea neprăită ce o are pentru neamul 
omenesc, cele legate nu numai de ziua venirii Sale la Judecată, 
ci și semnela premergătoare ei. Aceasta a făcut-o pentru noi, ca 
să ştim că se apropie ziua venirii Lui și pentru a ne pregăti din 
vreme cu pocăință din toată inima, pentru păcatele noastre şi 
cu grijă sfintă, ca să nu vină peste noi ziua aceea fără veste şi 
să ne găsească nepregătiți și vrednici de osîndă. 

După însăși mărturia Domnului nostru Iisus Hristos, sem- 
nele vestitoare sfîrșitului lumii și venirii Sale la înfricoşătoarea 
Judecată de apoi vor fi acestea: 

Mai întîi vor veni în lume mulți prooroci mincinoși, în 
numele lui Hristos, şi pe mulţi vor amăgi (Matei 24, 5). Aceştia 
vor face semne mari şi minuni cu puterea diavolilor (Sfîntul 
Andrei al Cezareei, Tilcuirea Apocalipsei, cap. 13, 13-14). Acești 
hristoşi miincinoși sînt reprezentaţi în Apocalipsă în persoana 
fiarei ce iese din pămînt şi are coarne de miel, vorbind ca un 
balaur (13, 11). Aceştia vor lua putere din duhul lui Antihrist 
și al satanei pentru a face minuni false și năluciri diavolești. Ei 
nu vor veni să se închine icoanei lui Hristos, a Maicii Domnului 
și a sfinţilor lui Dumnezeu, ci numai chipului lui Antihrist (Sfîn- 
tul Andrei al Cezareei, op. cit., cap. 13, 11). 

Prooroci mincinoși sint toți cei care zic că ei cred în Hris- 
tos şi întemeiază secte şi erezii, rătăcind de la adevăr. Aceștia, 
după mărturia Sfintului Andrei al Cezareei, sînt închipuiţi de 
„calul negru“ din Apocalipsă (6, 5), pe care şade diavolul şi 
toţi conducătorii ereticilor. Se închipuiesc printr-un cal negru, 
fiindcă au mintea înnegrită și întunecată de diavolul, precum și 
pentru întunecimea credinţei lor rele. Cîntarul celui ce șade pe 
calul cel negru este Sfinta şi Dumnezeiasca Scriptură, pe care 
toţi ereticii și sectanţii o explică după mintea lor stricată de 
diavol: fiindcă ei uneori adaugă, după părerea lor cea rea, iar 
altor cuvinte din dreptarul Sfintei Scripturi le întorc înţelesul 
după cum le convine, spre a-și susține rătăcirea lor mincinoasă, 
necălăuzindu-se de cumpăna cea dreaptă și sfintă a adevărului 
propovăduit de către Sfînta Biserică a lui Hristos“ (Sfîntul An- 
drei al Cezareei, op. cit., cap. 6, 5). Aceşti prooroci min- 
cinoși, care schimbă înţelesul Sfintei şi Dumnezeieștii Scripturi 
după părerea lor, nu vor să ştie că Dumnezeu nu suferă nici 
adăugire şi nici scădere, după cum Însuși poruncește: Să nu 

adăugaţi la cuvîntul pe care-l poruncesc Eu vouă și să nu scă- 
deţi din el (Deuteronom 4, 2; 12, 32; 30, 6; Apocalipsă 22, 18-19). 

Hristeșii mincinoși mai sînt închipuiți și de calul galben 
de la Apocalipsă (cap. 6, 8), întru toate căutînd să fie făţar- 
nici și vicleni, spre a amăgi pe mulți. Cel ce şade pe acest 
cal, pe acești hristoși mincinoși, este ea, zavistia diavolească, 
căreia mai cu dinadinsul îi este numele moarte; iar iadul merge 
în urma morții, însemnînd că munca gheenei urmează hris- 
toșilor mincinoși ca și proorocilor mincinoşi. Ei au libertate 
de la Dumnezeu de a ucide pe oameni cu sabia, adică cu hulele 
limbilor lor necurate; cu foametea, adică cu lipsirea cuvîntului 
lui Dumnezeu și cu fiarele pămîntului, adică cu năravurila lor 
cele de fiară (Sfîntul Andrei al Cezareei, op. cit., cap. 6, 8). 

Așadar, deosebirea dintre proorocii mincinoși care sînt acum 
și cei care vor veni în lume, este că primii schimbă dreapta 
credință cu erezii și rătăciri sectare, iar cei de pe urmă, cu 
îngăduința lui Dumnezeu, spre lămurirea dreptcredincioșilor, 
vor avea și putere de la diavoli să facă semne și minuni, înşelînd 
și din cei aleși, după cum ne-a spus Mintuitorul mai dinainte 
(Marcu 13, 22). 

Miîntuitorul ne mai spune următoarele despre sfîrşitul lumii: 
Veţi auzi de războaie și de vești de războaie; luaţi seama să nu 
vă speriaţi, căci trebuie să fie toate; dar încă nu va fi sfârșitul. 
Căci se va ridica neam împotriva altui neam și împărăție îm- 
potriva altei împărăţii și va fi foamete și ciumă și cutremur 
mare pe alocuri. Dar toate acestea sînt numai începutul dureri- 
lor (Matei 24, 6-8). 

Alt semn premergător sfîrşitului lumii și venirii lui Hristos 
la Judecata de apoi va fi și predicarea Evangheliei la toate 
popoarele (Matei 24, 14). Aici este un lucru tainic și greu de 
înţeles, căci unul dintre Sfinţii Evangheliști zice: Mai întîi Evan- 
ghelia trebuie a se propovedui la toate neamurile (Marcu 13, 10), 
iar Sfîntul Evanghelist Matei zice: Și se va predica această Evan- 
ghelie a împărăției în toată lumea, spre mărturie la toate po- 
poarele și atunci va veni sfîrșitul (Matei 24, 14). Deci, de se va 
predica numai spre mărturie, atunci putem aștepta sfîrșitul în 
orice ceas, deoarece Sfinta Evanghelie a ajuns spre mărturie 
pînă acum la toate popoarele lumii, nefiind vreun loc în lume 
unde nu s-a auzit pînă acum de religia creștină și despre Dom- 
nul nostru lisus Hristos. Iar dacă trebuie să creadă în Evanghe- 
lie și să se boteze absolut toate popoarele cu botezil creștinesc, 
atunci mai este încă multă vreme, deoarece nici o jumătate din 
populaţia pămîntului nu este creştinată. __. 

Alte semne care vor fi înainte de venirea Domnului nostru 
Iisus Hristos la Judecata de apoi, după mărturia Lui, vor fi și 
acestea: Va fi mare prisonire asupra creștinilor pentru mărtu- 
risirea numelui lui Hristos (Matei 24, 9). Vor fi mari necazuri și 
strimtorări care n-au mai fost de la începutul lumii (Matei 
24, 21). Mulţi se vor sminti în credință şi se vor vinde și 
se vor uri unii pe alții (Matei 24, 9-10). Mulţi vor veni în 
numele lui Hristos şi vor zice: Eu sînt Hristos; și pe mulți 
vor înșela, iar din pricina înmulțirii fărădelegilor dragostea mul- 
tora se va răci (Matei 24, 12). 

Semnele cele mai apropiate de venirea Domnului vor fi: 
întunecarea soarelui şi a lunii; căderea stelelor din cer; 
clătinarea puterilor cerurilor (Matei 24, 29). După aceasta se 
va arăta Sfinta Cruce pe norii cerului, după mărturia Domnului 
Care spune: Atunci se va arăta pe norii cerului semnul Fiului 
Omului și, văzînd acest semn, vor plinge și se vor tîngui toate 
popoarele pămîntului, căci în urma lui vor vedea pe Fiul Omului, 
venind me norii cerului cu putere și cu slavă multă (Matei 
24, 30). Îndată după aceasta vor începe să se audă milioane de 
trimbițe ale dumnezeieştilor îngeri. Glasul acelor trimbițe de 
aur, după mărturia Sfîntului Grigorie Teologul, va supune sti- 
hiile, va despica piztrele, va deschide mormintele și va deschide 
adîncurile. Unii se întreabă dacă va fi una sau mai multe trîm- 
bițe, deoarece Apostolul neamurilor. Pavel, zice: Întru glasul 
trimbiţei celei de apoi (I Corinteni 15, 52), iar Sfînta Evanghe- 
lie zice: Și va trîmbița prin îngerii Săi cu sunet mare de trim- 
bițe (Matei 24. 31). Însă Sfintul Ioan Gură de Aur spune deslu- 
şit: „Dacă mulți vor fi îngerii, multe vor fi și trimbitele“ (Ușa 
pocăinţei, p. 75). De asemenea, va zdrobi porţile iadului și va 
dezlega legăturile morţilor, iar la glasul trimbiţelor, într-o cli- 
peală de ochi, morţii se vor scula nestricăcioşi (Matei 24, 31; 
1 Corinteni 15, 52). i 

Dar oare, care îngeri se vor trimite cu trîmbiţe ca să ves- 
tească venirea Domnului și ziua cea mare a Judecăţii de apoi? 

După mărturia Sfinţilor Părinţi, îngerii cărora li se vor 
încredința de la Dumnezeu trîmbiţele judecății, vor fi din ceata 
Începătoriilor, căci aceștia, cum spune Sfîntul Dionisie Areopa- 
gitul, sînt cei care ocrotesc popoarele pămîntului și păzesc hota- 
rele tuturor ţărilor. 

Despre aceștia se spune în dumnezeiasca Scriptură astfel : 
Cînd a împărțit Cel Preaînalt neamurile și pe fiii lui Adam, a 
pus hotarele neamurilor după numărul îngerilor lui Dumnezeu 
(Deuteronom 32, 8). 

u 

Sfinţii Părinţi spun că glasul acestor trimbiţe se va auzi 
pînă la adîncurile cele mai de jos ale iadului, ca să cheme la 
judecată și pe diavoli; se vor auzi pînă la cer, ca să cheme de 
acolo pe toți sfinţii şi drepții cei din veac. Glasul acestor trîm- 
biţe va chema pe toţi cei din morminte şi pe toţi locuitorii pă- 
mîntului de la Adam, pînă la sfirşit. Atunci se vor împlini cele 
zise prin Duhul Sfint: Chema-va cerul de sus și pămîntul de jos ca 
să aleagă pe poporul Său (Psalm 49, 5). Unii sfinți spun că acești 
îngeri vor trimbița cu sunete de jale și de spaimă, fiecare la 
locul unde a păzit. Cei ce au păzit Anglia vor trimbiţa deasupra 
Angliei; cei ce au păzit Rusia vor trimbiţa deasupra Rusiei; cei 
ce au păzit Franța, deasupra Franţei şi astfel, fiecare deasupra 
țărilor unde au fost păzitori, deșteptînd prin trimbiţele lor pe 
toți morţii cei din veac. Încă și alţi îngeri vor veni cu trimbiţe, 
cei cărora li s-a încredințat paza marilor orașe ale lumii, dife- 
rite regiuni şi state de pe fața pămîntului și fiecare la locul său va 
suna cu irîmbița sa, vestind venirea Domnului și sosirea zilei 
celei mari a Judecăţii de apoi (Ușa pocăinței, p. 76). 

Atunci se va împlini ceea cea proorocit Sfintul prooroc 
Sofonie, care a zis: Aproape este ziua Domnului cea mare ; 
aproape și grabnică foarte. Glasul zilei Domnului este amar și 
cumplit. Ziua mâniei este ziua aceasta, ziua necazului și a ne- 
voiei, ziua chinului și a pieirii, ziua ceţii și a întunericului, ziua 
norului și a negurei, ziua trimtiiței și a strigării peste cetățile 
cele tari şi peste unghiurile cele înalte (Sofonie 1, 14-16). 

După aceste semne mai sus arătate se vor cobori din cer 
nenumărate cete de heruvimi, de serafimi și de îngeri purtă- 
tori de lumină. Atunci se va arăta tronul slavei lui Dumnezeu 
pe norii cerului şi însuşi Domnul Se va pogori din cer și va sta 
pe scaunul slavei Sale ca să judece toată lumea, după cum spune" 
Evanghelia: lar cînd va veni Fiul Omului întru slava Sa și toţi 
sfinții îngeri cu Dînsul, atunci va şedea pe tronul slavei Sale. 
Și se vor aduna înaintea Lui toate neamurile și va despărți pe 
unii de alţii, precum desparte păstorul oile de capre. Și va pune 
oile de-a dreapta Lui,-iar caprele de-a stînga (Matei 25, 31-33). 

După ce îi va judeca pe toţi. va rîndui ca drepţii să meargă 
în viața veșnică, iar păcătoşii în munca veșnică (Matei 25, 46), 
Însă nu toate popoarele pămîntului se vor judeca după aceleași 
legi. Astiel, păgiînii se vor judeca după legea conștiinței lor 
“(Romani 2, 14); iudeii după legea lui Moise (Romani 12, 12-15); 
iar creștinii după Evanghelie (loan 12, 46; “Romani .2, 16; 


Jacov 2, 12). 

lubiţi credincioși, 


Pînă la venirea Domnului, cînd vom auzi trîmbiţele înge- 
rilor, avem de la Dumnezeu o trimbiţă de taină: glasul conştiinţei 
noastre. Să ascultăm acest glas al conștiinței, al acestei trîmbiţe 
sfinte, căci, ascultind de ea, ascultăm de însuși glasul Domnu- 
lui care este în noi. Dacă vom asculta glasul acestei trimbițe de 
taină a sufletului nostru, care strigă în noi mereu, mustrindu-ne 
cînd greșim și miniem pe Dumnezeu, atunci ne vom împăca 
sufletul cu El şi vom împăca cu noi şi cerul şi pămîntul (Sfîntul 
Isaac Sirul, Cuvânt la Judecata de apoi). 

Să luăm aminte în toată vremea la glasul tainic al conștiin- 
tei noastre, căci dacă inima noastră nu ne va osîndi, atunci vom 
avea îndrăzneală în ziua Judecăţii către Bunul Dumnezeu (I Ioan 
3, 20-21). AMIN ! 


PREDICĂ 
DESPRE RAI 


+ 


„Cele ce ochiul n-a văzut și ure- 
chea n-a auzit, și la inima omului 
nu s-au suit, pe acestea le-a pregătit 
Dumnezeu celor ce [| iubesc pe El" 
(1 Corinteni 2, 9). 


„Iubiţi credincioși, 


Eden, către răsărit, și a pus acolo pe omul pe care l-a fă- 

cut (Facere 2, 8). Ce înseamnă Eden? La această întrebare 
ne răspunde Sfintul Vasile cel Mare, zicînd: „Eden se numește 
desfătare': (Ezaimeron, Cuvint despre Rai, 1826, p. 61). Dar 
oare ce fel de desfătare era acolo? Trupească numai? Acest lu- 
cru, fie și numai a-l gîndi cineva, este o necuviinţă! 

Astfel, trebuie să înțelegem o desfătare vrednică de Dum- 
nezeu. cuviincioasă lucrării Lui dumnezeiești, desfâtare care este 
potrivită sfinților. Ascultă pe cel ce zice: Desfătează-te în Dom- 
nul și-ți va da ţie cererile inimii tale (Psalm 36, 4). Iar în alt 
loc: Acolo, pornirile riurilor veselesc cetatea lui Dumnezeu 
(Psalm 45, 4); pîrîu al desfătării se numește grădina Raiului, 
care hrăneşte şi crește frumusețea acelor saduri gîndite, după 
cuvîntul: Râu care iese din Eden, să adape Raiul (Facere 3,. 6). 

Ca să înțelegem sădirea vrednică mîiniilor și lucrării Bunu- 
lui Dumnezeu, să ne aducem aminte de cele spuse de Mîntuito- 
rul nostru lisus Hristos către ucenicii Săi în Sfînta Evanghelie: 
Voi sînteți mlădiţele și Tatăl Meu este lucrătorul, ca cei ce sînt 
sădiți de Dinsul în casa Domnului și care înfloresc în curţile 
Dumnezeului nostru (Psalm 91, 13). Despre această sădire du- 
hovnicească și Sfintul Apostol Pavel zice: „Eu am sădit: Apolo 
a udat. iar Dumnezeu a făcut să crească“ (I Corinteni 3, 6). Sfîn- 
tul prooroc David aseamănă pe cel drept cu pomul sădit lingă iz- 


A 
I n Sfinta Scriptură găsim că Dumnezeu a sădit Raiul în 

voarele apelor; care rodul său va da la vremea sa şi frunza lui 
nu va cădea (Psalm 1, 3). Și iarăși: Dreptul ca finicul va înflori 
(Psalm 91, 12). | 

Sfîntul Vasile cel Mare zice: „Învaţă-te, omule, ca din niște 
învățături ca acestea să vii întru înțelegerea Raiului și să ajungi 
la zorile dinaintea luminii, unde răsare lumina cunoștinței și 
unde Raiul destătării s-a sădit. Şi măcar de vei înţelege vreun 
lucru trupesc primitor de sfinţi, în care petrec toți cei ce au 
strălucit pe pămînt în lucruri bune, îndulcindu-se după o vred- 
nică răsplătire din darul lui Dumnezeu și din veselia cea ade- 
vărată și fericită, nu cazi niciodată din asemănarea cuviincioasă 
pentru Rai“ (Ezaimeron, Cuvînt despre Rai, p. 61). 

Mîntuitorul nostru lisus Hristos a făgăduit Raiul tilharului 
credincios, răstignit împreună cu El pe Cruce, care, crezînd 
din inimă că El este Dumnezeu cu adevărat, L-a mărturisit cu 
gura, iertîndu-i-se toate păcatele și auzind: Astăzi vei fi cu Mine 
în Rai (Luca 23, 43). Aceasta a spus-o Domnul ca să ne arate 
că El primeşte pe omul care se pocăiește pînă în ultimul ceas 
din viață. Vedem și pe Sfintul Apostol Pavel, încă din viață 
fiind răpit pînă la al treilea cer, mergînd la Rai, unde a auzit 
cuvinte care nu se cuvine omului a le vorbi (II Corinteni 12, 4). 

În Rai este veșnică veselie, după cum zice David: În veci 
se vor veseli (Psalm 5, 11). În Rai lumina drepţilor este de-a 
pururea. Sfinţii Părinţii ai Bisericii lui Hristos au spus că Raiul 
este îndoit, adică simţitor şi gînditor, văzut şi nevăzut, după 
cum şi omul are în sine o parte văzută și una nevăzută, adică 
trup și suflet (Sfintul loan Damaschin, Dogmatica, Despre Para- 
dis, p. 95). Sfîntul Vasile cel” Mare, adeverind existența celor 
două părți ale Raiului, zice: „Nici pe cele trupeşti nu le scoatem 
afară și pe cele duhovnicești le căutăm. Că precum în Legea 
veche era cu adevărat și lucru simţit, dar avea închipuirea ce- 
lor de sus, așa și Raiul îl înțelegem și trupzește, dar îl tilcuim 
și duhovniceșşte““ (Exaimeron, Cuvint despre Rai, p. 8). Același 
sfint spune că în Rai va fi o desfătare duhovnicească desăvirșită 
a celor cinci simţuri ale omului, adică a vederii, a auzului, a 
gustului și a celorlalte simţuri. 


lubiţi credincioși, 


Aceste puţine fiind spuse despre Rai, în cele ce urmează 
vom aduce cîteva mărturii despre Împărăţia cerurilor, 

Dumnezeiasca Scriptură ne arată că Împărăţia cerurilor 
este împărăţia tuturor veacurilor și stăpinește peste toate nea- 

murile, după cuvîntul: Împărăția Ta, Dumnezeule, este împără- 
ţia tuturor veacurilor și stăpînia Ta întru tot neamul și neamul 
(Psalm 144, 13). Împărăţia cerurilor este: „Împărăţia tuturor 
nesfîrșitelor fericiri“ (Ușa pocăinţei, p. 221). Împărăţia cerurilor 
se mai numeşte şi cetatea lui Dumnezeu (Evrei 11, 10), Cetatea 
Împăratului celui Mare (Psalm 4%, 2) şi Ierusalimul ceresc (Apa- 
calipsa 21, 18). Împărăția lui Dumnezeu nu este mîncare și bău- 
tură, ci dreptate, pace și bucurie în Duhul Sfint (Romani 14, 17) 
și nimic necurat nu va intra în ea (Efeseni 5, 5; Galateni 5, 21). 
Împărăția lui Dumnezeu nu stă în cuvînt, ci în putere (I Corin- 
teni 4, 20). Ea este înăuntrul nostru (Luca 17, 21). 

Pentru ca cineva să intre în Împărăţia cerurilor, trebuie 
să se nască din apă și din Duh (loan 3, 4); să fie nevinovat ca 
pruncii (Matei 19, 14), iar dreptatea lui să prisosească mai mult 
decît a fariseilor (Matei 5, 3); să fie prigonit pentru Hristos (Ma- 
tei 5, 10-12); să rabde multe scirbe în viaţă (Fapte 14, 22), să 
aibă desăvirşită jertfire de sine (Marcu 9, 13) şi să se silească 
în toată viaţa la lucrarea poruncilor lui Dumnezeu (Matei 11, 12; 
27, 50-52). 

Din învăţătura Sfîntului Apostol Pavel reiese că trupurile 
drepţilor, după învierea cea de obşte, vor fi împodobite în Împă- 
răția cerurilor de Preabunul Dumnezeu cu patru mari daruri: 
cu nestricăciunea, puterea, duhovnicia și slava (I Corinteni 25, 
42-44). Referindu-se la primul dar al trupurilor celor proslăviţi, 
adică nestricăciunea, Sfîntul Apostol Pavel zice: Seamănă-se 
trup stricăcios, scula-se-va trup nestricăcios (I Corinteni 15, 42). 
Prin aceasta înţelegem că trupurile celor drepți sint proslăvite 
de Dumnezeu, după învierea cea „de obște, ele nemaifiind pri- 
mitoare de patimi atît după lucrare, cît şi după putere. După lu- 
crare nu vor mai avea boală, bătrineţe, neputinţă sau vreo pată. 
Iar după putere, nu vor mai primi nici un fel de patimă care 
le-ar putea vătăma așa cum se vatămă în acest veac, de lovire, de 
rană, de slăbiciune, de foame, de sete sau de osteneală. 

Al doilea dar al trupurilor proslăvite după înviere va fi 
„slava“, adică strălucirea, după cuvintul care zice: Seamănă-se 
întru necinste, scula-se-va întru slavă (I Corinteni 15. 43). Sfin- 
ţii Părinți spun că trupurile drepţilor, după înviere, vor avea 
slavă și strălucire în două feluri: ca cele transparente, precum 
cristalul sau apa limpede; ca cele ce au de la sine lumină, pre- 
cum soarele și stelele. 

Despre prima însușire a trupurilor inviate Sfintul Grigo- 
rie Teologul spune: „Trupurile fericiţilor cetăţeni vor lumina 
întru sine cu strălucire şi se vor lumina cu curăţie atît de multă, 

încît ea va fi deschisă şi văzută de ochii tuturor“. Faptul că 
al doilea fel va fi nu numai transparent şi limpede, ci şi foarte 
strălucit şi foarte luminat, reiese din cuvintele Domnului nos- 
tru Iisus Hristos, Care zice că drepții vor străluci ca soarele în 
Împărăția lui Dumnezeu (Matei 13, 43). Acea strălucire va iz- 
vori raze din frumuseţea și podoaba fiecăruia din cei drepţi. 

Cîtă bucurie şi veselie va fi atunci cînd va vedea cineva o 
mulțime de sori adunaţi împreună! Dacă un singur soare aduce 
atita veselie ochilor, oare cum va fi cînd vor străluci mii de 
mii și milioane? Unii din Sfinţi: Părinți au îndrăznit să spună 
că: „numai un singur trup al unui drept, de se va pogori din 
cele cerești pe pămint, atunci negreşit că ar acoperi cu strălu- 
cirea lui toate stelele şi soarele“ (Uga pocăinţei, cap. 3, p. 248). 

Al treilea dar al trupurilor drepţilor în Împărăţia cerurilor 
va fi „puterea“, după mărturia Sfintei Scripturi, care spune: Se 
seamănă întru slăbiciune, înviuză întru putere (I Corinteni 
15, 43). Sfinţii Părinţi spun că atît de mare va fi puterea și 
tăria acestor sfinţi, încît și cel mai mic dintre ei va putea să 
clatine toată lumea ca pe un glob ușor. Aceste trupuri ale drep- 
ților, după înviere, nici de foc nu vor putea fi arse, nici de apă 
nu vor putea fi înecate, nici de sabia vreunui tiran nu vor pu- 
tea fi tăiate, nici un fel de armă nu le va mai putea vătăma şi 
nici foamea, nici setea și nici osteneala nu le va birui. 

Al patrulea dar al trupurilor drepţilor, după înviere, este 
duhovnicia şi sfințenia, după cuvîntul: Seamănă-se trup firesc, 
înviază trup duhovnicesc (I Corinteni 15, 44). Atît de ușoare, de 
subțiri şi de lesne mișcătoare vor fi aceste trupuri duhovnicești 
ale drepţilor după înviere, încît cu nimic nu se vor deosebi de 
duhuri și de îngeri. Atît de mult dar duhovnicesc, aiîta stăpinire 
și putere se va da drepţilor, încît vor putea să se miște din loc 
în loc cu iuțimea fulgerului. Această mișcare grabnică a trupu- 
rilor duhovnicești Solomon o aseamănă cu mişcarea scînteilor 
focului, zicînd: Ca scînteia pe paie vor fugi (Înţelepciunea lui 
Solomon 3, 7). Jar Jezechiel, proorocul, le aseamănă cu razele 
fulgerului, zicînd: Și fiarele mergeau și se învîrteau ca o vedere 
de fulgere (lezechiel 1, 4). 

Fericitul Augustin, arătînd că atit de iute va fi mișcarea 
acestor trupuri duhovnicești ale drepţilor, încît vor covirși miş- 
cările gindurilor, spune: „Unde voiește duhul, acolo un trup 
este de față. Căci într-o clipă drepţii vor putea cu aceste trupuri 
duhovnicești și proslăvite să sc suie în cer, să se pogoare în 
iad, sau să ajungă la marginea pămîntului“ (Ușa pocăinţei, 
cap. 3, p. 299). 

Pentru a ne da seama cît de negrăită este slava și bucuria 
duhovnicească a' celor ce au ajuns la Rai, prin darul și mila Bu- 
nului Dumnezeu, vă voi povesti o istorioară sfîntă. 

Era într-o chinovie un monah foarte evlavios în cele du- 
hovnicești, împlinind toate faptele bune și care, auzind de acest 
stih al Proorocului David: O mie de ani înaintea Ta. Doamne, 
sînt ca ziua de ieri care a trecut, se tot gîndea, neputind să-l 
înțeleagă. Fiindcă în acea mănăstire nu era nici un dascăl în- 
vățat pe care să-l întrebe despre aczste cuvinte, a făcut rugă- 
ciune stăruitoare către Bunul Dumnezeu ca să-i descopere în- 
țelesul acestui stih. 

Rugîndu-se mult, l-a ascultat Dumnezeu, Care face voia ce- 
lor ce se tem de El şi, într-o zi, după ce s-a citit slujba Utreniei 
și toţi frații s-au dus la chiliile lor, a rămas în biserică şi se 
ruga după obicei. Atunci a văzut un vultur nespus de frumos, 
zburînd prin biserică și apropiindu-se adesea de el. Monahul s-a 
bucurat de o astfel de frumuseţe și voia să-l prindă. Vulturul, 
însă, se depărta cite puţin de el, iar monahul mergea în 
urma lui. 

Urmărind acest vultur, a ieșit din biserică, apoi din mănăs- 
tire şi a ajuns într-o pădure din apropiere. Acolo a început vul- 
turul să cînte o melodie așa de plăcută și dulce, încît monahul 
a căzut în uimire din pricina dulceţii acelei cîntări, cugetînd cu 
negrăită veselie la glăsuirea cea dulce ce este în Rai. Fiind atras 
de frumuseţea cîntării vulturului, prin darul lui Dumnezeu, a 
primit atita putere și voinţă, încît nu mai simţea nici osteneală, 
nici altă nevoie a trupului. Apoi s-a făcut în el atita schimbare, 
încît se simţea ca și cum ar fi chiar în Rai. Astfel, a ascultat acea 
cîntare îngerească timp de 300 de ani. 

După terminarea cintării, îngerul, căci înger era vulturul 
acela. s-a înălțat la ceruri, iar monahul s-a întors la mănăstire, 
crezind că a lipsit de acolo numai un ceas. Ajungind la mănăs- 
tire, portarul l-a întrebat: „De unde ești, părinte?“ El s-a mirat 
că nu-l cunoaște și i-a zis: „Eu sînt veșmintarul cutare, nu mă 
ştii?“ Portarul a socotit că este ieșit din minţi și a zis către 
dînsul: „Nici nu te-am văzut cîndva în această mănăstire“. Iar 
monahul, înspăimîntat, i-a spus portarului toate rînduielile chi- 
noviei, precum şi numele fraţilor. 

Portarul, după ce l-a ascultat, l-a dus la egumen și i-a spus 
toate cele întimplate. Egumenul i-a adunat pe toţi călugării în 
fața lui, dar acesta pe nici unul nu a recunoscut din cei pe care-i 
ştia el. Atunci a zis către dinșii cu spaimă: „Mă mir și nu mă 
dumiresc, fraţilor, cum s-a făcut această schimbare într-un ceas 

cît am lipsit, încît să nu cunosc pe nimeni dintre voi şi nici 
voi pe mine? Martor îmi este Dumnezeu că nu a trecut decit un 
ceas de cind am ieșit din mănăstire, după ce am citit pravila 
Utreniei şi era egumenul cutare şi cutare fraţi și părinţi. 

Egumenul, cercetind condica unde erau scrise numele tu- 
turor fraţilor, a cunoscut că de atunci trecuseră 300 de ani. 
Atunci au început a-l întreba pe monah ce fel de om este şi 
ce fapte bune a săvirșit, ca să cunoască cum de s-a învrednicit 
de la Bunul Dumnezeu de un asemenea har. lar el a răspuns: 
„Nu ştiu vreo altă faptă bună la mine, decit că am avut întot- 
deauna ascultare către proiesteși și dragoste desăvirșită către 
fraţi, că nu am smintit pe niciunul vreodată, dar mai ales am 
avut multă dragoste și evlavie către Preacurata Stăpină și în 
fiecare zi citeam icoasele ei“. 

Apoi le-a povestit toate cu amănuntul, precum şi întîmpla- 
rea cu vulturul. 

Cînd a terminat de povestit, cei care-l ascultau au înţeles 
taina și, plingînd de bucurie, l-au sărutat privindu-l ca pe o 
zidire cerească și nu pămîntească, căci şi cuvintele lui păreau, 
într-adevăr, dumnezeiești și nu omeneşti. După aceea, egumenul 
a zis: „Părinte, dă slavă lui Dumnezeu Cara te-a învrednicit de 
o asemenea uimire minunată pe care n-a mai văzut-o cineva în 
acest chip, în această lume vremelnică și deșartă și că ai înţeles 
o parte din acea cerească și dulce cîntare și nespusă veselie. Cu- 
moaște că 300 de ani ai fost în acea uimire și ţie ţi s-a părut 
doar un ceas, Atita bucurie și veselie vor simţi sfinţii în Rai, 
făcîndu-se părtași acelei fericite desfătări a Prea Sfintei Treimi, 
încît li se vor părea o mie de ani ca o zi, după cuvîntul lui 
Dəvid proorocul“. 

Acestea auzindu-le monahul, a cunoscut adevărul și, slă- 
vind pe Dumnezeu, a vărsat lacrimi de bucurie, apoi a cerut să 
se împărtășească cu Trupul și Singele Domnului. După ce s-a 
împărtăşit cu Sfintele Taine, a zis cu multă evlavie: „Acum 
slobozește pe robul Tău, Stăpîne...“ și îndată și-a dat duhul în 
mîinile Bunului Dumnezeu (Mintuirea păcătoşilor, Despre ne- 
grăita slavă a Raiului, p. 472). 


lubiţi credincioși, 


Nu pot să scriu acestea fără să suspin, gîndindu-mă cit de 
mare este mila și îndurarea Preabunului Dumnezeu pentru cei 
ce-L iubesc pe El și au ca mijlocitoare pe Preasfînta și Preacurata 

Sa Maică, prin ale cărei puternice rugăciuni și acest fericit monah 
a gustat încă în veacul de acum din fericirea și veselia negrăită 
a Raiului. 

Voi încheia acest cuvînt cu învăţăturile Sfîntului Vasile cel 
Mare care zice: „De ești duhovnicesc și cugeţi mai mult decît la 
îndulcirile cele trupești, suie-te cu gîndul către frumuseţile în- 
gerilor și învață-te roadele dreptăţii ce sînt întru dînșii. Vezi 
rîul Bunului Dumnezeu cel plin de ape (Psalm 45, 4) ale cărui 
porniri veselesc cetatea lui Dumnezeu (Evrei 11, 10) și al cărui 
meşter este numai Dumnezeu. Prin acea cetate curge rîul lui 
Dumnezeu care începe din Eden și care adapă Raiul“ (Exaimeron, 
Cuvînt despre Rai, p. 61). De fericirea Raiului și pe noi nevred- 
nicii să ne învrednicească mila și îndurarea Bunului Dumnezeu. 


AMIN ! 


PREDICĂ 
DESPRE IAD 


„Și în iad, ridicindu-şi ochii, fiind 
în chinuri, bogatul a văzut de de- 
parie pe Avraam și pe Lazăr în 
sînul lui" (Luca 16, 23), 


lubiţi credincioși, 


upă ce în două din predicile anterioare am vorbit despre 

Judecata de apoi și despre Rai, în aceasta de faţă va fi 

vora despre iad. 

O carte veche și foarte folositoare ne sfătuiește să ne pogo- 
rîm adesea cu mintea în adîncul iadului, pentru ca, prin această 
cugetare, să ne suim la cer. Dar iată ce scrie în această carte: 
„Toţi oamenii care locuiesc în toate părțile pămîntului și ale 
lumii acesteia să se pogoare în locul iadului cu mintea, trăind, 
ca să nu se pogoare în iad, murind. Dacă dorești din toată inima 
să te sui la cer, pogoară-te mai inainte în iad“ (Ușa pocăinţei, 
Braşov, 1812, p. 165-166). 

Să arătăm mai întîi, cu mărturii din Sfînta şi dumnezeiasca 
Scriptură, ce este iadul și cîte feluri de munci cuprinde el. Iadul 
este loc de chin și de osîindă (Matei 23, 33; Luca 16, 23). Iar 
referitor la felurile și deosebirile muncilor celor ce sint în iad, 
tot din Sfînta Scriptură se poate afla că în iad este foc nestins 
și vierme neadormit, după cuvintul: Unde viermele lor nu doar- 
me şi focul lor nu se stinge (Marcu 9, 44-48). 

În iad este pedeapsă veșnică și foc veşnic, după cuvîntul 
Sfintei Scripturi care zice: lar dacă mina ta sau piciorul tău te 
sminteşte, taie-le şi aruncă-le de la tine, că este mai bine pen- 
tru tine să intri în viață ciung sau șchiop, decît, avînd amîndouă 
mâinile sau amândouă picioarele, să fii aruncat în focul veșnic 
(Matei 18, 8). În iad suferă și trupul și sufletul. În iad este foc 
şi pucioasă (Apocalipsa 20, 10); foc nestins și vierme neador- 
mit, după proorocul care zice: Și vor ieși şi vor vedea stârvurile 


380 URCUŞ SPRE INVIERE 


oamenilor care au călcat poruncile Mele, că viermele lor nu va 
muri şi focul lor nu se va stinge şi vor fi o. sperietoare la tot 
trupul (Isaia 66, 24). 

În iad este foc mistuitor (Evrei 10, 27); cuptor veșnic, plîn- 
gere şi serîşnirea dinților (Matei 13, 50); gheena focului (Ma- 
tei 5, 22; 10, 28; 18, 9); tartar, adică frig și ger nesuferit 
(UI Petru 2, 4; Iuda 1, 6; Iov 10, 21-22; loan 12, 
35-36; Romani 13, 12); putoare nesuferită (Isaia 34, 3; Ioan 
11, 39); plîngere, după cuvîntul care zice: Vai vouă care rîdeți 
acum, că veți plinge (Luca 6, 25). În iad este foame nesuferită, 
după cele scrise: „Și vor flămînzi precum cîinii“ (Psalm 58, 17); 
şi va fi poporul ars ca de foc; omului nu-i va fi milă de fratele 
său și nu se va sătura omul, mincînd cărnurile braţului său 
(Isaia 9, 19). În iad este foc și vierme neadormit după cum arată 
Sfînta Scriptură: Răsplătirea celui necredincios este foc şi vierme. 

Despre acest foc și vierme a zis Mintuitorul: Unde viermele 
lor nu moară şi focul lor nu se stinge (Marcu 9, 44). Sfintul 
Vasile cel Mare spune despre aceşti viermi următoarele: ,,Vor 
fi în iad un fel de viermi otrăvitori şi mîncători de trupuri care 
mănîncă fără să se satura și niciodată nu-și umplu pintecele lor, 
și pricinuiesc omului dureri nesuferite mai ales atunci cînd mă- 
aîncă“ (Tilcuire, p. 33). 

În iad este deznădejde, după cum scrie în Apocalipsă: Vre- 
me de mintuire nu va mai fi (10, 7), deoarece pentru cei nepo- 
căiţi și nepregătiţi s-a închis ușa milostivirii Bunului Dumnezeu 
(Matei 15, 10). În iad este veşnicia, adică chin fără margini. Veș- 
nicia chinurilor iadului este redată în puţine cuvinte de Sfîntul 
prooroc leremia care zice: Întru pierzare în veci vei fi, zice 
Domnul. 

La această veşnicie a muncilor iadului cugetă şi Sfintul 
prooroc David, cînd zice: Gîndit-am la zilele cele de demult și 
de anii cei veșnici mi-am adus aminte (Psalm 77, 56). 

Veșnicia muncilor iadului este arătată de însuși Domnul și 
Miîntuitorul nostru lisus Hristos cînd spune: Duceţi-vă de la 
Mine, blestemaţilor, în focul cel veșnic, care este gătit diavoli- 
lor și îngerilor lui. Şi iarăși: Și vor merge aceștia în munca cea 
veșnică (Matei 25, 41-46). 


lubiți credincioși, 


După ce am arătat pe scurt, cu mărturii din dumnezeiasca 
Scriptură, cîte feluri de munci are iadul, să vedem ce este iadul 
propriu-zis. 

Un mare dascăl al Bisericii lui Hristos spune: „ladul 
este țara morții veșnice, împărăția diavolilor, a cărei poartă este 
deznădăjduirea. Curtea ei sînt legăturile; ferestre, întunericul; 
masă, reava împuţiciune şi putozre nesuferită; mîncare, foamea; 
băutură, s=tea; ceasornic este plînsul; așternut, văpaia; oriînduială, 
tulburarea cea fără rînduială a prăpăstiilor celor groaznice. 

Iadul este țara amară și plină de tinguire, de vaiete și plin- 
gere neîncetată și chinuire fără sfîrșit. Iadul este ţara prea în- 
îricoșată, latura de care pururea se cade să fugim. Iadul este 
pămînt al întristării, pămînt al mîhnirii, al uitării și al scîrbelor 
neîncetate. Iadul este loc de foc fără fund, pururea purtător de 
moarte, în care focul nu se stinge în veac. Iadul este frig și ger 
nemaipomenit, care pătrunde cu iuţeala lui prin toate oasele 
oamenilor ce se chinuiesc acolo. 

Iadul este viermele cel neadormit, întuneric pipăit, putoare 
nesuferită, bătaie neîncetată în care ciocanele diavolilor nu în- 
cetează a lovi pe cei osîndiți împreună cu ei. Iadul este cutremur 
şi groază nepovestită întru vederea fețelor diavolilor celor înfri- 
coșaţi și proaznici şi întru auzirea șuierăturilor balaurilor celor 
de foc, care înoată prin flăcările iadului ca peștii prin apă. Iadul 
este deznădejde desăvirșită da bine și de scăpare. 

Iadul este adunarea luturor muncilor negrăite și nesuferite 
și lipsirea de toate bunătăţile şi bucuriile. Iadul este locul de 
chinuri nemaiauzite și nemaipomenite peste care diavolii îm- 
părăţesc și unde se muncesc ei și toți vrăjmașii Bunului Dum- 
nezeu, oamenii păcătoși care au fost acolo osîndiți, ca veșnic să 
se chinuiască împreună cu ei. Iadul este acolo unde şarpele cel 
vechi și balaurul căzut din cer se chinuieşte veșnic de urgia lui 
Dumnezeu (Apocalipsa 20, 2-3; II Petru 2, 4; Iuda 1, 6). 

Iadul este acolo unde balaurul, satana, împărățește și îm- 
preună cu cei păcătoşi se arde şi se chinuiește, după dreapta 
mînie a Atotţiitorului și Bunului Dumnezeu. În iad vicleanul 
șarpe nu încetează să muște pe cei supuşi lui. Acela, pentru vi- 
clenia lui, șarpe s-a chemat; pentru sălbăticia cu care vatămă, 
leu ce răcnește; demon, pentru puterea cu care face rău și se 
poreclește diavol pentru neîmblinzirea miîniei“ (Ușa pocăinţei, 
p. 220-203). 

În continuare vom descrie și chinurile cu care se pedepsesc 
în iad cei păcătoşi. 

Primul chin este focul, care se deosebește de focul din lumea 
aceasta, atit cît este deosebirea dintre focul unui mare cuptor și 
un foc zugrăvit cu culori pe un perete. Focul veşnic se deosebește 
de cel din lume prin trei însușiri: este întunecat și nu are nicio- 


382 URCUȘ SPRE INVIERE 


dată lumină, ci numai ardere; nu se aprinde din vreascuri sau 
lemne, ci este nematerialnic și arde cumplit; nu se stinge niciodată 
și nici nu scade (Mîntuirea păcătoşilor, cap. 22, p. 488-489). 

Al doilea chin în iad este gheaţa și frigul. Diavolii vor scoate 
pe păcătoşi din foc ca să-i arunce în tartar. Tartarul este un iezer 
fără fund, plin de apă îngheţată și foarte rece. Aceasta este 

` serișnirea dinților“ de care vorbește dumnezeiasca Scriptură. 
A treia pedeapsă este mirosul greu. Acolo se adună toate necu- 
răţiile cele spurcate şi nesuferite din toată lumea. Atît de rea 
putoare este în iad, încît, dacă ar fi cu putinţă să se reîntoarcă 
în lume vreunul din cei osîndiţi, s-ar strica tot aerul și ar muri 
mulțime de oameni. 

Cine se îndoiește de acest adevăr să citească în cartea ce se 
numește „Oglinda pildelor“, unde va găsi următoarea istorioară: 
Doi frați, după trup, se aflau sub povățuirea unui duhovnic care 
adesea le vorbea despre pedepsele iadului. Atît de îngrozitor era 
ceea ce povestea duhovnicul despre aceste pedepse ale iadului, 
încît unul din fraţi a ales să se facă monah. Celălalt însă, necre- 
zînd asemenea cuvinte, a rămas în lume, vieţuind în fel de fel de 
păcate, iar după cîțiva ani a ajuns la sfîrșitul vieții. Atunci fratele 
“lui, monahul, venind la el, l-a rugat ca, după ce va muri, să vină 
la el și să-i spună în ce loc se află și dacă muncile iadului sînt cu 
adevărat așa grele după cum se spune. 

După o vreme destul de lungă, într-o noapte, s-a arătat cel 
ce murise monahului, iar monahul l-a întrebat: „Te rog, fratele 
meu, spune-mi adevărul, oare în iad sînt așa de înfricoșate munci 
precum zic cărțile noastre ori s-au scris numai ca să ne înfrico- 
şeze pe nci?“. Atunci fratele său care murise i-a răspuns așa: „De 
mii de ori sînt mai cumplite decît cele scrise, căci toate limbile 
nu ajung să povestească aceste chinuri“. | 

Monahul l-a întrebat din nou: „Oare voi putea să le încerc 
şi eu puţin, ca să mă încredinţez de adevăr?“ Fratele i-a răspuns: 
„Da, dar cu ce simţire voieşti să le înţelegi?“. Monahul i-a zis: 
„Eu sînt prea mic la suflet și mă tem ca nu cumva să mor dacă 
voi vedea cu ochii sau voi pipăi cu mîinile, fă-mă dar numai să 
miros puţin!“. Atunci fratele cel mort a scuturat puțin haina sa 
și îndată a ieșit un miros atît de greu, încit monahii mănăstirii 
aceleia nu mai puteau răbda, ci umblau încolo şi încoace ca 
niște ieșiţi din minţi. De aceea au și plecat din acel loc departe 
Și şi-au zidit o altă mănăstire. 

A patra pedeapsă este vederea. Aici păcătoșii sînt pedepsiţi 
prin vederea întunecatelor fețe ale diavolilor, care sînt atit de 
urîte și de înfricoșate, încît dacă vei vedea pe unul din ei venind 

spre tine și dacă lingă tine ar fi o prăpastie de o sută de stinjeni 
sau un cuptor aprins. mai lesne ai alege să cazi în prăpastie sau 
să arzi în cuptor, decît să vezi faţa diavolului. - 

A cincea pedeapsă este foamea cumplită şi setea nemăsu- 
rată despre care s-au spus mai sus. A șasea pedeapsă este vier- 
mele cel neobosit şi neadormit al conștiinței. A șaptea pedeapsă 
este întunericul cel mai din afară: A opta pedeapsă este deznă- 
dejdea și mîhnirea veșnică. A noua pedeapsă este veșnicia chi- 
nurilor iadului. 

Pentru ca cineva să-și dea seama de această veșnicie, să-și 
închipuie că dacă ar fi un munte de nisip, al cărui vîrf să 
ajungă pină la cer și dacă s-ar lua în fiecare zi cite un fir din 
el, odată tot s-ar termina, dar iadul nu are sfîrșit. Sau, dacă un 
înger al Domnului s-ar pogori din cer ca să ia în fiecare an o 
picătură de apă din toate oceanele și mările lumii acesteia, tot 
s-ar termina odată apele, dar muncile iadului nu au sfîrșit. Des- 
pre iad se poate citi pe larg în Mntuirea păcătoşilor (cap. 20, 
p. 488-502). 

Pentru a ne da seama mai bine de nesuferitele chinuri ale 
iadului, vom însemna aici, spre sfîrșitul acestei predici, o isto- 
rioară. 

în Sfintul Munte Athos, un călugăr, fiind bolnav și parali- 
zat de mai mulţi ani, de la o vreme își pierduse răbdarea în 
boala sa atit de îndelungată şi a început a se ruga lui Dum- 
nezeu să-i scurteze viaţa. Dumnezeu, ascultîndu-i rugăciunea, a 
trimis la el un înger care i-a zis: „O, părinte, Domnul, în îndura- 
rea Sa, a auzit rugăciunea ta. El îţi scurtează viața pămîntească, 
dar cu condiţia să alegi: ori să mai rabzi boala încă un an pe 
pămînt, ori să te chinuiești trei ceasuri în iad“. 

La cuvîntul îngerului, monahul a zis: „Să mai zac încă un 
an pe pămînt? E un timp foarte lung. Mai bine voiesc să sufăr 
trei ceasuri în iad“. La aceste cuvinte, îngerul lui Dumnezeu i-a 
luat sufletul și l-a dus în iad, apoi s-a retras de la el, spunîndu-i 
că peste trei ore îl va cerceta. 

După plecarea îngerului, a fost cuprins de întunericul ce 
domnea pretutindeni, iar tipetele sfişietoare ale păcătoşilor, care 
ajungeau pînă la el, vederea feţelor diavolilor, în toată uriciunea 
lor infernală, vuietul focului care ardea cu nesuferită fierbin- 
ţeală, precum și alte negrăite munci, care-l înconjurau din toate 
părțile, îl făcură să strige cu groază după ajutorul lui Dumnezeu, 
dar nu primea nici un răspuns. I se părea că au trecut trei sute 
de ani de cînd se chinuia şi, văzînd că de nicăieri nu vine nici 
un ajutor, a început să geamă și să scrîșnească din dinți de du- 

rere. Nimeni nu-l asculta și nu-i auzea durerile, fiindcă toţi 
ardeau în chinuri. 

Deodată, însă, se făcu o lumină mare și îngerul Domnului 
apăru vesel și îl întreabă: „Cum te afli, frate?“. 

Monahul i-a răspuns: „Niciodată n-aș fi putut să cred că 
un înger poate minţi! Oare nu mi-ai promis că mă vei scoate de 
aici după trei ore? lată, au tracut mai mult de trei ore, căci am 
stat sute de ani în aceste chinuri groaznice!“. 

„De ce zici, frate, sute de ani?, a zis îngerul Domnului. 
O oră numai a trecut de cînd te-am părăsit și mai ai 
încă două ore de rămas aici“. „Două ore?, a strigat monahul cu 
groază. Este oare cu putinţă să fi trecut numai o oră pînă acum? 
Oh! Nu mai pot suporta această muncă, căci nu mai am putere. 
De se poate, scoate-mă de aici. Vreau să sufăr pe pămînt ani 
și sute de ani, ba chiar pînă în ziua Judecăţii de apoi, la venirea 
a doua a Domnului, Dumnezeului și Mîntuitorului nostru Iisus 
Hristos, numai, te rog, scoate-mă de aici! Fie-ţi milă de mine 
şi nu mă lăsa!“. Atunci îngerul a zis: „Dumnezeu, fiind Părin- 
tele îndurărilor şi al miîngiierii, Își arată bunătatea Sa cea fără 
margini asupra ta, dar tu să nu uiţi cele ce ai simţit și suferit 
și să povestești și altora cît de crude și necruțătoare sint 
muncile gheenei“ (Viața repausaților, București, 1890, p. 333). 

Faptul că sfinţii lui Dumnezeu, patriarhii, proorocii și 
drepții ce au trăit pînă la venirea Domnului nostru Iisus Hris- 
tos au fost legaţi și ţinuţi în iad împreună cu ceilalți osîndiţi, 
este adeverit de Sfîntul Epifanie al Ciprului, care zice: „Acolo, 
în iad, era Adam cel întîi zidit și întîi născut, mai dedesubt 
decît toţi osîndiţii cei de dedesubt. Acolo era Abel, cel dintii 
mort și întiiul drept păstor și chipul nedreptei junghieri a lui 
Hristos, Ziditorul marelui Chivot, adică al Bisericii Sale 
ceea ce pe toate neamurile cele ca niște fiare, din potopul pă- 
gînătăţii, prin porumbiţă, adică prin Duhul Sfînt, le-a mîntuit 
şi pe întunecatul corb din acesta l-a izgonit. 

Acolo era Avraam, Părintele și jertfitorul Domnului nos- 
tru lisus Hristos, cel ce prin cuţit fără de cuțit împreună şi 
prin moarte fără de moarte a jertfit lui Dumnezeu jertfă prea 
fericită. Acolo era legat Isaac cel de demult, care a fost legat sus 
de Avraam, spre închipuirea Domnului nostru lisus Hristos, 
Acolo era Iacob în iad, mîhnit jos, cel mai înainte mîhnit sus 
pentru Iosif. Acolo era Iosif cel ce a fost legat în temniţa din 
Egipt spre închipuirea Domnului nostru lisus Hristos, Stăpînu- 
lui Celui legat pentru noi. 

Acolo era Moise jos, întru cele întunecate, cel ce oarecînd 


PREDICI DUHOVNICEŞTI 385 


era în sicriaș, întru cele întunecate sus. Acolo era Daniel in groapă, 
în iad, cel ce oarecînd în groapa leilor era sus. Acolo era Ieremia 
ca în groapa tinei, în groapa iadului și a stricăciunii mortii. Acolo, 
în chitul iadului celui primitor a toată lumea, zăcea Iona, spre 
închipuirea lui Iisus Hristos Celui veșnic și mai înainte de veci. 
Încă mai era acolo și David, dumnezeiescul Părinte dintru 
care este Hristos după trup și, ce zic David? era acolo și însuși 
Sfîntul loan Botezătorul mai mare decît toți proorocii, care 
într-un pintece întunecat a propovăduit pe Hristos celor din 
iad ; îndoitul Mergător Înainte şi propovăduitor al celor vii şi 
al celor morţi, cel care din temniţele lui Irod s-a trimis în 
temnița morții cea a toată lumea și a iadului, adică a celor ce 
+ dormeau din vsac, drepţi și nedrepți“ (Cuvint la îngroparea 
` dumnezeiescului Trup al Domnului Dumnezeului şi Mântuito- 
rului nostru lisus Hristos, în Sfînta și Marea Sîmbătă, Vieţile 
sfinților pe luna martie, Mănăstirea Neamţ, 1813, p. 272). 


Iubiţi credincioși, 


Am făcut această însemnare ca să arăt că pogorirea Min- 
tuitorului în iad nu s-a făcut numai pentru cei păcătoşi, ci pen- 
tru toţi sfinţii lui Dumnezeu, care zăceau legaţi în iad din 
cauza păcatului nostru strămoșesc, prin care a intrat moartea în 
neamul omenesc. De asemenea, am adăugat aici puţine din multele 
mărturii ale Sfint=i şi dumnezeieştii Scripturi și ale altor cărți 
sfinte scrise de Sfinţii Părinţi, despre negrăitele şi nesuferitele 
chinuri ale iadului, de care totdeauna trebuie să ne aducem 
aminte, pentru a nu greşi înaintea Domnului. Căci zice Sfîntul 
Ioan Gură de Aur: „toţi cei ce cugetă la gheenă, nu vor intra 
în ea; și toți cei ce uită de gheenă, de ghesnă nu vor scăpa“ 
(Împărţirea de grîu, Cuvînt la Judecata de apoi, 1833, p. 11). 
AMIN ! i 


PREDICĂ 


'DESPRE DESĂVIRȘIREA OMULUI D 


r 

„Fiți, dar, voi desăvirșiți, precum 

și Tatăl vostru Cel din ceruri desă- 
virşit este“ (Matei 5, 48). 


Părinților, fraților şi iubiți credincioși, 


pre desăvirşirea omului pe pămînt. 

Era mai bine să tac, decît să vorbesc de cele ce mă 
covirşesc, dar mă tem de pedeapsa slugii leneșe care a ascuns 
talantul în pămînt (Matei 25, 25). Îmi amintesc și de învăţătura 
Sfintului Maxim Mărturisitorul. care zice: „Mulţi sîntem cei 
ce vorbim şi puţini cei ce facem, însă nimeni nu trebuie să strice 
cuvintul lui Dumnezeu pentru negrija proprie, ci să-și mărtu= 
risească neputința sa și să nu ascundă adevărul lui Dumnezeu. 
Aceasta ca nu cumva să ne facem vinovaţi pe lîngă călcarea po- 
runcilor şi de răstălmăcirea cuvîntului lui Dumnezeu“ (Filocalia, 
vol. 2, p. 114). De aceea, am luat îndrăzneală să vă vorbesc des- 
pre desăvirşirea omului, nu cu cele ale priceperii mele, ci tot cu 
mărturiile Sfinților Părinţi ai Bisericii dreptmăritoare. 

În ce constă desăvirsirea omului credincios în viața pămîn- 
tească? La această întrebare Sfintul Ioan Scărarul răspunde: „De- 
săvîrşirea sau nepătimirea este atunci cînd cel desăvirșit și-a 
făcut trupul nestricăcios şi şi-a înălțat mintea deasupra zidirii și 
„toate simțirile şi le-a supus minţii, iar sufletul şi l-a pus în faţa 
lui Dumnezeu“. Apoi adaugă: „Desăvirșirea este invierea sufle- 
tului înainte de cea a trupului, a doua treaptă după cea a înge- 

>" 

rilor în cunoștința cea desăvirșită a lui Dumnezeu“ (Filocalia, 
vol. 9, cap. 12, p. 418-419). 

„Desăvirşirea este starea de la început sau starea adevăratei 
naturi a omului, căci acea stare nu e o stare de închidere în 
sine, de limitare rigidă, ci de comunicare și de comuniune cu 
Dumnezeu, personal, şi cu semenii. Aceasta este o stare de 
liniște pentru că este una cu trăirea în Dumnezeu, în care omul 
are toate și certitudinea existenței eterne“ (Pr. prof. dr. D. Stă- 
niloae, Filocalia, vol. 4, nota 509. p. 313-314). 

Sfintul Simeon Noul Teolog arată că desăvirşirea este o 
a patra treaptă duhovnicească, zicînd: „La acestea se adaugă a 
patra treaptă și schimbare de vîrstă duhovnicească. Ea este a 
bătrînului și a celui albit la păr şi constă în ațintirea neabătută 
a privirii spre Dumnezeu, care este proprie celor desăvirșiţi“ 
(Filocalia, vol. 8, p. 538). 

Sfîntul Vasile cel Mare zice: „Cel ce s-a făcut iubitor de 
Dumnezeu și dorește să aibă cit de puţin nepătimirea Lui și 
poftește să guste din sfințenia Lui duhovnicească, din liniștea, 
din netulburarea şi blîndeţea Lui, precum și din veselia și bucu- 
ria ce se nasc din acestea, să se străduiască să-și depărteze 
gîndurile de la toată patima materială care-i tulbură sufletul, 
să privească cu och curat, neumbrit, la cele dumnezeiești și să 
se facă locaș nzsălurat al luminii de acolo. Omul desăvirşit este 
locaș al Bunului Dumnezeu, care dorește să cuprindă cît mai 
mult pe Dumnezeu“ (Filocalia, vol. 8, cap. 86, p. 189). 

Sfîntul Isaac Sirul spune despre nepătimire astfel: „Nepă- 
timirea nu înseamnă a nu mai simți patimile, ci a nu le mai 
primi“ (Filocalia, vol. 8, cap. 86, p. 189). Sfintul Diadoh zice: 
„nepătimirea nu înseamnă a nu fi războiți de demoni, căci pen- 
tru aceasta ar trebui, după Sfintul Apostol Pavel, să ieşim din 
lume (I Corinteni 5, 10), ci, fiind războiţi de ei, să fim şi să 
rămînem nebiruiți“ (Filocalia, vol. 8, p. 191). Sfintul Maxim 
Mărturisitorul zice : „Nepătimirea este starea pașnică a sufle- 
tului, datorită căreia e greu de mișcat spre păcat“ (Filocalia, 
vol. 8, cap. 86, p. 192). 

Sfinții Părinţi: mai arată că, prin „îndumnezeire“ (desăvîr- 

şire), încetează lucrarea naturii umane şi este înlocuită cu lu- 
crările dumnezeiești, atributele naturale fiind copleşite de slava 
dumnezeiască. Astfel, Sfintul Maxim Mărturisitorul spune: „,Su- 
fletul devine Dumnezeu, odihnindu-se, prin participarea la 
Harul dumnezeiesc, de toate lucrările sale mintale și sensibile, 
odihnind deodată cu sine toate lucrările naturale ale trupului 
care se îndumnezeiește împreună cu sufletul, în proporţie cu 
participavea lui la îndumnezeire. astfel încît atunci se va arăta 
numai Dumnezeu, atît prin suflet cît şi prin trup, atributele 
naturale fiind biruite de prisosința slavei“ (Pr. prof. dr. D. Stă- 
niloae, Tologia Morală Ortodoxă, vol. 3, p. 313). 

Omul drept în această viaţă nu este cu totul desăvirşit. Sfin- 
ţii Părinţi spun că „cei ce pătimesc, întinzîndu-se peste ei fără se 
se sature, urmăresc desăvirşirea fără sfîrşit, nedesăvirșită, ca 
una ce se ridică pururea peste sine însăşi prin adausurile ce se 
înalță neîncetat prin suișuri spre Bunul Dumnezeu“ (Filocalia, 
vol. 8; Sfîntul Efrem Sirul, cap. 87 p. 192-193). 

Sfintul Nil Sinaitul, arătind că sînt două desăvirșiri, zice: 
„Trebuie să înţelegem că sînt două desăvirșiri: una vremelnică 
şi alta veşnică“. Despre cea din urmă zice Apostolul Pavel: lar 
cînd va veni ceea ce este desăvîrșit, atunci va înceta ceea ce în 
parte este (I Corinteni 13, 10). Expresia: cînd va veni ceea ce este 
desăvirșit, înseamnă că aici, pe pămînt, nu putem cuprinde desă- 
virşirea dumnezeiască. Şi iarăşi, două desăvîrşiri cunoaște Sfîn- 
tul Apostol Pavel şi ştie pe acelaşi om desăviîrșit şi nedesăvîrșit. 
Pentru viaţa de față îl numește desăvirșit și față de acel cu 
adevărat desăvîrșit îl numeşte nedesăvirşit. De aceea zice: Nu 
pentru că am luat răsplata, ori că sînt desăvirşit (Filipeni 3. 12). Şi 
după puţin iar: Câţi sîntem desăvirșiţi, aceasta să cugetăm (Fili- 
peni 3, 15). 

Sfintul loan Scărarul zice: „Desăvirșirea celor desăvirșiţi 
este nedesăvîrşită“ (Filocalia, vol. 9, cap. 3, p. 419). De aseme- 
nea, şi Sfîntul Macarie cel Mare zice: „Nimeni nu ajunge de- 
săvirșit în veacul de acum, fiindcă atunci n-ar mai fi arvună 
ceea ce se dă aici“. Şi iarăşi: „Știu pe mulți și mă număr și 
eu printre aceștia, prin experienţă, şi știu bine că nimeni nu 
este desăvirșit aici;.ci chiar de ar ajunge.cu totul nematerial și 

aproape s-ar uni cu Bunul Dumnezeu, păcatul merge în urma 
lui şi niciodată nu piere cu desăvîrşire înainte de moarte“ 
(Filocalia, vol. 5, Cuv. 10, p. 227-228). 


Părinților, fraților şi iubiți credincioşi, 


Din cele ce am vorbit pînă aici, ați înțeles ce este desă- 
vîrşirea și că toată desăvirşirea omului în această viaţă, pe pă- 
mint, îşi are nedesăvirşirea ei. Însă cum se poate să fie cineva 
desăvirșit și, în același timp, să fie nedesăvirșit? 

Desăvirșirea oamenilor, mai cu seamă în fața Ziditorului 
nostru, este neînsemnată pentru că, oricît s-ar desăvîrși cineva, 
prin Darul Bunului Dumnezeu, în viața aceasta, el se află la 
început de desăvirșire și creștere în cele duhovnicești, deoarece 
omul drept și sfint, după ce a trecut din viața aceasta în veacul 
viitor, merge spre o desăvirşire mai înaltă, căci în veacul viitor, 
atît oamenii sfinți cît şi îngerii, merg dintr-o măsură de cu- 
noaștere a slavei lui Dumnezeu în alta, după mărturia care 
spune : Merge-vor din putere în putere (Psalm 83, 8; Filocalia, 
vol. 7, cap. 56-57, p. 339-340). 

Sfinţii lui Dumnezeu merg, crescind în slavă, pînă la 
măsura plinătăţii lui Hristos, după cum arată Sfintul Apostol Pa- 
vel (Efeseni 4, 13). Astfel stînd lucrurile, trebuie să înțelegem clar 
că desăvîrșirea omului în viața de acum își are nedesăvirșirea 
ei, deoarece cel desăvirșit neîncetat însetează după mai multă 
desăvîrșire, fiindcă cei nepătimitori se întind spre vîrful cel do- 
rit al altor desăviîrşiri, fără să se sature și prin aceasta ei fac 
desăvîrșirea lor nedesăvîrșită, deoarece bunătăţile cele veşnice, 
după cum am zis, nu au hotar. i 

Omul duhovnicesc se desăvîrşeşte în veacul de acum pe 
măsura puterii omenești, iar față de oceanul fără margini al 
desăvîrşirii lui Dumnezeu el este la început de desăvirșire, 
fiindcă niciodată nu poate cuprinde pe deplin nemărginirea de- 
săvirșirii (Filocalia, vol. 9, Cuv .29, p. 419). Iată pentru care 
pricină și Sfintul Apostol Pavel zice că desăvirşirea noastră este 
în ceruri (| Corinteni 13, 10; Evrei 11, 40; 12, 23). 

Oare, desăvîrșirea omului pe pămînt este obligatorie tutu- 

ror? La această întrebare vom răspunde, aducîndu-ne aminte 
de cuvintele Miîntuitorului nostru lisus Hristos spuse tinărului 
bogat, care L-a întrebat ce să facă pentru a moșteni viața de 
veci: De vrei să intri în viață, păzeşte poruncile... lar de vrei 
să fii desăvîrșit, du-te, vinde-ţi averile tale şi le dă săracilor, 
„după aceea, vino şi urmează-Mi Mie (Matei 19, 17 şi 21). 

De aici se înţelege clar că porunca Mintuitorului pentru 
desăvirşire nu este obligatorie, ci este lăsată la voia liberă a 
omului. lar în alt loc a zis: Eu am venit ca viaţă să aibă și mai 
mult să aibă (loan 10, 10), adică cel ce vrea să se mintuiască, să 
păzească poruncile lui Dumnezeu, iar cel ce voiește să aibă mai 
multă viață, adică să tie desăvirșit, trebuie să părăsească toate ale 
lumii şi să urmeze lui Hristos, cu multă răbdare şi lepădare de 
sine, pînă la sfîrșit. Deci, a se sui cineva la treapta înaltă a de- 
săvîrșirii, rămîne Ja voia lui (Kiriacodromion, p. 339). % 

Faptul că desăvirșirea este lăsată la voia omului este arătat 
de Sfintul Grigorie Teologul, căci el zice: „Al puterii noastre 
de lege, unele aduc nevoie calor ce li se poruncește care de nu 
vor fi părăsite, pricinuiește primejdie. Iar altele nu au nevoie, 
ci voinţă, care celor ce le vor păzi, pricinuiește cinste și răsplă- 
tire, iar celor ce nu le vor păzi, nici un fel de primejdie. Pre- 
cum cel ce nu este vrednic de muncă, nu s-a făcut îndată și 
vrednic de laudă; într-acast chip, nici cel ce nu este vrednic de 
laudă, nu s-a făcut îndată vrednic de muncă“ (Kiriacodromion, 
p. 339-340). 

Prin ce virtute ajunge omul la desăvirșire şi care sînt vir- 
tuţile celor desăvirșiți? Sfîntul Grigorie Palama zice: „Virtutea 
rugăciunii efectuează taina unirii noastre cu Bunui Dumnezeu, 
căci rugăciunea este legătura făpturilor raţionale cu Făcătorul, 
dar unirea cu Dumnezeu, adică desăvirşirea, este mai presus de 
rugăciunea curată. Ea înseamnă dragoste desăvirșită și aceasta 
nu o are omul de la sine, ci vine de la Dumnezeu“. 

Așadar, dragostea desăvirșită către Dumnezeu este teme- 
lia celor desăvirșiţi. Nimeni nu ajunge însă la această dragoste 
decit prin curăţia deplină de patimi şi mai ales prin rugăciunea 
curată. Acest lucru îl arată Sfintul Maxim Mărturisitorul, zi- 
cînd: „Toate virtuțile ajută minţii, să. ajungă la, dragoșiea lui 

Dumnezeu, dar mai mult decit toate rugăciunea curată, căci 
prin aceasta, zburînd spre Bunul Dumnezeu, iese afară din toate 
cele ce sînt“ (Filocalia, vol. 7, p. 246). Virtutea rugăciunii ajută 
foarte mult omului să cîştige dragostea de Dumnezeu, iar dra- 
gostea este „desăvirșirea“. Sfintul Isaac Sirul, arătînd că prin 

' rugăciune omul cîştigă dragoste de Dumnezeu, zice că „dragos- 
tea este din rugăciune“. 

Care sint semnele prin care se cunosc pe sine și sînt cu- 
noscuţi de oameni cei ce au ajuns la desăvîrșire? 

La această întrebare Sfintul Isaac Sirul răspunde astfel: 
„Celor ce au ajuns la desăvirșire le este aceasta: de vor fi 
predaţi de zece ori pe zì arderii pentru dragostea oamenilor, 
nu se vor sătura, precum a zis Moise către Dumnezau: De le 
ierți lor păcatul, iartă-l; iar de nu, şterge-mă și pe mine din 
cartea în care m-ai scris (leșirea 32, 32). De asemenea, Sfîntul 
Apostol Pavel zice: M-aș ruga să fiu anatema de la Hristos pen- 
tru fraţii mei (Romani 9, 3; Filocalia, vol. 10, Cuv. 81, p. 395). 

Deci primul semn al celor desăvirșiţi este să aibă dragoste 
desăvîrșită către Dumnezeu şi către oameni, după cuvintul: 
Cine iubește pe Dumnezeu, acela iubește și pe aproapele său 
(loan 4, 21). Al doilea semn al celor desăvirșiţi este acela de a 
iubi deopotrivă pe toți oamenii, atît pe dușmani cît și pe prie- 
teni (Matei 5, 44; Luca 10, 37). Alt semn al celor desăvirșiţi este 
de a-și pune sufletul pentru alții (II Corinteni 12, 15; I Tesalo- 
niceni 2, 8). Alt samn ale celor desăvirșiți, este de a ști să-și 
stăpînească cu desăvirșire limba (Iacov 3, 2). Alt semn al celor 
desăvirșiţi este de a nu se încrede niciodată în puterea lor du- 
hovnicească (lov 9, 20; Filipeni 3, 12). 

Alt semn al celor desăviîrșiți este de a nu mai avea frică de 
moarte, deoarece dragostea scoate afară frica (I Ioan 4, 18). 
Apoi să aibă desăvirşită smerenie și să se socotească pe sine cei 
mai păcătoşi (Luca 17, 10; I Timotei 1, 15; I Corinteni 15, 9; 
Tov 22, 29). Alt semn al celor desăvirşiţi este de a avea în ei roa- 
dele Duhului Sfint, care sînt: dragostea, bucuria, pacea, înde- 
lunga răbdare şi celelalte toate (Galateni 5, 22). 

Acestea și încă multe altele sînt semnele celor ce, cu darul 
lui Dumnezeu, au ajuns în viața aceasta la desăvirșire, atit cît 
este cu putinţă firii omenești. 


Părinților, fraţilor și iubiţi credincioși, 


Cu mila și ajutorul Preabunului Dumnezeu am insemnat 
aici cîte ceva despre virtutea cea prea înaltă a desăvirşirii omu- 
lui. Este adevărat că pe cei desăvirșiţi îi cunoaște numai Bunul 
Dumnezeu, Atotţiitorul și plinitorul inimilor. 

Cele scrise aici nu sînt din vreo iscusință proprie, căci eu 
cu totul sînt păcătos și sărac de orice cunoștință și faptă bună, 
ci sînt din mărturiile Sfintei Scripturi precum şi ale Sfinţilor 
Părinţi, 

Astfel, închei acest smerit și prost cuvint și, vă rog pe toţi să 
nu mă uiiaţi la sfintele rugăciuni pe mine cel leneș și nelucrător, 
care am îndrăznit a zugrăvi apă pe pereți cu care nu-mi pot po- 
toli setea duhovnicească, lipsit fiind cu totul de lucrarea celor 
arătate prin cuvînt și prin scris. AMIN ! 


CUVINTE DESPRE TRECEREA 
DE LA VIAȚĂ LA VIAȚĂ 


„Bucură-te, ceea ce eşti plină de har, Marie, 


Domnul este cu Tine“ (Luca 1, 28). 


NISA EN 

DIN VIAȚA PĂRINTELUI NOSTRU STAREȚ 
PROTOSINGHELUL IOANICHIE MOROI 
MANASTIREA SIHĂSTRIA 


Părintele stareţ al Mănăstirii Sihăstria, Protosinghelul Ioa- 
nichie Moroi, era venit din Sfintul Munte Athos, unde a 
petrecut mai mulţi ani. Înainte de anul 1900 a venit la 
Sfînta Mănăstire Neamţ, unde i s-a dat ascultarea de paracli- 
sier, fiind numai monah. Era un călugăr foarte evlavios în 
ascultarea lui. Nu dormea niciodată pînă la Utrenie, care se 
făcea la miezul nopţii. Își aprindea candela și o luminare și 
citea la Psaltire pină cînd trebuia să se ducă să ia blagoslovenie 
de la starețul mănăstirii pentru a toca de Utrenie și a deștepta 
părinţii și frații la rugăciune. Voi relata o întîmplare din viața 
lui petrecută pe cînd era în Sfînta Mănăstire Neamţ. 

În anul 1907 a murit un monah bătrîn, care avea mai mult 
de 99 de ani. Acesta nu auzea bine, iar cînd venea Ja slujbele bi- 
sericii stătea lingă mormîntul Sfîntului Paisie, care se află în bise- 
rica mare pină astăzi, și foarte adesea plingea pentru că nu auzea 
slujba din biserică. Chilia lui era departe de biserică. Într-o zi 
a venit vestea că monahul Dometie cel surd a murit şi, ducîn- 
du-se unii călugări l-au găsit mort în genunchi cu fața la sfintele 
icoane și l-au anunțat pe stareţ. Starețul a spus marelui ecle- 
siarh să aibă grijă de toate. Eclesiarhul a trimis cîțiva călugări 
să-l aducă în biserică, pentru că așa este rînduiala la călugări, 
adică după moarte să stea trei zile în pridvorul bisericii. De 
este preot, trebuie să stea în biserică, iar călugării să citească 
Psaltirea lîngă sicriul lui trei zile și trei nopţi. Cind s-au dus 
călugării să-l aducă în biserică, au văzut că era foarte sărac, 
neavînd decît o haină veche şi ruptă cu care era îmbrăcat. Mo- 

nahii au adus haine şi l-au îmbrăcat, l-au pus pe năsălie și l-au 
adus în biserică, punindu-l în pridvor. Eclesiarhul a adus marea 
schimă zu care se acoperă mortul pină la înmormiîntare şi a 
pus-o pe el. Apoi, ştiind că monahul Ioanichie citeşte mult la 
Psaltire și fiindcă era seară, i-a zis: „Tu, Ioanichie, știu că nu 
dormi și citeşti la Psaltire pînă la Utrenie. Deci, pină voi rindui 
pe alţii să vină aici, citește tu“. Părintele Ioanichie a zis: „Bla- 
gosloviţi să citesc !“ și a rămas în pridvor ca să citească la 
Psaltire. 

Rămînînd numai el și mortul, pe la ora 9 seara, monahul 
Dometie, cel mort de curînd, a ridicat un picior în sus, așa cum 
era în sicriu. Părintele Ioanichie s-a dus și a apăsat pe genunchi, 
dînd piciorul mortului la loc și citea în continuare la Psaltire. 
După o oră, însă, mortul a ridicat și celălalt picior în sus. Atunci 
Ioanichie s-a speriat şi a început a întreba pe mort: „Părinte 
Dometie, ai înviat? Dacă ai înviat, spune-mi, pentru că cu te 
pomenesc la morți“. N-a auzit nici un răspuns. Atunci părintele 
Ioanichie, crezind că a înviat şi nu poate vorbi pentru că era 
acoperit cu camilafca, a dezlegat capetele de la camilafcă, i-a 
descoperit faţa și iar l-a întrebat: „Părinte Dometie, ești viu?'. 
Iar bătrînul Domeiie a căscat gura și a ţinut-o deschisă timp de 
un sfert de oră. Atunci a ieșit din gura lui o mireasmă foarte 
plăcută care a umplut biserica şi, fiind uşile bisericii deschise, 
mireasma s-a răspîndit prin toată mănăstirea. Părintele loani- 
chie a mai citit încă la Psaltire şi după o oră s-a dus să ia bla- 
goslovenie pentru a toca, deoarece se apropia Utrenia. Cînd au 
început pe la ora 11 noaptea să vină călugării la biserică au 
simțit acea bună mireasmă și se întrebau de unde ar putea fi. 
Părintele Ioanichie, după ce a tocat și a tras clopotele 
de Utrenie, a venit la biserică și toți îl întrebau dacă ştie ceva 
despre această bună mireasmă. El le-a zis că știe și că după 
slujba Utreniei le va spune. Astfel, după ce s-a terminat slujba 
Utreniei, pe la ora două după miezul nopții, fiind toţi în bi- 
serică le-a spus că mireasma ieşea din gura lui Dometie cel 
mort, precum și toate cele ce s-au întîmplat în timp ce citea la 
Psaltire. 2 disie 

Călugării, auzind acestea, au dat slavă lui Dumnezeu 
şi şi-au adus fiecare de la chilii Psaltirea, adunîndu-se cu toții 
lîngă sicriul părintelui Dometie. După ce terminau catismele de 
citit nu mai ziceau: „Dumnezeu să te ierte, părinte Dometie', 
după cum este obiceiul, ci „Cuvioase Părinte Dometie, roagă-te 
lui Dumnezeu pentru noi“. Cînd a sosit ziua înmormîntării lui, 

starețul mănăstirii, Narcis Crețulescu, a dat poruncă să se îm- 
brace în veșminte toți preoţii și diaconii din Mănăstirea Neamţ, 
care erau atunci. Cînd au pecetluit groapa, iarăși a ieşit din gura 
prea fericitului monah o mireasmă și cu toţii au plins și slăveau 
pe Dumnezeu care preamăreşte pe cei smeriți și nebăgaţi în 
seamă în această lume. 

Iată și o altă întîmplare din viaţa vestitului stareț Ioanichie 
Moroi. Ne povesteau părinţii că în anul 1924, cînd s-a îndreptat 
calendarul vechi, aici, la Mănăstirea Sihăstria, s-a mai ținut după 
calendarul vechi încă aproape doi ani. Atunci a fost chemat pă- 
rintele Ioanichie la Mănăstirea Neamţ. Starețul mănăstirii, Prea 
Sfinţitul Nicodim, a zis părintelui Ioanichie: „De ce nu asculți 
de Biserică și de Sfîntul Sinod și încă mai ţii după calendarul 
vechi care s-a îndreptat cu aprobarea tuturor bisericilor? Dacă 
nu asculți veţi fi caterisiți și vom închide mănăstirea voastră“. 
Atunci starețul Ioanichie a zis către Prea Sfinţitul Nicodim: 
„Noi ne temem să nu fie păcat dacă ţinem pe nou. Vă rog să-mi 
daţi voie să țin post patruzeci de zile, ca să ne arate Dumnezeu 
cum este mai bine“. 

După ce i-a dat binzcuvintare, starețul Ioanichie a: 
venit trist la Sihăstria. La masa de seară a zis către toți 
părinţii și fraţii: „Eu de miine voi intra în chilia mea și bleste- 
mat şi neiertat să fie acela care va intra în chilia mea pînă la 
patruzeci de zile“. Călugării s-au întristat şi nu au zis nimic, iar 
unii au început să plîngă. Astfel, părintele stareţ a doua zi a 
încuiat ușa de la sală și cea de la chilie și și-a luat la el numai 
Psaltirea, o Cruce şi un epitrahil. Părinţii mergeau la slujbele 
bisericii şi apoi, cu sfatul economului, mergeau la ascultările lor. 

După ce au trecut vreo zece zile, unul din ei a zis: „Fraţilor, 
părintele stareț nu a mai ieșit din chilie“. Se duceau pe la fe- 
reastra care era acoperită cu un covor și ziceau: „Părinte stareț, 
blagosloveşte'““, dar nu primeau nici un răspuns. După ce au tre- 
cut două săptămîni şi apoi încă una, văzînd că nu se mai aude: 
nimic de la el, toți au socotit că a murit de atita post. Nimeni. 
însă nu îndrăznea să-i deschidă uşa pentru că se temeau de bles- 
temul pus de stareţ. Un diacon cu numele Glicherie, care era 
de mic crescut în această mănăstire, a zis: „Eu am să deschid 
uşa. Starețul trebuie să fi murit, deoarece sînt trei săptămini și 
două zile de cind a intrat în chilie și nu se mai aude nici un 
semn de viață dinăuntru. Aducînd o țapină, s-a dus la ușa lui și 
după ce a strigat de mai multe ori, văzind că nu i se răspunde, a 
zis către părinţii care se adunaseră acolo: „Blagosloviţi să deschid 
ușa“. Nimeni nu a zis „Domnul“, căci se temeau de blestem. 

Atunci el a băgat colţul țapinei sub ușă, săltînd-o în sus şi a 
scos-o din belciuge. Apoi a dat ușa la o parte și a zis către pä- 
rinții care erau acolo: „Blagosloviţi să deschid și ușa chiliei“, 
Din nou nimeni nu a zis nimic. După ce a strigat de trei ori: 
„Părinte stareţ, blagoslovește să deschid ușa“ și a văzut că nu 
primește nici un răspuns, a băgat ţapina dedesubt și a scos și 
a doua uşă. După ce au dat-o la o parte, au tăbărît cu toţi în 
chilie. 

Starețul era jos cu Psaltirea la cap și nu se mișca deloc. 
Unul din ei a zis: „A murit stareţul“ și au început toți să plingă. 
Un altui, uitîndu-se mai atent la el, a zis: „Nu a murit. Uite că 
mișcă ochii și se uită la noi“. Dacă au văzut că este viu, un preot 
a zis: „Hai să-l împărtășim ca să nu moară neîmpărtășit“. Deci, 
s-au dus la biserică și au adus Prea Curatele Taine. Cu coada 
lingurii preotul i-a descleștat gura, apoi a pus în linguriţă o 
părticică din Prea Curatele Taine și puţin vin și, deschizindu-i 
gura mai bine, l-a împărtăşit. După aceea i-a citit mulţumirea 
și l-au ridicat, rezemîndu-l de niște perne. Starețul nu putea să 
vorbească deloc și au stat astfel lingă el pînă a doua zi. Au în- 
ceput să-i dea cîte o linguriţă de apă caldă și cîte o fărîmitură 
de piine pe care le înghițea, și după cîteva zile a început să 
meargă pe picioarele lui,nu prea mult însă „căci era foarte slăbit, 

După o săptămînă s-a sculat singur și încet, încet, spriji- 
nit de părinţi, a venit pină la biserică, iar apoi a venit la tra- 
peză, aşezîndu-se la locul lui din capul mesei. Cu glas stins a 
zis: „Mai întîi zic: Dumnezeu să-l ierte pe cel ce a deschis ușa 
și a intrat la mine, căci eu nu mai aveam putere nici să mă ri- 
dic de jos, nici să mai deschid ușa“. Apoi, le-a spus : „Părinților 
şi fraţilor, mari ispite şi încercări am avut de la draci. Într-o 
noapte au venit la mine patru draci cu o tocilă și ascu- 
țeau niște săbii de foc, iar unul din ei a zis: Hai să tăiem pe acest 
călugăr, că vrea să se facă sfînt. Venind la urechea mea, a zis: 
Cine ţi-a spus ție că astăzi se mai fac sfinți? lar eu i-am 
zis: Dar fie cine ţi-a spus că nu se mai fac? Dumnezeu este 
același și azi ca întotdeauna. Atunci a pierit acea nălucire, dar 
a rămas în chilie un fum tare înecăcios. Am mai avut şi alte 
năluciri pe care nu mai am vreme a le povesti. Ştiu că pînă la 
10-12 zile am mai putut citi la Psaltire, iar pe urmă nu mai ve- 
deam literele şi am început a zice Psalmul 50 și rugăciunea 
Doamne, lisuse... Acum cîteva zile, într-o noapte, s-a ridicat 
acoperişul chiliei şi se vedeau stelele cerului şi dintre stele au 
apărut trei lumini, care veneau spre mine. Erau trei episcopi 
care străluceau ca soarele şi unul dintre ei a zis: Ioanichie, de 

ce te chinuiești așa? Ascultarea este mai mare decit jertfa... 
Fă ascultare de conducătorii Bisericii și îndreaptă calendarul. 
Calendarul nu este o dogmă, ci un ceas al vremii, care poate 
să se schimbe, fără să aducă vreo schimbare dogmelor dreptei 
credinţe. Și după ce au zis aceasta, m-au binecuvîntat și s-au 
depărtat pînă cînd nu s-au mai văzut“. Apoi a zis: „De miine 
schimbaţi zăloaga la cărțile bisericii, la Octoih, la Minei, 
la Proloage, la Apostol și la Evanghelie cu 13 zile înainte, așa 
cum ține toată Biserica noastră Ortodoxă“. De atunci și Mănăs- 
tirea Sihăstria a intrat sub ascultarea Bisericii Ortodoxe Ro- 
mâne. Această întîmplare adevărată mi-a spus-o fratele meu, 
monahul Gherasim, care era atunci cu ascultarea de eclesiarh. 

În sfirșit, voi mai adăuga o minune din viaţa fericitului 
stareț Ioanichie. Era bolnav și cu un ochi scos de un bandit 
ce se numea Baltă. Acesta l-a lovit cu bocancii, l-a trîntit jos 
și l-a lovit în cap, iar a doua zi, din cauza loviturilor, i s-a 
scurs ochiul drept. Bietul stareţ a zăcut cîțiva ani la pat, dar în 
toată vremea se ruga şi citea la Psaltire numai cu un ochi și 
ne spunea: „Dragii mei, Dumnezeu a rînduit ca lumina toată 
din ochiul drept să vină în cel sting. astfel încît văd tare bine, 
de parcă aș avea amindoi ochii”. 

Într-o sîmbătă ne-am adunat cîțiva părinţi în chilia lui. 
Cum stătea cu epitrahilul pe grumaz și cu Psaltirea în față a 
zis către noi de trei ori: „Marți mă duc la Tata“. Marţi pe la 
amiază, fiind mai mulţi la tăiat lemne, a venit în grabă părin- 
tele Ioil și a zis: „Părinților, părintele nostru stareţ s-a dus 
la Tata, aşa cum a zis sîmbătă. Starețul mi-a zis mie: Toile, du-te 
puțin la chilie că vreau să mă odihnesc puţin. Așa cum era cu 
epitrahilul pe piept, s-a culcat. Nu după mult timp m-am dus 
în chilia lui şi, văzîndu-l], am zis: Părinte stareţ, dormi? Cind 
m-am dus ca să iau epitrahilul, am înţeles că deja adormise 
somnul de veci“. Era 5 septembrie anul 1945, cu trei zile înainte 
de hramui mănăstirii noastre. 

Am însemnat acestea cu scopul de a arăta că părintele 
nostru stareț a avut o viaţă duhovnicească deosebită și și-a cu- 
noscut sfîrșitul cu trei zile mai înainte de ceasul morții. 


ONE) ( DE 


400 -> "“URCUȘ SPRE INVIERE 


== pam 


Ei situa tau: 
DIN VIAȚA MONAHULUI VALERIE RUȘTIORU 
MANASTIREA SIHĂSTRIA 


Cu acest părinte am fost împreună ciobani la oile mănăs- 
tirii. Îmbolnăvindu-se, s-a coborit de pe munte și făcea ascultare 
în mănăstire, ocupîndu-se cu cele necesare pentru parastase. Era 
foarte milostiv, iar cînd veneau săracii pe la el, dacă nu avea 
altceva, le dădea grîu de pomană și uneori chiar coliva care se 
punea pentru morţi. După cîțiva ani a slăbit și mai mult și a 
simțit că i-a venit ceasul să plece din lumea aceasta. Într-o zi, 
cînd să termin Sfînta Liturghie, a venit un călugăr și mi-a zis: 
„Părintele Valerie este pe moarte și vă roagă să veniţi să-l îm- 
părtăşiţi“. Imediat ce am terminat slujba, am luat Sfintul Potir 
și linguriţa, iar un părinte cu un sfeșnic aprins mergea înaintea 
Sfintelor Taine. Am mers la chilia lui care nu era departe de 
biserică. 

Cînd am intrat la el, foarte s-a bucurat. Era mărturisit 
numai cu o zi mai înainte. Eu i-am zis: „Părinte Valerie, am 
venit cu Sfintele Taine ca să te împărtășesc“. Iar el a zis: „Bine 
că ați venit“ și apoi, arătînd cu mîna spre răsărit, a zis: „Uite 
ce munte frumos cu flori şi iarbă verde și, iată, acolo niște păs- 
tori cu o turmă de oi albe care mă cheamă să vin la ei“, Eu i-am 
spus: „Și nu te duci la ei“?, iar el a zis: „Sînt descălțat la un 
picior și nu pot acum“. Am rostit rugăciunea „Cred Doamne și 
mărturisesc...““, și am luat linguriţa cu Prea Curatele Taine ca să 
o duc la gura lui. El se uita cind la linguriţă, cînd la cei ce-l 
chemau și, după ce l-am împărtăşit, uitîndu-se mereu către ră- 
sărit unde a spus că sînt acei păstori cu oi albe, a zis: „lerta- 
ți-mă, iubiții mei părinţi!“. Astfel a închis ochii și s-a dus la 
Domnul. Dumnezeu să-l ierte că era un om blînd și milostiv 
și cu mare îrică de Dumnezeu. 


DIN VIAȚA PĂRINTELUI VENIAMIN IORGA 
MANASTIREA SIHĂSTRIA 


Acest cuvios părinte, cînd a plecat la Sfinta Mănăstire, 
fiind foarte evlavios, nu a vrut să mai corespondeze cu nimeni 
din ruderiile lui şi pînă la moarte nimeni nu a ştiut în ce loc 
se află și dacă mai trăiește. Eu, nevrednicul, i-am fost duhov- 
nic şi numai cu cîteva zile mai înainte de a muri, mi-a spus 

de unde este, dar m-a rugat să nu spun nimănui. Cînd s-a apro- 
piat vremea să se ducă la Domnul, m-a chemat și l-am măr- 
turisit, apoi l-am împărtășit cu Sfintele și Prea Curatele Taine. 
Avea 87 de ani. Văzind că a slăbit, a chemat cîțiva părinți ca 
să-i vadă și să-şi ia rămas bun de la ei. Cînd părinții s-au 
adunat în chilia lui, el le-a mulțumit cu mare dragoste că au 
venit să-l vadă și le-a zis: „lubiții mei părinţi, nu mor azi, ci 
miine la ora zece și dacă voiţi să mai veniţi atunci, ne vom 
vedea pentru ultima oară în această viaţă“. Părinţii au luat 
blagoslovenie şi au plecat. 

A doua zi am venit pe la ora nouă mai mulți părinţi, iar 
el a zis: „Jubiţii mei părinți, rugaţi-vă pentru mine că durerile 
morții m-au înconjurat!“. Se vedea cum căsca gura și mișca 
limba, rugîndu-se. Apoi, a întors capul spre dreapta și privea 
în sus, zicînd: „„lertați-mă, iubiții mei părinți şi fraţi“ și și-a 
dat duhul. Cînd ne-am uitat la ceasul care era pe masă, era 
exact ora zece. 

Acest fericit bătrin avea mare evlavie la Maica Dom- 
nului. Adesea o pomenea în rugăciunile lui şi zicea: „Maica 
Domnului este floare fără umbră“. Era foarte smerit și din 
gura lui nu am auzit niciodată vreun cuvint deșert. Într-o vre- 
me a fost dat de ascultare la schitul Sihla şi, mergind o dată 
pe acolo, am zis către el: „Părinte Veniamin, cred că aici ai să 
sporești mai mult în lucrarea minţii“, fiindcă știam că foarte 
mult stăruia în rugăciunea minţii. lar el a zis: „Părintele. meu, 
măgarul, oriunde l-ai duce, este tot măgar“. Nu suferea ca 
cineva să-l laude. Părintele Veniamin a făcut mulţi ani ascul- 
tare la via Schitului Prodromul-Athos din satul Țifești-Vrancea 
cu un mare călugăr duhovnicesc, Evghenie Dumitrescu. După 
o vreme a venit la schitul Bucium-lași. 

Mitropolitul Iustin îl iubea mult pe părintele Veniamin 
pentru smerenia lui, Odată i-a zis: „Părinte Veniamin, iată că 
v-am făcut aici case bune ca să locuiţi în ele“. Iar bătrinul a 
răspuns : „Înalt Prea Sfinţite, acestea sînt pentru generaţiile 
viitoare. Eu vă rog să-mi daţi voie să merg la Sihăstria ca să 
mor acolo într-o chilie mică, sau într-un bordei, că nu sînt 
vrednic de palate și case mari“ 

Aşa s-a şi întîmplat. Că, după ce a venit aici, a primit o 
chilie mică în care nu avea decit un scaun și cîteva icoane. Acolo 
à și adorinit în Domnul. Am însemnat cîteva cuvinte și despre 
acest fericit bătrin, pe care eu nevrednicul îl aveam la mare evla- 
vie, căci de la spovedanie i-am cunoscut viaţa lui curată „şi pust- 
nicească. 

DIN VIAȚA CUVIOSULUI PĂRINTE PAISIE OLARU 
MANASTIREA SIHASTRIA 


Cuviosul Părintele nostru Paisie, care a fost peste patruzeci 
“de ani duhovnicul obștii Mănăstirii Sihăstria și a mii de credin- 
cioși din toată țara, era părinte duhovnicesc și al părinților şi 
fraților mei din satul natal. Vasile, fratele meu cel mai mare, 
care a piecat primul din familia noastră la mănăstire, i-a fost 
ucenic cinci ani înainte de a pleca în armată. Acestui minunat 
părinte Paisie, i-am fost şi eu ucenic încă din anul 1923, cînd 
eram cu oile lingă schitul Cozancea din comuna Sulița-Botaşani. 
El ne-a povățuit pe calea cza bună și ne-a sfătuit să plecăm la 
mănăstire, atît pe noi cei patru fraţi, cît și pe sora noastră care 
a plecat la Mănăstirea Agafton de la vîrsta de 11 ani. Părintele 
Paisie a intrat în Sfînta Mănăstire Cozancea încă din anul 1920, 
cînd a venit din război. De loc era dintr-o comună din judeţul 
Botoșani cu numele Stroieşti. De mic copil l-am cunoscut a fi 
un om blînd, căutindu-și liniştea şi pacea cu toţi. În Mănăstirea 
Cozancea era viață de sine și fiecare avea grijă de chilia lui. 
Cînd se îmbolnăvea cineva, numai părintele Paisie, ca o mamă 
bună, îngrijea pe toţi cei bolnavi şi neputincioşi. ta 

Părintele Paisie era și foarte milostiv. Cînd primea ceva d 
la biserică, stătea în pridvor şi împărțea totul la săraci, la străini 
și la văduve. Cei săraci și necăjiţi, cînd se termina slujba la 
sfinta biserică, îi ieșeau înainte, ştiind că le dă tot ce avea.. . fai 

Cînd eram militar și mai aveam cîteva luni pînă la eliberare, 
am stat la el în concediu şi l-am ajutat la lucru, deoarece cons- 
truia o casă nouă cu paraclis. Aici avea de ucenic pe un unchi 
al meu, părintele Ghenadie, un om al lui Dumnezeu, care toată 
viaţa a fost cioban la oi și nu s-a căsătorit, iar la bătrînețe s-a 
retras la Sfinta Mănăstire Cozancea. Părintele Paisie, cînd a 
văzut că termin concediul și trebuia să mă întorc la regiment, 
m-a luat de-o parte și mi-a zis: „Spune-mi, frate Constantine, 
dacă te eliberezi din armată nu vii aici la. mine?“, la care eu 
i-am răspuns: „Prea Cuvioase Părinte, nu vreau să te mint. Eu 
sînt legat sufleteşie de Mănăstirea Sihăstria, unde m-am dus 
întîi și unde frații mei au adormit în Domnul. Aici la Cozancea 
este prea aproape de satul meu și aş vrea să fiu mai străin şi 
necunoscut de cei din satul meu şi de rudeniile mele. Astfel. că, 
după eliberarea mea, mă voi întoarce tot la:.Sihăstria“. El, au» 
zind, a lăcrimat şi a zis „Eu am nădăjduit că voi avea un uce- 

ale 
nic din familia voastră, dar dacă nu ai de gînd să vii aici după 
armată, ətunci şi eu, nu după multă vreme, voi. merge la Mă- 
năstirea Sihăstria“. Apoi a zis: „Dacă pleci acum, merg și eu 
să te conduc pînă la marginea pădurii“. Luîndu-și un toiag în 
mînă, am mers împreună pînă la marginea pădurii, de unde se 
vedeau cîmpiile şi deaturile spre satul meu. Atunci el a zis cu 
lacrimi în ochi: „Hai să facem un jurămint. Să facem mai întîi 
„trei metanii“. După ce am făcut trei metanii amindoi, el a zis: 
„Prea Sfintă Treime, Dumnezeul nostru, pentru rugăciunile 
Preasfintei Născătoare de Dumnezeu și ale tuturor sfin- 
ților Tăi, rînduiește ca, de va muri fratele Constantin înaintea 
mea, să fiu eu la capul lui, iar de voi muri eu mai înainte, să fie 
el la capul meu!'“. După aceea, cu multe lacrimi, ne-am luat 
rămas bun unul de la altul. Această despărțire a noastră s-a în- 
tîmplat în vara anului 1935. 2 
Prin anul 1948, eu fiind stareţ în Mănăstirea Sihăstria, 
mi-a scris o scrisoare prin care m-a rugat să mijlocesc la Sfinta 
Mitropolie pentru a aproba să vină împreună cu părintele 
Chiril, un ucenic a lui, la Mănăstirea Sihăstria. M-am dus cu 
bucurie la Mitropolie, la Prea Sfinţitul Valerie Moglan, 
care le-a aprobat la amîndoi să vină la Mănăstirea Sihăstria. 
Astfel, în toamna anului 1948 au venit amindoi în obştea noastră. 
Peste un an de zile eu am fost chemat la Sfîntul Sinod la 
Bucureşti de Prea Fericitul Patriarh Justinian Marina, care mi-a 
spus să iau în grabă 30 de călugări și să mă duc la Mănăstirea 
Slatina, care rămăsese atunci numai cu cîțiva călugări, iar statul 
avea intenţia de a o transforma în spital. Întorcindu-mă de la 
București, am spus părinţilor și fraţilor ordinul Sfintei Patriar- 
hii. La aceste cuvinte, părintele Paisie și părintele Chiril au 
zis: „Mergem și noi la Sfînta Mănăstire Slatina“. Părintele Paisie, 
duhovnicui nostru, mergînd cu noi la Mănăstirea Slatina, ne-a 
fost de mare folos, deoarece acolo veneau zilnic zeci de credin» 
cioși. Sfinţia sa, Dumnezeu să-l ierte, spovedea zi şi noapte , iar 
poporul, aflîndu-l așa blind, cu mare dragoste îl asculta. Patriar- 
hul Justinian ne-a dat în grijă șase mănăstiri de călugări și două 
de maici: Mănăstirea Rișca și Vatra Moldoviței. A dat ordin scris, 
ca în toate să punem rînduiala canonică și tipiconală a Stintei 
Mănăstiri Sihăstria. Apoi, am scos mîncarea de carne, am pus 
Utrenia la miezul nopţii, am pus duhovnici de la noi să spo- 
vedească săptăminal, după rînduială. Toţi părinţii și fraţii ți- 
neau la viața de obşte cu mare dragoste, deoarece erau învăţaţi 
de la Sihăstria. Părintele Paisie era duhovnic și bun sfătuitor 
multora din soborul mănăstirii, învățind pe alţii mai mult cu 

smerenia şi pilda vieții Jui. Niciodată nu l-am văzut să poarte 

potcap sau culion, ci totdeauna, de cind. l-am cunoscut, purta 

numai fes de lînă cu camilafca pe el. Minca foarte puţin şi în 
toată viața sa nu a pus sare în mîncare. Toată viaţa a iubit 
liniștea şi căuta cele mai sînguratice chilii pentru a sta în ele. 

Dormea foarte puţin și se ruga cu lacrimi, ferindu-se ca nu 

cumva să-i cunoască cineva nevoinţa. 

După un timp de viețuire în Mănăstirea Slatina părintele 
nostru Paisie s-a retras la Schitul Sihla, unde nu și-a 
încetat activitatea de povăţuitor a celor ce aveau nevoie și 
erau în necazuri. Chilia lui era sub stîncile din apropierea schi- 
tului, lîngă bisericuța dintr-un brad. Cind venea cineva la măr- 
turisire piingindu-și păcatele, plingea împreună cu el. Citea la 
oameni ;ugăciuni din Molitfelnic, iar la urmă zicea: „Dum- 
nezeu să vă blagoslovească familia voastră, căsuţa pastei, mi- 
suța voastră şi să vă dea un colţișor de Rai“. 

«îi: fh toamna anului 1986, părintele Paisie a căzut şi şi-a rupt 
“piciorul drept din şold şi a rămas la pat pînă la moarte. Peste 
un an s-a îmbolnăvit de cataractă la ambii ochi. Nu mai vedea 
aproape deloc și auzea foarte greu. Dar timp de aproape cinci 
ani a răhdat cu bărbăție boala, fără de cîrtire și dădea slavă lui 
Dumnezeu pentru toate ca dreptul Iov. Ba încă veneau mulți 
ucenici şi bolnavi pe care îi spovedea din pat, îi sfătuia cu cu- 
vinte de mingiiere, le făcea rugăciuni din memorie, îi binecu- 
vînta și îi slobozea cu pace. 

A binevoit Preabunul Dumnezeu ca, la moartea lui. să fiu 
la capul lui, așa cum făcusem legămînt. Am văzut cum se pre- 
gătea să-și dea sufletul și, fiindcă mai erau acolo și alți părinţi, 
m-am dus puţin într-o cameră alăturată, fiind foarte obosit. În 
acele clipe părintele Paisie şi-a dat duhul. Lîngă el se afla uce- 
nicul său de chilie, monahul Gherasim. 

La înmormiîntarea lui au luat parte numeroși. fii duhovni- 
cești, preoţi, călugări și credincioși din toată ţara, iar slujba 
înmormîntării a fost săvirșită de Înalt Prea Sfinţitul nostru 
Mitropolit Daniel şi Prea Sfinţitul Ioachim Vasluianul, înconiu- 
raţi de un sobor de peste douăzeci de preoți. 

După înmormintarea părintelui Paisie, mulți -preoți -și 
arhierei, chiar şi Prea Fericitul Părinte Patriarh Teoctist, au 
făcut rugăciuni şi dezlegări la mormîntul său, De. toţi. anii” lùi 
a trăit aproape 94, avînd 74 de ani în mănăstire.: :':: : 

„Mila Domnului să odihnească sufletul părintelui iii 

Paisie în cetele celor drepți care se desfătează in lumina cea 
veșnică a Preasfintei Treimi. 

Așa a trăit și aşa s-a mutat la cele cerești, iubitul nostru 
părinte Paisie, care ne-a crescut pe toți. 


DIN VIAŢA MARELUI DUHOVNIC VICHENTIE MALAU 
MĂNĂSTIREA SECU 


Acesta de mic copil, avînd numai 7 ani, a plecat cu tatăl 
său, monahul Dometian, în Sfintul Munte Athos, unde au stat 
aproape 11 ani, iar după moartea tatălui său s-a întors la Sfinta 
Mănăstire Secu de unde plecase. După puţin timp a fost ales 
stareț al acestei mănăstiri, pentru viața lui curată și pustni- 
cească, Niciodată în viaţa lui n-a mîncat. carne; în chilie avea 
o saltea și o pernă de paie sub cap, iar pat nu avea. Avea însă 
o mică bibliotecă pe sală,iar în chilie o icoană a Maicii Domnu- 
lui, unde ardea în toată vremea o candelă. Minca o dată pe 
zi după apusul soarelui, iar duminica şi la marile sărbători, 
slujind dumnezeiasca Liturghie, se împărtășea cu Sfintele și 
Prea Curatele Taine. 

"După, ún timp a fost trimis la Sfinta Mănăstire Agapia, 
deoarece era mare lipsă de duhovnici, și era ca o luminare în 
sfeșnic pentru soborul de maici. Le dădea pildă prin predica sa 
dar mai mult prin trăirea sa. Era foarte milostiv și tot ce avea 
dădea la săraci. Cînd citea Sfînta Evanghelie, la Sfînta Liturghie, 
de multe ori o uda cu lacrimi. Era foarte iscusit în dum- 
nezeieștile canoane şi în Scripturi. De loc era din comuna Bo- 
ghicea, județul Iași. Credincioșii alergau la el ca la un adevărat 
părinte duhovnicesc, primind sfaturi pentru nevoile lor. Pe toți 
îi sfătuia şi îi mîngiia în necazuri. Ținea cu mare tărie la viata 
cea cu adevărat călugărească, pustnicească, la sărăcia de bună- 
voie și la viaţa curată şi cu adevărat feciorelnică. 

Cît a fost duhovnic la mănăstirea Agapia venea și se spo- 
vedea la părintele meu stareț, [oanichie Moroi, deoarece se cu- 
noșteau din Sfintul Munte, iar stareţul se mărturisea la părin- 
tele Vichentie. Parcă îl văd pe părintele Ioanichie, marele stareţ 
al Mănăstirii Sihăstria cum își lua o trăistuță mică la șold și 
zicea: „Mă duc pînă la Părintele Vichentie“. Altădată venea 
părintele Vichentie la el. 

Este. cu neputinţă să scriu aici toate faptele minunate ale 

-acestui duhovnic. ‘Pentru scurtime voi spune ultimul sfat pe «care 
imi l-a dat înainte de a :ne despărți. În anul 1937, cînd am fost 
“călugărit, Mitropolitul Vasile al Timișoarei a făcut o cerere la 
‘Sfintul Sinod pentru a i se trimite un grup de duhovnici iscu- 
'siți din Moldova în vederea reorganizării mănăstirilor care au 
fost pustiite de blestemata împărăteasă Maria Tereza. 

Sfîntul Sinod a ales de prin diferite mănăstiri din Moldova 
pe unii dintre cei mai buni și iscusiți duhovnici, trimițîndu-i in 
Banat și Ardeal. Între aceşti duhovnici a fost luat și părintele 
Vichentie Mălău, el fiind, cum am mai spus, duhovnicul Mănăs- 
tirii Agapia. Cînd am auzit că părintele meu duhovnicesc pleacă 
în Banat. la Mănăstirea Vasiova, m-am dus împreună cu un alt 
părinte, care se numea Clement Popovici, pentru a ne lua rămas 
bun de la bunul nostru părinte Vichentie. 

Cînd am ajuns la el, l-am rugat să ne blagoslovească și să 
ne dea ultimul sfat, fiindcă nu știam dacă ne vom mai vedea. 
Părintele Vichentie ne-a primit cu o deosebită dragoste duhov- . 
nicească, iar noi i-am spus de ce am venit. După ce a tăcut 
puțin, ne-a spus: „Dragii mei părinţi, dacă vreţi să auziți ul- 
timul sfat de la nevrednicul Vichentie, ascultați“. Și, lovind cu 
mina în raasă, zicea: „răbdare, răbdare, răbdare... Iar cînd ți se 
va părea că ai terminat-o, ia-o de la capăt: răbdare, răbdare, 
răbdare... Şi iar: răbdare, răbdare, răbdare...“ 

Auzind de atita răbdare, l-am întrebat: „Dar pînă cînd, 
Prea Cuvioase Părinte?“. Iar el cu lacrimi în ochi zicea: „Nu 
pînă la prășit, ci, cum a zis Domnul, pînă la sfirşit, că scris este: 
Întru răbdarea voastră veți dobîndi sufletele voastre“. 

Cînd am văzut că el plinge și cu lacrimi în ochi ne spune 
aceste cuvinte, am lăcrimat şi noi, i-am sărutat mîinile, am luat 
binecuvîntare și am plecat. Din acel an, ori de cîte ori dădeam 
de vreun necaz, ziceam: „răbdare, răbdare, răbdare“. Dumnezeu 
să-l numere cu sfinţii, că bun suflet a mai avut. După mulţi ani 
i-am văzut oasele în gropnița Mănăstirii Secu, unde au fost 
aduse din Banat de un ucenic al său. 


DEN VIAȚA UNUI MARE DUHOVNIC, MINA PRODAN 
MANASTIREA NEAMȚ 


Acest părinte duhovnicesc din Sfînta Mănăstire Neamţ a 
fost scriitor şi bun predicator, avind o viață aleasă. Aproape de 
moarte s-a îmbolnăvit și stătea mai mult în chilie. Eu, cu ne- 

vrednicie eram duhovnicul lui. Cind s-a simţit mai slăbit a 
trimis după mine pe un părinte din Mănăstirea Neamţ, chemîn- 
du-mă să-l mărturisesc. i 
Deci. am plecat la Sfinta Mănăstire Neamţ. Ajuns la casa 
lui am găsit pe ucenicul său, care mi-a urat bun venit, spunîn- 
du-mi că tare mă mai așteaptă părintele Mina. Am intrat în 
camera unde era el și cînd m-a văzut, s-a bucurat foarte mult. 
I-am citit molitfa pentru spovedanie și, după ce a mărturisit din 
copilărie tot ce a ţinut minte, a zis către mine: „Părinte Cleopa, 
te-am chemat pentru că ieri pe la ora 12, au apărut deasupra 
Sfintei Mănăstiri Neamț un mare sobor de preoți și de călugări 
îmbrăcaţi în haine strălucitoare, iar deasupra lor era Maica 
Domnului ca un soare prea luminos. Între ei am recunoscut pe 
unii părinţi, de la noi din mănăstire, care au plecat la Domnul. 
Unul dintre ei a zis: Părinte Mina, nu te tame! Miine la ora 
12 venim să te luăm la noi. Apoi nu i-am mai văzut. De 
aceea v-am chemat pentru a-mi face o spovedanie mai amă- 
nunţită, pe cît îmi va ajuta mila Domnului să-mi aduc aminte“. 
După ce l-am spovedit, am rugat pe un părinte să vină repede 
să-l împărtășească cu Sfintele Taine. Apoi, luînd blagoslovenie 
de la dînsul, am plecat. A doua zi, la ora 12, s-a dus la Domnul, 


DIN VIAȚA UNUI MARE STAREŢ, 
ARHIMANDRITUL HRISOSTOM POSTOLACHE 
SCHITUL BUCIUM-IAŞI 


Aces: minunat părinte, căruia i-am fost duhovnic mai mulţi: 
ani, era din satul Probota, judeţul Iași. A intrat în mănăstire de: 
la virsta de 16 ani și a adormit in Domnul la virsta de 96 de; 
ani. Deci, a petrecut în mănăstire 80 de ani, din care aproape' 
30 de ani în Sfintul Munte Athos, unde a fost şi stareţ la' 
schitul românesc Prodromul. Apoi a venit la Bucium, unde a 
viețuit aproape 40 de ani. Este cu neputinţă a scrie viața lui 
atît de lungă petrecută în mănăstire. De aceea, în cele ce ur- 
mează, voi însemna cîte ceva despre ultimele zile alə vieţii lui. 

Obișnuia să vină o dată sau de două ori pe an la 
Mănăstirea Sihăstria pentru mărturisire. Odată, fiind slă- 
bit foarte tare, nu a mai putut veni și a trimis trei 
tineri cu o maşină, într-o sîmbătă seara. Eu i-am în- 
trebat: „De. unde sînteţi, frații mei?“. Iar ei au zis: „Venim de 

la Iaşi cu o mare rugăminte din partea părintelui stareţ Hrisos- 
tom, de la schitul Bucium, care este foarte bolnav și slăbit și 
nu s-a bizuit să vină cu noi. Vă roagă mult să veniţi cit mai 
repede să-l mărturisiți, căci a zis că mai are puțină vreme de 
stat cu noi“. Unul din ei, văzind că datorită oboselii nu mă 
puteam hotărî să merg, a zis: „Dacă nu mergeţi acum cu noi, 
îl veţi avea toată viața pe conștiință, pentru că știți că el, cît a 
fost sănătos, nu s-a lenevit să vină la Prea Cuvioşia voastră“. 

Atunci le-am zis: ‚Merg, fraților, dar tare sint ostenit, 
pentru că nu m-am odihnit astăzi“. După ce mi-au spus că voi 
putea să mă odihnesc în maşină, am mers cu toţii la părintele 
stareț al nostru, pentru a lua blagoslovenie şi am plecat. Cu mila 
lui Dumnezeu am mers bine pînă aproape de lași, unde mașina 
a făcut pană la motor. 

După ce au remediat defecţiunea, unul dintre ei a zis: 
„Părinte, știți de ce am avut noi această ispită?'“. Eu am răspuns: 
„Nu ştiu, fraților“. Iar acela a zis: „Aceasta s-a întîmplat pentru 
ca bătrînul stareț să moară nemărturisit și neîmpărtășit“'. La 
aceste cuvinte eu le-am răspuns: „Nu cred, fraţilor, că Bunul 
Dumnezeu, Care l-a ţinut în viață 96 de ani, pentru aceste două, 
trei ore de întirziere să-l ia nepregătit“. Ne-am făcut cu toții 
semnul Sfintei Cruci și am plecat. Era ora trei după miezul 
nopţii, iar pe la patru am ajuns la chilia bătrînului stareţ, care 
mă aștepta. 

Cind m-a văzut bătrinul, a strigat din pat: „Slavă ie, 
Doamne, slavă 'Ţie, că nu m-ai părăsit, și l-ai adus pe duhovnicul 
meu!“. Îndată am luat Molitfelnicul şi i-am citit molitfa de spo- 
vedanie. Apoi am rămas singur cu el și l-am mărturisit din co- 
pilărie. Eva foarte lucid şi foarte sincer în cele ce spunea. După 
molitfă, am chemat pe ucenicul său și l-am rugat să-i citească 
rugăciunile pentru împărtășanie. Apoi am adus Sfintele și Prea 
Curatele Taine și l-am împărtășit. După ce s-a împărtășit a zis: 
„Slavă Tie, Doamne, slavă ie! Mulţumesc ie, Preabunule 
Doamne, că nu m-ai lăsat fără arvuna vieții de veci“. După 
aceea fratele a citit mulțumirea ce se face după Sfinta Împăr- 
tăşanie. 

La urmă, bătrînul stareț m-a rugat să mai stau puţin și mi-a 
spus: „Te-am chemat că mare vedenie am văzut și m-am înfri- 
coșat. Eram tare supărat de astm, mă sufocam și a venit în 
grabă doctorul care se îngrijește de mai mulţi ani de sănătatea 
mea. El mi-a zis: Părinte stareț, hai degrabă la cabinetul mewic 
să te tratez cu oxigen de care ai mare nevoie. Am luat pe Elef- 
terie, ucenicul meu și ne-am dus la doctor. Ziceam rugăciunea 

lui lisus şi mă simţeam mult mai bine în fața aparatului cu 
oxigen. Ucenicul meu, Elefterie, s-a culcat. 

Deodată nu am mai văzut nici aparatul, nici pe Elefterie, 
ci am văzut trei tineri de o frumuseţe negrăită, foarte frumoși , 
la faţă, neputînd să-i deosebesc unul de altul, fiind cu totul la; 
fel. Atunci unul dintre ei a zis: „Ce facem cu bătrinul acesta?'!, 
Iar celălalt a răspuns: „Să-l ajutăm, pentru că și el ne-a slujit 
în viața lui“. Al treilea a zis: „Eu plec și cînd voi veni, să-l gă- 
sesc pregătit“. Apoi a ieșit şi nu l-am mai văzut. Ceilalţi doi au 
zis către mine: „Ai auzit ce a zis acela? Cînd vine, vrea să te 
găsească pregătit, că te va lua în veșnicie“. Nedumerit, am în-- 
trebat ce să fac? Unul dintre ei a zis: „Cheamă în grabă pe, 
duhovnic şi mărturisește-te curat şi te împărtășește“; Apoi au, 
dispărut şi iarăși am văzut aparatul din faţa mea și pe Elefterie 
dormind. L-am sculat și i-am spus să trimită la sfinţia voastră 
să veniți. Tare mă mai temeam să nu vină mai înainte acel ti- 
när care m-a înștiințat. De aceea nu am cuvinte să mulțumesc 
Bunului Dumnezeu că ați venit mai înainte“. 

După ce mi-a povestit toate acestea, am luat blagoslovenie 
de la bunul bătrîn și ne-am întors la Mănăstirea Sihăstria. Bă- 
trînul stareț, exact după opt zile, din clipa cînd l-am împărtășit, 
la ora 5 dimineaţa, s-a dus către Domnul. 

Am însemnat aceasta ca să arăt că mila lui Dumnezeu nu' 
părăseşte pe cei ce I-au slujit în această viaţă și se îngrijește cu 
îndurarea Lui să nu moară nepregătiți. 


DIN VIAȚA PĂRINTELUI NICON DRAGUNEANU 
MANASTIREA COZANCEA-BOTOŞANI 


În Sfinta Mănăstire Cozancea din judeţul Botoşani, așezată 
într-o pădure frumoasă, aproape de satul meu, printre alți pă-. 
rinți pe care i-am cunoscut, era şi un părinte ierodiacon, bătrîn. 
Acest minunat părinte era smerit, blind și un bun cîntăreţ. Avea 
o voce foarte frumoasă și, atunci cînd cînta în biserică, de multe 
ori biserica fiind plină de credincioşi, mulți dintre ei vărsau la- 
crimi de umilinţă. : 

Acest părinte smerit și plin de dragostea lui Dumnezeu 
avea o căsuţă și mai mult nimic. li plăcea liniştea şi singurăta- 
tea şi cînd era liber își lua trăistuța la șold și un toiag și se 
ducea prin pădure spre a se ruga și a medita la lucrurile lui 
Dumnezeu. Fiind bătrîn, într-o bună zi s-a îmbolnăvit. Părintele 

Paisie Olaru de care am amintit mai înainte, pe acea vreme era 
eclesiarh al Sfintei Mănăstiri Cozancea. El era ca o mamă bună 
a celor ce se îmbolnăveau în mănăstire, pe toţi îi ajuta şi îngri- 
jea și, deci, se ducea adesea şi la bătrinul ierodiacon Nicon, slu- 
jindu-i cu mare dragoste. Părintele Nicon totdeauna îi mulțumea 
cu lacrimi în ochi. 

Cind s-a apropiat vremea ducerii sale către Domnul, într-o 
zi, venind părintele Paisie pe la el să vadă cum se mai simte 
şi să-l ajute, acesta i-a zis: „Părinte Paisie, vremea plecării mele 
este aproape. Te rog să vii mîine dimineaţă la ora opt să ne luăm 
rămas bun, căci în acel ceas o să vină să mă ia ca să slujesc lui 
Dumnezeu și să cint în veci Aliluia“. Părintele Paisie, cu lacrimi 
în ochi, și-a cerut iertare de la el și a plecat la chilia lui. 

A doua zi, fiind ocupat cu treburile bisericii, s-a dus mai 
întîi să aprindă candelele în biserică și apoi s-a grăbit să se ducă 
la părintele Nicon cel bolnav, pentru că şi-a adus aminte de cele 
spuse de el. Cind a ajuns la el, părintele Nicon deja adormise 
somnul de veci, iar trupul lui încă era cald. Atunci a început a 
plinge că nu a venit cu un sfert de ceas mai înainte, Aşa s-a 
dus către Domnul acest minunat părinte, ierodiaconul Nicon 
Drăguneanu, ducînd viață curată și slăvind pe Dumnezeu. 


DIN VIAȚA MONAHIEI OLIMPIADA GOROAIA 
EGUMENA MANASTIRII AGAPIA VECHE 


Această stareță a condus mulți ani soborul Sfintei Mănăstiri 
Agapia Veche. Era o monahie blîndă, foarte rivnitoare la toată 
fapta bună, milostivă și cu mare grijă pentru slujbele bisericii. 
Povăţuia pe maici cu duhul blindeţii şi cu pilda vieţii ei. Ca 
ucenică n avea pe mama mea, monahia Agafia. Cînd s-a îmbol- 
năvit și a căzut la pat, m-a chemat ca să o mărturisesc. 

Cînd am ajuns la Agapia Veche am mers la chilia ei, i-am 
citit molitfa pentru spovedanie și după ce s-a spovedit am adus 
Sfintele Taine din Biserică şi am împărtăşit-o. După ce i-am 
dat Sfînta Împărtășanie, s-au adunat mai multe călugăriţe și 

surori ca să-și ia rămas bun și blagoslovenie de la mama lor 
duhovnicească. Pe cînd erau ele adunate, ea le-a zis: „Nu mor 
acum, ci miine dimineaţă la ora patru. Căci a fost aici un tînăr 
luminos la chip și mi-a zis să chem duhovnicul ca să mă spo- 
vedească, şi să mă împărtășească cu Sfintele Taine, că miine 
dimineaţă va veni să mă ia“. Apoi şi-a cerut iertare cu lacrimi 
în ochi de la toate maicile și surorile. Citeva din ucenicele mai 
apropiate au vegheat toată noaptea lingă patul ei, citind rugă- 
ciuni. Pe la ora patru dimineaţa ea le-a zis: „Aduceţi-mi lumi- 
narea aprinsă!“. După ce i-au dat lumînarea a zis: „Jertaţi-mă“, 
și, întorcîndu-se cu faţa la răsărit, şi-a dat duhul. Mama mea, 
monahia Agafia, a zis: „Maică stareță, te rog din toată inima, 
dacă vei ciștiga milă de la Dumnezeu, roagă-te să vin şi eu acolo 
unde ești sfinţia ta“. După aceea a mai trăit puţin și s-a dus și 
ea la veșnicie. Mormintele lor sint alături în cimitirul din Aga- 
pia Veche. 


DIN VIAȚA MONAHIEI MIGĂLUŞA BĂLAN 
MANASTIREA AGAPIA VECHE 


Despre această călugăriță spunea marele duhovnic Vichen- 
tie Mălău, că a avut o viaţă sfîntă și nevinovată. Era cu ascul- 
tarea la biserică, fiind paraclisieră. Odată, s-a întîmplat că s-a 
aprins ceva în biserică, iar ea de spaimă s-a îmbolnăvit și a 
căzut la pat. Maica stareță Olimpiada, despre care am povestit 
mai înainte, o iubea foarte mult pentru că era ascultătoare și 
sîrguitoare. După ce s-a îmbolnăvit și a căzut la pat, marele du- 
hovnic adesea o cerceta şi o mîngiia, spovedind-o și împărtă- 
șind-o cu Sfintele și Prea Curatele Taine. 

În timpul Postului Mare, ea, stind la pat, totdeauna se ruga 
şi citea la Psaltire și nu voia să mănînce nimic decit puţină ana- 
foră și puţină aghiazmă. Maica Stareţă îi zicea: „„Migălușă, dragul 
mamei, mai mănîncă cîte ceva“, iar ea zicea: „Îmi este de ajuns 
o bucată de anaforă și puţină aghiazmă“. Astfel a petrecut tot 
Postul Mare. O întrebau maicile: „Cum te mai simţi, maică 

Migălușa?"', iar ea zicea: „Văd aici lîngă mine două fete frumoase 
care stau una de-a dreapta și alta de-a stinga și îmi spun că, 
voi muri la Învierea Domnului“. î. 

Pe atunci făceam armată și eram venit într-o permisie de 
opt zile. În drum spre Mănăstirea Sihăstria am trecut pe la 
Agapia Veche și am aflat pe maica Migălușa Bălan bolnavă la 
pat. Era de loc din sat cu mine și, fiind orfană, și-a dorit de 
mică să vină la mănăstire. Cînd am ajuns la Agapia m-am întilnit 
cu maica stareță și mi-a spus că maica Migălușa este bolnavă și 
de trei zile spune că vine fratele Constantin în concediu. Cînd 
m-au văzut că am venit, toate maicile se mirau că maica Migă- 
lușa a știut că trebuie să vin în concediu. Eu i-am spus maicii 
că a doua zi de Paști trebuie să mă întorc la regiment, Iar ea 
a zis: „Atunci ai să mă vezi pe năsălie în biserică“ și așa a și fost. 

Tată cîteva însemnări despre sfîrșitul minunat a] unor cuvioși 
călugări și cuviose călugăriţe, cu viaţă curată pe care i-am cu- 
noscut și de nevoința cărora m-am folosit. 


CUPRINS 


Bucovinei, 
INTRODUCERE, de Arhimandrit Cleopa Ilie 


CUVINT INAINTE, de /. P.S. DANIEL, Mitropolttal Moldovat i 


PREDICI DUHOVNICEȘTI 


Despre viața de obşte P š 

Despre frica de Dumnezeu f . 

Despre dreapta socoteală . A . ī 
Despre nevoința și lupta duhovnicească « a monahilor şi creştinilor i ` 
Despre ascultare, binecuvîntare și despre Rai . , 


Despre sărăcla de bunăvoie (al doilea vot al catugărulul) 
Despre cunoașterea de sine . 

Despre spovedanie 

Despre îeclorie 


Despre nemîncarea de carne la monahi - . . 
Despre ispite şi ji eapte felüritele pricini pestra care Dumnezeu înetdule 
să fim ispiiiţi . 


Despre ispitirea din cele opt părti a monahului şi creștinului o 
Despre ispliele celor smeriţi şi ale celor mîndri i 
Despre conştiinţă . i . 
Despre plingere şi lacrimi E 

Despre citirea Sfintelor Scripturi și despre chela Eee lor, 
Despre lucrare şi cunoaștere š . 
Despre iubirea de sine, maica tuturor relelor + 

Despre paza minţii (|) . . . i . 

Despre paza minţii (îl) . i . $ Š 

Despre paza minții și curăția inìimit . 


Despre datoria monahului de a Anvia și practica rugäclunea lui lisus în 
viaja de obşte . . B 


Despre rugăciune şi felurile ei . . , . 

Despre rugăciunea minţii (1) 

Despre rugăclunea minţii şi folosul tinerii cu măsură a respirației (n) 
Despre rugăclunea minții din inimă (Il) + . 
Despre rugăciunea inimii (IV) 


Despre roadele rugăciunii duhovniceşti a inimii . . 

Despre inimă ca centru întreit al omaia s despre casa duhovnicesc 
a sufletului nostru . š A E E 

Despre linişte și însingurare š . Š . è . 


Despre pacea și liniştea inimii |, . . . . . 


an 

Despre cele şapte pricini ale păcatului . Fi ” $ é . 235 
Despre cele douăsprezece trepte ale păcatului . a „241 
Despre preoţia Legii vechi, preoția Harului şi datoriile preotului ý . 248 
Despre vredaicia preoilei și leapre osinda preolilor care dau Sfintele Taine 

celor nevrednici . 255 
Despre pregătirea pentru Sfînta ” Impărtăşanle și despre ostinda preotilor 

care dau Stiintele Taine celor nevrednici 263 
Despre slava deşartă i FI s a . š „277 
Despre predestinajle (I) . P à Š P g R . 285 
Despre predestinajie (II) . x é . 2 
Despre cele patru feluri de împărtăşice în Biserica Ortodoxă í . 33 
Cuvînt despre valoarea sufletului 3 . ă r . „ 312 
Despre tăcere P Š . n f . . . „828 
Despre smerenie . 333 
Despre prooroc! şi prooroci minelnoşi.. Despre minuni ŞI false minun! şi 

despre vedenii și vise . . . Al 
Despre minutul cel din urmă al viejii și despre asupririle mari din 

vremea morţii = x 3 í š . 39 
Despre moarie . E à . . . . . 355 
Despre Judecata de apol - FI si E ş „363 
Despre Ral . š k $ 5 x . x „972 
Despre lad . i è A z . . 379 


Despre desávirşirea omului 


E 

CUVINTE DESPRE TRECEREA DE LA VIAȚĂ LA VIAȚĂ ' 


Din viaţa părintelui nostru stareţ, Protosinghelul Toaniel: tMarol 
(Mănăstirea Sihăstria) . 


Din viața Monahului Valerie Ruşiioru (Mănăstirea Sihăstria) . 
Din viața Părintelui Veniamia lorga (Mănăstirea Sihăstria) 

Din viața Cuviosului Părinte Palsie Olaru (Mănăstirea Sihăsiria) 
Din viața marelui duhovnic Vichentie Mălău (Mănăstirea Secu) 
Din vilaja unu! mare duhovnic, Mina Prodan (Mănăstirea Neamţ) 


Din viața unui mare stareţ, Arhimandritul Hrisostom Postolache” 
(Schitul Bucium-laşi) E 


Din viaja Părintelui Nicon Drăguneanu (Mănăstirea Cozancea- Botoșani] y 
Din viața Monahiei Olimpiada Goroaia (egumena Mănăstirii Agapia Veche) 410 
„Din viața Monahiei Migălușa Bălan (Mănăstirea Agapia Veche) e . 4l 

